
Sakantala. 


Jeg  kunde  for  Længsel  ej  sove, 
En  Blomstervind 
Slog  mig  imod, 

Strammed  herind  ad  mit  Vindu 
Som  en  vellugtaandende  Flod ; 
Jeg  hørte  de  høje  Palmer 
Suse  svagt 
Med  sød  Musik; 
Det  hvisked  ihvor  jeg  stod  og  gik ; 
Sakuntala,  Sakuntala. 

Du  evige  Himalaya 
Med  Issen  højt 
Mod  Himlens  Tag, 
Hvi  sender  Du  dine  Kilder 
At  møde  min  Fod  i  Dag? 
Hvi  risler  de  duftende  Vover 
Mindetungt 
Forbi  mig  hen? 

Hvi  møder  mit  bævende  Blik  igen  : 
Sakuntala,  Sakuntata. 


O  Pige,  Du  sænker  dit  Øje 
Saa  fugtig  blødt 
Ind  i  mit  Blik, 
Som  var  det  i  denne  Time, 
Den  bindende  Ring  Du  fik  i 
Ak,  ikke  en  enkelt  Time, 
Enkelt  Dag, 
Nej  tusinde  Aar 

Skillende  mellem  os  begge  staar: 
Sakuntala,  Sakuntalal 

Du  tabte  ej  Ringen  i  Floden. 
Dushjåntas  selv 
Har  slængt  den  hen, 
Og  stemmed  han  end  den  stride 

Strøm, 
Han  bringer  ej  Ringen  igen. 
Dushjåntas  i  Palmelunden 
Jage  vil 

Langs  Flodens  Bred ; 
Han  skyder  en  Antilope  ned : 
Sakuntala,  Sakuntala. 


Der  blev  stille  i  Stuen, 
Da  Festen  var  endt; 
Hvor  hun  havde  sunget, 
Stod  et  tavst  Instrument. 
Der  gemte  sig  slumrende 
Toner  deri; 

Hun  kunde  dem  vække. 
Nu  var  det  forbi. 

I  Stagen  stod  Lysene 
Næsten  brændt  ned, 
Et  vaklende  Skær  over 
Glassene  gled. 
Her  suged  din  Læbe 
Den  Kvfulde  Glød ; 
Jeg  føler  kun  Glassets 
Forstenede  Død. 


Farlige  Drømme. 

O  kunde  Du  komme 
Tilbage  igen! 
Jeg  stillede  Vinen 
Paa  Bordene  hen; 
Jeg  lyste  med  Fakler 
Vor  natlige  Fest, 
Jeg  satte  Dig  højbords, 
Mig  selv  som  din  Gadst. 

Saa  sang  Du  til  Tonernes 

Bølgende  Slag. 

Jeg  sad  for  din  Fod,  til  det 

Gryed  ad  Dag. 

Saa  bar  mine  favnende 

Arme  Dig  hjem,  — 

Hvis  ikke  Du  døde 

Forinden  i  dem. 

Der  blev  stille  i  Stuen.  Som  Laag  for  en  Kiste 

Festen  var  endt.  Smak  Klappen  i 


.  •  •  • 


Der  stod  kun  et  støvet,  O  Gud  være  lovet : 

Forstemt  Instrument.  Forbi,  Forbi! 


Til  Vaarl 

Den  Vinter  var  saa  barsk  og  haard, 
Den  Vinter  vil  vi  glemme; 
Min  favrest  Ven  i  Urtegaard, 
Hvor  alle  gode  Blomster  staar, 
Jeg  løfter  til  Sang  min  Stemme: 

Og  synger  jeg  ud  af  et  redeligt  Savn 

Min  Længsel  efter  en  sikker  Havn, 

Hvori  jeg  mit  Hoved  kan  gemme, 

Saa  hvisker  jeg  —  tys!  —  for  mig  selv  et  Navn, 

Saa  føler  jeg  —  Kys!  —  at  en  trofast  Favn 

Mig  aaben  staar 

Til  Vaar.  til  Vaar, 

Thi  dér  har  en  Sanger  dog  hjemme. 

Jeg  saa*  en  liden  Fugl  paa  Gren 

Bag  Frostens  blomstrende  Rude, 

En  saadan  sød,  velsignet  en 

Med  klare  Øjne  paa  lette  Ben 

At  hoppe  omkring  derude. 

Jeg  strø'de  den  Smuler ;  til  Tak  den  sang : 

Du  faar  dem  tilbage  med  Renter  en  Gang, 

Thi  Du  forstaar: 

Til  Vaar,  til  Vaar 

Smelter  al  Is  paa  Rude. 

De  Folk  med  saa  brusende  Vingefang 

Kan  nemt  os  Smaafugle  glenune, 

Men  det,  at  dit  Hjerte,  hvor  højt  det  slaar. 

Hvor  vidt  og  hvor  vildt  dets  Bølger  gaar, 

Har  stedse  Tanke  for  Smaafolks  Kaar, 

Det  vil  ej  vi  Smaafolk  glenune; 

Om  ogsaa  din  Vinge  har  blødende  Saar, 

Der  kommer  en  Dag  paa  Dagen  i  Gaar : 

Jeg  spaar,  jeg  spaar, 

Til  Vaar,  til  Vaar 

Vil  Du  være  i  Reden  hjemme !  — 


OUVERTURE 


Nu,  kom  du  gode  Oige, 
Ud  høre  dit  A, 
men  ioffen  tical  du  sige, 
hvor   din   Tone   Ikmu   fra: 
for   Folk   med  dannede  <9rer 
er  det  vd  Lyst  at  spille, 
men  Kunstneren  han  hnrer 
Diff,  selv  naar  Du  tier  stille. 

Sommerdag. 

Der  laa  den  Ridder  i  Grsesset  og  drev. 
Hejsa  nu  sadler  vi  af ! 
Der  laa  hans  Harnisk,  hans  Skjold  og  Værge, 
Hans  Tanker  de  fløj  over  aUe  Bjerge, 
De  sejled  paa  Sky  gennem  Luften  den  blaa ; 
Den  Rejse  man  bruger  ej  Vaaben  paa. 

Den  Ridder  han  laa,  hvor  han  steded  sig  først, 
Han  kendte  ej  Sult,  han  kendte  ej  Tørst ; 
Og  Solen  den  k<Hn  over  Stedet  og  gik : 
Han  lytted  som  efter  en  sagte  Musik. 

Det  lød  som  de  vandrende  Spillemænds  Kor, 
Der  giger  og  fløjter,  hvor  Godtfolk  bor, 
Det  lød  som  naar  flneste  Strenge  klingre 
Berørt  af  hvide  og  varsomme  Fingre. 

Da  traadte  af  Skyggen  saa  grim  en  Gæst, 
Og  Græsset  det  visned,  som  stod  ham  nsBst ; 
Han  bukked  sig  ilsomt  og  Vaabnene  tog 
Og  grined  og  ud  imod  Ridderen  slog : 

Hr.  Dagtyv,  I  laa  eders  længste  Tid, 
Nu  drage  I  med  mig  af  Landet  did. 
Se  her  Eders  Harnisk  og  Skjold  og  Kniv ; 
Jeg  panted  Jer  ud,  løs  ind  med  Jert  Liv !  — 

Den  Ridder  han  lagde  sit  Hoved  paa  Sned 
Og  plukked  en  Blomst  og  i  Straaet  bed : 
Hvad  skriver  vi  ellers  for  Dag  i  Dag? 
Hr.  Knokkelmand,  se  I  kan  fare  i  Magi 

Og  stjal  I  de  Vaaben,  min  Fader  mig  lod, 
Jeg  ligger  ej  vaabenløs  her  for  Jer  Fod ; 
Thi  Sommerens  Luftning,  som  Jorden  omkranser. 
Har  Kagt  om  mit  Bryst  et  ubrydeligt  Panser. 

Det  bugter  og  føjer  sig  efter  min  Gang, 
Ret  aldrig  en  Stikning  i  Ringbrynjen  sprang, 
Og  Dagmoder,  Solen,  har  vævet  den  Særk ; 
Slaa  til !  I  skal  kende,  om  Brynjen  er  stærk. 

Og  Skjoldet,  som  giver  saa  frejdig  en  Klang, 
Naar  Klingen  er  draget  og  Striden  i  Gang,  — 
Den  skærmende  Klang  har  jeg  stedse  for  Øre, 
Saa  ikke  jeg  kan  Eders  Grovheder  høre. 

Der  toner  fra  Markens  livsalige  Rige, 
Fra  Blomster  og  Dyr  en  Musik  uden  Lige; 
De  bejler,  de  kæmper,  de  fødes,  de  dør,  — 
Om  ej  I  var  død,  I  hørte  den  før. 

Og  Værget,  I  stjal !  —  o  behold  kun  den  Kniv, 
Jeg  dagtinger  ej  for  saa  Kdt  om  mit  Liv. 
Min  Mund  er  mit  VøBrge :  paa  Læben  det  Kys, 
Jeg  drømte,  jeg  &k  af  min  Fæstemø  nys. 

Det  dølger  sin  Styrke  som  Sværdet  i  Balg, 
Men  giver,  Hr.  Død,  I  saa  haardt  mig  et  Valg, 
Saa  løsner  jeg  Tungen,  mit  Værge  paakalder 
Al  Bistand  hos  smaa  og  hos  store  Vasaller. 

Og  Fugle  og  Blomster  og  springende  Dyr 
Og  Mennesker  komme  fra  Land  og  fra  Byer, 
I  Flammer  staar  hele  det  ganske  Land :  — 
Pas  paa,  I  vil  brænde  Jer  Haand  paa  den  Brand ! 

Nuvel,  lad  Vintren  rase  ud, 

Saa  vil  vi  Stormen  glemme, 

Saa  sender  Søndenvinden  Bud, 

Og  Posten  er  en  vinget  Gud, 

Som  spørger,  om  nogen  er  hjemme?  — 

Javist,  i  tusinde  Blomsters  Navnl 

Her  er  en  sikker  og  rolig  Havn, 

Om  nogen  vil  dér  sig  gemme. 

Jeg  gjorde  jo  —  tys !  —  under  mangt  et  Savn 

Mig  værdig  til  —  Kys !  —  til  en  trofast  Favn, 

Som  aaben  staar 

Ved  Vinter  og  Vaar; 

Alt  andet  vil  Sangeren  glemme. 


FØRSTE  AFDELING 


Frejdig  flyver  den  unge  Fugl; 
hvorfor  stiekke  dens  Fjedre? 
Tidsnok  bliver  den  gtmmel;  — 
blev  Ssngcne  derfor  bedre? 

Ungdom  er  vel  ej  alUd  nok, 

maa    gaa  i  Visdommens    L«re; 

der  var  dog  den  Visdom,  som  gav  sit  Liv 

for   Yngling   én   Time   at  vcre. 

Men  ingen  Sanger,  om  nok  saa  ung, 
•om  kunde  lidt  mer  end  rime. 

Sav  for  den  graasprmgte  Tinding 
B  eneste  tankeløs  Time. 

Den  fturende  Svend. 

Baretten  i  Haand  Min  Sang  ved  jer  Side 
Og  Farvel  til  den  sidste,              '  Fik  Sangerens  Kaar; 

Min  Luth  over  Skuldren,  Først  ret  paa  det  vide 

Min  Kaarde  ved  Lænd,  Han  selv  den  forstaar. 
Mit  Hjerte  paa  Læben, 

Min  Sang  til  al  Verden,  Den  suger  fra  Skoven, 

Saa  gaar  gennem  Verden  Hvor  Vilddyret  bygger, 

Den  farende  Svend.  Sin  Aande,  sin  frejdige 

Friluftsmusik, 

I  Herrer,  som  byder  Fra  Luften,  fra  Voven 

Bag  Mure  og  Grave,  Den  stjæler  de  Smykker, 

I  Fruer,  som  pryder  Som  Solen  forglemte, 

Den  fløjsmykte  Gaard :  Hver  Kvæld  den  nedgik. 

Hin  suger  fra  Salen, 
Fra  Latter  og  Smilen 
Den  kaade,  den  ømme, 
Den  legende  Gift; 
Men  Dagluftens  sunde. 
Husvalende  Strømme 
Udglatter,  hvor  Pilen 
Har  ridset  sin  Rift. 

I  piyded  for  Sangen 
Min  Vams  med  Kokarder, 
Jer  Guldbørs  belønned 
Mit  gode  Humør. 
Dukateme  ruiled, 
Kokarderne  falmed: 
Mit  Sind  og  min  Sang  blev 
De  samme  som  før. 

I  Herrer,  som  klukked, 
Naar  Spøgen  Jer  hoved, 
I  Fruer,  som  sukked, 
Naar  Sangen  var  øm : 


Min  Vin  har  jeg  drukket, 
Min  Søvn  har  jeg  sovet; 
Var  Rusen  end  Nflig, 
Det* var  kun  en  Drøm. 

Jeg  red  mig  fra  Gaarden 
Med  Luth  ved  min  Side. 
Min  Kaardespids  satte  jeg 
Verden  for  Bryst; 
Jeg  raabte:  Her  leges 
Med  Staal,  skal  I  vide! 
Og  tvang  dem  at  tage 
Til   Hat  for  min  Røst.  — 

Baretten  i  Haand 
Og  Farvel  til  den  sidste; 
Med  Luth  over  Skuldren, 
Med  Kaarde  ved  Lænd, 
Med  Hjertet  paa  Læben, 
Sin  Sang  ti}  al  Veiden, 
Saa  drog  gennem  Verden 
Den  farende  Svend. 


Holla,  1  Kroen  derinde! 

Holla,  i  Kroen  derinde  I 

Har  I  Plads  for  en  farende  Svend, 

Som  er  ked  af  det  evige  Rend 

Paa  Vejen  for  alle  Vinde? 

Du  Vært  og  din  smukke  Kvinde! 

Saa  giv  mig  Besked, 

Kan  jeg  sætte  mig  ned. 

Kan  en  Plads  jeg  paa  Ovnbænken  flnde? 


Og  vel  kan  Du  sidde,  saa  meget  Du  vil, 

Min  Terne   hun  rækker  Dig  Hynde   dertil; 

Saa  hvil  kun  og  saml  Dig  Kræfter. 

Du  har  nok  kun  Kappe  og  Trøje? 

Jeg  tager  det  ikke  saa  nøje: 

Bagagen   den   kommer  vel  efter?  — 

Bagage!  den  kender  jeg  ikke. 
Hvad  jeg  ejer,  fører  jeg  med, 
Hvor  jeg  vandrer  fra  Sted  til  Sted ; 
Saa  er  farende  Svendes  Skikke. 
Dog  kom  jeg  ej  her  for  at  tigge : 
Jeg  har  Staal  i  min  Arm, 
jeg  har  Guld  i  min  Barm, 
Under  Huen  Ædelstene  ligge! 

Og  er  I  en  Herre  af  saadan  en  Art, 
Da  bredes  paa  Disken  Jer  Dug  i  en  Fart, 
Da  faar  I  vel  kysse  min  Kvinde. 
Da  fjæler  jeg  selv  mig  i  Stalden 
Og  sover  til  Hanernes  Kalden; 
I  sover  i  Stuen  herinde!  — 

Saa  drak  han  og  spiste,  den  fremmede  Svend, 
Og  strakte  sig  sindig  ad  Ovnbænken  hen 
Og  drømte  sig  favnet  og  krystet. 
Men  Værten  derude  i  Stalden  han  lo : 
Ja,  lad  dem  kun  kysses  og  gantes  de  to, 
Han  bærer  sit  Guld  jo  paa  Brystet  l  — 

Om  Morgenen  Værten  fra  Stalden  gik 
Og  veksled  i  Døren  med  Ternen  et  Blik: 
Naa,  fandt  Du  hans  Guld  saa  i  Barmen?  — 

Nej,  søge  det  turde  jeg  ikke, 
Han  havde  saa  fyrige  Blikke; 
Men  jeg  mærked  Staalet  i  Armen !  — 

Hollal  Hr.  Vært  bring  mig  Spise! 
: —  Før  bort  jeg  begive  mig  vil, 
Maa  jeg  davre  og  drikke  dertil. 
Jeg  har  Sult  som  en  Berner-Rise. 
Jer  Kro  skal  jeg  love  og  prise ; 
Jeg  har  sovet  saa  sødt, 
Jeg  har  hvilet  saa  blødt, 
Jeg  har  digtet  derover  en  Vise!  — 

Nuvel,  saa  kom  frem  med  Jer  Vise  paa  Stand; 
Jeg  hører  saa  gerne  en  fornemme  Mand 

DrackoMnn:  Samlede  Skrifter,  4de  Bind  2 

At  skæmte,  skønt  aarie  paa  Dagen. 
Jeg  synger  jo  selv,  naar  det  gælder; 
Nu  tog  jeg  mit  Regnebræt  heller: 
Men  det  gør  slet  intet  til  Sagen !  — 

Hr.  Vært,  I  skænked  mig  Drikke. 
I  rakte  mig  Sulet  dertil; 
Med  min  Vise  betale  jeg  vil, 
Saa  er  farende  Svendes  Skikke. 
Ædelstene  er  mine  Blikke, 
Sualet  mit  Mod, 
Guld  mit  sunde  Blod; 
Og  andet  ejer  jeg  ikke  i 


Jeg  er  kan  det  skøre  Kar. 

Jeg  er  kun  det  skøre  Kar, 

Kig  ej  saa  paa  Glasset, 

Navne,  Ridser  og  alskens  Tant 

Staar  i  Krystallen  kradset. 

Er  kun  Vinen,  som  gemmes  derinde,  god, 

Saa  lad  Glasset  staa  paa  en  vaklende  Fod, 

Er  kun  Indholdet  lifligt  at  smage, 

Saa  lad  Formen  have  sin  Hagel  — 

Hvorfor,  Venner,  veje  mig  bestandig 

Paa  en  Vægt  med  fine  Decimaler  I 

Er  jer  Regning  gjort,  nuvel,  hvad  fandt  I? 

Eders  egne  Mangler, 

Kødets   fælles  Kvaler. 

Venner,  gaa  til  Side, 

Læg  jer  Griffel  væk ; 

Ta^  mig  paa  det  vide 

Som  et  Hav,  i  store,  aabne  Træk. 

Glæd  Jer  ved  den  Sol,  som  paa  mig  brænder. 

Jeg  har  ikke  tændt  den  selv,  desbedre 

Kan  jeg  prise  Varmen,  kære  Venner. 

Solen  over  Havet 

Kan  jeg  trøstig  hædre; 

Jeg  har  Ret  at  gisede 

Mig,  naar  paa  min  Strand 

Over  Saltets  Væde 

Funker  falde  fra  den  høje  Brand. 

Jeg  er  kun  et  Instrument. 

Mestren  paa  mig  spiller. 

Selv  jeg  véd  ej,  hvorfra,  hvorhen 

Disse  Buestrøgs  Løb  og  Triller. 

Klinger  Sangbundens  Tone  med  Ild  og  Fart, 

Saa  lad  Træet  kun  være  af  skrøbelig  Art. 

Der  er  Støv,  naar  Redskabet  skilles, 

Men  det  mærker  man  ej,  naar  der  spilles. 


Sfta  Du  Knøaen,  tom  atrøg  forbi. 

Saa'  Du  Knøsen,  som  strøg  forbi, 

Skælmen  med  tindrende  Øjne? 

Tror  Du,  hans  Fart  blev  standset,  fordi 

Hans  Fødder  var  nøgne? 

Tror  Du,  hans  Stemme  er  hæs  og  raa. 

Fordi  han  ikke  har  Kappe  paa?  — 

Hør  hans  Stemme  og  se  hans  Gang ; 

Der  staar  Røg  af  hans  Fjed,  der  er  Ild  i  hans  Sang. 

I  Morgenluften  saa  frisk  og  sval 

Svajer  de  grønne  Kranse, 

Skoven  blev  bygget  til  Dansesal; 

Kom,  lad  os  danse! 

Tør  Du  vel  flette  dit  Trin  i  mit, 

Da  er  mit  Hjerte  til  Hansdag  dit; 

Dagligt  Brød  giver  daglig  Kiv, 

Følg  mig  paa  Farten  og  vær  min  Viv ! 

Kom  Du  brune  Pige,  kom! 

Vort  Bryllup  skal  staa  i  det  grønne. 

Vi  agter  den  Snak  og  de  andres  Dom 

Værd  kun  en  Bønne. 

Saa'  Du  Magisteren,  tynd  og  bleg? 

Han  rynkede  Na&sen  ad  vor  Leg. 

Lille  Magister,  lad  se  din  Arml  — 

Den  spænder  jo  ej  om  en  Piges  Barm. 

Mit  Navn  er  Gotfred  Springforbi, 
Vildtet  er  mine  Frænder. 
Tror  Du  min  Fod  er  nøgen,  fordi 
Jeg  ikke  har  Venner? 

Raakalven  skaffed  mig  Støvler  vel, 

Tald  jeg  nænned  at  slaa  ham  ihjel ; 

Men  jeg  klæder  mig  ej  ved  en  andens  Trang, 

Jeg  er  let  om  mit  Hjerte  og  let  i  min  Gang. 


Kom  hld»  I  M»nd! 

Kom  hid,  I   Mænd,  saa  sandt  som  I  har 

Gige  og  Fløjte  og  Tromme; 

Jeg  spørger  ej  om,  hvor  Vejen  bar, 

Om  I  Skælmer  er  eller  fromme. 

Jeg  ryster  den  fillede  Hat  Jer  fuld ; 

Af  al  min  Eje  og  alt  mit  Guld 

Skal  Størsteparten  I  nyde. 

At  Glansen  Jer  ret  maa  fryde. 
Og  var  I  de  største  Skælmer  paa  Jord, 

Jeg  hædred  dog  højt  det  Spillemands-Kor. 

Gigen. 
Det  bar  forbi  med  en  krydret  Duft, 
Mynte,  Lavendel  og  Rosmarin. 
Vi  saa'  os  omkring  i  den  blege  Luft  — 

Fløjten, 
Hvor  er  nu  Vennen  min? 

Begge. 
Vaaren  er  solklar, 
Men  Vaaren  er  kort. 

Trommen. 
Nyt  den ;  den  ruller  saa  hurtig  bort  l 

Gigen. 
Det  mylrer  med  Smaafolk  fra  Mose  og  Kær, 
Alferne  pynter  de  strittende  Træer; 
Pynter  dem  pænt  med  gule  Rosetter, 
Spinder  og  tvinder,  tætter  og  fletter, 
Riøgter  den  Væv  i  Løn;  — 
Ej  nu  blev  Skoven  grøn. 

Ræk  mig  din  Haand, 
Her  er  din  Krans; 
Følg  mig  i  Kredsen 
Og  dansl 

Fløjten, 
Saa  gik  de  i  Dans  langs  den  lysnede  Sti, 
Hvor  Kilderne  risle  og  Kæret  staar  stille; 
Fuglene  v«ir  dem  saa  kære,  fordi 
De  vidste  saa  sødt  at  spille. 

Gigen. 
Han  gav  hende  Haanden;  hun  loved,  han  svor; 
Det  sused  i  Skoven,  den  tog  deres  Ord. 

Fløiten. 
Men  Fuglene  lo,  da  det  Løfte  lød; 
De  vidste  maaske,  hvad  et  Løfte  betød. 

Alle. 
Tiden  driver  med   Tiden  Gæk. 
Hvor  er  den  Duft,  som  fødtes? 
Vi  saa',  hvor  Blomsterne  ødtes, 
Sommeren   sved  dem  væk. 
Det  buldred'  i  Skoven,  vi  saa'  os  om : 
Stormen  var  kommen  og  Skoven  stod  tom. 
Ikke  et  Blad  paa  en  eneste  Gren, 
Ikke  en  Fugl, 
Ikke  en. 


Vngy  o  Vove. 

Vug,  o  Vove,  med  varsom  Haand 

Baaden,  hvori   vi   glider, 
Stryg  den,  Strømme,  med  kælen  Haand 

Over  de  buttede  Sider; 

Kunde  jeg  selv 

Klappe  den  Glut, 

Som  sidder  paa  Toften  og  nynner, 

Over  Kindernes  Hvælv 

Blot  en  flygtig  Minut, 

Jeg  arme,  forelskede  Synder: 

O  da  skulde  min  Stemmes  Klang 

Vække  al  Vellyd,  som  slumrer  i  Skoven, 

Smeltende  hen  i  en  Kærlighedssang 
Med  Nymfen,  med  Ekko  paa  Skrænten  ved  Strandkildevoven. 

Flyt  Dig,  Fagre,  foruden  Frygt 

Hen  ved  din  Sangers  Side; 
Dig  har  min  daglige  Længsel  søgt, 

Fulgt  Dig  paa  Gang  under  Lide. 

Er  ej  Du  selv 

Ramt  af  den  Gud, 

Som  gav  mig  de  sejrende  Kræfter? 

Ak,  Barmens  Hvælv, 

Som  vider  sig  ud 

under  Sukket,  mit  Udsagn  bekræfter. 

Kemi  da,  |^  klapper  min  hvide  Hind; 

Sænk  kun  dit  Hoved,  jeg  skygger  det  over 

Med  Kappen,  mens  Stjernen  tænder  sit  Skin 
Og  Frygten  er  flygtet  med  Sol  og  Undseelsen  sover. 

Nyd  da  Nat,  hvad,  for  Nuet  skabt, 

Glemmer  de  flygtende  Timer ; 
Tag  de  to,  i  din  Tryghed  tabt, 

Til  Daggryets  Klokke  kimer. 

Skjul  dem,  til  selv, 

Vakt  ved  det  Gys, 

Som  sitrer  i  Morgenstunden, 

Imod  Himlens  Hvælv, 

Mod  det  staalblanke  Lys 

De  stirrer,  blænded'  fra  Blunden. 

End  er  de  trygge,  langs  Skovsøens  Rand 

Hviler  i  Morgnen  den  blege  Dryade. 

Saa  vaagner  Ekko  og  melder  paa  Stand, 
At  Natten  er  endt,  at  Diana  med  Følge  vil  bade. 


Vær  hilset,  I  Damer. 

Vær  hilset,  I  Damer,  langs  Helens  Bænke; 
Hvad  vover  jeg  farende  Svend? 
Hvad  drister  min  Fod  sig, 
Hvad  trøster  mit  Mod  sig, 
Paa  hvad  tør  min  Tanke  vel  tænke? 
At  drikke  den  Vin,  som  I  lader  mig  skænke, 
At  lægge  min  Haand  i  den  fangende  Lænke, 
Sig:  er  det  ej  hovedløs  Sag?  — 
I  ser  mig  i  Aften, 
I  saa*  mig  i  Dag ; 
At  komme  og  gaa  er  den  farendes  Sag. 

Saa  væver  vi  Vadmel  og  lægger  det  sammen, 
De  store  saa  godt  som  de  smaa, 
Og  danser  og  synger  i  Fællig  og  Gammen : 

Væve  Vadmel  og  lægge  sammen 

Og  lade  Skytterne  gaa. 

Hør,  Tonerne  kalde;  forlad  Eders  Bænke 
Og  følg  kun  den  farende  Svend! 
Med  ham  er  hver  Glæde 
I  Aften  til  Stede 
Foruden  al  ArgUst  og  Rænke. 
Han  fører  Jer  Dans,  naar  I  blot  vil  betænke : 
I  fanger  ham  ikke  i  Baand  eller  Lænke, 
Han  taaler,  som  Fuglen,  ej  Aag.  — 
I  bandt  ham  for  ofte, 
Ti)  sidst  blev  han  klog; 
Tilgiv  ham,  men  Tanken  maa  have  sit  Sprog. 

Saa  væver  vi  Vadmel  og  lægger  det  sammen. 
En  Skytte  er  Svenden  som  faa. 
Hvor  herligt  at  synge  i  Fællig  og  Gammen : 

Væve  Vadmel  og  lægge  sammen  — 

Og  saa  lad  Skytten  kun  gaa! 


Nn  er  Aftnen  lys  og  lang. 

Nu  er  Aftnen  lys  og  lang ; 

Kom,  min  Kærlighed! 

Fyld  mit  glade  Bryst  med  Sang 

Ved  Havets  tavse  Bred. 

Ved  de  dæmrende  Strande  en  Pigeflok 

Hviler  sig,  ventende  —  véd  jeg  nok  — 

Paa  Elskerens  Barkarole. 

Kling.  I  Strenge !  og  hjæ]p  mig  med 

At  tage  de  Piger  i  Skole. 

Hvorfor  fik  I,  kære  Børn, 

Disse  Øjne,  som 

Næppe  fæstes  paa  os,  førend 

Straks  vi  sadler  om?  — 

Sad  vi  forhen  til  Hest  med  den  vilde  Jagt, 

Føres  vi  nu,  som  i  Lænker  lagt, 

Omkring  i  sværmende  Drømme; 

I  gør  Rytteren  spag  og  from 

Og  leder  hans  Hest  ved  Tømme. 

Komme  vil  forvist  den  Stund 

—  o  min  Kærlighed  1 

Da  hans  blege,  bange  Mund 

Røve  vil  Jer  Fred. 

Naar  I  synkende  for  Eders  Fod  ham  ser, 

Hjælper  ej  Flugt  og  Forstillelse  mer ; 

I  rejser  ham  med  Eders  Hænder. 

Kling,  I  Strenge  og  hjælp  mig  med 

At  vise,  hvor  Legen  ender. 


Den  Spillemand  snapped  Fiolen. 

Den  Spillemand  snapped  Fiolen  fra  Væg 
Og  gik  i  den  grønne  Skov. 
Hej,  Piger  smaa, 
En  Dans  skal  I  faa ; 
Den  gamle  han  gi 'er  vel  Forlov. 
En  fejende  Dans 
Med  Per  eller  Hans, 
Hvorledes  det  bedst  kan  falde. 
Jeg  spiller  for  en,  jeg  spiller  for  to. 
Jeg  spiller  for  hver  og  alle  I 

Bind  dit  Skørt  og  flet  dit  Haar, 
Læg  an  dit  Hovedklæde. 
I  Præstevænget  Dansen  gaar 
Med  Fryd  og  megen  Gisede. 

Den  Bondemand  flngred  sig  over  sit  Skæg 
Og  saa'  mod  den  grønne  Skov. 
Saa  lunt  han  lo : 
Nu  ja,  min  Tro, 
Saa  faar  jeg  vel  gi*  Jer  Forlov. 
Men  lad  ikke  Per 
Jer  komme  for  nær, 
Lad  Hans  Jer  ikke  bestjæle; 
Et  Kys  eller  to,  det  lader  jeg  gaa, 
Men  brug  Jer  Forstand  ved  de  Dele ! 

Den  Bondeknøs  slog  sig  ned  ad  sin  Læg 
Og  gik  i  den  grønne  Skov. 
I  Piger  kær', 
Vi  danser  med  Jer, 
Den  gamle  han  gav  jo  Forlov. 

Vi  svinger  Jer,  ret 

Som  var  I  saa  let 

Som  Dun,  og  Spindel  for  Resten. 

Saa  gaar  vi  i  Skoven  to  og  to 

Og  snakker  om  Lysning  hos  Præsten. 

Saa  gik  da  Dansen,  den  var  ej  træg. 
Udi  den  grønne  Skov. 
Der  stod  et  Spor 
I  den  bløde  Jord» 
Hvor  Fødderne  tog  sig  Forlov. 
Og  Skumringen  kom, 
Og  Pladsen  stod  tom, 
Det  hvisked  og  lo  mellem  Løvet. 
Da  Morgenen  gry  ed,  saa  gik  der  to, 
Men  da  var  den  ene  bedrøvet. 

Bind  dit  Skørt  og  flet  dit  Haar, 
Læg  an  dit  Hovedklæde. 
I  Prsrøtevænget  Dansen  gaar 
Med  Fryd  og  megen  Glæde. 


Da  retter  tidt  dit  Øjepar. 

Du  retter  tidt  dit  Øjepar 

Saa  spørgende  mod  mit: 

Om  ikke  snart  jeg  svarer  Dig, 

Hvorledes  jeg  dog  klarer  mig 

Trods  alle  onde  Rygter,  som  stedse  om  mig  gaa? 

Ja,  kære.  Du  skal  vide  det, 

Men  først  maa  Du  forstaa : 

At  oven  over  Skyerne  er  Himlen  altid  blaa. 

Der  er  blandt  Hoben  altid  Had 

Mod  ham,  som  sidder  højt ; 

Man  føler  derved  tydeligt, 

—  Og  det  er  saa  fortrydeligt  — 

Hvor  lidt  man  selv  kan  magte,  hvor  lavt  man  selv  maa  gaa. 

Saa  sanker  man  et  Rygebaal 

Og  tænder  Ild  derpaa. 

Men  oven  over  Skyerne  er  Himlen  altid  blaa. 

Det  er  en  egen  Virakduft, 
Som  hvirvler  mod  mig  op. 
I  Skyer  Røgen  slynger  sig, 
Et  Kor  om  Baalet  synger  mig 
En  Takkesang,  en  Hilsen,  en  Pris,  som  kan  forslaa. 
Den  ryger  ret  infamt,  den  Halm, 
Det  stinker  fælt,  det  Straa ; 
Men  oven  over  Skyerne  er  Himlen  altid  blaa. 

Jeg  sidder,  som  Jeg  altid  sad : 

Jeg  sidder  hajt  til  Vejrs ; 

Jeg  lader  Røgen  sprcide  sig, 

Jeg  lader  Banden  kede  sig; 

De  mærker  dog  omsider,  de  kan  mig  ikke  naa. 

Ja,  kære,  saadan  sidder  jeg 

Og  smiler  ad  de  smaa : 

Jeg  sidder  over  Skyerne,  hvor  Himlen  den  er  blaa. 


Jeg  bærer  den  Hat,  tom  jeg  vil. 

Jeg  bærer  den  Hat,  som  jeg  vil, 

Jeg  synger  de  Viser,  som  jeg  vil. 

Og  som  jeg  kan ; 

Jeg  tager  dem  ej  fra  nogen  anden. 

Er  jeg  derfor  en  fuglefri  Mand  ? 

Skal  jeg  derfor  korrekses  af  „Standen*"  ? 

Lad  Sangerlauget  være,  som  det  vil, 

Jeg  er  den,  som  jeg  er,  og  ingen  anden. 

Mine  Gaver  mig  selv  ej  jeg  gav, 

Har  faaet  dem  til  Laans,  at  forrente ; 

Jeg  maa  spytte  i  Bøssen  brav. 

Hver  Gang  jeg  et  Laan  mig  vil  hente : 

Naturen,  vor  hjælpsomme  Moder, 

Har  en  Skyldherres  ørnehaarde  Blikke; 

Jeg  véd,  der  er  ringere  Boder, 

Hvor  der  laanes ;  —  dem  søger  jeg  ikke. 

Men  har  jeg  betalt,  hvad  jeg  skal, 
Saa  sætter  jeg  Hatten,  som  jeg  vil, 
Og  som  den  kan 
Uden  at  klemme  mig  om  Panden ; 

Og  synger  over  Sø  og  Land, 
Saa  det  skingrer  i  Øret  paa  Standen. 
Lad  Sangerlauget  være,  hvad  det  skal. 
Jeg  er  den,  som  jeg  vU,  og  ingen  anden. 


De  avajed  og  avlnged. 


De  svajed  og  svinged, 
De  grønne  Ranker, 
Som  en  attenaarigs 
Forviltrede  Tanker. 
Saa  blev  de  bundne 
Op  ad  en  Stok. 
Ja!**  sagde  Druen, 
„Det  tænkte  jeg  nok ; 

Der  skal  Maade  med  alt 
Og  Alvor  i  Sagen, 
Nu  kommer  Glansen 
Nok  snart  for  Dagen  I*" 
Og  Solen  bagte. 
Glohed  var  Luen; 
Tanker  blev  tændte. 
Og  mørk  blev  Druen. 

Det  tynged  og  trykked. 
Druerne  svulmed; 
Det  var  Solild,  som  inde 
Bag  Skallerne  ulmed. 
Saa  rusked  og  rev  det 
Med  haarde  Hænder. 
„Hvadl"   tænkte  Druen, 
«Er  det  saadan,  vi  ender?** 

Der  blev  stampet  og  trampet 
Under  Snakken  og  Summen, 
Druerne  sprøjted 
Som  Blod  ned  i  Kummen. 


Nøgne  Mænader 
Gled  ud  i  Blodet, 
Silener  sprang  Buk 
Og  Fauner  stod  paa  Ho 'det. 

Saa  blev  der  stille 
Paa  Larmen  den  lydende. 
„Naa  r  tænkte  Druen, 
„Saa  blev  vi  da  flydende.** 
Stilhed  og  Mørke 
Langs  Flaskereolen, 
Ikke  et  Glimt  af 
Dagen  og  Solen. 

Ensomme  Timer, 
Ensomme  Dage, 
Tanker  paa  Fremtiden, 
Tanker  tilbage. 
Underlig  Syden 
Omkring  i  Krogpen. 
„Blot  man  turde  løfte 
En  Smule  paa  Proppen  T 

Saa  blinked  det  endelig ; 

Proppen  knalded, 

Druerne  skummed 

Ud  i  Krystallet. 

Og  Glasset  blev  svunget 

Højt  i  Vejret : 

Nu  er  Vinen  god. 

Nu  har  Druerne  gæret  i 

ANDEN  AFDELING 


Walther  von  der  Vogelweide 

døde;  det  er  længe  sidoL. 

Stor  og   Uden 

yder   tum   nu    fuld    Respekt: 

men  man  gransker  ej  hånt  vegt, 

ej  hans  Tale,  Oang  og  Fcrdca: 

hvad  han  dengang  ru  for  Vefdcn, 

er  han  ej  for  Verdoi  mer. 

Hvad  han  aang,  det  har  man  gcnt;  — 

Walther   v.   d.    Vogelweide 

sang  om  Verdens  lyse  Have; 

hvad  han  bøded,  har  man  glent;  — 

Walther   v.   d.   Vogdwekie 

b«ded,    med   tig   selv  i  Fejde, 

for  sin  dyre  Sangergave  — 

ellers  var  hans  Sange  glemt 


Plazzale  Michelangelo. 

Florens,  dine  Roser  er  ikke  til  for  mig, 
De  øger  kun  den  Feber,  som  brænder  mig  i  Blodet ; 
Aftnens  Skygger  sænke  sig,  saa  synker  nu  Modet ; 
Det  bar  mig  saa  langt,  vil  det  bære  mig  mer  ? 
Du  skønne  By  dernede  for  Øjet  jeg  ser. 
Din  Kunst  er  for  de  karske  og  ikke  for  mig ; 
Feberhede  Øje,  ét  Kunstværk  jeg  kun  ser : 
Michelangelo,  jeg  knæler  i  Aftnen  for  Dig. 

Din  Kæmpe  af  en  David,  mørk  mod  den  gyldne  By. 
Drengen  blev  en  Konge  med  et  straalende  Ry. 
En  Kunstner  paa  Tronen ;  han  kunde  Strengen  slaa. 
Han  kæmped  og  han  synded,  han  stod  og  faldt  som  faa. 
Højenes  Roser  brød  han,  paa  Gulvets  Sten  han  laa ; 
Kong  David,  det  er,  som  dm  Skygge  jeg  saa'. 
Højenes  Roser  dufte  og  Byen  staar  i  Glød. 
Michelangelo,  Du  taler  saa  vældig  i  din  Død. 


Vogt  paa  dit  Øje! 

Hver  Gang  Du  var  gaaet,  saa  tænkte  jeg  paa 
—  O  mine  rolige  Drømme  I  — 

Paa  alt,  hvvid  jeg  vilde,  Du  skulde  forstaa ; 

men  aldrig  til  Læben  kan  Ordet  naa'. 
Dine  Øjne  varsler  mig  Fare. 

Der  brænder  en  spørgende  Ild  i  dit  Blik. 
Jeg  tør  ikke  svare. 

Hvi  vil  Du  forfølge  den  flygtende  saa? 

—  O  mine  rolige  Drømmel  — 
Hver  Gang  Du  berører  den  klirrende  Slaa, 
Det  er,  som  jeg  skulde  i  Angst  forgaa ; 

Hvi  kan  dog  den  Leg  Dig  fornøje? 
Men  fødtes  Du  stærk,  saa  benyt  ej  din  Magt. 
Vogt  paa  dit  Øje! 


Rosenrøde  Drømme. 
Han, 

Du  sidder  i  Baaden,  som  svømmer, 
Sænket  i  Bølgens  Musik; 
Dine  dejlige  Øjne  drømmer. 
Mod  Skyerne  vendt  dit  Blik. 
Mod  Aftenens  taamede  Skyer 
Stiger  dit  Hjertes  Begær; 
De  vinker  saa  lokkende  nær. 
De  daler,  de  letter,  de  flyer. 

Men  disse  taamede  Skyer, 
Som  gløder  i  Purpurskær, 
Som  vinker  og  vinkende  flyer 
Og  synes  dog  stedse  nær, 
De  staar  som  et  Billed  paa  Sorgen, 
Et  Spejl  paa  forgængelig  Lyst ; 
De  fylder  med  Solskin  dit  Bryst  — 
Og  bliver  til  Regnvejr  i  Morgen. 

Hun. 

Jeg  ser  for  mit  Øje 

Som  det  fineste  Spind 

Af  Traade,  der  funkler  i  Solens  Skin ; 

Jeg  lukker  mit  Øje. 

Ak,  Du  har  jo  flettet 

Det  Tryllespind, 

Du,  som  har  gættet 

Rosen  paa  min  Kind. 

Og  jeg  synker  i  Rosendufts  Drømme  ind ; 

Mine  Læber  mod  dine  sig  bøje. 

Jeg  gaar  som  i  Blade 

Af  den  flagrende  Vaar; 

Det  gynger  paa  Blomster,  hvorhen  jeg  gaar ; 

En  bølgende  Flade. 

Ak,  kunde  jeg  tage 

Dig,  Elskede,  med. 

Kunde  vi  drage 

Langvejs  til  et  Sted : 

Da  lad  Bølgen  kun  rive  i  Dybet  os  ned ; 

Vore  Livsens  Timer  var  glade. 

Jeg  hører  din  Stemme. 

Det  er  Fuglenes  Sang 

Og  Hjortens,  som  kalder  paa  Hind  over  Vang. 

Hvor  skal  jeg  mig  gemme  ? 

Ak,  vilde  jeg  flygte 

Til  Jordens  Rand, 

Naar  Du  kun  mig  søgte. 

Var  jeg  der  paa  Stand. 

Der  er  Fugl,  der  er  Hjort  i  det  fjerneste  Land : 

Over  Verdener  rækker  din  Stemme. 


Og  Jeg  vtl  drage. 

Og  jeg  vil  drage  Dér  køler  Vinden, 

Fra  Sydens  Blommer,  Hvad  Solen  brændte, 

Men  ikke  tage  Dér  skærmer  Linden, 

Dens  Torne  med.  Naar  Regnen  slaar. 

Hvorhen  jeg  kommer,  Hvad  Sommer  tændte, 

Dér  vil  jeg  prise  Det  Vinter  slukker, 

I  Spil,  i  Vise  Indtil  man  plukker 

Dens  Ildfuldhed.  Den  nye  Vaar. 

Dog,  aldrig  ender  Hvad  hurtigst  svinder, 

Den  Ild  dér  brænder.  Det  stærkest  binder 

Derfor  jeg  sender  Med  alle   Minder 

Mod  Nord  min  Sang.  Af  Sang  og  Duft. 

Dér  veksler  Sommer  Thi  vil  jeg  drage 

Og  skønne  Blommer,  Mod  Nord  tilbage. 

De  gaar,  de  kommer  Mod  Solskinsdage 

En  evig  Gang.  Som  Snefaldsluft. 

Og  jeg  vil  lægge  I  andre  Zoner 

I  mine  Toner  Vil  varmt  jeg  prise. 

Bag  Kuldens  Dække  I  Spil,  i  Vise. 

Den  stærke  Glød.  Hvad  Syden  bød. 


For  fkildt  Orkeater. 

Solen  staar  lavt  paa  Himmelens  Hæld. 
Saa  dristige  flyve  mine  Tanker. 
De  ville  sig  dykke  i  Straalemes  Væld 
Bag  de  løftede,  glødende  Banker ; 
De  ville  sig  rejse  i  Søen  et  Slot 
Af  Marmorets  funklende  Fliser ; 
Dér  vilde  jeg  sidde  som  Sangens  Drot 
Og  synge  mine  dejligste  Viser. 

Saa  vilde  jeg  stævne  til  Hove  en  Hær 
Af  yndige  Piger  og  Drenge. 
De  skulde  i  Aftenens  blussende  Skær 
Stemme  deres  fineste  Strenge. 
Den  skældækte  Lyre,  dén  Perlemors  Luth 
Skulde  mine  Sange  ledsage; 
Det  var  en  Serenade,  min  dyreste  Glut. 
Hvortil  ingen  Mester  vidste  Mage. 

Fra  Slottet  af  Marmor,  fra  Straalernes  Væld 
Klang  Tonerne  hen  over  Søen; 
Min  Pande  den  løfted  sig  højt  som  et  Fjæld. 
Jeg  troned  som  Hersker  over  Øen. 
Da  rev  jeg  fra  Panden  det  prunkende  Guld 
Og  knæled  paa  Marmorets  Flise. 
Og  kaldte  mig  en  Tigger :  var  Du  mig  ikke  huld 
Og  vilde  ikke  lytte  til  min  Vise. 


Solo  I  Smlen. 

De  andre  har  plukket  Dig  Blomst  paa  Blomst, 
Plukket  Skaalen  fuld. 

Og  lagt  omkring  Randen  en  Ring  af  det  Guld. 
Som  de  røved  fra  Stjernernes  Himmel. 

Jeg  ligger  i  Græsset,  jeg  fik  min  Bekomst ; 
Hvor  er  mine  Sange?  jeg  har  kun  et  Suk;  — 
Du  er  altfor  vidunderlig,  altfor  smuk, 
Din  Dejlighed  gjorde  mig  svimmel. 

Lad  Sangen  kun  klinge  i  Slottets  Sal, 
Jeg  er  ikke  med. 

Min  Kærlighed  søger  det  skjulteste  Sted ; 
Dér  vil  den  synge  sine  Sange. 
Jeg  vrager  det  Flitter,  de  andre  stjal. 
Nøgen  er  min  Harpe,  kun  fattigt  mit  Kvad,  — 
Men  hvis  Du  mig  vinked  og  bønlig  bad. 
Da  stod  jeg  i  guldslagne  Spange. 

Da  tren  jeg  i  Salen,  saa  Sangen  tav. 
Med  mit  Sværd  i  Haand. 
Min  Harpe  var  smykket  med  Silke  og  Baand, 
Den  skulde  vel  Visen  forandre. 
Lad  høre,  hvad  synger  det  Sanger-Laug  1 
Blomster  vil  I  byde  den  straalende  Viv .-  — 
Men  jeg  byder  min  Ære,  byder  mit  Liv. 
Hvad  bliver  saa  Rest  for  de  andre? 


Ad  kendte  Veje. 

O  hvor  hvert  Fjed  dog  er  gammeltungt, 
Naar  Vejen  skal  trsedes  tilbage; 
Trittet  var  let,  saa  tyveaarsungt. 
Da  det  gik  mod  de  dejlige  Dage. 
Liden  Fugl  paa  vor  Vej 
Havde  travlt  med  at  synge 
Sin  Elskovssang; 
I  hver  Bøgetræsgynge 
Var  Legen  i  Gang.  — 
Nu  synges,  nu  leges  der  ej. 
Kun  de  susende  Graner  har  endnu  Røst, 
Og  det  lyder  som  oprørt  Vand ; 
Det  tegner  mod  Høst. 

Elskede  l  ak,  den  dobbelte  Klang, 
Som  strider  i  denne  Kalden: 
Sangfuglelatter  fra  korngul  Vang 
Og  hulkende  Skovvandes  Falden  l 

Nu  er  Sommeren  væk 
Og  kun  Høsten  tilbage, 
En  Middelhøst; 
Kun  en  Afglans  af  Dage 
Med  kummerlig  Tnerst, 
Et  Billed  med  falmede  Træk. 
Og  jeg  trykker  det  blegede  Blad  til  min  Mund. 
Der  er  dobbelt  og  stridende  Lyst 
I  Afskedens  Stund. 

Nej,  jeg  vil  ej  som  den  klagende  staa, 
Naar  intet  dog  kan  forandres; 
Heller  ad  høstgule  Gange  gaa, 
Naar  Stierne  dog  skulle  vandres. 
Der  er  Kraft  i  den  Luft, 
Som  fra  Granskovens  Naale 
Min  Aande  naar ; 
Gennem  Høstsolens  Straale 
Et  Farvevæld  gaar, 
Hver  Blomst  har  forstærket  sin  Duft. 
Lad  kun  Vaaren  forstumme ;  her  spirer  et  Frø. 
Jeg  har  Sange  i  Hjertet  endda ; 
De  kan  aldrig  dø. 


Koral. 

Den  bomstrende  Sommer  blev  kædet  til  Høst, 
Til  Død,  hvad  der  var  i  Live. 
Sorg  skal  teige  paa  Lyst, 
Stille,  Du  bankende  Bryst! 
Kun  de  evige  Love  skal  blive. 
Venner,  ræk  Haand  over  Graven  hen; 
Den  døde  kommer  ej  mer  igen. 
Men  Aanden  taler  fra  Rummet, 
Naar  Læben  her  er  forstummet. 

Den  taler  os  til  i  en  ensom  Stund, 

Naar  Tanken  erindringsfuld  knæler; 

Bud  da  bringer  en  Mund, 

Tysser  os  Smerten  i  Blund 

Og  med  Billeder  Drømmen  besjæler. 

DrachatoB:  Samlede  Skrifter,  4de  Bind 

Venner,  den  Drøm  svinder  aldrig  hen ; 
Et  Billed  sriger  bestandig  igen 
Fra  Skønheds-Andagten  inde : 
En  Drøm  om  en  dejlig  Kvinde. 


DYVEKES  VISER 

I  Bergen. 
I 

Skal  altid  fæste  mit  Haar  under  Hue, 
Tør  aldrig  sætte  en  Sløjfe  deri ; 
Ilde  lugter  den  Kræmmerstue  — 
Hvem  der  som  Fuglen  var  fri ! 
Min  Moder  var  dog  en  stadselig  Frue. 
Kom,  lille  Spejl,  lad  mig  se. 
De  kaldte  ved  Daaben  mig  „Due" ,  — 
Hun  flyver  helst  i  det  fri. 

De  Klokker  ringe  til  Ottesang, 
Nu  bliver  Dyvekes  Dag  saa  lang ; 
Og  vil  j^  af  Byen  med  Moder  gaa, 
Dér  spærre  de  Bjerge  saa  isengraa. 

Men  ude  i  Haven  staar  Urter  og  Blommer, 

Der  drømmer  mit  Hjerte  blandt  Zwibler  og  Løg. 

Krydret  dufter  den  liflige  Sommer, 

Mit  Hjerte  slaar  som  en  Gøg. 

Det  slaar  mod  min  Haand,  under  Huden  det  trommer. 

Det  varsler  saa  langt  mig  et  Liv. 

Vær  hilset,  Du  Fugl,  mellem  Urter  og  Blommer, 

Vær  hilset,  Du  kukkende  Gøg ! 


II 

Ak,  hvem  der  havde  en  Hue 
Med  Fjer  og  Brokade  paa, 

Og  hvem  der  var  klædt  som  en  Frue 
Og  skulde  til  Messe  gaa ! 

Og  hvem  der  vel  kunde  age  i  Karm 
Eiler  sidde  til  Hest  med  Falk  over  Arm ; 
Ak  hvem  der  blot  ikke  var  Askepot ; 
Men  ejed  et  stensat  Slot ! 

Jeg  sidder  og  Øjnene  lukker, 

Med  Hænderne  lagt  under  Knæ  : 
Da  længes  jeg  efter  de  Dukker, 

Jeg  havde,  som  lille,  af  Træ ; 
Dem  pynted  jeg  ud  efter  eget  Sind 
Og  redte  dem  i  baade  Zobel  og  Skind ; 
Ak  hvem  der  var  Barn  mellem  Dukker  igen  — 

Eller  Dukkerne  Fruer  og  Mænd! 

Saa  tog  jeg  den  bedstes  Hue 

Med  Fjer  og  Brokade  paa 
Og  redte  mig  ud  som  en  Frue, 

Der  agter  i  Messe  at  gaa. 
Jeg  aged  til  Hove  i  hængende  Karm, 
Mig  fulgte  den  Ridder  med  Falk  over  Arm. 
Ak  nej,  jeg  maa  græde  for  Ridder  og  Slot. 

Jeg  er  jo  kuns  Askepot. 


III 

Hvad  vil  den  Mand  med  Kæder  paa, 
Med  gyldne  Kæder  om  sit  Bryst  ? 
Hvorhen  jeg  gaar,  hans  Øjne  gaa. 
Men  taler  han,  saa  har  hans  Røst 
En  Magt,  som  jeg  maa  lyde. 
En  gejstlig  Mand,  en  Adelsmand. 
Gud  véd,  om  Duen  var  i  Stand 
Den  Høgeham  at  bryde? 

Og  han  er  Prinsens  Kansler, 

Og  Prinsen  kommer  hid !  .... 

Hvorledes  ser  en  Prins  vel  ud? 
Maa  bære  Kæder  vel  paa  Bryst 
Og  Lin  om  Hals  og  Sidenskrud ; 
Men  har  hans  Tunge  saadan  Røst, 

Som  Jomfruer  maa  lyde? 
Ak,  her  i  Mutter  Sigbrits  Bod 
Han  sætter  aldrig  dog  sin  Fod. 
Hvad  kunde  vi  ham  byde! 


IV 

Vildt,  vildt  suser  Blæsten, 

Sommer  er  næsten 

Draget  af  L4ind; 
Mod  Bryggerne  skvulper  det  sortnende  Vand  — 

Jeg  saa'  ham  paa  Bryggen,  den  kongelige  Mand. 

Hans  Øje  var  dybt  som  Fjorden  derude ;  — 

Jeg  kunde  mig  sænket  derned. 
Paa  Brystet  det  brede  laa  Fløjelets  Pude ;  — 

Jeg  kunde  mig  hvilet  derved. 

For  Foden  jeg  kunde  ham  falde  med  Suk 
Og  smile,  om  Haanden  min  Pande  strøg. 
De  sagde  saa  ofte,  at  Duen  var  smuk,  — 
Nu  véd  jeg  først,  hvem  der  er  Høg. 

Vildt,  vildt  suser  Blæsten, 

Hvem  der  ved  Festen 

I  Aften  var  med  l 
Jeg  blev  vel  paa  Tærskelen  staaende  ræd  — 

Og  dansed  dog  gerne  af  Sted,  af  Sted. 


Tys  mit  Hjerte.  Hvad  Du  gav, 
Gav  Du  villig  hen  og  gerne ; 
Var  jeg  dog  kun  før  en  Terne, 
Nu  er  jeg  —  en  Dronning?  • —  nej. 
Men  jeg  bor  i  hvælvet  Stue, 
Og  jeg  smykkes  som  en  Frue, 
Og  han  skæmter  og  han  hvisker : 
Du  er  Christierns  egen  Due! 

Hvor  jeg  griber,  er  der  Fløjel, 
Hvor  jeg  træder,  er  der  Klæde, 
Terner  for  hver  Haand  til  Stede ; 
Helst  jeg  dog  alene  er. 
Saa  gaar  Festens  Svimmel  rundt. 
Gør  det  end  i  Hjertet  ondt, 
Sig,  hvad  skal  jeg  da  fortryde?  — 
Havde  kun  mig  selv  at  byde. 

Disse  Dage :  o  hvor  lange, 
Til  han  kommer,  til  vort  Møde ; 
Da  maa  Duens  Hjerte  gløde 
Under  Hammens  gyldne  Fjer. 
Hvad  er  Duen  al  dens  Pragt? 
Guld  og  Stene  han  Tordunkler, 
Naar  hans  store  Øje  funkler, 
Naar  det  blødt  i  mine  ser. 

Tys  mit  Hjerte.  Alt  er  godt. 
Her  er  hvælvet  Sal  herinde, 
Jeg  er  ung  og  jeg  er  Kvinde, 
Fik  ej  Moders  Regnesans. 
Lille  Spejl,  vær  Du  min  Terne, 
Eneste  fortrolig,  Du. 
Christiem  kommer,  ser  mig  gerne 
Smykt  som  Dronning  —  smykt  som  hans. 


Paa  Sælland. 
I 


Nu  maa  min  Luth  min  Tid  forslaa ; 
Kom,  I  svundne  Tider! 
Som  Børn  I  skal  omkring  mig  staa. 
Og  jeg  vil  se  som  Moder  paa. 
Om  Eders  Træk  jeg  lider. 
Jeg  havde  selv  en  lille  Dreng, 
Ham  redte  de  saa  kold  en  Seng ; 
Jeg  flk  ej  Lov  at  være 
Hvad  Kvinder  mest  begære.  — 

Nej  bort  med  de  Lin ! 
Jeg  er  favr  og  fin, 

Vil  ej  visne  for  Vuggens  Gænge. 
Har  Han  Tørst  efter  Vin, 
Jeg  skal  række  ham  Vin ; 
Kongen  skal  love  mig  længe. 

De  skød  med  Skud  her  under  0 ; 
Der  vugged  et  Skib  for  Anker. 
Nu  skal  vel  Dyveke  Døden  dø, 
Kongen  rakte  den  fremmede   Me 
Sin  Haand  under  Skovens  Banker. 
Jeg  kunde  saa  lidet  mit  Øje  dy, 
Jeg  smilte,  da  Himlens  vrede  Sky 
Sendte  dem  Regnens  Væde 
Over  den  Bryllupsglæde. 

Paa  Hvidøre  Strand 

Steg  Prinsessen  i  Land ;  | 

Hun  var  bleg  som  en  Dødning  paa  Baare.  \ 

Hun  skal  raade  det  Land,  ' 

Hun  skal  favne  den  Mand,  i 

Som  jeg  ejer  og  elsker  saa  saare !  ' 

Din  Læbe,  Dronning,  er  saa  stor. 
Kom,  mit  Spejl,  min  Terne. 
Den  blege  Lilje  sank  til  Jord, 
Her  staar  en  hollandsk  Blomst  i  Flor, 
Den  lider  Kongen  gerne. 
Han  lider  vel  dens  Rosenmund, 
Og  Rosen  er  saa  frisk  og  sund 
Og  blomstrer  Ham  til  Ære.  — 
Saa  faar  vel  Liljen  være ! 


II 

Gav  stedse  Brød  hver  fattig  Sjæl, 
Som  betled  for  min  Dør, 
Gav  hver  en  Sorg  Gehør, 
Hver  sin  Naade. 
Da  sang  for  mig  en  lille  Fugl : 
De  nævner  Dig  Hans  Frille, 
De  nævner  Dig  ved  Navne,  som 
Jeg  aldrig  nævne  vilde.  — 
De  stikker  selv  i  Skarnet,  hvor  de  traadde. 

Hvad  voldte  jeg  de  Herremænd? 
De  bære  Zobelpels, 
De  kaldes  fri  og  frels', 
Landets  Hæder! 
De  dobler  og  de  drikker,  ja, 
De  sidder  op  og  jager 
Saa  mangt  et  Vildt  til  Tidsfordriv 
Alt  paa  hinandens  Ager.  — 
Jeg  véd  den  Rust,  som  Ridderskjoldet  æder. 

Hvad  voldte  jeg  de  Kirkens  Folk  ? 
De  synger  Herrens  Pris, 
De  nævnes  ligervis 
Landets  Hseder! 
De  slaar  vel  deres  Øjne  ned, 
Imens  de  Bønner  nynner, 
De  slaar  den  vide  Kuttes  Fold 
Ud  over  mange  Synder.  — 
De  gaar  omkring  som  Ulv  i  Faareklæder. 

Jeg  hørte  nys  en  liden  Fugl, 
Som  flagred  for  min  Dør; 
Jeg  gav  dens  Sang  Gehør, 
Foretræde : 

Hvor  beded  Kongens  Fader  vel  ? 
Hvor  sprang  hans  Glæders  Kilde? 
Fru  Edele,  vi  derom  ej 
Nyfigen  fritte  ville,  i — 
Hvi  lader  de  ej  Sønnen  da  sin  Glæde  l 


III 

Næppe  tør  jeg  tale, 

Saa  vinker  han  brat; 
Kongen  drømmer  vaagen. 

Men  værre  dog  ved  Nat ; 
Vilde  saa  gerne  sige  ham, 
Hvad  mest  jeg  tænker  paa  . 


Jeg  tænker  paa  svundne  Dage ; 
Det  kan  han  ej  forstaa. 

Jeg  drømte,  jeg  var  en  Due 
Og  sattes  med  Høg  i  Bur, 

For  Høgens  funklende  Øje 
Jeg  flygted  med  Skræk  mod  Mur ; 
Saa  bød  han  mig  sikkert  Lejde, 
Hvorhen  jeg  blot  havde  Lyst  . . . 


Saa  hugged  han  Næbets  Kaarde 
Igennem  mit  hvide  Bryst. 

Vaage  maa  jeg  stedse 
Ved  Dag  og  ved  Nat, 

Vender  jeg  mig  fra  ham, 
Saa  vaagner  han  brat, 

Fatter  mig  i  sit  Favntag, 

Som  vilde  jeg  fra  ham  gaa  .... 

Hans  Kys  er  glødende  Lue ; 

Jeg  kan  dem  ej  forstaa. 


IV 


Det  stiger,  det  stiger,  det  stiger  herop ; 

Bækken  vandrer  mod  Fjældet. 

Det  er  uhørt  Leg;  er  jeg  ældet?  o  nej, 

Jeg  er  fældet  paa  Vej, 

Jeg  er  angst  for  mit  Liv, 

kunde  dø  for  min  Kniv ; 
Hvor  er  Kongens  Dyveke  henne?  — 

Véd  ej,  kan  ej  selv  hende  kende. 

De  hvisler  omkring  mig  som  Snoge, 

Maa  lukke  mine  Øjenlaage ; 

De  trykker  min  Haand, 

Jeg  tør  ej.  jeg  véd  — 

Jeg  er  angst,  jeg  er  hed. 
Jeg  er  træt  af  mig  selv,  af  min  L^  er  jeg  led ; 

Jeg  er  ræddelig  stedt  i  den  bitreste  Nøid. 

Jesus  Maria,  hvem  der  var  død ! 


Se,  nu  er  Sommeren  kommen,  I  Havens  snirklede  Gange 

Kirsebærfrugten  er  moden ;  Flytter  jeg  Silkefoden. 

Silke  har  jeg  mig  spundet 
Ud  af  min  Ungdoms  Glæde, 
Silke  fra  Hoved  til  Foden,  — 
Véd  ikke,  hvor  jeg  tør  træde ; 

Elsker  de  dyre  Stene, 
Elsker  de  gyldne  Spanger ; 
Ligner  vist  Gyldenlakken, 
Som  med  sin  Armod  pranger. 

Holdes  til  Huse  bundet, 

Vogtes  mod  snigende  Slanger, 


Vilde  saa  gerne  snakke 
Lidt  med  de  andre  Fanger. 

Se,  nu  er  Sommeren  kommen, 
Træernes  Frugt  er  moden, 
Sommeren  har  sine  Storme, 
Frugterne  drysses  for  Foden. 

Fy,  hvilke  stygge  Tanker. 
Vinden  faar  vifte  dem  ud, 
Vinden  faar  slutte  min  Vise. 
Dér  kommer  Slotsherrens  Bud ! 


EFTERSPIL 


Fagre   Nat    med    Blointterstrøinine 
gemwoi  Viodveta  aabae  Shitc, 
medena   fjerne   Bøloer   bruse 
aoni    et    Hav   af   Valmudrømme: 
Vindvet   il   men   tyst  og   varlig, 
SflfVBcn  er  den  syge  g<Kl, 
men  en  saadan  Sm  er  farlig 
med  et  Blomsterhav  for  Fod. 

Lyie  Dag  med  atxrlce  Stramme, 
Solglana   gennem   Taagens    Banker, 
faste    Forset,    rene    Tanicer, 
svale  Pttat  af  vaagne  Drømme 
over  MandevUjena   Hav: 
Morgncoa  Ory  er  Nattens  Orav. 
Takf  den  Haaad,  som  Morgenhilaen 
med    et    criigt    Haandslag    gav. 

Hilsen. 

Se,  nu  er  Vindene  mikle ; 

Vaaren  har  aandet  paa  Luften, 

Luften  har  kysset  hvert  Blad  og  hver  Blomst, 

Som  staar  langs  den  rislende  Kilde. 

Elskede,  føler  Du  Duften 

Her  ved  den  svale  Sø  I 

Livet  har  sikkerlig  Vinter  og  Kulde, 

Men  Livet  kan  akirig  dø. 

O  der  er  Vaar  i  dit  Øje, 
Evigheds  Blaat  i  dets  Vande; 
Blomster  og  Blade,  hvorhen  Du  end  gaar, 
Andægtigen  Bægrene  bøje. 

Vaaren  fra  ukendte  Strande 

Lander  hver  Maj  paa  vor  Kyst, 

Du  vil,  hvor  fjernt  Du  endogsaa  kan  færdes, 

Lande  en  Gang  ved  mit  Bryst. 

Da  vil  paa  Foraarets  Vinge 

Baaren  af  Lyset  og  Luften, 

Sødt  som  to  Bølger,  der  samles  i  én, 

Vi  to  gennem  Rummet  os  svinge. 

Elskede,  føler  Du  Duften 

Over  den  svale  Sø  l 

Elskov  har  sikkerlig  Vinter  og  Kulde, 

Men  Elskov  kan  aldrig  dø. 

Ind  imod  Ophavets  Rigel 

Lad  da  kun  Døden  os  favne 

Midtvejs ;  hvad  har  vel  den  skinsyge  Død 

Over  Vaaren  og  Elskov  at  sige? 

Lyt !  Du  vil  høre  to  Navne 

Hviskes  ved  denne  Kyst. 

Det  er  vor  evige  Elskov,  som  aander 

Evig  i  Bølgernes  Røst. 


Inde  i  Skoven. 


Ud  fra  de  tætte  Stammer 
Kom,  dæmpet,  mig  i  Møde 
Som  Fløjtetoner  bløde 
Skovensomhedens  Sprog. 
Jeg  lagde  bort  min  Bog. 
Den  store,  stille  Verden 
Omkring  min  egen  lille. 
Urolige,  var  en  Kilde, 
Som  gennem  mit  Hjerte  drog. 

Den  gød  de  svale  Strømme 
Hen  over  mit  hede  Hjerte, 
Den  tyssede  paa  min  Smerte, 
Den  lukked  min  Vunde  til. 
Jeg  lytted  til  Kildens  Spil. 


De  store  Toneværker 
Fra  Kunstens  strailende  Scene 
Blegned  mod  dette  ene, 
Beskedne  Fløjtespil. 


Jeg  knuged  min  Haand  for  Øjet, 
Jeg  kendte  i  Tindingen  Aaren, 
Jeg  kendte  i  Haanden  Taaren, 
Jeg  kunde  ^  standse  den. 
Saa  greb  jeg  min  Bog  igen. 
Og  søgte  som  Mand  at  lede 
Mit  eget  urolige,  lille 
Løb  i  den  store  Kilde, 
Som  risler  mod  Havet  hen. 

Børnelærdom. 

Jeg  véd  nok  —  og  hver,  som  har  Skoen  paa  sin  Fod, 

Han  véd  ogsaa  bedst,  hvor  den  trykker  — 
At  tidlig  jeg  foretrak  Rosen  i  Blomst, 

Som  den  glimrer  i  Junidagens  Smykker. 
Jeg  véd  nok,  at  alt,  som  i  Solglansen  stod 

Og  havde  af  Ungdom  og  Skønhed  og  Mod 

En  Overflod) 

Kunde  paa  min  Hyldingshilsen  regne ;  — 
Min  Svaghed  har  jeg  haft,  men  ogsaa  det  Mod, 

At  være  den  bekendt  alle  Vegne. 

Jeg  véd  det.  Men  Skyer  trak  sammen,  og  der  gik 

En  Høstgysen  over  mit  Hoved, 
Og  Solen  blev  borte,  en  Eftersommer  kom ; 

Da  holdt  ikke  Rosen,  hvad  den  loved. 
Og  siden  har  jeg  sandet,  hvor  lidet  det  holdt  Stik 

Med  Ungdom  og  Skønhed  og  Hjælpen,  man  fik 

Det  Øjeblik, 

Da  Livet  med  Tordenbyger  mødte ;  — 
End  trykker  mine  Børnesko,  men  Trykket  forgik 

Betydelilgt,  da  Regnen  dem  blødte. 


Foraar  om  Vintren« 


Saa  bryder  alting  op  igen, 
De  gamle,  skjulte  Kilder, 
Og  Blomster  ler  til  Blomster  hen, 
Og  jeg  er  atter  ung,  min  Ven ; 
Hør  kun,  hvor  friskt  jeg  spiller  I 
Saa  lad  os  glemme  Vintrens  Tid 
For  Tiden,  som  skal  komme : 
Vaarblomster  skal  jeg  plukke  Dig, 
Thi  j^  har  lært  at  dukke  mig 
i  Vintren,  som  er  omme. 


Ej  synges  bedst,  naar  Skoven  staar 
I  fuldest  Puds  og  Silke, 
En  Sang  om  Løvets  lyse  Vaar, 
Nej  bedre,  naar  en  Stormvind  slaar 
Tungt  i  de  nøgne  Stilke. 


Den  værste  Storm  vil  rase  ud, 
Det  bli  Y  dog  stille  atter : 
Men  bag  det  tunge  Graat  i  Graat 
Det  høje,  rene  Himmelblaat 
Først  ret  til  Gavns  man  skatter. 

Jeg  byder  Dig  en  Vaar  igen 
Af  unge,  friske  Kilder, 
Et  Væld  af  bedre  Udspring  end 
den  Strøm,  som  randt  og  klang, 

min  Ven, 
med  Fløjteløb  og  Triller. 
Med  Fløjten  har  det  nu  sin  Tid, 
Dens  lette  Løb  er  omme. 
Vaarsange  her  jeg  synger  Dig, 
Og  Vaarens  Duft  forynger  mig 
I  Tiden,  som  skal  komme. 


40 


RANKER  OO  ROSER 


Simpel  Smng. 


Naar  trofast,  varm  og  redelig 
Jeg  bejle  vil  til  Dig, 
Da  er  det  vel  tilstedelig, 
Du  gives  hen  til  mig. 
Og  alle  Landets  Piger  smaa 
Skal  synge  denne  Sang; 
Jeg  tænkte  den  jo  fordum,  — 
Nu  kom  den  først  paa  Gang. 

Jeg  tænkte  den,  da  Søen  slog 
Sin  Bølge  mod  mit  Bryst, 
Saa  tidt  som  jeg  fra  Øen  drog 
Mod  mangen  fremmed  Kyst. 
Og  Havets  Bølger  tumled  mig, 
Og  Ebben  faldt  og  steg. 
Jeg  kom  paa  Grund  med  Floden,  - 
Det  er  en  farlig  Leg. 

Naar  Højvandsstrømmen  gaar  igen, 
Saa  ligger  Skuden  dér, 
Og  ingen  Hjælper  naa'r  derhen, 
For  Revler,  Braad  og  Skær. 


Dog  slap  jeg  fri  fra  mit  Forlis 
—  Det  var  en  heldig  Stund  — 
Og  takkede  bevæget 
Med  Hjerte  og  med  Mund. 

Jeg  takked  i  en  simpel  Sang, 
Som  vælded  fra  mit  Bryst, 
Og  hilste  fra  min  Vimpelstang 
Ud  mod  en  bedre  Kyst. 
Hos  andre  flyder  draabevis 
En  saadan  Hjertets  Sang; 
Hos  mig  gaar  den  i  Strømme,  — 
Det  er  nu  saa  engang. 

Og  har  jeg  atter  redelig 
Lagt  ud  til  frejdig  Fart, 
Da  byder  jeg  beskedelig 
I  Skuden  Dig  en  Part. 
Og  alle  Strandens  Piger  smam 
Skal  synge  Dig  en  Sang : 
Vi  saa'  ham  sejle  ofte  — 
Men  glad  for  første  Gang. 


Paa  ædel  Stok  gror  ædel  Vin. 

Paa  ædel  Stok  gror  ædel  Vin ; 
Der  bygged  en  Fugl  i  min  Ranke, 
Den  kvidred  og  sang :  Allerkæreste  min, 
Jeg  vender  mod  Dig  min  Tanke ; 
Den  flygtige  Fugl  over  Verden  foV, 
Den  tænkte  sig  Palmer  at  vinde ; 
Den  fandt,  at  den  evige  Palme  beror 
Paa  Sejren  i  Hjertet  inde. 

Den  var  en  Fugl  med  dristig  Flugt, 

Med  Næb  og  med  tindrende  Øje, 

Den  styred  mod  Vinden  lige  lukt 

Og  tog  ikke  Maalet  saa  nøje ; 

Den  saa'  med  et  Smil  mod  den  svindende  Jord 

Fra  Bjergenes  iskolde  Tinde, 

Den  fandt  —  men  lidt  sent  —  at  Flugten  beror 
Paa  Maalet  i  Hjertet  inde. 


Og  Gletscherisen  i  Brystet  skar, 

Den  frøs  paa  den  svimlende  Tinde, 

Ned  over  atter,  i  Kamp  det  bar 

Med  Taager  og  Hvirvelvinde; 

Den  Fugl,  som  svang  sig  saa  højt  fra  Jord, 

Vil  ofte  sig  husvild  finde 

Paa  Jorden  igen.  Men  alting  beror 

Paa  Styrken  i  Hjertet  inde  I  — 


Saa  sang  min  Fugl.  Jeg  sad  og  saa' 

En  Vaardag  ud  over  Verden, 

Og  krydset  var  Hinmielens  tindrende  Blaa 

Af  de  luftige  Flyveres  Færden. 

De  sang.  De  jublende  Toner  fo'r 

Af  Sted  med  de  legende  Vinde, 

Men  Genlyden  satte  sit  blivende  Spor 

Dybt  i  mit  Hjerte  inde. 


Og  lænet  mod  Muren  med  Cithren  i  Haand, 

Hvor  Ranken  sit  Tag  har  tjældet, 

Jeg  stod  iblandt  Rosers  og  Rankers  Baand 

Af  Længsel  og  Savn  overvældet. 

Da  var  det,  som  brast  med  en  eneste  Gang 

De  Lænker,  der  stærkest  kan  binde ; 

Jeg  knuged  min  Cither  i  Favn  og  sang 

Om  Sejren  i  Hjertet  inde. 


Jeg  sang:  Min  Vin,  gør  Sjælen  sund, 

Lys  op  med  din  reneste  Lue, 

Og  har  jeg  en  Fjende,  i  denne  Stund 

Jeg  byder  ham  Fred  i  min  Stue ; 

Og  har  jeg  letsindig  min  Ungdom  strøet 

Som  Blomster  for  alle  Vinde, 

En  Blomst  er  tilbage,  som  ej  blev  forødt. 

Den  spirer  i  Hjertet  inde. 

Paa  ædel  Stok  gror  ædel  Vin. 

Det  faar  de  vel  Sangeren  lade, 

At  ikke  man  perser  sig  Neckar  og  Rhin 

Af  Ukrudt  og  ormædte  Blade. 

Jeg  skænker  min  Vin.  O  guldgyldne  Blod, 

Giv  Kraft  mig  igen  til  at  vinde ! 

Og  Kransen  for  Sejren  skal  lægges  for  Fod 

Af  en  ung  og  uskyldig  Kvinde. 


POUL  OG  VIRGINIE 


UNDER  NORDLIG  BREDDE 


(FORAAR  1879) 


POUL  OG  VIRGINIE 


I 

Dér  laa  Stranden,  som  den  brede  Bugt  beskyllede.  Skoven  havde 
trukket  sig  tilbage  og  givet  Sandet  fri  Tumleplads.  Følgende 
Bugtens  Kystlinje  laa  Sandet  i  en  mægtig  Hesteskobue  mellem  Træ- 
erne og  det  salte  Vand.  En  Gang  imellem,  men  d(^  kun  en  sjælden 
Gang,  gav  det  salte  Vand  efter  for  et  Tryk  ude  i  rum  Sø  og  gik 
op  i  Skoven.  Naar  Trykket  blev  taget  bort  ude  i  Havet,  gik  Vandet 
tilbage  fra  Skoven,  roligere  end  det  var  kommet.  Herom  kunde  me- 
get gamle  Folk  paa  Stedet  fortælle;  men  Ungdommen  lyttede  med 
et  lille  Smil  til  disse  Fortællinger,  thr  i  Mands  Minde  havde  Vandet 
aldrig  været  oppe  i  Skoven.  Det  vilde  være  lige  saa  utroligt,  som 
om  Skoven  skulde  gaa  ned  til  Vandet.  Og  det  vidste  man  vilde  aldrig 
ske. 

Ikke  desto  mindre,  hvorfra  skulde  alt  dette  Sand  være  kommet, 
som  dannede  det  nøgne  Bælte  mellem  det  friske,  grønne  Vand  og 
de  friske,  grønne  Træer?  Det  kunde  være  blæst  derhen,  vilde  man 
svare.  Men  hvorfra  skulde  det  være  blæst?  Sandet  blæser  ikke  saa- 
dan  uden  videre  op  fra  Havet,  og  endnu  mindre  blæser  det  ud  fra 
Træerne,  inde  fra  Skoven,  hvor  Jordbunden  er  fast,  i  Yderkanten 
klædt  med  messinggult  Lav,  længere  inde  dækket  med  bløde  Mos- 
tæpper og  inderst,  hvor  de  smaa  Moser  og  Enge  begynde,  betrukket 
med  fint,  bølgende  Græs.  Herfra  kunde  Sandet  umuligt  være  kom- 
met ;  det  maatte  være  skyllet  op. 

Stærke  maatte  disse  Skyller  have  været.  I  Brinkerne  under  Sko- 
ven, et  Par  gode  Bøsseskud  fra  Søen,  var  det  gule  Ler  hulet  ud  og 
de  mørke  Trærødder  stak  frem,  ikke  ulig  Snoge  i  Bundter.  Selve 
den  brede,  sandede  Flade,  Forstranden,  var  furet  med  lange,  re- 
gelmæssige Rynker,  ligesom  en  Mands  skaldede  Pande.  Her  groede 
intet :—  undtagen  Sten.  Der  var  nogle  store,  blaagraa  eller  rødlige, 
som  kunde  øjnes  langt  borte.  Saa  snart  Vejret  blev  fugtigt,  og  det 

var  det  den  største  Del  af  Aaret,  saa*  det  ud,  som  om  Stenene  græd, 
de  laa  og  lignede  Øjne  med  en  vaad  Hinde  over.  Der  var  desuden 
i  Millionvis  af  mindre.  De  laa  og  skinnede  skarpt  i  Smaaprikker, 
naar  Sommer-  eller  Foraarssolen  stirrede  ned  paa  dem.  og  det  var 
da,  som  om  de  vendte  sig  hvert  Øjeblik  for  at  undgaa  Varmen.  Un- 
dertiden, naar  Vinden  susede  hen  over  Fladen,  gav  den  sig  til  at 
lege,  ligesom  om  den  kunde  have  været  et  stort  Barn.  Fra  Gruber 
og  Huller  i  Stranden  skruede  den  smaa  Sandhobe  i  Vejret,  drejede 
dem  af  til  en  spids,  foroverbøjet  Top  og  lod  dem  staa  saaledes  og 
ryge  ganske  fint  som  en  Troldkælling  —  indtil  den  faldt  paa  at  flytte 
dem.  Nogle  af  disse  Tuer  holdt  sig  d(^,  og  saa  kom  der  et  eller 
andet  Sted  fra,  uden  at  man  ret  vidste  hvorfra,  et  Par  gule,  raslende 
Straa,  som  efterhaanden  flk  Kammerater,  og  som  holdt  fast  paa  Tuen, 
medens  de  selv  stod  og  cirklede  i  Sandet,  ligesom  man  cirkler  med 
et  Passerben,  frem  og  tilbage,  frem  og  tilbage,  uden  Ophør. 

Naar  Sommeren  var  tør,  saa  var  her  brændende  hedt  over  San- 
det. Men  den  skyfri  Himmel  og  den  stærke  Varme  varede  sjælden 
længe,  og  gennemgaaende  var  her  friskt  hele  Aaret  rundt.  For  Folk 
med  meget  fine  Fornemmelser  maaske  endc^saa  vel  friskt.  Efter- 
aars-  og  Vinterstormene  havde  uhindret  Spil  fra  Oktober  til  Maj, 
ja  undertiden  ind  i  Juni.  Desto  mere  Pris  satte  man  paa  de  to  Som- 
mermaaneder  —  naar  man  ikke  blev  narret  for  dem  af  Regnen.  Blev 
man  narret,  saa  satte  man  sin  Lid  til  September;  den  var  i  Reglen 
klar  og  skinnende,  varm  midt  paa  Dagen,  kølige,  stjernefulde  Næt- 
ter. Med  Oktober  kom  Stormene  tilbage  fra  Foraaret,  indblandede 
med  Taager;  de  varede,  afvekslende  med  Regn  og  Storm,  til  hen 
imod  Julen.  Saa  kom  Vinterstormene  med  Sneen  og  Isen,  der  skruede 
ind  langs  Bugten.  Og  saa  gik  Strand  og  Hav  i  et.  Her  blev  et  stort, 
hvidt  Øde,  med  graa  tung  Luft  oven  over  (^  med  Skoven  som  et 
Bælte  af  nøgne  Riskoste,  hvorfra  Krager  fløj  op,  (^  hvor  nu  og  da 
et  Skud  knaldede. 

Midt  paa  Vinteren  lettede  den  graa  Himmel,  naar  Frosten  kom  i 
Luften.  Der  blev  klare  Dage,  hvor  man  kunde  se  langt,  langt  nd 
over  det  hvide  Øde,  ud  forbi  Pynten,  der  afsluttede  Bugten,  ud  i 
det  kolde,  mørkeblaa  Hav.  Der  blev  endnu  klarere  Nætter  med 
funklende  Stjerner,  Himmelbuen  uendelig  højt  over  Stranden,  stærkt, 
gennemtrængende  Maaneskin,  lange  Skygger  over  Sandet,  Stormen 
og  Søen  bragte  til  Tavshed.  Saa  skreg  Vildgæssene  derude,  saa  kom 
Stormene  tilbage,  saa  syntes  det,  som  om  det  hele  skulde  opløse 
sig  i  Snesjap,  Regn,  Blæst  (^  Taage,  et  Kaos  af  Uhyggelighed  og 
Mørke,  hvoraf  saa  Foraaret  omsider  kæmpede  sig  frem. 

Sneen  tøede  (^  Isen  drev  væk.  Stranden  fik  sine  gamle  Grænser, 
Solen  begyndte  at  spille,  de  store  Sten  græd,  de  mindre  blinkede  og 

vendte  sig.  Der  blev  grønt  langs  Skovranden,  Træerne  brunrøde  og 
fyldige;  og  paa  den  sandede,  opblødte  Vej  med  de  dybe  Hjulspor 
vovede  Fodgængere  eller  Vogne  sig  fra  Skoven  ned  til  Stranden,  til 
Byen,  som  laa  dér. 

Thi  her  laa  en  By,  her  paa  Sandet.  Ellers  var  her  næppe  noget 
at  fortælle  om  —  mere  end  om  enhver  anden  blot  og  bar  Strand 
under  vore  nordlige  Bredder. 

Folk  blive  til  det,  som  Omgivelserne  gøre  dem  til.  Saa  siger  num. 
Og  der  er  noget,  som  taler  derfor.  Men  det  var  i  saa  Fald  vanskeligt 
at  sige,  hvorledes  disse  Folk  blev,  som  her  havde  slaaet  sig  ned. 
Hvad  bliver  man  af  at  ligge  paa  en  Strand  med  Skoven  i  Ryggen 
og  Ansigtet  ud  imod  Søen,  stadig  udsat  for  et  omskiftende  Vejrligs 
Luner?  Sandsynligheden  er  for,  at  man  har  lige  saa  mange  Sind 
i  Ugen  (^  i  Maaneden,  som  Vinden  blæser  til.  Men  disse  Folks  Sind 
var  alt  andet  end  omskifteligt.  De  lod  Regnen  gennembløde  sig, 
Stormen  bryde  løs  og  Himlen  blive  klar  igen,  uden  at  afvige  det 
mindste  fra  deres  daglige  Gerning  eller  daglige  Vaner.  Mest  syntes 
de  at  have  taget  Karaktermærke  efter  Sandet.  Ligesom  Sandet  ud- 
slettede de  hurtigt  Sporene  af  en  eller  anden  Tildragelse,  som  var 
gaaet  hen  over  dem.  De  Smaatuer  af  fygende,  bevægelig  Beskaf- 
fenhed, som  hist  t)g  her  kunde  opstaa,  udjævnedes  i  paafaldende 
kort  Tid.  Kun  de  enkelte,  faste  Sandhøje  blev  staaende.  Paa  disse 
opførte  Beboerne  deres  Huse;  bag  dem  som  Værn  boede  de  ud 
imod  Havet,  og  indenfor  dem  som  Skel  og  Afgrænsninger  plantede 
de  deres  Kartofler  i  smaabitte  Dukkehaver,  der  alle  lignede  hver- 
andre. 

Beboerne,  for  saa  vidt  som  de  var  komne  til  Sketsaar  og  Alder, 
havde  i  Grunden  kun  to  Slags  Sind.  Det  rettede  sig  efter  deres 
ydre  Livsvilkaar.  Halvdelen  af  Byen  var  lave,  smaa  Fiskerhytter, 
hvis  Ejermænd  og  deres  Familjer  maatte  slide  haardt  paa  Søen  eller 
ved  Stranden  for  den  daglige  Føde.  Gemyttet  her  var  mut,  ikke 
uden  en  vis  Trods,  som  hos  Ungdommen  klædte  ganske  godt,  naar 
den  var  tilsat  med  Raskhed,  men  som  hos  de  ældre  trak  sig  sammen 
til  knarvoren  Stædighed;  og  den  var  ikke  kls^elig. 

De  øvrige  Huse  i  Byen,  nette,  pyntelige  Bygninger  med  grøn- 
malede Stakitværker  og  en  Flagstang  midt  i  KartofFelbedene,  be- 
boedes for  Størstedelen  af  Folk,  som  havde  slidt  haardt  og  som 
nu  hvilede  sig  ud ;  Skibskaptajner,  der  havde  „lagt  op**  med  Skuden 
for  Resten  af  Aarene  (^  tillige  havde  lagt  saa  meget  op  paa  Kiste- 
bunden, at  de  kunde  passe  deres  Kartofler  og  male  deres  Stakitvær- 
ker uden  at  tænke  paa  Dagen  i  Morgen.  Deres  lykkeligere  materielle 
Vilkaar  gav  deres  Sejghed  en  Tilsætning  af  gemytlig  Venlighed.  Man 
har  altid  et  lille  Smil  og  en  lille  Munterhed  paa  rede  Haand,  naar 

man  véd  med  sig  selv,  at  Sparekassebogen  ligger  vel   forvaret  i 

Dragkisten. 

Dog  —  Gemytligheden  her  hvilede  paa  et  Underlag  af  det  samme 
Sind,  som  i  de  uanseligere  Hytter.  Man  løber  ikke  fra  sin  Oprin- 
delse, og  det  gennemgaaende  Træk  af  Muthed  (^  Stivsindethed,  som 
denne  Strand  fortrinsvis  syntes  at  frembringe,  røbede  sig  nu  og  da 
hos  de  bedre  stillede.  Især  brød  det  frem  hos  de  Kaptajner,  som 
endnu  ikke  havde  lagt  op,  hverken  Skuden  eller  Sparekassebogen. 
Og  det  gik  fra  Familiefædrene  over  paa  Familjen.  Den  nøgne  Strand, 
den  korte  Sommer,  de  barske  Vintre  formede  disse  Beboere.  Det 
er  dog  Omgivelserne,  der  gøre  Folk  til,  hvad  de  blive. 


Byens  Smedie  laa  i  Udkanten  af  Byen  og  var  den  sidste  anuge- 
lige  Bygning,  man  forlod,  og  den  første,  man  kom  til.  I  Følelsen  heraf 
havde  Smeden  ogsaa  givet  sin  Ejendom  et  saa  standsmæssigt  Ud- 
seende, som  han  raadede  over.  Han  havde  mellem  sin  Beboelses- 
lejlighed og  Smedien  indhegnet  en  Gaard  med  et  tjæret  Planke- 
værk. Her  kunde  Landboernes  Vogne  holde,  naar  Hestene  skulde 
skoes  eller  Vognene  ses  efter,  og  op  imod  Plankeværket  kunde  Fi- 
skernes Redskaber  stilles,  som  trængte  til  et  Eftersyn ;  ja  her  kunde 
sommetider  ligge  en  hel  Baad,  som  havde  Smedens  Hjælp  bdiov. 
Her  var  et  Hundehus  op  ad  Plankeværket  med  en  stor,  stærk,  en- 
øjet, stumphalet  Hund,  Hælvten  af  Skindet  hvidt,  Hælvten  sort; 
den  hed  „Preusser**,  skyede  hverken  Søens  Vand  eller  Smediens 
Ild,  naar  den  kom  løs,  og  holdtes  derfor  i  Reglen  bunden.  Den  havde 
gennemgaaet  meget  i  sin  Tid,  navnlig  i  Krigsaaret  var  det  ofte  gaaet 
ud  over  dens  Skind.  Den  patriotiske  Smed,  som  holdt  meget  af 
denne  Hund,  havde  i  Krigsaaret  mangen  Gang  vaklet  mellem  sin 
Kærlighed  til  Dyret  og  sit  JFædrelandssind.  Dyret  var  blevet  haardt 
forfulgt  paa  Grund  af  sit  Navn  (^  sit  Ydre.  Smeden  havde  døbt 
Syndebukken  om  og  kaldt  den  „Dogmand**  for  derved  at  afvende 
noget  af  den  patriotiske  Harme  fra  dens  sagesløse  Skind.  Men  man 
løber  ikke  saadan  fra  sit  Navn ;  og  da  det  gik  rigtig  galt  med  Affæ- 
rerne hen  imod  Krigens  Slutning,  og  Hunden  døjede  mere  og  mere 
af  Stenkast  og  Trusler,  saa  havde  Smeden  en  Dag  taget  sin  store 
Strandbøsse,  Muskedonneren,  ned  fra  dens  Plads  oven  over  Essen  og 
lavet  sig  med  et  tungt  Sind  til  at  bringe  Opinionen  et  Offer.  Smedens 
Søn  havde  da  bedet  saa  bønligt  for  sin  Ven,  og  Hunden  var  bleven 
lukket  inde  i  en  Krog  af  Smedien. 

Alting  driver  over.  Krigen  og  dens  Følger  med.  „Preusser"  boede 
i  sit  Hus  op  ad  Plankeværket,  men  den  havde  beholdt  Erindringen 

1  sig  om  hin  Episode,  og  dens  oprindelig  godmodige  Sind  var  bleven 
bittert.  Den  var  hæs  af  at  gø  mod  alle  og  enhver,  som  den  kunde 
mistænke  for  at  have  villet  den  til  Livs;  selv  Smeden  turde  ikke 
ret  lide  paa  dens  Selvbeherskelse;  den  kunde  undertiden  se  paa 
ham  med  sit  ene  Øje  (det  andet  var  slaaet  ud  af  en  Sten)  paa  en 
Maade,  som  røbede,  at  den  oprindelige  Hengivenhed  kæmpede  med 
den  senere  Bevidsthed  om  at  skulle  være  skudt  —  blot  fordi  den 
havde  et  ildeklingende  Navn  og  et  Skind,  som  den  lige  saa  lidt  havde 
givet  sig  selv  som  Navnet. 

Man  kan  i  Grunden  ikke  forlange  det  umulige  af  en  Hund. 

Smeden  selv  gav  sig  for  øvrig  ikke  meget  af  med  Hunden.  Han 
var  efter  sin  Kones  Død  bleven  mere  indesluttet  end  før,  nc^et 
sørgmodig  og  lidt  vranten.  Han  passede  sit  Arbejde  flittig,  irettesatte 
sin  Søn  og  Medhjælper,  eller  gav  ham  sine  filosofiske  Raad  paa  sin 
egen  faamælte  Maade.  Hans  Fader,  Farfader  og  hele  Slægten  op 
efter  havde  været  Fiskere,  Lodser  eller  Skibsførere.  Han  havde  selv 
i  sin  Ungdom  først  fisket  og  siden  taget  Styrmandsprøven,  men  var 
paa  en  Rejse  raget  uklar  med  sin  Kaptajn,  og  det  paa  en  saa  efter- 
trykkelig Maade,  at  han  havde  maattet  forlade  Skibet  bag  efter,  ja 
maaske  lige  knap  og  nap  —  efter  hvad  Gisninger  og  Rygter  vilde 
vide  —  var  undgaaet  retslig  Tiltale  for  grov  Insubordination.  Sa- 
gen var  nok  imidlertid  den,  at  Skibsføreren  —  som  mange  af  Skip- 
perne i  de  gamle  Dage  —  havde  været  en  brutal  og  ikke  ganske 
ædruelig  Mand.  En  af  Folkene  var  bleven  mishandlet  om  Bord, 
Styrmanden  havde  lagt  sig  imellem  og  som  sagt  paa  en  saa  utve- 
tydig Maade,  at  Rederiet  som  dog  var  tilbøjelig  til  at  holde  paa 
ham  til  det  yderste,  ikke  kunde  andet  end  give  ham  en  Tilrettevis- 
ning ^—  saa  meget  mere  som  Skipperen  var  besvogret  med  Rederen 
og  havde  .Interesser"  i  Skibet.  Styrmanden,  der  var  lige  saa  ære- 
kær og  prikken  paa  det,  som  han  var  ridderlig,  og  hvis  ganske  unge 
Blod  endnu  ikke  havde  lært  sig  at  undergaa  Temperaturforandringer 
efter  Omstændighederne,  svor  Søen,  og  hvad  dertil  hørte,  et  evigt 
Farvel.  Han  havde  en  stærk  Arm,  var  nem  paa  Fingrene  og  kunde 
saa  at  sige  faa  noget  ud  af  enhver  Ting,  han  rørte  ved.  Et  Tilfælde 
bragte  ham  i  Hovedstaden  sammen  med  en  Kammerat,  som  var 
Smedesvend.  Han  valgte  denne  Profession,  opholdt  sig  nogle  Aar 
i  Hovedstaden,  kom  hjem,  fik  laant  nogle  Penge,  købte  den  gamle 
Mester  ud  af  hans  sodede  Hule,  fik  efterhaanden  Smedien  opført  i  sin 
nuværende  Skikkelse,  giftede  sig  og  fik  en  Søn. 

Denne  Søn,  Tønnes,  skulde  oplæres  i  Faderens  Haandværk;  og 
Smeden  begyndte  da  ogsaa  med  Drengen,  saa  snart  de  smaa  Fingre 
kunde  holde  om  et  Hammerskaft.  Søen  var  der  ikke  Tale  om.  Den 
skulde  Drengen  holdes  fjernt  fra. 


50  POUL  OO  VIROINIB 

Men  det  er  ikke  saa  lige  en  Sag  at  holde  en  Dreng  fra  Søen  i  en 
lille  By,  som  ligger  paa  en  aaben  Strand,  (^  det  saa  me^et  mindre, 
naar  Slægtens  Tilbøjeligheder  ligger  i  Blodet. 

Faderen  selv  havde  holdt  sine  Tilbsjeligheder  med  Vold  og  Magt 
tilbage.  Det  var  stundom  rørende,  stundom  pinligt  at  være  Vidne  til 
Drengens  Opdragelse  med  det  dobbelte  Formaal  for  Øje,  at  tvinge 
ham  væk  fra  en  Tilbøjelighed,  der  var  groet  ham  ind  i  Kødet  og  hvi& 
Fristelser  han  stadig  havde  for  Øje  i  Skikkelse  af  Baade,  Skibe  o^ 
Kammerater,  og  at  tvinge  ham  ind  i  et  Arbejde,  som  var  hans  Natur 
imod,  og  som  han  delte  med  sin  ordknappe  Fader  i  det  mørke,  sodede 
Rum,  hvor  Bælgen  stønnede  og  fortalte  om  Kuling  og  Storm,  og  hvor 
Gnisterne  sprudede  omkring  under  de  ensformige  Hammerslag  dg 
ligesom  tændte  Glød  i  den  Modstandskraft,  der  laa  slumrende  i  Dren- 
gens Gemyt. 

Det  var  rørende  og  pinligt  at  se,  hvorledes  Faderen  selv  trods 
Aarene,  der  var  gaaede  hen  over  ham  under  det  haarde,  sløvende 
Arbejde,  bestandig  kæmpede  med  sin  gamle  Tilbøjelighed.  Han  vid- 
ste vel  selv  næppe  deraf.  Disse  Mennesker  paa  denne  Strand  og  især 
den  flittige  Smed  havde  ikke  Anla^  og  ikke  Stunder  til  at  forfølge 
deres  egne  smaa  Rørelser  under  den  uldne  Skjorte  og  det  haarede 
Bryst.  Saa  snart  Smeden  opdagede  hos  sin  Søn  et  Stykke  Legetøj* 
som  under  Drengens  nemfingrede  Haand  begyndte  at  antage  Form  af 
en  Baad,  rev  han  det  med  Barskhed  fra  ham.  Han  slog  aldrig  Søn- 
nen, var  aldrig  utilbørlig  haard  imod  Drengen ;  han  selv  gik  jo  og  led 
under  den  Dobbelthed,  som  hans  Afkom  havde  arvet.  Han  var  et 
udannet  Menneske,  som  man  kalder  det,  men  han  havde  Hjertets 
Dannelse,  som  gør,  at  man  aldrig  bliver  helt  uretfærdig.  Hvad  han 
derimod  havde  sat  sig  i  Hovedet,  det  skulde  frem  —  ligesom  han 
havde  sat  sin  Beslutning  igennem  hos  sig  selv.  Han  gav  knubbede 
Ord  fra  sig  og  holdt  disse  korte,  fyndige  Formaningstaler ;  men  han 
selv  led  maaske  mest  derunder.  Han  valgte  altid,  især  efter  Konens 
Død,  sine  ensomme  Spadsereture  langs  Stranden,  hvor  han  da  stod 
stille  og  iagttog  i  nogen  Afstand  Arbejdet  ved  Baadene;  eller  han 
smed  sig  ned  i  en  Sandbunke,  paa  en  Marehalmstue  eller  oppe  ved 
Skovranden,  og  fulgte  i  sin  gamle  Skibskikkert  Sejlernes  Gang  der- 
ude over  Bugten,  saa'  dem,  ikke  uden  kendelig  Bevægelse,  komme 
for  et  Pres  af  Sejl  langvejs  fra  omkring  Pynten  og  saa'  dem,  med 
endnu  større  Bevægelse  maaske,  krydse  ud  efter  og  vende  paa  den 
sidste  Boug  under  Land  og  derpaa  klare  Pynten  fra  sig  for  at  holde 
Kurs  ud  i  rum  Sø  —  hvorhen  ?  ja  han  laa  og  gisnede  sig  dertil ;  han 
havde  jo  selv  været  over  Havet. 

Naar  han  saa  den  næste  Morgen  tidlig  stod  foran  Essen  med  Skød- 
skindet for  og  Tangen  i  Haanden,  saa  var  han  endnu  mere  ordknap 

end  ellers.  Ja,  en  Dag  havde  han  endogsaa  lukket  Drengen  ude  af 
Smedien.  Det  var  Dagen  efter  en  Stranding,  hvor  Smeden  havde 
ladet  Ambolt  og  Tænger,  Hammer  og  Nagler  skøtte  sig  sel^  og 
havde  paa  Stranden  og  i  Baadene  været  en  af  de  virksomste  blandt 
Bjærgerne. 

Tønnes*  bedste  og  hidtil  eneste  Trøst  var  Hunden.  Kammeraterne 
maatte  han  som  Regel  give  Afkald  paa.  Saa  var  kun  „Preusser**  til- 
bage, og  de  to  var  —  ikke  uadskillelige,  thi  enhver  havde  som  Regel 
sin  Lænke  at  bære.  Men  naar  Fyraften  kom,  eller  om  Søn-  og  Hellig- 
dagene, saa  var  de  bestandig  sammen.  I  Begyndelsen  fandt  Sammen- 
komsterne Sted  i  eller  umiddelbart  udenfor  Hundehuset;  men  da 
Drengen  voksede  til,  sneg  han  sig  til  at  forfærdige  en  ny  Ring  for 
Hundens  Lænke,  som  da  kunde  aabnes  og  lukkes  efter  Behag,  og  saa 
fulgtes  de  ud  over  den  store  Sandflugt,  undertiden  endogsaa  —  skønt 
det  var  forbudt  —  ind  i  Skoven. 

Faderen  lukkede  et  Øje  for  disse  Udflugter.  Han  følte  vel,  at  Dren- 
gen maatte  have  én  Kammerat  i  det  mindste;  og  denne  flrbenede 
kunde  allenfals  ikke  mistænkes  for  at  ville  friste  ham  til  en  Tur  i 
Baad. 

Der  kom  paa  sin  Side  én  Ven  eller  bekendt  af  Faderen  i  den  en- 
somme Smedie.  Det  var  en  gammel,  forhenværende  Kanoner  af  den 
rigtig  gamle  „Stok".  Han  havde  en  lille  Bestilling  som  Opsynsmand 
ved  en  Signalstation  oppe  i  Skovranden,  et  Træskur  med  nogle  Flag- 
kort,  et  Kakkelovnsrør  igennem  Taget,  en  Flagstang  udenfor  med  en 
Gaffel  oppe  und^  Salingen,  hvorpaa  Vindens  Styrke  blev  vist  i  Form 
af  Kurveballoner,  og  hvor  der  for  øvrig  kunde  signaliseres  med  forbi- 
sejlende  Skibe.  Han  var  enbenet  og  hoppede  af  Sted  ved  en  Stok 
som  en  Skade ;  der  var  ikke  Fugls  Føde  paa  hans  Knokler ;  han  havde 
en  skarp  Næse  under  en  stor,  bredskygget  Kasket,  som  han  aldrig 
tog  af ;  uldne  Nattri^'eærmer,  som  der  meget  sjælden  blev  trukket  en 
Jakke  over.  Han  hed  Jakob  Bunke,  almindelig  kaldet  Jakob.  Han 
kunde  tie,  naar  Smeden  var  i  daarligt  Lune,  og  tale,  naar  han  atter 
syntes,  at  Lejligheden  var.  Han  plejede  at  humpe  ned  til  Smedien 
hver  Lørdag  Fyraften,  naar  Vejret  var  godt,  Vinden  flov  og  ingen 
eller  faa  Sejlere  i  Sigte  og  da  langt  ude.  Disse  smaa  Uregelmæssig- 
heder i  hans  Vagthold  havde  endnu  ikke  straffet  sig  —  hvilket  han 
egenlig  havde  en  hemmelig  Ængstelse  for,  hver  Gang  han  gjorde  sin 
Afstikker ;  og  bestandig,  saa  længe  han  sad  hos  Smeden,  ventede  han 
at  træffe  et  ministerielt  Brev  med  rødt  Segl  ved  sin  Tilbagekomst  i 
Skuret.  Saa  snart  en  usædvanlig  Sky,  der  kunde  tyde  paa  Forandring 
i  Vejret,  viste  sig  over  Skoven  eller  ude  over  Sandflugten,  hinkede 
Jakob  tilbage.  Han  syntes,  at  det  allermindst  gjaldt  Landets  Ve  og 
Vel,  om  han  var  paa  sin  Post,  naar  det  første  Luftpust  strøg  ud  eller 
ind  over  Bugten. 

Det  var  Lørdag  og  Fyraften,  Vejret  stille,  først  paa  Forsommeren. 
Smedien  laa  som  sagt  i  Udkanten  af  Byen,  netop  dér,  hvor  Vejen  skar 
forbi  og  hvor  Aaen  oppe  fra  Skoven  havde  sit  Løb  gennem  den  store 
Stenkiste  under  Vejen.  Man  kunde  følge  Aaens  Løb,  med  Grønt  paa 
begge  Sider  og  Piletræer  hængende  ud  over,  i  en  Bue  uden  om  Byens 
gule  Gavle  og  Kartoffelhaver,  indtil  den  tabte  sig  i  en  lille  blank  Pyt 
ude  over  Sandflugtens  nøgne  Flade. 

Solen  var  ved  at  gaa  ned  over  Pynten.  Bugten  skinnede  allerede 
ganske  gylden;  Pyntens  Banke  var  violet.  Smededrengen  aabnede 
den  lille  Rude  i  den  tilrøgede  Mur,  som  vendte  ud  imod  Stranden; 
hans  Fader  havde  forladt  Smedien  og  var  gaaet  ind  i  Stuehuset  over 
Gaarden. 

Strandens  fjernere,  friske  Kølighed  og  Kartoffelhavernes  nærmere, 
jordslaaede  Lugt  kom  ind  til  ham  og  blandede  sig  med  Rust  og  Sodstø- 
vet, den  syrlige  Damp  fra  Kullene  paa  Ildstedet  og  hans  egen  varme 
Uddunstning.  Han  havde  arbejdet  ihærdig  denne  Eftermiddag  og 
endnu  havde  han  et  lille  Ekstraarbejde  tilbage.  Han  skulde  „strække 
Sømtener  af   (til  Hestesko). 

Han  var  en  velbygget  Dreng  paa  en  15 — 16  Aar,  slank,  brune 
Arme,  som  var  nøgne  fra  Albuen,  haarde  Hænder.  En  lille  Kasket 
paa  det  støvede  Haar,  hvasse,  blaa  Øjne,  sort  omkring  Næsen  og 
under  Øjnene,  hvor  han  havde  tørret  Sveden  af  sig. 

Han  stod  og  kiggede  ud  paa  den  indbydende  Verden  der  udenfor. 
Han  havde  i  Reglen  kun  den  sorte  Esse  at  se  ind  i  og  Gaarden  med 
Plankeværket  og  Preusser  at  se  ud  paa.  Men  om  en  halv  Times  Tid 
kunde  han  være  færdig,  og  saa  var  der  endnu  et  Stykke  af  Aftnen  og 
hele  Dagen  i  Morgen.  Hvad  skulde  han  saa  bestille  ? 

Han  drog  et  lille  Suk,  som  han  ikke  engang  selv  gjorde  sig  rigtig 
Rede  for,  og  vendte  sig  rask  omkring  ved  en  Lyd  bag  ham. 

Han  frygtede,  at  det  var  hans  Fader,  som  var  kommen  ind  og  skulde 
til  at  overraske  ham.  Men  det  var  ikke  Smeden. 

Det  var  et  Pigebarn,  som  stod  paa  Tærsklen. 

Hans  første  Bevægelse  var  at  fare  med  Hænderne  ind  under  sit 
Skødskind  og  gnide  dem  i  Læderet.  Men  da  han  kunde  sige  sig  selv, 
at  dette  ikke  vilde  forbedre  deres  Udseende  i  nogen  synderlig  Grad, 
tog  han  dem  ud  igen,  skubbede  Kasketten  til  Rette  og  gik  langsomt 
hen  til  Essen,  hvor  han  med  en  Tang  skrabede  Kullene  sammen  over 
de  ulmende  Emmer  paa  Ildstedet,  med  den  anden  Haand  trak  han  i 
Kæden  til  Bælgen,  og  saa  først  vendte  han  sine  Øjne  spørgende  mod 
den  indtrædende. 

Han  slap  igen  Kæden,  da  Bælgen  gjorde  for  megen  Støj,  og  han 
vilde  høre,  hvad  hun  muligvis  havde  at  sige. 

Men  hun  sagde  intet. 

Saa  tørrede  han  sig  under  Øjnene,  lod  Ks^en  danse  igen,  saa  at 
det  summede  og  brummede,  og  en  skarp  Lue  stod  op  igennem  Kul- 
lene. Han  tog  derpaa  i  Tangen  et  langt,  smekkert  Stykke  Jern,  holdt 
det  ind  i  Luen  indtil  det  glødede,  slap  derpaa  Kæden,  lagde  Jernet 
paa  Ambolten  og  huggede  løs  paa  det  med  en  Hammer,  idet  han 
drejede  det  snart  paa  Kant,  snart  paa  Fladen,  og  efterhaanden  fik  det 
strukket  ud  i  en  lang,  tynd  Stang. 

»Hvad  bestiller  Du  der?**  spurgte  Pigen. 

„Godaften  Nanna  I**   sagde  Drengen. 

Jeg  spørger,  hvad  Du  bestiller?**  sagde  Pigen  og  krummede  sin 
lille  Overlæbe  frem,  medens  hun  skød  noget  gult,  genstridigt  Haar 
i  Lokker  tilbage  under  en  Kyse. 

Hun  kunde  være  en  14  Aar,  var  paa  det  nærmeste  udviklet,  lidt 
spinkel  endnu,  bare  Arme,  noget  mut  i  Trækkene,  stod  godt  paa  et 
Par  lange  Ben  under  den  stumpede  Kjole,  med  Fødderne  lidt  ind 
efter. 

Jeg  strækker  Sømtener  af  I** 

„Hvad  er  det?** 

«Søm  til  Sko  !** 

„Sko?  hvilke  Sko?  er  det  Støvler,  Du  mener?**  Hun  saa'  ned  til 
sine  egne  og  rettede  Fødderne. 

„Hestesko  I  Man  hugger  dem  af  her,  saadan.  Ser  Du  det  Hul  her 
paa  Ambolten  ?  Her  „lokker**  man  Sømmene.  Man  slaar  et  lille  Hoved 
paa,  saadan ;  saa  brækker  man  dem  af  med  Tangen,  og  saa  er  Søm- 
met færdig.  Vent  lidt ** 

Han  holdt  Sømmet  med  Tangen  ned  i  Kølevandet ;  det  hvislede,  han 
holdt  Sømmet  op  for  Næsen  og  rakte  hende  det. 

„Det  brænder  ikke  l**  sagde  han.  „Det  har  været  i  Essetruget  —  her 
j  Hullet  paa  Skorstenen,  hvor  der  er  Vand.** 

„Er  det  rent  Vand  ?**  spurgte  hun. 

„Vil  Du  maaske  drikke  ?**  spurgte  han  med  et  Smil. 

„Nej  fyl  Kan  Du  løfte  den  store  Hammer  der?** 

„Mener  Du  Forhammeren?  Jeg  kan  nok  løfte  den,  men  den  bruger 
ellers  kun  Fa 'er.** 

„Er  han  stærk?** 

„Ja,  han  er  meget  stærk.  Ellers  bruger  jeg  alle  de  andre  Hammere. 
Her  er  Handhammer,  Fusshammer,  Bænkhammer,  Svikhammer  til 
M  svikke  Sømmene  i  Skoene,  og  Beslaghammer  I** 

Han  havde  samlet  alle  disse  Redskaber  sammen  fra  den  Liste  langs 
Muren  paa  begge  Sider  af  Essen,  hvor  Værktøj  af  alle  mulige  Former 
sad  Side  om  Side  i  Hakker  og  Huller. 

„Vis  mig,  hvordan  man  skor  en  Hest  !**  sagde  hun  i  en  lidt  bydende 
Tone  og  uden  at  værdige  alle  hans  Hammere  nogen  Opmærksomhed. 

Han  saa'  spørgende  paa  hende,  som  om  han  ikke  var  vis  paa,  om 
det  var  Spøg  eller  Alvor,  eller  om  hun  maaske  kunde  have  Mangel 
paa  sund  Menneskeforstand. 

Men  hun  stod  ganske  alvorlig  og  ventede. 

„Det  kan  jeg  ikke  vise,  naar  jeg  ikke  har  en  Hest.  Jeg  kan  da  ikke 
lægge  Dig  en  Sko  under  T  svarede  han  omsider. 

Hun  tænkte  lidt  over.  „Vis  mig  saadan  en  1**  bad  hun. 

Jeg  kan  vise  Dig  Fa'ers  Svendestykke  1**  sagde  han  og  gik  hen  til 
Værktøjsbænken  ved  Vindvet,  hvor  der  i  den  støvede  Karm  foruden 
et  koloreret  Portræt  af  Bernadotte,  et  Stump  Spejlglas  og  et  Stykke 
Sæbe  fandtes  itubrukne  og  hele  Sko. 

Han  kom  tilbage  med  et  meget  smukt  Eksemplar  af  en  af  de 
sidste. 

„Se  her;  her  er  Ridsningen,  den  Fure,  hvori  Sømmene  slaas,  og 
her  er  Hagerne  bagtil,  som  holder  igen,  naar  det  er  glat.  Paa  Bag- 
skoen er  der  en  lille  Hage  forefter,  den  kalder  vi  Optaaen.  Forskoen 
er  altid  rundere.  Saa  er  der  for  Resten  Strygesko,  uden  Hager,  for 
Heste,  som  stryger  sig.  Og  saa  er  der  Kilsko  uden  Hager,  høj  bagtil, 
naar  Hesten  har  Stengalde.  Og  der  er  Ringsko,  helt  runde  og  en  Saal 
imellem,  for  Heste,  som  har  daarlig  „Dragt"  / 

„Vil  det  sige,  at  de  er  platfodede?** 

Ja,  det  er  rimeligt  nokl  Saa  er  der  denne  flade  Kasse,  som  vi 
bruger,  naar  vi  beslaar.  Her  er  Hovkniven  og  Netjemet  og  Værke- 
jernet, og  Filen  og  Raspen  og  Tangen.  Og  saa  er  Hesten  beslaaet  r 

„Det  gik  hurtigt  I**  sagde  hun. 

Ja,**  svarede  han,  uden  at  lægge  Mærke  til  Betoningen.  „Vi  er 
altid  meget  flinke  til  at  beslaa  !** 

Han  saa'  sig  om,  øjensynlig  glad  over  at  kunne  forklare  hende  alle 
disse  Ting.  Aldrig  før  havde  den  sodede  Smedie  forekommet  ham  at 
indeholde  saa  meget  af  Interesse.  Han  mente  —  og  hvem  mener  i 
Grunden  ikke  det  samme,  naar  man  modtager  Besøg  paa  sine  egne 
Enemærker?  —  at  alt  herinde,  uden  Undtagelse,  maatte  interessere 
hende,  og  han  begyndte  med  Livlighed  en  hel  Ramse. 

„Ambolten  kender  Du  vel?  Spidsen  her  kalder  vi  for  Hornet,  og 
Træet  her  hedder  Amboltklodsen.  Vi  har  ogsaa  en  anden  og  mindre, 
som  Du  ser;  det  er  Spændhornet  i  to  Jernkramper.  Her  er  mere 
Værktøj ;  ser  Du  disse  Tænger  1  Dette  er  en  Vuftøng,  denne  her  er 
Smedetangen,  her  er  Hultang,  Bolttang,  og  denne  kalder  vi  for  „svensk 
Næse"." 

„Hvorfor  svensk?" 

„Det  véd  jeg  ikke.  Den  hedder  nu  engang  saadan.  Her  paa  Bænken 
ser  Du  den  større  og  den  mindre  Skruestikke,  og  denne  Indretning 
med  de  to  Greb  og  Skruen  i  Midten  er  en  engelsk  Skruenøgle.  Her 

er  en  Boltklubbe,  og  her  er  Snitklubben.  Dette  hedder  Navlejernet» 
det  bruger  vi  til  at  smede  Bolte,  og  saa  er  her  Sinkhammer,  Vrids- 
mejssel.  Sæthammer,  Puls  og  Lokhammer.  ** 

„I  har  npk  flest  Hammere?** 

Ja,  jeg  tror  det  I**  sagde  han. 

Hun  spurgte  om  Blæsebælgen  og  trak  selv  i  Kseden. 

„Det  er  Bælgkassen/  sagde  han  og  pegede  bag  Essen.  „Og  det 
er  Stangen  og  Kæden.  Skorstenen  kalder  vi  Ildstedet,  det  hele  hed- 
der Essen ;  disse  sorte  Ting  er  Slagstumperne,  og  her  neden  under 
er  Kulhullet!** 

Han  holdt  inde  og  trak  Vejret.  Det  havde  været  en  lang  Forklaring ; 
den  længste  rimeligvis,  han  endnu  havde  givet  fra  sig. 

Hun  var  igen  traadt  tilbage  til  Indgangen. 

„Skal  Du  gaa?**  spurgte  han. 

Ja  I**  var  Svaret. 

„Vil  Du  ikke  høre  lidt  mere  ...?** 

„Nej,  her  er  saa  sort!** 

Jal**  Han  saa'  sig  mistrøstig  omkring. 

„Og  Du  er  saadan  en  ækel  sort  Smededreng  I ** 

Dermed  vendte  hun  sig  om,  løb  over  Gaarden,  slog  et  Knips  med 
Fingrene  til  Hunden  og  var  borte. 

Han  saa'  efter  hende  og  tørrede  sig  under  Øjnene  og  omkring 
Næsen.  Saa  tog  han  fat  paa  sine  Sømtener ;  men  det  gik  langsomt. 

„Nu  kan  Du  lukke  1**  raabte  Faderens  Stemme  over  Gaarden. 

Det  gav  et  Sæt  i  Tønnes.  Han  slængte  imod  Sædvane  Værktøjet 
uordenlig  til  Side,  rev  Skødskindet  af  sig,  kastede  Vand  paa  Gløderne, 
hentede  Sæben  og  Spejlglasset  og  vaskede  og  skrubbede  sig  med 
Ilterhed,  hvorunder  han  bestandig  kiggede  i  Spejlet  for  at  se,  om  han 
ikke  snart  blev  ren. 

Det  varede  imidlertid  noget.  Og  han  blev  mere  og  mere  utaalmo- 
dig.  Endelig  hjalp  det  dog.  Saa  gik  han  ind  i  det  lille  Materialkammer, 
kastede  sin  Bluse,  trak  en  grov  Lærredsskforte  paa  og  en  Jakke  oven 
over,  børstede  sin  Kasket,  gav  den  et  kækt  Tryk  og  lukkede  derpaa 
for  Smedien. 

Han  saa'  ikke  over  til  Beboelseshuset,  men  gik  lige  hen  og  løste 
Hunden.  Preusser  sprang  op  ad  ham  og  vilde  give  ham  de  sædvan- 
lige Kærtegn,  men  han  truede  ad  den,  og  slukøret,  med  Hovedet  paa 
skraa,  stadig  iagttagende  ham  med  det  ene  Øje,  travede  den  i  Hæ- 
lene paa  ham  ud  gennem  Gaarden. 

Der  var  nogen,  som  raabte  efter  ham  der  bagved.  Men  han  agtede 
ikke  derpaa.  Han  fulgte  den  dybe  Sandvej,  som  snoede  sig  ind  igen- 
nem Byens  Hytter  og  Huse.  Hytterne  med  de  smaa  Haver  og  de 
faldefærdige,  tjærede  Plankeværker  holdt  sig  paa  den  ene  Side  af 

Vejen.  De  stadseligere  Huse  med  de  grønmalede  Stakitværker  paa 
den  anden  Side. 

Udenfor  et  saadant  Stakit  standsede  han.  Dér  laa  Huset  inde; 
rødtavlede  Mure;  straatækt,  men  med  en  teglhængt  Bord  til  Tag- 
skteg,  en  grøn  Dør  paa  Midten.  I  Vindverne  Evighedsblomster  i  Fa- 
jancevaser med  spraglede  Rosetter,  Porcellænshunde  med  blaa  Snu- 
der og  udstoppede  Kolibrier  paa  en  ferniseret  Gren. 

Han  havde  ofte  set  paa  disse  Herligheder  her  udefra ;  men  stadig 
maatte  han  se  paa  dem  igen  og  i  Særdeleshed  i  Aften,  hvor  noget 
kæmpede  inden  i  ham.  Her  boede  Nanna. 

Hun  var  ikke  i  Vindvet,  ikke  i  Haven.  Han  fortsatte  sin  Gang. 
Maaske  var  hun  nede  paa  Stranden  1 

Men  efterhaanden,  som  han  nærmede  sig  Stranden,  sagtnedes  hans 
Gang.  Hvad  om  hun  nu  var  deri  hvad  vilde  han  hende  saa?  vilde 
han  tale  til  hende,  eller  vilde  han  blot  gaa  forbi  og  vise  hende,  at 
han  ikke  var  sort,  ikke  var  . . .  ? 

Han  slugte  Ordet  Smededreng  i  sig,  og  hans  Kinder  blev  brun- 
røde. 

Han  gik  ned  paa  Stranden. 

Der  blev  straks  opløftet  et  Raab  fra  nogle  Drenge  paa  hans  Alder 
eller  der  ud  over:  „Tønnes,  halløj  Tønnes!** 

Han  besvarede  ikke  Raabet,  men  kommanderede  blot  Hunden  til* 
bage  og  trak  sig  til  Siden  op  paa  en  Sandhøj,  hvor  han  lagde  sig  paa 
Maven  med  Hænderne  under  Hagen.  Preusser  lagde  sig  ligeledes 
ned  og  gav  sig  til  at  bide  i  noget  Marehalm,  og  stadig  saa'  den  fra 
sit  Arbejde  op  til  sin  unge  Herre,  som  i  Aften  var  saa  besynderlig. 
Derpaa  trillede  den  sig  rundt  i  Sandet  og  blev  liggende  paa  Siden 
med  det  seende  Øje  op  efter  og  Ørelappen  nu  og  da  i  Bevægelse. 
Den  ventede  øjensynlig  paa,  at  Vejret  skulde  bedage  sig,  men  den 
var  tillige  for  ærekær  til  at  bede  derom.  Man  var  gennemgaaende 
saa  ærekær  paa  denne  Strand. 

Nogle  Baade  kom  hjem^  De  havde  en  god  Last.  Solen  var  nu  i 
Vandkanten  og  spillede  med  sit  sidste,  stærke  Skær  over  de  frisk- 
tjærede  Baadsider  og  paa  de  røde  Sejl.  Tønnes  fulgte  nøje  enhver 
af  Baadenes  Bevægelser,  han  saa'  dem  pludselig  standse  indenfor 
den  inderste  Revle,  saa'  Mændene  springe  uden  Bords  i  deres  lange 
Vadestøvler,  saa'  Baadene  atter  bevæge  sig  frem,  indtil  de  stod  i 
Havstokken. 

Nu  tog  Mændene  forskellige  Sager  ud  og  bar  dem  i  Favnen  eller 
over  Ryggen  op  paa  Sandet,  hvor  de  blev  smidt  i  en  Bunke.  Saa 
holdt  Mændene  et  Øjeblik  inde,  stemmede  Armene  i  Siden  og  saa' 
sig  omkring.. Saa  kom  der  drivende  hist  og  her  fra  over  Sandet  nogle 
ældre  Mænd  og  unge,  voksne  Knøse.  Alt  gik  saa  sindigt,  hartad 

tvært,  og  d(^  som  efter  en  fælles,  tidligere  Aftale.  Man  vekslede 
nogle  Ord,  saa  huggede  en  et  Tov  med  en  Jernkrog  fast  i  Baadstæv- 
nens  nederste  Del,  og  pludselig  var  der  en  lang  Kæde  af  uldne  Rygge 
eller  blaa  Rygge,  af  nøgne  Ben,  Ben  i  Vadestøvler  eller  Ben  i  Tøfler, 
som  samledes  paa  begge  Sider  af  Tovet  ligesom  i  en  Gymnastik- 
skole  op  efter  ad  Stranden.  Saa  lød  der  et :  Hiv  ohøj ;  op  med  hende  I 
og  saa  lænede  alle  Ryggene  sig  frem  i  Tovet,  medens  andre  Rygge 
og  andre  Ben  stemmede  sig  ind  under  og  langs  den  tjærede  Baad, 
og  saa  gled  Baaden  langsomt  og  lydløst  op  paa  Stranden. 

Man  slap,  snakkede  lidt  og  tog  saa  fat  paa  den  næste.  Og  saa  var 
alle  Baadene  oppe  og  stod  med  Masterne  pegende  frem  og  tilbage 
i  en  langagtig  Bue  langs  det  sagte  skvulpende  Vand. 

Da  han  havde  set  paa  dette  Skuespil  og  overtydet  sig  om,  at  der 
paa  Stranden  ikke  fandtes  andre  Væsener  end  Mænd  og  Drenge, 
rejste  han  sig  og  kaldte  ad  Hunden.  Den  fo'r  op  med  et  Straa  imel- 
lem Tænderne  og  stødte  først  Snuden  et  Par  Gange  eftertrykkelig 
ned  i  en  Sanddynge  som  for  at  betegne  at :  nu  gik  det  da  endelig  løs  1 
og  derpaa  sprang  den  forud  langs  med  de  sidste  Huse  ved  Strand- 
kanten, kysede  nogle  magre  Faar,  som  var  tøjrede  ved  Aabredden, 
sjaskede  h*em  og  tilbage  over  Aaen,  labede  Vand  i  sig  og  drejede  sig 
under  alle  disse  Forretninger  stedse  tilbage  for  at  erfare,  om  dens 
Herre  virkelig  ogsaa  fulgte,  eller  om  han  maaske  oven  i  Købet  gik 
og  tænkte  paa  at  narre  den. 

Han  tænkte  rimeligvis  slet  ikke  paa  Hunden.  Han  sprang  over 
Aaen  med  et  noget  drævende  Hop,  som  gjorde  hans  Sko  vaade,  og 
slog  ind  over  de  sandede  Græsbakker,  hvor  Fiskernes  Net  netop 
nu  af  Piger  og  Koner  bleve  pillede  ned  fra  Stejlerne.  Han  skyndte 
sig  med  Flid  forbi  disse  og  satte  Kursen  ret  op  til  Skovranden,  til 
Træskuret,  Signalstationen. 

Den  gamle  Jakob  havde  netop  lukket  Døren  og  kom  med  sine 
Skadehop  ned  ad  den  lille  Sti. 

„Hvad,  er  Du  dér,  Tønnes?" 

Ja,  jeg  err 

.Er  din  FaV  kanske  ikke  hjemme?** 

Jo  han  er  I** 

.Saa  kan  vi  jo  følges.  Der  er  kun  flov  Vind  i  Aften  og  bliver  næppe 
mere,  førend  Mørket  falder  paa.  Har  I  haft  travlt  i  Dag?** 

Jeg  vil  tale  med  Dig,  Jakob!** 

„Hvad  vil  Du  ...?**  Den  gamle  saa'  skarpt  ud  gennem  Øjnene 
under  Kasketskyggen  og  skubbede  Hovedbedækningen  lidt  i  Vejret. 
„Hvad  er  der  i  Vejen?** 

„Der  er  i  Vejen,  at  jeg  ikke  vil  være  Smededreng.  Jeg  vil  være 
Sømand,  jeg  vil  være  Skibskaptajn  I** 

Den  gamle  satte  Stokken  fast  ned  i  Sandet  og  stirrede  paa  ham. 

»Hvad  er  det,  Du  siger?" 

Tønnes  gentog  sine  Ord  med  samme  Heftighed. 

„Du  kan,  saa  bande  mig  1  (den  gamles  staaende  Ed)  da  ikke  blive 
Skipper  lige  straks!  det  {eg  véd.  Og  hvad  siger  Fa'r?** 

Drengen  betænkte  sig  et  Øjeblik. 

.Du  maa  tale  med  FaYl*"  sagde  han  bestemt. 

„Nej  i  al  Verden.  Hvad  tænker  Du  paa?**  raabte  Jakob. 

Han  trak  Stokken  op  af  Sandet  og  humpede  brununende  videre  — . 
Drengen  ved  Siden,  Hunden  i  Kredse  omkring  dem. 

„Det  gaar  aldrig  godt;  der  bliver  intet  deraf/  mumlede  Jakob  hen 
for  sig.  „Du  kender  jo  din  FaV  lige  saa  godt  som  jegl*" 

Jamen  jeg  vUr  sagde  Drengen. 

Jakob  saa*  paa  ham. 

„Hvor  gammel  er  det.  Du  er?** 

Jeg  bliver  16!" 

„Og  Du  skulde  være  Svend  til  næste  Aar?" 

Drengen  svarede  ikke. 

„Tønnes,  Tønnes,  det  gaar  aldrig !" 

Drengen  fløjtede  ad  Hunden. 

„Farvel  Jakob !" 

„Hvor  gaar  Du  hen?" 

Jeg  gaar  hjem  og  siger  til  min  FaV,  at  jeg  ikke  vil  staa  og  være 
sort  den  hele  Dag  og  strække  Sømtener  af !" 

„N^*  bliv,  tag  mig  med.  Naar  der  endelig  skal  være  Spektakler, 
saa  faar  jeg  give  min  Skilling  med  i  Lavet  1" 

Og  dermed  fulgtes  den  gamle,  Drengen  og  Hunden  ned  til  Smedien. 

De  traadte  —  Hunden  med  —  ind  i  Stuen,  hvor  Smeden  sad  med 
Albuerne  paa  Bordet  og  Briller  for  Næsen  og  gjorde  sig  al  Flid  for 
at  læse  den  nærmeste  Købstads  lille  Avis. 

Han  saa'  op  og  over  Brillerne  og  nikkede  til  Jakob.  Til  Drengen 
med  Hunden  gjorde  han  store  Øjne. 

„Du  kommer  i  Selskab  i  Dag,  Jakob?" 

Jeg  traf  Tønnes  oppe  foran  Stationen.  Han  vilde  —  han  ..."  stam- 
mede den  gamle. 

Smeden  betragtede  dem  begge  opmærksomt. 

„Hvad  vil  han?  har  han  gjort  noget  galt?"^ 

Den  gamle  undveg  hans  Blik. 

„For  al  Landsens  ...  hvad  er  der  med  Drengen?" 

Smeden  rejste  sig.  I  det  samme  kom  han  til  at  træde  paa  Preus- 
ser, som  var  krøben  ind  under  Stolen.  Hunden  hylede.  Smeden  blev 
blodrød  i  Ansigtet  og  sprang  hen  til  Døren. 

„Ud  med  den  Køter!"  raabte  han.  „Hvad  skal  Hunden  i  Stuerne?" 

Og  dermed  sendte  han  Dyret  ud  i  Gaarden  med  et  kraftigt  Tøffel- 
spark. 

„Hvad  er  der  saa  med  Drengen?*"  raabte  han.  „Herud  med  Spro- 
get I« 

„Dm  Søn  vil  til  Søsl**  stønnede  den  gamle. 

Smeden  drejede  sig  rundt  paa  Hælen  og  stod  foran  Tønnes.  Idet 
Faders  og  Søns  Øjne  mødtes,  var  det,  som  om  den  stærke  Mand 
vilde  kaste  sig  over  Drengen.  Jakob  stak  allerede  Stokken  frem,  men 
Smeden  havde  atter  med  en  Kraftanstrengelse  drejet  sig  rundt  og 
gik  op  og  ned  ad  Gulvet. 

Jeg  tænkte  det,  jeg  tænkte  detl**    mumlede  han. 

Saa  satte  han  sig  ned  paa  en  Stol  henne  ved  Væggen  og  vinkede 
ad  Drengen,  at  han  skulde  gaa  ud. 

Det  gjorde  han  ogsaa,  men  først  efter  at  have  vekslet  et  Blik  med 
Jakob.  Ude  i  Gaarden  satte  han  Preusser  igen  i  Lænke  og  stod  og 
klappede  dens  Hoved.  Dyret  kærtegnede  ham,  men  Drengens  Tan- 
ker var  andet  Steds. 

Saa  kom  Jakob  frem  i  Døren,  kneb  det  ene  Øje  til  og  vinkede. 
Tønnes  kom  ind.  Faderen  saa'  stift  paa  ham. 

„Du  kan  faa  Lov  at  blive  Skibsbygger,  og  Du  kan  begynde  nede 
hos  Baadebygger  Jonassen  1** 

Tønnes  gik  tilbage  til  Hundehuset  og  smilte  hen  for  sig,  medens 
Preusser  slikkede  hans  haarde  brune  Hænder. 


II 

Kaptajn  Andreas  Spang  stod  udenfor  Baadebygger  Jonassens  Skur. 
Han  var  kommen  haltende  ned  paa  Stranden,  støttende  sig  til  en 
Kæp.  Han  havde  paa  sidste  Rejse  taaet  et  Slag  over  Benet  og  laa 
nu  denne  Tur  over  derhjemme.  Benet  var  blevet  bedre;  den  kraf- 
tige, førladne  Mand  med  det  noget  blussende  Ansigt  og  Haartjav- 
serne  kæmmede  frem  over  Ørene  var  kommet  op  og  ud.  Der  var 
imidlertid  ingen  af  hans  Venner  og  jævnaldrende,  de  andre  „farende** 
Skibsførere,  hjemme  paa  den  Aarstid.  De,  der  havde  „lagt  op** ,  var 
ham  for  gamle  og  stive  i  Hætten,  og  han  betragtede  Fiskerne  og 
Baadførerne  som  simplere  Folk,  hvem  man  nok  kunde  hilse  paa 
og  veksle  et  Par  Ord  med,  men  hvem  man  ikke  saadan  havde  Om- 
gang med,  naar  man  var  Kaptajn  Andreas  Spang. 

Kaptajnen  kedede  sig. 

Det  er  generende  at  være  blandt  de  store,  naar  man  skal  gaa  og 
bære  paa  Værdigheden  alene. 

Derhjemme  i  det  rødmalede  Hus  med  den  grønne  Dør,  Porcellæns- 

hundene  og  Kolibrierne  i  Vindvet,  var  kun  Nanna  og  saa  et  gammelt 
Fruentimmer,  en  Slags  Tante  til  hans  afdøde  Kone.  Barnet  holdt 
han  af,  det  var  sikkert  nck,  men  Pigebarnet  kunde  dog  ikke  udfylde 
ham  hele  den  lange  Dag,  saa  meget  mindre  som  hun  ofte  var  paa 
sin  egen  Haand,  og,  nu  da  Faderen  var  kommet  op,  færdedes  rundt 
omkring  udenfor  Huset.  Husholdersken  skændtes  han  saa  jævnlig 
med  paa  sin  buldrende  Maade;  men  ogsaa  denne  Adspredelse  kan 
blive  ensformig  i  Længden.  Den  gamle  Skipper  kedede  sig  virkelig. 

Hans  to  „Fruentimmer  i  Huset"* ,  som  han  kaldte  dem,  havde  pl^et 
ham  paa  det  bedste,  medens  han  havde  ligget.  Han  indrømmede  det 
selv.  Om  han  derimod  vilde  indrømme,  at  han  havde  været  en  van- 
skelig Patient,  det  er  mindre  afgjort.  Man  kender  sig  selv  saa  lidt» 
og  Folkene  paa  denne  Kyst  plejede  jo  mindst  af  alt  at  filosofere  over 
sig  selv.  Den  gamle  Skipper  havde  ikke  i  mange  Aar  holdt  Køjen 
saa  længe  ad  Gangen;  det  var  ham  en  ren  Tortur.  Han  beviste  det 
ved  at  skænde  og  buldre  som  en  hel  lille  Orkan.  Han  havde  en  Tor- 
denstemme, og  han  brugte  den.  Undertiden  ledsagedes  denne  Tor- 
den af  Lyn :  alle  mulige  let  overkommelige  Genstande  i  hans  umid- 
delbare Nærhed,  der  kunde  anvendes  som  Kastevaaben.  Tanten  og 
Nanna  havde  mere  end  én  Gang  maattet  dukke  sig  eller  søge  bag 
Døren.  Som  de  fleste  opbrusende  Mennesker  fortrød  han  sin  Hid- 
sighed næsten  øjeblikkelig,  og  han  lovede  sig  selv  højtideligt  næste 
Gang  ikke  at  bruge  Sofa-  eller  Sengepuder  paa  nogen  utilbørlig 
Maade.  Han  holdt  det  ogsaa  —  efter  at  han  var  kommen  op.  Hans 
Buldren  var  ham  derimod  saaledes  indgroet,  at  han  ikke  havde  kun- 
net aflægge  den  uden  at  aflægge  sig  selv.  Han  var  godmodig  hjenmie 
i  sit  Hus  trods  det,  at  forbigaaende  undertiden  kunde  faa  en  mod- 
sat Anskuelse.  Overfor  Datteren  var  han  rent  ud  svag.  Hun  havde 
en  egen  rolig  Maade  at  tage  imod  Stormen  paa;  saa  snart  den  var 
ovre,  talte  eller  handlede  hun  akkurat,  som  hun  vilde  —  ganske  som 
om  der  slet  ingen  Byge  havde  været.  Naar  da  Rynken  kom  i  den 
gamles  Pande  og  visse  Trækninger  i  hans  Underlæbe  gav  en  An- 
tydning af,  at  Bygen  kunde  komme  tilbage,  saa  fløj  Pigen  ham  om 
Halsen  og  blev  hængende  dér,  indtil  han  selv  begyndte  at  give  gode 
Ord.  Hun  tilbad  den  gamle,  maaske  netop  fordi  han  var  saa  svag. 
„Man  kunde  ingen  Vej  komme  med  den  Tøsl**  erklærede  han  ikke 
uden  en  vis  indre  Stolthed.  Han  følte  Slægtens  Blod  i  hende. 

Blev  hans  Ilterhed  i  Hjemmet  holdt  i  Skak  af  hans  Godmodighed 
og  særlig  af  hans  Eftergivenhed  overfor  Datteren,  saa  søgte  han  sig 
Oprejsning  udenfor  Huset.  Uden  egenlig  at  være  trættekær  kom 
han  ved  sin  Paastaaelighed,  sin  Hidsighed  og  en  vis,  fra  Fsedrene 
nedarvet  Stolthed  over  at  være  „første  Mand  paa  Pladsen*",  meget 
nemt  paa  en  spændt  Fod  med  sine  Omgivelser.  Man  var  nu  engang 

ikke  blid  eller  bøjelig  paa  hans  Kyst.  Med  hans  Venner  og  Frænder, 
de  andre  Skibsførere,  gik  det  dog  nogenlunde.  Men  den  vagthavende 
Toldbetjent  paa  Kysten  kunde  han  aldeles  ikke  forliges  med.  Han 
havde  en  gammel  udestaaende  Strid  med  ham,  og  Saaret  var  ikke 
bleven  lægt  i  Tidernes  Løb.  De  „simplere*"  Folk  i  Byen  holdt  han, 
som  ovenfor  bemærket,  i  en  vis  Afstand.  „Man  skal  ikke  give  sig  af 
med  dem,  som  man  dog  ikke  vil  søbe  Kaal  sammen  med  ved  sit 
Bord!**  bemærkede  han.  Dette  afholdt  ham  dog  ikke  fra  at  række 
dem  en  hjælpsom  Haand  ved  Tid  og  Lejlighed  paa  patriarkalsk  Vis 
—  naar  det  blot  ikke  skulde  ske  direkte.  Da  der  saaledes  var  over- 
gaaet  den  fattigere  Del  af  Byen  en  Ildsvaade  for  nogle  Aar  siden, 
saa  sendte  Kaptajn  Spang  fra  den  udenlandske  Havn,  hvor  Tidenden 
blev  bragt  ham,  en  ganske  pæn  lille  Sum  hjem  til  de  skadelidte.  Men 
da  senere  nogle  af  disse  med  en  Ordfører  i  Spidsen  søgte  ham  i  hans 
eget  Hus  for  at  bevidne  ham  deres  Taknemlighed,  saa  afbrød  han 
Taleren  kort  og  anbefalede  Deputationen  at  „skrubbe  af  og  ikke 
spilde  Tiden  for  ham  og  dem  selv  med  Sliddersladder**. 

Nu  stod  han  denne  Eftermiddag  nede  paa  Stranden  udenfor  Baade- 
byggerens  aabne  Skur. 

Han  kiggede  ud  over  Bugten.  Vinden  var  over  Land  og  bar  fra. 
Et  Par  Skibe  havde  ankret  op  derude.  Han  syntes  at  mønstre  det  ene 
af  Fartøjerne  med  nogen  Opmasrksomhed  og  nikkede  hen  for  sig. 
En  let  Dønning,  Hilsen  fra  den  friske  Vind  ude  i  Søen,  rullede  paa 
Landet;  i  Havstokken,  halvt  paa  Land,  halvt  liggende  for  Drs&g,  stod 
Kaptajnens  Bergensjolle,  som  han  nu  og  da  brugte  enten  til  lidt 
Strandjagt  eller  til  at  pilke  nogle  Torsk  i. 

Han  vendte  sig  og  saa'  ind  i  Skuret. 

„Holla,  hvem  er  Du?** 

Tønnes  var  alene  derinde.  Der  stod  en  Baad  i  Spant,  som  det 
hedder,  og  en  anden  var  omtrent  færdig.  Ved  denne  havde  Drengen 
noget  Smaaarbejde.  Der  lugtede  af  Lim,  Tjære  og  Høvlspaaner  inde 
i  Skuret.  Udenfor  var  det  saa  friskt.  Søen  trak  sit  Vejr  med  dybe 
Aandedrag,  Skyerne  trak  ud  efter  som  Sejlere,  der  havde  Ordrer 
for  Udgaaende;  Tønnes  kiggede  op  fra  sit  Arbejde  med  det  store 
CentrumsbiM'  og  saa'  paa  Manden,  der  spurgte. 

„Naa,  det  er  Dig,  Smedens  Tønnes.  Kan  Du  lave  Baade,  min 
Dreng?** 

Og  dermed  stolprede  Kaptajnen  ind  og  gav  sig  til  at  undersøge 
den  færdige  Baad  med  Kendermine.  Han  satte  Stokken  fra  sig,  lagde 
Hænderne  paa  Knæene  og  lod  i  denne  dukkede  Stilling,  ikke  ulig 
en  Bjørn,  der  skal  til  at  danse,  Øjnene  følge  Vandlinjerne  fra  Stævn 
til  Stævn,  lod  derpaa  sin  Haand  følge  Bordene  i  deres  buede  For- 
løben fra  agter  til  for,  puttede  sin  Tommelfinger  ind  i  Naaterne,  pik- 

Drachraanii:  Samlede  Skrifter,  4de  Bind  5 

kede  hist  og  her  paa  en  Knast,  paa  et  Sømhoved,  paa  en  Kobbernagle, 
der  ikke  var  drevet  helt  ind  endnu,  løftede  sig  paa  Tæerne  for  at 
kunne  følge  Essingplankens  Spring,  ruskede  lidt  i  ToUeroeme,  Klam- 
perne  paa  Essingen,  hvor  Aarerne  skulle  glide,  mumlede  lidt  om 
HensigtsmsBSsigheden  af  et  Skvætbord,  der  vilde  forøge  Baadens 
Stivhed  uden  at  betage  den  noget  af  dens  Form,  og  gik  shittelig  hen 
foran  Stævnen  og  greb  med  den  ene  Haand  fat  om  den  jembeslagne 
Næse  og  gav  med  den  anden  Haand  Bougen  et  blidt  Klask  —  om- 
trent som  en  Beduin,  der  ender  en  tilfredsstillende  Undersøgelse  af 
en  ny  Hest  med  et  kærtegnende  Klap  over  Dyrets  Bringe. 

Tønnes  var  gaaet  lidt  til  Side,  medens  Undersøgelsen  stod  paa,  og 
havde  fulgt  alle  Kaptajnens  Bevægelser  med  synlig  Ærbødic^ed. 

„Skub  den  Kasse  herhen,  Dreng,  og  lad  mig  komme  op  og  se 
hende  efter  indenbords!** 

Kaptajnen  kom  op  paa  Kassen  og  mønstrede  Baaden  inden  i. 

„Spring  op  med,  og  lad  os  høre,  hvad  Du  duer  til  1**  sagde  Ka(>- 
tajnen. 

Drengen  hoppede  op  som  en  Kat.  Den  store  Mands  Ligefremhed 
betog  ham  hans  første  Undseelse.  De  sad  begge  deroppe.  Den  gamle 
Sømand  inde  i  Baaden  paa  Bjælken,  (Toften  med  Mastehullet)  Dren- 
gen paa  Rælingen.  Alt  blev  undersøgt  og  Drengen  maatte  svare  paa 
alt.  Der  kom  Liv  i  ham,  han  havde  endog  smaa  Udsættelser  paa  et 
og  andet,  som  han  maaske  næppe  havde  turdet  lade  Mesteren  høre, 
men  som  nu  undslap  ham.  Langremmen  var  for  spinkel,  mente  han ; 
hun  var  for  hul  i  Bunden  —  ja  maaske  — ;  det  kunde  man  se,  naar 
man  tog  Skodlugerne  fra  og  lettede  op  i  Bundtiljerne,  —  aa  ja,  ja 
saamænd ;  hun  spidsede  lidt  for  meget  til  i  Agterpigen,  og  var  dygtig 
svær  henne  over  Bjælken  og  faldt  saa  atter  lidt  for  brat  af  ned  imod 
Pligten  og  hen  efter  Beddingen.  Hun  kunde  gerne  haft  lidt  mere 
Spring  og  lidt  mindre  Bælg;  men  for  Resten  var  det  en  dejlig  Baad, 
en  rigtig  Stadsbaad,  hvem  der  havde  saadan  en  Baad  og  kunde  sejle 
med  den  altid I 

„I  Stedet  for  at  staa  her  og  varme  Limpotten,  hvad?  Du  er  en 
rask  Dreng,  Du  skulde  til  Søs!**   afbrød  Kaptajnen. 

Tønnes  svarede  intet,  men  lod  sig  dumpe  ned  fra  Rælingen  og 
satte  Kassen  til  Rette  for  den  svære  Mand,  at  han  atter  kunde  kom- 
me ned  paa  Jorden.  Nu  da  Drengen  igen  stod  Side  om  Side  med  den 
mægtige  Kaptajn  Spang,  følte  han  sin  egen  Ringhed  og  tav. 

Kaptajnen  tog  Stokken  og  stolprede  ud  af  Skuret. 

Tønnes  saa'  efter  ham. 

Kaptajnen  standsede,  kiggede  op  til  Skyerne,  kiggede  hen  over 
Stranden,  hvor  han  overbeviste  sig  om,  at  der  ingen  Toldbetjent  gik 
og  drev,  kiggede  dernæst  ud  til  Fartøjerne,  som  laa  ude  paa  Reden, 
vendte  sig  kort  og  sagde : 

^Du  kan  tage  og  gaa  ud  med  i  Jollen  I** 

Han  pegede  med  Stokken  ned  paa  Stranden,  hvor  hans  Baad  laa. 

Drengen  spilede  Øjnene  op  og  lagde  Centrumsboret  fra  sig,  som 
han  atter  havde  grebet. 

„Du  kan  gaa  med,  siger  jeg ;  Du  kan  ro  for  mig.  Den  fordømte  Pote 
£ør  mig  ubekvrøi  i  Baaden.  Jeg  skal  nck  klare  for  Dig  hos  Mester 
Jonassen  I** 

Det  var  fristende.  Tønnes  saa'  sig  om  i  Skuret,  saa'  paa  Kaptajn 
Spang  og  ud  paa  hans  Baad  og  ud  over  Søen,  og  saa  fulgtes  de  ned 
paa  Havstokken,  hvor  Bergensjoilen  laa. 

Tønnes  maatte  slide  ordenlig  i  Baaden,  thi  Kaptajnens  Pote  gjorde 
ham  virkelig  ubekvem.  Endelig  kom  de  ud,  og  Drengen  satte  sig  til 
Aareme.  Baaden  var  kun  maadelig  udhalet ;  der  var  en  Stump  Sejl 
paa  en  lille  Mast ;  Masten  ilk  Kaptajnen  rejst  og  satte  Sejlet,  og  snart 
efter  behøvede  Tønnes  ikke  at  ro  mere ;  det  gik  rask  ud  efter  for  den 
friske  Brise. 

Drengen  lagde  Aarerne  ind  og  gjorde  ved  sig  selv  den  Bemærkning, 
at  den  ene  duede  just  ikke  stort. 

„Vi  skal  ud  til  Skonnertbriggen  !**  sagde  Kaptajnen  og  pegede  paa 
et  af  de  opankrede  Fartøjer. 

„Det  er  vel  en  Frugtfarer  P**  bemærkede  Drengen. 

„Det  er  saa  !**  var  Svaret. 

Kaptajn  Spang  var  atter  bleven  ordknap.  Han  fortrød  sagtens,  at 
han  allerede  havde  givet  sig  saa  meget  af  med  Drengen.  Respekten 
maatte  opretholdes  —  især  nu,  da  man  nærmede  sig  Briggen,  hvis 
Fører  var  en  af  de  „gamle*" ,  Kaptajn  Spangs  jævnaldrende  og  Kamme- 
rat fra  saa  mangen  en  lystig  Middelhavstur. 

De  lagde  paa  Siden  af  det  lastede  Fartøj.  Kaptajnen  prajede  Fol- 
kene paa  Dækket  for  en  Ende  og  spurgte  om  Skipperen  var  om 
Bord. 

Ja  begribeligvis  !**  raabte  en  svær  Mand  af  Kaptajn  Spangs  Kaliber. 
„Kom  om  Bord,  Du  gamle  Dreng  I** 

„Lettere  sagt  end  gjort !  Min  ene  Undermast  har  faaet  Skamflling,** 
svarede  Kaptajn  Spang.  „Du  kommer  til  at  sætte  nogle  Trappetrin  ud 
over  Siden  I" 

Skipperen  beordrede  Falderebstrappen  taklet  og  hevet  over  Rælin- 
gen. Kaptajn  Spang  kom  op  og  gik  straks  ned  under  Dækket  med  sin 
Ven.  Drengen  tog  han  ingen  Notits  af. 

Tønnes  blev  siddende  nede  i  Baaden  og  holdt  den  taalmodig  i  nogen 
Tid  klar  af  Trappen.  Her  stod  nogen  Sø  herude.  Vinden  friskede  sta- 
<iig.  Briggen  duvede  let  og  Jollen  huggede. 

Saa  prajede  Tønnes.  Nogle  Hoveder  kom  ud  over  Rælingen ;  der 

blev  gloet  lidt  ned  paa  den  uanselige  Jolle ;  Hovederne  trak  sig  atter 
tilbage ;  et  af  dem  blev ;  det  viste  sig  at  tilhøre  Kokken. 

„Kan  I  ikke  stikke  paa  Trossen,  saa  at  jeg  kan  sakke  agter  ud?*" 
spurgte  Tønnes. 

„Er  Du  inde  fra  Lejet  af?**  spurgte  Hovedet  med  stærk  fynsk 

Tone. 

Ja  jeg  er.  Stik  paa  Trossen !" 

„Er  Du  kanske  Søn  til  Manden,  som  kom  om  Bord  ?** 

„Nej  jeg  er  ikke.  Giv  mig  en  Slæber  og  lad  mig  gaa  agter  ud.  Jeg 
hugger  Jollen  i  Stykker  I" 

„Er  Du  kanske  sulten  ?** 

„Stik  paa  Trossen,  siger  jeg  I*" 

„Du  kan  komme  om  Bord  I"  sagde  Kokken  menneskevenlig  og  la- 
vede sig  endelig  til  at  flre  paa  Fangelinen. 

Tønnes  kom  op,  og  Jollen  blev  sakket  agter  ud.  Drengen  tog  Plads 
udenfor  Kabyssen  og  snakkede  afvekslende  med  Kokken  og  lod  sit 
Blik  med  Beundring  flakke  omkring  til  Vejrs.  Skonnertbriggen  var 
som  de  fleste  Frugtfarere  udhalet  næsten  paa  orlogsmæssig  FaQon. 
De  lange,  smækre  Læsejlsspir  pegede  ud  over  Raanokkeme  som 
Styrefjerene  i  Søsvalens  spidse  Vinger;  det  var,  som  om  de  paa 
samme  Tid  vilde  fremskynde  Skibets  Fart  frem  efter  og  balancere  dets 
Bevægelser  til  Siderne.  Stag,  Vant  og  Bardoner,  Drejereb,  Fald,  Bra- 
ser og  Skøder  var  halede  saa  tot  og  alle  Ender  opskudte  saa  knap  som 
muligt ;  Masterne  hang  agter  over,  medens  begge  Toppene  var  stagede 
kækt  fcrefter ;  Bougsprydet  fulgte  Rælingens  Spring  og  var  „trukket 
lige  ud  af  Næsen*"  paa  Stævnen  og  derpaa  ved  Kiyverbommens  Vater- 
stag  tvunget  en  ganske  lille  Kende  buet  ned  efter  paa  en  Maade,  som 
kun  en  med  Søen  fortroligs  Øje  kan  glæde  sig  over,  som  Tøn- 
nes paa  Instinktet  kunde  følge  og  vurdere,  og  som  for  øvrigt  lader 
al  Beskrivelse  bag  sig  —  omtrent  som  de  fine  Enkeltheder  i  Vædde- 
løbshestens Bygning,  medens  den  jager  hen  over  Banen. 

Tønnes  lod  sine  Øjne  løbe  omkring  paa  Dækket,  hvor  den  samme 
Orden,  Renlighed  og  Regelmæssighed  herskede  som  uden  Bords  o& 
til  Vejrs.  Om  det  saa  \Br  Vandtønderne,  der  var  surrede  styrbord  og 
bagbord  mellem  Skanseklædningens  Støtter,  saa  havde  de  blankt  po- 
lerede Messingbaand.  Naglebænkene  om  Masterne,  Faldrebsporten  og 
Spillet  forude  paa  Overbygningen  over  Folkelukaf 'et  havde  ligeledes 
Messingbeslag.  Det  skinnede.  Tønnes  følte  en  Bevægelse  i  sit  Bryst, 
som  han  aldrig  havde  følt  før. 

Om  han  maatte  gaa  lidt  til  Vejrs?  Jo  det  maatte  han  nok,  mente 
Kokken.  Og  han  gik  til  Vejrs. 

Han  sad  oppe  og  red  overskrævs  paa  den  dobbelte  Foremersseraa. 
Han  følte  sig  til  Mode  som  en  ung  Gud,  der  første  Gang  sidder  paa 

sit  eget  Tempeltag.  Solen  gik  ned  og  farvede  Kysten  derinde  stærkt 
rød  og  stærkt  gul.  Han  saa'  de  hvide  Klitter,  de  var  gule;  han  saa'  de 
gule  Gavle,  de  var  som  Messingbaandene  <»n  Vandtønderne ;  de  røde 
Huse  var  blodrøde,  Skoven  bag  var  violet.  Han  mærkede  sig  enkelte 
Bygninger  frem  for  andre.  Der  var  Skolelærerens  med  Klatrestangen. 
Ja  nu  var  han  meget  højere  til  Vejrs,  end  da  han  staaende  oprejst  paa 
Klatremaskinen  havde  forskrækket  den  gamle,  skikkelige  Lærer.  Den 
Gang  havde  Nanna  staaet  neden  under  og  beundret  ham ;  derfor  havde 
han  ogsaa  løbet  frem  og  tilbage  paa  Strømpesokkerne  hen  ad  den 
smalle  Bjælke  og  var  sluttelig  gaaet  ned  i  Armene  alene  ad  Glatstan- 
gen. Hvor  var  Kaptajn  Spangs  Hus?  Der  henne.  Mon  Nanna  stod 
udenfor?  Blot  hun  kunde  se  ham  nu ! 

Saa  faldt  hans  Øje  paa  Smediens  tilrøgede  Tag  og  Skorsten.  Det 
dæmpede  lidt  hans  Glæde.  Endnu  mere  dæmpet  blev  den,  da  han 
nede  ved  Stranden  flk  Kig  paa  Mester  Jonassens  Skur.  Hvad  vilde 
der  komme  ud  af  denne  Afstikker?  Det  blev  sent,  inden  de  nu  kom 
i  Land.  Solen  var  nede  bag  Skoven ;  kun  en  lang,  luende  Stribe  trak 
sig  hen  over  de  bUanende  Bakker,  hvor  Bøndergaardene  hist  og  her 
skød  op  som  mørke  Muldvarpeskud.  Himlen  var  overtrukket.  Skyerne 
laa  i  Lag  som  Skrueis,  brandgule  i  de  flossede  Kanter  hen  over  hans 
Hoved.  Vinden  havde  Magt  nu.  Den  rev  i  ham  heroppe  og  peb  og 
snurrede  i  Rigningen  omkring  ham.  Han  blev  lidt  tung  om  Hjertet. 
Hvordan  skulde  han  i  Grunden  klare  for  sig  hos  sin  Mester?  og  hvad 
vilde  bagefter  Smeden  sige? 

Han  rystede  det  atter  af  sig.  Kaptajnen  var  saadan  en  stor  Mand, 
han  vilde  jo  dække  ham.  Foreløbig  var  han  sikker  nok.  Han  sad  her, 
oppe  paa  Topsejlsraaen  af  et  smukt  Skib.  Han  syntes,  at  han  var  sendt 
til  V^'rs  for  at  slaa  Sejlet  los.  Han  syntes  at  se  Sejldugen  svulme, 
strammes  og  fange  Vind.  Javist,  han  sejlede,  han  gik  over  Havet,  han 
var  Sømand,  han  kom  tilbage,  han  var  stor,  voksen,  havde  Jakke  paa 
og  Penge  i  Lommen,  Guldkæde  over  en  sort  Silkevest.  Han  havde 
ogsaa  noget  i  Lommen  til  Nanna  —  trods  det,  at  hun  altid  havde  be- 
handlet ham  saa  affejende.  Sort  Smededreng  1  nej  han  var  Sømand, 
han  gik  ind  ad  Døren  i  hendes  Faders  Hus,  han  tog  hende  i  Haanden, 

og  hun  lo  ikke  ad  ham Han  drømte  en  Drengs  Drømme,  der 

Icun  kender  Livet  og  Verden  fra  sin  egen  Strand,  og  for  hvem  et  Skib 
€r  Indbegrebet  af  Skønhed  og  Uafhængighed,  og  Séen  Vejen  til  Frem- 
tids Lykke. 

nSej  da  1**  prajedes  der  nede  fra  Dækket. 

Tønnes  saa*  ned.  Der  stod  de  to  Kaptajner  ved  Falderebet,  Kokken 
bar  en  stor  Kurv  med  Flasker  og  Pakker,  Styrmanden  prajede  op  efter 
Drengen. 

Han  var  hurtig  som  en  Kat  —  til  Mandskabets  synlige  Fornøjelse 

—  Oppe  Og  ude  over  Raaen,  ned  ad  Stængebardonen,  ud  over  Rælin- 
gen og  ned  ad  Fokkerøstet  i  Jollen,  som  atter  var  halet  frem. 

„Naa  Du  lille  Abekat !**  sagde  Kaptajn  Spang,  men  smilede 

samtidig  med  Haandens  truende  Bevægelse. 

Begge  Kaptajner  blussede,  og  de  sagde  hinanden  Farvel  og  trykkede 
hinandens  Haand  paa  det  kærligste.  Det  var  ikke  for  intet,  mærkede 
man,  at  Briggen  havde  de  hede  Middelhavsvine  om  Bord. 

Kaptajn  Spang  blev  hjulpet  ned  ad  Falderebstrappen,  den  store  Kurv 
med  de  mange  Flasker  og  de  øvrige  Sager  blev  firet  ned  i  Jollen; 
Kurven  var  stor  og  Jollen  var  lille,  den  svære  og  lidt  ubehjælpsomme 
Kaptajn  Spang  satte  sig  med  Benene  hen  over  Kurven,  Tønnes  sad 
atter  ved  Aareme. 

„Farvel,  farvel  T  De  to  Kaptajner  hilste  endnu  en  Gang  og  ud- 
vekslede de  sidste  Ord.  Spang  ønskede,  at  Vinden  snart  maatte  for- 
andre sig,  saa  at  Briggen  kunde  komme  under  S^l,  og  den  anden 
mente,  at  Vinden  endnu  vilde  blive  staaende  Natten  over  med  stedse 
friskere  Kuling. 

„Der  kommer  Byger  op,**  raabte  han  efter  Baaden.  „Se  til  at  Du 
kommer  i  Land,  inden  Cigarerne  bliver  vaade  T 

„Tak ;  jeg  har  ungt  Mandskab  ved  Aarerne.  Ro  va^  I*" 

Kaptajn  Spang  sad  med  det  sidste,  svindende  Solskær  lige  i  Ansigtet. 
Han  blussede  ganske  karmoisinrød  og  smilede  stadigvæk,  idet  han 
dampede  paa  den  spanske  Cigar,  som  Vinden  rev  Dæksbladet  op  paa. 
Tønnes  maatte  lægge  alle  Kræfter  til  for  at  ro  Baaden  op  imod  Vin- 
den. Kaptajnen  opmuntrede  Drengen  med  forskellige  Tilraab  af  meget 
krydret  Natur;  Tønnes  følte  sig  ganske  underlig  paa  sin  masgtige 
Beskytters  Vegne. 

Paa  en  Gang  lettede  denne  sig  op  fra  sit  Sæde,  saa  at  den  ranke 
Jolle  næsten  kæntrede  over. 

„Tænkte  jeg  det  ikke  nok ;  der  gaar  han  og  snuser,  den  Lurendrejer. 
Jo  pyt,  min  Fa 'er.  Du  skal  ikke  sætte  Andreas  Spang  i  nogen  Fortræd, 
fordi  han  kommer  i  Land  med  Vin,  som  ikke  er  mærket.  Skod  om  bag- 
bord. Dreng  I  ** 

Kaptajnen  lagde  Roret  ned,  Jollen  vendte  Stævnen  fra  Land. 

Tønnes  saa'  da,  idet  de  atter  roede  ud  efter,  en  Skikkelse  inde 
mellem  Strandens  Klitter.  Skikkelsen,  der  øjensynlig  havde  søgt  at 
dække  sig  bag  Sandtueme,  viftede  med  et  Tørklæde,  da  den  opdagede 
Baadens  forandrede  Kurs. 

Ja  vift  Du  kun,  din  Gavtyv  I  Vi  kan  ogsaa  sætte  vor  Næsedug  til 
Vejrs.- 

Derpaa  rejste  Kaptajnen  med  nogen  Besværiighed  den  lille  Mast 
og  satte  Sejlet.  Det  gik  atter  strygende  ud  efter.  Men  nu  drejede  Kap-^ 
tajnen  til  Vinden,  gav  Stik  paa  Skødet,  for  at  den  lave  Baad  ikke  skulde 


POUL  OO  VIRGINIB  67 

fylde,  og  holdt  Kursen  parallelt  med  Kysten  ud  efter  mod  Bugtens 
yderste  Fremspring. 

,Vi  skal  nok  gøre  ham  ked  af  det  I"  sagde  Kaptajnen  med  en  høj 
Latter  og  pegede  ind  mod  Stranden,  hvor  man  i  den  nu  indfaldende 
Skumring  utydelig  skimtede  den  vandrende  Skikkelse.  Den  havde 
samme  Kurs  som  Baaden. 

Tønnes  var  bleven  lidt  urolig.  Dette  saa'  ud  til  at  trække  i  Lang- 
drag. Hvad  vilde  hans  Fa 'er  sige? 

Kaptajnen  lagde  ikke  Mærke  til  Drengen.  Han  havde  faaet  en  Fla- 
ske frem  og  drak  af  den.  Saa  trallede  han  lidt,  saa  drak  han  igen,  saa 
gjorde  han  Bemærkninger  om  Tolderen,  som  nu  kunde  faa  Lov  at 
gaa  et  Par  Mil  og  endda  faa  en  lang  Næse.  Efterhaanden  faldt  Mørket 
paa,  Vinden  voksede  stedse  og  Søen  med  herude  i  den  mere  aabne 
Del  af  Bugten.  Nu  sagde  Drengen : 

„Kaptajn,  skal  vi  ikke  se  at  komme  i  Land?*" 

Kaptajn  Spang  hævede  Flasken  for  sidste  Gang  og  kastede  den  der- 
paa  i  Søen.  Han  trak  en  ny  frem. 

„Hvad  siger  Du,  Dreng?  Kom,  tag  Dig  en  —  en  Hjertestyrkning. 
Du  er  en  rask  Dreng.  Drenge  maa  aldrig  være  forknytte.  Jeg  skal  nok 
klare  for  Dig,  naar  vi  kommer  i  Land  I  Vi  skal  bare  gøre  ham  ked  af 
det  derinde.  Skaal ;  Tolderens  Skaal.  Haa  haa  1**  — 

Tønnes  gjorde,  med  en  uudsigelig  Følelse  af  Ængstelse  og  Skam- 
fuldhed, den  Opdagelse,  at  den  store  Mand  ved  Roret  var  drukken. 

Han  saa'  ind  mod  Land.  Den  høje  Banke,  der  afsluttede  Bugten, 
kunde  akkurat  skimtes.  Kursen  havde  i  det  sidste  Kvarterstid  været 
ret  ud  efter  igen.  Bygen  var  nu  ovre,  og  jaget  af  Vinden  fo'r  den 
spidse  BergensjoUe  for  sit  lille  daarlige  Sejl,  med  sin  uforholdsmæssige 
Agtervægt,  med  sin  drukne  Styrmand  og  et  Barn  til  Baadsmandskab 
ud  i  rum  Sø. 

Drengen  raabte  til  Kaptajnen : 

„Kaptajn,  lad  os  vende  I** 

„Ad  H —  til  I"  lallede  Kaptajn  Spang,  og  hans  Hoved  faldt  ned  paa 
hans  Bryst,  og  Flasken  gled  ham  af  Haandén. 

Tønnes  blev  angst.  Søerne  blinkede  paa  begge  Sider  af  den  over- 
lastede Baad,  eller  de  jagede  hvæsende  bag  efter  den.  Hvis  blot  en 
eneste  Sø  naaede  dem,  saa  vilde  Baaden  fylde.  Og  hvis  den  svære 
Mands  Overkrop  —  hvad  der  var  al  Grund  til  at  befrygte  —  slingrede 
ud  over  Siden,  saa  vilde  de  kæntre  i  samme  Øjeblik. 

Tønnes  betænkte  sig  en  Minut.  I  den  halve  Del  af  denne  Minut  var 
han  som  lammet  af  sin  Angst :  de  maatte  uundgaaelig  drukne.  I  den 
næste  Halvdel  vaagnede  hans  Instinkt.  Paa  denne  aabne  Strand  fødes 
Folk  med  Instinkter  og  vokser  op  med  dem  i  Mangel  af  Kundskaber. 
Han  oversaa  hele  Situationen.  At  ro  op  imod  denne  Vind  og  Sø  var 

for  hans  Kræfter  umuligt.  Oven  i  Købet  var  den  ene  Aare  halvt  ovre. 
Sejlet  maatte  staa,  saa  længe  Baaden  i  det  hele  kunde  bære  det,  og 
man  maatte  løbe  væk  for  Vejret,  indtil  man  atter  turde  risikere  at 
lægge  til  Vinden.  Man  maatte  lade  staa  til  ud  i  den  aabne  Sø. 

Først  og  frenmiest  maatte  Tønnes  til  Roret.  Han  bukkede  sig  fMui 
Mastetoften,  hvor  han  sad,  og  halede  den  svære  Kurv  til  sig.  Det  lyk- 
kedes ham  med  megen  Møje  efterhaanden  at  faa  Kurven  til  at  ^de 
frem  over  Bundtiljeme,  saa  at  den  tillige  med  sin  Byrde,  Kaptajnens 
Ben,  kom  midtskibs  i  Jollen.  Kaptajnens  Overkrop  og  Hoved  fulgte 
blidelig  efter.  Agtertoften  var  fri ;  Kaptajnen  hvilede  paa  Bunden  af 
Baaden  og  forøgede  Jollens  Stivhed.  Derpaa  tog  Tønnes  fat  paa  Fla- 
skerne og  kastede  dem  en  efter  en,  med  samt  de  vaade  Pakker,  over 
Bord.  Andreas  Spang  var  Ballast  nok,  mente  han,  og  Briggens  Fla- 
sker havde  allerede  anrettet  tilstrækkelig  Skade.  En  Flaske  b^oldt 
Drengen  agter  for  sig.  Den  var  til  Natten,  som  nu  paafulgte,  til  den 
lange,  vaade  Høstnat,  hvor  Drengen  maatte  styre  og  øse  og  holde 
Udkig  efter  Sejlere  og  holde  Modet  oppe  i  sig  selv,  medens  Jollen  læn- 
sede for  Stormen  i  den  høje  Sø,  og  medens  den  store  Mand  laa  som 
en  „død"  Vægt  i  Bunden  af  sit  eget  daarlige  Fartøj  for  Fødderne  af  den 
raske  Dreng 

Da  Kaptajn  Andreas  Spang  ved  Daggry  slog  sine  tunge  Øjenlaag  op 
og  stirrede  med  en  halv  sløv,  halv  forvirret  Mine  i  Vejret  fra  sit  ube- 
kvemme Leje,  saa'  han  først  nogle  graa  Skyer  med  hvide  Kanter,  der 
trak  hen  over  hans  Hoved,  derpaa  saa'  han  de  grønligfriske  Toppe  af 
Bølgebjerge,  som  snart  viste  sig  over,  snart  forsvandt  under  Rælingen 
af  hans  egen  Baad.  Nu  lød  der  et  Slag  mod  Baadsiden,  som  rystede 
den  skrøbelige  Skal  i  alle  dens  Forbindinger,  og  et  Styrtebad  af  salt 
Skum  gød  sig  ned  over  ham.  Det  var  en  uendelig  ringe  Del  af  en  af 
disse  Toppe,  som  havde  været  uhøflig  nok  til  at  vække  den  store 
Kaptajn. 

Han  fo'r  sig  med  Fingrene  i  Øjnene  og  satte  sig  over  Ende.  I  et  Nu 
begreb  han  alt ;  han  var  gammel  Sømand  nok  til  ikke  at  behøve  For- 
klaring. 

Han  skudrede  sig  i  det  Vand,  hvori  han  sad,  og  drejede  Hovedet 
med  et  Blik  paa  den  blege  Dreng  ved  Roret.  Tønnes  slog  Øj- 
nene ned. 

Kaptajn  Spang  sagde  intet.  Han  saa'  paa  Sejlet.  Det  var  mindsket, 
saa  godt  det  havde  ladet  sig  gøre,  ved  et  Par  af  de  smaa,  daarlige  Reb- 
sejsninger.  Han  saa'  paa  Kurven;  den  var  tom.  Tønnes  rakte  sin  Fla- 
ske frem ;  den  var  halv  fuld.  Flaskehalsen  var  knækket  over  lige  under 
Proppen.  Tønnes  bemærkede  stilfærdig,  „Kaptajnen  maatte  passe  paa 
ikke  at  skære  sig." 

Kaptajn  Spang  tog  Flasken,  saa'  Drengen  stift  ind  i  Øjnene,  slog 

derpaa  sine  Øjne  ned,  tog  et  langt  Drag,  skubbede  Flasken  tilbage, 
tog  sin  Voksdugshat  af  og  gav  sig  med  den  til  at  øse  Baaden. 

De  øsede  og  styrede  paa  Omgang  uden  at  veksle  andet  end  meget 
korte  og  rent  faglige  Bemærkninger.  Da  Solen  brød  frem,  gul  og  skin- 
nende over  de  blaagrønne  Bølgetoppe  og  det  hvide,  rygende  Skum, 
raabte  Tønnes  med  lidt  hæs  Stemme : 

„Kaptajn ;  der  er  et  Sejl  i  Læ  !** 

De  holdt  ned  efter  det.  Et  Par  Timer  efter  var  de  under  Bougen 
paa  Skonnertbriggen,  som  holdt  det  gaaende  for  smaa  Sejl  i  den 
svære  Sø. 

„Pas  nu  paa.  Dreng.  Bid  Dig  fast,  det  gælder  Livet  !**  raabte  Kap- 
tajn Spang. 

Langs  Briggens  læ  Ræling  stod  alle  Mand  i  Spænding,  klar  med 
Liner  og  Redningsbøjer.  Briggens  Kaptajn  manøvrerede  selv  Skuden 
ved  Rattet.  Et  Par  Vendinger  var  gjort  forgæves  og  nogle  Liner  ka- 
stede; nu  løftede  en  Sø  den  spinkle  Jolle  højt  over  Briggens  Ræ- 
ling ;  idet  Baaden  atter  dukkede,  var  Briggen  skudt  op  igennem  Vin- 
den, Jollen  tørnede,  Tønnes  og  Kaptajn  Spang  hang  i  Røset,  de  vidste 
ikke  selv  hvorledes,  men  det  rykkede  i  Armene,  som  om  de  skulde 
slides  fra  Skuldrene.  Et  Dusin  Hænder  greb  fat  i  Haar,  Klæder  og 
Skind,  og  de  to  Baadskammerater  laa  paa  Briggens  Dæk,  medens  de 
løse  Tofter  og  et  enkelt  knust  Bord  af  Jollen  slyngedes  væk  paa  den 
sydende  Bølgeryg. 

„Pas  mig  paa  den  Dreng,**  hørte  Tønnes  Kaptajn  Spangs  Stemme. 
«Han  er  lige  saa  meget  værd  som  et  helt  Skibsmandskab  1** 

Saa  mærkede  Tønnes,  at  han  blev  løftet  op  og  baaret  ned.  Og  saa 
mærkede  han  intet  mer. 


in. 

Da  Vinden  var  sprunget  midt  paa  Natten,  havde  Briggen  maattet 
forlade  sin  Ankerplads  og  var  gaaet  i  rum  Sø.  Op  paa  Dagen  stillede 
Stormen ;  om  Eftermiddagen  var  det  atter  Magsvejr,  og  Natten  benyt- 
tede Briggen  til  at  krydse  sig  tilbage  til  sin  forrige  Ankerplads. 

Om  Morgenen  blev  Tønnes  og  Kaptajn  Spang  satte  i  Land  ganske 
tidligt.  Drengen  havde  sovet  som  en  Sten  og  var  atter  frisk.  Kaptajnen 
erklærede  det  hele  for  „noget  Lapperi,  som  man  ikke  skulde  gøre 
Ophævelser  over.**  Ikke  desto  mindre  sendte  han  Drengen,  naar  han 
troede  at  kunne  gøre  det  ubemærket,  Blikke  fra  sine  rødsprængte 
Øjne,  som  kunde  forklares  paa  en  blødere  Maade ;  og  da  Skibsbaaden 
nærmede  sig  Land,  kunde  en  egen  Uro  iagttages  over  Kaptajnens 

ellers  saa  støtte,  sluttede  Væsen.  Der  var  jo  „dem  derhjemme  i  Hu- 
set" ;  de  troede  formodenlig  alt  forbi. 

„Dumt,  at  man  skal  have  Fruentimmer,  som  venter  paa  en  i*"  brum- 
mede Andreas  Spang  i  Skægget. 

Tønnes,  som  mente,  at  Kaptajnen  havde  talt  til  ham,  spurgte,  hvad 
det  var? 

„Intet ;  noget  Sludder.  Du  kan  gaa  hjem  til  vort  og  vente  dér,  saa 
skal  jeg  gaa  til  din  Fa'er  og  snakke  med  ham.  Dér  vander  de  vel  ikke 
Høns,  kan  jeg  tænke  l" 

Og  til  Baadsmandskabet,  som  vilde  ro  tilbage  igen,  saa  snart  som 
de  to  var  sprungen  ud  paa  Stranden,  sagde  Kaptajnen,  at  de  kunde 
gaa  op  til  Kroen  og  gøre  sig  til  Gode  paa  hans  Regning;  „men  de 
skulde  ikke  braldre  ud  med  den  dumme  Historie  undervejs;  den 
kunde  tidsnok  komme  i  Omløb  I** 

Baadsmandskabet,  anført  af  Kokken,  som  havde  taget  en  Aare  med 
paa  Turen,  nølede  lidt. 

„Naa,  skrub  Jer  l**  sagde  Kaptajn  Spang. 

Ja  undskyld,  men  —  kunde  vi  ikke  (aa  Lov  at  tage  Drengen  med 
os?"  spurgte  Kokken  og  blinkede  hen  til  Tønnes.  „Vi  vilde  gerne 
være  go'e  imod  ham  ...T 

„Ved  at  drikke  ham  fuld  paa  Morgenstunden,  hvad?"  raabte  Kap- 
tajnen, og  Blodet  skød  ham  til  Hovedet.  „Nej,"  tilføjede  han  i  en  mil- 
dere Tone,  „Drengen  gaar  med  mig.  Men  I  kan  vel  nok  faa  ham  at 
se  en  Gang  —  naar  han  kommer  til  Søs.  For,  til  Søs  skal  han;  han 
er  gjort  dertil  I" 

Det  var  en  dejlig  HøstmcH'gen  med  kølige  Briser  hen  over  Vandet, 
med  stærke  Farver  i  alting.  Stranden  skinnede,  Husenes  Gavle  skiiih 
nede  bag  Sanddigerne ;  Briggen  derude  laa  med  sit  sorte  Skrog,  som 
om  den  kun  laa  et  godt  Stenkast  borte,  og  dens  Sejl,  som  hang  til 
Tørre,  skinnede  op  imod  den  blaa  Luft.  l^rengen  havde  været  numgen 
en  Høstmorgen  paa  Stranden  i  samme  Vejr  og  havde  dog  aldrig  sét 
de  samme  Ting  som  i  Dag.  Her  gik  han,  Smedens  Dreng,  Skibsbyg- 
gerdrengen,  op  igennem  den  dybe  Sandvej  ved  Siden  af  den  store 
Kaptajn  Spang.  Nu  og  da  modtog  de  en  Hilsen,  som  Kaptajnen  besva- 
rede saa  kort  og  mut  som  mulig.  Drengen  følte,  mere  end  han  saa'» 
hvorledes  de  forbigaaende  blev  staaende  eller  vendte  sig  omkring  flere 
Gange  og  stirrede  efter  de  to.  Afstanden  mellem  disse  Fiskere  eller 
andre  Smaafolk  og  saa  den  respektindgydende  Skibsfører  var  for 
stor  til,  at  nogen  yderligere  Tilnærmelse,  Spørgsmaal  eller  deslige 
kunde  tænkes. 

Men  Tønnes  saa',  hvorledes  Spørgsmaalene  hang  over  de  maabende 
Læber  eller  kiggede  ud  gennem  alle  de  rynkede  Øjenkroge.  Man  vid- 

ste  naturligvis  saa  og  saa  meget ;  og  nu  havde  man  Syn  for  Sagn :  de 
to  var  kommen  tilbage  sammen  —  men  uden  Jollen. 

Drengen  gik  og  tænkte  efter,  hvad  der  da  egenlig  var  passeret.  I 
Grunden  tænkte  han  ikke  paa,  at  han  havde  reddet  Kaptignens  og  sit 
eget  Liv  ved  sin  Opførsel  i  Stormnatten.  Man  tænkte  nu  engang  ikke 
denne  Slags  Sager  under  denne  Form  „at  redde  Livet**  her  paa  denne 
Strand.  Det  hele  var  naturligt,  ganske  naturligt ;  Drengen  havde  været 
i  en  Baad,  den  anden  havde  faaet  Forfald,  Drengen  havde  klaret  Sa- 
gen alene;  omtrent  som  en  Fisk,  man  har  fanget  og  atter  sluppet: 
den  vil  svømme. 

Men  nu  hans  Fa 'er,  Smeden? 

Tønnes*  Selvfølelse  sank.  Hans  Mod  sank  i  det  hele,  jo  nærmere 
de  kom  det  røde  Hus.  Kaptajnen  aabnede  ikke  Munden.  Nu  var  de 
der. 

Den  grønne  Stakitlaage,  Kolibrierne  og  Hundene  i  Vindvet  —  Dren- 
gen standsede.  Han  tænkte  i  dette  Øjeblik  paa,  hvem  der  sad  indenfor 
disse  Vinduer. 

„Naa  koml**  lød  Kaptajnens  Stemme. 

Og  i  samme  Øjeblik,  som  Stemmen  havde  lydt,  blev  Døren  paa  Hu- 
set revet  op,  en  stumpet  Kjole  hvirvlede  om  et  Par  Ben,  to  fremstrakte 
Arme  slyngedes  om  Kaptajnens  Nakke,  og  Nanna  hang  om  sin  Faders 
Hals  og  bedækkede  hans  Mund  med  Kys  og  hulkede  og  skreg  af- 
vekslende af  Glæde  og  udstaaet  Angst. 

„Naa  —  naa  —  naa  —  javel  T«s,  her  er  jeg ;  rolig  —  rolig.  Du 

Djævelunge ;  lad  mig  —  lad  mig  dog T  Og  den  gamle  Sømands 

Taarer  blandede  sig  med  Datterens,  medens  han  snøftende,  virrende 
med  Hovedet,  rød  som  en  kalkunsk  Hane  bar  den  smækre  Pige,  knu- 
get i  sine  Arme,  ind  i  Stuen. 

Tønnes  var  blevet  udenfor  Døren.  Han  var  aldeles  overvældet  af 
denne  Scene;  hans  Knæ  dirrede,  han  var  gerne  løbet  sin  V^,  men 
han  formaaede  ikke. 

Saa  aabnedes  Døren  atter.  Med  ganske  ophovnede  Øjne  stod  Nanna 
der  og  sagde : 

„Fa*r  siger,  at  Du  skal  komme  ind  I** 

Hun  trak  sig  baglænds  tilbage,  og  han  fulgte  mekanisk.  Hun  saa* 
paa  ham,  som  om  hun  vilde  spørge:  hvordan  hænger  det  egenlig  sam- 
men, at  Du  kommer  her?  Tønnes  saa*  ned  paa  Gulvet  og  tabte  sin 
Kasket.  Han  ønskede  sig  hundrede  Mile  borte. 

„Naa,  ræk  ham  Haanden,  Nanna,**  sagde  Kaptajnen.  „Det  er 
hans  Skyld,  at  jeg  er  her  —  om  jeg  selv  skal  sige  det  !** 

Hun  rakte  Haanden  frem,  han  nølende  sin. 

„Giv  ham  et  Kysl** 

Hun  kunde  slet  ikke  se  ud  af  Øjnene  for  Graad ;  Tønnes  slet  ikke 

for  Undseelse.  De  stødte  Panderne  imod  hinanden,  den  gamle  lo  — 
og  saa  fo'r  Pigen  som  et  Kid  ud  af  Døren  til  Køkkenet,  og  man  hørte 
hende  græde  højt  med  afbrudte  Ord  ude  i  Tantens  Skørter. 

Nu  var  Kaptajn  Spang  forvirret.  Men  han  greb  sig  i  det,  og  idet 
han  lettede  sit  Sind  med  en  usædvanlig  lang  og  indholdsvægtig  Ed 
sagde  han : 

„Sæt  Dig,  Dreng,  sæt  Dig.  Nu  faar  vi  straks  Katfen  ind  paa  Bor- 
det r 

Tønnes  samlede  sin  Kasket  op  og  stammede  noget  om  sin  Fa'r. 

Ja,  Du  har  Ret.  Giv  mig  min  Stok  dér  henne  i  Krogen.  Hm,  den 
anden  blev  i  Jollen.  Den  var  i  Grunden  bedre.  Det  fordømte  Ben,  det 
er  s*gu  ikke  blevet  bedre  af  den  Tur.  Bi  Du  her  og  drik  Kaffe  med 
Fruentimmerne ;  nu  skal  jeg  gaa  til  din  Fa'r  T 

Og  Kaptajnen  gik. 

Nanna  og  Tanten  kom  ind.  Den  sidste  bar  den  blankpolerte  Kob- 
berkatfekande  paa  en  Bakke  med  Kopper  og  Fintbrød.  Da  hun  havde 
sat  fra  sig  paa  Bordet,  syntes  hun,  at  det  var  passende  i  Drengens  Paa- 
syn  at  tage  det  blaatærnede  Forklæde  op  for  Øjnene  endnu  en  Gang. 
Derpaa  skænkede  hun  med  rystende  Haand  den  brune  Drik  og  nik- 
kede hen  til  Drengen. 

Tønnes  sad  paa  sin  Stol  henne  ved  Vindvet  under  Kolibrierne. 
Havde  han  været  ene  med  den  gamle  Tante,  saa  skulde  han  —  det 
var  han  vis  paa  —  ikke  have  tøvet  med  at  tage  for  sig.  Men  Synet 
af  Nanna  holdt  ham  i  en  uafbrudt  Spænding :  han  vidste  ikke  hvorfor, 
men  han  havde  ikke  den  mindste  Smule  Mod  til  at  være  sig  selv. 

Saa  gik  det  gamle,  skikkelige  Fruentimmer  hen  og  tog  Drengens 
Hoved  mellem  sine  haarde  Hænder  og  mumlede  noget  over  ham, 
mens  Læberne  mimrede  og  Hænderne  rystede.  Da  Nanna  saa'  det, 
gik  hun  paa  sin  Side  ogsaa  hen  til  Tønnes  og  tog  ham  bagfra  om  Hal- 
sen og  lagde  sin  bløde  Kind  til  hans  stride,  pjuskede  Haar. 

Ung  eller  gammel,  høj  eller  lav.  Kvindehjertet  finder  dog  frem 
til  sine  naturlige  Veje. 

Den  stakkels  Tønnes  ønskede  i  dette  Øjeblik,  at  han  laa  ude,  hvor 
Kaptajnens  Flasker  laa,  paa  tyve  Favne  Vand.  Og  samtidig  følte  han 
med  sine  seksten  Aar,  at  der  er  en  Sødme  forbeholdt  det  unge  Mod 
i  denne  Verden,  og  denne  Sødme  er  af  en  ubeskrivelig  Art. 

„La'  være;  lad  mig  være  I"  stønnede  Drengen.  Det  var  ikke  langt 
fra,  at  han  selv  havde  faaet  Taareme  frem ;  og  saa  trak  de  ham  hen 
i  Sofaen,  og  Nanna  kom  fire  store  Stykker  Kandissukker  i  hans  Kop 
og  lagde  ham  et  saadant  Bjerg  af  Fintbrød  paa  hans  Tallerken,  at  de 
alle  tre  gav  sig  til  at  le. 

Latteren  rensede  Luften.  Og  saa  maatte  Drengen  til  at  fortælle. 
Det  varede  en  god  Stund,  inden  han  kom  igennem  det  hele,  thi  Nanna, 

som  sad  lige  overfor  ham  med  de  bare  Albuer  paa  Bordet  og  Hæn- 
derne flettede  ind  i  det  lysegule  Haar,  med  klare,  iagttagende  Øjne  og 
en  Mund,  som  var  omlejret  af  det  mest  vekslende  Minespil,  Nanna 
faldt  ham  idelig  i  Talen  med  Spørgsmaal  og  Udraab,  medens  Tanten 
sukkende  sank  sine  Katfeslurke  med  mange:  Ak  Gud  ja  I  Ih  nej 
Kors.  Kan  man  tænke  sig  I  osv. 

Det  kneb  lidt  for  Tønnes  at  komme  tilstrækkelig  let  over  den  egen- 
lige Forklaring  paa  hele  Sagen.  Det  med  Tolderen  gik  nu  endda ;  ja, 
det  lod  til,  at  man  tog  det  fuldstændig  som  en  Selvfølge :  Vinen  skulde 
være  smuglet  i  Land.  Men  nu  kom  dette  med  denne  Vin  og  Kaptaj- 
nens Svaghed.  Nanna  slog  Øjnene  ned,  og  der  lagde  sig  en  Skygge 
over  den  halvt  barnlige,  halvt  jomfruelige  Pande,  og  Tanten  sukkede 
som  et  Vindstød  i  et  gammelt  Hus.  Tønnes  fik  herved  en  dæmrende 
Formodning  hos  sig  selv  bekræftet:  den  gode  Kaptajn  Spang  havde 
en  Svaghed,  hvorunder  hans  Barn  led.  Men  hvorledes  holdt  ikke  dette 
Barn  af  sin  Fader ! 

Tønnes  standsede.  Han  gjorde  uvilkaarlig  en  Sammenligning ;  han 
tænkte  paa  Smedien. 

„Videre,  videre!**  sagde  Pigen  hastig.  „FaV  blev  søvnig,  og  hvad 
saa  ...?- 

Endelig  var  Fortællingen  bragt  til  Ende.  Tønnes  puttede  det  sidste 
Stykke  Fintbrød  i  Munden  og  saa*  ned  for  sig  med  Haanden  hvilende 
paa  Bordet.  Saa  blev  denne  Haand  taget  og  trykket  mellem  to  meget 
mindre  og  blødere ;  alt  Blodet  foV  Drengen  til  Hovedet,  men  nu  havde 
han  ikke  længere  denne  tyve  Favne  Vands  Fornemmelse;  han  saa' 
op  og  mødte  de  to  klare  Øjne ;  de  saa*  dog  ikke  ind  i  hans  egne,  de 
saa*  forbi  ham,  ud  i  Luften,  langt  ud  i  Søen  efter  en  svær,  gammel 
Mand,  som  havde  givet  efter  for  en  arvelig  Svaghed  paa  denne  Kyst, 
og  som  paa  et  hængende  Haar  kunde  være  bleven  ...  og  atter  trykke- 
des Tønnes*  Haand,  og  denne  Gang  gjaldt  Trykket  ham  selv.  Han 
var  overbevist  derom,  en  egen  Forvirring  sagde  ham  det,  han  rev 
sin  Kaffekop  paa  Gulvet  og  fik  Skænd  af  Nanna. 

De  pillede  Skaarene  op  sammen,  og  saa  tog  Tønnes  sin  Kasket. 
Hans  Mine  blev  alvorlig : 

„Kaptajnen  bliver  saa  længe  borte;  jeg  er  bange  for,  at  Fa*r  ...  I** 

Han  fuldførte  ikke.  Han  vilde  saa  gerne  blive  her ;  men  han  kunde 
dog  ikke  dølge  for  sig,  at  der  sandsynligvis  hang  et  Uvejr  over  hans 
Hoved,  og  han  følte,  at  det  var  hans  Pligt  at  møde  dette  paa  Halv- 
vejen. Han  var  mindre  bange  for  den  mulige  Irettesættelse  —  han 
var  i  Grunden  mest  bange  for  at  made  Faderens  Bedrøvelse. 

Nanna  slog  det  hen.  Han  skulde  blot  blive,  til  hendes  Fa*r  kom 
tilbage.  Det  var  han  da  nødt  til !  Hun  havde  en  saa  myndig  og  tillige 
indsmigrende  Maade  at  tale  paa ;  men  navnlig  myndig.  Han  lagde  Ka- 

sketten,  Tanten  gik  ud  til  sin  Skorsten,  og  nu  blev  der  en  Fremvisen 
af  alle  Værelsets  Herligheder,  først  og  fremmest  af  Vindvets  og  d^- 
næst  af  alle  de  udenlandske  Sager  paa  Væggene,  i  det  gamle  Chatol, 
i  Dragkisten,  i  Skutfer  og  i  Genmier.  Nanna  kunde  Historier  om  det 
alt  sammen  og  havde  Adgang,  med  Nøgler  og  uden,  til  det  alt  sam- 
men. Det  var,  som  om  alt  i  Huset  var  hendes,  og  paa  samme  Tid  hav- 
de det  alt  kun  Interesse  for  hende,  fordi  det  tilhørte  og  fortalte  om 
Faderen.  Drengen  følte  dette  usynlige  Baand  mellem  de  to;  Pigen 
voksede  derved  i  hans  Øjne ;  hun  blev  ældre  end  han  selv  -—  og  dog 
var  hun  jo  endnu  kun  den  lille  Pige,  som  hvert  Øjeblik  kunde  slaa 
over  i  en  Spilop,  en  Kaadhed,  et  raskt  Udtryk.  Ja,  hvordan  hittede 
han  egentlig  ud  af  det  hele?  Han  tænkte  slet  ikke  længer;  han  lod 
sig  rive  med  af  Kolibrier,  klare  Øjne,  Historier,  hastige  Bevægelser, 
Søkort,  nautiske  Redskaber  —  og  saa  blev  hun  pludselig  alvorlig  og 
eftertænksom  og  saa*  paa  Tønnes  med  fugtige  Blikke  og  tog  hans 
Haand.  Han  havde  kun  ufuldstændige  Begreber  fra  sine  Skoleram- 
ser  om  Paradiset.  Men  han  føke  sig  overbevist  om,  at  hvis  han  en 
Gang  paa  Grund  af  særlig  gode  Gerninger  her  i  Livet  kom  et  saa- 
dant  Sted  hen  efter  Døden,  saa  maatte  der  være  en  blaa,  oliemalet 
Stue  med  hvidt  Panel,  Kolibrier  og  Porcelænshunde  i  Vindvet,  Sø- 
kort paa  Væggene,  og  rundt  omkring  i  Stuen,  flagrende  fra  Møbel  til 
Møbel,  en  halvvoksen  Pige  med  bare  Arme,  gule  Fletninger  ned  ad 
Nakken  og  nogle  klare  Øjne,  som  baade  kunde  smile  og  se  alvorlige 
ud.  En  saadan  lille  Pige  var  formodentlig  det,  man  kaldte  en  Engel ; 
og  Englen  bar  Nannas  Navn. 


Kaptajn  Spang  kom,  støttende  sig  til  sin  Stok,  ned  ad  en  krum  Gy- 
de, der  løb  uden  om  Byen  hen  til  Smedien.  Maaske  var  det  hans  Fod, 
der  gjorde  ondt,  maaske  standsede  han  af  andre  Grunde.  Han  stod 
i  det  mindste  stille  og  betænkte  sig,  om  han  skulde  gaa  lige  ind  gen- 
nem Gaarden  til  Huset  eller  uden  omkring  Plankeværket  hen  til  Sme- 
dien. Han  vidste,  at  der  var  en  Hund  i  Gaarden ;  han  hørte  rigtignok 
ikke  noget  til  den,  men  det  var  dog  sandsynligt,  at  den  var  der  som 
ellers,  og  han  skøttede  ikke  om,  at  hans  Ankomst  i  Forvejen  blev 
meldt  af  saadan  en  Køter.  Saa  vilde  der  maaske  blive  kigget  ud  paa 
ham,  medens  han  gik  over  Gaarden ;  Kaptajnen  var  jo  rigtignok  Kap- 
tajn Andreas  Spang,  der  kunde  taale  baade,  at  Hunde  gøede  ad  ham 
og  at  Folk  gloede  paa  ham ;  men  i  Dag  var  han  dog  lidt  ømfindtlig ; 
det  var  saadan  en  delikat  Anledning,  han  kom  i. 

Han  gik  uden  omkring  Plankeværket  og  standsede  atter.  Den  ene 
store  Portfløj  til  Smedien  var  smækket  op,  og  bag  denne  stod  Kaptaj- 
nen stille  og  saa'  ind  i  Smedien  gennem  Sprækken  mellem  Døren 


POUL  OO  VIROINIB  75 

Og  Dørposten.  Ingen  Hund  gøede  i  Gaarden,  og  derinde  sad  to  tavse 
Mænd,  Smeden  paa  Ambolten  med  sine  nøgne,  sværtede  Arme  over 
Kors  paa  Brystet,  den  gamle  Jakob  Bunke  paa  en  omvendt  Balje  med 
Øjnene  plirrende  under  Kasketskyggen,  gnidende  de  skindmagre 
Hænder  langsomt  hen  over  de  spidse  Knæ. 

De  lod  til  at  have  siddet  en  Stund  saaledes. 

Saa  rejste  Smeden  sig  og  saa*  paa  Jakob. 

Den  gamle  Udkigsmand  dukkede,  paa  en  endnu  mere  fugleagtig 
Maade  end  ellers.  Hovedet  ned  mellem  Skuldrene  under  dette  Blik  og 
rakte  Haandfladerne  ud  til  Siden,  som  om  han  vilde  sige :  jeg  er  da 
uden  Skyld  1 

Atter  sank  Smeden  hen  i  sig  selv. 

„Hvad  der  skal  komme,  skal  komme  !*"  dristede  Jakob  sig  til  at 
fremføre. 

Smeden  sendte  ham  et  Blik  fra  sine  mørke  Øjne. 

„Ti  stille  I  Hvem  siger,  at  dette  skulde  komme?  hvem  siger  det, 
hvad?  ...*• 

Og  nu  tordnede  han  løs,  som  om  han  længe  havde  ventet  paa  at 
faa  Luft.  „Hvem  siger,  at  Du  skal  sidde  og  præke  her?  Ingen  kan 
præke  Drengen  levende  igen.  Hvem  siger  ellers,  at  Drengen  er  død  ? 
hvad  siger  det,  at  vi  fandt  noget  af  Jollen?  Der  er  mange  Bergens- 
joller  i  dette  Farvand,  og  Drengen  var  ude  med  en  Sømand.  Ja,  Kap- 
tajnen er  et  skammeligt  Menneske,  at  han  saadan  forlokkede  min 
Dreng,  men  den  storsnudede  Skipper  er  Sømand ;  det  maa  man  sige. 
Og  en  Sømand  han  la'r  sig  tage  op  af  et  Skib,  gør  han ;  han  gaar  ikke 
hen  og  drukner,  fordi  han  driver  af  Land  med  en  Storm ;  saa  skulde 
Fiskerne  her  drukne  hvert  Øjeblik.  Jeg  siger,  at  Drengen  lever ;  han 
skal  og  maa  leve,  forstaar  Du.  Men  lad  ham  komme  her,  lad  ham 
komme,  siger  jeg ;  og  om  han  saa  kom  i  Lommen  paa  den  storsnudede 
Kaptajn  Spang,  saa  skal  *" 

Her  rystede  Smeden  sin  Næve  og  sparkede  til  den  store  Forham- 
mer, saa  at  hans  TøfTelsnude  flækkedes. 

„Hvad  skal?  om  jeg  faar  Lov  at  spørge.  I  er  da  ikke  gal,  Mand?** 

Kaptajnens  svære  Skikkelse  stod  i  Døraabningen.  Der  var  falden 
Trusler;  han  var  sig  selv  igen. 

„Naa  Gudskelov  !"*  sukkede  gamle  Jakob,  men  flyttede  sig  dog  med 
sin  Balje,  i  Betragtning  af  mulige  Tilfælde,  tilbage  mod  Muren.  — 

Smeden  maalte  den  indtrsddende.  Det  kæmpede  i  hans  Bryst,  og 
alle  Ansigtsmuskler  dirrede,  inden  han  kunde  faa  Herredømme  over 
sit  Sind. 

Han  sagde  ironisk : 

„Den,  der  lurer,  hører  sjælden  Dæggenavne  om  sig  selv.  I  skal 
ellers  have  Tak,  Kaptajn  Spang,  for  hvad  I  har  gjort.  At  sige,  hvis 

I  da  ikke  er  kommen  hjem  uden  —  uden  (her  snappede  Smeden  efter 
Ordene)  min  Dreng  I** 

Det  varede  et  Øjeblik,  inden  Kaptajnen  paa  sin  Side  kunde  komme 
til  Orde.  Alt  Blodet  var  faret  ham  til  Hovedet  og  spændte  i  hans  Kin- 
der og  under  hans  Øjelaag.  Han  stod  og  steidte  Stokken  imod  LfOrgol- 
vet.  Gamle  Jakob  forsvandt  aldeles  under  Kasketskyggen.  Smeden 
blev  bleg  og  saa'  mod  Jorden. 

Ja  saal*"  mumlede  han.  „Sig  I  det  kun  rent  ud;  kom  bare  med 
det,  Kaptajn  Spang.  Tønnes,  min  stakkels  Dreng!  " 

„I  er  aldeles  spiltosset ;  hvor  Fanden  —  Mand  —  hej  —  saa  kom 
dog  til  Vinden  l**  raabte  Kaptajnen.  „Drengen  er  i  god  Behold  hjemme 
hos  mig.  Kom  her  med  Næven  1" 

Kaptajnens  Øjne  var  fugtige.  Smeden  vendte  stadig  Hovedet  bort, 
men  strakte  do^  nølende  Haanden  ud.  Gamle  Jakob  r^ste  sig.  Sme- 
den sagde : 

Jeg  takker  Jer,  fordi  I  har  bragt  mig  min  Søn  igen ;  men  jeg  kan 
ikke  takke  Jer,  fordi  I  har  spoleret  ham  l  ** 

„Spoleret?  er  I  gal?" 

„Der  bliver  aldrig  en  Haandværker  af  ham  —  efter  den  Tur  I** 

„Nej,  det  skal  jeg  love  for.  Og  hvad  mere  er,  det  skal  jeg  serge 
fon«* 

„Skal  I?- 

Jeg  vil  r 

De  to  Mænd  saa*  atter  paa  hinanden.  Det  var  denne  Strands  stær- 
keste Viljer  og  haardeste  Halse,  der  maalte  hinanden. 

„Kaptajn  Spang!"  begyndte  gamle  Jakob  mæglende.  „Kaptajn 
Spang,  I  kender  ikke  Smeden,  men  det  gør  jeg.  Tag  det  sindigt,  tag 
det  ..." 

„Hold  Mund,  I  gamle  Fugleskræmsel!"  raabte  Kaptajnen  hjertelig 
og  lo,  medens  han  atter  langede  ud  efter  Smedens  sorte  Haand.  Jin 
skal  jeg  fortælle  Jer  to,  hvad  det  er  for  en  Gut,  I  har  lukket  inde  her 
i  det  sodede  Kulhul  og  nede  i  Mester  Jonassens  Svedekiste.  Hør  nu 
en  Gang !" 

Og  Kaptajn  Andreas  Spang  fortalte. 

Smeden  sad  atter  paa  sin  Ambolt.  I  Begyndelsen  havde  han  Arme> 
ne  som  før  korslagte  over  Brystet,  men  efterhaanden  som  Fortælle- 
rens usminkede  Berettelse  skred  frem,  lod  han  først  den  ene  og  un- 
derste Haand  synke,  og  derpaa  faldt  begge  Hænder  ned  og  tog  fat 
om  de  stærke  Laar,  og  saa  begyndte  Tøtfelhælene  at  klappe  sammen, 
og  Overkroppen  og  Hovedet  kom  opmærksomt  lyttende  frem,  og  Øj- 
nene spillede  under  Brynene,  og  endelig  drog  han  ved  Slutnin- 
gen om  Bord  i  Briggen  et  dybt  Suk*,  et  Suk  af  faderiig  Stolthed,  og 
saa  mumlede  han,  da  Kaptajnen  var  færdig : 

Ja,  det  maa  saa  være  I*" 

»Det  maa  det,  saa  bande  mig  l**  sagde  Jakob  Bunke. 

„Det  er  tydeligt  !*"  raabte  Kaptajn  Spang.  „Vi  tales  nærmere  ved. 
Nu  skal  jeg  jage  Drengen  hjem  til  Jer,  og  saa  skal  jeg  selv  se  at  faa 
noget  Oppodelduk  om  Poten,  ellers  kommer  jeg  vel  til  at  hoppe  Skade 
som  den  gamle  her  hele  mit  øvrige  Liv ;  og  det  er  en  daarlig  Gang 
paa  et  Skibsdæk  I*"  — 

Kaptajnen  var  borte.  D^  var  ingen  Hund,  som  gøede  ad  ham,  da 
han  gik  over  Gaarden.  Preusser  havde  den  foregaaende  Dag  slidt  sig 
løs ;  der  havde  været  Uro  i  Gaarden  og  over  Gemytterne,  og  denne 
Uro  havde  meddelt  sig  til  Hunden.  Dyrene  have  ligesom  Mødre  og  for- 
elskede fine  Instinkter. 

Smedien  blev  lukket.  I  Begyndelsen  havde  Smeden  rigtignok  for- 
søgt at  gøre  et  paabegyndt  Arbejde  færdigt,  men  der  var  i  Dag,  saa 
lidt  som  i  Gaar,  noget  Hold  i  Arbejdet.  Jakob  humpede  op  med  ham 
til  Stuehuset.  Den  gamle  Udkigsmand  forsømte  i  Dag  paa  Morgen- 
stunden for  første  Gang  i  sit  Liv  sit  Udkig. 

Men  det  var  rigtignok  ogsaa  saadan  et  dejligt,  stille  Vejr  

Ja  Vejret  var  dejligt,  stille,  høstklart  og  lokkende  denne  Formiddag. 
Det  havde  de  to  fornummet  i  Kaptajnens  Stue.  Det  varede  en  Evig- 
hed, inden  Faderen  kom  igen,  og  Nanna  havde  omsider,  baade  for  at 
styre  sin  egen  og  Tønnes'  Utaalmodighed  overfor  Udfaldet  i  Smedien, 
foreslaaet  et  lille  Løb  op  i  Skoven. 

Drengen  adlød  blindt.  Hvad  der  skulde  komme,  det  vilde  dog  kom- 
me !  havde  han  med  noget  af  gamle  Jakobs  Filosofi  sagt  sig  selv.  Og 
saa  sprang  de  af  Sted  uden  om  Byen  op  til  Skoven. 

Her  var  saa  stille.  I  Begyndelsen  knækkede  deres  Fødder  Smaa- 
kvistene  hen  over  den  tørre,  sandede  JcH'd  i  Udkanten;  men  efter- 
haanden  som  de  kom  længer  ind  i  Skoven,  mødte  Fødderne  Mos  og 
blødt  Græs  at  træde  paa.  Saa  tog  de  hinanden  i  Haanden  og  gik  lang- 
somt. Hvor  skulde  de  egentlig  hen?  De  slog  ind  paa  en  smal  Skov- 
vej, som  førte  til  en  lille  Birkemose.  Nanna  var  den,  som  først  slap 
Haanden.  Hun  var  varm,  sagde  hun.  Vejen  skar  lige  forbi  Mosen. 
Der  var  intet  Vand  i  den,  men  dejligt  friskgrønt  Græs  i  smaa  Tuer ; 
Birkene  stod  spredte  omkring,  af  og  til  viftende  med  det  hængende 
Løv,  ligesom  om  Træerne  pludselig  fik  en  Tanke  paa  et  eller  andet. 
De  to  kastede  sig  ned  paa  Siden  af  Vejen  og  saa'  en  Stund  paa  dette 
Syn.  Her  duftede  af  Birk  og  af  Skovløberens  Hø.  Ah!  de  snusede 
Duften  til  sig  og  strakte  sig  hen  ad  Jorden ;  de  hørte  i  nogen  Afstand 
en  af  Skovløberens  Køer,  som  tog  sit  Middagsfoder  ude  i  Mosen; 
men  se  den  kunde  de  ikke  for  Ellebuske  og  Birkekrat.  De  følte  So- 
len, som  skinnede  saa  velsignet  varmt  lige  ned  paa  dem  gennem 
Træerne,  men  de  laa  godt,  hvor  de  laa,  og  havde  ingen  Lyst  til  at 

Drachminn:  Sunlede  Skrifter,  4de  Blad  6 

flytte  sig.  De  hørte  langt  inde  i  Skoven  Smaafuglene,  som  fløjtede  saa 
kønt;  de  ligesom  kaldte  ad  og  svarte  hinanden,  og  naar  Fuglene 
hørte  op,  saa  fomam  de  to,  hvorledes  Fluerne  summede  og  surrede 
et  Stykke  fra  dem  henne  paa  Skovvejen.  Det  var  nu  ellers  slet  ikke 
saa  rart  med  de  Fluer,  for  henne  paa  Vejen,  lige  hvor  Solskinnet  og 
Skyggen  mødtes,  laa  nogle  Efterladenskaber  fra  Skovløberens  Køer, 
og  herom  var  det,  at  alle  Fluerne  og  en  Mængde  mørkeblaa  Skam- 
basser havde  samlet  sig. 

De  flyttede  sig  lidt,  som  efter  en  stiltiende  Aftale.  Men  da  de  atter 
havde  lagt  sig,  vilde  Samtalen  ikke  ret  komme  paa  Gled. 

„Hør,"   sagde  hun;  »syng  noget  I" 

Tønnes  saa'  ganske  forskrækket  i  Vejret. 

Jeg  kan  ikke  synge."  — 

„Snak,  alle  Mennesker  kan  synge.  Syng  bare  noget,  men  —  ingen 
Smedeviser  1** 

Hun  lo  og  saa'  skælmsk  ud. 

Tønnes  blev  lidt  forvirret,  men  hun  var  altfor  uimodstaaelig.  Han 
saa'  sig  om,  medens  han  r^ste  sig  halvt  op  paa  Hænderne,  og  da  han 
havde  overbevist  sig  om,  at  ingen  anden  uvedkommende  end  netop 
Koen,  som  nu  rejste  sig  ude  i  Mosen,  kunde  høre  ham  og  muligen 
kriticere  ham,  saa  sang  han  med  halv  Stemme : 

Fa'r  han  er  paa  Søen,  Fa'r  han  gi 'er  Dig  Stene. 

Fa'rfa'r  i  sit  Huggehus,  Røde,  blaa  og  hvide, 

Lig  nu  Du,  min  lille  Dreng,  Fa'rfa'r  hugger  Dig  en  Hest, 

Saa  stille  som  en  Mus.  Saa  skal  Du  op  at  ride. 

Sov  nu  paa  din  Pude,  Mo'r  maa  sidde  hjemme. 

Børn  kan  aldrig  sove  nok ;  Mo'r  kan  intet  give, 

Mo'r  hun  sidder  ved  sin  Rok,  Kan  kun  synge  for  sin  Dreng* 

De  andre  de  er  ude.  At  han  maa  Sømand  blive. 


„Men  det  er  jo  en  Vuggevise  T  sagde  Nanna. 

Tønnes  blev  rød. 

Jeg  kunde  ingen  anden. 

nNej  den  du'r  ikke/  sagde  Pigen.  „Den  er  for  ganske  smaa  Børn 
—  eller  for  Dukker.**  — 

„Saa  syng  Du  da  T 

Ja  lad  mig  se I**  Hun  betænkte  sig  lidt ;  derpaa  satte  hun  sig 

oprejst,  skød  Benene  ind  under  sig  paa  Tyrkermanér  og  glattede  Kjo- 
len over  Knæene. 

Hun  sang : 

De  vare  elleve  Svende, 

Som  vilde  til  Jomfruen  bejle ; 

De  rejste  sig  aarle  og  kæmmede  sig 

Og  klippede  Skæg  og  Negle. 

Ho,  hol  saa  rider  vi  ud, 

At  teste  08  Pigen  til  Brud ; 

Men  Pigen  hun  lo,  der  det  Tog  hun  saa' : 

Ja  sadle  kan  alle,  men  ride  kan  faa  I 

De  vare  elleve  Svende, 

Som  tåled  om  Hjerternes  Vunde, 

De  vifted  og  svansed  og  n^ede  sig 

Og  snakked  med  samtlige  Munde. 

Nej  én  ad  Gangen,  jeg  be*er, 

Jeg  ta'er  dog  kuns  en,  ikke  flér  I 

Og  saa  gik  de  samtlige  Munde  i  Staa ; 

Saa  lige  det  er  ej  en  Jomfru  at  faa. 

De  vare  elleve  Svende, 

De  stod  der  og  bed  deres  Negle ; 

Den  yngste  han  traadte  til  Jomfruen  hen : 

Nuvel,  jeg  kom  her  for  at  bejle ! 

Saa  drog  han  af  Skeden  sin  Kniv 

Og  satte  den  mod  hendes  Liv ; 

Men  Pigen  hun  lo,  der  den  Bejlen  hun  saa* : 

Ja,  ham  vil  jeg  have,  ham  kan  jeg  forstaa ! 

„Det  var  en  underlig  en  den  1**  mente  Tønnes  og  kløede  sig  i  Haa- 
ret. 

Hun  lo. 

„Det  er  en  af  de  Viser,  som  Fader  synger.  Han  siger  rigtignok,  at 
jeg  ikke  altid  maa  høre  efter ;  men  jeg  tror  nok,  at  den  tør  jeg  husdce. 
For  jeg  kan  ikke  lade  være  med  at  huske  i"* 

Tønnes  tænkte  efter.  Derhjemme  i  Smedien  blev  aldrig  sunget,  i 
det  højeste  nynnet  en  Stump  af  en  gammel  Soldatervise.  Fra  hans 
egen  stille  Moders  Tid  havde  han  beholdt  nogle  gudelige  Sange,  som 
han  dog  ikke  ret  huskede  og  som  ogsaa  gik  ham  for  langsomt.  Vugge- 
irisen var  en  Slags  Kontrabande,  som  efter  Moderens  Død  var  bleven 
indsmuglet  af  den  Pige,  der  passede  ham.  Den  var  ved  en  Lejlighed 
bleven  strengt  forbudt  af  Faderen.  Det  var  maaske  derfor,  at  Sønnen 
bevarede  den  i  Hukommelsen. 

Nej,  hvad  Nanna  sang  kunde  umulig  være  slemt.  Desuden  havde 
Kaptajn  Spang  selv  lært  hende  Visen  ...  I 

6* 

„Hør,  skal  vi  lege  med  Skarnbasser?"  — 

Det  var  Nanna,  som  foreslog  det. 

Tønnes  vilde  i  Grunden  helst  hjem.  Han  syntes,  at  det  nu  kunde 
være  paa  Tiden.  Men  at  modsætte  sig  noget,  som  Nanna  foreslog,  det 
kunde  han  ikke.  Og  saa  legede  de  med  Skambasser. 

Han  kendte  ikke  noget  til  den  Leg,  og  fendt  den  maaske  ikke  saa 
overmaade  morsom.  Men  Nanna  kendte  til  det,  og  hende  morede  det. 
De  forsynede  sig  hver  med  en  Kvist,  lagde  sig  tværs  over  Vejen  og 
stoppede  de  „Basser**  op,  der  kom  kravlende  trægt  af  Sted  til  og  fra 
Middagsbordet.  De  blev  efterhaanden  begge  lige  ivrige,  som  det  saa 
ofte  gaar  med  en  Sag  her  i  Verden,  hvor  den  ene  Parts  oprindelige  Li- 
denskab virker  opildnende  paa  den  anden. 

De  flk  udsondret  to  store,  tykke  Skambasser,  som  de  dømte  til  at 
være  meget  gamle,  ud  fra  de  øvrige,  og  med  deres  Pinde  gjorde  de 
Dyrene  enhver  anden  Udvej  umulig  end  den  at  spadsere  den  ene  Bas- 
se op  over  den  andens  Ryg.  Nanna  og  Tønnes  lo  højt,  da  deres  Be- 
stræbelser endelig  lykkedes,  da  den  ene  Tyksak,  øjensynlig  meget 
imod  sin  Vilje,  begyndte  at  kravle  op  ad  den  anden,  da  Kløerne  paa 
deres  Forben  indvikledes,  og  da  de  trimlede  omkuld  og  begge  laa  ube- 
hjælpsomme paa  Ryggen,  sprællende  med  alle  Ben  i  Vejret.  Tønnes 
vilde  skaffe  flere  Skarnbasser  tilveje.  Han  mente,  at  man  maatte  kun- 
ne bringe  en  hel  lille  Krig  i  Stand  mellem  de  dovne  Dyr  ligeson) 
mellem  Drengene  paa  Stranden,  naar  man  blot  gjorde  sig  tilstrækkelig 
Umage.  Han  sprang  op.  Han  satte  sin  ene  Skohæl  haardt  paa  Pigens 
venstre  Haand,  der  laa  fladt  udstrakt  over  Vejens  Gras,  medens  den 
anden  førte  Kvisten. 

Hun  gav  et  Skrig  fra  sig  af  Smerte.  Tønnes  havde  trakket  Foden 
til  sig  og  stod  og  stirrede  forskrækket  ned  for  sig. 

Hun  laa  paa  Knæ  og  jamrede  sig  ganske  sagte.  Tønnes  kunde  ikke 
faa  et  Ord  frem.  Nu  skød  hun  den  saarede  Haand  ind  under  sit  For- 
klæde, rejste  sig  som  et  Lyn  og  stod  foran  ham. 

„Klods  I"  raabte  hun  og  slog  ham  med  Kvisten  over  Ansigtet 

Han  sprang  tilbage  og  tog  sig  op  til  Kinden.  Han  havde  ladet  sin 
Kvist  falde.  Blodet  skød  ham  til  Hovedet ;  han  forsøgte  at  tale,  men 
kunde  ikke.  Saa  drejede  han  sig  om  og  fo'r  som  en  Pil  bort  igennem 
Skoven. 

Hun  saa'  efter  ham,  uvis,  usikker  paa  det  hele.  Hvad  var  der  fore- 
faldet? Han  havde  traadt  med  hele  sin  Vægt  paa  hendes  Haand,  den 
dumme,  klodsede  Dreng  —  Smededrengen.  O  hvor  det  gjorde  ondtr 
Nu  gjorde  det  først  rigtig  ondt.  Hun  gav  sig  til  at  græde  og  tog  Haan- 
den  frem.  Og  jo  mere  hun  besaa  de  røde,  opsvulmede,  af  Skosaalens 
Grus  forkradsede  Fingre,  jo  mere  græd  hun  og  jo  harmfuldere  var 
hun  paa  ham.  Hendes  Taarer  faldt  over  Haanden.  De  svalede  straks^ 

men  hedede  bag  efter.  Hun  viskede  med  Tørklædet  Jorden  af  Fingre- 
ne, søgte  rundt  omkring  og  plukkede  en  Haandfuld  af  de  vilde  Skov- 
syrer ;  de  var  fugtige  af  at  staa  i  Skyggen  mellem  det  forrige  Aars 
Løv ;  de  maatte  være  gode  til  det  Brug.  Hun  lagde  dem  over  Haan- 
den,  bandt  sit  Lommetørklæde  om  og  saa*  sluttelig  efter  Tønnes.  Hun 
kunde  ikke  øjne  ham.  Ja,  lad  ham  blot  løbe,  den  tossede  Tønnes  l 

Hun  var  alene.  Der  var  ikke  engang  nogen  til  at  beklage  hende. 
Aa,  hun  behøvede  ikke  nogen  til  at  beklage  sig  I  Men  naar  hun  kom 

hjem  til  Faderen,  saa  vilde  hun  sige Nej,  hun  vilde  intet  sige. 

Men  Tønnes  skulde  bede  hende  om  Forladelse.  Ja  det  skulde  han  l 

Hun  gik  ind  igennem  Skoven  i  den  Retning,  hvor  han  var  løben. 
Han  havde  et  stort  Forspring.  Hun  blev  ærgerlig.  Hun  gav  sig  til  at 
kalde  højt,  højere  endnu.  Ingen  svarede.  Men  bag  sig,  i  den  modsatte 
Ketning,  hørte  hun  langt  borte  en  Gøen.  Hun  standsede.  Jo  det  var 
ganske  rigtig  en  Hunds  Gøen.  Hunde  maatte  ikke  komme  i  Skoven, 
vidste  hun,  og  hun  kunde  da  ikke  endnu  være  saa  nær  ved  Skovløbe- 
rens Hus.  Hun  raabte  endnu  en  Gang  højt :  „Tønnes  I  hører  Du,  Tøn- 
nes I**  og  saa  kom  der  springende  gennem  Underskoven  bag  hende  en 
Hund.  Hun  vendte  sig  rask.  Det  var  Preusser. 

Den  lagde  sin  Glsede  ov^  Mødet  lydelig  for  Dagen.  Den  sprang 
op  ad  hende ;  hun  maatte  værge  for  sin  ombundne  Haand ;  den  lagde 
sig  ned,  kiggede  paa  hende,  sprang  frem,  stødte  Snuden  i  Jorden, 
kredsede  om  hende,  snusede  og  syntes  at  søge  nogen  i  hendes  Følge. 

Den  var  bleven  mager  og  medtaget  i  disse  Dage.  En  Stump  af 
Lænken  hang  endnu  i  dens  Halsring.  Hun  fik  saadan  Medlidenhed 
med  den.  Hun  kaldte  den  til  sig,  klappede  dens  haarde  Hoved  og 
sagde  med  et  lille  Smil :  Ja,  søg  ham  !** 

Den  forstod  hende  godt  nok.  Den  fo'r  til  den  ene  Side  og  til  den 
anden  og  lige  ud.  Saa  blev  den  borte  og  saa  gøede  den.  Hun  løb  efter. 
Den  var  paa  Sporet.  Hun  fulgte. 

At  løbe  sig  varm  er  en  god  Kur  for  Vrede  og  Fornærmelse.  Da 
hun  standsede  for  at  trække  Vejret,  tænkte  hun  kun  paa,  at  hun 
havde  slaaet  Tønnes,  som  i  Uagtsomhed  var  kommen  til  at  træde 
hende  og  som  havde  frelst  hendes  Fader.  Nu  gøede  Preusser  som 
rasende  og  styrtede  frem.  Henne  bag  et  Træ  stod  Tønnes.  Hunden 
i  stormende  Glæde  op  ad  ham.  Nanna  løb  til.  Tønnes  vilde  undvige, 
men  hun  slyngede  sin  Arm  om  hans  Hals  og  sagde :  „Fy  skamme  Dig, 
vil  Du  løbe  for  mig?** 

Holdende  hinanden  omslynget  med  Armene  gik  de  to  halvvoksne 
Børn  ud  igennem  Skoven  og  hen  ad  Vejen,  der  førte  ned  forbi  Sme- 
dien.  De  snakkede  ikke  meget;  Tønnes  mindst.  Da  de  nærmede  sig 
Smedien,  vilde  han  slippe,  men  hun  holdt  ham  fast.  Hunden  gjorde 
sit  bedste  for  at  underholde  dem  med  sine  Krumspring.  Tønnes  op- 

muntrede  den  med  Tilraab,  maaske  tor  at  undgaa  at  underholde  sin 
Ledsagerinde. 

Paa  Trappen  til  Smediens  Stuehus  stod  Smeden  og  gamle  Jakob. 
Denne  sidste  puffede,  med  en  ganske  usædvanlig  Mangel  paa  Re- 
spekt, den  tavse  Smed  i  Siden  og  pegede  ud  paa  Vejen,  hvor  Parret 
nærmede  sig. 

Smeden  spilede  Øjnene  op ;  og  noget  som  et  Smil  lagde  sig  under 
hans  sværtede  Hue. 

„Tag  den  Albu  til  Dig/  rettede  han  sig  hurtig  for  at  bøde  paa  sin 
egen  Selvforglemmelse.  Gamle  Jakob  smiskede  og  lod  Armen  synke. 

I  saadant  Følge  og  i  det  dejligste,  stille  Vejr  drog  Tønnes  ind  under 
Faderens  Tag. 


IV 

Tiden  var  gaaet.  Tønnes  havde  været  ude  sin  første  Rejse  under 
Kaptajn  Spang.  „Den  første  Tur  skal  være  lang  I**  havde  Kaptajnen 
sagt.  Saa  havde  Tønnes  staaet  Konfirmand,  og  Vintren  over  havde 
han  ligget  hjemme  og  „gjort  Bestik**  hos  Kaptajnen. 

Det  var  Forskolen  til  nssste  Aar,  naar  han  havde  været  ude  en 
Tur  endnu  og  skulde  paa  den  rigtige  Skole  i  Hovedstaden.  Bestikket 
kunde  han  nok  komme  ud  af,  men  hvad*der  voldte  ham  mere  Ho- 
vedbrud var  Nanna. 

Da  han  var  kommen  hjem  fra  sin  første  Tur,  havde  hun  fløjet  ham 
om  Halsen  og  kysset  ham.  Men  dette  var  ikke  bleven  gentaget.  Paa 
Konfirmationsdagen,  da  Kaptajnen  havde  foræret  ham  en  Kikkert. 
Faderen  et  Sølvur  og  Nanna  en  Haarlidse  til  at  bære  det  i,  paa  selve 
Konfirmationsdagen  havde  hun  vist  sig  saa  besynderlig  sky  overfor 
ham,  og  denne  Adfærd  var  vedbleven  hele  Vintren  igennem,  medens 
hun  gik  og  „læste"  afvekslende  hos  Skolelæreren  og  Præsten  ter  den 
lange  Vejs  Skyld.  En  Gang  imellem  kom  der  noget  af  Børnene  op 
igen  hos  begge ;  de  begyndte  en  eller  anden  Leg  sammen,  de  gik  et 
Stykke  Vej  sammen,  de  holdt  hinanden  i  Haanden.  Men  saa  slap  hun 
pludselig  og  saa'  til  den  anden  Side ;  og  tidt  og  ofte,  naar  han  skulde 
ind  til  Kaptajnen  og  havde  sét  hende  sidde  ved  Vindvet,  saa  var  hun 
borte,  naar  han  kom  ind  i  Stuen  og  ikke  til  at  finde  igen,  naar  han 
skulde  gaa. 

Tønnes  pinte  sig  selv  adskillige  Gange  med  Spørgsmaal  om,  hvad 
han  da  egentlig  havde  gjort  hende.  Omsider  kom  Slægtens  Blod  op 
i  ham.  Naar  hun  vilde  være  saadan  imod  ham,  saa  vilde  han  ogsaa 
være  saadan  imod  hende.  De  surmulede,  de  mundhuggedes,  hun  kla- 
gede til  sin  Fader,  denne  hendes  Afgud,  som  hun  hang  med  større  og 

Større  Kærlighed  ved,  jo  længere  hendes  Kjole  og  Skørter  blev,  og 
jo  mere  hun  med  sit  mere  udviklede  Instinkt  følte  den  Forskel,  der 
efterhaanden  voksede  op  imellem  hende  og  hendes  Legekanmierat. 

Den  gamle  lo.  Eller  han  stillede  sig  an,  som  om  hendes  Klager 
gjorde  ham  meget  vred.  Han  rynkede  Brynene  og  skændte  paa  Tøn- 
nes. Midt  i  stemmede  han  sin  Tordenlatter  op  og  raabte,  idet  han 
tørte  Sveden  af  Panden : 

,,Gaa  hen  og  forlig  Jer,  I  Rollinger  I  Man  skulde  min  Salighed  tro, 
at  I  var  rigtige  Kærestefolk  til  Gavns,  saa  meget  Vrøvl  er  der  imellem 
Jer."  — 

Tønnes  blev  ikke  klog  paa  ham.  Nanna  vel  heller  ikke  rigtig.  Men 
hun  gik  altid  ud  af  Stuen,  naar  Faderen  havde  talt  saadan ;  og  hun 
kom  ikke  saa  hurtig  ind  igen. 

Omsider  blev  det  Drengen  for  hedt.  Saa  var  han  en  Ugestid  hjem- 
me i  den  tavse  Faders  og  gamle  Jakobs  Selskab  eller  tog  paa  Strand- 
jagt  med  Preusser  i  Baaden.  Smeden  havde  vel  forsonet  sig  med  Søn- 
nens nye  Stilling  og  var  bleven  lidt  mere  meddelsom  af  sig,  men 
gammel  Vane  bider  haardt,  og  hverken  Jakob  eller  Hunden  kunde 
i  Længden  sprede  den  Sky  af  Ensformighed  og  Træghed,  som  i  saa 
mange  Aar  havde  hængt  over  Smediens  tilrøgede  Tag  og  næsten 
røvet  Drengen  Aandedrættet.  Skibsdrengen  følte  ofte  Minderne  tungt 
nok  fra  Smededrengens  Dage.  Undertiden  blev  der  rettet  ligefremme 
Opfordringer  til  ham. 

„Du  gaar  her  og  driver  l"  knurrede  Smeden.  „Du  kunde  gerne  tage 
Haand  i  med!**  — 

Saa  gjorde  Tønnes  sig  usynlig  med  Preusser.  Og  saa  var  der  mør- 
ke Miner  ved  Hjemkomsten.  Og  saa  længtes  Tønnes  dobbelt  tilbage 
til  det  røde  Hus  med  den  grønne  Dør. 

Ungdommen  kan  have  det  vanskeligt  nok. 

Endelig  var  Vintren  forbi. 

Ugen  efter  Paaske  skulde  Kaptajnen  sejle  og  Tønnes  med  ham. 
Men  først  skulde  Nanna  konfirmeres  Palmesøndag. 

Solen  skinnede.  Himlen  var  blaa,  kold  i  Farven  men  frisk  og  for- 
nøjelig at  se  paa,  med  smaa,  hvide  Skyer,  der  fejedes  af  Vinden. 
Fuglene  sang  i  de  nøgne  Buske  paa  det  lave  Kirkegaardsgærde. 
Rundt  omkring  mellem  Gravene  med  Buksbomrabatteme  og  de  lig- 
gende eller  staaende  Kors  stod  Mændene  og  Ungdommen  i  hviskende 
Grupper  og  ventede  paa,  at  Konfirmandinderne  skulde  komme  ud. 
Smeden  var  kommen  i  Kisteklæderne,  men  var  indesluttet  og  tavs 
som  altid;  gamle  Jakob  stod  ved  ham;  i  Dag  havde  han  en  blaa 
Klædes  Trøje  paa  med  nogle  ganske  korte  Skøder  og  to  blanke  Knap- 
per bag.  Han  underholdt  Smeden  med  sine :  Aa  ja,  ja  saamæn*  saa 
ja;  hm,  naa!  — 

Smeden  saa*  stundom  hen  efter  mod  Tønnes.  Denne  stod  i  forrige 
Aars  Konflrmandklsdder  med  nogle  Kammerater  henne  ved  Laagen. 
Tjenesten  i  Kirken  havde  været  lang;  nu  var  man  sluppen  ud,  lidt 
forfrossen,  lidt  træt  af  at  staa  op  og  løfte  sig  paa  Tæerne  saa  længe ; 
men  herude  skinnede  Solen,  og  Ungdommen  fik  Munden  paa  Gled 
i  smaahviskende  Underholdning  indbyrdes.  Tønnes  var  tavs. 

Smeden  havde  Øjnene  paa  ham.  Han  kunde  ogsaa  være  stolt  af 
sin  Søn.  De  sorte  Klæder,  denne  moderne  Uniform  i  godt  som  i  ondt. 
der  røber  alle  en  daarlig  Figurs  Mangler,  sad  godt  om  det  unge  Men- 
neskes Skabelon.  Skikkelsen  havde  med  Ungdommens  Slankhed 
allerede  begyndt  at  antage  Mandens  Skulderbredde  og  de  smalle, 
stærke  Lænder.  Naar  man  ikke  smeder  altfor  længe  i  sin  Drengetid, 
og  naar  man  umiddelbart  efter  Haandværkets  Ophør  kommer  til  Søs 
og  kryber  i  Rigningen,  saa  bliver  Bygningen  smuk,  hvor  Grunden 
er  god  i  Forvejen. 

Tønnes  tænkte  ikke  paa  at  anstille  Sammenligninger  mellem  sig  og 
sine  Kammerater.  Han  undgik  Faderens  Blik  og  hæftede  sine  Øjne 
paa  det  lille,  lave  Vaabenhus,  hvorfra  de  gamle  Koner  begyndte  at 
strømme  ud. 

Nu  kom  Konfirmandinderne.  Først  en  Enke  med  sin  rødhaarede 
Datter,  Øjnene  ophovnede  af  Graad.  Saa  nogle  andre  Par,  der  ligesaa 
lidt  havde  nogen  Interesse  for  Tønnes  og  endelig 

Drengens  Hjerte  bankede  stærkt.  Der  kom  den  svære  Kaptajn,  rød- 
musset,  stor  og  bred,  med  Datteren  ved  Haanden. 

Tønnes  havde  kun  en  eneste  Gang  i  Kirken  mødt  hendes  Øjne; 
hun  havde  straks  taget  dem  til  sig.  Ogsaa  her  gik  hun  med  nedslagne 
Øjne  —  forbi  ham. 

Det  hørte  sig  jo  saa  til.  Men  han  havde  dog  haabet,  at  hun  havde 
modtaget  hans  Hilsen.  Nu  var  hun  forbi.  I  den  sorte  Alpakas  Kjole, 
det  lyse  Haar  glatsiddende  over  Panden,  Salmebogen  og  Lommetør- 
klædet i  Haanden  havde  hun  set  saa  nydelig  ud.  Men  som  en  frem- 
med. Var  det  virkelig  Nanna? 

Tønnes  stirrede  efter  den  slanke  Pigeskikkelse,  som  »vedblev  at 
have  Hovedet  bøjet,  endogsaa  udenfor  Kirkegaardslaagen. 

Kaptajnen  havde  i  Forbigaaende  knebet  det  ene  Øje  til  og  nikket 
ganske  let  ad  Tønnes  med  et  Udtryk,  som  om  han  vilde  sige :  Ja,  her 
kommer  vi  og  saadan  ser  vi  ud  1  — 

„Naa,  skal  Du  ikke  med  hjem?**  spurgte  Smedens  Stemme. 

Tønnes  foV  op  af  sine  Tanker.  Kirkegaarden  var  næsten  tom. 
Smeden  og  Jakob  stod  ved  Laagen. 

De  tre  fulgtes.  Gamle  Jakob  maatte  sørge  for  Underholdningen. 

„Der  var  rigtig  mange  Folk  i  Kirke  i  Dag  !**  sagde  han. 

„Aa  ja,**  svarede  Smeden  tvært. 


POUL  OO  VIROINIB  85 

„Og  rigtig  mange  nette  Piger,  ja  saamæn'  jal'' 

„Hvad  snakker  Du  om  unge  Piger,  Du  gamle  Ædderkop  !**  vrissede 
Smeden. 

„Hm !  man  kan  da  ha'  sin  Mening.  Kaptajn  Spangs  lille  Nanna  er 
skudt  rigtig  net  i  Vejret/  sagde  gamle  Jakob. 

Ja,  og  bleven  lige  saa  storagtig  som  Fa  Yen ;  det  er  hip  som  hap  !** 
afbrød  Smeden  og  forstærkede  sine  Skridt  som  Tegn  paa,  at  Sam- 
talen var  endt. 

De  kom  hjem.  Der  blev  spist  under  den  samme  trykkende  Tavs- 
hed. Efter  Bordet  tog  Smeden  „Bibelhistorien"  ned  fra  Hylden  og 
langede  den  over  til  Tønnes. 

Han  skulde  læse  op. 

Tønnes  tog  Bogen  og  gav  sig  til  at  læse  det  første  det  bedste  Sted, 
medens  hans  Tanker  dels  var  paa  Kirkegaarden  og  dels  i  Kaptajnens 
Stuer. 

„Hvad  er  det,  Du  siger?"  afbrød  Smedens  Stemme.  „Kan  Du  nu 
ikke  læse  indenad  mere?" 

Tønnes  havde  læst  galt.  Han  rettede  sig  og  fortsatte. 

Lidt  efter  tabte  han  den  svære  Bog  ud  af  Haanden. 

„Er  Drengen  fuld  eller  gal?"  raabte  Smeden. 

„Nej !"  brusede  Sønnen  op  og  rejste  sig. 

Gamle  Jakob  tyssede  paa  ham. 

Fader  og  Søn  stod  atter  overfor  hinanden  med  rynket  Pande  og 
dirrende  Læber. 

Tønnes  tog  sig  i  det. 

„Du  kan  selv  Isese !"  sagde  han  og  lagde  Bogen  stilfærdig  paa  Bor- 
det. Jeg  har  ondt  i  Hovedet  1" 

„Ondt  i  . . .  he !"  brummede  Smeden.  „Det  er  noget  ganske  nyt 
her,  at  Drenge  har  ondt  i  Ho 'det  1" 

„Da  er  det  dog  Tilfældet;  og  jeg  vil  gaa  ud  i  Luften!"  svarede 
Tønnes. 

„Du  vil  . . .  Du  vil?  Naa  ja,  Du  er  jo  en  stor  Karl  nu,  en  rigtig 
stor  Karl;  Du  bliver  vel  snart  ligesaa  almægtig  som  Kaptajnen,  den 
gamle  Romdunk.  Naar  han  ikke  kan  lære  Dig  andet  om  Bord  i  sin 
Skude  end  Opsætsighed  og  Klammeri,  naar  Du  er  hjemme,  saa  kunde 
han  ligesaa  gerne  beholde  Dig  med  det  samme.  For  feg  har  ingen 
Fornøjelse  af  Dig  mere  1" 

Tønnes  saa'  hen  paa  gamle  Jakob,  og  derpaa  drejede  han  sig  rundt 
og  gik  ind  i  sit  Kammer. 

Jakob  lod  Smeden  skænde  lidt  endnu. 

„Du  er  for  ivrig  i  det  med  Drengen,  naar  jeg  skal  sige  min  Me- 
ning. Du  har  dog  ingen  Skam  af  ham;  han  arter  sig  godt  og  ..." 

„Ti  stille!"  sagde  Smeden. 

De  blev  siddende  lidt  saaledes.  Saa  tog  Smeden  Bogen  og  stavede 
sig  mumlende  frem  i  den. 

Gamle  Jakob  dampede  paa  sin  Pibe.  Saa  gik  Tønnes  igennem 
Stuen. 

„Vent  lidt  !**  sagde  Smeden. 

Tønnes  standsede  og  saa'  paa  ham.  Bygen  var  drevet  over. 

„Hvor  gaar  Du  hen?"  spurgte  Faderen. 

Jeg  —  jeg  —  Jeg  gaar  til  Spangs !"  sagde  han  raskt. 

„Naturligvis!"  mumlede  den  gamle.  Men  idet  han  gav  Sønnen 
Tegn  til  at  tøve  lidt,  rejste  han  sig  og  gik  hen  til  Hjørneskabet,  hvor 
han  trak  en  Skuffe  ud  og  syntes  at  søge  efter  noget. 

„Her  er  detl  Det  kan  Du  give  til  Konfirmandinden,"  sagde  han  og 
lod  en  lille  Æske  falde  i  Tønnes'  fremrakte  Haand. 

Tønnes  saa'  forundret  paa  ham.  Men  Smeden  vinkede  kun,  at  han 
skulde  gaa ;  og  Sønnen  gik. 

Han  kunde  ikke  dy  sig,  da  han  var  konunen  udenfor.  Preusser 
gøede  fra  sit  Hus,  han  tyssede  paa  Hunden  og  aabnede  Æsken.  Der 
laa  et  Hjerte,  et  Anker  og  et  Kors  i  rod  Agat,  sammenholdt  med  en 
tynd  Guldbøjle,  det  hele  hængende  i  en  Sølvkæde. 

Det  havde  været  hans  Moders.  Maaske  en  Forlovelsesgave  fra 
Faderen. 

Drengen  blev  rød,  lige  saa  rød  som  Agaten.  Han  puttede  hurtig 
Æsken  til  sig  og  gik. 

Preusser  saa'  langt  efter  ham;  men  Tønnes  saa'  sig  ikke  tilbage. 

Hele  Kaptajn  Spangs  Hus  var  fuldt  af  Gsrøter.  Naar  den  fjernere 
og  nærmere  Slægt  endelig  kom  sammen  ved  festlige  Lejligheder, 
saa  var  den  stor.  Omtrent  hele  den  velhavende  Del  af  Byen  gav 
Møde. 

Alle  Stuerne  var  tagne  i  Brug.  Kvinderne  sad  sammen  og  snakkede 
og  drak  Kaffe,  Mændene  røg  Tobak,  drak  Punsch  og  fortalte  Histo- 
rier. Undertiden  antog  disse  saadanne  Former,  at  et  og  andet  skægget 
Hoved  bøjede  sig  frem  og  kiggede  ind  til  Fruentimmerne,  cmi  de 
hørte  noget.  De  var  imidlertid  for  optagne  af  sig  selv  indbyrdes. 
Det  var  Aar  siden,  de  sidst  havde  været  sammen  saa  hyggeligt  som 
i  Dag.  Hele  Byen  skulde  have  sin  Overhaling.  Og  den  fik  den. 

Tønnes  var  ør  af  al  den  Snak,  al  den  stærke  Duft  af  Punsch  og 
Tobak.  Han  kom  i  Vejen  over  alt  og  satte  sig  sluttelig  i  en  Krog> 
hvorfra  han  kunde  se  Kaptajnens  blussende  Ansigt,  omringet  af  en 
Kreds  ligesaa  stærkt  farvede.  Mændene  lo,  slog  i  Bordet,  lo  atter 
og  pustede  under  dette  Stuen  endnu  tættere  fuld  af  Tobaksdamp, 
medens  de  forskellige  bestøvlede  Fødder  efter  Tur  havde  fat  i  Spytte- 
bakken, som  blev  skubbet  hid  og  did,  naar  Piberne  skulde  bankes  ud 
eller  Tobakssaften  trængte  til  et  Afløb. 

Tønnes  havde  givet  —  ja  han  vidste  ikke  hvor  meget  til,  for  at  faa 
talt  blot  to  Ord  med  Nanna.  Men  enten  var  hun  formelig  belejret  af 
Kaffesøstrene,  eller,  naar  hun  nu  og  da  saa'  sit  Snit  og  gik  ind  og 
klappede  Faderen  paa  Skulderen  og  lagde  sin  egen  flntrødmende  Kind 
op  imod  hans  blussende,  saa  manglede  Tønnes  Mod  til  at  stille  sig  i 
Vejen  for  hende  i  det  afgørende  Øjeblik. 

Dette  Mod  manglede  derimod  ikke  en  ung  Mand,  Kaptajnens  Før- 
stestyrmand, som  tillige  med  anden  Styrmand  og  nogle  af  Folkene 
var  kommen  herud  til  Byen  i  Dagens  Anledning.  Denne  Førstestyr- 
mand var  en  rask,  krølhaaret  Fyr,  som  øjensynlig  ikke  tog  sig  Verden 
synderlig  nær.  Han  kunde  drikke,  fortælle  Historier,  besørge  sin  Pibe 
og  sige  den  smukke  Skipperdatter  Artigheder  paa  samme  Tid,  uden 
nogen  Sinde  at  komme  ud  af  Ligevægten. 

Tønnes  snappede  enhver  af  disse  Artigheder  henne  fra  sin  Krog. 
Han  kunde  egentlig  ikke  sige,  at  de  indeholdt  noget  fomænneligt, 
men  den  med  Verden  saa  fuldstændig  ubekendte  Tønnes  ærgrede  sig 
over  den  Lethed,  hvormed  det  gik  for  den  anden;  han  ærgrede  sig 
over,  at  Nanna  i  det  hele  taget  skulde  høre  derpaa,  og  at  den  gamle 
ikke  kunde  stoppe  Munden  paa  sin  Styrmand,  men  stedse  skulde  le  og 
le  og  stoppe  sin  Pibe  og  lade  fem  være  lige. 

Det  kogte  i  Tønnes.  Han  var  for  beskeden  til  at  forlange,  at  nogen 
skulde  lægge  Mærke  til  ham  selv,  han  ønskede  blot,  at  der  ikke  blev 
lagt  saa  meget  Mærke  til  Nanna. 

Og  dog  var  hun  jo  den,  hvorcmi  alt  drejede  sig  i  Dag.  Det  kunde 
ikke  godt  være  anderledes. 

Det  svimlede  for  Smedens  Søn,  al  denne  Damp  og  Duft  og  Latter 
og  Snakken.  Han  rejste  sig  stille  fra  sin  Krog  og  vilde  gaa.  I  det 
samme  saa'  han,  at  Nanna  derinde  fra  den  anden  Stue  gik  ud  i  Køk- 
kenet. Han  listede  sig  ud  af  den  grønne  Gangdør,  løb  bag  om  Huset 
og  traadte  ind  ad  Køkkendøren. 

Hans  Hjerte  bankede.  Han  famlede  efter  Æsken  i  Lommen. 

„Men  er  det  Dig,  Tønnes?"  sagde  Nanna,  som  havde  noget  .il  se 
efter  oppe  i  Tallerkenrækken  oven  over  Vaskebordet. 

Jeg  vilde  gerne  give  Dig  noget  fra  mig  —  det  vil  sige,  det  var 
Fa  V.  som  . . .  men  Du  skal  ikke  vise  det  til  nogen  I*" 

„Hvad  er  det?"  spurgte  Pigen  nysgerrig. 

Ja,  se  selv  i" 

Han  aabnede  Æsken. 

„Skal  jeg  have  det?"  spurgte  hun,  idet  hun  holdt  Kæden  frem 
for  sig. 

Ja  1"  sagde  Tønnes  straalende. 

„Den  er  nydelig.  Tak  T  sagde  hun  og  trykkede  hans  Haand. 

Han  trykkede  hendes  igen  og  saa'  hende  ind  i  Øjnene. 

„Mere  varmt  Vandl''  raabte  Kaptajnen  og  stak  sit  Hoved  ind  ad 
Døren.  „Hvad  Fanden?  tror  jeg  ikke,  de  kysses  1  ../ 

Nanna  trak  Haanden  hastig  til  sig  og  bed  sig  i  Læben. 

„Nu  kommer  jeg!"  sagde  hun.  Men  den  glade  Kaptajn  var  alle- 
rede borte  —  maaske  for  at  forlyste  Selskabet  derinde  med  denne 
Køkkenhistorie. 

Tønnes  var  bleven  blodrød. 

„Gem  den  !**  sagde  han  og  pegede  paa  Æsken. 

Hun  saa'  paa  ham  og  svarede  koldt : 

„Tak !  jeg  skal  nok  selv  passe,  hvad  jeg  vil.  Men  hvad  skulde  Du 
ogsaa  herude  i  Køkkenet?" 

Tønnes  havde  intet  Ord. 

„Gaa  nul"  sagde  hun  med  den  lille  Rynke  i  Panden,  som  han 
kendte  fra  tidligere  Lejligheder. 

„Gaa  1"  sagde  hun  lidt  formildende.  Jeg  maa  ind  til  de  andre  1"  — 

Tønnes  lagde  Haanden  paa  Klinken.  Han  vilde  have  et  rigtig  godt 
Ord.  Men  det  kom  ikke. 

„Du  skal  vel  ind  til  din  Styrmand,  Du?"  sagde  han  med  dirrende 
Læber. 

„Fy,  Tønnes!"  — 

Ja,  gaa  Du  bare!  jeg  skal  saamæn'  ikke"  ...  Og  han  rev  Klinken 
op  og  stormede  ud. 

„Tønnes !"  raabte  hun  efter  ham.  „Tønnes,  saa  hør  dog  ...  1" 

Han  hørte  intet.  Han  løb,  han  vidste  ikke  hvorhen.  Han  løb  langs 
Stranden  gennem  Sandet,  saa  længe  indtil  han  blev  træt.  Mørket  var 
faldet  paa,  Stjernerne  blev  tændte.  Han  saa'  ude  over  Søen  et 
rødt  Skær.  Det  var  Maanen,  som  begyndte  at  staa  op.  Saa  gik  han 
hjem  efter. 

Smeden  og  gamle  Jakob  sad  i  Stuen  med  Lys  paa  Bordet  og  røg 
og  smaasnakkede. 

„Hvad ;  er  Du  allerede  der?"  spurgte  Smeden  lidt  forundret.  „Kom- 
mer man  nu  saa  tidlig  fra  Gilde  hos  Kaptajnens?" 

„Der  var  saa  mange  Folk  og  saa  varmt  og  saa  megen  Tobaksrøg, 
og  de  drak  saa  meget  og  —  jeg  har  ondt  i  Hovedet !"  sagde  Sønnen. 

Han  gik  ind  paa  sit  Kammer. 

Smeden  saa'  paa  gamle  Jakob. 

„Fanden  staar  i  Drengen ;  han  er  jo  helt  kulret  i  Dag.  Skulde  Kap- 
tajnen have  drukket  ham  . . .  ?  Saa  skal  da  ogsaa  . . .  l" 

„Nej,  nej  1"  sagde  Jakob  i  en  afgørende  Tone.  „Han  gik  jo  saa  rank 
som  et  Spedelys.  Nej,  det  er  snarere  noget  ganske  andet !" 

„Saa — aa?  hvad  kan  der  være  andet  i  Vejen  med  saadan  en 
Hvalp?"  — 

„Aa — aa;"  sagde  Jakob.  „Der  kunde  jo  —  hm!  naa  ja — ja  man 
skal  intet  forsværge,  ser  Du !" 

Og  de  to  gamle  fortsatte  rygende  og  smaasnakkende,  medens  Sme- 
den nu  og  da  kastede  et  Blik  hen  til  Sønnens  Kammerdør. 

Jiu  har  han  vel  lagt  sig  til  at  sove  I  Ja  lad  ham  bare  sove.  Gid  han 
var  vel  til  Søs  igen  —  siden  det  nu  ikke  kan  være  andet  !**  — 

Smedens  Stemme  var  blød ;  blødere  end  maaske  Sønnen  selv  vilde 
have  troet,  at  den  kunde  være. 

Tønnes  havde  først  villet  tænde  Lys,  men  havde  betænkt  sig.  Efter- 
haanden  var  Maanen  kommet  op,  og  Skæret  faldt  ind  gennem  det 
lille  Vindve.  Han  søgte  at  samle  sine  Tanker.  Han  lagde  sig  paa 
Sengen. 

Den  dunune  Tøs  I  og  Styrmanden  og  Kaptajnen  og  hele  Redelighe- 
den derhenne  i  det  røde  Hus  1  Hvad  kom  det  ham  ved  alt  sammen  ? 
Han  var  jo  kun  Smededrengen  for  dem  alle.  Men  han  vilde  ikke  ud 
mere  med  Kaptajnen.  For  Kaptajnen  havde  lét  ad  ham.  Og  han  vilde 
aldrig  tale  til  Nanna  mere.  For  hun  havde  set  saaledes  paa  ham.  Aa, 
han  vidste  nok,  at  hun  var  storagtig.  Smeden  havde  Ret.  Men  Tønnes 
vilde  tage  Hyre  med  et  andet  Skib,  en  Ostindiefarer,  og  blive  borte 
mange  Aar  og  tage  Eksamen  paa  England  og  komme  hjem  som  Kap- 
tajn. Og  saa  vilde  han  gaa  forbi  det  røde  Hus  og  slet  ikke  se  til 
Nanna,  som  sad  i  Vindvet  . . .  Men  saa  var  Nanna  jo  bleven  ældre  og 
maaske  gift,  maaske  gift,  maaske  med  Styrmanden  ...  I 

Det  foV  som  et  Stik  igennem  Drengens  Hjerte.  Han  rejste  sig  over 
Ende  og  saa*  paa  Maanelyset  hen  over  Gulvet.  Hvad  var  der  dog 
egentlig  i  Vejen  med  ham? 

Maaneskinnet  kunde  intet  Svar  give.  Ingen  kunde  give  ham  noget 
Svar.  Han  lagde  sig  tilbage  og  døsede.  Hans  Hoved  var  tungt.  Mon 
han  var  syg? 

Han  kendte  i  hvert  Fald  ikke  sin  Sygdom.  Ingen  attenaarig  Dreng 
paa  landet  kender  den  selv. 

Han  sov  ind  og  drømte  noget  forvirret  Tøjeri.  Han  vaagnede  og 
frøs.  Nej,  han  kunde  umulig  nu  kla^e  sig  af  og  lægge  sig  til  at  sove. 
Han  stod  op,  aabnede  forsigtig  Vindveskrogene,  svang  sig  ud,  tryk* 
kede  Vindvet  ganske  sagte  til  og  sneg  sig  langs  Aaen  og  Byens 
Udkant. 

Han  vilde  gaa  sig  varm  og  gaa  fra  sine  Tanker.  Han  gik  raskt  tiU 
da  han  var  kommen  lidt  bort  fra  Smedien. 

Men  han  standsede  ved  Gangbrættet  over  Aaen  ind  til  Krohaven. 
Der  var  lyst  i  Gæstestuen.  Vindveme  var  røde  i  Modsætning  tit 
Maanelyset,  der  laa  hvidt  og  koldt  over  Muren.  Han  fik  pludselig  den 
Idé  at  gaa  ind.  Han  trængte  til  Selskab,  uden  at  han  ret  gjorde  sig 
Rede  for,  at  han  trængte  dertil. 

Der  sad  omkring  det  store  runde  Bord  i  Midten  af  Stuen  —  første 
Styrmand  og  anden  Styrmand  med  nogle  af  Skibsmandskabet  og  nogle 

Fiskere  fra  Byen.  Gildet  maatte  altsaa  være  endt  hos  Kaptajnens. 
Kaptajn  Spang  yndede  at  gaa  tidlig  til  Ro ;  han  havde  maaske  særlig 
Opfordring  hertil  i  Aften  som  Følge  af  den  Eftertrykkelighed,  hvor- 
med han  havde  fejret  Dagen. 

Denne  Formodning  bekræftedes  af  Førstestyrmand  selv. 

„Den  gamle  var  saa  tilpakket/  forklarede  han  just  Mandskabet,  da 
Tønnes  traadte  ind,  »at  han  til  sidst  ikke  kunde  finde  Klysset  til  at 
stikke  Pibespidsen  i." 

Man  lo. 

„Han  sad  og  stangede  med  Piben/  fortsatte  Taleren,  „som  om 
han  vilde  harpunere  sin  egen  Næse  eller  kradse  sig  Søvnen  ud  af 
Øjnene.  Saa  fik  vi  taget  et  Tag  i  ham  og  bragt  ham  til  Køjs.  Vi  ken- 
der ham  jo.  Men  den  lille  Nanna,  Pigebarnet,  gredd,  saa  det  var  en 
Ynk.  Man  skulde  mene,  at  hun  aldrig  havde  set  den  gamle  gaa  over 
Stag  før  med  en  Bjørn  til  Bovenvægt !"  =— 

Latteren  blev  almindelig.  Tønnes  fortrød  et  Øjeblik,  at  han  var 
gaaet  herind.  Men  nu  var  han  sét.  Det  var  ham  dog  en  Beroligelse, 
at  Førstestyrmanden  sad  her  og  ikke  hist  ovre. 

„Naa  min  Gut  I"  raabte  Styrmanden,  idet  han  skænkede  ham  et 
Glas  op  af  Bollen  paa  Bordet.  „Du  kommer  nok  for  at  indhente  det 
forsømte.  Det  kan  jeg  lide.  For  mange  Fruentimmer  fordærver  Appe- 
titen.  Jeg  selv  var  gerne  skejet  ud  et  Par  Timer  før,  om  jeg  blot 
havde  kunnet  komme  til ;  men  jeg  maatte  holde  Brandvagt  efter  den 
gamle.  Om  otte  Dage  er  vi  vel  under  Sejl  igen,  saa  faar  vi  nok  spulet 
Tarmene  rene  for  alt,  hvad  vi  nu  hælder  i  dem.  Skaal  Tønnes  l  Du 
holdt  Dig  flinkt  paa  forrige  Rejse,  men  hvad  er  det  for  et  Fjæs  Du 
sætter  op  i  Aften  ?**  — 

Tønnes  stak  Glasset  ud.  Han  blev  ærekær,  da  han  blev  mindet  om 
Søen. 

„Ret  saal  Her  er  et  nyt;  drik  og  vær  glad  og  hlsds  alle  Griller 
ad  H —  til.  Det  er  Sømandens  ABC,  og  min  hele  Katekismus  1"  — 

„Det  turde  dog  være,  at  den  ikke  slog  til  1"  mente  anden  Styrmand, 
en  mager,  alvorlig  Mand  med  fremstaaende  Kindben,  skarpe  Træk, 
„amerikansk**  Skæg  under  Hagen.  Han  sad  og  holdt  en  Harmonika 
paa  Skødet  og  trak  af  og  til  en  lang  Tone  og  en  lille  klimprende  Trille 
ud  af  den. 

„Enhver  gaar  efter  sit  Bestik!"  svarede  Førstestyrmand  sorgløs 
og  godmodig,  som  hans  Væsen  var.  „Giv  os  et  Stykke,  Esbensen  1** 
raabte  han  og  føjede  til  med  et  udfordrende  Kast  paa  sit  Krølhoved : 
„Men  ingen  Begravelsesjammer,  hører  Du  1  Saft  og  Kraft  og  Polka- 
mazurka og  ingen  Kvinkeleren  om  døde  Kæresteri**  — 

Det  var  Esbensens  Svaghed.  Han  sang  altid  om  døde  Kærester. 

„Du  kan  beholde  dine  Flovser  hos  Dig  selv!**  sagde  anden  Styr- 
man tvært. 

„Snakl**  raabte  Første  godmodig.  „Giv  os  et  Stykke.  Lige  meget 
derom  1  lad  os  faa  en  Vise;  jeg  bestiller  en  ny  Bolle."  — 

»Vi  kan  vist  hjælpe  os  med,  hvad  vi  har  1"  sagde  Esbensen  sindig. 
,0g  Du  kunde  vist  hjælpe  Dig  med  mindre?"  — 

„Ingen  Vrøvl.  Bollen  er  bestilt.  Faar  vi  saa  Visen?" 

Harmonikaen  lod  sig  høre,  og  alle  Folkene  om  Bordet  lyttede  an- 
dægtig efter  til  Sangen,  som  blev  sunget  i  dybeste  Alvor. 


Jeg  gik  mig  ud  ved  blanken  Sø, 

Vi  skulde  til  at  sejle ; 

Der  mødte  mig  min  egen  Mø ; 

Det  skal  nu  aldrig  fejle. 

Og  hør  Du  elskte  Hjertensven 

Og  tag  mig  med  paa  Bølgen  blaa, 

Thi  om  Du  sejler  fra  mig  hen. 

Jeg  skal  i  Sorg  f orgaa  1  — 

Jeg  gjorde  mig  saa  ond  og  vred, 
Endskønt  jeg  ikke  nænt'  'et. 
Hun  svared :  Du  min  Kærlighed, 
Du  kan  ej  være  bekendt  'et  1 
Saa  fo'r  vi  ud  paa  Bølgens  Skød 
Og  Skibet  førte  os  af  Sted, 
Endskønt  Kaptajnen  han  forbød 
At  have  Kvindfolk  med. 

Men  da  vi  stod  Kanalen  ud, 
De  Storme  ret  begyndte. 
Hun  sukked :  ak  min  Skabergud, 
Det  har  jeg,  for  jeg  synded. 


Og  hør  Du  elskte  Hjertensven 
Og  kast  mig  Du  i  Bølgen  blaa, 
Thi  skal  jeg  længer  sejle  hen. 
Jeg  maa  af  Angst  f  orgaa  I  — 

Jeg  blev  saa  bleg  ved  disse  Ord, 
Dog  kunde  jeg  ej  nænne 
At  kaste  Pigen  over  Bord ;  — 
Saa  maa  vi  heller  vende  l 
Men  Skibet  fo'r  paa  Bølgens  Skød 
Og  Skibet  førte  os  af  Sted ; 
Kaptajnen  sagde :  Jeg  forbød 
At  tage  Kvindfolk  med !  r— 

Men  da  vi  kom  til  Lissabon, 
Saa  havde  Rejsen  Ende, 
Da  var  min  egen  Pige  kun 
Et  Lig  og  ej  at  kende. 
Og  hør  Du  elskte  Hjertensven, 
Nu  sørger  jeg  paa  Bølgen  blaa. 
Fordi  jeg  tog  Dig  med  mig  hen 
Og  lod  Dig  her  forgaa ! 


„Er  det  ikke  det,  jeg  siger?"  raabte  Førstestyrmand;  „han  skal 
altid  lamentere  over  de  døde  Kærester  I" 

„Det  er  netop  en  rigtig  pæn  Vise !"  sagde  en  af  Folkene,  som  endnu 
sad  og  slog  Takten  i  Gulvet  med  Foden. 

„Det  er  noget  Sludder,"  raabte  den  første.  „Der  er  ikke  Menings 
Forstand  skabt  deri.  En  Pige,  som  dør  af  Søsyge,  ha  1"  — 

Man  begyndte  at  drøfte  ganske  sindigt,  om  der  var  nogen  Mulighed 
derfor  eller  ikke.  De  fleste  mente,  at  det  dog  nok  kunde  være.  Første- 
styrmand slog  i  Bordet ;  Andenstirrmand  holdt  sig  tavs  udenfor  Sagen 
og  trak  en  Gang  imellem  paa  sit  Instrument. 

„Lige  meget!"  raabte  endelig  den  første.  „Det  er  ikke  nogen  Sø- 
mandssang. Der  skal  en  hel  anden  Melodonte  til.  En  rigtig  Sømand 

kerer  sig  ikke  om  Pigerne.  Pokker  i  Vold  med  dem ;  lad  dem  blive  i 
Land ;  de  er  kun  til  Fortræd,  siger  jeg.  Der  er  saa  mangen  en  brav 
Gut,  som  er  gaaet  paa  Grund  for  et  Par  Øjnes  Skyld ;  og  saa  griner 
de  bare  ad  ham  bag  efter.  Pokker  i  Vold  1  siger  jeg.  Skal  vi  kuld- 
sejle, saa  lad  os  kuldsejle  og  blive  derude  med  Skuden ;  og  lad  Fruen- 
timmerne blive,  hvor  de  er.  Hver  sitl  Det  kan  jeg  en  Vise  om."  — 

„Saa  skulde  Du  synge  den  og  ikke  sidde  og  skabe  Dig  gal  1"*  sagde 
Andenstyrmand. 

Første  saa'  paa  ham,  som  om  han  vilde  give  ham  nok  et  Svar,  men 
nu  raabtes  der :  „Syng,  syng  1*" 

Styrmanden  smilede,  skænkede  først  rundt  i  Glassene,  strøg  sig 
dernæst  over  Munden  og  spurgte  „Musikanteren" ,  om  han  kunde 
spille  den  Melodi : 

Og  Fanden  og  hans  Pumpestok? 

Jeg  spiller  ikke  saadan  noget  ugudeligt  Tøjeri!**  svarede  den 
anden  mut. 

Første  lo. 

„Du  skal  ikke  blive  bange.  Der  gaar  saa  mange  honnette  Viser 
paa  Abekattemelodier.  Jeg  kan  godt  hjælpe  mig  selv  foruden  din  Or- 
gelkasse!** — 

Han  sang: 


Nu  fløjter  Brisen  som  en  Fugl, 
Et  Spilleværk  med  Triller, 
Og  titter  frem  og  leger  Skjul 
Ogsnurrermedsit  Sangværks  I  Ijul, 
Mens  Søen  Bassen  spiller. 
Et  saadant  lidet  Spilleværk 

—  Hej  Gutter,  mærk  mit  Ord  — 
Er  Sømands  bedste  Tidsfordriv, 
Som  han  kan  ha'  om  Bord. 

Vi  kan  ej  tage  Skoven  med, 
Hvor  Drossel  slaar  og  Finker ; 
Men  Skoven  er  et  farligt  Sted, 
Dens  Fugle  bringe  tidt  Fortræd ; 
Farvel  I  vi  derfor  vinker. 
Farvel,  Du  Skov  med  Sang  og  Klang 

—  Hej  Gutter,  mærk  mit  Ord  — 
En  Sømandssang  fra  Leveren, 
Den  lufter  ud  om  Bord. 


Jeg  véd,  der  sidder  under  0, 
Med  pæne,  hvide  Hænder 
Og  Smil  og  sligt,  en  dejlig  Mø, 
Men  lad  mig  som  en  Sinke  dø, 
Om  ej  det  Spil  jeg  kender ! 
Et  saadant  lidet  Spilleværk 

—  Hej  Gutter,  mærk  mit  Ord  — 
Er  godt  nok  for  en  Dag  i  Land, 
Men  ikke  med  om  Bord. 

Tidsnok  der  komme  kan  den  Stund, 
Hvor  nedenom  vi  sejler 
Og  lægges  under  Skudens  Bund ; 
Vi  vil  dog  ikke  gaa  paa  Grund 
I  Land  som  Hundestejler. 
Farvel  derfor,  hver  Pigelil ! 

—  Hej  Gutter,  mærk  mit  Ord  — 
Skal  Farten  ende  med  Forlis, 

Saa  dør  vi  helst  om  Bord. 


Da  man  en  Gang  var  begyndt,  saa  vedblev  man  med  Viserne.  Den 
ene  tog  den  anden,  men  de  blev  snart  af  et  Indhold,  som  Tønnes» 

selv  om  han  forstod  det,  ikke  havde  nogen  Fornøjelse  af  at  høre 
paa.  Han  rejste  sig,  saa  snart  han  kunde  gøre  det  ubemærket,  og 
gik  ud. 

Han  var  ganske  fortumlet.  Hvad  var  det  dog,  der  var  bleven  sun- 
get? Han  satte  det,  medens  han  i  det  hvide  Maaneskin  vadede  igen- 
nem Sandet,  i  Forbindelse  med  Bølgegangen  gennem  hans  eget  Sind 
i  Dagens  Løb.  Han  begyndte  at  ane  noget,  hvis  Tilstedeværelse  han 
hidtil  kun  havde  fornemmet  som  Blodets  raskere  eller  langsommere 
Fart  gennem  Aarerne.  Han  gik  omkring  Kaptajnens  Hus.  Det  laa  i  dyb 
Søvn,  medens  Maanen  kiggede  ned  igennem  dets  Skorsten,  som  om 
den  ad  denne  Vej  vilde  udforske  Beboernes  Drømme. 

Sov  huo  nu?  Ja  naturligvis.  Drømte  hun?  Rimeligvis.  Men  om 
hvad  ...? 

Tønnes  forekom  sig  selv  som  en  Tyv,  at  han  saadan  gik  her  og 
luskede  omkring.  Sæt  at  nogen  saa'  ham!  Hvad  vilde  de  tænke?  ... 

Han  blev  aldeles  forknyt.  Hvad  var  det  dog,  der  var  i  Vejen  med 
ham? 

Under  Umuligheden  af  at  kunne  klare  sig  noget  som  helst,  vendte 
han,  slog  et  stort  Slag  uden  om  Kroen,  sprang  over  Aaen  og  gik  lang- 
somt hjem  til  Smedien,  medens  det  var  ham  ligesom  en  beroli- 
gende Følelse,  at  han  gik  her  alene,  og  at  ingen  kunde  spørge  ham  ud. 

Da  han  havde  naaet  Plankeværket  og  vilde  liste  sig  uden  om  det 
hen  til  sit  Kammervindve,  mærkede  han,  at  Preusser  lavede  sig  til 
at  gø. 

Han  hviskede  Hundens  Navn  og  den  nedstemmede  straks  sit  Varsko 
til  en  dæmpet  fortrolig  Knurren :  Naa,  saa  det  er  Dig  1 

Den  raslede  logrende  med  sin  Lænke.  Han  længtes  efter  og  trængte 
til  Selskab.  Han  gik  paa  Tæerne  hen  til  Hundehuset  og  klappede  sin 
Kammerats  Hoved.  Preusser  besvarede  Kærtegnene.  Den  mærkede 
nok,  at  den  ikke  maatte  gø. 

Nej,  jeg  kan  dog  ikke  sove  nul  tænkte  han  og  løste  Hundens 
Kæde. 

„Stille  Preusser;  fy,  stille!  Du  kan  gaa  med  mig,  men  bare  ro- 
lig r  — 

De  to  Venner  fulgtes.  Den  ene  havde  ikke  synderlig  mere  Be- 
greb end  den  anden  om,  hvorfor  de  gik  her.  De  slog  Vejen  ind 
over  Sandflugten  til  Skovbrinken.  Tiønnes  kravlede  op,  Hunden 
sprang  efter. 

Tønnes  satte  sig  paa  et  Træstød ;  Hunden  foran  ham  med  Snuden 
paa  hans  Skød  mellem  hans  Hænder.  Det  ene  Øje,  som  endnu  kunde 
se,  iagttog,  hvorledes  Vennens  tvende  Øjne  hvilede  med  et  besynder- 
ligt paa  en  Gang  nærværende  og  fraværende  Udtryk  over  Husene 

Drachnuuin:  Stmlede  Skrifter,  4de  Bind  7 

dernede  paa  Sandet,  som  i  det  blændende  Maaneskær  næsten  fiød 
sammen  med  Havet. 

Tønnes'  Hoved  sank  lidt  efter  lidt  ned  imod  Hunden.  Hans  Bryst 
bølgede  og  hans  Haand  sitrede.  Hunden  begyndte  at  knurre.  Den  var 
jo  næsten  saa  klog  som  et  Menneske.  Den  vilde  vide  Besked. 

Tønnes  klemte  dens  fugtige  Snude  imellem  sine  Hænder.  Han 
kunde  i  dette  Øjeblik  have  meddelt  sin  Kammerat  og  Ven,  at  ban  led 
under  det  første,  altovervældende  Indtryk  af  en  Opdagelse,  han  netop 
havde  gjort.  Han  elskede  Andreas  Spangs  Datter. 

Det  maatte  være  det.  Det  kunde  umulig  være  andet.  Hvor  ung  og 
uerfaren  man  er,  man  er  dog  atten  Aar,  og  Bølgerne  i  Hjertet  skvulpe 
saa  længe  frem  og  tilbage  i  mumlende  Løb,  vækkende  et  stedse  stær- 
kere og  stærkere  Ekko  derinde  i  Stilheden,  indtil  de  til  sidst  rejse  sig, 
bruse  frem  og  raabe :  Det  er  det.  Du  er  vor  Mand,  vi  har  fat  i  Dig, 
vi  slipper  Dig  ikke ;  hør  os  nu,  vi  raaber  Dig  ind  i  Øret :  Du  elsker. 
Du  elsker  for  første  Gang,  Du  er  fortabt,  hvis  Du  ikke  faar  hende ; 
thi  Du  elsker  som  Slægten  her  paa  denne  Strand,  din  og  hendes  egen, 
trodsig,  ærekær,  bundet  til  en  Lidenskab  som  Folkene  her  til  deres 
Strand,  som  Stranden  til  Havet,  der  vælter  sine  evige  Bølger  l  — 

For  at  Baaden  skal  komme  i  Drift  behøves  kun  et  svagt  Stød. 
Styrmandens  Vise  havde  givet  Stødet ;  Tønnes  var  ude  paa  Lidenska- 
bens Bølger. 

Han  stønnede.  Hunden  gav  sig  til  at  pibe  lydeligt.  Ak,  den  kunde 
jo  dog  ikke  forstaa  ham.  Hvad  behøvede  han  at  klemme  saa  haardt 
for?  — 

Tønnes  sprang  op. 

„Kaptajn,  Kaptajn !"  raabte  han  og  slog  sig  for  Panden. 

Saaledes  stod  han  og  saa'  ud  over  det  maanebeskinnede  Hav,  hvis 
Bølger  brød  sig  mod  Sandet.  Disse  Bølger  skulde  trælle  for  ham ;  paa 
dem  skulde  han  naa  til  hende. 

Og  imidlertid  brød  Søerne  inde  i  hans  egen  Sjæl.  Han  var  jo  saa 
ung;  han  havde  aldrig  stridt  med  den  Strøm  før;  han  ængstedes 
næsten  over,  hvor  dybt  den  skar  sit  Løb. 

Over  Stranden  og  Havet  trak  Foraarsnattens  Himmel  sin  umaade- 
lige  Bue.  Kloder  blinkede  derpaa  som  smaa  Prikker.  Naar  man  staar 
længe  og  alene  en  Nat  og  ser  paa  disse  tindrende  Prikker,  saa  er  det 
til  Slutningen,  som  om  man  hørte  en  Susen  af  stor  Ro  og  Højhed,  en 
dæmpet,  beroligende  Musik,  der  stemmer  Sindets  Bølger  ned  og  læg- 
ger sig  over  Lidenskab  og  Uro,  Længsler  og  Løfter,  Attraa  og  Bønner 
med  en  forunderiig  fjern  Hvisken :  Giv  Tid,  giv  Tid I 

Saa  gik  Tønnes  og  Preusser  hjem  for  at  sove. 

V. 

Og  Nanna? 

Ugedagen  derefter,  da  Faderen  og  Tønnes  var  taget  af  Sted  til 
Havnepladsen,  hvor  Barkskibet  „Anna-Dorthea"  laa,  gik  hun  ind  paa 
sit  Kammer  og  græd. 

Hun  syntes,  at  det  var  over  Faderen.  Men  han  var  jo  taget  saa  tidt 
af  Sted,  uden  at  hun  var  kommen  i  saa  stærk  Bevægelse.  Saa  maatte 
det  være 

Over  Tønnes?  spurgte  hun  sig  selv. 

Han  havde  set  saa  sørgmodig  ud  Dagen  efter  Optrinet  i  Køkkenet. 
Saa  havde  hun  kaldt  venlig  paa  ham  og  spurgt,  hvad  der  fejlede  ham ; 
saa  havde  han  knuget  hendes  Haand,  og  saa  havde  hun  sagt:  Avl 
Saa  havde  han  sluppet  og  var  gaaet  bort,  og  saaledes  var  de  sidste 
Dage  gaaede,  uden  at  nogen  af  de  to  havde  haft  synderlig  Fornøjelse 
ml  hinandens  Selskab. 

Den  sidste  Dag  havde  de  truffet  hinanden  oppe  ved  gamle  Jakobs 
Hus  paa  Brinken.  De  havde  siddet  paa  Bænken  udenfor  Signalskuret, 
begge  i  Tavshed. 

Saa  havde  Tønnes  pludselig  rejst  sig  og  sagt,  idet  han  pegede  ud 
over  Søen : 

Jeg  skal  nok  blive  Kaptajn,  Du,  ligesom  din  Fa'r  I*" 

Det  var  bleven  sagt  saa  pludselig,  at  hun  ikke  havde  kunnet  lade 
være  at  le. 

„Du  behøver  ikke  at  le  l"  raabte  Tønnes. 

Jeg  kan  virkelig  ikke  lade  være  1*"  — 

„Saa  kan  Du  bHve  siddende  her  og  le  alene  !**  Og  dermed  var  Tøn- 
nes sprunget  ned  ad  Stien. 

Nej,  han  havde  dog  været  altfor  besynderlig  og  altfor  lunefuld. 

Den  unge  Pige  stod  og  græd  med  Albuerne  støttede  paa  sin  lille 
Kommode.  Men  man  græd  ikke  længe  ad  Gangen  her  paa  denne 
Strand. 

Hun  blev  vred  paa  sig  selv  og  tørrede  Taareme  af  Kinden.  Saa  trak 
hun  den  øverste  Skuffe  ud.  Der  laa  hendes  Smaasager  fra  Konfirma- 
tionen. Der  laa  ogsaa  en  lille  Bog,  hæftet  i  rødt  Papir  og  med  Ud- 
skriften :  „Passeret  om  Bord  paa  Barken  Anna-Dorthea,  ført  af  Kap- 
tajn Andreas  Spang,  paa  en  Rejse  til  Cadix  og  Vestindien  og  tilbage 
over  Leith*. 

Bogstaverne  var  store  og  rummelige  og  stødte  af  og  til  hinanden 
paa  Albuerne  under  deres  Iver  for  at  komme  frem.  Men  det  saa* 
Nanna  ikke. 

Det  var  Tønnes'  Dagbog  paa  hans  første  Rejse.  Kaptafn  Spang, 
som  nødig  selv  skrev,  havde  beordret  sin  Skibsdreng  til  at  føre  denne 

Journal.  „Det  kunde  han  altid  have  godt  af  siden*" ;  og  han  havde  for- 
æret Datteren  Bogen,  da  han  kom  hjem. 

Nanna  slog  op  og  læste. 

Den  lille  Bog  var  holdt  pyntelig.  Første  Side  saa'  omtrent  saa- 
ledes  ud: 


Datum 

Passeret 

Vinden 

9.  April. 

Maaneden  begynder  at  dreje. 
Jeg  har  Hyre  som  Skibsdreng 
med  5  Rbd.  i  Maaneden. 

V.  S.V. 

10.     - 

Intet.  Proviant  og  200  Favne 
Kæde  om  Bord. 

S.tilV. 

11.     — 

Vi   flk  Udskejning  med  hele 
Besætningen   for   Eftermid- 
dagsarbejde,  da  det  var  Kap- 
tajnens Geburtsdag.  Kaptaj- 
nen kommen  sent  om  Bord 

12.  — 

13.  — 

(her  var   noget  kradset  ud 

bagefter). 
Vi  letter  og  sætter  alle  tjenlige 

Sejl  til. 
Gjorde  første  Gang  Røjlen  fast. 

Det  staar  med  Byger.  o.  s.  v. 

S. 

Nanna  bladede  videre.  Men  snart  trættedes  hun  ved  Ensformighe- 
den i  disse  Meddelelser  om  Vejr  og  Vind  og  Arbejdet  om  Bord.  Hun 
kunde  ikke  faa  fat  paa  Tønnes  under  alle  disse  kortfattede  Sømands- 
udtryk,  som  hun  rigtignok  var  godt  hjemme  i,  men  som  egentlig 
sagde  mere  om  Skibet  end  om  Skibsdrengen.  Hun  vilde  have  fore- 
trukket et  Brev. 

Men  man  skrev  nu  engang  ikke  Breve  her  paa  denne  Strand. 

Hun  skubbede  Bogen  ned  igen  paa  dens  Plads  og  tog  Æsken  frem» 
som  Tønnes  havde  foræret  hende. 

Hun  holdt  Kæden  i  sin  Haand  med  de  tre  smaa  røde  Genstande  i. 
Hun  erindrede  det  Udtryk,  der  havde  været  i  hendes  Legekammerats 
Øjne,  da  han  halvt  undselig,  halvt  bønligt  bedende  havde  rakt  Æsken 
frem. 

Kæden  blev  ganske  varm  i  hendes  Haand.  Hun  tog  den  hastig  om 
Halsen,  men  opdagede  med  det  samme,  at  de  tre  smaa  Ting  næppe 
hang  synderlig  fast  i  den  tynde  Guldbøjle,  og  at  de  let  kunde  skilles 
fra  Kæden.  Den  var  stærk  nok ;  det  prøvede  hun  ved  at  trykke  i  den» 
saa  at  den  snærede  om  den  smukke  Nakke. 

Hun  havde  en  Rulle  hvid  Silketraad.  Silke  skulde  være  saa  stærke 

vidste  hun.  Hun  kastede,  slog  og  surrede,  aldeles  paa  Sømandsmanér, 
Tro,  Haab  og  Kærlighed  fast  til  Sølvkæden  og  endte  med  et  for- 
svarligt, tredobbelt  Halvstik.  Saa  vidste  hun,  at  det  ikke  kunde 
gaa  op. 

Og  siden  den  Dag  bar  hun  stedse  Kæden  synlig  om  Halsen. 
Men  de  tre  smaa,  røde  Agatgenstande  havde  Plads  dér,  hvor  intet 
nysgerrigt  Øje  kunde  se  dem,  over  den  unge  Piges  varme,  bankende 
Hjerte. 

Og  saa  gik  Sommeren. 

Sent  paa  Høsten  kom  Kaptajnen  hjem.  Hun  holdt  Faderen  længe 
og  hjertelig  omfavnet  og  spurgte,  medens  hun  endnu  havde  sit  An- 
sigt ved  hans  Bryst : 

„Naal  og  Tønnes ?** 

Den  gamle  lo  og  tog  hende  op  i  sine  Arme. 

„Længes  Du  efter  ham,  min  Tøs?** 

„Du  skal  slet  ikke  spørge,  om  jeg  længes,  men  blot  svare  mig  paa, 
hvad  jeg  spurgte  om  . . . .  !** 

„Godtl  Tønnes  tog  til  Staden  med  det  samme.  Han  bliver  der  og 
gaar  paa  Skolen,  til  han  faar  Eksamen.  Han  vilde  ikke  komme  hjem 
her,  førend  han  var  Styrmand,  sagde  han ;  og  jeg  gi'r  ham  sgu  Ret. 
For  her  gaar  I  to  blot  og  skæn *" 

Hun  holdt  ham  for  Munden.  Han  gryntede  og  kvaltes  næsten 
under  denne  Kamp  for  at  komme  til  at  le.  Men  da  de  senere  be- 
gyndte at  snakke  „ræsoner ligt**  sammen,  kunde  han  intet  faa  ud  af 
Pigen. 

„Hun  ligner  sin  Fa  Vi**  sagde  han  og  saa'  efter  hende,  halvt  stolt, 
halvt  hovedrystende.  Ja,  førend  en  Planke  kan  blive  til  et  Stykke 
Skibstømmer,  saa  maa  den  i  Svedekisten  og  pines  krum.  Det  kan  dog 
alt  sanunen  lignes  ved  en  Skude  i  denne  Verden  I*" 

Og  med  denne  Bemærkning  blandede  Kaptajn  Andreas  Spang 
sig  sin  sædvanlige  Aftengrog ;  og  Groggen  var  ikke  af  de  svageste. 

Tiden  gik  sin  vanlige  Gang  i  den  lille  By.  Kaptajnen  begyndte  atter 
at  kede  sig,  hvad  han  altid  gjorde,  naar  han  havde  været  noget  hjem- 
me. Denne  Gang  havde  han  heller  ikke  noget  rigtig  godt  af  Datterens 
Selskab.  Nu  var  hun  jo  dog  voksen  og  kunde  ikke  føjte  om,  men 
maatte  deltage  med  Tanten  i  Husets  indvendige  Gerning.  Man  skulde 
da  tro  —  og  Kaptajnen  troede  det  selv  —  at  hun  netop  kunde  være 
ham  til  Selskab.  Men  hun  var  bleven  indesluttet,  sad  ofte  med  Haan- 
den  under  Kinden  og  Albuen  støttet  til  Vindveskarmen,  og  naar  da 
Faderen  talte  til  hende,  saa  svarede  hun  med  en  ganske  svag  Rynke 
i  Panden,  eller  hun  smilede  adspredt  og  stoppede  hans  Pibe  af  Ud- 
krasningskassen  i  Stedet  for  af  Tobaksdaasen. 

Naar  Kaptajnen  efter  det  andet  Glas  Grog  kom  med  en  eller  anden 

Hentydning,  saa  rejste  hun  sig  og  holdt  ham  sin  Haand  for  Munden, 
indtil  han  bad  om  godt  Vejr.  Det  gik  vel  stadig  spøgende  til  imellem 
dem,  men  undertiden  kunde  han,  naar  han  havde  faaet  det  tredje  Glas» 
blive  for  slem,  og  saa  forlod  den  unge  Pige  Stuen. 

„Gudbevares/  sagde  ofte  Kaptajn  Spang  højt  hen  for  sig,  „Gudbe- 
vares hvad  de  Fruentimmer  er  for  besynderlige  Skabninger.  De  er 
ligesaa  kildne  ved  visse  Sager  som  et  rankt  Fartøj  i  Blæst  I** 

Til  sidst  blev  det  den  gode  Kaptajn  for  kedeligt.  Han  søgte  uden- 
for Huset.  Der  var  ikke  noget  stort  Udvalg.  Han  prøvede  Smedien. 

Men  han  havde  ikke  været  der  mange  Gange,  førend  han  følte  sig 
overbevist  om,  at  det  ikke  gik. 

Kaptajnen  kunde  nok  tale  med  Smeden  om  Tønnes,  men  dermed 
stoppede  ogsaa  deres  Underholdning.  Ingen  af  de  to  Mænd  havde 
lært  sig  Kunsten  fra  de  store  Byer,  at  tale  om  alt  og  om  intet  Enhver 
havde  sine  Særinteresser,  og  tilsammenlagt  blev  de  hverken  mange 
eller  store.  Dertil  kom,  at  Smeden  kun  meget  maadeholden  nød  Spiri- 
tus, sjældent  lo  og  aldrig  ad  Kaptajnens  Historier.  Smeden  kunde  hel- 
ler ikke  lide,  at  hans  Gæst  gjorde  sig  lystig  over  gamle  Jakob,  og  saa 
ophørte  disse  Besøg  lidt  efter  lidt  af  sig  selv. 

Men  saa  fik  Kaptajnen  en  anden  Omgang. 

Det  var  Preusser. 

Dette  var  gaaet  saaledes  til.  Den  gamle  Sømand  var  en  Dag  stand- 
set foran  Preussers  Beboelseslejlighed,  da  der  ingen  var  hjenune  i 
Smedien,  og  havde  moret  sig  over  den  bidske,  utrættelige  Maade, 
Hunden  lagde  sin  Vagtsomhed  og  øvrige  uselskabelige  Natur  for  Da- 
gen. Da  den  svære  Kaptajn  ikke  gav  tabt,  saa  gav  omsider  Hunden. 
Preusser  vendte  Halestumpen  til  og  krøb  under  en  misfornøjet  Mur- 
ren ind  i  sit  Hus,  hvor  den  drejede  sig  adskillige  Gange  rundt  og  om- 
sider lagde  sig  med  Hovedet  fladt  ned  over  sin  egen  Dørtærskel  og 
det  ene  Øje  fæstet  iagttagende  paa  sin  Modstander. 

Kaptajn  Spang  havde  noget  meget  godmodigt  i  sin  Stemme,  naar 
han  endelig  vilde.  Han  kunde  kalde  selv  meget  sky  Børn  til  sig ;  han 
forsøgte  det  nu  med  Hunden.  Det  holdt  haardt,  men  det  lykkedes 
dog.  Hunden  kom  ud,  gabede,  missede  med  Øjet  og  gav  sig  sluttelig 
til  at  logre. 

Venskabet  var  sluttet. 

Retfærdigheden  byder  imidlertid  at  gaa  nærmere  ind  herpaa,  da 
det  kunde  synes  en  baade  utilgivelig  og  uforklarlig  Afvigen  i  den 
faste  Hunds  Karakter.  Siden  hin  Nat,  da  Preusser  havde  fulgt  sin 
unge  Herre  op  til  Skoven,  var  der  indtraadt  en  vis  Kølighed  i  deres 
Forhold.  Tønnes  havde  den  Uge,  førend  han  sejlede,  været  aldeles, 
optaget  af  sig  selv ;  han  havde  ligefrem  forsømt  Preusser.  Under  dette 
Indtryk  fra  Hundens  Side  var  Herren  taget  bort,  og  Preusser  huskede* 
som  man  véd,  temmelig  godt  og  længe. 

Hunden  havde  sandsynligvis  i  sin  Ensomhed  anstillet  Gisninger 
herover  og  var  næppe  kommen  til  et  tilfredsstillende  Resultat.  Menne- 
skene var  og  blev  utaknemmelige  Skabninger. 

Senere  var  Nanna  begyndt  at  konune  til  den.  Det  havde  imidlertid 
vist  sig,  at  hun  ikke  var  et  Haar  bedre.  Hun  kunde  sidde  og  klappe 
den,  og  saa  kunde  hun  falde  i  Tanker,  og  naar  saa  Preusser  søgte  at 
gøre  sin  Nærværelse  gældende  ved,  paa  sin  lidt  formløse  Maade,  at 
støde  med  Snuden,  saa  havde  det  hændt  sig,  at  Pigen  havde  rusket 
den. 

Det  skal  vel  være  Spøgl  tænkte  Preusser  og  besvarede  Spøgen. 
Men  saa  havde  det  vist  sig,  at  det  dog  ikke  var  Spøg,  og  saa  var  det 
omsider  revet  ud. 

Thi  Preusser  var  ærekær  og  som  alle  trofaste  Naturer  fordringsfuld. 
Den  vilde  ikke  blot  være  Legetøj  for  visse  Luner,  den  vilde  have  Ret- 
tigheder. Der  skulde  være  Balance  og  Alvor  i  Sagen. 

Den  var  bleven  bitter  oven  paa  afle^isse  Skuffelser.  Den  formaaede 
jo  ikke  at  trænge  til  Bunds  i  Tingene,  men  man  var  heller  ikke  aaben 
imod  den.  Hvad  kan  saa  en  Hund  blive  andet  end  Jbitter?  Naar  to 
Mennesker  holde  af  hinanden,  saa  vil  der  i  mange  Tilfælde  være  en 
Tredjemand,  som  lider  derunder. 

Og  paa  dette  Tidspunkt  fandt  Mødet  Sted  mellem  Hunden  og  Kap- 
tajnen. 

De  to  blev  snart  efter  og  i  Virkeligheden  uadskillelige ;  thi  Kaptaj- 
nen købte  Preusser  af  Smeden. 

Det  havde  holdt  haardt  at  bringe  det  dertil.  Men  dels  var  den  gamle 
Sømand  sejg,  dels  var  Hunden  det  ikke  mindre.  Den  rev  sig  —  da 
den  først  ret  for  Alvor  var  bleven  sig  sine  Følelsers  Styrke  klar  — 
saa  ofte  løs,  og  der  var  saa  ofte  Spektakler  for  dens  Skyld,  at  Smeden 
omsider  gav  efter.  Men  efter  den  Tid  var  der  saa  godt  som  ingen 
Omgang  længer  mellem  ham  og  Spangs ;  thi  i  sine  sodede  og  inde- 
sluttede Grublerier  anklagede  Smeden  Skibskaptajnen  for  at  have 
skilt  ham  af,  først  med  sin  Dreng  og  dernæst  med  sin  Hund :  alt  hvad 
Smeden  havde  haft  kær. 

Og  hvad  nu  Nanna  angaar,  saa  hav^e  hun  ogsaa  „prøvet**  Smedien, 
og  ligesom  Faderen  var  hun  kommet  til  det  Resultat,  at  Omgangen 
var  umulig  i  Længden.  Tønnes'  Fader  havde  i  Begyndelsen  vist  sig 
ligesom  optøet  i  den  vindende  og  tækkelige  Piges  Selskab,  men  da 
hun  efterhaanden  baade  i  ligefremme  og  forblommede  Spørgsmaal 
kredsede  mere  og  mere  om  Sønnens  Navn,  saa  var  Faderens  Mis- 
tænksomhed og  Ærekærhed  vaagnet  samtidig.  Han  skulde  hverken 
have  Ord  for  eller  Udseende  af  at  frenune  nogen  som  helst  Forbin- 
delse mellem  sit  ringe  og  Kaptajn  Spangs  store  Hus ;  lige  Børn  legede 
bedst  og  maaske  —  hvem  kunde  sige  det?  —  naar  saa  endelig  Sønnen 

en  Gang  kom  paa  Friersko,  saa  gjorde  man  sig  kun  lystig  over  ham 
og  lod  ham  drive  af  som  den,  han  var  kommen  l 

Saa  ophørte  Nannas  Gang  i  Smedien.  Hun  behøvede  ikke  noget 
endeligt  Udbrud  af  Smedens  Vrantenhed ;  hun  „drejede  af"  i  Tide  og 
kom  en  Dag  hjem  med  det  kække  Hoved  lidt  mere  knejsende  end 
ellers  og  med  de  smukke  Læber  sammenbidt.  Hun  gik  ind  paa  sit 
Kammer  og  stod  lidt  dér  og  tænkte  efter.  Hun  var  i  Grunden  vred, 
rigtig  vred  paa  Smeden,  men  maaske  netop  denne  Vrede  overfor  Fa- 
deren havde  bidraget  mægtigt  til  med  ét  Slag  at  anskueliggøre  hende 
sit  Hjerte-  og  Sindelag  overfor  Sønnen.  Hun  rev  Kæden  op,  saa'  paa 
de  tre  smaa,  røde  Ting,  lukkede  Øjnene,  saa'  Tønnes  staa  for  sig  — 
og  følte,  at  hun  elskede  Smedens  Søn,  om  der  saa  var  nok  saa  mange 
Smede  til  i  Verden. 


Man  maa  have  fortrolige  i  denne  Verden ;  en  ung  Pige  ikke  mindre 
end  en  ung  Mand.  En  ung  Mand  kan  undertiden  slutte  sine  Hemme- 
ligheder inde  hgs  sig  selv,  en  ung  Pige  aldrig. 

Nanna  havde  ingen  Veninde ;  hun  brød  sig  ikke  om  de  andre  jævn- 
aldrende Piger  i  den  lille  By.  Tanten  var  hende  for  grædefærdig.  Fa- 
deren holdt  hun  saa  meget  af  :^  at  hun  aldrig  kunde  have  betroet  sig 
til  ham.  Thi  hun  holdt  af  ham,  næsten  som  om  han  havde  været  et 
stort  Barn.  Han  var  som  Voks  i  hendes  Haand ;  kun  kendte,  dækkede 
og  bar  over  med  hans  Svaghed.  En  saadan  Følelse  hos  Barnet  nærmer 
sig  stærkt  til  Moderkærligheden.  En  saadan  Mand  betror  man  ikke 
sit  Hjertes  første,  spirende  Hemmelighed  — ;  den  taaler  Dug  af 
Graad,  den  kan  taale  Væde  af  Regn  og  Storm  og  Modgang,  men  ikke 
af  Grog. 

Nanna  havde  betroet  sig  til  gamle  Jakob.  Det  var  kommet  lidt  efter 
lidt,  ingen  af  dem  kunde  sige  hvomaar  eller  hvorledes.  Gamle  Jakob 
forstod  en  halvkvædet  Vise ;  han  havde  vel  ogsaa  været  ung  en  Gang, 
skønt  det  rigtignok  var  meget  længe  siden  og  skønt  mange  betvivlede 
det.  Han  var  i  hvert  Fald  en  opmærksom  Tilhører,  utrættelig  i  at  be- 
svare de  samme  Spørgsmaal  og  bejae  de  samme  Formodninger  —  og 
det  er  i  Grunden  alt,  hvad  forelskede  ønsker. 

Den  unge  Pige  besøgte  ham  saa  ofte,  som  det  nogenlunde  lod  sig 
gøre.  Maaske  vilde  hun  gøre  Stedet,  Signalskuret  og  Bænken  udenfor 
samme,  sin  Afbigt  for  den  Maade,  hvorpaa  hun  havde  drillet  Tønnes, 
sidste  Gang  de  havde  været  sammen  heroppe.  Den  gamle  røg  sine 
Piber  og  nikkede  hen  for  sig ;  den  unge  Pige  talte  om  Faderen  der- 
hjemme og  om  Preusser,  som  nu  havde  forøget  Husstanden,  om  Sme- 
den og  om  den  lange  Vinter,  om  hvad  der  var  forefaldet  af  mærke- 
ligt i  Ugens  Løb  og  om,  hvomaar  Tønnes  kunde  ventes  hjem.  Det  endte 
alt  sammen  her. 

Nanna  vidste  ganske  anderledes  end  sin  Ven  at  dreje  sig.  Men  hun 
var  ]o  ogsaa  en  ung  Pige. 

Vintren  var  endnu  ikke  gaaet  sin  Vej  de  første  Dage  i  April.  Saa 
haardnakket  havde  den  ikke  været  i  mange  Aar,  og  den  havde  været 
lang,  meget  lang  for  Nanna. 

Solen  skinnede  i  Dag.  Det  skulde  egentlig  være  Foraarssolen,  men 
dens  Straaler  traf  Levninger  af  Snedriver  langs  Skovranden  og  under 
Brinken,  og  flere  Hundrede  Alen  ud  i  Bugten  laa  en  fast,  hvid  Is- 
bræmme.  Udenfor  denne  var  Søen  blaa ;  den  saa'  rigtig  frisk  og  ind- 
bydende ud,  men  det  var  kun  meget  faa  Sejlere,  som  havde  taget  mod 
Indbydelsen. 

Gamle  Jakob  stod  med  Kikkerten  for  Øjet.  Nanna  sad  hos  ham 
inde  i  Skuret ;  den  lille  Kakkelovn  var  glorød,  og  hun  maatte  flytte  sig 
for  den. 

„Faar  den  Vinter  da  aldrig  nogen  Ende?"  sagde  den  smukke  Pige 
og  saa'  baade  tankefuld  og  fornærmet  ud. 

Gamle  Jakob  lo  saa  smaat  og  smækkede  Kikkerten  sammen. 

„Hm  I  de  unge  Mennesker  har  altid  saa  travlt.  Hvis  Vinden  sprin- 
ger om  paa  en  Vesten  —  og  det  kan  jo  snart  ske  — ,  saa  er  den  Is 
fløjten,  og  saa  kan  vi  have  Tøvejr  med  det  samme  og  store  Knopper 
inden  8  Dage.  — •* 

Ja,  gid  det  var  saa  vel !"  sukkede  Nanna. 

Hun  rejste  sig  derpaa  og  saa'  tilfældigvis  gennem  det  lille  Udkigs- 
vindve,  som  vendte  ud  mod  Stien,  der  løb  qp  over  Brinken. 

„Hvad  er  der  i  Vejen  ?*"  spurgte  gamle  Jakob. 

Hun  var  traadt  tilbage  og  var  bleven  blodrød.  Derpaa  gjorde  hun 
en  Bevægelse,  først  som  om  hun  vilde  gaa  ind  i  Skabet,  hvor  Jakob 
gemte  sine  Køjeklæder  og  sine  Fødevarer,  og  dernæst  som  om  hun 
vilde  løbe  ud  igennem  Døren. 

Men  i  Døren  stod  allerede  en  rank,  bredskuldret  Skikkelse  med  et 
Ansigt,  som  blussede  efter  et  raskt  Løb  i  den  skarpe  Luft. 

„Tønnes!  nej  virkelig?**  raabte  gamle  Jakob. 

Tønnes  trykkede  Jakobs  Haand  og  vendte  sig  imod  Nanna.  Hun 
havde  aldeles  tabt  Fatningen.  Han  opdagede  det  og  gav  sig  til  at 
snakke  hurtigt  og  i  en  lang  Ramse  om  sig  selv.  Som  forklarende  Af- 
slutning trak  han  en  Tegnebog  op  af  Lommen  paa  sin  blaa  Klædes- 
jakke,  og  ud  af  Tegnebogen  tog  han  et  Stykke  Papir,  som  han  rakte 
Nanna. 

„Her  er  Eksamensbeviset,  baade  Bredden  og  Længden.  Styrmands- 
patentet  faar  jeg  først,  naar  jeg  har  været  ude  en  Rejse  endnu.  Men 
Beviset  er  det  vigtigste;  jeg  er  kommen  ind  som  Nr.  1.** 

»Det  kunde  ikke  være  mindre  I**  erklærede  Jakob  med  Overbevis- 
ning. 

,1  gamle  Dage !"  lo  Nanna  og  værgede  fcM*  sig.  Ja  det  var  en  anden 

Sag!-  — 

Hun  blev  alvorlig.  »Nej,  Tønnes,  Du  skal  være  stille.  Du  vil  dog 
ikke  gøre  mig  vred,  vel  ?  Ser  Du  den  derude !"  raabte  hun  og  pegede 
ud  mod  Iskanten,  hvor  en  Sælhund  i  dette  Øjeblik  skød  op  ligesom 
for  at  se,  hvad  al  denne  Blæst  og  al  denne  Bragen  kunde  betyde. 

Tønnes  var  Jæger.  Ikke  saa  snart  fik  han  Øje  paa  Sælhunden,  før- 
end han  tog  Nanna  fast  i  Armen. 

„Stille  Du ;  bliv  her,  men  rør  Dig  ikke ;  pas  paa  den,  medens  jeg 
løber  hjem  efter  Bøssen  l"  — 

„Hvad;  vil  Du  løbe  hjem  den  lange  Vej?" 

Javel ;  jeg  er  hurtig  tilbage.  Pas  bare  paa  !" 

Det  nyttede  ikke,  hvad  hun  sagde.  Han  sprang  af  Sted  ind  imod 
Land.  Da  ban  kom  i  Landkanten,  maatte  han  springe  over  en  stor 
Revne,  som  Isen  havde  slaaet.  Han  tænkte  ikke  derover,  han  vinkede 
kun  ud  til  hende,  at  hun  skulde  blive,  og  hun  vinkede  ind  til  ham, 
at  hun  nok  skulde  passe  paa;  og  saa  fo*r  han  af  Sted  langs  Stran- 
den. Og  denne  Gang  var  han  lige  saa  hurtig,  som  Nanna  havde  væ- 
ret før. 

Han  kom  aandeløs  hjem. 

„Bøssen  1"  raabte  han.  „Muskedonneren ;  der  er  en  Sælhund !"  — 

Smeden  vrissede  lidt  ad  hans  Ivrighed.  Men  alle  Folk  paa  denne 
Strand  var  Jægere ;  Smeden  ikke  mindre  end  andre. 

„Du  maa  først  tage  Skraldet  ud  af  den,"  sagde  Smeden  og  langede 
den  tunge  Bøsse  ned  fra  sin  Plads. 

Jeg  har  ikke  Tid,"  svarede  Tønnes. 

,3nak !  Det  Skud  er  rustet  fast  i  Løbet  for  længe  siden,  og  Du  skal 
da  ikke  komme  til  nogen  Ulykke  for  en  Sælhunds  Skyld.  Den  venter 
nok  paa  Dig !" 

Jamen  ....!" 

„Ingen  jamen.  Kom  her!"  — 

Der  gik  en  ti  Minuter,  og  der  var  vel  nok  gaaet  en  halv  Time, 
inden  Tønnes  med  den  tunge  Bøsse  i  Haanden  kom  løbende  igennem 
Sandflugtens  tunge  Sand.  Stormen  susede.  Tønnes  blev  saa  trang  om 
Hjertet ;  det  forekom  ham,  at  Skikkelsen  derude  paa  Isen  var  bleven 
saa  paafaldende  lille.  Han  kastede  et  Blik  til  Strandkanten,  medens 
han  skar  af  Sted  i  strakt  Karriere,  og  han  gav  et  Skrig  fra  sig. 

Isen  var  i  Drift. 

Han  sprængte  af  Sted,  indtil  han  var  kommen  til  Stedet  paa  den 
anden  Side  af  Signalskuret,  hvor  han  og  Nanna  var  gaaet  ud.  Inderst 
ved  Land  var  Revnen  vokset;  den  kunde  han  til  Nød  springe  over 
endnu.  Men  en  hundrede  Alen  ude  var  Isfladen  brudt  med  en  stor, 
aaben  Rende,  og  derude  drev  Nanna  af  Sted  med  Isen  til  Søs. 

Han  saa*,  hvor  hun  vinkede  og  vinkede.  Han  skreg  ud  til  hende. 
Han  kunde  ikke  høre  hendes  Skrig;  dem  tog  Vinden  med  sig.  Han 
varsom  forstenet. 

Men  det  varede  kun  et  Øjeblik.  Han  satte  med  et  vældigt  Spring 
over  den  inderste  Revne  og  hastede  frem  ud  over  Isen.  Nu  kunde 
han  se  hendes  Ansigtstræk.  Hun  var  dødbleg  og  dukkede  sig  ned  for 
ikke  at  yde  Stormen  for  meget  Vindfang.  Han  stod  ved  den  aabne 
Rende.  Der  kunde  være  en  Snes  Favne  at  svømme.  Han  tog  Vejret 
dybt»  hævede  den  svære  Bøsse  over  sit  Hoved  og  fyrede  den  af  som 
Nødskud  for  den  gamle  Udkigsmand.  Saa  smed  han  sin  Jakke,  fik 
Støvlerne  af  og  kastede  sig  som  en  Newfoundlænder  ud  i  det  iskolde 
Vand. 

Nanna  var  løbet  til  paa  den  modsatte  Side  af  Renden.  Hun  lagde 
sig  ned  paa  Knæ  og  understøttede  ham  i  hans  Bestræbelser  for  at 
komme  op  igen  paa  den  skøre  Iskant. 

»Stakkels  Tønnes  —  kære,  kære  Tønnes  r—  jeg  vidste,  at  Du  vilde 
komme  f  ** 

Han  laa  paa  Knæ  ved  Siden  af  hende.  Han  havde  ondt  ved  at  faa 
Ordene  frem.  Han  knugede  hende  i  sin  vaade  Favn  og  sagde  hæst 
kun  disse  tre  Ord: 

,Jeg  elsker  Dig  I"   

Et  Par  Timer  efter,  ligesom  Tusmørket  truede  med  at  udslette  et- 
hvert Haab  cm  Undsætning,  hørte  de  to  Kærestefolk,  som  endnu  sad 
knugede  op  til  hinanden  paa  den  drivende  Isflage,  et  Raab : 

»Haiøj;  er  I  levende  endnu  derude?** 

Det  var  gamle  Jakobs  Stemme.  Selv  sad  han  i  Forenden  af  den  Fi- 
skerbaad,  der  bragte  Hjælp. 

Det  blev  aldrig  opklaret,  hvorledes  det  havde  været  den  gamle  Ud- 
kigsmand muligt  med  sine  halvandet  Ben  i  saa  kort  Tid  at  komme  ned 
til  Byens  Fiskere  og  faa  deres  optrukne  Baade  ud.  Men  gamle  Jakob 
hostede  kun  og  forklarede,  at  Kærlighed  gør  stærk. 

„En  Time  senere,  og  der  var  s 'gu  aldrig  blevet  et  Par  ud  af  Jer, 
Børn!"  bemærkede  Kaptajnen,  som  søgte  at  skjule  sin  Bevægelse  i 
det  fjerde  Glas. 

Jamen,  vi  var  jo  et  Par  1**  sagde  Tønnes  stille  med  Nannas  Haand 
i  sin. 


VI 

„Anna  Dorthea"  laa  i  Nordsøen  og  huggede  sig  frem  for  smaa  Sejl, 
Vinden  i  Byger,  Luften  uren,  Barometret  faldende. 

Rejsen  havde  været  kort  denne  Gang.  Vinhuset  Leroy  &  flis  i 
liavre  havde  gjort  fordelagtigere  Tilbud  end  de  gamle  Huse  i  Bor- 

deaux.  Kaptaja  Spang  havde  for  hver  af  de  senere  Rejser  talt  om,  at 
denne  skulde  være  hans  sidste.  Han  vilde  lægge  op  derhjemme ;  han 
blev  ahfor  før  og  altfor  ubehjælpsom,  og  han  kunde  nu  stole  fuld- 
stændig paa  Tønnes,  sin  Førstestyrmand.  Kaptajnens  store,  brede  An- 
sigt skinnede  som  før ;  han  syntes  stadig  at  være  belyst  af  en  dalende 
Oktobersol ;  heri  var  ingen  Forskel ;  snarere  var  Sdnedgangens  Far- 
ve forstærket;  men  Tønnes  iagttog,  hvorledes  de  Træk,  som  han 
baade  kendte  i  deres  jævne  Godmodighed  og  i  deres  heftige  Opblus- 
sen, efterhaanden  slappedes.  Han  tænkte  ved  sig  selv,  at  Tidspunktet 
virkelig  nærmede  sig  for  hans  gamle  Skipper  til  at  lægge  op ;  men  et 
Par  Rejser  mente  han  dog  endnu  .... 

,,Holla,  Tønnes ;  lad  hende  gaa  over  Stag,  førend  den  nsdste  Byge 
kommer  op.  Hun  ligger  mig  saa  død  paa  denne  Boug  !**  — 

Skipperen  stak  Hovedet  op  over  Kahytskappen.  Han  var  som 
sædvanlig  i  Skjorteærmer,  og  hans  Haartjavser  flagrede  i  Vinden. 
Da  han  havde  varskoet  sin  Styrmand,  dukkede  han  atter  ned  i  sit 
Lukaf. 

Tønnes  gav  Ordren  højt  til  Manden  ved  Rattet  og  sprang  selv  med 
til  Storbraseme.  Det  dobbelrebede  Storemerssejl  gik  rundt,  »Anna 
Dorthea**  skød  op  igennem  Vinden,  noget  trægt  og  ikke  uden  at  tage 
dygtig  Vand  over  sig;  saa  fulgte  Foremerssejl,  den  rebede  Fok  og 
Stængestormsejlet.  Da  Vendingen  var  gjort  og  Kludene  atter  fangede 
Vinden,  røg  Stormsejlet  fra  Ligene  med  et  Knald. 

Kaptajnens  Hoved  viste  sig  atter. 

„Vi  faar  klodsrebe  !**  sagde  han. 

Det  sidste  Reb  blev  taget.  Bygerne  kom  op  og  piskede  Søen,  Luf- 
ten blev  mere  og  mere  truende.  Vandet  stod  ret  over  Dækket,  hver 
Gang  den  gamle  Bark  duvede  i  Søerne.  Den  gamle  Skude,  som  havde 
baaret  Kaptajnen  i  en  Menneskealder,  laa  virkelig  tungt  i  Søen ;  Tøn- 
nes mente  altfor  tungt. 

Andenstyrmand,  som  var  den  samme,  der  havde  spillet  Harmonika 
hin  Aften  i  Kroen,  kom  hen  til  Tønnes. 

»Det  var  galt  med  det,  at  vi  flk  Porcelænsjorden  nederst  i  Skuden 
og  Vinfadene  ovenpaa ;  hun  ligger  fælt  dødt,  og  jeg  er  bange  for,  at 
hvis  vi  skal  bruge  Pumperne I** 

Ja  jeg  sagde  det  jo  til  den  gamle,  men  han  vilde  have  det  saa- 
ledes,"  svarede  Tønnes.  „Vi  faar  en  vaad  Nat  I"  — 

„Vi  gør  saa!**  sagde  Andenstyrmand. 

Tønnes  kravlede  hen  til  Rattet  og  saa'  Kompasset  efter.  Der  blev 
sat  to  Mand  ved  Styret,  og  de  surrede  sig.  Tønnes  kiggede  op  i  Rig- 
ningen og  ud  til  Luvart ;  derpaa  raabte  han  pludselig  med  sine  Lun- 
gers fulde  Styrke: 

„Klar  for  en  Braadsø  1** 

Tønnes  tog  selv  med  ved  Rattet,  men  Skuden  lystrede  kun  halvt. 
Den  største  Part  af  Søen  traf  Bougen,  Laaringen  og  det  opstaaende 
midtskibs.  Det  knagede  og  bragede ;  den  ene  af  Rorgængerne  havde 
haet  Tag  i  Tønnes,  ellers  var  han  bleven  skyllet  ned  i  Læ.  Da  Skibet 
atter  havde  rejst  sig  efter  det  voldsomme  Slag,  stod  Kaptajnen  paa 
Dækket  i  sine  Oljeklæder. 

.Er  der  nogen  savnet?**  raabte  han  gennem  Vindens  Tuden  og 
Larmen  af  det  frem-  og  tilbagestrømmende  Vand,  som  ikke  hurtig  nok 
kunde  konune  ud  gennem  Lænseportene. 

Stormen  var  brudt  løs  i  hele  sin  Voldsomhed.  Mandskabet,  hvor- 
iblandt den  til  Skibshund  forfremmede  Preusser,  dukkede  efterhaan- 
den  frem  af  det  sydende  Saltvand  og  Vraggodset,  som  belemrede 
Dækket. 

Det  viste  sig,  at  Andenstyrmand  savnedes. 

Kaptajnen  saa'  paa  Tønnes  og  dernæst  ud  paa  den  vilde  Sø.  Han 
behøvede  ikke  engang  at  kaste  Blikket  til  den  knuste  Storbaad ;  selv 
om  en  Baad  kunde  være  sat  ud,  vilde  det  nu  være  for  sent.  Tønnes 
og  hans  gamle  Skipper  var  uforfærdede  Mænd ;  de  var  tillige  begge 
Mænd,  som  tog  Tingene  saaledes,  som  de  laa  for.  Hvis  nogen  Hjælp 
kande  være  bragt,  saa  vilde  de  have  bragt  den.  Men  intet  mørkt  Punkt 
øjnedes  mellem  de  rygende  Søer  og  —  man  maatte  sørge  for  sig  selv, 
for  Skib  og  Mandskab. 

»Gud  være  hans  Sjæl  naadig  l**  mumlede  Kaptajn  Spang. 

Tønnes  strøg  sig  med  Haanden  over  Panden  og  gik  til  sit  Arbejde. 

Aftnen  faldt  paa ;  Stormen  voksede  snarere,  end  den  aftog  i  Styrke. 

»Hun  trækker  Vand,  gør  hun  1"  sagde  Kaptajnen,  som  selv  havde 
pejlet  Pumperne. 

Tønnes  bekræftede  hans  Udsagn. 

„Vi  faar  dreje  hende  under  !**  sagde  Kaptajnen.  „Hun  arbejder  alt- 
for svært  i  denne  Sø  1"  — 

Barken  blev  holdt  op  saa  nær  Vinden  som  mulig.  Der  blev  pumpet 
uafladeligt,  men  hvert  Øjeblik  blev  Pumperne  uklare  paa  Grund  af 
Porcelænsjorden,  der  blandede  sig  med  Vandet  nede  f  Bunden. 

Skibet  blev  kendeligt  tungere  og  tungere,  dets  Bevægelser,  naar 
det  skulde  undgaa  Søerne,  mere  og  mere  døde.  Om  Natten  hørtes  et 
Skrig ;  og  atter  var  en  af  Besætningen  skyllet  væk. 

Det  blev  en  lang  Nat  og  en  „vaad** ,  som  Tønnes  havde  spaaet.  Ad- 
skillige Gange  dukkede  Skibets  Fører  ned  i  sit  Lukaf ;  Tønnes  vidste 
nok,  hvad  han  bestilte  dér,  men  sagde  intet.  Der  blev  i  det  hele  taget 
ikke  talt  meget  om  Bord  i  „Anna  Dorthea"  denne  Nat. 

Om  Morgenen  erklærede  Kaptajnen  selv,  der  atter  var  kommen 
paa  Dækket  efter  en  af  sine  Forsvindinger,  at  Kahytten  var  halv  fuld 
af  Vand. 

„Vi  maa  holde  Udkig  efter  en  Sejler  1**  sagde  han  kort  og  med  no- 
gen Besværlighed  i  Mælet. 

Tønnes  lod  Ordren  gaa  videre  iblandt  Mandskabet.  Paa  deres  Mi- 
ner kunde  man  læse,  at  de  havde  ventet  herpaa,  og  at  de  havde  op- 
givet Haabet,  selv  om  de  ikke  havde  opgivet  Arbejdet,  ved  at  pumpe. 

Hele  den  luv  Skanseklædning,  Kokkens  Hus  og  Storbaaden  var 
knust  eller  skyllet  væk.  Man  kunde  høre  Vandet  neden  under  Luger- 
ne. Ofte  søgte  et  og  andet  Øje,  ved  Siden  af  at  der  blev  holdt  skarpt 
Udkig  efter  Sejlere,  Skibsjollen  som  den  sidste  Frelse.  Men  om  Bord 
paa  Kaptajn  Spangs  Skib  var  endnu  ikke  de  Ord  udtalt,  som  dog 
i  Virkeligheden  bar  Skibets  Skæbne  i  sig:  „vi  er  i  Færd  med  at 
synke." 

I  det  graahvide  Morgenlys  blev  Flaget  sat  i  Sjov  som  Nødsignal ; 
Flagdugen  blev  bundet  sammen  paa  Midten  og  hejst  op  paa  halv 
Stang. 

Tønnes  og  Kaptajnen  havde  begge  surret  sig  fast  agter  ude,  thi 
Barken  var  nu  ikke  stort  andet  end  et  Vrag,  hvorover  Søen  brød 
uafladelig,  naar  Skibet  rullende  og  tumlende  som  en  drukken  Mand 
lagde  sig  blot  for  Havets  voldsomme  Anfald,  i  Stedet  for  at  afparere 
dem. 

„Jeg  ser  et  Sejl  til  Luvart,  Kaptajn  I**  sagde  Tønnes. 

Kaptajn  Spang  nikkede  blot. 

„Hun  holder  sin  Kurs  T  raabte  en  af  Mandskabet  i  Spænding. 

„Nej  I**  erklærede  Tønnes  rolig.  „Sejleren  har  set  os ;  den  bærer  af 
her  ned  paa  os  I** 

Kaptajnen  nikkede  atter. 

„Det  er  en  Brig  !**  raabte  en  af  Mandskabet. 

„En  Skonnertbrig  !**  rettede  Tønnes.  „Hun  l)ærer  sine  Stumper  ud- 
mærket. Jeg  holder  for,  at  det  er  en  Frugtfarer  !**  — 

Omsider  var  den  fremmede  Sejler  saa  nær,  at  man  kunde  se  den 
ind  paa  Dækket,  hver  Gang  den  kastede  sig  i  den  rygende,  voldsom- 
me Sø. 

„Men  det  er  jo  Skonnertbriggen  1**  raabte  Tønnes.  „Husker  De, 
Kaptajn,  fra  dengang  ...?** 

Atter  nikkede  Kaptajn  Spang.  Han  var  saa  besynderlig.  Tønnes 
iagttog  ham  og  rystede  paa  Hovedet  derved. 

Nu  prajede  Tønnes  derover : 

„Hjælp  os,  hvis  I  kan  I  —  Vi  synker."  — 

I  dette  Øjeblik  styrtede  to,  tre  Stykker  af  Barkens  Mandskab  sig 
over  Skibsjollen,  trods  det,  at  Tønnes  truede  ad  dem. 

Kaptajn  Spang  syntes  forvandlet.  Der  kæmpede  øjensynligt  stri- 
dende Følelser  inden  i  ham.  Han  trak  blot  paa  Skuldrene  ad  Folkenes 
Selvtægt  og  lod  Tønnes  raade  i  et  og  alt. 

Folkene  sad  i  Jollen,  som  endnu  hang  under  Jerndavid *erae.  Nu 
huggede  de  Taljerne  fra,  Jollen  berørte  Vandet ;  de  vinkede  advaren- 
de derovre  i  den  fremmede  Sejler,  men  det  var  for  sent.  En  Sø  greb 
Jollen  med  dens  lille  Besætning  og  knuste  den  i  næste  Øjeblik  mod 
Barkens  Storrøst.  Det  tiloversblevne  Mandskab  opløftede  et  Skrig  og 
ilede  til  Hjælp,  men  Hjælp  var  umulig.  Baad  og  Besætning  var  for- 
svundet. 

Jeg  sagde  Jer  det  I"  raabte  Tønnes  med  funklende  Øjne. 

Derovre  i  Briggen  havde  de  travlt.  Man  kunde  fra  „Anna  Dorthea"* 
se,  hvorledes  Kaptajnen  gav  sine  Ordrer.  Han  manøvrerede  sit  Skib 
som  en  udmærket  Sømand.  At  borde  Vraget  vilde  være  Vanvid  i 
dette  Hav.  De  skar  derfor  om  B<M*d  i  Briggen  to  meget  lange  Liner 
ad  og  gjorde  dem  fast  hver  paa  sin  Side  af  deres  Storbaad.  Saa  lagde 
de  Brog  under  Baaden  og  hev  den  op  i  Taljer  midtskibs.  De  huggede 
Taljerne  ud  og  passede  deres  Snit,  da  Skuden  et  Øjeblik  laa  tværs  i 
Søen  og  Baaden  slingrede  ud  over  Siden ;  de  kappede  Brogen,  Baa- 
den faldt  ned  paa  Vandet  langskibs  agter,  og  nu  firedes  der  i  begge 
Liner  paa  en  Gang;  og  medens  Briggen  skød  op  imod  Vinden  og 
lagdes  i  Linje  med  Vraget,  nærmede  Baaden  sig  hen  under  Hækken 
af  Barken. 

Tønnes  stod  klar  med  et  Langhuk.  Forbindelsen  mellem  Sejleren 
og  Vraget  var  bragt  i  Stand. 

»Nu  hurtig  1"  raabte  Tønnes.  „Alle  Mand  i  Baaden;  ingen  kan 
tage  Tøj  med  sig ;  vi  maa  være  glade,  om  vi  bjærger  Livet  1**  — 

Mandskabet  kom  ud  over  Hækken  og  ned  i  Baaden.  Preusser  peb 
og  holdt  sig  op  til  Kaptajn  Spang,  som  ikke  havde  forandret  sin  Plads 
paa  Dækket. 

»Kom  Kaptajn  I**  sagde  Tønnes  og  tog  sin  Skipper  ved  Armen. 

»Hvad  er  der?**  spurgte  den  gamle  heftig. 

Tønnes  saa'  paa  ham.  Preusser  gøede. 

»Vi  maa  i  Baaden,  Kaptajn.  Skuden  kan  hvert  Øjeblik  synke  under 
08.  Komr  :— 

Kaptajnen  pressede  Sydvesten  ned  om  Panden  paa  sig  og  saa'  hen 
over  sit  Dæk. 

Folkene  i  Baaden  raabte  op,  at  de  skulde  komme. 

»Nuvel  1*"  sagde  Kaptajn  Spang.  Men  Minen  var  saa  fraværende  og 
hans  hele  Holdning  saa  ubestemt,  at  Tønnes  omsider  tog  et  resolut 
Tag  i  ham. 

Preusser  viste  Tænder  ad  sin  forrige  Herre. 

»Saa  gaa  Du  først  !**  raabte  Tønnes,  snappede  Hunden  og  kastede 
den  over  Hækken  ned  til  Folkene,  som  havde  den  yderste  Møje  med 
at  holde  Baaden  fra  at  tørne. 

Da  Hunden  var  borte  fra  Dækket,  syntes  det,  som  om  Kaptajn 

Dnchmaiui :  Samlede  Skrifter,  4de  Blod  8 

Spangs  Modstand  var  brudt.  Tønnes  havde  stadig  Tag  i  ham,  men  den 
unge  Styrmand  maatte  anspænde  sine  Kræfter  næsten  overmenneske- 
ligt for  at  faa  den  svære,  gamle  Mand  ud  over  Skibet  og  til  Sæde  i 
den  vippende  Baad. 

Saa  snart  dette  var  bleven  observeret  fra  Briggen,  haledes  der  i 
Linerne.  Baaden  bevægede  sig  atter  tilbage,  men  det  var  en  farlig 
Rejse,  og  alle  maatte  surre  sig  til  Tofterne  med  Tove,  som  var  an- 
bragte til  dette  Brug. 

Kaptajn  Spang  var  som  et  Barn.  Tønnes  maatte  surre  ham.  Den 
gamle  Mand  sad  med  Ansigtet  i  sine  Hænder  og  Ryggen  vendt  mod 
sit  Skib,  ufølsom  for  og  udelagtig  i,  hvad  der  foregik  omkring  ham. 

Da  de  endelig  alle,  med  utrolig  Besværlighed,  var  kommen  op  paa 
Dækket  af  Skonnertbriggen,  traadte  dennes  Fører  hen  og  slog  sin 
gamle  Ven  paa  Skuldren : 

„Det  er  anden  Gang,  hva*  Du  I  Naa :  Livet  er  kært  for  os  alle,  og 
Skuden  var  jo  gammel  derovre  I"  — 

Kaptajn  Spang  foV  i  Vejret.  Han  gengældte  næppe  Vennens  Haand- 
tryk. 

„Mit  Skib,  siger  jeg  Dig  —  mine  Papirer  I  —  Ah,  hvad  jeg  ejer, 
er  i  Skuden,  siger  jeg.  Jeg  maa  om  Bord,  hører  Du;  jeg  maa  om 
Bord.  Død  og  al  Landsens,  at  jeg  kunde  glemme !" 

Den  fremmede  Skipper  og  Tønnes  saa'  paa  hinanden. 

Kaptajn  Spang  vred  sine  Hænder  og  stampede  i  Dækket.  Han  stir- 
rede ufravendt  over  mod  sit  synkende  Skib.  Endnu  flød  det  jo  paa 
Vandet;  hvad  brød  han  sig  om  Stormen  eller  den  svære  Sø?  Han  . 
hørte  til  den  gamle  Skole  af  Skippere ;  han  var  knyttet  til  sin  Skude 
ved  Baand,  der  var  længere  end  nogen  Redningsline,  syærere  end 
nogen  Trosse ;  han  havde  forladt  sit  Skib  ligesom  i  en  Taage  og  intet 
taget  med,  som  kunde  dokumentere,  hvad  han  havde  besiddet,  og 
hvor  længe  han  havde  haft  denne  Besiddelse.  Endnu  flød  hans  gamle 
Skib  paa  Vandet.  Han  maatte,  han  vilde  derover,  og  vilde  ingen  an- 
den gaa  med  ham,  saa  gik  han  alene. 

Her  var  alle  Forestillinger  unyttige. 

Tønnes  trykkede  den  fremmede  Skippers  Haand. 

„Der  er  intet  andet  for.  Jeg  kender  ham  1**  — 

Ja,  jeg  med  I**  sagde  Skipperen  og  besvarede  Haandtrykket. 

Kaptajn  Spang  og  hans  Styrmand  sad  atter  nede  i  Baaden.  I  det 
Øjeblik,  da  de  lavede  sig  til  at  sætte  af,  lød  en  høj  Tuden  og  Gøen 
fra  Dækket,  og  Preusser  viste  det  ene  Øje  over  Lønningen. 

„Bliv  Du,  hvor  Du  er!**  raabte  Tønnes  til  den.  „Vi  kommer  jo 
straks  igert  1"  — 

Men  Hunden  forstod  uret.  Havde  den  maaske  sine  Tvivl  ?  Det  la- 
der sig  ikke  afgøre.  Den  sprang  ud,  Tønnes  greb  den  i  Ørelappen  og 
halede  den  ind  i  Baaden. 

Og  saa  vippede  de  to  Mænd  og  Hunden  tilbage  igen. 

Denne  Gang  klatrede  den  gamle  Skipper  op  paa  sit  Skib  ved  egen 
Hjælp. 

Preusser  hylede  nede  i  Baaden. 

»Aa,  lang  mig  den  Hund  op  !**  raabte  dens  Herre. 

Tønnes  gjorde  saa. 

„Skal  jeg  komme  op  med  og  hjælpe ?"  prajede  han  til  Kap- 
tajnen. 

„Nej»  jeg  skal  nok  finde  mig  til  Rette  selv  l** 

Jamen  skynd  Dem,  Kaptajn,  hører  De  1**  sagde  Tønnes,  som  æng- 
stelig iagttog  Skibets  mere  og  mere  truende  Bevægelser,  imedens  han 
af  al  Magt  søgte  at  holde  Baaden  klar  af  Skibssiden. 

Der  paafulgte  et  Svar  inde  fra  Dækket,  som  han  i  Baaden  ikke 
hørte.  Tønnes  tænkte  i  dette  Øjeblik  paa  den  Dag,  da  han  i  Bergens- 
jollen  havde  roet  Kaptajnen  ud  til  Fartøjet  paa  Reden  derhjemme. 
Hans  næste  Tanke  var  paa  Nanna.  Hvad  om  hun  vidste,  hvor  de  nu 
befandt  sig  I 

Og  ved  denne  Tanke  blev  Styrmandens  Bryst  fyldt  med  saa  mod- 
stridende Følelser.  Den  kære,  velsignede  Pige !  . . . .  blot  hendes  Fa- 
der nu  vilde  konune!  — 

„Kaptajn  I**  raabte  Tønnes.  „Kaptajn  Spang ;  for  Guds  Skyld  kom  I 
Lad  de  Papirer  være.  Skuden  synker.  Vi  kan  hver  Minut !*" 

Han  holdt  inde. 

Kaptajnen  stod  deroppe  ved  Hækken.  Ved  hans  Side  skelede  Preus- 
ser ned  paa  Baaden.  Der  var  et  aldeles  fremmed  Udtryk  i  Andreas 
Spangs  Ansigt ;  egentlig  et  dobbelt.  I  det  ene  Øjeblik  et  sammenbidt, 
trodsigt,  i  det  næste  et  formelig  højtideligt. 

Sydvesten  var  faldet  af  den  gamle.  Haartjavserne  flagrede  i  Vin- 
den. Han  holdt  en  lille  Papirspakke  og  en  opskudt  Rulle  Tov  i  Haan- 
den  og  pegede  over  imod  Briggen. 

„Dér  I**  raabte  han  og  kastede  Pakken  og  Tovrullen  ned  til  Tønnes. 
«Giv  ham  derovre  dette  nye  Linegods  for  hans  Ulejlighed.  Han  har 
slidt  nok  paa  sine  Trosser  for  os.  Gaa  Du  blot  tilbage.  Jeg  bliver 
her ;  og  . . .  hils  . . .  hils  Barnet  derhjemme  1  Du  og  hun,  I  to.  Gud 
være  med  Jer  I" 

„Kaptajn  l**  raabte  Tønnes  angst.  „I  er  syg ;  kom,  lad  mig  . . . !" 

Han  gjorde  sig  klar  til  at  springe  op. 

Kaptajn  Spang  satte  truende  sin  Haand  frem  og  Preusser  gøede 
rasende. 

„Bliv  dernede.  Dreng,  siger  jeg  Dig!  Skuden  og  jeg  hører  sam- 
men og  vi  følges.  Du  skal  passe  paa  Pigen.  Farvel  I**  . . . 

„Anna  Dorthea**  rullede  tungt  over  paa  den  ene  Side,  rejste  sig 
atter  og  begyndte  derpaa  at  stikke  Snuden  ned  efter  som  en  HvaU 

der  er  træt  af  Overfladen  og  vil  søge  sig  Ro  paa  Bunden.  Der  hale- 
des i  Baadens  Liner  ovre  fra  Briggen.  Ude  fra  den  oprørte  Sø  saa' 
Tønnes,  hvorledes  den  gamle  Skipper  stod  og  støttede  sig  ved  Rattet 
med  Hnnden  ved  sin  Side.  De  graa  Haartjavser  flagrede  i  Vinden, 
som  om  de  viftede  det  sidste  Farvel ;  og  med  Skib  og  Hund  sank  den 
gamle  Skipper  ned  i  den  vilde  Sø,  som  havde  baaret  ham  saa  længe 
paa  sine  Bølger. 


VII 

Der  blev  en  Dør  hastig  aabnet  ud  til  Mørket  udenfor.  En  Lysspræk- 
ke viste  sig  og  forsvandt;  Døren  faldt  atter  til  efter  en  Skikkelse, 
som  bevægede  sig  ud  fra  Huset  og  gennem  den  aabenstaaende  Stakit- 
laage  og  videre  med  uregelmæssijge  Skridt  op  igennem  den  bløde 
Sandvej  mellem  Husene  og  Hytterne  i  den  lille  Fiskerby. 

Skikkelsen  standsede,  rev  Hatten  af  Hovedet  og  lod  November- 
aftnens fine  Støvregn  væde  i  Ansigtet.  Derpaa  fortsatte  den  sin  Gang. 
stedse  med  uregelmæssige  Bevægelser,  snart  feberagtig  hastende 
frem,  snart  gaaende  rent  i  Staa,  op  igennem  Byen  hen  imod  Sme- 
dien. 

Paa  Trappeflisen  til  Smediens  Stuehus  stod  den  stille  og  syntes 
at  betænke  sig.  Der  var  dødt  og  tavst  over  den  lille  Gaard ;  Vinden, 
som  drev  Regnen  foran  sig,  susede  svagt  gennem  de  afbladede  Pile- 
træer; ude  over  Sandflugten  lød  de  vemodige  Slag  af  Søerne  imod 
Stranden. 

Der  blev  aldrig  rullet  ned  for  Vinduerne  i  Smedens  Lejlighed.  Han 
tænkte  ikke  herover.  Enhver  maatte  gerne  se  ham.  I  Aften  kunde 
man  se  ham  sidde  derinde  ved  Bordet  med  sit  lille  Lys  foran  sig  paa 
Bordet,  lyttende  efter,  om  nogen  kom  over  Gaardens  Stenbro. 

Gamle  Jakob  sad  ligeledes  paa  sin  sædvanlige  Plads;  hatis  Pibe 
var  gaaet  ud  saa  vel  som  Smedens ;  de  havde  nok  begge  deres  egne 
Tanker ;  og  de  var  nok  ikke  saa  fornøjelige. 

Saa  rejste  Smeden  sig,  snappede  Lyset  og  gik  hen  til  Døren.  Han 
rev  den  op.  Lyset  faldt  over  den  udenforstaaendes  Ansigt;  det  var 
hans  Søn. 

Smeden  gav  Plads  uden  at  sige  noget.  Tønnes  gik  over  Gulvet  hen 
til  en  af  de  simple  Træstole,  lod  sig  falde  ned  derpaa  og  sad  med  Ha- 
gen imod  Brystet,  Hatten  paa  Hovedet,  Benene  strakt  ud  fra  sig 
uden  at  give  Agt  paa  de  to  gamle. 

Saa  spurgte  Smeden  langsomt : 

„Fik  Du  nu  talt  med  hende?"  — 

Tønnes  saa'  op  —  og  nikkede. 

Smeden  stod  lidt  og  iagttog  ham.  Derpaa  stillede  han  Lyset  hen 
paa  dets  Plads,  tog  sig  en  Stol  og  ventede. 

Der  kom  ikke  det  fjerneste  Forsøg  paa  en  Forklaring  fra  Sønnen. 

Smeden  rykkede  lidt  paa  sin  Stol,  rømmede  sig  hæst  og  begyndte : 

»Vilde  hun  slet  ikke  høre  noget,  Tønnes?** 

Sønnen  virrede  med  sit  Hoved  og  nikkede  derpaa. 

„Sagde  hun  ikke  noget?**  spurgte  Smeden. 

»Nej.  Hun  hørte  paa  min  Forklaring  ligesom  forleden,  da  jeg  kom 
hjem.  Jeg  gav  hende  den  hele  Forklaring  om  igen  og  bad  hende  blot 
om  at  række  mig  Haanden.  Hun  saa*  bare  paa  mig  —  saadan ;  saa 
rejste  jeg  mig.  saa  rejste  hun  sig  ogsaa ;  saa  rakte  jeg  atter  Haanden 
frem,  hun  lagde  blot  sine  Arme  over  Kors  og  saa  sagde  hun  Far- 
vel!" — 

Dette  ramsede  Tønnes  op,  ligesom  om  det  var  noget,  han  kunde 
buske  udenad.  Betoningen  var  fuldstændig  ensformig.  Ved  det  sidste 
Ord  sank  atter  Hagen  ned  paa  Brystet. 

Smeden  iagttog  ham  skarpt  og  rykkede  nærmere. 

»Sagde  hun  slet  ikke  andet?" 

Tønnes  lukkede  Munden  op  og  atter  i,  uden  at  der  kom  nogen  Lyd. 
Han  tog  sin  Hat  af  og  betragtede  den,  som  om  det  var  en  meget 
gaadefuld  Ting. 

»Tønnes  I"  sagde  Faderen  lidt  haardt. 

Det  foV  igennem  den  unge  Mand.  Han  rettede  sig  op  i  Seedet  og 
hviskede  ud  i  Stuen : 

»Hun  sagde :  Det  er  forbi  imellem  os  l" 

I  dette  Øjeblik  sprang  Smeden  og  gamle  Jakob  op  og  ilede  hen  til 
Tønnes. 

De  fangede  ham  op  i  deres  Arme,  just  som  han  var  i  Begreb  med, 
svimlende,  at  falde  forover  ud  paa  Gulvet. 

»Tønnes,  Tønnes,  min  Dreng!"  raabte  Smeden  og  holdt  paa  den 
sitrende,  muskuløse  Krop,  som  bævede  og  rystede  under  den  vold- 
somme Anstrengelse  for  at  undertrykke  den  frembrydende  Hulken. 

»Jeg  er  syg,"  mumlede  Tønnes.  »Lad  mig  —  lad  mig  komme  ind 
og  ligge  . . . !" 

Smeden  saa'  vild  ud  af  Øjnene. 

Hans  ene  Arm  laa  om  Ryggen  paa  Sønnen.  Med  sin  knyttede  højre 
Haand  slog  han  i  Bordpladen,  saa  at  Lyset  sprang  højt  i  Vejret. 

»Hun  skal  betale  mig  det!  Hun  skal " 

Tønnes  greb  om  hans  Arm. 

»Du  maa  ikke  sige  noget  ondt  om  hende,  hører  Du!"  mumlede 
han.  »Du  maa  ikke!  O  Gud,  hvor  jeg  er  svimmel  . . ." 

»Det  tror  jeg  nok!"  hviskede  gamle  Jakob.  »Ingen  Søvn,  ingen 
Spise !" 

De  to  samle  ledte  ham  ind  i  det  lille  Kammer,  trak  Kladderne  af 
ham,  som  han  ikke  havde  været  af  siden  Hjemkomsten,  og  fik  ham 
lagt  i  Sengen. 

Tønnes  laa  med  lukkede  Øjne. 

„Han  har  vist  Feberen  !**  hviskede  Jakob. 

Ja!**  sagde  Smeden,  som  havde  taget  Sønnens  Haand. 

„Hvad  skal  vi  gøre  ved  ham?**  spurgte  Jakob  som  før. 

„Vi  skal  sidde  ved  ham,  til  han  bliver  bedre.  Du  skal  lave  ham  en 
Kop  stærk  Kaffe,  saa  stærk  som  Du  kan.  Med  ondt  skal  man  ondt 
fordrive.  Og  i  Morgen  gaar  jeg  hen  og  taler  med  hende."  — 

Tønnes  aabnede  Øjnene  og  stirrede  paa  Faderen.  Det  syntes,  som 
om  han  vilde  sige  noget.  Men  Øjnene  faldt  atter  til.  Han  begyndte 
lidt  efter  at  mumle  og  derpaa  at  snakke  forvirret. 

„Det  er  præcis  som **   begyndte  Jakob. 

„Stille  1"   hviskede  Smeden. 

Lidt  efter  sagde  Jakob : 

Jeg  tror  dog  ikke,  at  Kaffen  vil  gøre  godt  !**  — 

„Nejl**  sagde  Smeden. 

De  to  gamle  blev  siddende  Natten  igennem  inde  i  det  lille  Kam- 
mer   

Næste  Dag,  ved  Middagstid,  gik  Smeden  igennem  den  grønmalede 
Stakitlaage  og  bankede  paa  Døren  til  Kaptajn  Spangs  Hus 

Tanten,  klædt  i  sort,  lukkede  op. 

Om  Nanna  var  inde? 

Jo,  det  var  hun! 

Om  man  kunde  faa  hende  i  Tale? 

Jo  —  ja,  det  vil  sige  —  jeg  skal  se l 

Og  Tanten  gik  ind,  medens  Smeden  stod  og  ventede  i  Forstuen. 

Han  kom  ikke  til  at  vente  længe.  Han  hørte  Tanten,  som  gjorde 
nogle  Forestillinger;  men  hun  blev  afbrudt  kort  ved  Nannas:  „Lad 
ham  komme  I** 

Smeden  traadte  ind.  Nanna  sad,  sortklædt,  henne  ved  Vindvet  og 
havde  noget  Haandarbejde  for.  Uden  egentlig  at  have  skæmmet  sig, 
mærkede  man  dog  i  hendes  Ansigt  Sporene  af  den  store  Sorg,  som 
nylig  var  overgaaet  Huset.  Haaret  var  desuden  i  det  sidste  Aarstid 
bleven  lidt  mørkere.  Minen  i  det  smukke  Ansigt  alvorligere.  Da  Sme- 
den havde  gjort  sin  korte  Hilsen,  overfoV  der  liende  en  hastig  Rødme, 
som  hun  imidlertid  lige  saa  hurtigt  fik  Bugt  med.  Hun  satte  en  af 
de  hvide  Tænder,  efter  gammel  Vane,  i  Læben,  og  bøjede  Hovedet. 

Han  kunde  begynde. 

Smeden  betragtede  hende.  Han  bemærkede,  at  hun  endnu  bar 
Halskæden,  men  hun  bemærkede  ikke  det  Blik,  der  ledsagede  Sme- 
dens Opdagelse. 

Han  talte  staaende.  Hun  bad  ham  ikke  sidde  ned.  Han  talte,  i  Be- 
gyndelsen tungt,  lidt  efter  lidt  ganske  flydende,  som  en  Mand,  der  i 
Forvejen  har  afvejet,  hvad  han  Vil  sige.  Han  talte  som  den,  der  har 
en  vanskelig,  men  dyrebar  Sag,  ret  en  Hjertesag,  at  forfægte.  Han 
nævnte  kun  en  eneste  Gang  Sønnens  Navn.  Da  ban  saa',  at  det  ikke 
gjorde  den  ventede  Virkning,  formørkéSes  hans  Ansigt.  Han  klemte 
Haanden  fast  om  Hatteskyggen  og  endte  med  at  gøre  Pigen  ansvarlig 
for,  hvad  der  kunde  ske  med  Sønnen. 

Der  blev  et  Ophold. 

Hun  ventede ;  hun  vilde  vide,  om  der  var  en  Fortsættelse.  Sme- 
dens sidste  Ord  havde  gjort  hende  kold.  Der  kom  intet.  Hun  løftede 
Hovedet  og  saa'  paa  sin  Elskers  Fader: 

,,Har  Tønnes  bedet  Dem  om  at  gaa  herhen  og  sige  mig  dette?** 

Smeden  svarede :  nej  I 

„Ikke?  Saa  har  jeg  altsaa  kun  med  Dem  ai  gøre?"  — 

»Tønnes  er  sygl**  svarede  Smeden,  hvis  Mine  blev  mørkere  og 
mørkere. 

.Saa  ?  Han  bliver  vel  nok  rask  igen  !**  — 

Smeden  mumlede  mellem  Tænderne. 

»Har  Du  da  slet  ingen  Medlidenhed  ?"  fik  han  endelig  vristet  frem. 

Hun  rejste  sig  og  saa'  hen  til  Døren,  som  Tanten  havde  ladet  staa 
paa  Klem.  Det  kæmpede  inden  i  fiende,  men  hun  betvang  Stemmen 
og  de  frembrydende  Taarer. 

»Har  han  maaske  haft  Medlidenhed?  Hvor  kunde  han  saaledes  gaa 
fra  Fa'r,  fra  en  gammel  Mand,  hvem  han  skylder  alt?  ja  altl  — 
Men  det  er  ufornødent  at  tale  længer  herom.  Jeg  har  sagt  ham,  hvad 
jeg  ikke  behøver  at  gentage  for  Dem.  Jeg  havde  kunnet  bære,  at 
begge  var  bleven  borte ;  thi  det  er  nu  Sømænds  Lod ;  men  jeg  kan 
aldrig  bære  over  med,  aldrig  tilgive  den,  som  i  Nødens  Stund  svig- 
ter.. .  Nej,  nej . . .  Gaa,  siger  jeg  Dem  I Det  er  i  Nødens  Øje- 
blik, at  det  skal  vise  sig,  hvad  man  er.  Det  har  Tønnes  vist,  og  derfor 
siger  jeg  til  Dem  ligesom  til  ham  selv :  Gaa  f  det  bliver  ikke  ander- 
ledes. . ." 

Hun  havde  talt  med  stigende  Heftighed.  De  sidste  Ord  var  igen 
rolige ;  ganske  rolige  og  tydelige ;  der  kunde  ikke  tages  fejl  heraf. 

Smeden  lagde  sin  Haand  paa  Dørklinken  bag  sig.  Derpaa  snappede 
han  den  til  sig  og  udstrakte  den  truende  mod  den  unge  Pige. 

»Og  Dig  siger  jeg,  at  Du  aldrig  har  fortjent  en  Mand  som  min 
Dreng  derhjemme.  Aldrig ;  hvor  kæphøj  Du  endogsaa  er.  Jeg  har  talt 
med  alle  de  gamle  Skippere  her  i  Byen,  og  de  siger,  at  Drengen  ikke 
kunde  have  baaret  sig  anderledes  ad,  og  at  han  maatte  være  gal,  om 
han  var  bleven  om  Bord.  Jeg  haaber  nu  til  Ham  deroppe,  som  er  større 
end  de  største  Kaptajner,  at  min  Søn  skal  blive  til  Menneske  igen 

efter  denne  Tur.  Hvis  han  bliver  det,  saa  er  det  ikke  din  Skyld,  og 
hvis  han  ikke  bliver  det,  saa  ....  saa  ..  I*" 

Her  snappede  Smeden  efter  Ordene.  Idet  han  lukkede  Døren  op. 
tilføjede  han: 

„Det  er  Deres  Tur,  Jomfru  Spang,  forstaar  De?  Det  er  Deres  Tiir 
Farvel  r 

Han  lukkede  atter  Døren  op  og  stak  Hovedet  ind  med  Øjnene 
gnistrende  af  Vrede  : 

„Men  min  Skyld  bliver  det  ikke,  om  De  ikke  bliver  vist  af,  Jom- 
fru!"  — 

Nanna  havde  vendt  Øjnene  bort.  Ved  Smedens  sidste  Ord  kom 
Hovedet  atter  i  Vejret  og  Øjnene  skød  Lyn. 

Da  den  forskrækkede  Tante  kom  ind,  kastede  den  unge  Pige  sig 
om  hendes  Hals  og  knugede  hende  til  sig  under  voldsom  Graad  og 
uforstaaelige  Ord.  Nanna  vilde  have  revet  Halskæden  af  sig,  men 
Tanten  tyssede  paa  hende  og  tog  lempelig  hendes  Haand  bort.  Og 
Kæden  blev,  hvor  den  var. 


Der  var  akkurat  gaaet  et  Aar  siden  hine  Novemberdage.  Det  var 
Aften;  en  regnfuld,  ruskende  Aften,  men  med  større  Styrke  i  Vin- 
den og  mere  Uhyggelighed  i  dens  Tuden,  end  Aftnen  i  Fjor.  Lyset, 
som  stod  paa  Bordet  foran  Nanna,  viftede  og  flagrede  i  Trækvinden, 
som  pinte  sig  ind  gennem  Vindveme.  Rundt  omkring  Huset  tudede 
det,  og  Døre  og  Tagfløj  klaprede  og  peb  i  Nabolavet.  Nanna  var 
saa  optaget  med  et  Arbejde,  at  hun  ikke  lagde  synderlig  Mærke  til 
disse  paa  denne  Strand  og  ved  denne  Aarstid  lidet  mærkelige  Lyde. 
Af  en  trykt  Bog,  som  laa  opslaget  foran  hende,  stræbte  hun,  ikke 
uden  Besværlighed,  at  overføre  nogle  Vers  paa  et  Ark  hvidt  Papir, 
hvor  Begyndelsen  allerede  var  gjort  med  nogle  Blækklatter  og  Ud- 
stregninger. Bogen  var  en,  som  hun  havde  laant  hos  Skolelæreren; 
Papir,  Pen  og  Blæk  var  hendes  eget ;  det  var  sjælden,  hun  gjorde  Brug 
deraf ;  derfor  alle  disse  Ophold ;  derfor  det  meget  Blæk  paa  Fingrene. 

Paa  Papiret  kom  til  at  staa  disse  Vers : 

Hvem  er  min  Fjende?  mon  den,  som  jeg  slog? 

Hvor  er  da  min  Ven? 
Ud  gennem  Verden  en  Vandringsmand  drog, 

Søen  ham  bar,  men  Søen  bedrog. 

Som  den  altid  er  vant  at  bedrage ; 
Jeg  syntes  i  Drømme,  jeg  havde  ham  igen, 
Han  var  tro,  han  var  god,  var  min  kæreste  Ven ; 

Jeg  er  vaagen,  jeg  kalder  Dig  tilbage. 

Vindene  skifte  som  Menneskenes  Sind ; 

Stranden  ligger  fast. 
Bølgerne  storme  mod  Strandbredden  ind, 

Skibet  er  ude  for  Strøm  og  Vind, 

Men  jeg  kender  min  Skipper  og  hans  Skude. 
Du  Skipper,  som  tumler  med  Havet  i  Kast, 
Og  laa  Du  og  drev  paa  en  Stump  af  din  Mast, 

Jeg  tog  Dig  fra  Havet  derude  I 


Tanten  stak  Hovedet  ind  af  Døren. 

»Hvad  sidder  Du  oppe  —  og  skriver?** 

Nanna  gemte  hurtig  sit  Papir. 

Tanten  kom  ind  i  Kammeret  og  nærmede  sig  Bordet. 

»Véd  Du,  at  —  jeg  hørte  det  nu  for  nylig  derovre  fra  Naboens,  som 
taler  med  Smeden  nu  og  da  —  at  —  at  Tønnes  kommer  hjem  ?** 

Nanna  bøjede  Hovedet. 

»Det  er  ganske  sikkert.  Han  er  undervejs.  Der  er  skrevet  til  Rede- 
riet fra  den  Havn  i  England,  som  —  ja,  jeg  har  glemt  Navnet,  —  men 
det  er  ganske  sikkert.  Skibet  skal  mønstre  af  i  ....  Jøsses,  sikken  et 
Vejr!" 

Og  det  gamle  Fruentimmer  slog  Hænderne  sammen  og  holdt  dem 
foldede,  medens  hun  lyttede  til  Stormen  der  udenfor. 

Den  peb  og  tudede ;  den  halsede  rundt  omkring  Huset.  Døre  klap- 
rede. Tagfløjene  hvinede,  og  nogle  Hunde  tudede  om  Kap  med  Vin- 
den. 

Nanna  svarede  intet.  Saa  nikkede  Tanten  Godnat.  Idet  hun  vilde 
gaa  ud  af  Stuen  med  Lyset,  som  hun  bar  i  Haanden,  slukkedes  det 
i  Trækvinden.  Hun  gik  tilbage  og  tændte  det  hos  Nanna.  Medens  hun 
stod  hos  hende,  bøjede  det  gamle  Fruentimmer  sig  ned  og  kyssede 
den  unge  Pige. 

Nanna  besvarede  Kysset  lidt  utaalmodig.  Da  Tanten  var  gaaet,  sad 
hun  en  Stund  med  Hænderne  foldede  over  Knæene.  Saa  klædte  hun 
sig  langsomt  af,  slukkede  Lyset  og  lagde  sig  i  sin  korte,  snehvide 
Seng. 

Hun  var  vaagen  flere  Gange.  Stormen  steg ;  men  omsider  faldt  hun 
dog  i  en  hst  Søvn  uden  Drønune. 

Hun  vaagnede  ved  en  sælsom  Forening  af  Lyde.  Hun  rejste  sig 
over  Ende,  endnu  halv  forvirret,  og  søgte  at  blive  klar  over,  hvor 
hun  var  og  hvem  hun  var. 

Det  forekom  hende  nu,  i  Mørket  og  under  det  forfærdelige  Bulder 
der  udenfor,  ligefrem  mærkeligt,  at  hun  havde  kunnet  sove  saa  fast. 
Hun  var  vant  til  at  høre  Stormen  i  alle  dens  Anfald.  Men  i  Nat  var 

den  rent  ud  sagt  brølende.  Og  saa  denne  underlige  Bilyd  og  den  kolde 
Luftstrøm,  der  strøg  igennem  Kammeret. 

Hun  blev  lidt  underlig.  Hun  satte  den  ene  Fod  udenf(M*  den  varme 
Seng.  Foden  blev  iskold  og  vaad.  Hun  sprang  op  og  ud  paa  Gulvet. 
Hun  kunde  ikke  hitte  Svovlstikker,  hun  fik  grebet  sit  Skørt,  som  laa 
over  Stolen,  og,  medens  hun  trak  det  ned  over  Hovedet  og  bandt  det 
om  Lænderne,  raabte  hun  højt  paa  Tanten. 

Ingen  svarede. 

Pigen  vadede  gennem  Vandet ;  —  der  stod  Vand  over  KammerguK 
vet.  Hun  fik  Døren  op,  kom  ud  i  Forstuen,  raabte  igen  paa  Tanten, 
hørte  en  Lyd  som  af  et  Svar  og  fandt  endelig  frem  ind  til  det  gamle 
Fruentimmer,  hvem  hun  traf  halvdød  af  Angst  og  lysvaagen. 

„Men  hvorfor  har  Du  ikke  vækket  mig  tidligere?**  raabte  Nanna. 

„Ak  Gud  :r—  ak  Gud  T  Det  var  alt,  hvad  hun  kunde  faa  ud  af  Tan- 
ten. 

De  to  Kvinder  søgte  sig  Vej  udenfor  Huset.  Noget,  noget  ganske 
usædvanligt  maatte  være  sket.  Udenfor  fik  de  delvis  Forklaring.  Hav- 
vandet stod  op  rundt  omkring  Huset,  helt  ind  igennem  Kartoffelhaven, 
med  skvulpende  Kast,  med  formelig  Skyllen  frem  og  tilbage,  som  om 
det  kunde  have  været  nede  paa  selve  Stranden. 

Der  var  ikke  Tale  om  at  meddele  sig  til  hinanden.  De  holdt  fast  i 
hinandens  Skørter  og  stred  sig  imod  den  voldsomme  Vind  og  gennem 
Vandet  ud  paa  Vejen,  som  løb  langs  med  Husene.  Vejen  var  en  strid 
Strøm.  Skikkelser  løb  dem  forbi.  De  raabte  dem  an,  men  fik  kun  det 
Svar: 

„Havet  kommer  I** 

De  stred  sig  op  igennem  Vejen.  Den  hele  By  syntes  at  staa  under 
Vand.  Flere  og  fiere  Skikkelser  sluttede  sig  i  Mørket  til  dem.  Det  var 
Fruentimmerne  rundt  omkring  fra  Byen.  De  jamrede  eller  skreg  gan- 
ske højt,  og  de  to  Kvinder  fulgte  instinktmæssig  den  almindelige  Be- 
vægelse op  igennem  Byen,  ind  over  Sandfiugten,  op  imod  Skovbrin- 
ken. 

„Vorherre  fri  og  frels  os ;  Verden  forgaar !"  raabte  Tanten. 

„Det  er  Søen  T  svarede  Nanna,  som  nu  omtrent  havde  genvundet 
sin  Fatning.  „Den  har  oversvømmet  Stranden  med  denne  Paalands- 
storm.  Lad  os  se  at  komme  op  til  gamle  Jakob  !**  — 

„Hvad  bliver  der  af  Huset?"  spurgte  Tanten  grædende. 

„Huset  staar  vel  nok ;  og  hvis  det  ikke  staar,  saa  falder  det.  Vi  kan 
intet  gøre!"  svarede  den  unge  Pige  rolig  og  trak  det  gamle  Fruen- 
timmer med  sig. 

De  hørte  ikke  efter,  hvad  der  blev  sagt  eller  skreget  omkring  dem. 
De  blev  dreven  frem  af  Stormen,  som  foV  med  ustandselig  Styrke 
hen  over  den  nøgne  Flade,  gennem  Mørket  op  imod  Brinken.  De  kun- 

de  akkurat  skelne  den ;  de  naaede  den,  klatrede  op,  gled  tilbage,  faldt, 
slog  sig,  og  klatrede  atter  op. 

Jeg  kan  ikke  mere  !**  stønnede  Tanten. 

Nanna  havde  samlet  hele  sin  Karakters  Styrke,  hele  sit  Mod,  sin 
Aandsnærværelse,  sin  Hjemmevanthed  med,  om  ikke  slet  saa  vold- 
somme Optrin,  saa  dog  med  voldsomme  Optrin  af  Elementerne  i  For 
ening.  Men  dette  var  dog  næsten  for  meget  for  den  unge  Pige. 

Der  var  ikke  Tanke  af  Læ  her  i  Skovens  Udkant.  Træerne  bragede 
imod  hverandre  med  ildevarslende  Lyde.  I  Mørket  snublede  de  to 
Kvinder  over  Trærødderne,  og  naar  de  vilde  meddele  sig  til  hinanden, 
saa  overdøvede  Vindens  Stød  i  Skoven  og  Søens  Bulder  paa  Stranden 
al  menneskelig  Tale.  Det  var,  som  om  Søen  med  hvert  Øjeblik  voksede 
dernede  over  Sandflugten.  Det  var,  som  om  Havet  gik  op  i  Skoven. 

De  to  Kvinder  kastede  sig  ned  et  lille  Stykke  inde  mellem  Træerne. 
De  følte  ikke  —  Nanna  i  det  mindste  ikke  —  hvorledes  Vinden  og 
den  raakolde  Novembernat  gennemisnede  dem  i  deres  tynde  og  vaade 
Paakla^lning.  De  følte  kun  Angst,  Angst  for  Byen,  for  Uvejret,  for 
noget  ubestemmeligt.  De  knugede  sig  op  imod  hinanden 

Nanna  tænkte  i  dette  Øjeblik  paa  Tønnes. 

Saa  brød  Morgenen  omsider  frem.  De  gik  igennem  Skoven  og  hen 
til  Signalstationen.  De  fandt  Skuret  halvt  knust  under  et  omstyrtet 
Træ.  Masten  med  Kurveballoneme  var  blæst  om.  Fra  denne  Station 
kunde  ikke  længer  Vindens  Styrke  vises;  men  det  var  ogsaa  over- 
flødigt Orkanen  talte  tydeligt  nok  selv.  Gamle  Jakob  stod  udenfor 
Skuret,  omringet  af  en  Skare  blege  og  jamrende  Kvinder  nede  fra  Fi- 
skerbyen. Han  søgte  at  trøste  dem,  saa  godt  han  formaaede.  Da  han 
flk  Øje  paa  Nanna  og  Tanten,  hinkede  han  hen  imod  dem,  knugede 
deres  Haand  og  pegede  ned  for  sig  over  Stranden. 

Der  saa'  da  saaledes  ud  over  Stranden : 

En  bestandig  frem  og  tilbageskyllende  Vandmasse,  blygraa  og  ski- 
dengul i  Dagskæret,  inderst  mod  Skovbrinken  blandet  med  væltende 
Lerklumper  og  tumlende  Træstammer,  yderst,  paa  den  forhenværende 
Havstok,  kantet  med  fraadende  Brændinger,  hvis  tunge  Skum-  og 
Sandmasser  sprang  favnehøje  Spring  i  Vejret  og  føg  rygende  ind  igen- 
nem Skoven  og  næsten  blindede  de  dér  staaende,  angstfulde  ven- 
tende. 

Bag  disse  Brændinger,  som  i  dobbelte  og  tredobbbelte  Rader  be- 
tegnede Stedet,  hvor  forhen  Strandens  Beboere  traadte  deres  sindige 
Gang  til  og  fra  deres  daglige  Gerning,  rullede  Havbugten  sine  mæg- 
tige Søer  ind  imod  Landet,  idet  Havet  stedse  nærede  Brændingen 
med  fornyet  Anfaldsstyrke  og  hidsede  den  op  til  et  Raseri,  som  om  alt 
skulde  opsluges,  som  om  den  stejle  Skovbrink  ikke  engang  var  Værn 
og  Vold  nok. 

Den  lille  By  laa  som  en  0  i  Havet,  selv  gennemskaaret  af  rivende 
Kanaler.  I  disse  snevre  Indvande  saa's  Mændene  at  kæmpe  en  Kamp 
for  at  redde  deres  Baade,  deres  Huse,  deres  Ejendele.  Nogle  af  Baa- 
dene  laa  knuste  under  den  udhulede  Skovbrink,  hvis  sorte  og  brand- 
røde Trærødder  stak  uhyggelige,  som  Slanger  i  Bundter  og  Nøgler* 
frem  af  Dyndet,  behængte  med  Tang,  tyngede  af  Vraggods  og  Jord- 
skred. Nogle  af  de  yderste  og  daarligste  Hytter  var  allerede  styrtede, 
og  hele  den  larmende,  sydende,  skvulpende  Strandfiade  var  oversaaet 
med  Fiskeredskaber,  Taglægter,  Sparreværk,  Planker  og  alle  mulige 
Genstande,  som  kom  og  forsvandt,  øjnedes  og  dukkede  under. 

Over  det  hele  hang  den  tunge  Himmel  med  sine  lave  Skyer,  som 
en  uhyre  Pose,  hvoraf  Regn  og  salt  Skum  og  Orkanens  voldsomme 
Kast  styrtedes  ud  under  en  Hylen  og  Tuden,  der  mindskedes  enkelte 
Øjeblikke  for  atter  at  tage  fat  saa  meget  vildere,  saa  meget  ubøn- 
hørligere. 

Men  Opmærksomheden  for  alt  dette  —  de  stakkels  Strandboeres 
Iagttagelse  af  deres  egen  truende  Ruin  —  afløstes  af  Opmærksom- 
heden for  et  andet  Syn,  som  paa  denne  Kyst  i  umindelige  Tider  havde 
kunnet  gøre  Regning  paa  Beboernes  Deltagelse  —  ligegyldigt  under 
hvor  fårefulde  Omstændigheder  man  selv  befandt  sig. 

En  Sejler  var  allerede  i  nogen  Tid  af  et  og  andet  øvet  Øje  bleven 
set  ude  over  Bugten.  En  Sejler  under  denne  Orkan !  Det  var  da  og- 
saa  kun  saa  som  saa  med  Sejladsen. 

Nogle  Fiskere  nede  fra  Byen,  som  havde  bragt  deres  Baade  i  fore- 
løbig Sikkerhed  og  hvis  Huse  var  de  mindst  truede,  kom  op  for  at 
hente  deres  Koner  og  Døtre  ved  Signalskuret. 

De  vekslede  nogle  Ord  med  gamle  Jakob  og  medens  de,  lidt  barsk 
og  uden  lang  Forklaring,  affærdigede  Fruentimmernes  mange  Spørgs- 
maal,  gav  de  sig  til  at  drøfte  Skibets  Stilling,  Muligheden  for  at  klare 
Pynten  fra  sig. 

„Hun  presser  haardt  nok  paa  !*"  sagde  en. 

„De  klarer  sig  aldrig,  aldrig  i  Verden  !**  forsikrede  Jakob,  som 
havde  grebet  til  Kikkerten. 

„Strømmen  sætter  hende  ind.  Mærkeligt  nok,  at  hun  endnu  kan 
føre  de  Stumper,  som  hun  kan.  Se  saa,  der  gik  Fortoppen.  Ja,  jeg 
tænkte  det !"  — 

Hvis  man  endnu  havde  haft  nogen  Tvivl,  saa  forsvandt  den  sidste 
ved  Skibets  Bevægelse.  De  tog  Roret  ind  derude  og  lod  løbe  for  Stor- 
men. Kursen  var  ret  paa  Land. 

Ikke  saa  snart  var  dette  sét,  førend  der  kom  Liv  i  Fiskerne.  Ogsaa 
Fruentimmerne,  som  vidste,  hvad  der  forestod,  glemte  for  en  Stund 
deres  egne  Anliggender.  Gamle  Jakob  hinkede  i  Forvejen,  Nanna 
fulgte  ham  med  nogle  af  de  mest  behjertede  Koner  og  Piger ;  alle  Fi- 

skerne  gik  langs  Skovkanten  indtil  dér,  hvor  Vejen  skar  igennem  ned 
til  Smedien. 

»Smeden  har  det  da  endnu  paa  det  tørre  I**  sagde  en. 

Ja  saa  omtrent/  svarede  en  anden.  „Han  er  selv  ude  at  bjærge 
Baade.  I  Dag  har  han  nok  slukket  paa  Komfuret  !**  — 

Her  ved  Vejen  viste  det  sig  i  den  frembrydende  Dag,  at  Søen  ved 
sine  egne  Anstrengelser  havde  dannet  en  Slags  Dæmning  af  opskyl- 
let Sand,  Vraggods  og  deslige.  Man  kunde  med  nogen  Besværlighed 
naa  ned  til  Smedien.  Men  længer  kom  man  heller  ikke.  Aaen  var  op- 
svulmet og  blandede  sit  Vand  med  Vandet  ude  over  Sandflugten  og 
inde  mellem  Udhusene  og  Kartoffelhaverne.  Udenfor  Smedien  stod 
Smeden  selv  med  en  Del  Mænd  af  Byen.  De  havde  bjærget  nogle 
Baade,  og  disse  var  bleven  anbragte  i  Gaarden  og  langs  med  Planke- 
værket, som  om  de  ventede  paa  Reparationer  —  hvortil  de  alle  sam- 
men syntes  at  trænge. 

Mændene  havde  foreløbig  opgivet  deres  Bjærgningsarbejde  i  og 
omkring  den  overskyllede  By.  Det  var  et  større  Bjærgningsarbejde, 
som  nu  forestod. 

Alles  Øjne  var  vendte  mod  Havet.  Den  fremmede  Sejler  var  alle- 
rede duvende  og  skummende  gennem  Søerne  saa  langt  inde  over 
Grundene,  som  ingen  Skude  nogen  Sinde  havde  været,  paa  ret  Køl, 
under  almindelige  Forhold. 

»De  derude  maa  kende  til  Stranden  her,  siden  de  netop  sætter 
hende  paa  det  Sted  !**  var  der  en,  som  raabte. 

»Nu  støder  den  !*  raabtes  der  af  en  anden. 

»Nej  endnu  ikke!** 

»Nu  da  !**  raabte  Smeden  og  løftede  Armene,  som  om  han  vilde  af- 
bøde Stødet. 

Han  var  ikke  til  at  kende  i  Dag.  I  store  Vadestøvler,  Sydvest  ned 
over  Nakken,  Uldskjorte  og  opsmøgede  Ærmer  stod  han  der  med  en 
opskudt  Line  i  Haanden  og  syntes  at  kommandere  den  hele  By. 

Skuden  var  stødt ;  en  Gang  —  to  Gange.  Den  stod  dér,  hvor  Fi- 
skerne ellers  halede  deres  Baade  op,  midt  i  Brændingen,  omsydet 
af  Skum  og  Fraade,  trodsende  den  Forening  af  Sand  og  Vand,  Grund 
og  Braad,  som  den  selv  havde  udsøgt  sig  som  en  mulig  Frelse. 

Saa  faldt  den  tværs  i  Søen.  Brændingen  dundrede  mod  dens  luv 
Side  og  sendte  uophørlige  Styrtninger  højt  til  Vejrs  og  ned  over  Dæk- 
ket. Nogle  Mænd  rutschede  ned  i  Læ;  man  hørte  nogle  korte,  hvi- 
nende Skrig,  Mændene  skylledes  væk  og  var  borte. 

„Vi  maa  have  en  Baad  frem  I**  raabte  Smeden  gennem  Stormen. 
»Kom  her,  tag  fat,  alle  Mandl*  — 

Der  blev  ogsaa  taget  fat ;  men  alt  bar  saa  utrolig  hurtigt  frem  efter 
mod  Ødelæggelse  derude  paa  Skibet. 

Det  havde  lagt  sig  ned  med  Masterne  næsten  fladt  over  Vandet. 
Derved  dannedes  noget  Læ  ind  efter  mod  Land.  Nu  saa*s  en  Mand. 
som  hidtil  havde  været  surret  i  Agterriggen,  gøre  sig  los  og  flre  sig 
ned  paa  den  læ  Side  af  Hytten.  Nogle  andre  fulgte  ham.  Det  ene 
Laaringsfartøj  hang  fordelagtigt  til  at  sættes  ud.  De  sprang  op  i  det ; 
man  kunde  se,  hvorledes  Knivene  var  i  Virksomhed  ved  at  kappe. 
Baaden  med  dens  Besætning  flød  paa  Vandet. 

Hurra  I  raabte  Folkene  med  Smeden  paa  Stranden  og  styrtede  pla- 
skende frem  gennem  Vand  og  Dynd.  Nanna  fulgte  tæt  efter  Smeden. 
Hun  havde  kiltret  sit  Skørt  op ;  hendes  Øjne  var  opspilede ;  hun  ved- 
blev at  stirre  ud  paa  Baaden,  medens  hun  sprang  frem  gennem  det 
skyllende  Vand,  frem  til  Undsætning  i  Række  med  de  haardføre 
Mænd. 

Baaden  derude  hævedes  op  paa  den  første  Brændingskam. 

I  dette  Øjeblik  var  Manden,  som  styrede  agter  med  Aaren,  kende- 
lig for  alles  Øjne. 

„Tønnes  I**  skreg  Nanna  og  standsede,  med  Haanden  presset  imod 
sit  Bryst. 

Smeden  vendte  sig  som  et  Lyn  og  saa*  paa  hende. 

Hun  kunde  ikke  tale ;  hun  pegede  blot  frem  efter  og  —  i  samme 
Nu  fyldtes  Baaden  af  den  forfølgende  Vandmasse. 

Mændene  derude  laa  i  Søen ;  Baaden  med  Kølen  i  Vejret. 

Nanna  var  tæt  oppe  ved  Smeden,  som  var  den  forreste  af  alle 
Bjærgerne.  Hun  skreg  ikke,  hun  vristede  kun  med  et  fortvivlet  Men- 
neskes krampagtige  Tag  Linen  fra  den  stærke  Haand,  som  holdt  den. 

„Nu  er  det  mig ;  det  er  min  Tur !"  raabte  Pigen  og  gjorde  Linen 
fast  om  Livet  med  to  hidsige  Halvstik. 

Og  derpaa  sprang  hun  frem  med  udstrakte  Arme,  sprang  og  løb, 
reves  om,  rejste  sig,  dukkede  sig  for  Søen  og  borede  sig  ind  igennem 
Brændingen  med  Øjnene  hæftede  paa  et  eneste  Punkt,  bestandig  det 
samme,  oppe  over  eller  under  det  graadige  Havvand 

Hele  Rækken  af  Bjærgerne  gik  frem  med  hinanden  i  Hænderne. 
Nu  halede  Smeden  i  Linen ;  han  halede  stedse,  de  andre  Hænder  slap, 
og  Mændene  kastede  sig  over  de  to,  den  unge  Mand  og  den  unge 
Pige,  som  havde  omslynget  hinanden  saa  fast,  at  ingen  Haand  og 
intet  Tag  kunde  skille  dem  ad,  og  som  bevidstløse,  med  lukkede  Øjne, 
blødende  og  drivende  af  Vand  i  Stormskridt  blev  baame  ind  i  Sme- 
dens Stuer. 

Der  lagde  man  dem  ned.  Hun  havde  omslynget  ham  med  sine 
Arme ;  hans  Haand  havde  knyttet  sig  omkring  Pigens  Halskæde.  Og 
den  Kæde  holdt. 

„Vi  faar4rel  alligevel  løse  dem  lempelig,  naar  vi  skal  kunne  rulle 
dem  !**  sagde  den  praktiske  gamle  Jakob. 

Smeden  nikkede.  Han  syntes  rolig.  Han  havde  jo  været  med  til 
at  bjærge  Folk  før.  Han  havde  sét  Tegn  paa  Liv.  Han  havde  ogsaa  sét 
andre  Tegn 

Da  han  en  Timestid  efter  traadte  ud  paa  Flisen  udenfor  Stuehuset, 
hvor  Mænd  og  Kvinder  ventede,  sagde  han,  idet  han  tog  Sydvesten  af : 
»Nu  kan  vi  tage  fat  paa  Resten ;  her  er  nok  at  gøre  I**  — 
Jamen  —  de  to?**  spurgte  en  Nabokone. 
Smeden  smilede. 
«Hver  i  sit  Kammer.  De  sover.  De  skal  nok  komme  sammen  igen  l*" 


UNGDOM  I  DIGT  OG  SANG 


(EFTERAAR  1879) 
DrachmaBB:  Samlede  Skrifter,  4de  Bind 


TIL  BJØRNSTJERNE  BJØRNSON^ 


Det  er,  saa  tilpas  et  Decennium  siden  — 
Da  røg  det  og  brændte  paa  alle  Kanter; 
I  blodrøde  Strømme  blev  Ilden  slukt: 
Jemhaarde  Formynder-Mænd  i  Evropa, 
Her  hjemme  en  halv  Snes  Tanter. 
Tanterne  tænkte  paa  Folkets  Vel, 
Derfor  de  slog  ikke  nogen  ihjel ; 
Husarerne  viste  blot  Skeden, 
Og  en  Kone  fik  Foden  forvreden. 

Det  var  dog  saa  temmelig  slemt  i  de  Dage, 
Om  ogsaa  med  Smil  vi  nu  tænke  tilbage ; 
Min  Ven,  som  var  Doktor,  om  just  ikke  Læge, 
Han  satte  i  Lampen  en  dobbelt  Væge ; 
Paa  Frue-Plads  stod  han  og  løfted  sin  Lygte, 
Ved  Skinnet  af  den  han  et  Menneske  søgte ; 
Han  fandt  ikke  mer'  end  halvanden  Mand, 
Og  nu  er  han  borte,  drevet  af  Land. 

Det  er  saa  tilpas  et  Decennium  siden  — 
Da  røg  det  og  brændte  paa  alle  Kanter. 
Du  var  en  Helgen  endnu  af  Faget, 
Jeg  var  kun  med  blandt  de  unge  „Fanter"" ; 
Vi  saa'  Dig  som  Konge,  Profet,  Minister, 
Som  Gud  véd  hvad,  paa  din  Dovrestol;  — 
Da  aabned  jeg  Rækken  paa  min  Reol 
Med  de  „Engelske  Socialister**. 

De  futtede  af,  og  man  raabte  „Sluk!** 

Ved  Sprøjten  stod  dine  gamle  Venner, 

Et  Mandskab,  som  stedse  med  samme  Fynd 

Mod  alt,  hvad  der  brænder,  sin  Slange  betjener. 

De  fik  dog  ej  slukt  mig  saa  helt  endda, 
Der  maatte  min  egen  Svaghed  til  Sprøjten ; 
Da  lo  de  først  ret,  da  jeg  „sakkede  a'** 
I  J^ængden  saa  vel  som  i  Drøjden. 

Men  nu  er  jeg  atter,  hvad  jeg  var  først ; 
Og  Feberkosten,  jeg  tæred  saa  længe, 
Har  givet  min  Sjæl  en  naturlig  Tørst 
Efter  atter  at  stemme  de  gamle  Strenge. 
Decenniet  svandt.  Ved  Grænsen  vi  staar: 
Maaske  vil  det  næste  —  det  nye  —  skue, 
Hvad  ind  jeg  har  varslet  i  Ungdommens  Aar 
Belyst  af  Manddommens  rensede  Lue. 
Maaske  I  ?—  Men  sikkert  jeg  véd,  at  der  gaar 
En  Ungdom  her  gennem  Strengeslaget, 
Og  den  vil  jeg  vie  til  Dig,  som  staar, 
En  Yngling  i  Hjertet,  med  graanet  Haar, 
En  Høvding  i  Bardelaget. 


Mig  har  de  løftet  til  Skyen  den  ene 
Dag  —  til  jeg  kom  deres  Vivat  paa  tværs ; 
Da  blev  jeg  ugleset  ved  Hippokrene, 
Levnet  kun  blev  mig  lidt  Anlæg  for  Vers. 
Verset,  det  véd  man,  fik  Adgang,  hvor  ikke: 
Prosa  kom  ind  med  de  stikkende  Blikke. 

Vers!  musikalske!  det  har  ingen  Fare. 
Særlig  hos  ham,  hvor  de  stundom 
Ikke  just  altid  var  »klare**  1 

Klarhed!  —  Nuvel,  vi  har  Snusfornuft, 

Kritisk  Befamlen  og  klam  Befølen 

Nok  her  i  Norden,  hvor  alt,  hvad  der  rager 

Op  over  Gennemsnitsmaalet, 

Væltes  gemytlig  i  Sølen. 

Klarhed !  —  Der  findes  i  Sjælen  en  Gnist, 
Findes  i  Hjertet  en  Glød,  som  kan  lyse 
Op  for  de  Smaafolk,  hvem  Brændsels-Brist 
Tvang  til  at  krybe  i  Krog  og  fryse. 

Den  har  Du  faaet  af  Guden  i  Eje, 
Den  bli'r  Dig  misundt  mer  end  Du  tror, 
Medens  din  Fod  over  Digtningens  Veje 
Sætter  saa  „bent  fræm"*  et  Forkæmperspor. 


Tiden  er  gaaet,  Aarene  svandt; 
Da  kom  Profetens  store  Forsyndelse. 
Nu,  imod  Tiaarets  næste  Begyndelse, 
Tiden  05  samlede  fandt. 
Dig  har  de  dænget  saa  grundigt  til;  — 
Ven,  hvorfor  ændred  Du  ogsaa  „Signaler**  ?  — 
Selv  har  de  spil't  underfundigt  Spil, 
Vredet  og  vendt  deres  Ungdomskofte, 
Vrikket  paa  Taa  og  vaklet  i  Hofte, 
Danset  paa  Line  —  og  Linen  var  slap  — 
Tjent  paa  Geschæften    Berømthed  og  Penge. 
Drevet  det  svævende  Spil  saa  længe, 
Til  de  er  havnet  i  Grøften 
JNed  samt  deres  „Idealer** . 

Du  har  jo  været  i  Koften  hos  dem. 
Hurtig  den  blev  dog  for  trang  Dig  i  Ærmet ; 
Saa  har  Du  slængt  den,  og  derved  fornærmet 
Hele  Familjen,  dens  Hus  og  dens  Hjem. 
„Vi,  som  i  Favntag  saa  tidt  har  ham  klemt. 
Vi,  som  hans  Værker  har  rost  i  Avisen, 
Vi  . . . ."  ja,  Du  kender  formodenlig  Visen, 
Kender  det  hele,  behøver  ej  Noter ; 
Men  der  er  et,  som  maaske  Du  har  glemt : 
At  disse  Frihedens  Venner 
Er  en  Familje  Despoter. 

Knæfald  de  vil,  beundrende  Blikke, 
Virak  paa  Alteret  i  deres  Hus. 
Yder  Du  den,  ja  saa  kan  Du  drikke 
Selv  i  det  vildeste  Nonsens  en  Rus. 
Bliver  Du  kritisk,  saa  sadler  man  om. 
Selv  i  et  Storsyn  finder  man  ikke 
Noget,  som  staar  for  en  „Alvors** -Dom ; 
Og  man  laaner  Dig  Lænkehundsblikke. 

Fejled  Du  end :  hvad  var  saa  din  Fejl 
Mod  disse  Kuske,  hvis  Tømmer  er  borte, 
Mod  denne  Tærsker,  som  fører  sin  Plejl 
Stedse  bag  Logavlens  Porte 
Paa  Jorden,  den  blotte,  den  sorte? 
Har  Du  „forset"  Dig  dernede  mod  Syd, 
Slog  for  et  Slag  Du  for  tidlig  til  Lyd. 
Hvad  har  da  vore  nProfeter*"  at  sige? 
Spaamænd  i  Fantasteriernes  Rige, 
Konger,  som,  detronisered',  vil  herske, 
Kuske,  som,  væltede,  stedse  vil  køre, 
Væltede,  som  ej  Fornuften  vil  høre. 
Folk,  som  vil  Kærner  paa  Loen 
Af  udfejet  Langhalm  tærske. 


Hædre  jeg  vil  Dig  paa  Digternes  Vis, 
Ikke  med  brammende  Ord  Dig  beprise; 
Det  var  jo  Sprøjtebetjeningens  Skik, 
Da  den  sang  Dig  sin  barnlige  Vise. 
Nej,  jeg  har  samlet,  hvad  Tiaaret  evned, 
Samlet  det  bedste  med  Omhu  og  Flid, 
Alt  hvad  af  Vemod  og  Vrede  og  Vid 
—  Minder  fra  Lykken  og  Minder  fra  Strid 
Lykken  at  synge  mig  levned. 
Satte  jeg  Flugten  i  noget  for  højt : 
Saksen  har  stækket  den  svulmende  Vinge. 
Fejled  jeg  stundom,  saa  bøded  jeg  drøjt : 
Saaret  jeg  blev  ved  min  egen  Klinge. 
Et  har  jeg  gjort ;  det  var  værst  dog  af  alt, 
Da  var  i  Flugten  jeg  nærmest  ved  Jord, 
Da  var  Da  højest  og  videst  dit  Spor,  — 
Det  var  dengang,  da,  saaret  og  syg. 
Med  mig  selv  jeg  søgte  at  tinge. 

Dog  —  jeg  er  atter,  hvad  jeg  var  først. 
Modet  med  Lykken  er  kommet  til  Huse, 
Vingerne  strække  sig.  Sangen  skal  bruse 
Stolt  med  sit  Ungdoms  Drapa  mod  Sky. 
Dig  vil  den  søge,  til  Dig  vil  den  ty. 
Ej  skal  Du  dække  dens  Svaghed  ved  egen 
Styrke,  nej.  Lige  for  Lige  i  Legen : 
Kæmpe  den  vil,  den  vil  brydes  med  Dig. 

Ligger  den  under,  saa  jubler  den  dog; 
Leende  springer  den  atter  fra  Jorden, 
Griber  din  Haand  og  raaber : 
Der  er  Kræfter  endnu  i  Norden ! 

Ungdom. 

Den  gflmle  Mesters  Syn, 

Den  gamle,  den  evig  skabende  Tid, 
Mesteren,  bryder  sit  Værktøj  sønder; 
Han  ser,  hvor  de  myldre  ustandset  hid. 
Disse  Værker  af  en  Begynder ; 
Han  lægger  sig  paa  sine  Hynder. 
Den  gamle  Mester  har  lagt  sig  træt, 
Der  kommer  en  Fusker  med  Ler  paa  Bræt, 
En  Gibser,  en  Haandværker  slet  og  ret, 
Som  dybt  under  Byrden  sig  bukker; 
Han  ælter  Leret,  han  klasker  det  op 
Og  modellerer  saa  —  hej  i  Galop  I  — 
En  Stabel  af  smaabitt^  Dukker. 

De  sugede  aldrig  Mælk  af  et  Bryst, 

Næredes  ej  af  en  Kvinde ; 

De  blodløse  Læber  gi*er  ingen  Røst, 

Det  piber  kun  spædt  derinde ; 

Deres  Øjne  er  matte  og  blinde. 

Den  fuskende  Gibser  med  ilsomt  Jag 

Har  grebet  en  Puster  og  pustet  dem  bag ; 

Livsens  Aande  som  Livets  Sag 

Er  ikke  til  for  hans  Dukker.  — 

Den  gamle  Mester  har  rejst  sig  op 

Og  stirrer  paa  hele  den  stablede  Trop 

Og  slaar  sig  for  Panden  og  sukker. 

Han  sukker,  og  mindes  den  svundne  Tid, 

Skabelsens  Apotheose, 

Da  ud  af  de  gærende  Væskers  Strid, 

Urverdnens  boblende  Mose, 

Sprang  Livets  blussende  Rose. 


132  I  PANSER  00  PLADB 

Da  Kæmper  fra  Gudernes  Skyborg  foV 

Og  favnede  Kvinderne  paa  vor  Jord, 

Da  Løver  slikked  de  spæde  Noer, 

Og  Storme  dem  luiled  i  Slummer. 

Han  mindes  den  første  —  sin  egen  —  Slægt ; 

Det  var,  som  følte  han  Lemmernes  Vægt, 

Kroppens  gigantiske  Krummer. 

Han  hører  den  kaade,  buldrende  Støj 

—  Et  Slagsmaal  som  aldrig  siden  — 

Bjerge  er  Børnenes  Legetøj, 

Jorden  er  dem  for  liden : 

De  blander  Himlen  i  Striden. 

Til  fælles  Angreb  i  sluttet  Trop 

De  stabler  paa  Pelion  Ossa  op. 

Selve  Kroniden  maa  sige  Stop 

og  Herkules  svinge  Tampen. 

Saa  sættes  der  Grænse  og  stiftes  Forlig, 

Himlen  og  Jorden  har  ingen  Krig ; 

Saa  hviler  man  ud  fra  Kampen. 

Og  Jordens  Skarer  og  Guders  Hær 

Vandrer  fortroligt  sammen; 

De  parrer  sig  atter  blandt  Lundens  Træer, 

De  kysses  paa  Bakkekammen; 

Cn  er  Roden  og  Stammen. 

Naar  Afrodite  en  Yngling  ser. 

Blusser  hun  heftig  i  ømt  Begær, 

Ja  selv  den  kølige  Luna  ler 

Til  Knøsen  ved  Kildevoven. 

Mens  Phoebos  den  smeltende  Lyra  slaar, 

Paa  Lur  den  store  Kronide  staar 

Som  Bejler  til  Pigen  i  Skoven. 

Da  myldrer  det  ud  over  Bjerg  og  Dal, 

Ungdomsverdner  sig  røre; 

Man  træder  vor  Jord  som  en  Dansesal 

Baade  uden  og  inden  Døre ; 

Dioskurer  Rækkerne  føre. 

De  solbrændte  Legemer  veksle  i  Spil, 

Den  graanede  Gubbe  med  Lyst  ser  til, 

Og  selv  de  adstadige  Vismænd  vil 

I  Legen  ej  Sinker  være. 

Og  Legen  er  Lærdom,  og  Lærdommens  Ord 
Er  gyldig  for  Himmel  saa  vel  som  for  Jord ; 
Det  er  Ungdomstidernes  Lære. 

Men  Lemmerne  svulme  uformeligt  op 
Ud  over  Maal  og  Grænse, 
Og  Slægten  slaar  an  i  et  vildt  Galop 
Som  en  Hingst  uden  Tøjle  og  Trense ; 
En  Styrer  vil  ingen  ænse. 
I  hvirvlende  Fart  over  Sten  og  Stok, 
Vinaand  i  Aaren,  Vinløv  i  Lok, 
Vanvittig  raser  den  ravende  Flok 
Med  Blodsved  af  aabne  Porer; 
Kraften  blev  altfor  utæmmelig  stor, 
Der  stiger  et  Brøl  fra  et  samlet  Kor 
Af  Bødler  og  Gladiatorer. 

Og  Brølet  slaar  mod  en  Skare  af  Mænd ; 

Fra  Østen  de  kom  for  at  stride ; 

Dog  fører  de  ikke  Sværd  ved  Lænd, 

De  vandrer  i  Kapper  vide; 

De  følges  Side  om  Side. 

I^  Øjet  blusser  en  sælsom  Glød, 

De  viedes  ind  ved  en  Ynglings  Død, 

For  Verden  det  sælsomme  Budskab  lød : 

Mænd  I  vi  er  Brødre  alle  I 

Et  Ynglinge-Budskab,  et  Ungdomsord; 

Fra  Råheden  reddes  den  herlige  Jord, 

Men  først  maa  en  Verden  falde. 

Det  brager  og  knager  i  Slægtens  Hus, 
Det  hviner  i  hver  en  Fuge, 
Guden  i  Marmor  bli'er  malet  til  Grus, 
Legemer  Legemer  knuge;  — 
Skal  Faldet  da  alt  opsluge  P 
Sværdet  synes  det  eneste  Svar, 
Dog,  førend  Æggen  i  Ædderen  skar. 
Blev  Sygdomsgrunden  ej  aabenbar, 
Saa  lidt  som  Frelse  blev  funden. 
Nu  trækker  man  Vejret  og  ser  sig  om, 
Tomten  blev  ryddet.  Pladsen  staar  tom ; 
Saa  bygger  man  op  fra  Grunden. 

De  komme  fra  Norden  og  Vesten  hid 
Med  Dyrehuder  om  Lænder; 
Tænderne  skinne  som  skabte  for  Bid, 
Haarede  er  deres  Hænder; 
Det  er  Urskoven,  som  dem  sender. 
De  kommer,  at  nøgte  det  gryendes  Tarv, 
De  tage  de  solbrændte  Kvinder  i  Arv, 
Med  Nerver  af  Jern  og  Ild  i  Marv 
De  avle  mandhaftige  Sønner. 
Men  Arven  gemmer  hin  Østens  Sæd ; 
Da  knæler  Kæmpen  for  Korset  ræd 
Og  mumler  de  fremmede  Bønner.  — 

Og  Mesteren  ser,  hvor  den  unge  Æt 

Vokser  med  Sæden  til  Live; 

Den  modnes,  til  Mærket  paa  Skjoldets  Bræt 

Kan  Slægten  sit  Korsnavn  give; 

Saa  funkler  de  blanke  Knive: 

Der  gaar  som  et  Vejr  over  Verden  hen, 

I  Staal  og  i  Plade  Drenge  og  Mænd 

Sværmende  ride  med  Lanse  ved  Lænd 

Bort  til  de  ukendte  Lande. 

Fra  Vuggen  man  iler,  at  frelse  en  Grav ; 

Dødshugget,  som  Saraceneren  gav. 

Adler  den  kløvede  Pande. 

Og  Mesteren  ser,  hvor  det  mørknes  om  Land, 
Da  Lyset  i  Østen  bli*er  slukket. 
Blodet,  som  sived  i  Ørkenens  Sand, 
Af  golde  Cisterner  blev  drukket ; 
Nu  stønner  kun  Munke-Sukket. 
Hyrden,  som  vogted  om  Faarenes  Kuld, 
Klipper  dem  nøgne  og  fylder  med  Guld 
Kirkernes  Læddik,  som  aldrig  bli'er  fuld. 
Men  stedse  har  tomme  Gemmer. 
Trøsten  er  blevet  et  Tugtens  Ris, 
Baalene  ryge  —  til  Frelserens  Pris, 
Og  kvæle  de  murrende  Stemmer. 

Da  aabner  sig  Jorden.  Fra  Grundens  Gem 

Stiger  de  straalende  Guder; 

I  Rækker,  ustandset,  haste  de  frem 

Fra  Søvn  i  de  muldne  Puder; 


1 

En  Skønhedens  Dom  de  bebuder. 

Og  Ynglinge  flokkes  med  Mejsel  i  Haand, 

Og  Digteren  tolker  begejstret  i  Aand, 

Hvad  Jorden  gav  fri,  men  Himlen  gav  Baand, 

Hvad  Livet  kan  aldrig  fornægte. 

Og  Ungdommen  jubler  med  Sang  imod  Sky, 

Minerva  staar  knejsende  højt  over  By 

Over  Klerker  og  Bøddelknægte. 

Da  træder  en  Mand  fta  den  mørke  Vraa, 

Hvor  ellers  lød  Munke-Messen, 

Han  taler  et  Sprog,  som  Folk  kan  forstaa, 

Det  lyder  som  Sværdehvæssen ; 

Cellen  var  Smede-Essen. 

Han  svinger  det  Sværd,  som  fra  Kirken  han  tog, 

Det  lysned,  da  ud  han  af  Balgen  det  drog, 

Vidt  blev  det  spurgt,  hvor  Sværdet  det  slog, 

Det  delte  Verden  i  tvende. 

En  Ungdomsdaad  med  et  mandigt  Mod, 

Et  Hug,  som  rammed  ved  Træets  Rod  — 

Om  Hugget  end  ikke  fik  Ende. 

Og  gærende  Tider,  en  voldsom  Slægt, 
Som  haaber  og  higer  og  kæmper ; 
Huggene  falde  med  Fynd  og  Vægt, 
Ingen  sit  Løsen  lemper, 
Kun  Døden  Iveren  dæmper. 
Men  Døden  tager  en  Maske  paa. 
Ræve  omkring  mellem  Ulvene  gaa 
Og  hvisker  og  lader  Afgørelsen  staa 
Til  dem  i  de  purpume  Kaaber. 
Hjerteblod-Strømmen  i  Slottets  Gaard 
Ledes  i  Damme,  som  stille  staar 
Og  stinker  i  størknende  Draaber. 

Saa  lyder  der  ud  i  den  døsige  Dag 
Et  Raab,  som  Lakajerne  skræmmer ; 
De  vækkes  op  af  den  dvaskende  Mag  : 
Hvor  kommer  de  larmende  Stemmer? 
Respekten  de  Godtfolk  glemmer  l  — 
Der  k<»nmer  et  Svar  fra  en  ukendt  Egn, 
Et  Svar  med  en  raslende  Kugleregn, 
Som  splintrer  Paladsets  gitrede  Hegn 

Og  flænger  de  tressede  Kjoler. 
En  Ynglingeskare  med  blussende  Blik 
Kvitterer  for  Regningen,  som  de  flk 
Tilslængt  fra  en  kongelig  Boler. 

Og  ud  under  Sangen  for  Folkenes  Ret 

Mod  Tidens  gustne  Tyranner, 

At  opgøre  Slægternes  Regnebræt, 

De  flokkes  om  Frihedens  Banner; 

Karré  imod  Verden  de  danner. 

En  Kittel  i  Pjalter,  Begejstrings  Kyrads; 

De  skaffer  de  nøgne  Fødder  Plads 

Og  sætter  en  Trusel  saa  skræmmende  hvas 

Mod  hver,  som  Retfærdighed  krænker.  — 

Den  gamle  Mester  han  smiler  dertil ; 

Det  var,  som  han  hørte  til  Trommernes  Spil 

En  Klirren  af  knuste  Lænker. 

Han  smiler.  Da  mørknes  det  luende  Blik. 

Uvilligt  han  Øjnene  lukker, 

Det  var,  som  en  Gysen  igennem  liam  gik, 

Han  vender  sig  bort  og  sukker ; 

Hans  Øje  traf  Fuskerens  Dukker. 

Han  famler,  han  véd  hverken  ud  eller  ind: 

Kan  Slægten  da  blive  saa  spinkel  og  blind, 

Og  vikler  der  sig  af  det  flltrede  Spind 

Mon  atter  en  dristig  Flyver?  — 

Fuskeren  smisker:  „Min  kære  Ven, 

I  kalder  dem  Dukker,  men  det  er  Mænd!** 

—  „Til"   raaber  Mestren.  „Du  lyver!** 


Islandsfarten  før  og  siden. 

Ouli  1874.) 
Før 

Hvad  er  det  for  en  modig  Flok,  Hvad  er  det  for  en  bjergfast  0, 
Som  over  Nordhavs  Vovens  Skum,    Som  op  mod  Nattehimlens  Glans 

Med  Sejlet  spændt  fra  Raaens  Nok,  Fra  Urtids  Grund  i  dyben  Sø 

Med  Skjolderad  langs  Øse-Rum,  Sit  Hoved,  slyngt  med  Jøkel-Krans, 

I  Sommernatten  farer  ?  Stolt  knejsende  nu  strækker  ? 

Hvad  er  det  for  en  Kæmpe-Æt,  Hvad  sælsomt  Navn  har  dette  Land, 

Som  her  paa  Skudens  skøre  Bræt  Hvor  frosne  Bjerge  staar  i  Brand 

Det  mørke  Dyb  befarer.  Med  Damp  af  Sneens  Sprækker, 

Og  ler  ad  Bølgefossens  Skvæt  Mens  tordnende  fra  Jøklers  Rand 

Og  trodser  Færdens  Farer  ?  Ildstrømme  Stranden  rækker  ?  — 

Det  er  en  modig  Mande-Plok, 

Som  drages  mod  den  fjerne  0, 

Som  fik  af  Kongevælde  nok, 

Som  heller  ønsker  fri  at  dø 

End  bunden  leve  Livet ; 

Det  er  en  uafhængig  Æt, 

Som  kaster  ud  sit  Højstols-Bræt, 

I  Vætters  Værge  givet, 

Og  søger  saa  sin  Friheds-Plet 

Paa  Landnams-Vis  for  Livet. 

Det  er  en  bjergfast  Klippeø, 
Som  skænker  til  en  mandig  Slægt 
En  Mund,  hvis  Aande  ej  skal  dø, 
En  Arm,  hvis  Værker  skal  faa  Vægt, 
Et  Ry  i  Sekel-Tide. 
Det  er  et  Land,  hvor,  klædt  i  Dragt 
Af  Friheds-Malm,  paa  Grænsevagt 
Sagn-Kæmpen  snart  skal  ride 
Fra  Næs  til  Myr,  fra  Tun  til  Trakt, 
Som  Gunnar  under  Lide.  — 

Ja!  Farten  gaar  en  Sommernat 
Mod  Nord,  mod  Islands  stejle  Kyst ; 
Til  Rors  den  bedste  Mand  er  sat. 
Den  største  Helt  med  bredest  Bryst 
Til  Styrismand  er  kaaren. 
Fjeldhøj  mod  Midnatssolens  Glød, 
Som  blusser  paa  hans  Ringsærk  rød, 
Han  staar  ved  Styreaaren, 
Mens  sikkert  over  Havets  Skød 
Lang-Snekken  bliver  baaren. 

Han  kommer  fra  det  fjerne  Land, 
Hvor  Friheds  Arne  nu  er  kold. 
Hvor  Herskerkrigens  hede  Brand 
Drev  Bamsen  bort  fra  Hiens  Vold 
Og  rydded  Rævens  Gange. 
Ham  lysted  ikke  denne  Lod : 
Saa  heller  Bølgens  Brand  og  Braadd 
Og  Kamp  mod  Dybets  Slange  I 
»Lad  Kongen  trække  Fisk  i  Vod ; 
Os  skal  han  ikke  fange ! 


„Der  er  vel  Fisk  med  sligt  Begær ; 
Os  tykkes  det  den  værste  Skam 
At  slippes  i  et  Karpe-Kær, 
At  gaa  i  Kongens  Fiskedam 
Og  fo'res  fint  med  Krummer; 
Nej  bort  til  fremmed  Frihedsstrand, 
Mens  Kæmpen  end  i  Mund  har  Tand 
Og  Frembørs-Blæsten  rummer  I 
For  Stævnen  staar  det  stride  Vand ; 
Rm  som  en  Bams  det  brummer  I**  — 

Og  over  Toft  og  Bænkerad 
Der  lyder  Raab  og  Vaabengny ; 
Hvor  Hav  og  Himmel  skilles  ad. 
Der  højner  sig  en  mørkblaa  Sky    . 
Med  Glimt  af  lyse  Bræmmer. 
„Nu  Høj-Stols-Støtter  over  Bord ; 
Os  viste  Vejen  Asa-Thor, 
Hist  Maalet  han  bestemmer  l** 
Og  Raabet  .rækker  Næs  og  Fjord 
Med  Brag  af  stærke  Stemmer. 

Siden. 
Der  sejler  stolt  en  Sommernat 
For  bliden  Bør  en  Dampfregat 
Med  Kongsflag  under  Gaffel. 
En  Skare  Mænd  paa  Skansen  staar. 
Og  mens  man  Kaffen  ombudt  faar 
—  Samt  en  Likør-Karaffel  — 
Helt  frit  Konversationen  gaar, 
Som  Skik  er  efter  Taffel. 

„Og  hør  Du  Klein,  Du  store  Mand, 
Mens  Kongen  slumrer,  her  paa  Stant 
Du  Rejsens  Runer  raade ! 
Hvi  gaar  vi,  baade  Vært  og  Gæst, 
Til  denne  Islands  Jubelfest? 
Hvad  skal  den  Vandgang  baade? 
Det  er  en  dunkel  Gaade ! 

„Og  hør  Du  Klein,Du  Statens  Raad,. 
Har  Islands  Folk  til  Fester  Raad, 
Saa  kan  ej  Folket  trænge. 

Saa  kunde  vi  min  S'æl  ha'  spart 
Til  meget  andet  nyt  og  rart 
De  mange,  mange  Penge, 
Vi  sendte  dem  saa  længe. 

»Og  hør  Du  Klein,  Du  Danmarks 

Trøst, 
Du  sige  frit  med  djærven  Røst, 
Hvad  Du  af  Rejsen  venter. 
Fem  Hundred  Aar  var  Island  vort : 
Vi  kendte  det  kun  af  vort  Kort, 
Og  af  en  Flok  Studenter, 
Hvis  Ry  noksom  bekendt  er  l 

„Og  hør  Du  Klein,  Du  Kongens  Ven, 

Hvorfor  gaar  vi  ej  hjem  igen 

Og  lader  Festen  fare? 

Du  er  jo  vistnok  meget  klog. 

Men  kan  Du  tale  islandsk  Sprog? 

Her  har  det  ingen  Fare, 

Men  kan  Du  hist  Dig  klare? 

J[a  hør  Du  Klein,  Du  kloge  Mand, 
Du  bragte  Tingen  pænt  i  Stand  : 
Forfatningen  den  klare. 
Men  er  dit  Udkast  ej  for  tamt, 
Og  har  Du  bundet  Knuden  stramt, 
Saa  den  kan  længe  vare  — ? 
Hvad  vil  Du  dertil  svare?  — - 

—  „O  store  Skjald  og  Kammerraad, 
Du,  med  din  „Liv  i  Lænkers**  Graad, 
Forfatningen  er  stram  nok ! 
Den  blev  ej  blot  for  Island  gjort ; 
Lidt  Snak  deroppe  gør  ej  stort : 


Befolkningen  er  tam  nok, 
Naar  bare  den  har  Lam  nok  I 

„Nej,  ser  Du,  Skjald  og  Kammerraad, 

En  gammel  Kælling  har  mig  spaaet. 

Det  kunde  gaa  saalunde : 

Dlirr.  Berg  og  Bojesen, 

Af  Kampen  ked,  en  Skare  Mænd 

Paa  Skagen  samle  kunde 

En  Gang  i  Fremtidsstunde ; 

„Og  drage  til  den  gamle  0 

Heroppe  i  den  vilde  Sø, 

Og  sende  ud  Budstikken; 

Og  agitere  hist  og  her, 

Og  rejse  rundt  med  stort  Besvær, 

De  to  og  hele  Klikken, 

Til  Gavn  for  Republiken ! 

„Lad  dem  da  rumle,  som  de  vil  i 
Ej  mø'nsk,  ej  bogø'sk  Kraft  slaar  til, 
Naar  jeg  har  Part  i  Striden. 
Forfatningen  er  døbt  »Hr.  Klein** , 
Men  der  er  ingenting  i  Vejen ; 
I  Vækst  den  end  er  liden. 
Men  vokser  nok  med  Tiden  !**... 

Saa  veksles  disse  gæve  Ord, 

Og  hvermand  glæder  sig  om  Bord, 

Og  der  bli'er  Sjov  paa  Dækket. 

Fra  Jylland**  øjnes  Islands  Top, 

Og  Kongen  bliver  vækket. 

Højt  knalder  da  Champagnens  Prop, 

Og  der  gaar  Dans  paa  Bak  og  Dæk, 

Kun  stakkels  Rosenberg  er  væk, 

Maa  ej  hos  Kongen  være  : 

Nej  „Hejmdal**  skal  ham  bære! 


To  Ballonbreve  til  „Morgenbladet** 

fra  Islands  Tusindaalrsfest. 

iste  Brev:  Klein  i  Reykiavik. 
Nej  og  nej  og  atter  nej :  Om  min  Stemme  hørtes  ej 

Det  var  dog  for  galt  min  Sandten,       Som  en  Bas  iblandt  Diskanten, 

Hvor  den  store  Richard  Kaufmann, 
Og  den  anden  store  Skjald, 
Ham,  Professor-Aspiranten, 
Ridderen  og  Kongs-Drabanten, 
Harpen  slaar  i  Kongens  Tjald  l 

Referater  uden  Tal, 
Taler  uden  iWaal  og  iWaade, 
Lommeklud  for  Øjne  vaade, 
Horraraab,  Kartovers  Skrald  : 
Sligt  jo  længst  vort  Øre  naaede ; 
Og  vi  sejled  ud  i  Flaade, 
Og  vi  modtog  Majestæten, 
Medens  Himlen  selv  ved  F6ten 
Græd  og  lo  paa  samme  Tid. 

Ak  ja.  hvilken  herlig  Tid! 
Frederik  den  sjettes  Dage 
Vende  paa  en  Prik  tilbage ; 
Vi  er  saa  loyale,  spage. 
Har  forandret  rent  vort  Vsesen, 
Er  ej  kritisk,  er  ej  kræsen. 
Vi  kan  trækkes  om  ved  Næsen 
Af  det  røde  Liberi;  t— 
Klein  er  trukket  selv  deri. 

Men  højt  over  Virakduften, 
Fri  som  Fuglen  gennem  Luften 
I  Gondolens  Kurv  jeg  foV, 
Og  jeg  saa'  den  lille  Jord, 
Hvor  den  drejed  sig  i  Rummet, 
Knagende  omkring  sin  Tap. 
Brat  jeg  Barometret  slap, 
Og  af  Undren  jeg  forstummed : 
i,Hvis  vor  Klode  er  saa  bitte, 
•Hv(M*  bli'er  saa  de  „Store*"  a'? 

»Hvordan  skal  man  Klein  og  Trap, 
Ja  og  Finsen  kunne  hitte ; 
»Hvor  skal  »Glorien**  komme  fra? 
»Hvor  skal  man  Fregatten  finde, 
»Som  til  Ingolfs  Hasdersminde, 
JWed  sin  dyre  Ladning  inde, 


»Gennem  Sø  og  vilde  Vinde 
»Dampende  til  Island  gaar?  — ** 
Ja,  slig  Tanke  tænkte  jeg.  — 
Men  Ballonen  Skylden  faar 
For  min  Tankes  uloyale, 
Tvivlesyge  Enetale. 

Jeg  er  jo  saa  højt  til  Hest, 
Jorden  fjernest,  Solen  næst. 
Ført  af  frejdig  Frembørs-Blæst, 
Styret  af  min  Sanger-Gave, 
Og  jeg  kan  ej  stille  mig 
—  det  er  afgjort,  det  er  sikkert  — 
Med  min  Sang  og  med  min  Kikkert 
I  Niveau  med  alt  det  lave. 

Altsaa,  kære  »Morgenblad*" , 
Hvis  Du  Referat  vil  have, 
Maa  Du  forud  Dig  belave 
Paa  en  Mad  af  eget  Slags : 
Ingen  „Dagblads**  røget  Laks, 
Som  maa  pebres,  skal  den  glide ; 
Ingen  »Berlingsk**  liljehvide, 
Royalistisk  Fløjelsgrød; 
Intet  lækkert  Sukkerbrød, 
Bagt  i  »Telegrafens**  Kælder ; 
Pokker  heller  l 
Hvad  jeg  byder  og  fortæller. 
Frisk  fra  Hjertets  Ovn  jeg  sender. 
Øser  op  med  baade  Hænder 
Af  mit  eget  Saltmadsfad. 

Nyd  da  Maden,  hør  mit  Kvad ; 
Har  hvad  her  fra  Luftens  Z(Hier, 
Stemt  i  mindre  høje  Toner 
End  de  andre  Harpenister, 
Jeg  paa  Harpen  mig  fordrister 
Frejdig  til  at  referere 
Om  den  Fest,  —  som  er  ej  mere  I 

Reykjavik  har  Festdragt  paa. 
Alt  er  klsedt  i  Søndagsklæder ; 
Der  er  Trængsel  alle  Steder : 
Kongen  vil  fra  Borde  gaa ! 
Kongen  er  jo  med  Fregatten, 
Som  er  kommen  hid  om  Natten ; 
Klein  og  Kaufmann,  hele  Klatten, 
Tager  nu  saa  smukt  til  Hatten, 
Og  Matrosen  mander  Raa : 
Kongen  vil  fra  Borde  gaa !  — 

Se,  hvor  Giggen,  smykt  med  Flag, 
Spejlende  de  blanke  Sider, 
Dreven  frem  med  raske  Tag, 
Ind  mod  Landgangsbroen  glider. 
Alle  er  i  bedste  Stads ; 
Rejsen  den  var  ingen  Spas, 
Søsyg  var  de  fleste  vistnok, 
Og  den  Sygdom  er  jo  trist  nok, 
Men  nu  føler  man  sig  bedre : 
Disse  Stjerner,  disse  Fjedre, 
Disse  Brandebourgs  ved  Kraven, 
Disse  Livgehæng  om  Maven, 
Denne  Alvorsmine  kæk 
Jager  nu  paa  Flugten  væk 
Mindet  fra  Fregattens  Dæk, 
Den  Gang  Plankerne  var  vaade, 
Den  Gang  ingen  Magt  formaaede 
Noget  imod  Søens  kaade 
Anfald ;  og  da  Trap  han  spaaede. 
At  man  aldrig  Island  naaede.  — 

Den  Gang  var  vor  Klein  kun  klejn, 
Og  han  slog  sig  haardt  for  Panden, 
Og  han  stønned  højt. .  .Gid  Fanden 
Havde  denne  Jubelfest  I 
Kammerraaden,  som  stod  næst,  , 
Lig  Per  Paarses  Skriver  spytted, 
Svor,  at  Skjaldemod  ej  nytted 
I  en  saadan  bansat  Blæst.  — 

Men,  som  sagt,  nu  gaar  det  bedre 
Under  Trekanthattens  Fjedre.  — 


Og  man  lægger  til  ved  Broen 
Under  Hurra  og  Begloen. 
Hører  dernæst  straks  paa  Stand 
Landshøvdingens  dybe  Rømmen, 
Hvor  han  giver  Talen  Tønmien, 
Priser  sin  og  Kleins  Forstand, 
Takker  Kongen  med  Berømmen, 
Hilser  fra  det  ganske  Land, 
Glemmer  ikke  „Understrømmen*" 
Taler  lidt  om  Baal  og  Brand, 
Sociale  Uvejrsskyer 
Fra  den  slemme  Menigmand.  — 

Her  han  Talens  Traad  fornyer. 
Minder  om  den  Dag,  som  gryer 
Over  Islands  Jøkelrand, 
Her  hvor  Bjerge  staar  i  Brand, 
Her  hvor  Sigurdsson  er  borte, 
Og  med  ham  det  fule,  sorte ; 
Og  hvor  hver  en  islandsk  Mand, 
For  at  fejre,  som  han  burde. 
Festen,  gaar  i  linned  Skjorte, 
Som  han  aldrig  før  var  van'  . . . . 


Kongen  takked.  Ej  med  mange 
Ord,  men  de,  som  kom.  var  gode. 
Finsen  maatte  flere  Gange 
For  de  Folk,  som  rundt  om  stode. 
Tolke  Talens  rette  Mening. 
Derpaa  gik  man  i  Forening 
Hen  til  Landshøvdingens  Bolig ; 
Her  man  skiltes  ganske  rolig. 
Folket  lejfed  sig  paa  Gaden 
Og  „de  andre**  —  omkring  Maden. 
Og  mens  Kniv  og  Gaffel  hviler. 
Rejser  Klein  sig  op  og  smiler. 
Tørrer  Hagen  med  Salveten, 
Bukker  dybt  for  Majestæten. 
Siger  saa  med  den  ham  egne 
Takt,  at  han  paa  Islands  Vegne 
Takker  Kongen  for  hans  Gave, 
Den,  han  selv  (Klein)  fik  at  lave. 

Da  det  gjaldt  de  gode,  brave 
Islændinger  at  fornøje. 
Hvis  man  ej  fandt  Gaven  god, 
Kom  det  paa  Ministrens  Trøje ; 
Dog,  det  kunde  han  med  Føje 
Sige,  havde  ingen  Fare ; 
Thi  saa  længe  Kongen  bare 
Og  Bureaukratiets  Skare, 
Dertil  Pressens  Tropper  vare 
Rede  til  ham  at  forsvare, 


Skulde  han  nok  Sagen  klare  I 
Der  var  ingen  Ting  i  Vej'n : 
Han  hed  ej  for  intet  Klein! 

Og  saa  løsner  man  Kanonen 
For  den  store  Statsmands  Virken ; 
Og  saa  vandrer  man  til  Kirken, 
Sætter  dér  paa  Værket  Kronen 
Med  en  Lovsang  til  Vorherre : 
Tak,  for  Rejsen  ej  var  værre  i 


2det  Brev:  Festen  paa  Thingvoldene, 


Se,  et  Tog  hen  over  Sletten  I 

Hvilken  lystig  Kavalkade ; 

Som  en  Slange  frem  det  glider, 

Alle  glade 

En  for  en  i  Toget  rider ; 

Ret  et  prægtigt  »Gaaseridt" .  — 

Solen  straaler,  Himlen  smiler, 

Pisken  knalder,  Hesten  piler, 

Av !  der  snublede  en  Hest. 

Død  og  Pine, 

Hvilken  Mine 

Af  Forfærdelse  i  Toget! 

Stødte  nogen  sig  paa  noget  ? 

Var  det  Adjudanten,  Holten, 

Som  i  Volten 

Tyngdens  rette  Lov  forfejled. 

Eller  pejled 

Her,  som  andetsteds,  Marinen 

Lidt  forkert  og  tabte  Linen? 

Ak  nej,  Minen,  Alvorsminen, 

Tyder  paa  en  stor  Malheur ; 

Tænk  Dem Hør  I 

Dog,  —  nu  gaar  det  jo  som  før ; 
Faren  alt  er  overstaaet. 
Det  betød  slet  ikke  noget. 
Kun  en  Rift,  en  lille  Skramme. 
Den  forstærker  Folkets  Flamme, 
Den  gør  Folkets  Kærlighed, 
—  Den  loyale  —  mere  hed. 

Drachoiaiiii :  Samlede  Skrifter,  4de  Bind 


Og  saa  gaar  det  over  Sletten, 
Almannagjd  snart  er  naa't, 
Denne  Trappe  tidt  betraadt 
Af  de  gamle  Helteskarer, 
Niåls  Sønner,  Folk,  hvem  Farer, 
Trusler,  Bønner,  intet  rokked 
Fra  den  Vej,  de  vilde  træde ; 
Folk,  som  stod  saa  fast  forstokket 
Paa  den  Ret,  de  nævned  „Retten"  ; 
Folk,  som  aarlig  satte  „Retten** 
Her  paa  Bjerget,  rolig,  sindig, 
Efter  Fædres  Skik  og  Vis. 
Folk,  som  stundom  løste  Trætten, 
Naar  den  blev  dem  for  spidsfindig, 
Med  et  Slag  til  Odins  Pris, 
Med  et  Hug  til  Thors  Berømmen 
Hisset  nede  midt  i  Strømmen, 
Som  fik  Navn  af  Øksens  Klang. 

Alt  er  her  et  Sagn,  en  Sang. 
Hver  en  Klippeblok  har  Mæle, 
Hver  en  smuldret  Sten  beretter 
Om  de  kække  Heltesjæle, 
Nævner  deres  Strid  og  Trætter, 
Nævner  deres  Venskabspagter, 
Dem,  de  holdt  trods  Blod  ogVildhed, 
Sindets  Brand  og  mørke  Magter ; 
Nævner  deres  lyse  Kvinder, 
Som  med  Troskab  og  med  Mildhed, 

10 

Stolt  i  Hu  og  stærk  i  Snildhed, 
Dækked  Kæmpefolkets  Skygger. 


I  hver  Kløft  et  Minde  bygger. 
Sagnet  over  alt  er  rede 
Til  en  Ørneflugt  paa  brede. 
Stærke  Vinger  imod  Skyen. 
Og  deroppe  højt  fra  Bjerget 
Klinger  det  med  Ørnens  Stemme : 
,,Her  har  Sagafolket  hjemme ; 
„Folket,  i  hvis  Hænder  Værget 
„Var  som  groet  fraVuggens  Gænge ; 
»Folket,  som  fik  Harpens  Strenge 
„Til  en  gavmild  Faddergave ; 
„Folket,  som  i  Runestave 
„Hugged  ind  sit  skarpe  Snille ; 
„Folket,  som  sit  hede,  vilde 
„Mod,  i  Hjemstavns  Kulde  hærdet, 
„Uforfærdet 

„Over  Verden  strømme  lod ; 
„Folket,  som  for  Hjerteblod 
„Købte  sig  den  Ret  med  Sværdet, 


„Fri  at  fødes,  fri  at  dø 

„Paa  sin  Hjemstavns  Jøkel-Ø." 

Herhid  kommer  nu  den  glade, 
Københavnske  Kavalkade.  — 
Trap  er  Førstemand  paa  Trappen ; 
Han  er  topograflsk  nøje 
Kendt  med  Stedet.  Svøbt  i  Kappen 
Følger  Kammerskjalden  efter. 
Richard  Kaufmann,  klædt  i  Trøje, 
Tankefuld  sit  Øje  hæfter 
Paa  den  lange  Trappestige ; 
(Hvad  han  tænker,  nok  jeg  aner. 
Men  jeg  tør  det  ikke  sige.) 
Derpaa,  med  Musik  og  Faner 
Og  af  Embedsmænd  omringet, 
Følger  Kongen  og  hans  bedste 
Mænd  og  derpaa  en  Snes  Heste ; 
(Rosenberg,  den  lille  Stump, 
Bør  man  billigvis  ej  glenune  I) 
Samt  af  Landets  Børn  en  Slump; 

Resten  holder  Fest  derhjemme ;  - 
Og  da  Klein  til  Lyd  har  ringet, 
Aabnes  Festen,  aabnes  Thinget 


Med  gabende  Kløfter  i  Klippernes  Bryst, 

I  Hraun-Kroppens  Sider, 

Med  Thingvallavatnets  forhuggede  Kyst, 

Med  Taager,  som  trægt  gennem  Kløften  sig  vrider, 

Med  Øxaraa-Elven,  som  blinkende  glider. 

Ses  Thingslettebjerget,  berømt  fra  de  ældgamle  Tider. 

I  Dag  er  her  Fest. 

Her  er  Althing  med  stimlende  Skarer ; 

Her  er  Taler,  Fanfarer, 

Og  Boder  med  flydende  Varer ; 

I  Dag  er  her  Fest ; 

Det  er  dejligt  med  saadan  et  Gilde ! 

Majestæten  er  Gsrøt ; 

Det  var  rart,  at  han  ej  kom  forsilde ! 


Paa  Lovbjergets  vældige  Flade  er  rejst 
En  Teltby  af  Boder, 

Og  Bænke  er  slagne  og  Mærker  er  hejst, 
Og  Kæmperne  faar  deres  Mundgodt  og  Foder, 
Og  Lovmænd  er  tilsagt,  og  Præster  og  Goder, 
Og  al  Ting  er  ordnet  saa  net  efter  Saga-Metoder. 

Og  Lovsigemand  er  Etatsraaden,  Klein ; 

Han  endte  just  Talen ; 

Og  Bifaldet  bryder  hvert  hænmiende  Hegn, 

Mjui  jubler  og  fordrer  da  capo  Finalen, 

Og  Rosenberg  brøler,  som  om  han  var  galen : 

Men  Trap  trækker  Fyren  forsigtig  i  Kjoleskøds-Halen. 

Og  Skjaldene  gribe  med  Lyst  og  med  II 

I  Harpernes  Strenge ; 

De  synge  <»n  Kampen  og  Kvindernes  Smil, 

De  synge  om  Kap,  og  forsøge,  hvor  længe 

De  Tonen  kan  holde,  før  Øret  de  sprænge; 

Ved  Brage  I  selv  Kaufmann  vurderer  knap  saadant  i  Penge. 

Og  Budstikker  komme  og  gaa  deres  Vej; 

De  pynte  paa  Festen; 

Naar  bare  der  ej  kommer  »Aber  dabei*". 

Thi  det  er  jo  ikke  saa  rart.  Men  for  Resten 

Hvad  gør  saa  en  islandsk  Adresse?  naar  Resten 

Blot  svarer  til  „Hjenmiets**  Forventning  om  Tusindaarsfesten  I 


Men  bedst  som  der  tales  og  synges  og  raabes, 

Og  Fortiden  mindes,  paa  Fremtiden  haabes, 

Saa  høres  et  Bulder 

Fra  Hrafnagjå-Kløften, 

Og  Skulder  om  Skulder 

Fra  Øxaraa-Grøften 

En  vaabenklasdt  Skare  mod  Lovbjerget  rykker. 

De  vandre  saa  tavse,  med  straalende  Smykker, 

Med  skinnende  Klæder,  med  blinkende  Skjolde ; 

De  træde  saa  fast  over  Lavaens  Volde; 

Og  Mængden  paa  Bjerget  gaar  ængstlig  til  Side : 

»Det  kunde  dog  være  I . . .  man  kan  dog  ej  vide  I . . . . 

.Det  var  maaske  bedst  at  ta'e  Flugten  i  Tidel 

.Hvis  ikke  det  hele  er  Skinfægteri, 

»Som  Hr.  Bournonville  har  Finger  med  il**  .... 

Nej,  ingen  Ballet  har  saa  prægtige  Klæder. 
De  Mænd,  som  saa  fast  over  Lovbjerget  træder, 
De  lærte  ej  Gangen  bag  Scenens  Kulisser. 
Se  her,  disse  Vaaben  har  Buler  og  Ridser, 
Og  se  disse  Øjne,  hvor  ildfuldt  de  brænder. 
Og  se  disse  brune  og  staalstærke  Hænder ; 
Hvor  længe  Du  end  ved  Balletten  vil  lede, 
Du  finder  ej  Folk  med  saa  mægtige,  brede 
Og  knudrede  Rygge,  saa  hvælvede  Bringer, 
Saa  trodsige  Skuldre,  en  Nakke,  der  tvinger 
Det  hjelmdækte  Hoved  til  Blik  imod  Sky ; 
Nej  fly ! 

Betragt  dine  egne  forhutlede  Lemmer, 

Som  Bukser  og  Vesten  og  Spidskjolen  gemmer; 

Beføl  dine  Arme,  besigt  dine  Hænder; 

Hvordan  Du  Dig  drejer,  hvorhen  Du  Dig  vender : 

Du  ser  kun  en  vantreven  Karrikatur,  — 

Og  Du  snakker  med  om  den  vilde  Natur  I 

Om  Stamslægtens  Old  i  fomstore  Dage, 

Og  peger  paa  Kraften,  som  end  er  tilbage !  — 

Se  her  er  de  gamle  I  Du  selv  har  dem  manet. 

De  kom  paa  din  Kalden,  de  adlød  din  Stemme ; 

Men  Du  har  nok  næppe  saa  „store*"  dem  anet; 

r  saa  Fald  var  heller  Du  bleven  derhjemme. 

Du  hænger  med  Næbet,  Du  skygger  for  Brynet, 

Du  er  lidt  benauet  ved  Mødet,  ved  Synet ; 

Du  ræddes  ved  Ilden,  Du  taaler  ej  Lynet 

Fra  Kæmpernes  Øjne,  de  funklende  hvasse ; 

Nej,  sligt  vil  kun  slet  for  en  „nutidig**  passe. 

En  Vise,  en  Tale,  et  Gilde,  med  mere, 

En  sølle  Forfatning,  som  ret  skal  kurere 

Det  ældgamle  Island  fra  ældgamle  Onder : 

Paa  sligt  kan  man  rolig  „gaa  med**  nu  om  Stunder ; 

Men  stille  sig  Ansigt  til  Ansigt  med  slige, 

Bevæbnede,  raa  og  uslebne  Personer : 

Nej,  ikke  for  alle  de  nyeste  Kroner  I 

Hvad  vilde  vel  Børsen  og  Bladene  sige, 

(For  ikke  at  tale  om  Venner  og  Koner) 

Naar  saa  risikabel  en  Adfærd  de  hørte? 

De  vilde  vel  tro,  at  en  Trold  Dig  forførte. 

En  Trold  fra  de  islandske  Sagabøger, 

Som  altid  heroppe  ved  Lovbjerget  spøger!  — 

»Nej,  bort  med  os  alle!  ...  Lad  blæse  Retræten! 

„Det  regner  desudenl**  

Saa  endte  da  Féten.  — 

Og  alting  blev  stille.  I  tungsindigt  Øde 

Laa  Thingslettens  vældige  Kæmpeflade; 

Og  Taagerne  hen  over  Søen  fløde; 

Forsvundet  var  Telte  og  Bodernes  Gade, 

Og  borte  var  levende,  væk  var  de  døde. 

Kun  en  blev  tilbage.  Han  dvæled  deroppe 

Paa  Brinken,  hvor  Lavaens  Kæmpekroppe 

Som  stablede  Jætter  fra  Kløften  sig  rejser. 

Hvad  søgte  hans  Blik?  Var  det  Hekla  og  Geyser? 

Nej,  Blikket,  som  fløj  fra  det  svimlende  Stade, 

Det  fulgte  den  Flok,  som  mod  Syd  skulde  drage ; 

Og  Øjet  det  tindrede  atter  og  atter,  — 

Og  Kæmpen,  som  stod  der  alene  tilbage, 

Var  Skarphedin,  ham  med  den  tavse  Latter. 


Plimsoll. 

Juli  1875. 

Her  er  en  Haand  og  her  er  et  Raab, 

Et  Begejstringens  lydende:  Hør  I 

Til  den  enkelte  Mand,  som  tog  Kald  fra  sin  Daab, 

Til  den  eneste  Kristen  i  Hyklernes  Hob, 

Som  i  Kærlighed  lever  og  dør. 

Man  gnaver  ej  mer  i  den  uhyre  Stad 

Paa  Fallitemes  sure  Agurk. 

Man  glemmer  selv  Skybruddets  øsende  Fad, 

Man  rives  og  slaas  om  det  seneste  Blad : 

„Plimsoll  har  talt  og  sagt  Skurk!*' 

Man  tænke  sig:  Taleren  knytted  sin  Haand 
Og  raabte  til  Premieren  hen, 
Og  paakaldte  Gud  og  den  hellige  Aand 
Og  brød  med  de  parlamentariske  Baand 
Og  fomærmed  de  pæneste  Mænd  l 

De  stivede  Flipper,  det  kæmmede  Skæg, 
Det  engelske  Gentleman-Snit, 
Et  Virvar  det  hele.  Fra  Væg  til  Væg 
Brøled  og  peb  de,  og  „Husets**  Præg 
Misted  sin  gode  Kredit. 


146  I  PANSER  OO  PLADE 

Hvad  er  der  da  sket?  r—  En  Idealist, 
En  Sværmer,  en  skørho'det  Mand, 
Som  raaber  paa  Samfundets  Brøst  og  Brist 
Og  sætter  for  nogle  Matroser  til  sidst 
I  Flammer  det  hele  Land  l 

Vi  smider  ham  ud.  I  vort  Parlament 
Tør  man  ej  træde  Grænsen  saa  nær. 
Ud  med  den  Tølper!  Han  har  det  fortjent. 
Slig  Tale  kan  ingen  være  bekendt; 
Han  kan  lære  sit  Sprog  i  .Lothair**  l  — 


Ak  Plimsoll,  Du  kender  ej  Tiden  ret. 
Du  raaber  kun  i  en  Ørk. 
Dit  Billed  med  Skudernes  skøre  Bræt, 
Den  bortslængte  Bill,  som  Nationens  Plet, 
Den  Farve  er  altfor  mørk. 

Vi  lever  i  Konstitutionernes  Tid 
Med  en  Konstitution,  som  er  brudt. 
Vi  taaler  kun  Dosis  af  Dagblads- Vid 
Og  vil,  efter  Dagens  Forretningsslid, 
Kun  Fyrværkeriernes  Krudt. 

Selv  Kansleren,  Manden,  som  vredes  saa  nemt, 
Maa  krydre,  det  har  Du  vel  masrk't. 
Sin  Tale  med  alskens  Løjer  og  Skæmt, 
Og  er  den  end  grov :  det  bliver  dog  glemt, 
Thi  han  krydrer,  han  krydrer  saa  stærkt. 

Ak  Plimsoll,  Du  taler  som  Idealist, 
Du  kender  ej  ret  dine  Folk. 
En  Førsteminister  som  Føljetonist, 
Romanforfatteren  først  og  sidst, 
Det  er  Tidens  Idéers  Tolk. 

Du  hæver  din  Stemme,  som  Idealist, 
I  den  Højestes  Navn;  ak  betænk: 
De  høje  Herrer  er  lave,  saa  vist 
Som  Egennytten  er  Dusbroder  hist 
Med  dem  paa  Ministrenes  Bænk. 

Og  alle  de  Taler  i  Wien  og  Berlin, 
I  Versailles  og  i  København :  — 
Et  Nip  til  Likøren,  men  ej  Medicin, 
Zodiacus-Draaber,  Poul  Lindausk  Vin ; 
Til  Lyst  blot,  men  ikke  til  Gavn. 

Ak  PHmsoU,  Fortidens  Skygger  staar 
Forklarede  frem  for  dit  Blik. 
Nazaræerens  Tale  dit  Øre  naar. 
Han  løfter  sin  Svøbe  i  Templets  Gaard. 
Husker  Du  Lønnen,  han  fik? 


Det  nye  Nationalteater. 

En  Epilog. 

Langs  Strandvejen  hvirvler  de  gulnede  Blade. 
Landlivets  Scene  staar  tom  og  forladt. 
Københavneren  skifted  sit  Stade, 
Han  flygted  fra  Skov  og  fra  Krat; 
Københavneren  lider  ej  Efteraarsskyggen. 
Ej  Aarets  elegiske  Gyldenlak-Skær ; 
Københavnerne  vendte  det  Ryggen, 
De  flyttede  en  og  hver.  —  .... 

De  flytted  til  Byen  med  Spejl  og  det  hele. 

Pianoet  ej  at  forglemme. 

Og  Middage,  Baller  og  alle  de  Dele 

Begyndte  man  alt  at  bestemme; 

Den  gamle,  fortærskede,  udpinte  Gaade: 

»Hvormed  skal  vi  more  os?"  søgte  man  raade. 

Og  Løsningen  simpliflcertes  mærkværdigt 

Ved  det,  at  det  nye  Teater  var  færdigt. 

Mens  Landlivets  Scene  derude  blev  domfældt 

og  „Smykningen"  reves  i  Pjalter, 

Saa  indvied  Byen,  som  oftere  ommeldt. 

Sin  Scene,  sit  Thespis*s  Alter. 

Mens  Løvfaldet  ude  i  Skoven  husered. 

Og  Kronerne  slængtes  til  Jorden  kassered', 

Saa  var  der  et  Løvspring  herinde  i  Byen: 

Teatret  sprang  ud  med  sin  Krone  mod  Skyen  I 

Teatret  sprang  ud  —  med  det  dejligste  Bladvæv, 

Og  Lindetræs-Kronen  den  fonkled; 

Hvert  Mishag  af  dem,  som  kun  lever  for  Madstræv, 

Tilsidesat  blev  og  fordunklet; 

En  Tid  maa  jo  ha',  hvad  for  Tiden  kan  passe, 

Og  derfor  forsvandt  den  forældede  „Kasse". 

Kong  Christian  og  Folket  de  rejste  en  Bygning 

Til  Kunstnernes  Dont  og  med  kunstnerisk  Smykning. 

Ja,  Bygningen  staar  der,  saa  knejsende  mægtig 

Med  Lyren  som  Varsel  om  Donten, 

Med  Genier,  Havfruer,  Sfinkser  og  prægtig 

Polerede  Søjler  i  Fronten; 

Hvad  Havfruen  skal  er  jo  vistnok  en  Gaade, 

Som  Tiden  og  saa  Direktionen  maa  raade, 

Men,  Templet  er  færdigt  I  Det  venter,  foruden 

Lidt  Tilskud  af  Staten,  endnu  kun  paa  Guden. 

Det  venter  paa  Guden ;  —  naar  blot  han  vil  komme, 

Naar  bare  han  ej  bliver  borte, 

Naar  blot  han  har  Tiltro  til  alle  de  fromme. 

Som  stimler  om  Pragttemplets  Porte. 

Det  venter  paa  Guden ;  —  men  ak,  han  er  kragen 

Og  streng  og  kan  vandcelig  tages  ved  Næsen ; 

Han  fordrer  lidt  mer  end  Balletmester-Knælen, 

Han  fordrer  et  Tempel,  som  hvælves  i  Sjælen. 

Ved  Zevs  og  Apollon !  Hvad  er  det  for  Kunster, 
Hvad  er  det  for  Kneb  og  for  Fagter, 
Prologiske  Stikord  og  Røgelsedunster, 
Tableauer  og  holbergske  Akter? 
Hvad  er  det  for  Leflen  med  Aandslivets  Magter, 
Hvad  er  det  for  Kryben  i  Mummespils-Dragter?  — 
Naar  Tiden  er  sløv  og  Aanden  er  vissen, 
Mon  Aandeme  da  stampes  frem  af  Kulissen? 

Naar  Aktier,  Svindel  og  Døgnlivskritikken 

Er  bleven  den  Guddom,  som  styrer; 

Naar  Smagen  slaar  Takten  i  Kræmmerbutikken 

Og  klinger  fra  Festmaaltidslyrer, 

Naar  Pegasus  gumler  sit  Foder  i  Stalden, 

Og  kun  „stroppes  op**  ved  et  Piskesmælds  Knalden. 

Naar  Sanggudens  Præst  er  Profos  ved  Avisen, 

Er  Tiden  da  skikket  til  Guddommens  Prisen? 

Nej.  Guden,  hvis  Tempel  paa  Torvet  nu  rejstes. 

Han  lever  sit  Liv  i  det  høje 

Og  smykker  sig  ej  med  de  Kranse,  som  hejstes. 

Og  kan  ej  Prologen  fordøje; 

Han  slaar  ej  til  Taals  sig  med  ..Økonomien** 

Og  narres  slet  ej  ved  Teatermanien ; 

Om  Huset  er  fuldt  eller  Bænkene  tomme. 

Vil  ud  paa  det  samme  for  Guddommen  komme. 

Han  mindes  den  Tid,  da  hans  Tempel  var  ringe. 

Men  Præsterne  alle  var  Kæmper, 

Da  Hymnerne  monne  sig  malmfulde  svinge 

Mod  Hvælvingens  Loft  uden  Dæmper. 

Han  mindes  den  Tid,  da  hans  Lære.  fortolket 

Af  troende  Tjenere,  voksed  i  Folket, 

Da  Folket  eg  Templet  var  et  og  det  samme : 

£n  blomstrende  Krone,  én  tætløvet  Stamme. 

Da  funkled  hans  Øje,  da  kaldte  hans  Stemme. 

Da  skød  det  som  Lyn  i  hvert  Bryst ; 

Hver  lysende  Tanke  sprang  frem  af  sit  Gemme 

For  Præsternes  manende  Røst. 

Det  sænkede  Hoved  mod  Haabet  blev  rettet. 

Det  kvalfulde  Hjerte  for  Taarer  blev  lettet ; 

Der  gik  som  et  Aandepust  hen  over  Huset. 

Indvielsens  Vejr  over  Mængden  hensused. 

Hvad  hver  kun  som  Anelse  bragte  fra  Hjemmet. 

Som  ulmende  Gnist  i  sin  Emme. 

Det  flammede  op,  blev  til  Vished  forfremmet. 

Naar  Guden  lod  høre  sin  Stemme; 

De  knoppede  Blade  fra  Længsler  og  Minder 

Sprang  ud  og  blev  Roser  paa  Jomfruens  Kinder. 

Og  Ynglingen  knyttede  Haanden  mod  Barmen : 

Han  følte  sig  Helten  med  Lansen  i  Armen.  — 

Ja  Guden  har  Minder,  saa  skønne  som  store. 

Fra  Fortidens  lysende  Dage. 

Nu  flygter  han  bort,  og  Kulissernes  Snore 

Kan  ikke  ham  holde  tilbage. 

For  ham  maa  enhver  langs  de  prangende  Bænke 

Sin  Hyldest,  sit  Mishag  til  „Skibbrudet**  skænke. 

For  ham  maa  „De  skiftende  Tider**  behage;  — 

Han  gaar  nu;  og  Templet  staar  ene  tilbage. 

Men  udenfor  Templet  der  sidder  ved  Muren 

En  Mand,  som  saa  vide  bekendt  er, 

Han  sattes  paa  Post  her  som  Tempel-Avguren ; 

Han  sidder  taalmodig  og  venter. 

Han  venter  den  Stund,  hans  Kollega  vil  komme, 

Og  stirrer  imedens  i  Luften  den  tomme; 

Han  smiler.  Det  er,  som  paa  Forhaand  man  fatter 

De  tvende  Åvgurers  homeriske  Latter. 


I  Høat. 

,.Dort  med  det  Oamlcl"  hvad  er  det  Nj, 
der  mekkf  med  Trommer  cg  med  Trompeter? 
Selv  det  ej  kommer,  men  kun  deti  Rf 
og  MiiMr  af  Mnu  Profeter. 

.Fcdrelandet-  d.  20.  Oktbr.  187S. 

Den  løvede  Skov  er  bleven  lidt  tynd. 

Og  Kappen  er  luvslidt,  og  Stakkelen  fryser; 

Man  synes  jo  nok,  „det  er  Synd" , 

Og  man  skutter  sig  stille  og  gyser; 

Man  synes  jo  nok  ved  sig  selv,  det  er  Skam 

For  den  dejlige  Gyldenblads-Gloriel 

Men  Skoven  maa  skifte  sin  Ham. 

Det  er  nu  den  gamle  Historie.  — 

Og  Stormen  suser,  og  Vinden  slaar 

Og  rusker  i  Træernes  tjavsede  Haar 

Og  byder  at  holde  sig  færdig. 

Der  spilles  en  Dans,  og  den  smager  af  Strauss, 

Det  er  næsten  en  hvirvlende  Hopsa-Kehraus, 

Hvor  Trommen  er  navnlig  ihærdig. 

Og  forrest  rider  en  Spillemand 

Med  Hakkebræt  hængt  over  Skuldren; 

Han  stanuner  nok  hist  fra  et  udenvælts  Land; 

I  Lybækker-Domen  hans  Stamtavle  staar; 

Smækker  i  Midien,  smal  om  sit  Laar, 

Med  knoklede  Fingre  han  Strengene  slaar 

Og  lytter  til  Trommernes  Buldren. 

„Bort  med  det  gamle  !**...  Han  vender  sig  om ; 

Øjet  er  ude.  Hulen  er  tom. 

Minen  er  stille,  alvorlig  from, 

En  middelalderlig  Herre. 

Det  klager  omkring  ham  ved  Afskedens  Fest, 

Raabene  rundt  om  den  raslende  Hest 

Blir  stadig  værre  og  værre. 

Døv  for  de  domfældtes  klynkende  Sang, 

Han  mumler  i  Takten  til  Trommernes  Klang, 

Den  stille,  alvorlige  Herre: 

»Det  gamle,  det  ny!  to  skiftende  Ord, 
De  siger  mod  Enden  det  samme; 
Men  bedre  for  den,  som  paa  fremgangen  tror, 
End  som  stedse  skal  skælde  og  skanune. 
I  dænger  det  ny  med  Bebréjaelsers  Vægt; 
Det  er  Fædrenes  Flok,  som  stønner. 
Men  I  trælfer  med  Klagen  jer  egen  Slægt, 
Hvoraf  I  gik  frem  som  Sønner. 

I  stod  eders  Tid,  I  bar  eders  Frugf ; 

Hvad  Fordring  har  I  tilbage? 

Lærte  I  ej  under  Tidernes  Tugt 

At  standse  ved  Maalet  Jer  Klage? 

Hvi  blir  I  mod  Enden  saa  svage! 

Hvor  er  det  Storværk,  hvis  Glans  paa  Jer  Vej 

Løfted  Jert  Liv  over  Vindenes  Sky, 

Bar  eders  Navn  med  udødeligt  Ry 

Bort  gennem  evige  Tider?  — 

Udødeligheden,  den  kender  nok  jeg, 

Døden,  som  med  eder  rider  I""  — 

Og  Stormen  suste,  og  Vinden  slog. 
—  Omhvirvlet  af  Høstløv-Kransen, 
Fremmest  i  Skaren  Rytteren  drog; 
Bort  gennem  Skoven  hans  Ganger  jog 
Med  dem,  der  gik  bag  af  Dansen. 

Skoven  var  øde.  Pladsen  var  tom; 
Hvor  Høsten  havde  holdt  Ret  og  Dom, 
Gik  Stormen  stærk  over  Scenen. 
< —  Da  var  der  en  Kraft  i  de  nye  Raab ; 
Da  brød  der  fra  Træerne  nye  Haab 
I  brune  Knopper  paa  Grenen. 

Et  Sendebrev. 

Ptrlt,  Jtniur  1877. 

Nu  rørte  det  danske  Folk  sig  derhjemme, 

Kravled  fra  Krogen, 

Saa*  i  Avisen, 

Sprang  over  Postfarten,  Kulden  og  Isen 

Og  dem,  som  sad  fast  i  Sneens  Klemme  — 

Døde  der  nogen? 

Klokkerne  klemted,  Avisen  var  vaad. 

Det  drev  med  Graad. 

Spalte  paa  kryds  og  Spalte  paa  tværs 

Stod  der  en  ny  Slags  Nytaarsvers; 

Og  hver,  som  havde  blot  mindste  Raad 

For  Julepresenter  og  Nytaarsregninger, 

Og  hver,  som  kunde  for  Spisning  sanse, 

Bestilte  Kranse 

Efter  Ligpoeternes  Tegninger. 

Der  blev  i  hvert  Udsalg  en  formelig  Løben, 

Spørgen  og  Køben 

Af  Mænd  og  Piger,  Studenter  og  Koner; 

Man  vilde  ha'  Kranse  med  Anemoner 

Og  Blomster  med  mytologiske  Kroner; 

Man  vilde  møde  i  sorte  Kjoler 

Og  lægge  ved  Kisten  de  pæne  Symboler 

Paa  al  den  Sorg, 

Som  Danmark  følte  i  Fredensborg 

Og  ligervis 

I  Paris. 

Og  Klokkerne  klemted,  og  Taler  blev  holdt; 

Fra  Seinestaden  man  telegrafered. 

Og  Sætterne  satte,  og  det  blev  voteret. 

At  Danmark  var  saa  umaadelig  stolt 

Af  de  tvende  Poeter,  som  døde. 

Det  værste  var,  at  det  var  saa  koldt. 
Og  saa  —  ja  saa  skulde  man  ogsaa  møde 
Ved  Middagsgildet  i  rette  Tid. 
Man  skyndte  sig  hjem  og  tog  sin  Bid. 
Skøderne  paa  den  sorte  Kjole 
Hængtes  ud  over  Grosserernes  Stole, 
Og  under  Gildernes  glade  Skæmt 
Var  snart  den  hele  Alfære  glemt. 

Der  lagdes  ned  med  de  to  en  Tid, 
Som  ikke  skal  ønskes  af  nogen  tilbage : 
Storm  i  et  Vandglas,  en  Thebords  Strid, 
Men  Digtere  rustet  med  Højhed  og  Vid 
Hvis  Toner  ruiled  en  Klangrække  hid. 
Hvortil  Danmark  ikke  faar  Mage. 

De  tog  deres  Arv  fra  den  store  Skjald, 
Der  hamrede  ud  i  Rytmernes  Fald 
Det  danske  Sprog,  som  et  gammelt  Guld, 
Og  grov  de  store  Bedrifter  af  Muld 
Og  aanded  dem  ind  i  sin  Lyre. 
De  lærte  af  ham,  hvor  Jorden  var  skøn 
Og  Skoven  hvælvet  og  Egen  grøn; 
De  sang  som  Gudindens  fribaame  Søn 
Og  ej  som  en  Skriver  for  Hyre. 

Og  midt  under  Folkets  sygnende  Nød 
Og  Ravnekrogspjat  og  Thevand,  som  flød 
Hos  „Intelligensen"   i  Strømme, 
De  hælded  sig  op  mod  Gudindens  Skød 
Og  stirred  mod  Læben,  som  svulmede  rød, 
Og  i  Øjnenes  dejlige  Drømme. 

De  saa*  i  et  Spejl  med  et  sælsomt  Glar, 
Som  løfted  fra  Jorden  hver  Ting  og  bar 
Hver  Tanke  op,  hvor  der  stille  var 
Og  ene  Kilderne  talte. 
Det  stod  saa  løftet  og  dog  saa  nær. 
I  Regnbuefarvers  forklarede  Skær 
Paa  Spejlet  sig  Billeder  malte. 

Saa  greb  de  Lyren  og  Strengene  slog; 
Og  Sange  bort  efter  Sange  drog. 
De  væved  og  fletted  i  Strengenes  Net, 
Foruden  Støvgran,  foruden  Plet, 
En  Billedverden,  forklaret,  stor; 
Ikke  de  Smaafolk,  som  gik  paa  Jord: 
Slægten  saadan  som  den  burde  være 
Efter  Kunstens  og  Harmoniens  Lære. 

Og  saadan  formedes  Syvsoverdag 
Midt  under  Trykket  og  Folkenøden, 

Og  Weichselfloden  brød  frem  med  Brag» 
Som  en  saaret  Ganger,  der  springer  i  Døden. 
Og  saadan  blev  Amor  og  Psyche  til, 
Og  Koret  hos  Dyring  hørtes  at  synge; 
Til  sidst  forstummed  den  hele  Klynge 
Med  Christian  Winthers  melodiske  Spil. 


Lad  være.  der  var  i  den  hele  Klang 

Lidt  mindre  af  Livet,  end  vi  begærer.  — 

Folket  vil  høre  sin  egen  Sang; 

Folket  vil  nok  have  Skuespil, 

Men  dagligt  Brød  maa  der  ogsaa  til, 

At  ikke  man  selv  sig  fortærer. 

Ustraffet  kryber  man  ikke  op 

Og  sidder  bestandig  paa  Helikons  Top 

Og  spiller  fornemt  for  dannede  Ører 

Og  slynger  flnt  og  tilspidset  Lynet 

Filisterkrapylet  i  Synet 

Blandt  Folket  sig  noget  rører; 

Bag  Vadmels  Frakken,   bag  Skødskindets  Læ'r. 

Bag  Fiskertrøjen  fornemmes  et  Værd, 

Der  former  sig  ud  i  et  stort  Begær 

Og  raaber  til  Digteren:  Tiden  er  nær, 

Hvor  Lyren  maa  skifte  Strenget 

Spild  ej  paa  kvidrende  Triller  dit  Vejr, 

Syng  os  en  Sang,  som  vi  selv  kan  faa  kær, 

Vi,  Jordens  fribaarne  Drenge! 

Lad  være,  der  var  i  den  hele  Kunst 

Et  Drag  af  Salonernes  Røgelsedunst, 

Af  mytologiske  Taageskygger 

Og  Blink  af  retoriske  Brystnaalesmykker. 

Lad  være,  at  Digterne  var  for  polerte:  — 

En  sluttet  Række  de  dog  formerte 

Med  Smagens  Vaaben,  Begejstringens  Raab 

Mod  hele  den  aandløse,  sløve  Hob, 

Mod  Dilettantismens  flade  Gestalter, 

Der  pynter  sig  op  med  de  stjaalne  Pjalter, 

Mod  Kræmmerforeningens  Tyranni 

Og  Avisernes  fedtede  Industri. 

Der  var  dog  en  fuldlødig,  ægte  Værdi, 

Der  var  en  Adel,  en  Styrke  i 

Den  hele,  fornemme  Melodi, 

Der  rækker  os  med  sine  Toner.  — 

Og  nu  er  den  skrinlagt,  dens  Tid  er  forbi, 

Og  nu  kommer  I, 

Alle  de  smaa  Epigoner. 


De  drysser  som  Blade  fra  Træer-,  de  falder 

Til  Jord  og  forgaar. 

Der  svinder  en  Alder; 

I  Stedet  staar 

En  anden,  som  pynter  sig  op  med  de  gamles 

Aflagte  Klæder,  med  Bøgetrsrøiøvet, 

Sommerfuglstøvet, 

Psychens  det  fine,  Natsværmerens  grove, 

Dampen  fra  Enge  og  Duften  fra  Skove, 

Fuglenes  Slag 

I  den  dejlige  Dag 

Og  alle  de  Smaasuk  i  Aftenen  silde, 

Som  klinger  saa  kønt  ved  den  rislende  Kilde, 

Som,  en  Gang  sunget,  maa  lades  i  Fred 

Og  ikke  i  al  Gemytlighed 

Drysses  hvert  Aar  paa  hvert  Julebord  ned. 

De  drysser  som  Blade  fra  Træer.  De  falder 

Til  Jord  og  forgaar. 

Nu  kommer  en  Alder, 

Som  baglænds  gaar. 

Ved  Jul  og  ved  Vaar 

Bestandig  et  Gengangerløvfald  vi  faar, 

En  Efterslet  efter  de  gamles. 

Man  kunde  vel,  uden  FcHtrydelse,  vamles; 

Jeg  lader  rolig  det  hele  samles. 

Og  fejer  saa  alt  i  en  Bunke  hen 

Og  sætter  min  Kost  som  et  Kors  paa  den. 


O  ja,  I  har  aabnet  en  hel  Butik 

Af  gamle  Bøger,  med  nye  Rygge, 

En  hel  Fabrik 

For  det  tynde  01,  I  la'er  brygge. 

Og  præke  gør  I,  saa  godt  som  en  Præst ; 

Hvad  Nytte,  om  andre  kom  med  Protest? 

I  løfter  Øjet  og  slaar  i  Bord : 

Vi  troT!  — 

Hver  anden  er  en  Fornægter! 

I  er  paa  Parnasset  Jer  egen  Vægter, 

I  vogter  ved  Dag  og  ved  Nat  Butikken; 

Og  vil  man  en  Gang  jer  for  Alvor  paa  Livet, 

Nu  vel,  saa  er  Tegnet  til  Vennerne  givet; 

I  skriver  jo  selv  Kritikken. 

Saa  træder  I  da  i  de  gamles  Spor 

Og  synger  de  „laante**  Sange  i  Kor, 

Og  stadser  jer  op  med  et  Rosenflor, 

Og  gøder  Literaturens  Jord 

Med  alle  de  faldne  Blade. 

Det  stærke  lider  jo  Tiden  ikke, 

Likør  maa  der  til,  de  søde  Drikke. 

Den  kraftige  Most,  som  de  gamle  skænked, 

Den  taaler  man  ikke.  hvor  I  er  bænket; 

Maven  er  svag  og  Minen  er  frrni, 

Saa  byder  man  Chokolade  om; 

Og  Tiden,  som  kommer  og  holder  Dom 

Og  skriver  jert  Regnskab  med  Rentesrente,  — 

Den  lader  lidt  længe  paa  sig  vente. 


Dog:  —  „Adam  Homo**  om  jer  blev  skrevet, 

Saadan  som  I  digted  og  tragted  og  leved. 

Det  glemte  I ;  det  er  saa  længe  siden. 

Men  Adam  skifted  blot  Frakke  med  Tiden; 

Han  dukker  op  som  jer  egen  Broder, 

Som  Søn  af  jer  egen  Fader  og  Moder. 

I  stammer,  som  han,  fra  de  samme  Kanaler 

Og  svigter,  som  han,  eders  Idealer. 

Er  Maalet  end  ikke  en  Kammerjunker: 

Midlet  det  er  dog  en  Pige  med  Grunker. 

I  sadler,  som  han,  fra  jert  Letsind  om 

Og  bliver  adstadig,  lidt  fed  og  lidt  from. 

I  søber  med  ham  af  den  samme  Skaal 

Og  spytter,  som  han,  i  jer  egen  Kaal, 

Og  ender,  saaledes  som  vi  har  set. 

At  Adam  endte,  betitlet  og  agtet, 

Med  Baand  og  med  Kors,  hvorefter  han  tragted, 

Som  Smagsdommer  og  som  —  Poet. 

O,  Danmark,  glæd  Dig.  Din  Digterskare 

(Jeg  hvisker  Dig  Navnene  kun  sub  rosa, 

Thi  Navne  er,  som  bekendt,  odiosa), 

Som  nu  skal  tage  sin  Arv  fra  de  gamle, 

Den  synes  slet  ikke  mod  Maalet  at  famle. 

Der  er  ingen  Slinger,  det  har  ingen  Fare, 

De  stiler  saa  trygt  ad  Vejen  hen. 

Og  Publikum  lyser  med  Fakler  den 

Og  strør  deres  Stier  med  Invitationer 

Til  Middag  og  Balfaldera  med  Balloner. 

De  slaar  ikke  bagud,  staar  aldrig  paa  Ho*det, 

De  fødtes  jo  alle  med  koldt  Vand  i  Blodet, 

Kender  ikke  til  Sturm-und-Drang  Perioder, 

Men  klæder  sig  efter  de  pæneste  Moder, 

Kommer  aldrig  med  Regler  og  Love  paa  tværs,  — 

Men  læsper  bestandig  de  samme  Vers, 

Det  samme,  sukrede,  søde  Pøjt, 

Og  —  skriver  i  „Punch" ,  naar  det  kommer  højt. 

Ja,  Danmark,  glæd  Dig;  og  spred  dine  Arme 

For  alle  de  smaa  med  faderlig  Varme. 

Tryk  dem  og  knug  dem,  til  Vejret  forgaar  dem. 

Jeg  tvivler  dog  paa,  at  Du  ret  forstaar  dem. 

Jeg  tvivler  dog  paa,  Du  kan  være  i  Stand, 

At  sætte  saadan  for  det  ganske  Land 

En  Stymper  paa  saadan  en  Herremand 

Og  kendes  ved  dem  som  Sønner. 

Vi  andre,  som  haaber  endnu  paa  en  Slægt, 

Hvis  Gerning  vejer  med  større  Vægt, 

Vi  korser  os  stille  og  mumler  Bønner; 

Vi  beder  andægtig:  Vorherre  fri 

Os  naadig  for  saadan  en  Poesi! 


Den  aidste  Skanse. 


September  1877. 


De  drog  sig  tilbage:  en  sluttet  Trop, 
Ind  gennem  Passet,  til  Bjergkammen  op. 

Den  synkende  Sol  over  Bjergstien  faldt; 
Man  kunde  paa  Skyggerne  Mændene  talt. 

Med  Kæmpedrag  over  Randen  skred 
Skyggen  og  drog  sig  i  Dalen  ned.  — 

Dnchneaa:  Stialede  Skrifter,  4de  Bind  II 

De  var  en  halvhundred  Stykker  i  alt; 
Resten  af  Hæren,  som  faldt. 

For  hver  en  Snes  Skridt,  de  fremad  gik, 
De  vendte  sig,  fæsted  paa  Vejen  et  Blik, 

Og  smed  Musketten  til  Kinden  og  skød; 
Der  vakled  en  Fjende  og  faldt  og  var  død. 

Fjenden  var  nemlig  bestandig  i  Hælene, 
Som  den  brølende  Løve,  der  opsluger  Sjælene. 

Han  fyred  bag  hver  en  Klippeblok; 
Og  tyndere  blev  den  lille  Flok. 

Hej,  sæt  Trompeter,  dit  Mundstykke  i 
Og  tud  dem  i  Hornet  en  rask  Melodi  l 

Nu  vil  vi  spille,  lad  dem  saa  danse; 
Nu  har  vi  naaet  den  sidste  Skanse.  — 

Saa  tåled  Kaptejnen  og  peged  op 

Med  Sablen  mod  Fjeldets  glødende  Top. 

Dér  højned  en  Klippe  sin  dækkende  Rand. 
Det  er  alt,  hvad  en  Kampesten  evne  kan. 

Den  Trompeter  satte  Hornet  for  Munden. 
Han  faldt  og  ruUed  og  var  forsvunden. 

Kaptejnen  bøjed  sig  ud  og  saa' 

Over  Styrtningen  ned  i  det  sejlende  Blaa. 

Knøsen  var  væk.  Paa  en  Slaaentom 
Hang  i  sin  Lidse  det  blanke  Horn. 

Han  flsked  det  op.  Og  højt  det  klang. 
Kaptejnen  blæste,  de  andre  sang. 

De  stod  bag  Klippen,  øverst  paa  Tinden; 
En  liden  Fane  flagred  i  Vinden. 

Hver  Ku^e  rev  Klude  af  Fanens  Dug; 
Saa  maatte  Stangen  tages  i  Brug. 

Støt  stod  den  flossede  Fanestage. 
Fjenden  løb  Storm,  og  sloges  tilbage. 

Men  vid  blev  Pladsen  bag  Klippens  Blok, 
Og  tyndere  blev  den  lille  Flok. 


Soldater  I  Solen  er  gaaet  ned. 

Nu  kommer  Natten,  saa  vidt  jeg  véd. 

Vi  holdt  vel  Pladsen,  om  vi  var  flere; 
de  faa,  som  vi  er,  de  kan  ikke  mere. 

Vi  gør  som  Solen.  Vi  skriver  vor  Bane 
Ned  bag  Bjerget  —  minus  vor  Fane. 

Lrad  Fjenden  saa  tage  den  nøgne  Stang. 
Der  kommer  vel  nok  en  „nseste  Gang"  !  — 

Saa  steg  de,  dækket  af  Nattens  Kappe, 
Ned  gennem  Dalen  paa  Fødder  rappe. 

De  spredte  «g,  gemte  Musketterne  hen. 
De  véd  nok  at  flnde  de  samme  igen. 

De  klædte  som  sindige  Landmænd  sig  ud. 
De  genuner  paa  Brystet  af  Fanen  en  Klud.  — 

Og  Fjenden  stormod.  Hans  Lavrbærkranse : 
En  nøgen  Stang  og  en  øde  Skanse. 


Puft.  Doebr.  1877. 


Svar  til  Morgenbladet. 

Holla,  Du  hidsige  Morgenblad, 
Stands  en  Minut  i  din  Fart; 
Fordi  Du  har  slaaet  til  Lyd  og  raabt 
,det  er  hørt",  er  det  dog  ikke  .svart". 

Endnu  er  ikke  det  uhørte  hændt 

Og  hænder  ej  nogen  Sinde; 

Du  giver  mit  Fremtidsvisitkort  paa  Prent» 

Men  før  Fotografen  sit  Billed  har  endt. 

Jeg  raaber  til  Manden  derinde 

Bag  Tæppet:  Hvad  har  De  i  Sinde? 

Det  Fremtidsfotografl,  Du  har  gjort, 

—  Morgenblad,  ganske  ærlig  I  — : 

Det  ligner  dog  Originalen  ej  stort, 

Og  mig  ikke  ganske  særlig. 

„Trivelig*" !  hm  I  der  er  Maade  med ; 

Den  indre  Ild  har  ej  blivende  Sted, 

Men  tærer  bestandig  paa  Manden, 

Den  udhuler  Kinden,  gør  Issen  graa, 

Den  brænder  derinde  hvert  muggent  Straa 

Og  gør  Hvælving  i  Tanken  og  Panden. 

Jeg  hænger  vel  op  paa  min  nøgne  Væg 

Her  i  Parisernes  Stad 

De  Kranse,  som  danske  Mænd  har  mig  sendte 

L4ivremes  mørkgrønne  Blad. 

Jeg  lytter  dog  ej  til  en  fjern  Musik, 

Som  strømmer  fra  Ballernes  Sale; 

At  valse  med  Strømmen  jeg  har  ej  for  Skik, 

Jeg  lytter  kun,  glad  for  et  Øjeblik, 

Til  al  den  højtflyvende  Tale: 

Jeg  véd,  hvor  snart  den  vU  dale. 

Jeg  er  —  ja  —  Indignationens  Mand, 

Bestandig  i  Panser  og  Plade. 

Jeg  tager  mod  Tak  for  den  ringe  Skænk, 

Jeg  rakte  til  Salens  fjerneste  Bænk, 

Fra  Venstre-  som  Højreblade. 

Men  —  Overløber!  hvem  nævner  det  Ord? 

Man  nævner  det  ikke,  man  ymter,  man  ntror*" ; 

Jeg  stævner  den  hid  for  min  Skrankes  Bord, 

Og  I  véd,  jeg  har  Vaaben  paa  Bordet. 

Jeg  blotter  —  saa  kig  dog  en  Gang  —  mit  Bryst ; 

Der  sidder  dog  Mærker  fra  Aarenes  Dyst, 

Som  i  Farten  skal  stoppe  Jer  Ordet. 

Det  var  ej  saa  lige  en  Sag,  som  man  tror. 
At  stride  som  Skjald  ved  jer  Side; 

Tidt  Midlet  var  ringe,  var  Sagen  end  stor; 
Det  faar  vel  en  Digter  at  vide. 
Han  saa*  den  af  Hoben  fortrampede  Vej, 
Han  hørte  de  bølgende  Stemmers  Staahej, 
Han  stævnede  med,  han  svigtede  ej, 
Men  det  skurrede  tidt  i  hans  Øre. 
Kanske  var  hans  Øre,  som  Sanger,  for  fint, 
Kanske  var  han  for  musikalsk :  han  blev  pint, 
Og  saa  søgte  han  bort  inden  Døre  .... 

Den  vrede  Achillevs  sad  i  sit  Telt. 

Han  havde  jo  „sét  sig  gar 

Paa  Førernes  Kiv,  Rivalernes  Strid 

Ved  Havets  blaanende  Bælt. 

I  Teltet  han  sad,  alene,  og  saa' 

Op  mod  Achæemes  Faner ; 

Han  lytted  til  Kampen;  snart  gik  den  i  Staa, 

Snart  blussed  den  atter;  vred  i  sin  Vraa 

Han  sukked  mod  Storslægtens  Ahner. 

Men  hvem  vilde  falde  for  Alvor  paa 

At  kalde  ham  en  Trojaner?  — 

Om  atter  den  golde,  forbitrede  Strid 

Ved  Havets  blaanende  Bælt, 

Førernes  Fejde,  vil  slukke  sin  Brand, 

Da  træder  han  vel  af  sit  Telt. 

Om  atter  Achæemes  mandige  Slægt 

Vil  kæmpe  for,  hvad  der  i  Striden  har  Vægt, 

Med  Fanen  højt  over  Hoben: 

Da  rækker  Gudinden  ved  Havets  Strand 

Hans  egen  Moder  —  ham  Vaaben; 

Og  da  staar  hans  Teltdør  aaben. 


Et  Opraab. 

(»Fædrelandet**,  22.  Februar  1878.) 

Ptrls,  19.  Pébraar. 

Jeg  sad 

—  Og  ligegyldigt,  hvem  denne  „jeg*  — 
I  den  store,  den  rige,  den  yppige  Stad. 
Rundt  om  mig  leged  de  Tavlbordets  Leg: 
Graanede  Gubber,  svenske  Parisere, 
Polske  Baroner,  Normænd  og  Danske, 
Og  forøvrigt  de  andre  Franske. 

Og  saa  diskutertes  der  randt  omkring 
alle  mulige  Verdens  Ting, 

Stanleys  Hjemkomst  fra  de  Hottentotter, 
Pavevalget  og  nye  Cocotter, 
Porstadsteatre,  Kunst  og  Gøgl, 
Frakker  med  eller  uden  Pløjl. 
Dagsnyt  og  Bynyt  veksled  og  fløj, 
En  sagde  Jo",  en  anden  „Du  løj  I** 
Man  diskuterte  Alverdens  Ting; 
Deriblandt  først  —  naturligvis  — 
Alt,  hvad  som  vedrører  Byen  Paris. 

Men  lidt  efter  lidt  faldt  Talen  mere 
Centripetal  paa  den  store  Affære, 
Den  orientalske.  —  Naturligvis, 
Den  vedrører  ogsaa  den  By  Paris. 

De  talte,  de  snakked,  hver  Knever  gik. 

De  vilde  løse  det  store  Bestik. 

En  havde  hentet  sin  Visdom  fra 

Journal  des  Debats", 

En  fra  London,  en  fra  Paris, 

Og  endelig  en  fra  den  gode 

Gamle  „Berlingske  Avis". 

Saa  kom  da  de  saarede  ogsaa  paa  Tale, 
Krigens  Rædsler  og  Ambulancen. 
En  kaldte  Krigen  „Kulturens  Skandale", 
En  vilde  samle  til  Russerne  ind. 
En  vilde  give  en  Franc  til  Tyrken, 
Og  en  vilde  holde  Balancen 
Og  ligeligt  dele  Styrken  — 
Det  hele  blev  Vitser  og  Vind. 

Og  saa  gik  man  ud  paa  Gaden  og  drev. 

Jeg  blev. 

Jeg  greb  en  Avis;  det  var  „Fædrelandet" 

Jeg  læste  og  læste.  Aa,  ikke  andet  I 

Vajsenhus-Skolen,  Folketeatret, 

Og  saa  deroppe  i  Tinget 

Finansloven  omkalfatret! 

Saa  slog  jeg  om  paa  den  sidste  Side. 

Gud  skal  vide» 

Her  var  forfærdeligt  nirt. 

Jeg  sad  og  lieste  og  stirred  derpaa; 

Til  sidst  det  var,  som  jeg  for  mig  saa* 

Den  hele  Elendighed,  Jammersnøden, 

Den  haabløse  Lidelse,  Hungersdøden. 

Det  var,  som  hørte  jeg  Skrig  udgaa 

—  Ikke  fra  dem,  som  paa  Valpladsen  falder, 

Unge,  robuste,  i  kraftig  Alder, 

Med  Vaaben  i  Hænde,  for  eller  mod. 

Med  knudrede  Lemmer  og  rullende  Blod  — 

Nej  Skrig  fra  Tusinders  levende  Lig, 

Som  vælter  sig  rundt  og  trygler  om  Brød : 

Barnet,  det  gule,  paa  Moderens  Skød ; 

Moderen  selv,  hvis  Mælk  ikke  flyder, 

Som  næppe  Naturens  Instinkter  lyder, 

Som  taber  sit  Barn  af  de  matte  Hænder, 

Som  næppe  for  Sult  det  kender. 

Oldinger,  tærede  ud  til  Skelet, 

Drenge  som  Mumier,  slugende  det. 

Som  ikke  nævnes  af  dannedes  Læber, 

Det,  hvortil  selve  Ordenes  Smuds, 

Sprogets  Forbandelse  klæber. 

Da  syntes  mit  sortnende  Øje  at  se. 
Hvorledes  de  laa  der  i  Skam  og  Sne, 
Hvorledes  de  kom  i  Kupé  ved  Kupé, 
I  Jemvejstrains  uden  Ophør  og  Ende, 
Til  den  dødsdømte  By  uden  Føde  og  Brænde, 
Og  kastedes  ind  i  den  nøgne  Moske ; 
Levende?  —  Lig?  det  var  ikke  at  se. 

Der  laa  de.  Der  bad  de  den  férste  Dag  : 
Troende  under  Profetens  Faner, 
Græsk-Katolske  og  Luteraner, 
Romersk-Katolske,  persiske  Ildmænd, 
Hungerbesejrede,  halvnøgne  Vildmænd, 
Kristne,  som  sulted,  og  sultne  Tyrker, 
Jøder,  som  Gud  og  som  Guldkalven  dyrker. 
Mænd,  som  er  afvænt  længst  med  at  bede. 
Kvinder,  som  har  kun  en  eneste  Gud, 
I  Fryd  og  i  Nød,  i  Kulde  og  Hede : 

Barnet  ved  Brystet,  som  nu  tørres  ud. 
Folk,  som  slet  ingen  Guddom  have, 
Men  derimod 

Ned  over  Lemmerne  størknet  Blod, 
Og  en  brændende,  udpint  Mave. 
Der  laa  de  og  bad  den  første  Dag.  — 
Om  Natten  døde  et  Par  hundred  Stykker 
De  rykked  sig  sammen,  smed  Ligene  hen 
I  en  Krog  mellem  Vaaben  og  Krykker. 
De  røvede  Ligenes  pjaltede  Rester; 
Saa  bad  de  igen. 
Den  Dag  var  de  alle  Præster. 

Men  Dagen  den  svandt  og  Natten  gik; 
Hverken  Brød  eller  Vin  af  Profeten  de  fik. 
Da  banded  de  Tyrker  og  Vildmænd  slemt, 
Og  Jøden  sad  tavs  og  bed  sine  Negle; 
Det  kunde  ej  fejle: 
Jehova  havde,  som  Noah,  ham  glemt  l 
De  Romersk-  og  Græsk-Katolske  de  bad, 
En  tysk  Luteraner  begyndte  at  brumme; 
Da  viste  sig  Folkenes  Racer  og  Kraft, 
De  skilte  sig  ad; 

Halvdelen  suged  paa  Haabets  Saft, 
Tyrker  og  Vildmænd  laa  stumme. 

Og  atter  en  Nat  og  en  Dag  hengik ; 

Da  bad  de  fleste  ej  længer. 

De  graved  med  Negle  i  Kødet  Flænger, 

Vanvidet  stod  i  det  sluknende  Blik  . . . 

Da  skjalv  mit  sortnende  Øje. 

Jeg  rejste  mig  op  og  gik.  — 

Der  føres  en  Tro*s-,  en  Racekrig. 

Her  ligge  de  henslængt,  de  levende  Lig. 

Racer  og  Tro  under  Halvmaanen  blandet ; 

Imedens  saa  vælter  en  Brand  over  Landet 

Og  slukker  Amen  og  øder  Huset; 

Der  bliver  for  dem,  som  vende  tilbage, 

Kun  Graad  og  Klage, 

Og  Ildebrands-Tomten  og  Gruset. 

Saa  siger  jeg :  hjemme  paa  hver  en  Plet, 

Hvor  Ploven  drager  sin  Fure  let, 

Hvor  Komet  fredlyst  spirer  af  Muld, 

—  Om  end  det  er  smaat  med  det  danske  Guld  — 

Dér  holdtes  det  (uden  „Pall  Mali  Gazette** ) 

Bestandig  for  Smaanationemes  „Ret'', 

At  elske  sin  Nasste  som  kristne  Mænd 

Og  lægge  sin  Skærv  til  den  lidende  hen. 

Jeg  hjemsender  min  —  og  mit  Opraabs  Stemme. 
Jeg  tænker  at  høre  et  Ekko  derhjemme. 


Rimbrev  til  Esrom  Sø. 

Fjernt  fra  din  Strand,  i  Verdensbyens  Gader, 
Hvor  jeg  blev  træt  og  tung  ved  alt  det  lette, 
I  denne  Ørk  af  Stene,  sat  i  Rader, 
Hvor  alt  det  jævne  synes  en  det  slette, 
Fjernt  fra  dit  Spejl,  i  dette  Hav  af  Spejle, 
Hvor  Verden  synes  en  forbi  at  sejle 
Paa  Hovedet  —  jeg  sér  mit  eget  Billed, 
Saaledes  som  Naturen  mig  har  stillet 
Paa  Benene,  og  trøstet  ved  det  Syn, 
Jeg  jager  hvert  et  Blændværk  fra  mit  Bryn, 
Og  lader  Tanken  haste  som  et  Lyn 
Og  tage  sig  et  Bad  i  dine  Vover. 

Nu  er  det  Nat,  og  Verdensbyen  sover. 
Jeg  hører  Esrom  Søens  fjerne  Vover. 
Jeg  drages  did.  Den  kvalme,  hede  Duft, 
Som  parfumerer  Verden  her  omkring  mig, 
Hvad  kan  det  andet  end  min  Længsel  øge 
Imod  de  Minder,  mine  Tanker  søge. 
Imod  et  Drag  af  ægte  sællandsk  Luft? 
Spejlblanke  Sø,  min  Ungdoms  Drømme,  bring  mig 
Et  Blund,  et  styrkende,  hvor  Mandens  Drømme 
Som  store  Skyer  over  Spejlet  svømme, 
Stolt  ved  den  Tanke,  Solen  paa  dem  skinner. 
Og  stoltere  ved  Tanken,  at  man  flnder, 
Naar  Skyen  ruller  op  sin  mørke  Bølge, 
Et  Lyn,  en  Torden,  som  den  har  i  Følge ! 

Jeg  sejler  gennem  Nattens  vide  Hav, 
Der  vugger  mig  paa  sine  stille  Vande ; 


166  I  PANSER  OO  PLADE 

En  Laftskibsfart  med  Længselshestens  Trav, 
Men  uden  Lyd  fra  Hestens  rappe  Hove. 
Jeg  sætter  Kursen  mod  de  fjerne  Strande; 
Dybt  nede  suser  svvnbetyngte  Skove. 
Et  dæmpet  Blink,  som  duganløbet  Staal : 
Og  jeg   har  naaet  mine  Længslers  Maal. 
Du  skønne  Sø,  jeg  daler  mod  din  Vove. 
Naar  Morgensolen  paa  din  Strandbred  skinner. 
Ved  Søens  Skrænter  udstrakt  jeg  mig  flnder. 

Jeg  sér,  lidt  efter  lidt,  de  høje  Sale, 

Som  Bøgen  hvælver  over  Søens  Siv, 

At  fyldes  med  et  virksomt  Friluftsliv. 

Det  stryger  ud,  hvor  Søen  sølvblank  skinner. 

Jeg  retter  langsomt  mig  paa  Lejet  op. 

Og  blotter  Hovedet  og  sænker  Øjet. 

Ak,  hvor  de  Godtfolk  dog  har  paa  mig  løjet  l  — 

Jeg  holder  Bøn  —  blandt  mine  bedste  Minder. 

Du  Søens  Bred,  hvor  Drengefodens  Hæl 
Har  sat  sit  Spor,  saa  sorgløs  og  saa  sikker; 
Løvkranste  Skrænter,  hvor  min  Ynglingsjæl 
Har  flakket  som  et  Vildt  i  dine  Skove, 
Har  tumlet,  vejløs,  som  din  egen  Vove, 
Hvor  nu  i  denne  Morgenstund  han  ligger 
Paa  Knæ,  Odyssevs  lig,  der  vendte  hjem, 
Erfaren,  prøvet,  vokset  moden  frem, 
Og  hvor  han  ydmyg  takker  Vejens  Leder, 
Som  med  sin  Haand  om  Sjælens  Minder  freder  - 
Vær  hilset  Du,  som  med  dit  staalblaa  Øje 
Min  hele  Slægt  har  fulgt  i  Sorg  og  Lyst; 
Du  er  mit  Vidne,  at  jeg  taler  sandt. 
At  det  er  mer  end  Mundsvejr  fra  et  Bryst, 
Naar  her,  i  denne  lyse  Morgenstund, 
I  denne  Luftning,  hjemlig,  ren  og  sund, 
Jeg  varsler  ind  en  ny  Genfødningsstund, 
Hvor  ej  Odyssevs  mer  skal  Farten  døje, 
Hvor  Lønnen  kroner  Rejsen  og  dens  Møje! 

Nuvel,  med  Mandens  hele  Muskelkraft. 
Med  alt  det  Blod,  der  bruser  gennem  Aaren, 
Som  gennem  Bøgestammen  Jordens  Saft, 
Hvoraf  den  stolte  Krone  bliver  baaren,  — 

Jeg  springer  op.  Jeg  har  min  Andagt  holdt 

Og  staar,  ej  mer  for  Drifterne  en  Boldt, 

Ej  sorgløs  som  et  Barn,  men  fri  og  sikker. 

Jeg  giester  som  Odyssevs  ej  mit  Hjem 

Formummet  som  en  trængende,  en  Tigger; 

I  egen  Kaabe  stolt  jeg  trsDder  frem, 

Med  Buen  i  min  Haand.  Jeg  véd  at  bære 

Mit  Vaaben  og  min  Dragt  med  Ret  og  Ære. 

Der  løfter  sig  en  Mumlen  her  og  der, 

Der  samles  fra  en  Sum  af  fjerne  Stemmer 

Et  Raab,  en  Larm :  Kald  Vagten  i  Gevær ; 

Den  Mand,  som  kommer  dér,  en  Pare  gemmer!  — 

Hvad  er  det  for  en  Fare?  —  Intet  Svar; 

Saa  maa  jeg  altsaa  selv  jer  Mening  tyde: 

„Den  Mand,  som  kommer  dér,  han  vil  kun  nydet^ 

Jeg  takker  jer,  I  Folk  fra  Ithaka ! 

Hvad  mener  I  med  dette  Ord  „at  nyde**  ? 

Nød  ikke  Verdens  Skaber  selv  sit  Værk, 

Da  som  en  Kunstner  han,  bevidst  og  stærk. 

Lod  Haanden  synke  og  lod  Øjet  fryde 

Sig  ved  det  Liv,  som  selv  han  havde  skabt? 

Og  sidder  han  ej  end  den  Dag  i  Dag 

Til  Højbords,  i  en  stum  Beundring  tabt 

Ved  dette  Værk,  som  vidner  for  hans  Sag, 

At  han  har  kunnet  over  Kræfter  byde. 

Hvorfor  vi  bøje  Knæ  og  sænke  Flag? 

Var  ikke  Digtersjælens  Sværmeri, 

Profeters,  Barders  store  Melodi, 

Fra  Arilds  Tider  over  alt  det  rige, 

det  store,  skønne,  det  uendelige 

paa  Jorden,  som  et  mægtigt  Søskendkor, 

Der  har  besunget  Stedet,  hvor  vi  bor, 

Just  som  et  Værksted  for  en  Kunstners  Værker? 

Tilstaa,  I  Alvorsmænd  fra  Ithaka, 

At  selv  i  Englehærens  Lovsangskor 

Af  Tonen  og  af  Farverne  vi  mærker, 

Hvorledes  Billedet  er  hentet  fra 

Vor  egen,  højst  profane,  skønne  Jord! 

Velan,  hvad  vil  I  da,  en  Skjald  skal  gøre, 
Saa  snart  han,  kaldet,  træder  uden  Døre?  — 

Sér  han  ej  Livet,  skønhedsfødt  og  rigt 

At  forme  sig  i  Rytmen  som  et  Digt, 

Der  stiger  trinvis  frem  fra  en  Begyndelse 

Af  utilhugget.  simpelt,  primitivt, 

Og  svulmer  op,  storstilet  og  naivt, 

Og  bøjer  sig  i  Undren,  i  Forkyndelse 

Af  Mesterskab  foruden  Plet  og  Lyde, 

Som  hver  en  Skabning  hylder  ved  at  nyde? 

Hvad  skal  en  Digter  gøre?  Er  han  ej 

En  Seer,  Præst,  en  Kriger  paa  sin  Vej?  — 

Er  Folket  sovet  ind,  han  skal  det  vække. 

Er  Folket  svagt,  han  skal  det  Vaaben  række. 

Man  blader  i  hans  Bog  og  fordrer  Lære, 

Man  læsser  paa  ham  Byrder,  han  skal  bære ; 

En  søger  hos  ham  Trøst  for  tunge  Tab, 

En  kun  Musikken  i  hans  Mesterskab ; 

Trang  er  den  Vej,  som  han  paa  Jorden  gaar, 

Han  giver   Lægedom  af  sine  Saar, 

Han  vækker  døde  op,  om  Fremtid  spaar, 

Han  mildner  Jordelivets  knappe  Kaar. 

Til  Tak  derfor  han  tidt  en  Krone  faar 

Af  Torne.  Men  selv  Tome  kan  ham  fryde. 

Han  smiler,  mens  hans  Bødler  om  ham  danser; 

Hans  Musa  ham  med  Valmukronen  kranser; 

Og  hvisker  ham  i  Øret,  mens  de  slaar 

Hans  Bryst:  Staa  fast,  husk  under  hvem  Du  staarl 

Husk,  at  hos  mig  Du  dog  har  kunnet  nyde ! 

Ja,  hvis  hans  Tid,  i  sin  Elendighed, 

Var  rig  og  stor  og  yppig  overvældende, 

Og  Livets  Kraft  i  sin  Ubændighed 

Gik  over  Grænsen,  imod  den  Tid  hældende, 

Hvor  en  Askese  fordres  kan  som  Ret,  — 

Saa  kunde  I  vel  sige:  Digter,  det 

Maa  prentes  paa  din  Bog  og  paa  din  Pande  l 

Men  ak,  skal  nu  med  Vand  sin  Vin  han  blande, 

Mens  Vandet  vokser  daglig  for  hans  Fod  ? 

Hvad  skal  han  give  da  Jert  blege  Blod 

For  Lægedom?  Skal  selv  han  gøre  Bod, 

Fordi  /  stønner  uden  Kraft  og  Mod  ? 

Skal  Digtersjælen  gøre  Pønitense, 

Fordi  Hr.  Tiden  paa  en  vissen  Fod 

Omstolprer  som  en  gigtsvag  Ekscellense? 

Han  bær'  ej  Skylden  for,  hvad  /  forbrød, 

For  hvad  Jer  Ungdom  altfor  tidlig  nød ; 

Hans  Fordringer  —  ved  Pallas  og  Apol  I  — 

Er  ringe  imod  Eders.  Jer  Kontrol 

Med  ham  er  kun  en  Skærm  for  selv  at  dække 

Jer  egen  Fordrings  alenlange  Række. 

I  spiste  Jer  kun  altfor  grundig  mæt. 

Og  krydred  Maden  med  en  god  Musik 

Og  raabte  Hurra,  saa  det  havde  Skik; 

Jo,  I  har  siddet  bænket  om  Jer  Gryde ! 

Nuvel,  har  Sproget  da  forandret  Ord  ? 

Naar  mæt  man  sidder,  glad,  ved  Gammensbord, 

Er  det  da  ej,  paa  Ithakask,  „at  nyde**  ? 

Det  er  hans  Ret,  naar  herom  han  Jer  minder. 

Hvem  dømmer  ellers  mellem  ham  og  Eder? 

Behold  Jert  Raab  om  „Blomster,  Vin  og  Kvinder** , 

1  fejler.  Godtfolk,  svarlig,  hvis  I  tror 

At  finde  Vinløv  slynget  ham  i  Haaret. 

Den  Drue  blev  og  bliver  aldrig  baaret 

Af  nogen  Vinstok,  som  hans  Sjæl  bedaared, 

Om  end  hans  Hjerte,  aaben  for  hver  Lue, 

Har  hilset  glad,  med  attenaarig  Sang, 

Den  unge,  stærke,  varme  Vingaardsdrue. 

Han  fordrer  for  sig  selv  kun  bag  en  Skov 

Og  ved  en  aaben  Strand  en  fredlyst  Hytte. 

Et  Fristed  og  en  Arne,  hvor  han  kan 

Til  Skovens  og  til  Havets  Stemme  lytte 

Og  mønte  ud  sin  Rejses  rige  Bytte 

I  tvangfri  Sølvmønt  for  sit  Fødeland ; 

En  Arne,  hvor  hans  rejsetrætte  Lemmer 

Kan  strække  ud  sig  under  eget  Bord, 

Imens  han  lytter  til  Naturens  Stemmer ; 

En  Kunstners  stille  Værksted,  ej  en  „Leders** ; 

Fred  ved  sin  egen  Arne,  Fred  med  Eders. 

Hvis  der  er  Fare  ved,  hvad  der  han  tolker. 
En  ringe  Talsmand  for  den  store  Slægt, 
Som  disse  Skove,  denne  Strand  befolker ;  — 
Hvis  Havet  er  for  ungdomsfrit  og  kækt, 
Og  Skoven  altf6r  skjult  og  altfor  farlig, 
Og  Stormens  Slagsang  altfor  aabenbarlig 
I  Strid  med  Eders  Komponisters  Noder ;  — 

Hvis  Vikingflokken,  som  paa  Stranden  lander, 
Er  klædt  for  meget  efter  vilde  Moder;  — 
Hvis  Vaarens  Løvspring  folder  ud  et  Banner, 
Hvorpaa  en  altfor  majfrisk  Trubadur 
Har  malet,  hvordan  Solen  gør  sin  Kur 
Til  alle  kære  Blomster  i  sit  Rige ;  — 
Hvis  Junidagens  Rødme  hos  en  Pige, 
Hvis  Sommeraftnens  Cither  hos  en  Svend, 
Hvis  Efteraarets  Sværd  om  Mandens  Lænd, 
Og  Vinternattens  Lys  paa  Gubbens  Pande, 
Der  søger,  grublende,  en  Sandheds  0 
Paa  Videnskabens  Oceaners  Vande  — 
Hvis  sUgt  er  Fare,  da  lad  Skjalden  dø. 
I  Folk  fra  Ithaka,  vær  da  ej  sen'. 
Men  træk  ham  udenfor  Jer  By  og  sten, 
Ja  sten  ham,  mens  han  endnu  er  i  Live  l 

»Thi  der  er  Fare  ved,  hvad  han  kan  skrive.* 

Dog,  om  I  gIsDdes  vil  ved  Skjaldens  Bord, 
Bespises  ved  hans  Arne  af  hans  Ord, 
Og  rækkes  Kruset,  duftende  af  Vin, 
Og  lytte  med  ham  til  en  fjern  og  fin 
Musik  fra  Alnaturens  dybe  Strenge ; 
Og  om  I  konuner  døsig  til  ham  ind 
Og  lader  Hovedet  mod  Brystet  hænge; 
Og  om  I  kommer  modløs  i  Jert  Sind, 
Paa  Rejsen  saaret  af  en  Røvers  Flænge ; 
Og  om  I  vækkes  vil  af  Skjaldens  Raaben 
Og  rustes  mod  Jer  Røver  ved  hans  Vaaben 
Saa  lad  ham,  Folk  fra  Ithaka,  kun  nydet 
Hans  Sang  er  Alnaturens  Lovsangssprog, 
Hans  Mesters  Herskerbog :  den  maa  han  lyde. 

Ud  gennem  Verden  gik  min  Digtervej. 
Jeg  vilde  bringe  hjem  mit  Folk  en  Skat, 
Som  længe  slumred  i  min  Sjæl ;  —  kun  at 
Den  hidtil  savned  Lys  og  Dag  og  Lykke. 
Jeg  havde  bygt  mit  Hus,  hvor  der  var  Skygge. 
Jeg  trængte  til  lidt  SoL  En  Digter  skylder 
Sit  Modersmaal,  sit  Folk,  sin  Fødsel  alt. 
Det  skønneste,  det  bedste  han  kan  give. 
Jeg  saa'  mig  sund  paa  Bjergenes  Gestalt, 

Paa  skønne  Mennesker  og  skønne  Byer, 
Som  Solen  med  sin  Farverigdom  fylder. 
Jeg  gjorde  kun,  hvad  Eders  egen  Skare 
Af  Digtere  har  gjort  i  Seklets  Morgen : 
Jeg  priste  Livet  og  jeg  glemte  Sorgen. 

—  Skal  nu  en  sildig  Slægts  blodløse  Kor 
Betegne  ved  min  Sang  det  som  en  Fare, 
Hvad  jeg  har  taget  op  som  en  Fornyer 

Af  hines  Sang,  som  i  Elysium  bor    ' 
Og  smiler  til  os  bag  Pamassets  Skyer? 
Jeg  ønsker  ingens  Sang  at  efterskrive, 
Jeg  ønsked,  og  jeg  ønsker  kun  at  byde 
Mit  Folk  den  hele  Verdens  Herii^^ed, 
Mandsviljens  Stordaad,  Kvindens  Kærlighed, 

—  Og  fri  for  alle  Slakker  —  til  at  nyde. 

Vil  sligt  I  hæmme?  Det  formaar  I  ej. 
Vil  I  mig  standse?  „Gudbevares,  nej; 
Din  Sang  er  altfor  „køn  !** "  Hvad  vill  da? 
Jeg  raaber  ikke  med  Jer  et  Hurra, 
Hver  Gang  en  Taler  rejser  sig  ved  Bordet 
Og  for  en  Skaal  hos  Værten  æsker  Ordet : 
For  alt  det  Smaapluk  i  de  gamle  Gænger. 
Jeg  kan  ej  være  „Alvorsmand''  paa  sligt. 
Er  /  „alvorlige**  ?  Jeg  skræmmes  ej 
Saa  let  ved  Eders  Alvor,  Eders  Lære, 
Naar  I  vil  kaste  Stene  paa  min  Vej, 
Hvad  eller  med  Jert  „Raad**  mig  vil  beære. 

—  I  holder  tidt  et  Raad  for  Eders  Pligt. 
Jeg  kan  ej  være  „Alvorsmand**  paa  sligt. 
Jeg  kan  af  al  min  Sjæl  og  al  dens  Eje 
Kun  ønske  for  mit  Folk,  at  nye  Veje 
Maa  tnedes  i  de  gamle,  kendte  Spor 

Did  op,  hvor  vore  store  Mestre  bor, 

Hvor  Muser  med  Chariteme  i  Kor 

Opférer  Dans  paa  Danmarks  Helikon. 

Nu  staar  der  snart  paa  Danmarks  Dør  et  Skilt, 

Halvt  dansk,  halvt  engelsk :  „Sørensen  &  Son**  • 

De  græske,  de  latinske  Guder  svandt, 

Kun  én,  en  romersk,  man  til  overs  fandt, 

En  vims,  gemirtlig,  fiffig  Gangerpilt, 

Med  Stav  i  Haanden,  Hat  og  Pengepose ; 

Han  dyrker  og  Musikken,  men  det  klinger. 

Som  naar  man  tæller  Sølv  imellem  Finger, 
Og  for  „Gehør**  man  tør  ham  just  ej  rose. 
Han  har  sit  Stade  foran  hver  en  Port, 
Han  knejser  strunk  fra  Børsens  høje  Tind, 
Og  røgter  som  sin  kommunale  Pligt, 
At  spørge  hver,  som  vil  i  Byen  ind : 
Min  Ven,  hvor  mange  Penge  har  Du  „gjort**  ? 

Jeg  kan  ej  være  Alvorsmand  paa  sligt. 

Men  jeg  kan  skrive  Dig,  mit  Folk,  et  Digt, 

Der  skar  min  Sjæl  med  sine  dybe  Flænger, 

Der  fra  mit  Hjerte,  sorgfødt,  frem  sig  trænger, 

Og  skriger  som  et  Barn  mod  Dagens  Lys, 

Og  undrer  sig,  og  stirrer  med  et  Gys, 

Som  Morgnen,  naar  den  Nattens  Mulm  forlader. 

Og  smiler,  ler,  og  jublende  sig  bader 

I  Solens  Skin,  ombølget  af  et  Pust 

Fra  Søens  Vande,  smult  af  Vinden  krast, 

Omskygt  af  Løv,  belejret  trindt  om  fra 

Af  Alnaturens  høje  Lovsangs  Lyde. 

Og  dette  Digt,  I  Folk  fra  Ithaka, 

Jeg  haaber,  det  skal  handle  om  at  nyde. 


Pejling. 

Der  slynger  over  Søen  sig  en  Sti. 

Paa  Skræntens  Rand  den  svæver  med  sin  Strimmel ; 

Og  unge  Stammer  hælder  uden  Svimmel 

Frygtløs  sig  frem  og  spejler  dybt  sig  i 

Den  klare  Sø.  De  synes  i  det  næste 

Sekund  at  maatte  følge  Tyngdens  Orden ;  — 

De  glider  ej,  de  hænger  støt,  fordi 

De  har  en  Rod,  som  bunder  dybt  i  Jorden 

Og  bider  haardt  sig  fast  i  Skræntens  Fæste. 

Der  stod  jeg  tidt  og  saa*  i  Søen  ned.  — 
Mens  Bølgens  Flade  som  et  Tæppe  gled, 
Bevæget  hid  og  did  af  Vindens  Krusning, 
Af  Stormens  tunge  Haand  og  Bygens  Susning, 
Saa  hvilte  rolig  Bundens  runde  Stene, 
Med  slimet  Søgræs  og  med  raadne  Grene 
Udspækket  for  at  dække  „Hestehuller** , 

Og  emsigt  Kryb  og  Kravl  stak  flittig  sammen 

De  flade  Hoveder  eg  tisked, 

Naar  Bølgen  stundom  brød  med  Brus  og  Bulder. 

Dér  stod  jeg  tidt  og  saa*  paa  Bølgens  Vej, 
Og  saa*  den  bruse,  saa'  den  atter  rolig. 
Men  op  fra  Bunden  steg,  fra  Kravlets  Bolig, 
Én  Tanke :  de  er  slettere  end  jeg ! 


Hilsen  efler  Festen. 

Til  Bjernstlerne  Bjørnson. 

Den  4.  November  1878. 

Nej,  jeg  var  ikke  med  til  at  skrive 

Hilsen  og  Sang  ham  i  Aftes  ved  Bordet ; 

En  efter  en  tog  de  Ordet; 

Mødt  var  det  skrivende,  talende  Lav, 

Jeg  tav. 

Han,  som  min  Sangermund  først  gav  sin  Die, 

Han,  hvem  som  Dreng  jeg  har  dyrket  som  Gud, 

Han  har  nu  skikket  os  Bud  efter  Bud, 

Manet  os,  rusket  os;  —  hvad  skal  jeg  svare? 

Hædres  han  ikke  bedst  af  vor  Skare 

—  Vi,  som  er  krøben  i  Ly  — 

Ved  at  tie?  ... 

Paa  de  yderste  Skær, 

Hvor  Landet  viger. 

Rejser  en  Mand  si| 

Herdbred  og  høj. 

Og  Bølgerne  skvulpe 

Omkring  ham. 

De  raabe  Bravo,  de  le,  de  hysse ; 

Han  peger  mod  Kimingens  Morgenrøde ; 

Den  rødmer  af  Skam  over  dem,  som  hysse. 

Sikre  selv  bag  de  dækkende  Volde; 

Den  blusser  med  Fremtidshilsen  bag  alle  de  Bølger, 

Frejdige,  frygtsomme,  brændende,  lunkne  og  kolde. 

Peger  han  netop  paa  Punktet,  hvor  Skuden 
Skal  styre  sin  Gang? 
Nej,  men  i  Sang 
Han  aner  dens  Kurs, 
Og  jeg  bøjer  mit  Hoved. 

SwBlcdc  Skrifter,  4de  Blad  12 

Selv  har  jeg  sét  paa  de  yderste  Skær 
Noget,  som  vinkende  funkled  for  Øjet; 
Saa  blev  jeg  „syg" ,  og  jeg  krøb  i  min  Skal. 
Jeg  er  jo  den,  som  kun  hidtil  har  lovet: 
Han  —  han  kan  fylke  en  Hær. 
Godtfolk,  som  spaaed  hans  Fald, 
I  har  løjetl  — 

Jo,  jeg  vil  være  med  til  at  skrive 

Sang  ham  og  Hilsen  her  efter  Bordet ; 

Thi  der  var  mødt,  hvad  der  dog  fører  Ordet, 

—  Ligger  de  end  ej  med  Ma^fsproget  inde  — 

Stemmer,  som  nu  skulle  gro  ham  i  Sinde ; 

Ikke  den  vaklende  Magt  paa  sin  Tinde ; 

Ungdommens  Mænd,  som,  enhver  ad  sin  Bane, 

Søger  og  hilser  det  gryendes  Fane, 

Ikke  bli*r  skrækket,  om  Fanen  end  glimtvis  sig  dølger 

Bag  ved  en  Taage,  som  skyder  sig  op 

Over  Pjeldlandets  Søn,  fra  den  stængende  Dal 

Og  fra  Nordhavets  mørke,  fanatiske  Bølger. 

Hilsen  og  Tak ! 

Den  skal  tie  den  Snak 

Om  de  Ris,  som  de  Danske  nu  skær*  Dig. 

Under  din  Fane  fylker  en  Hær  sig. 

Ungdom.  Den  vejer  vel  op 

Mod  de  Venner,  smn  laa  for  din  Fod 

Og  nu  ønsker  at  træde  din  Nakke, 

Da  selv  de  er  gamle. 

Har  Du  —  saa  mener  jeg  selv  —  mod  vort  Syd  Dig  forløbet, 

Er  Du  en  Digter,  og  kan  smn  en  saadan  Du  famle, 

Saa  har  Du  luftet  vor  Nordluft,  og  oven  i  Købet 

Der,  hvor  især  den  var  lunmier. 

Helved  paa  Jorden !  Det  kender  —  Gud  bedre  —  vi  alle ; 

Men  under  Digterens  Sange  forstummer 

Tidt  dog  et  Skrig  fra  de  Stakler,  som  pines  saa  svarlig. 

Helved  bag  Døden  I  o,  fy,  dette  Skræmsel  skal  falde 

Tungest  tilbage  paa  dem,  der  vil  mane 

Billedet  op  imod  ham,  de  vil  stemple  som  »farlig** . 

Hilsen  og  Tak  1  der  er  Luft  om  din  Fane, 

Ryddende,  funklende  Liv  paa  din  Tunge ; 

Ung  blandt  de  unge 

Peger  for  os  Du  mod  Morgenrøden. 
Låå  saa  de  andre  beholde 
Ilden  og  Døden. 


Ved  Unlversitetsjnbll«et 

Juli  1879. 
Den  sorte  Skole  og  Livets  Skole. 

Kinttlt  post  fettum. 


Første  Afdeling. 


Solo. 


Lan£  er  den  Herre  af  Lemmer, 

Kæmpevokaen  og  bred; 

Det  drøner  i  Gulvet,  da  Kongen 

Falder  for  Paven  n^, 

Han  trykker  med  Andagt  den 

hellige 
Tøffel  til  Læben  sin ;  — 
Paven  forstaar  ikke  Plattysk 
Og  Kongen  ikke  Latin. 

Kong  Kristian  drager  fra  Holsten 
Til  Rom,  en  Pilgrimsgang. 
De  Herrer  er  vel  beredne, 
Vejen  til  Rom  er  lang ; 
De  komme  med  Sild  og  Bergflsk 
Og  dertil  med  Hermelin ;  — 
Sixtus  takker  for  Skænken, 
Men  Kongen  forstaar  ej  Latin. 


Saa  veksle  de  Buk  og  Hilsner 
Og  korse  sig  alle  dertil, 
De  Herrer  faa  viede  Klaéder 
Og  Aflad,  saa  mange  de  vil, 
Og  Splinter  af  Kors  og  andre 
Sager  til  Glæde  og  Gavn. 
Og  Lov  til  at  rejse  den  sorte 
Skole  i  København. 


Kong  Kristjan  drager  til  Danmark, 
Han  glemmer  aldrig  den  Gang ; 
De  høje  Herrer  maa  borge 
Sig  frem  den  Rejse  saa  lang ; 
De  hented  i  Vælskland  en  Lære, 
Den  var  baade  spids  og  fin ;  — 
Saa  hærpes  de  Poge  derhjemme 
For  Fædrenes  Brist  i  Latin. 


Kor. 
Mensa  est  rotunda,  rotunda  mensa  est,  — 
Pryglet  bli'r  Latinen  ind  og  skrevet  og  Uest. 
Peblinger  med  Skæg  om  Hagen, 
Ramaer,  Korsang  hele  Dagen, 
Kirken  svinger  Tugtens  Ris, 
PraDceptores  ligervis ;  — 
Mensa  est  rotunda, 
Rotunda  mensa  est. 


ia» 

Blande4e  Soli  og  Kor. 

Det  var  i  de  Tider,  da  Røgelseduften, 

Svanger  med  Troens  Forfald, 

Af  osende  Bækkener  lumrede  Luften 

I  Domkirkens  halvmørke  Hal, 

Da  Helgener,  en  fbr  hver  eneste  Dag, 

Tog  Troen  fra  samtlige  Degne, 

Og  Degnene  selv,  som  en  afgjort  Sag, 

Lod  Sagerne  glide  i  Ro  og  Mag, 

Mens  Paverne  ud  over  Verden 

Lod  Aflads-Aktierne  regne. 

Da  tog  man  i  Kirken  en  Obligation 
—  Jo  flere,  jo  højere  Renter  =— . 
Vorherre  var  Banken  i  egen  Person, 
Og  Paven  var  Sedlernes  Prenter. 
Man  affandt  sig  let  med  de  højeste  Ting, 
I  Kutter  gik  Kommissionærer  omkring. 
Mægler  var  hele  Kieresien ; 
Man  kunde  helt  frit  spekulere  i  alt, 
Naar  Spekulationen  blot  ikke  gjaldt 
Principet:  Teologien. 

Det  var  i  de  Tider,  hvor  Jorden  var  flak 

Og  maatte  og  skulde  saa  være, 

Og  Tvivlsmaal  om  Sagen  var  Galmands  Snak 

Og  Paastande  Djævelens  Lære; 

Da  Romerret  blomstred,  og  Næveret  rap 

Skød  op  i  de  Pletter,  hvor  Lovbogen  slap. 

Og  Blodsæd  var  Udsa^  for  Resten ; 

Da  Hekse  blev  stegte  til  Helgeners  Pris, 

Og  Baalet  var  Dom  og  Proces  og  Bevis, 

Og  Lægekunst  —  Bødlen  og  Pesten. 

Da  grunded  man  Skolen,  den  sorte,  her  hjemme, 

Af  Kirken  et  lavstammet  Skud, 

Men  Tiderne  blev,  som  vi  vide,  saa  slemme. 

At  Plantningen  næsten  gik  ud ; 

Der  kom  i  Gemytterne  Angst  og  Fortræd, 

Hvad  skulde  nu  Peblingen  synge? 

I  Wittenberg  staar  Dr.  Morten  bered 

At  kul'grave  Katolicismens  Bed; 

Han  møder  med  Forken  til  Værket, 

Som  Tyskerne  kalde  at  „dflnge*' . 

Solo. 

Ja,  Luther  er  en  Hædersmand, 

Saa  lærd  en  Klerk, 

Saa  txHidestærk; 

Han  bruger  Stridsmands-Gaven. 

En  Arbejdsmand  ved  Herrens  Værk, 

Han  sveder  i  sin  grove  Særk 

Og  hugger  løs  mod  Paven. 

Han  graver  om  og  retter  Skel,  — 

Men  ak,  en  anden  Præstegæld 

Tynger  kun  Kirkehaven. 

Recitativ. 

Bort  dreves  den  Munk  i  sin  Kutte  graa 
Fra  Kirkens  Stol  og  fra  Klostrets  Vraa, 
Alle  de  Helgenbilleder  smaa 
Vendte  sig  fra  deres  Plads  og  saa' 
Ængstlig  mod  Kirkeporten. 

Med  Spændebibel  og  Sløjkjole  paa, 
Skægget  spidset  og  Minen  bister, 
Traadte  i  Koret  en  lærd  Magister, 
Som  kunde  bevise  med  Fynd  og  med  Torden : 
At  syv  og  syv  giver  fjorten. 

Hvad  Vælskland  og  Frankrig,  Rom  og  Paris 

Havde  sværmet  og  sunget  og  malet  og  digtet 

Og  hugget  i  Sten  til  en  Kvindes  Pris, 

Det  blev  til  Begrebers  Begreb  forpligtet 

Og  bundet  til  Hajskolens  Ferler 

Under  Enevoldsmagtens  Ris. 

Human  var  et  Skældsord  som  forhen  en  Kætter, 

Studenterne  tygged  de  tørreste  Retter 

Langs  Højskolens  høvlede  Bænke ; 

Da  var  det  en  Lyst  at  se,  hvor  de  jaged 

Som  Stimænd  hver  Frimand,  der  ej  var  af  Laget, 

Og  Landet  sygned  og  sukked 

Under  Aandstvangens  snærende  Lænke. 

O  nævn  ikke  Skolen  for  det,  som  den  gjorde. 
Niels  Hemmingsen,  Tycho  og  Dybvad  er  borte; 
De  kunde  vel  snakke  lidt  med  deronk 
Og  Griffen,  som  spiled  sin  Vinge  mod  Solen, 

Den  styrtedes  dybt  under  Hørerstolen 
Tii  Hofkrybets  ravtyske  Latter 
For  en  krybende  Lovttvkkerdom. 

Og  nævn  e},  at  Højskolen  hæved  sig  atter. 
Da  Holberg  til  S«de  paa  Stolen  kom. 
Alma  mater  hun  havde  en  Datter, 
Som  nassten  blev  Landet  i  Moders  Sted ; 
Hun  sidder  med  Glar  for  den  spidse  Næse 
Og  stirrer  sig  blind  for  Latinen  at  larøe, 
Hun  ramser  og  mumler  og  fægter  med  Armen 
I  Luften,  mens  Kappen  nedglider  fra  Barmen 
Og  viser  det  goldeste  Bryst,  man  kan  se. 

0  ve,  o  ve; 

Den  magreste  Skabning,  ej  Spor  af  elastisk 

Sundhed  og  ikke  et  eneste  drastisk 

Træk  af  Humør,  som  kan  vække,  befri. 

Kun  stivnet,  skolastisk 

Teologi 

Og  Hovmod  og  Bukler  og  Fraser 

Og  Snus  og  Pedanteri. 

Og  sused  det  end  som  et  Fyrværkerblus 

1  Luften,  og  hørtes  den  trufne  skrige, 
Og  svang  den  store  Satyrikus 

med  Smil  paa  Læben  sin  Svøbe,  — 
Hvad  har  det  for  Skolen  at  sige? 
Den  gamle  Jomfru  blev  troligt  ved 
At  sidde,  trods  Regnen,  som  haglede  ned, 
Trods  alle  de  Stryg,  hun  fortjente. 

Hun  vidste :  den  stærkeste  Arm  bliver  træt ; 
Saa  skrev  hun  „Baron"  paa  hans  Gravsteds  Bræt. 
Han  kæmped  mod  Skolen  for  Livets  Ret, 
Men  Skolen  kæmper  for  Magten  ... 

Og  Skolen  har  Tid  til  at  vente. 


Anden  Afdeling, 

Solo. 

For  hver  Gang  en  Højskole  rejstes,  hver  Gang  der  blev  Akademi, 
Da  var  det  med  Aandemes  Fribrev,  de  frie,  de  frelse,  forbi ; 

I  Doktorhabitten  kan  rummes 
En  grumme  Hoben  Forstand, 
Men  ikke  den  brændende  Ildsjæl 
Hos  Gudernes  haandgangne  Mand. 

Med  Sigil  og  paa  Pergamentsblad  bekræhes  den  boglærdes  Rang, 
Men  »Pallas's  Sønner*"  de  fødes  som  ohest  besværlig  ved  Tang, 

Først  sent  er  de  lallende  Dage 

Med  Tandperioden  forbi ; 

Kun  Pallas  Athene  hun  springer 

Fuldbaaren  af  Zevs's  Geni. 

Gud  ved,  om  den  høje  Gudinde  har  tænkt  sig  de  „Sønner**  som  saa  ? 
Formodenlig  mere  olympisk',  formodenlig  ikke  saa  smaa. 

Men  øjner  Gudinden  omsider 

En  enkelt,  som  Kaldelsen  fik. 

Da  mærker  man,  Pallas  er  Kvinde ; 

Hun  rødmer  og  sænker  sit  Blik. 

Og  træffer  det  atter  den  kaame,  da  ve  ham :  i  selvsamme  Stund 
Udødelig  Længsel  er  tegnet  med  bævende  Drag  om  hans  Mund ; 

Han  føler  Indvielsen  brænde. 

Som  var  det  ved  Kys,  i  hans  Blod, 

Han  øjner,  han  aander  kun  hende, 

Maa  styrte  sig  for  hendes  Fod. 

Da  er  det,  at  Jomfruen  vender  sig  kølig  og  værdig  og  gaar ; 
Bedøvet  han  bliver  tilbage,  en  dødeligs  er  kun  hans  Kaar. 

Det  Blik  er  ham  Feber  i  Blodet, 

I  Kamp  skal  hans  Saar  brændes  ud. 

Gudindernes  Blikke  de  føles 

Kun  let  af  en  overmæt  Gud. 

Han  sværger  en  Ed  i  det  stille.  Eksamen  vil  ikke  siaa  til. 
Han  fflBster  sit  Øje  mod  Bjerget,  han  vejer  sit  kan  og  sit  vil. 

Han  føler,  at  Viljen  maa  støbes 

I  Erts,  fér  hans  Fod  finder  Plads ; 

Ak,  liber  aditus  købes 

Saa  dyrt  til  det  høje  Parnas.  — 

Og  Tycho  og  Galilei  er  mærket  af  denne  Ild, 
Og  saaledes  bliver  en  Dante  og  Michelangelo  til, 

En  Shakespeare,  Columbus  og  Byron 
Og  Ewald,  om  Du  saa  vil  — 
Men  ingen  Professor  og  Rektor 
Ved  nogen  Hajskole  til. 


Recitativ. 

De  store  Idéer,  som  styrede  Verden,  — 

„Skolen"  har  kun  bearbejdet  dem. 

De  store  Kæmper,  som  led  for  Idéen,  — 

Skolen  har  stedse  befejdet  dem. 

Fra  Bethlehems  Vuggen  til  Teologien 

Er  Vejen  forfærdelig  lang, 

Og  kom  han,  Messias,  tilbage  en  Gang 

I  brusende,  folkelig  Frihedstrang, 

Ren  som  den  nyvakte  Morgen  — 

Da  véd  man,  hvor  Skolen  tog  Kranse  fra. 

Tomekranse  og  Nagler  og  Søm. 

„Bort  med  den  farlige  Frihedsdrøm  I** 

Og  Skolen  snapped  hans  Scepter 

Og  svang  det  fra  Latiums-Borgen. 

De  slog  —  af  Bisper  og  høje  Prælater, 
Af  Munke  og  Degne  og  Kanniker  smaa 
En  formelig  Hær,  „Guds  egne  Soldater"  — 
En  Skanse  om  Lærdom,  en  Vold  af  Forstand ; 
Højlærd  var  ikkun  den  gejstlige  Mand. 
De  danned  lige  til  Dagen  i  Dag 
En  Garde  for  Aandens  evige  Sag, 
Og  hvo,  som  ikke  i  Garden  var  indmeldt. 
Blev  haanet,  forfulgt,  forkastet  og  domfældt : 
Astrologus,  Astronomus  et  Mekanikus, 
Physiologus,  Psykologus  et  Philosophus, 
De  store  Kæmper,  de  ringere  Mænd, 
Lige  til  Syvende  Kristjans  Minister, 
Skjaldenes  Adams  norsk-tyske  Ven, 
For  ikke  den  sidste  Doktor  at  nævne, 
Som  dreves  til  Spree-Staden  hen;  — 

Alma  mater.  Du  haver 

Et  mærkeligt  Synderegister. 

Blandede   Soli  og  Kor. 

Visselig  staar  Du  ærværdig  dér, 

Alma  mater, 
SIcuende  over  den  store  Hær 
Af  Aandens  Soldater; 
Visselig  vifter  din  Fane  god 
Gennem  de  trange  Tider, 
Navne  i  Guld  og  Navne  i  Blod 
Slcrev  Du  paa  Krønikens  Sider, 
Men  i  din  inderste  Hjerterod, 
Alma  mater,  et  Saar  Du  lod 
Aabent  for  seende  Øjne 
I  de  sandhedssøgende  Tider. 

Er  det  med  Hymner  og  Jubel  og  Falcler, 
Panegyrik  for  de  store  Mirakler, 
Som  for  de  blinde  og  døve 
Din  Lærdom  stedse  lod  øve  — 
Er  det  med  sligt  Du  vil  tjenes? 

Alma  mater,  benægt  detl 
Alma  mater,  i  Fald  Du  er  stor, 
Bøj  da  dit  Hoved  og  søg  imod  Jord, 
Ensidig  traadte  din  Fod  sit  Spor, 
Ensidig  har  Du  forfægtet 
Dit  Maal;  ja  kom  og  benægt  det. 

Under  det  trælsomme,  daglige  Slid, 
Under  din  granskende  Grublen  i  Natten, 
Glemte  Du  Tiden,  den  ^»rullende  Tid** , 
Panden  skygget  af  Doktorhatten. 
Digterne  slog  deres  Lyrer  af  Guld, 
Folket  steg  op  som  et  Gravfund  af  Muld, 
Folket  og  Digterne  var  Du  ej  huld, 
De  var  for  unge,  for  gammel  var  Du  I 
Sommerfuglstøv  dem  om  Vingerne  hang. 
Syngende  gik  de,  Du  lider  ej  Sang; 
Alma  mater.  Du  komme  i  Hu: 
Først  den  Gang  Psyken  forlod  dem, 
Bukked  Du  for  og  forstod  dem. 

Kløgtig  Du  er,  Du  leder  ej  vild, 

Alvor  med  Lavreme  køler  Dig  Panden; 

Ikke  Du  er  som  den  flammende  Ild, 

Der  driver  i  Kampen  Manden; 
Driver  Du  nogen  til  noget,  nuvel, 
Saa  har  det  Sigte  paa  Borgerheld ; 
Højskolemyten  fra  Fortidens  Nat 
Vogter  Du  som  en  fortryllet  Skat, 
Vejer  hver  præget  Dukat  paa  din  Finger, 
Hører,  hvor  dumpt  den  i  Kisten  klinger, 
Mens  Du  om  Natten  den  tæller. 

Alma  mater,  der  gælder 
En  nyere  Kurs  over  Landet; 
Ude,  hvor  Kampen  har  bævet, 
Er  Skatten  længst  bleven  hævet. 

Ej  er  Du  længer  det  samlende  Skød, 
Arne  for  Aanden,  den  store  Kaserne; 
Gaarden  er  øde.  Skildvagten  død. 
Spøgelseagtig  hans  Spøgelseskridt 
Tabe  sig  langt  i  det  fjerne. 
Aanderne  hente  ej  Ild  fra  din  Esse, 
Hver  i  sin  Smedie  Vaabnene  hvæsse. 
Ud  over  hele  det  virkende  Land 
Graver  hver  Gartner,  smeder  hver  Mand ; 
Digteren  skænker  sin  egen  Vin, 
Tapper  den  ej  af  Horats's  Latin. 

Alma  mater  er  Enke; 

Det  skulde  vor  Moder  betænke. 


Solo. 
Sprængt  er  forlængst  de  pedantiske  Baand» 

Stedet  til  Jorden  den  sorte  Skole, 
Tørst  efter  Viden  er  Samholdets  Aand, 
Den  rummes  ej  mer  i  den  Caudiske  Kjole. 
„Peblinger*  synge  ej  mer  i  Vor-Frue. 
Lys  over  Land  staar  Frihedens  Lue, 
Lys  er  Studenternes  Kittel, 
Og  Doktor  hyppigst  en  Titel. 


Jubel  hymne. 

Det  gaar  frem  og  ej  tilbage.  Nægt  det,  ras,  imod,  bele  det: 

Kan  vi  end  ej  stedse  se  det.  Tiden  trodser  hver  en  Klage; 

Lad  Dig  ej  af  Lanii  bedrage, 

Ej  af  Anatemers  Torden ; 

Fri  er  Jorden, 

Rig  og  stor. 

Vi  dens  Børn  og  den  vor  Mo'r. 

Her  er  Plads  for  hver,  som  tror 
Paa  sin  Ret  i  Skabningskæden, 
Ej  Slaraffenlandets  Eden 
Under  yppigt  Palmeflor, 
Heller  ikke  Helvedsheden, 
Hvor  de  gnie  Tidsler  gror. 
Men  et  Liv  i  Arbejd,  Beden ; 
Og  vor  Bøn  skal  være  den : 

Moder,  styrk  os;  lad  os  Mænd 
Føre  Ploven  gennem  Furen 


I  den  Lov,  som  Alnaturen 
Lærer  i  sit  simple  Sprog. 
Lad  vor  Kvinde,  mild  og  klog, 
Hælvten  i  vor  Gerning  virke; 
Lad  saa  hver  sin  egen  Kirke 
Bygge,  hvor  han  ønsker  den. 


Det  gaar  frem,  og  ej  tilbage. 
Vejens  Maal  blev  ikke  afsat, 
Sidste  Mand  er  end  ej  gravsat, 
Slægtens  Lov  er  frem  at  drage. 
Aldrig,  bitter,  se  tilbage, 
Aldrig  frygte  Skyens  Torden. 
Vor  er  Jorden, 
Her  vi  bor ; 
Fred  med  Huset,  Fred  paa  Jord  t 

Cireoa  maxlmna« 

Tys  I  —  det  var  Tubaens  Lyd.  — 

Et  Virvar  af  Latter  og  Snakken  og  Skænden, 

Af  Pegen  og  Vinken  og  Raaben  og  Renden, 

Slængkysses  Senden 

Med  romerske  Haandfladers  lynsnare  Venden; 

Den  uhyre  Summen,  som  Bikuben  rummer 

Fra  Gulv  og  til  Top: 

Alt  hører  op. 

Og  den  store  Circus  forstummer. 

Kun  i  det  fjerne,  højest  foroven. 

Drøner  en  Larm,  som  naar  Middelhavsvoven 

Vælter  sin  Nakke  for  Skummet  befriet. 

Det  er  plebs.  Proletarernes  Tros, 

Som  slaas 

Om  Pladserne  paa  Galleriet 

De  kom,  de  Tusinders  Skare,  her  hid, 

I  Toga  og  Kappe,  med  Bræmmer  og  Snorer, 

Salvede,  glinsende  Senatorer, 

Ædiier  og  Præster  og  struttende  Riddere, 

Samt  alle  Klienterne  og  saa  videre. 

Somme  med  Haaret  opsat  i  Lokker, 

Skaldede  nogle,  nogle  paa  Sokker, 

Væved'  af  Guldtraad  og  Ædelsten, 

Og  øverst  Pøblen  med  bare  Ben. 

De  kom,  de  ærbare  romerske  Kvinder; 
Kun  faa  i  Tallet.  De  sidde  tilbage 
Og  tænke  paa  Republikens  Dage. 
Bænket  langs  Podiet  sidder  en  Krans 
I  lange  Geledder 

Af  skønne,  frisered'  og  pynted*  til  Dans, 
En  Række  af  udsøgte  Yndigheder, 
Med  sværtede  Øjne  og  malede  Kinder, 
Blomsten  af  Blomsterne,  som  er  til  Fals. 
Ved  Siden,  dækket  af  Lin  til  Hals, 
De  kridhvide  Vestalinder.  — 

De  kom  for  at  se  paa  et  Skuespil, 

Men  et,  hvori  det  gaar  drabeligt  til, 

Et  Stykke,  hvori  man  kan  faa  sig  en  Rus 

—  Oven  paa  Middag  og  Sus  og  Dus 

Og  Bægrenes  Klang  og  Nattens  Tummel  — 

I  Blod  og  i  Støv  og  i  Vognenes  Rummel. 

Terents  han  morer  dem  ikke  længer, 

De  lider  alle  af  Overmættelse ; 

Hvem  bryder  sig  vel  om  en  græsk  Oversættelse? 

Æskylos  er  dem  for  tung  i  Kroppen 

Og  byder  dem  kun  en  Kulisse-Død. 

Nej :  hop !  skal  det  gaa,  paa  de  højeste  Gænger, 

Scenen  skal  farves  blussende  rød; 

Pirring!  er  Raabet  fra  Gulvet  til  Toppen; 

Det  parrer  sig  godt  med :  Billetter  og  Brød  I 

Og  Kejseren  —  Kejseren  selv  er  til  Stede 

Og  smiler  doven  til  Folkets  Glæde 

Og  skeler  imellem  til  dem,  der  støjer; 

Han  véd,  at  hans  Trone  er  bygget  paa  Løjer; 

Saa  længe  der  gøgles  og  Folket  er  med, 

Saa  længe  staar  Tronen  trygt  paa  sit  Sted.  — 

Og  Kejseren  læner  sig  frem  paa  sit  Sæde 
Og  sender  mod  Carcemes  Aabning  et  Blik ; 
Det  fanges  fra  alle  Bænke  og  Hynder. 
Et  Nik. 
Og  Tubaen  lyder,  og  Legen  begynder. 

Saa  suse  de  ind  i  den  cirklede  Ring 
Fra   den  mørke  Baas  med  et  Mestersving 
Med  Hallo  og  Hop,  med  løftede  Liner, 
Svøben  i  Luften,  hoverende  Miner. 
Firspandet  snøfter.  Linerne  strammes. 
Lænder  og  Nakker  af  Slagene  rammes, 
Benene  ret  i  Luften  ud. 
Og  Kusken  oprejst  og  stolt  som  en  Gud. 

Rundt  i  Årenen.  Slagene  hagler 
Ned  over  Ører,  ind  over  Skagler; 
Kusken  strakt  over  Vognsmækken  frem, 
Hans  Øje  ruller,  spændt  er  hvert  Lem ; 
Fraade  om  Munden  af  alle  de  Skrig, 
Sved  over  Panden  og  bleg  som  et  Lig. 

Nu  skal  der  drejes  om  Meter-Søjlerne, 

Armen  er  krummet,  han  samler  Tøjlerne, 

Kaster  et  Lynblik  til  Siden  og  ser 

Det  nærmeste  Firspand  ganske  nær. 

Han  hører  Kusken,  —  og  Stemmen  er  hæs : 

Ja,  hvæs 

Du  kun  saa  meget.  Du  lyster ; 

Der  er  tusind  Talenter  paa  Løbet  sat. 

Tror  Du,  din  skabede  Tigerkat, 

Du  kører  om  Kap  med  en  Kryster? 

En  kun  af  os  to.  Du  eller  jeg ; 

Og  CflBsar  han  holder  paa  mig! 

Saa  skærer  han  ind  i  den  andens  Vej. 
Hej,  var  der  noget,  som  sprang? 
Han  hører  bag  sig  et  hvinende  Skrig, 
Han  véd,  det  er  Kusken,  som  snubler. 
Han  vender  sig  ikke.  Men  næste  Gang 
Kører  han  over  et  lemlæstet  Lig. 
Og  Circus  maximus  jubler. 

Saa  cirkle  de  rundt  i  det  vilde  Jag, 

Og  Støvet  mørkner  den  lyse  Dag ; 

Tummel  og  Brag 

Og  Eder  og  Jubel  mod  Himlen ; 

Svingen  af  Togaer  for  og  bag. 

Knyttede  Næver  og  udstrakte  Hænder, 

Virvar,  som  aldrig  ender; 

Og  Kejseren  Centrum  i  Vrimlen. 

De  halse  og  jage  og  styrte  af  Sted, 

Og  alle  taV  Part  i  Striden.  — 

Det  er  et  Folk,  som  skynder  sig  med 

I  Hast  at  faa  Ende  paa  Tiden. 


Androklea  og  Løven. 

Hed  som  en  Ovn, 

Rødgul  som  Stenen,  der  brændes  i  Ovnen, 

Trøstesløs  tør  s<Hn  det  Halm,  hvormed  Teglovnen  næres« 

Ligger  den  libyske  Ørk 

Som  et  Ler,  der  kan  brændes  til  Tegl, 

Men  aldrig  fortæres. 

Her  er  Skyggen  en  Gæst, 

Som  man  indbyder  tidlig  og  silde; 

Men  den  kostbare  lader  sig  bede. 

Kun  sjældent  han  kommer. 

Her  er  Vinter  et  Sagn.  I  den  evige  Sommer 

Man  fabler  derom; 

Og  den  fablende  skynder  sig  bort,  som  han  kom ; 

Ingen  Hest,  ingen  Rytter ;  et  Hovslag,  en  Røg, 

Og  en  staalfodet  Struds,  og  en  Sandsky,  som  føg.  — 

Ørknen  staar  tom. 

Men  naar  Natten  har  slaaet  sit  kølende  Slør 

Over  de  brændende  Høje, 

Over  de  glødende  Vover, 

—  Naar  Sandhavet  sover; 

Og  naar  Himlen  slaar  op  fra  det  sortnende  Blaa 

Øje  ved  Øje  — 

Saa  er  Tiden  for  Løven  paa  Jagt  at  gaa, 

Saa  springer  han  efter  Gazellens  Kid 

Og  knuser  dets  Ryg  under  Kævemes  Bid, 

Saa  er  Sandet  Dyrenes  Tumleplads, 

En  Arena  for  Kattenes  vældige  Spring, 

Med  Elskovsstævner,  med  Jagt  og  Krig, 
Flygtende  Vildt  og  blødende  Lig, 
Kampen  for  Dagens  Føde;  — 

Om  Dagen  er  Ørknen  en  Ildovn, 
Som  brænder  alt  Liv  til  Døde. 


Der  vakler  hen  over  det  blændende  Sand 

En  enlig  Mand. 

Han  er  nøgen,  med  friske  Flænger  i  Brystet, 

Om  Ryg  og  om  Skulder ;  Hænderne  krystet 

Vildt  i  hinanden; 

Hans  Øje  søger  mod  Ørkenranden, 

Og  sænker  sig  atter,  truffet 

Af  Solens  svidende  Brand. 

Han  er  ene  —  kun  fulgt  af  en  vaklende  Skygge, 

Som  krymper  sig  sammen  og  gør  sig  saa  liden 

Som  mulig  i  Middagstiden. 

Han  var  en  Slave.  Han  kunde  spille 

Paa  Cither  og  Fløjte,  som  Consulen  vilde. 

Kunde  læse  de  græske  Papyrus-Ruller 

Højt  ved  Gilde,  mens  Skulder  ved  Skulder 

De  salvede  Romere  strakte  sig  dovne, 

Mætte  og  hovne, 

Og  hørte  med  glinsende  Øjne  til, 

Og  klapped  i  fede  Hænder 

Ad  Slavens  Læsning  og  Spil. 

Han  var  en  Slave;  stod  højt  i  Gunst 

Hos  Proconsulen,  hans  Herre, 

Som  kunde  for  sine  Bylder 

Bruge  hans  Lægekunst. 

Hans  Gang  var  elastisk,  hans  Bryst  var  bredt, 

Hans  Mund  tungsindig,  hans  Øje  hedt; 

Kunstnerens  Ild  i  dets  dunkle  Lue, 

Den  tændte  en  Glød  hos  Consulens  Frue. 

Androkles  her  og  Androkles  deri 

Hvor  han  end  stod,  saa  var  hun  ham  nær ; 

Mens  Proconsulen  laa  paa  sin  Hynde, 

Fristed  hun  Slaven  til  at  synde. 

Androkles  syndede  ikke.  — 

Da  mørknedes  hendes  Blikke. 

Hun  klaged  ham  an  —  saa  var  Kvinders  Skik 

Fra  Josephs  Tid  —  for  utugtige  Blik. 

De  slæbte  ham  ud,  endda  han  besvor 

Sin  Uskyld.  Uskyld !  en  Slaves  Ord  I 

De  pisked  hans  Krop  i  blodige  Flænger, 

Da  styred  Slaven  sig  ikke  længer; 

Med  Haan  i  sit  Blik  imod  Husets  Frue 

Isender  han  Strikkerne  sled, 

Huggede  Bøddelen  ned, 

Og  løb  for  sit  Liv  og  lod  dem  true 

Og  raabe  og  sætte  eher ; 

Han  havde  den  flygtendes  Kræher, 

Sin  Manddom,  sin  Skyldfrihed. 


Og  lidt  efter  lidt  hans  Skygge  gled 
Ud  over  Sandet.  Den  frygted  ikke 
Længer  de  stikkende  Blikke, 
Som  Solens  rullende  Øje 
Sender  mod  Jorden  ned. 
Men  Slaven  slæbte  sig  frem  med  Møje, 
Og  dengang  Solen,  træt  af  at  brænde 
Leret  i  Ovnen,  slukte  sin  Glød  — 
Da  Dagen  var  naaet  mod  Ende, 
Sank  Slaven  sammen  som  død. 

Han  drømte: 

Det  var  i  hans  fagreste  Ungdomstid. 

I  hans  Frihedsdage  de  glade, 

Hist  paa  den  græske  0, 

Hvor  Bølgerne  bruse; 

Hvor  Templet  sig  spejler  i  vinblaa  Sø, 

Hvor  i  mørkgrønne  Lunde,  hvis  Blade 

Aldrig  kan  dø, 

Storslægtens  Ahner  hensuse. 

Dér  sad  han  og  lærte  Cithren  at  slaa, 

Af  Fløjten  at  fremlokke  Triller, 

Vemod  og  Lyst  paa  en  Gang, 

Som  Bølgerne  gemme; 

Om  Manddom  og  Elskov  han  spilled  og  sang, 

Og  fra  Bjerget,  hvis  evige  Kilder 

Gaa  deres  Gang, 

Svared  et  Ekko  hans  Stemme  ... 

Han  vaagned.  Det  toned  endnu  for  hans  Øre, 

Da  fik  han  en  anden  Stemme  at  høre. 

Et  Brø!  af  Smerte  og  Raseri. 

Han  saa'  sig  omkring  med  Angst ; 

Hans  Drøm  var  forbi. 

Han  laa  foran  Svælget  til  en  Hule, 

Og  fra  Dybet  ham  stirred  i  Møde 

To  Øjne,  grønlige  gule. 

Han  tog  til  sit  Hjerte,  han  følte  det  banke. 

Som  vilde  det  sprænge  hans  Bryst, 

Han  øjned  et  Gab  med  skinnende  Tænder, 

Og  atter  tordned  den  rullende  Røst, 

Og  han  saa'  den  uhyre  Manke. 

Han  folded  i  kvælende  Angst  sine  Hænder, 

Med  Dødens  Sløvhed  mod  Jorden  han  saa'  — ; 

Foran  Ørkenens  Konge  Androkles  laa. 


Men  ingen  Pote  med  vældigt  Slag 
Slog  ham  i  Kvag. 

Da  løfted  han  atter  mod  Dyret  sit  Øje 
Og  betragted  Monarken  nøje,  — 
Var  det  hans  Sansers  Bedrag? 
Den  vældige  lagde  sig  for  ham  ned, 
Krummed  i  Bugter  den  smidige  Krop, 
Lukked  sit  Gab,  men  spiled  ham  op 
Sin  Potes  kløftede  Flade: 
Der  sad  med  giftige  Torne  og  Blade 
En  afreven  Kaktus;  og  Blodet 
Med  Ædder  af  Saaret  randt. 

Androkles  aanded  af  Døden  op ; 
Saa  greb  han  Poten  og  uddrog  Tomen, 
Og  trykked  med  fast  og  kyndig  Haand 
Ædderen  ud  og  Saaret  forbandt; 
Og  da  Monarken  nu  Lindring  fandt, 
Saa  behaged  det  Kongen  at  slikke 
Til  Tak  sin  Badskær's  Haand  

Samlede  Skrifter,  4de  Bind  13 

Saa  knyttedes  mellem  de  to  et  Baand ; 
Det  bandt  i  et  Aar  dem  sammen. 
Om  Natten  jagede  Løven 
Vildtet  paa  Bakkekammen; 
Om  Dagen  de  spiste  det  sanmien. 
De  spiste  og  sov  i  den  samme  Hule, 
Den  nøgne  Flygtning,  den  lodne,  gule 
Konge  for  Ørkenens  Skarer. 
Vilddyret  sørged  for  Mad  til  sin  Ven, 
Androkles  takked  med  Blik  igen 
Og  klapped  den  bølgende  Manke,  — 
Et  Venskab,  i  Ord  ej,  i  Tanke. 

Og  Maane  skifted  med  Maane  igen, 
Da  følte,  trods  alle  Farer, 
Slaven  sit  Hjerte  banke; 
Han  længtes  fra  Hulen  og  Kødet  det  raa, 
Kun  Ørknen  og  Hulen  og  Løven  han  saa'; 
Vilddyret  kunde  det  ej  forstaa, 
Men  Slaven  sukked  og  længtes :  — 
Mod  Mennesker  Mennesket  hen. 


„I  Dag  den  trettende  i  August, 

Vil  Kejserens  Statholder,  Proconsul 

Udi  Afrika 

—  Om  Varslerne  Held  ham  bebuder  — 

Give  til  Ære  for  Cassar  og  Guder, 

Og  til  Fryd  for  de  frie  Quiriter, 

En  Fest. 

Lælius  Varro  er  Offerpræst. 

Først  kæmper  Capuas  Fægterskole 

Mod  dem  i^a  Ravenna; 

Og  dernæst  slippes  fra  Carcemes  Gitter 

En  pragtfuld  Løve  og  fire  Tigre 

Og  nogle  Dusin  Hyæner. 

En  dødsdømt,  som  egenlig  skulde 

Være  spist  af  Muræner, 

En  bortrømt  Slave, 

Androkles,  skal  have 

Den  Ære  i  Folkets  Paasyn 

At  blive  af  Vilddyr  ædt. 

Ved  Kraft  staar  Husbondens  Ret.  — 

For  øvrigt  Festens  Giver  beklager, 
At  ikke  for  Tiden  der  haves 
Nogle  Kristne  paa  Lager."  — 

Hed  som  en  Ovn 

Er  det  uhyre  Rum, 

Hvor  Plakaten  omkring  langs  Bænkene  render 

Og  gribes  og  slippes  af  svedige  Hænder, 

Og  sluges,  krydret  af  Vittigheder, 

Som  aldrig  ender. 

Her  er  kvælende  hedt, 

Og  Skyggen  en  Gæst, 

Som  nødvendig  maa  med  til  Gilde;  — 

Nu  hjælper  det  lidt; 

Over  Circus  Solsejlet  spændes. 

Og  paa  lueforgyldte  Trefødder  Røgelsen  tændes. 

Endda  er  det  hedt; 

Men  fra  tusinde  skjulte  Kanaler 

Gyder  sig  hen 

Over  Mængden  en  duftende  Støvregn.  Ah  I  hvor  det  svaler; 

Begimd    saa  igen  I  — 

En  Pause.  De  slæber  med  Hager  og  Reb 

Gabende  Indvolde,  Ligene  ud; 

Den,  som  stod  oprejst  før  som  en  Gud, 

Han  ligger  nu  hist  som  en  slagtet  Stud. 

Capua  sejred. 

Arenaen  damper  af  Ofrenes  Blod. 

De  har  slaaet,  til  Ære  for  Cflssar  og  Guder, 

Hinanden  med  Næver  ihjel. 

Stukket  hinanden  med  Sværd  i  Struben, 

Fanget  hinanden  i  Net ; 

Nu  fejer  og  river  man  Mordergruben 

Og  strør  Sand  paa  hver  mørkerød  Plet. 

Den  frie  Quiriter  er  langt  fra  mæt, 

Gladiatorkamp  er  hans  daglige  Ret, 

Nu  kommer  ekstra  Desserten :  en  Fyr, 

Der  skal  ædes  af  vilde  Dyr. 

Og  i  Pausen  slappes  de  glubende  Miner, 
Og  Damerne  spiser  Apelsiner. 


!«• 

Der  er  han,  der  er  han  1  Arenaens  Gitter 
Lukker  sig  efter  en  nøgen  Slave, 
Og  de  Tusinde  rækker  sig  frem  og  titter; 
Det  er,  som  naar  Blomster,  store  og  smaa, 
For  Vinden  vender  sig  i  en  Have.  — 
Der  er  han,  den  dødsdømte  Slave  l 

Statholderfruen  ser  fra  sin  Hynde 
Igennem  den  slebne  Ædelsten 
Og  nikker  let  med  en  lille  Smilen 
Til  den  unge  Sprade,  Ædilen: 
„Mager  som  en  Mynde, 
Men  for  Resten  plastiske  Benl" 

Og  med  Haandklap  hilser  man  Slaven  dernede. 

Han  ser  sig  omkring  . . .  han  synes  at  lede  . . . 

Men  hen  over  Bænkenes  Støv  og  Hede 

Ikke  et  Blik,  ej  et  eneste  et. 

Som  tyder  paa  Mildhed,  som  gemmer  paa  Naade. 

Fra  Pøbeldrengens  letfærdige,  kaade 

Træk  til  de  iskolde  Vestalinder: 

Kun  Fjender. 

Da  farves  med  Rødme  hans  blege  Kinder, 

Og  Slavens  Øjne  de  lue ; 
Han  har  set  paa  de  forreste  Bænke, 
Med  Ædilen,  sin  forrige  Frue. 
Han  krummer  den  senede  Ryg  i  en  Bue; 
Højt  oppe  den  bølgende  Mængde  titter; 
Det  gælder  jo  dog  hans  Liv! 
Hans  Negl  er  fra  Ørknen  skarp  som  en  Kniv ; 
Et  Spring  kun,  et  eneste  hævnende  Spring  ..... 


Han  vender  sig  lynsnart  omkring; 
Der  aabnes  for  Dyrenes  Gitter. 


Og  ved  Lugten  af  alle  de  friske  Lig, 
De  fugtige  Spor,  hvoraf  Sandet  er  furet. 
Styrter  med  gryntende  Skrig 
Hyænerne  først  ud  af  Buret. 
Med  blodunderløbne  Blikke  de  skule 
Til  Slaven  hen: 

Han  er  ene;  javist;  og  har  ingen  fæle 
Vaaben  og  bruger  vist  ej  sine  Hæle ; 
Slunken  er  Mavernes  Trommer ; 
Til  Sagen  altsaal  De  spreder 
Sig  om  ham,  men  samles  igen.  — 
Kattene  kommer. 

Med  fremskudt  Bringe, 

De  gulhvide  Poter  ret  ud  i  Luften, 

Tigrene  springe. 

En  efter  en,  paa  Arenaen  ind 

Og  viser  det  plettede  Fløjelsskind ; 

De  snuser  foragteligt,  vejrende  Duften: 

De  kender  Plebejercohorten  derovre, 

Ørkenens  luskende  Sjov 're. 

Endnu  er  Slaven  ej  set; 

Det  vældige  Rum 

Er  ham  Skranke. 

Oprejst  han  staar,  med  Armene  krystet 

Foran  paa  Brystet, 

Og  venter  paa  Døden,  som  kommer. 

Og  hører  sit  Hjerte  banke. 

Da  fanger  hans  Øre  et  Brum; 

I  en  Brølen  det  ender, 

Hvorunder  Circus  bli'r  rystet; 

Og  sit  Blik  over  Sandet  han  sender : 

En  Løve, 

Stolt,  med  funklende  Blik  og  med  kongelig  Manke. 

Og  Tigrene  trække  sig  baglænds  tilbage; 
Det  Syn  det  synes  dem  ej  at  behage. 
Androkles  og  Løven  er  ene  —  de  to; 
Da  ser  han  i  Luften  en  udspilet  Klo, 
Og  han  folder  i  Bøn  sine  Hænder. 
Men  ingen  Pote  med  knusende  Slag 
Slaar  ham  i  Kvag, 

Og  da  han  nu  løfter  mod  Dyret  sit  Øje 
Og  betragter  Monarken  nøje  — 
Er  det  hans  Sansers  Bedrag?  — 
Da  lægger  Løven  sig  for  ham  ned, 
Krummer  i  Bugter  den  smidige  Krop, 
Lukker  sit  Gab,  men  spiler  ham  op 

Sin  Potes  kløftede  Flade, 

Og  Slaven  skifter  sit  Stade, 

Og  knæler  paa  Stand  hos  den  vældige  ned : 

Dyret  og  Mennesket  kender 

Hinanden  som  gamle  Venner  

Da  lyder  et  Raab  fra  Bænke  og  Hynder, 

Og  Pablen  dundrer  af  alle  Kræfter: 

Naadel 

Og  den  ved  et  Vidunder  frelste  Synder, 

Med  Dyret,  som  følger  ham  troligt  efter, 

Kaldes  for  Kejseren  frem 

At  forklare  den  dunkle  Gaade. 

Og  Slaven  fortæller.  Fortællingen  springer 

Som  løbende  Ild  over  Bænkene  hen 

Og  til  Galleriet  sig  svinger. 

Og  Circus  drøner  af  Raabet  igen : 

Frihed  for  begge  1  Vivat 

Løven,  Androkles*  Ven! 


^Den  ayge  Mand*^. 

Piria  Febr.  77. 

Hør  Skovlenes  Slag 

I  det  blikstille  Vand  1 

Se  Tæpper  og  Flag 

Over  Dampyachtens  Rand, 

Spændt  for  at  skygge 

Fra  Bak  og  til  Brygge 

Den  hele  Parade  af  krummede  Rygge, 

Som  venter  et  Vink  af  en  eneste  Mand  l 

Hør  Strengenes  Stemmer 

Med  Ekko  fra  Land! 

Paa  Bakken  er  stillet  et  Spillemands  Kor; 

Intet  Tamtam,  som  Nerverne  skræmmer. 

Vuggende  Toner, 

En  dæmpet  Tenor, 

Tilpas  for  et  Hoved,  som  Del  af  en  Mand, 

Der  rummer  en  Abdul  Hamids  Forstand, 

Og  som  bærer  af  alle  de  tyngende  Kroner 

Den  tungeste  vel. 

Saluterne  drøne  fra  Fort  og  Kastel. 

Som  skræmmet  af  Skuddene  haster  det  lette, 

Smidige  Skib  over  Havbagtens  Slette; 

En  flygtende  Fugl. 

Mod  Siderne  pisker  de  brusende  Hjul : 

To  Vinger  med  blændende,  bløde  Fjer, 

Og  Halsen  den  rækker  sig,  sort  som  Blæk, 

Ret  op  i  Vejret,  som  stivnet  af  Skræk. 

Er  Faren  da  nær?  — 

Rundt  omkring  Bugten,  hvor  Øjet  hviler, 

Slumrer  Naturen  i  Fred  og  smiler. 

Men  frygtsom  haster  den  jagede  Struds;  — 

Sultanen  sejler  paa  Bosporus. 

Sultanen  hviler  paa  Tæpper  og  Puder^ 
Paa  tyrkiske  Tæpper  og  Panterhuder. 
Dem  arved  han  efter  sin  stakkels  Broder, 
Som  troned  tre  Maaneders  Tid  paa  dem 
Og  derpaa  blev  taget  i  Kost  hos  sin  Moder 
1  hendes  Hjem. 

Den  stakkels  Marad!  hans  Tid  var  ej  lang. 
Det  ligger  nu  til  Familjen  engang. 

Sultanen  ser  over  Rælingens  Rand, 
De  martrede  Øjne  staar  fulde  af  Vand : 
Slaa  op  Parasollen  l  jag  Lyset  væk  I 
—  Der  er  Rædsel  over  de  dirrende  Træk, 
Der  er  haabløs  Frygt  i  de  hulede  Kinder ; 
Og  dog  er  der  Vagt  baade  for  og  bag. 
Men  Sultanens  Frygt  er  en  egen  Sag ; 
Han  flk  i  Present  paa  sin  Fødselsdag 
Fem  dejlige  Tscherkesserinder. 

Hvad  Nytte,  at  blive  kaldt  Prins  ved  sin  Daab, 

Padischa  ved  Tronbestigelsen? 

Hvad  Nytte,  at  hedde  de  troendes  Haab, 

Bolværk  mod  Russerbekrigelsen, 

En  Frelser  for  Kassebesvigelsen? 

Hvad  Nytte,  at  Softaen  raabte  Hurra 

1  Pera  den  Aften,  da  Murad  faldt  fra, 

Og  Bkalys  og  Fyrværkeri  blev  brændt  a' 

Paa  alle  Moskeernes  Tinder?  — 

Fem  dejlige  Tscherkesserinder  l 

Fra  Kaukasus'  Dale  en  Blomsterkrans. 
Fem  Roser  i  Bundt,  én  Blomst  for  hver  Sans, 
Og  Sultanen  sansed  ej  længe. 
Det  gik  i  Serailet  med  Sang  og  med  Dans 
Og  med  Lyst  i  den  gamle  Gænge. 
Sultanen  visned,  men  Blomsterne  ej, 
Han  vandred  paa  Forhaand  de  troendes  Vej 
Til  Paradishavemes  Glæder 
Blandt  Houris  med  luftige  Klæder. 
Han  kendte  ej  Kunsten  at  slaa  sig  til  Taal ; 
Salighed  søgte  han,  straks,  paa  en  Studs. 
Salig  han  blev  over  Maade  og  Maal :  — 

Sultanen  sejler  paa  Bosporus. 

Sultanen  støtter  sit  Hoved  i  Haand 
Og  mumler  paa  Murads  Puder, 
Mens  Hovedet  forover  luder : 
Zaira,  din  Kjortel  har  løse  Baand, 
Gulhyndi,  dit  Øje  har  Hingstens  Ild, 
Asra,  Du  var  mig  for  klog  og  snild, 
Meli,  Du  gjorde  mig  gal  og  vild ; 
Sulejma,  Dig  lod  jeg  forgivet 
Hvorfor  vilde  Du  lasse  og  skrive?  — 

Han  vinker.  Musikken  tier  deroppe. 

Igennem  Alléen  af  bukkende  Kroppe 

Nærmer  sig  Svogeren,Afii/imttd  Damad 

Og  bukker,  og  Sultanen  spørger  ham  ad : 

Du,  Mahmud,  det  Skib,  som  derude  ligger. 

Hvad  hedder  det?  —  Mahmud  han  bukker  og  kigger 

Og  svarer:  Padischa,  jeg  skøtter 

Ej  stort  om  at  bringe  det  Skib  paa  Talen, 

Det  ligger  og  venter  paa  ham,  Generalen  ...  l 

Padischaen  knytter  sin  Haand  og  spytter: 

Hovedet  af  ham  Du  huggen  — 

Og  Mahmud  smiler  og  bukker. 

Og  atter  spørger  han :  Mahmud,  de  Skibe, 
Som  ligger  og  hvæser  med  Damprørets  Pibe, 

Hvad  er  det  for  nogle,  hvor  skal  de  hen  ?  — 
Mahmud  han  bukker  og  kigger  igen, 
Løfter  paa  Taa  sig  og  søger  Balancen : 
Padischa,  nu  endte  just  Konferencen, 
De  vantro  Hunde  de  flytter  I  . . . 
Padischaen  ryster  sin  Næve  og  spytter : 
Hovedet  af  dem  Du  huggen  — 
Og  Mahmud  smiler  og  bukker. 

Og  Sultanen  synker  tilbage  paa  Puden. 
Saa  løfter  man  Blikket  fra  Støvlesnuden, 
De  krummede  Rygge  de  rette  sig  atter. 
Man  fatter. 

At  Faren  er  endt  —  for  en  Timestid. 
Men  hver  en  Læbe  er  kridende  hvid. 
Skræmt  er  de  alle.  Ministre,  Eunucher, 
Emirer,  Vezirer  og  Mameluker. 
Selv  Paschaen  skælver  i  al  sin  Puds. 

Sultanen  sejler  paa  Bosporus. 

Han  ligger  og  mumler  og  bider  Negle : 
Sejle,  bestandig  sejle  l 
De  dumme  Barberer  vil  bilde  mig  ind, 
Mit  Hoved  har  godt  af  den  svale  Vind ; 
Men  naar  man  nu  slet  intet  Hoved  har  . . .  i 
Han  skriger,  og  op  sig  til  Panden  ta'er. 
Og  retter  sig  atter,  og  mumler :  Tys, 
Lad  Slaverne  endelig  ikke  faa  Nys  ... 
Og  sukker:  Sulejma,  Du  døde; 
Hvem  skal  mig  nu  Livet  forsøde  ?  . . . 

Og  atter  glimter  i  Øjets  Brand 

En  Anelse  frem  hos  den  martrede  Mand 

Om  Kronen,  han  bærer,  om  Folk  og  om  Land. 

Mahmud  I  han  raaber,  Mahmud,  min  Ven, 

Giv  mig  min  Midhat  tilbage  igen  1 

Jeg  vil  sælge  mit  Sølvtøj  og  skaffe  Brød 

Til  alle  de  Stakler,  som  lider  Nød. 

Jeg  vil  give  Soldaterne  Lønning  og  Sold 

Af  alle  mine  Penge  i  mit  eget  Chatol. 

Det  er  raadent  det  hele,  jeg  véd  det  saa  godt : 

Jeg  vil  sælge  mine  Koner,  mit  kejserlige  Slot. 

Jeg  vil  flyve  omkring  fra  By  og  til  By 
I  Kaftan  og  Tøfler,  som  Lyn  fra  en  Sky ; 
Jeg  vil  lytte  til  Klager  og  straffe  hver  skyldig 
Og  ikke  tage  Snak  fra  Ministrene  gyldig. 

Jeg  vil  sælge  mine  Koner,  sælge  dem  alle. 
Jeg  vil  sælge  saagar  mine  kejserlige  Stalde ; 
Der  skal  Ende  paa  al  denne  Jammer  og  Kval, 
Jeg  vil  hænge  hver  Pascha,  som  stjal  I  — 

Over  Bosporus  Søvinden  frisker. 

Og  Mahmud  han  vender  sig  om  og  hvisker : 

Min  ærede  Svoger  er  gal  l 


Stormagter! 

Under  Berliner-Konferencen  1878. 

I. 

„Allah,  det  skabtes  Fader, 

Har  hængt  paa  Himlen  Osmannernes  Sol, 

Har  rejst  paa  Jord  deres  Kongestol, 

Har  smykt  med  Halvmaanens  Segl  Minareten 

Saa  taler  hans  Tjener  Profeten. 

Allah  er  Russerhader, 

Han  skuer  saa  mørkt  til  den  sorte  Sø, 

Men  Allah,  Osmannernes  Fader, 

Har  ladet  Halvmaanen  dø  I  — 

„Hvi  sluktes  ikke  dens  tvende  Horn 
I  et  Hav  af  dampende  Blod  ? 
Saa  længe  der  vokser  i  Asien  Kom, 
Saa  længe  der  flndes  i  Osman  Mod, 
Saa  længe  der  flakker  i  Ørknen  Stammer, 
Saa  længe  et  Lyn  i  Koranen  flammer  : 
Saa  længe,  o  Islam,  var  Du  vel  værd 
At  omkomme  Dig  med  dit  eget  Sværd ! 

Saa  længe,  o  Islam,  burde  Du  vel 
Hen  over  dit  gnavede  Aadsel,  det  sidste. 
En  Kamp  med  Tartarerne  friste, 
Og  bløde  Dig,  stum,  ihjel  !**  ^ 

De  Stod,  i  hundred,  i  tusindvis. 
Om  Dolma  Bagdsche,  dernede  langs  Kajen 
Det  sidste  Døgn  havde  Tusinder  Tyrke- 
Hoveder  afpælet  Vejen. 
De  vented  —  som  Tyrker  alene  kan 
Vente  —  paa  hvem?  Paa  en  eneste  Mand. 
Hunger  og  Tørst,  de  følte  dem  ikke, 
Træthed,  hvad  kom  det  dem  ved  ?  — 
Og  under  de  tusinde  spejdende  Blikke 
Gennem  Bosporus  Dampyachten  gled. 

„Czarewna"  stopper  sin  Hjulbølges  Sluse, 
Men  inde  langs  Kajen  Bølgerne  bruse ; 
Menneskehavet  med  Menneskebølger, 
Hoveder  op  efter  Hoveder  følger. 
Kvindernes  Slør  som  Skummets  Liljer, 
Hodjaens  flagrende  Silke-Mantiljer, 
Softaens  Kapper,  saa  sorte  som  Standen, 
Stadsuniformer  med  Guldsnit  i  Randen, 
Nøgne  Arabere,  pjaltede  Jøder, 
Stinkende  Negre  —  og  Rakket,  som  støder 
Øverst  paa  Skrænten  hinanden  i  Siden, 
Med  Buler  og  bulne  Saar  fra  Striden, 
Og  allerbagest  en  huløjet  Række, 
Klæderne  borte.  Benene  bare, 
En  Føde,  som  kunde  selv  Døden  forskrække, 
„De  befriedes"*  flygtende  Skare. 

De  venter;  paa  hvem?  paa  en  eneste  Mand. 
Nu  sætter  Damperens  Gig  ham  i  Land. 
Under  de  russiske  Ræers  Bemanding, 
Fra  Kejserens  Yacht,  fra  „Czarewna*" , 
Løber  han  ind  under  Breddens  Landing ; 

Det  er  Osman,  Helten  fra  Plewna. 

Paa  Trappen,  som  sænker  sit  gletscherhvide 

Marmor  i  Bosporus'  Bølge, 

Stiger  en  Mand  med  Haand  i  sin  Side 

Men  uden  Sabel  og  Følge; 

Glemte  han  Sværdet  derude  om  Bord  ? 

Er  han  en  Fange  paa  Æresord? 

Gaar  han  i  Russernes  Line? 

Han  venter  sin  Sabel,  sit  Hæderstegn, 

Han  købte  sin  Frihed  i  Kuglernes  Regn ; 

Da  red  han  i  Spidsen  for  sine. 

Hvad  blev  der  af  dem?  Lig  eller  Saar; 

Vaklende  støtter  han  selv,  hvor  han  staar  — 

En  Styrtesø  hen  over  Mængden  gaar, 

Og  Osman,  den  blege,  blusser. 

Som  hørte  han  Kuglerne  hvine. 

Det  var  ej  en  Brølen,  det  var  ej  et  Skrig, 

Det  var,  som  om  Tusinder  Stridsmænds  Lig, 

Vakte  ved  Dombasunernes  Brusen, 

Rejste  sig  af  deres  Grave  • 

Og  kasted  sig  atter  paa  Jorden  ned 

Og  græd  for  den  genvundne  Fane, 

Profetens  hellige  Gave. 

Det  var  som  et  Hav,  der  skiltes  og  gled 

Mod  Havet  ned 

Under  Orkanens  Susen  — ; 

Der  styrted  en  Strøm  ned  ad  Bosporus'  Bred, 

Da  Osman  aabnede  Slusen. 

De  krøb  som  Hunde,  som  Løver  de  sprang. 

De  trygled,  de  græd,  de  svor. 

Og  Knæene  farved  den  haarde  Jord 

Med  Blod,  og  Øjnene  lyned; 

De  dirrende  Læber  kyssed  hans  Spor, 

Halvt  ud  af  Hovedet  Øjnene  hang, 

Og  alle  saa  hang  de  ved  ham. 

Var  dette  Tartaremes  slagtede  Lam. 

Mandsmod  og  Modstand  berøvet? 

Var  dette  et  Folk,  som  var  traadt  i  Støvet?  r- 

1  Støvet  laa  de,  men  kun  for  ham; 
Og  Osman,  Helten  fra  Plewna, 
Tog  sig  til  Siden  og  krummed  sin  Kno, 
Og  sendte  et  Blik  —  og  vildt  det  lo  — 
Et  eneste,  ud  mod  „Czarewna** . 

II. 

De  siger,  at  Osman  har  solgt  sig  for  Had 

—  Om  ikke  for  Guld  —  til  Tartaren, 
For  Skobeleffs  Buk  og  for  Middagsmad 
Og  Champagne  i  Teltet  hos  Czaren ; 
En  Telegrafist,  en  Korrespondent, 
Som  altid  véd,  hvordan  alt  er  bevendt. 
Har  Citybladet  det  Budskab  sendt: 
Osman  har  Uraad  i  Sinde  l 

Men  Osman  er  Russernes  Fjende. 

Champagnen  sprudler  i  Gurkos  Telt 

—  Agurken  er  gemt  under  Bordet  — 
Paa  Fransk  tituleres  den  slagne  Helt 

—  Derude  taV  Knutten  Ordet  — . 
Osman  taler  kun  Osmans  Sprog, 
Men  et  har  han  læst  i  en  Lærebog, 

Et  Ord  af  en  Franskmand,  stor  og  klog : 
Naar  Seklet  mod  Enden  lakker  — 

Har  vi  Fristater  eller  Kosakker! 

Hvad  Fristat  er,  kan  han  ikke  forstaa, 
Det  staar  ikke  nævnt  i  Koranen  I 
Osman  grunder  og  tænker  derpaa, 
Og  henter  til  sidst  Dragomanen. 
Og  Tolken  forklared,  og  Tyrken  bed 
Sit  Skæg  og  saa*  baade  op  og  ned, 
Og  sendte  ham  bort  med  en  kort  Besked : 
Jeg  forstaar  ej  et  Ord,  hvad  Du  snakker,  — 

Men  jeg  kender  lidt  til  Kosakker! 

Osman  sidder  i  Czarens  Telt,    . 
Vil  ej  lade  Saaret  forbinde; 
Lægen  er  kaldt  til  den  „fangne  Helt" , 
Han  træffer  en  Løve  derinde. 
Pak,  Barber,  dine  Knive  ind, 
Og  staa  ikke  der  saa  bleg  om  Kind. 
Tør  Du  ej  se  mig  i  Øjnene  ind?  .... 
Lægen  har  rejst  sig  og  siger :  — 

Jeg  er  Fredens  Mand,  ingen  Kriger! 

Og  Osman  ser  i  hans  frygtløse  Blik : 

Nuvel,  Du  er  kold  og  modig ; 

Fejl  var  det  første  Syn,  som  jeg  fik, 

Din  Kniv  og  din  Kunst  er  jo  blodig ; 

Men  hvi  er  din  Haand  og  din  Kind  da  saa  bleg? 

—  General !  her  leges  en  rædsom  Leg ; 

Dødsprocenteme  steg  og  steg 

I  Forraadnelsesatmosf æren :  — 

Nu  er  Tyfus  Herre  i  Hæren  l 

Man  siger,  at  Osman  derefter  drak 

Med  Skobeleff  Skaaler  ved  Bordet, 

Og  gav  sig  med  Gurko  —  ved  Tolk  —  i  Snak 

Og  spared  ikke  paa  Ordet. 

Men  hver  Gang  han  saa*  en  russisk  Transport 

Af  syge  forlade  det  sprængte  Fort, 

Saa  vendte  han  sig  i  Tavshed  bort. 

De  smiled :  hvor  Osman  dog  ter  sig  I  — 

Han  mumled :  Allah,  jeg  ser  Dig  l 


III. 

Hardy  har  sagt  det.  Det  sandeste  Ord, 
Som  faldt  over  Citymagnatemes  Bord : 
„Vor  Brøde  er  ej  fra  i  Aar  eller  Fjor, 
Den  var  da  vel  næppe  bleven  saa  stor, 
Vor  Brøde  er  fjorten  Aar  gammel  I** 

Den  spired  af  Brandenburgemes  Spor, 
Dengang  de  gik  ind  over  Slesvigs  Jord 
Og  diskede  op  med  den  „kære  BroV** 
—  Spree  og  Donau  i  rørende  Kor  — 
Paa  Dybbøl,  paa  Danmarks  Skammel. 

Da  burde  Britten  ved  Brødrenes  Kor 
Bleven  baade  led  og  vammel. 

Men  nu,  nu  er  den  Sag  gammel !  — 

Der  staar  en  Klinte  paa  Dybbøls  Top, 
Den  spired  med  Krigens  Udsæd  op, 
Og  Høsten  den  kom,  og  ingen  sa'e  Stop, 
Man  slog  det  i  Glemmebogen. 

Nu  spirer  den  atter  af  Krogen. 

Og  nu  er  den  bleven  en  Bulmeurt, 

En  Ufredens  brændende  Nælde ; 

Vi  Danske,  vi  kender  saa  vel  dens  „Geburt** , 

Vi  kunde  dens  hele  Saga  fortælle; 

Evropa  har  glemt  den,  Evropa 

Er  gaaet  i  sin  egen  Fælde.  — 

Hardy  har  sagt  det,  og  Hardy  staar 
Ved  sit  Ord  som  en  Gentleman ; 
O  Danmark,  misundelsesværdige  Land, 
Det  er  al  den  Erstatning,  Du  faar ! 


IV. 

Men  har  vor  Baad  kun  en  Mand  ved  sit  Ror» 
Saa  holder  vi  os  under  Landet 
Og  træder  i  Fædrenes  gamle  Spor  — 
Hvad  havde  vore  Fædre  andet? 

Til  store  Badutspring  paa  Sø  eller  Land 
Var  Dansken  sjælden  kapabel ; 
Til  at  ligge  og  slaas  paa  femten  Fods  Vand 
Har  vi  altid  en  Jolle  paa  Stabel. 

Og  langer  os  Britten  en  Næve  i  Land 
Og  dækker  med  Jern  vore  Flanker, 
Saa  skal  vi  nok  slaa  som  en  Dannemand 
Og  smøre  de  russiske  Skanker. 

Med  Sømænd  vi  simger  dog  bedst  i  Kor. 
Især  naar  vi  kan  ikke  andet ; 
Og  er  der  en  blegnæbet  Rad  om  Bord, 
Saa  hiver  vi  ham  i  Vandet  I 

V. 

Ret,  Beaconsfield,  nu  lufter  Du  ud 

I  Lordernes  Pudderparykker; 

Den  Tale,  ved  Gud, 

Havde  Orlogs  Bud, 

Og  nu  stævner  Du  selv  som  en  Tredækker  frem 

At  skære  af  Russernes  Ryg  en  Rem, 

Og  viser  Portene,  Lem  ved  Lem, 

Med  de  skinnende  sorte  Stykker. 

Flag  under  Gaffelen  l  Undersejl  op, 
Rap  Jer,  Manne,  dernede! 
Brogene  los,  Pistolen  af  Strop, 
Huggerten  ud  af  sin  Skede! 
Ret  aldrig  før  har  I  Dizzy*)  set 
Som  Admiral  i  Mundering; 
Med  „Punch**  har  I  jublet  i  Kor  og  let ; 
Hvad  rørte  mig  Eders  Skamfering? 
Trumfen  i  Bordet,  Ruslands  Bet!  — 
D'Israeli  han  er  Poet. 

Disraelis  Peerskab  er  splinternyt. 

Der  er  intet  Normannisk  i  Trækket, 

Paa  intet  Hastings  hans  Blod  har  flydt, 

Til  Gengæld  har  han  sit  Liv  udgydt 

—  Og  sin  Genius  med  —  i  Blækket ; 

Hans  Tale  har  kæmpet  fra  neden  sig  op, 

Til  han  stod  over  Peerskabets  svimlende  Top. 

Ud  over  Verden  hans  Blik  har  set ; 

Det  mødte  Tartaren  og  satte  ham  Bet  — 

D'Israeli  han  er  Poet. 

Normannens  Borge  ved  Kysten  staar, 

Normannens  Ætling  i  Parken  gaar, 

Sin  Times  han  faar 

Det  ganske  Aar 

Rakt  af  den  pudrede  Tjener; 

Han  læser  om  Priser  paa  Uld  og  Faar, 

Kursen  paa  Kul  han  paa  Fingrene  kender, 

Han  farer  sig  op  i  de  tynde  Haar, 

Og  Bladet  skælver  i  Lordens  Hænder. 


*)  D'Itraella  Navn  I  den  engelske  ,Pnneh".l 

D'Israeli,  som  selv  sine  Ahner  ej  kender, 
Som  næppe  sin  Oldefa'rs  Billed  har  set, 
D'Israeli  er  Lordernes  Herre,  — 
Lord  Beaconsfield  er  Poet. 

Hvor  lærte  den  Skribler  det  stolte  Sprog? 

Hvor  fik  han  det  Lyn  i  sit  Øjes  Krog? 

Han  smækker  jo  i  Konferencernes  Laag 

Og  følger  Vrøvlet  til  Graven, 

Og  stiger  paa  Kisten,  selvkaldet,  op, 

Og  holder  for  Diplomaternes  Trop 

—  Uhørt  i  Bedemandshaven  — 

En  Tale,  som  ryster  hver  Beafsteaks  Krop 

Og  rumler  i  Portvins  Maven. 

D'Israeli  flk  Kaldet,  og  bruger  sit  Kald. 
Han  fødtes  ej  op  i  en  Hestestald 
Og  lærte  sig  Reel  til  et  Piskeknald, 
Tog  ikke  Eksamen  som  Rævejæger 
Blandt  Mynder  og  Dogger  og  andre  Hunde, 
Herrernes  Kæledægger. 
Han  nød  vel  sin  Ungdom  i  fulde  Drag, 
Men  det  var  i  Byrons  og  Shelleys  Lag, 
Studerte  ved  Nat  og  sejled  ved  Dag; 
Af  Shelley  han  lærte  de  „gamle**  at  agte. 
Af  Byron  han  lærte  den  højere  Kunst : 
Sin  Tids  Krapyl  at  foragte. 

D'Israeli  har  levet  i  Digternes  Lag, 

Har  derfor  den  Glød  i  sit  Øje, 

Er  brunet  af  Sydens  brændende  Dag 

I  de  euganeiske  Høje, 

Har  lagt  sig  blandt  Paduas  Bjerge  til 

Et  eget  Kast  med  sit  Hoved, 

Har  holdt  langt  mer,  end  han  loved, 

Og  spiller  nu  Solo-Spil. 

Har  pløjet  Adrias  Bølger  om  Kap 

Med  Stormen,  som  der  kan  blæse. 

Har  pløjet  de  gamle,  hvor  Shelley  dem  slap. 

Og  følger  nu  Tiden  i  Hælene  rap, 

For  Tiden  Teksten  at  læse 

Trods  sin  bepunchede  Næse. 

Dracknuuo:  Samlede  Skrifter,  4de  Bind  14 

Disraeli,  hvis  Fædres  Vugger  stod, 
Hvor  Jordan  krummer  sin  snevre  Flod 
Og  ingen  Hebræer  har  sejlet  — 
Han  river  Neptun  sin  Fork  af  Haand 
Og  raaber  til  Brittemes  Hvaler:  go  on! 
Jeg  har  Lodskud ;  Grunden  er  pejlet ! 


Tohundredaarsdagen  for  Slaget  I  Køgebugt. 

„Hvor  er   I  hoiae,  ftore  og  tiiiaa, 
I  HaTcts  itKrke  Svaner  .  .  .?" 

Smykt  som  til  Fest  —  og  rustet  til  Slag ; 
Fra  den  svimlende  Hytte  et  Danebrogsflag, 
Stort  som  et  Merssejl  at  skue, 
Paa  Spejlet  Farver,  i  Stævnen  Guld, 
Galeriet  af  alle  Slags  Snitværk  fuld. 
Kartoven  blank  som  en  Lue ; 
Kobryggen  vrimler  af  skæggede  Mænd, 
Harnisk  om  Skulder,  Huggert  om  Lænd; 
Og  over  det  hele,  spændt  som  en  Bue, 
Sejldugene  svulmende  true. 

Det  er,  som  hørte  man  Hjerterne  slaa 
I  Hast  og  i  Lyst  om  Kap  med  det  rige 
Syn,  som  paa  Køgebugts  Vandene  graa 
Søger  i  Tiden  sin  Lige. 
Der  lagdes  forvist  ej  saa  megen  Vægt 
Paa  Guld  og  paa  Farver,  paa  Flag  og  Sejl, 
Paa  Løver  i  Stævn  og  paa  Guder  i  Spejl, 
Hvis  ikke  den  solbrændte,  arrede  Slægt 
Følte  ved  Kampen  hin  Halvguds-Berusning 
Og  fægted  som  Løver  trefold  kækt 
Under  „Svane** -Vingernes  Susning. 

Den  gamle  „Svane** ,  den  taklede  Fugl, 
Som  lagde  fra  Orlogsværftets  Skjul 
Ud  paa  den  aabne  Bølge, 
Den  stod  med  sit  brusende  Vingefang, 
Sit  mægtige  Bryst,  sin  mægtige  Sang, 
I  Pagt  med  den  vældige  Vikingetrang 
Og  med  Kæmpeætten  i  Følge. 
Normannen  skulde  ha'  bugnende  Sejl 
Og  Lueforgyldning  i  Stavn  og  Spejl, 

Livet  var  Kamp,  og  Kampen  var  skøn, 

Hæder  og  Bytte  var  Sejrens  Løn, 

Saa  vilde  og  Skuden  man  ha^re. 

At  sejle  ved  Vand,  som  var  kommen  i  Kog, 

At  lukke  sig  ind  i  et  Støbestaals  Skrog 

Og  gemme  sig  under  en  Blikdaases  Laag, 

Det  kendte  ej  vore  Fædre. 

Og  Køgebugts  Slaget  er  saadan  en  Dans, 

Hvor  Døden  rækker  sin  Kroningskrans, 

En  Fest,  hvortil  Kæmpen  sig  smykker. 

Paa  Bak  og  paa  Hytte,  langs  Finkenet, 

De  stiller  sig  op  til  en  Sværd-Menuet 

Mens  Sejler  mod  Sejler  rykker. 

End  gemmer  jo  Aaren  det  hidsige  Blod, 

Som  syded,  hvor  Jomsborg-Kæmpen  stod. 

Og  Øjet  lyner  med  Vikingemod 

Om  Kap  med  de  skinnende  blanke  Stykker 

Over  Orlogsskibenes  Brygger. 

For  dem  er  jo  Kampen  Kampens  Maal, 
En  Død  under  Flaget  den  højeste  Lykke, 
En  Søndagsfest  denne  Legen  med  Staal, 
Og  den  eneste  Sorg  en  Krykke. 
De  drog  vel  af  Sted  paa  et  Kongeord, 
Men  det,  som  gav  deres  Sejlen  Art, 
Og  det,  som  gav  deres  Kugler  Fart, 
Og  det,  som  hævdede  Mandstugt  om  Bord 
Og  drev  deres  sejrende  Hurra  i  Laget  — 
Det  stammed  fra  Fædrenes  vældige  Spor, 
Naar  de  traadte  i  Vikingeslaget.  — 

Saa  slog  de  Slaget.  Og  højt  i  Dag 

Man  hejser  ved  Bugten  det  gamle  Flag 

Og  hædrer  med  Sange  og  Taler 

Den  krigerske  Slægt  med  sit  stolte  Mod, 

Flokken,  som  segned,  og  Flokken,  som  stod 

Om  Kongen  iblandt  Admiraler. 

Men  andre  Tider  er  kommet  paa  tværs, 

Strøget  er  Stænger  og  Sejl  og  Mers ; 

Svanerne  raadned  i  Havnen, 

Kun  Næbet  er  blevet  i  Stavnen. 

14* 

Højt  svæver  i  Dag,  i  Morgenens  Gry, 

Over  Sortehavet  en  Damp  imod  Sky ;     - 

Det  er  Dampen  fra  „Lufti  Djelils*"  Vrag, 

Som  en  Fugl  paa  spilede  Vinger. 

Og  Fuglen  styrter ;  —  der  ligger  et  Flag. 

Puds,  I  Vandhunde!  pas  Eders  Fag  I 

Om  Czaren  det  Bytte  I  bringer : 

Saa  giver  han  Eder  et  Halsbaand  paa, 

Rusker  Jert  Øre  og  trykker  Jer  Taa 

Med  sin  allemaadigste  Finger. 

De  sendte  en  Pris  i  et  Kræmmerhus, 

For  nogle  Kopeker  forbandet  Snus 

Imod  en  Kolos  af  Jern  og  Staal, 

En  Smedesvends  Mesterstykke. 

Saa  stod  det  mod  Himlen  —  et  eneste  Baal, 

De  fik  ikke  Tid  til  et  eneste  Skraal, 

Det  regned  med  Ben  og  med  Rygge. 

Kun  Lodsen,  den  eneste  Sømand  om  Bord, 

Kom  som  et  Menneske  atter  til  Jord, 

Og  blev  ønsket  paa  Russisk  til  Lykke. 

Og  Britten  nøs,  saa  det  kunde  forslaa, 

Dengang  han  døjed  den  pebrede  Pris, 

Og  alle  jamred  de,  store  og  smaa, 

I  Kræmmernes  fede  Avis. 

Hver  ærlig  Sømand,  som  stod  paa  sit  Dæk, 

Følte  det  gløde  sig  under  Saaler, 

Og  det  er  noget,  en  nok  saa  kæk 

Sømand  kun  daarligt  taaler. 

Og  Smedemestrene  banded  og  svor 

Torpedoen  ned  i  den  sorteste  Jord ; 

Man  skulde  nu  netop  ruste  til  Tænderne, 

Og  saa  var  man  færdig,  og  ned  faldt  Hænderne. 

Men  hver,  som  endnu  har  Sans  for  den  Tid, 

Hvor  ingen  Mekanikers  skruede  Vid, 

Men  Hjertet  i  Brystet  og  Næven  paa  Arm 

Gav  Sejrens  Palme  i  Slaget, 

Han  føler  sig  blive  saa  ungdomsvarm, 

Han  føler  det  løfte  sig  højt  i  hans  Barm, 

Højt  over  Blikdaase-Braget : 

Han  takker  den  lille  Torpedobaad, 

Som  vidste  saa  radikalt  et  Raad 
Til  at  hjælpe  hver  Søgut  af  Faget. 

Han  tænker :  de  smaa  har  vel  ogsaa  Ret 
Mod  Pengemagnaternes  store  Kolosser. 
Der  konmier  en  Panser  saa  tyk  og  tæt ; 
Mod  os  kun  lidet  han  „klodser** , 
Vi  haler  blot  Søminens  Trosser. 
Saa  ryger  den  store  ad  Helvede  til ; 
De  smaa  har  vundet  det  ulige  Spil, 
Og  Legen  bliver  dem  lovlig  dyr, 
Alle  de  Folk  med  det  store  Paastyr; 
Og  saa  maa  vi  atter  tilbage 
Til  den  gamle  Svanesangs  Dage. 

Saa  kommer  der  vel  et  Sekel  paany, 

Hvor  Svanerne  brusende  sejler  af  By : 

Skudernes  Gang  i  det  vigende  Vand 

Med  Sejl  under  Raaen  og  Staget. 

Og  Øjet  følger  langs  Rangskibets  Rand 

De  solbrændte  Gutter,  Mand  ved  Mand, 

Og  Chefen  øverst  ved  Flaget. 

Det  glimter  langs  Siden :  den  hvide  Damp  I 

Hurra,  det  er  atter  den  gamle  Kamp ; 

Det  er  Tordnen  fra  Køgebugt  Slaget. 


Longobarder. 

Er  det  vel  Danmark,  det  signede  Land, 

Med  Vippernes  Guld  over  bugnende  Sletter, 

Brød  for  hver  Tand, 

Sul  for  hver  Mand, 

For  Kæmperne  kraftige  Retter? 

Nej,  der  er  Drøjer  i  Rugen  og  Brand 

Over  Kornet  i  favndybe  Pletter, 

Jammer  og  Nød, 

Skrig  efter  Brød, 

Hvorhen  Foden  i  Landet  Du  sætter. 

Regn  vil  ej  falde,  Solen  er  rød. 

Jorden  slaar  Revner  dybt  i  sit  Skød; 

Hunger  er  Husbond  og  Vært  over  Land, 

Dækker  et  Bord 

Paa  den  gispende  Jord : 

For  Ravnene  stinkende  Retter. 

Og  Aage  og  Ebbe  lod  stævne  til  Ting. 

Vide  omkring 

Kom  Mændene  fra; 
Kæmperne  stod  der  saa  høje. 
Knæleddet  krumt  under  Vaabnenes  Tryk, 
Sænket  hver  Pande,  bøjet  hver  Ryg, 
Hult  laa  det  brændende  Øje. 

Saa  mælede  Ebbe :  „Vor  Nød  er  svar, 

Marken  er  bar. 

Folket  maa  dø ; 
Nu  blive  kun  Ravnene  fede. 
Frelsen  at  øjne  jeg  er  ej  i  Stand ; 
Jeg  skuer  hen  over  det  bølgende  Land, 
Det  ligner  den  vildene  HedeT  — 

De  stod  der  med  Blikkene  sænket  mod  Jord. 

Nøden  var  stor, 

Det  vidste  de  yel; 
Men  flk  de  ej  andet  at  høre?  — 
De  stod  der  med  Spyd  og  med  Økse  ved  Lænd, 
De  støtted  ved  Skjoldet,  de  raadvilde  Mænd; 
De  kunde  knap  Vaabnene  føre. 

Da  rystede  Aage  sin  vældige  Krop; 

Paa  Tingstenen  op 

Med  Spydet  i  Haand 
Han  sprang  og  løfted  sin  Stemme; 
„Ved  Thor!  nu  bliver  det  aabenbart, 
At  her  i  Danernes  Land  har  snart 
Kun  gamle  Kærlinger  hjemmel**  — 

Han  strakte  mod  Solen  den  senede  Arm: 

„Skal  Bugens  Tarm, 

Skal  Vommenes  Raab 
Os  lære,  hvad  vi  har  at  gøre? 
Jeg  tænkte,  at  Panden  endnu  havde  Ild, 
Jeg  mente,  der  endnu  var  Kæmper  til, 
Som  lod  deres  Stemmer  hørel 

Hvad  Gavn,  at  sulte  tilsammen  ihjel? 
Der  er  dog  Skel 
Paa  Kæmper  og  Folk; 

Nuvel,  saa  maa  Kæmperne  spares. 
Vi  hugge  de  gamle  og  vanføre  ned; 
Kæmperne  blive ;  af  deres  Sted 
Skal  Ætten  for  Verden  bevares  1**  — 

Saa  lød  der  et  Gny  over  al  det  Ting. 

Vide  omkring 

Klang  Raabene  fra ; 
Kæmperne  stod  der  saa  høje. 
Knæledddet  stramt  under  Vaabnenes  Tryk, 
Løftet  hver  Pande,  rank  hver  Ryg, 
Funklende  vildt  hvert  Øje. 


Gambaruk  er  Moderen, 
Aages  og  Ebbes  Moder; 
Hun  traadte,  den  stolte  Kvinde, 
Mellem  de  vilde  Mænd : 

„Bar  jeg  under  mit  Hjerte 
Rædsler  i  Byrdens  Tider? 
Var  jeg  i  Fødselsveer 
Med  Dyr  af  Tvillingekuld  ? 

Diede  her  ved  Brystet 
Ulve  med  hvide  Tænder? 
Fostred  jeg  eder,  Sønner, 
Til  Folkets  Forlis? 

Hunger  har  Landet  slaget. 
Er  /  med  Vanvid  slagne? 
Rinder  dog  i  eders  Aarer 
Kongeligt  Blod  I 

Kongerne  raade  for  Folket; 
Dobbelt  i  Trængsels  Tider. 


Trælle  kan  sagtens  styre, 
Naar  Vinden  bær'  med. 

Hvide  Haar  over  Issen 
Var  hidtil  Hæders  Mærke ; 
Vil  I  dem  farve  røde 
Med  skammeligt  Blod? 

Guderne  gav  deres  Gaver, 
Gav  dem  i  Flæng  blandt  Hoben ; 
Vanfør  Mand  maa  værges 
Af  stærkere  Helt. 

Aage  og  Ebbe,  Sønner. 
Fylk  eders  unge  Skarer, 
Far  over  Dyb  paa  Langskib, 
Vind  eder  Guld  og  Navn  l 

Stoltere  Maal,  at  vinde 
Føden  derude  fra  slagne. 
Rige  Fjende,  end  mæskes 
Ved  magtløse  Frændes  Drab. 


Der  styrer  fra  Danmark,  fra  Kæmpernes  Land, 
Hvor  Heltene  fødes  til  Hærtog  og  Farter, 
Skjolde  paa  Rand, 
En  Flaade  fra  Strand 
Med  Snekker  af  alle  Arter. 

Tusinde  Kæmper,  Mand  efter  Mand ; 

De  dele  sig  Verden  i  Parter. 

Rigernes  Nød 

Rækker  dem  Brød, 

Hvad  agte  de  Romernes  Garder? 

Garderne  synke,  Øksen  er  rød, 

Guldhaaret  vajer  med  bølgende  Lød; 

Sej'rende  gaa  over  Flod,  gennem  Land, 

Med  et  Rædselens  Kor 

Fra  den  rygende  Jord. 

Imod  Syden  de  fri  Longobarder. 


+ 


Chr.  Winther. 

(Ved  Digterens  Jordeferd  i  Paris,  December  1876). 

Støvet  krævede  sin  Ret, 
Haanden  sank  fra  Lyrens  Strenge; 
Gamle  Digter,  Du  var  træt. 
Søgte  Dig  et  Fristed  længe. 
Frankrig  aabned  Dig  sin  Favn. 
Men  i  Seinestadens  Have 
Blev  Du  kun  et  fremmed  Navn 
Mellem  tusind  tavse  Grave. 

Dog  hen  over  Graven  gaar, 
Som  et  Suk  fra  Søens  Vove, 
Hvisken  om  en  evig  Vaar 
Mellem  evig  grønne  Skove. 
Det  er  Sukket  fra  en  Kyst, 
Som  din  Lyres  Sangbund  kender, 
Det  er  Sællands  Moderbryst, 
Som  sin  Søn  en  Hilsen  sender. 

Det  er  Genlyd  fra  hver  Streng, 
Som  din  Mesterhaand  berørte. 
Genlyd  fra  den  lyse  Eng, 
Hvor  din  Digtervej  Dig  førte. 
Det  er  Lyd,  som  Fuglens  Slag, 
Kærlighedens  Lovsangs  Trille, 
I  den  danske  Sommerdag, 
I  de  danske  Toner  milde. 

Hvil   Dig,  gamle  Digter,  kun. 
Dine  Sange,  evigunge, 
Gaa  i  Nord  fra  Mund  til  Mund, 
Leve  paa  vor  Ungdoms  Tunge. 
Over  alt,  hvor  Livets  Sang 
Lyder  mellem  Mand  og  Kvinde, 
Rejser  Hjertets  varme  Trang 
Dybtfølt  Dig  et  varigt  Minde. 


Harald  Jerlchau. 

(Død  i  Rom,  Marts  1878). 

Jeg  hører,  at  Harald  Jerichau 

Er  gaaet  paa  Studierejser. 

De  fulgte  ham  udenfor  Byens  Porte, 

Hvor  Stenpyramiden  knejset. 

Ved  Stenpyramiden  staar  Obelisker, 

Sørgecypresser,  som  hegner 

Stedet,  mens  Solens  synkende  Haand 

Hieroglyfer  paa  Støtterne  tegner. 

De  saa*  —  det  var  jo  en  Kunstnerflok, 
I  Billedsproget  bevandret  — 
Hvorledes  Skriftens  glødende  Linjer 
Lidt  efter  lidt  blev  forandret. 
Zinobers  og  Cadmiums  højeste  Lys 
Blev  saa  forunderligt  sorte; 
Saa  sagde  de  ham  deres  sidste  Farvel,  — 
Og  den  unge  Maler  var  borte. 

Hvor  er  han  henne?  Hvor  langt  er  han  rejst? 

Hvad  agter  han  vel  at  male?  — 

Tys,  Kammerater,  kom  her  til  Side ; 

Kun  hviskende  tør  vi  tale. 

Han  drager  over  de  vide  Sletter, 

Bort  imod  Aftenrøden; 

Campagnen  har  baaret  hans  Kunst  over  Daaben, 

Campagnen  har  bragt  ham  Døden. 

Malariaslettemes  smuldrende  Sten, 
Som  Vedbenden  slynger  sig  over. 
Den  stirrende  Himmel  med  Fugletrækket, 
Ørkenens  rødbrune  Vover: 

Campagnen  blev  Kunstnerens  ensomme  Ven; 
Det  vildsomme,  tusindaars  Øde 
Støbte  sig  for  ham  i  Farver  og  Form, 
Da  hans  alt  her  i  Livet  døde. 

Malariens  Febertaager  har  trængt 
Hvert  andet  Billed  tilbage. 
Men  et  stod.  urørt,  da  Øjet  brast, 
Et  solvarmt  fra  Ynglingens  Dage. 
Det  Billed  fulgte  ham  Dag  og  Nat 
Over  de  øde  Sletter; 
Hævet  det  stod  over  hver  en  Dom, 
Kendte  hverken  Manér  eller  Pletter. 

Han  var  blandt  de  færreste  vel  i  vor  Tid. 

Som  voved  sit  Liv  at  leve 

Paa  Love,  som  Hyrdefolkenes  Skjalde 

I  Guldalderrytmer  skreve. 

Men  Guldaldertiden  er  længst  forbi; 

Idyllen  i  Gruset  falder, 

Og  mellem  Ruinernes  smuldrende  Sten 

En  Stemme  fra  Skyggerne  kalder.  — 

Jeg  synes,  at  Harald  Jerichau 
Er  lykkelig  fremfor  de  mange. 
Som  bygger  i  Stædernes  evige  Stad, 
Men  ej  paa  de  evige  Sange. 
Hans  Liv  var  kædet  til  Kærlighed ; 
Den  kaldte  paa  ham,  da  han  døde; 
Den  søger  han  nu  paa  sin  Studierejse 
I  Aftenens  evige  Røde. 


Zoologen  Georg  Winther  og  Marlnemaleren  C.  Frederik  SøreiiMii. 

(tt  i  Januar  1879.) 

Den  store  Færgemand  har  raabt  sit  Varsko ! 
Og  Baaden,  beget,  løsned  sig  fra  Stranden, 
Og  under  Pust  af  Evighedens  Brise 
Gled  Baad  og  Fragt  og  Færgemand  af  Sted. 
Trindt  under  Land  og  0  har  Frosten  standset 
Med  tommetykke  Brædder  Bølgens  Vej, 
Dens  Bringes  djærve  Tryk  og  Skibets  med, 
Men  denne  Baad  har  aldrig  Kulden  sanset, 


••* 

Bestandig  blev  dens  Boug  af  Skummet  kranset, 
Dens  Styrmand  fandt  bestandig  „aabent  Vande** .  — 
Hvor  Døden  styrer,  har  ej  Modstand  Sted. 

Der  mødtes  to  om  Bord.  Den  ene  ældet, 
Skønt  end  ved  Kraft,  bygt  som  en  Færgemand, 
Et  Bani  af  Havet,  født  ved  aaben  Strand, 
Hvor  Fiskerfolket  har  sit  Fartøj  tjældet; 
Den  anden  ung,  i  fejrest  Alder  fældet, 
En  Forsker  af  de  dybe,  stille  Strømme, 
Aarvaagen  stedse  over  Toften  hældet. 
At  se  den  Slægt,  som  fødtes  til  at  svømme. 
De  mødtes.  Der  blev  ikke  talt  om  Bord, 
Det  lider  ikke  Manden  ved  sit  Ror, 
Men  af  de  tvendes  Gensynsblik  at  regne: 
De  kendtes;  de  var  Folk  fra  samme  Egne. 

De  kendtes.  Var  ej  Baaden  deres  Hjem? 
Ej  denne  beget-sorte,  tavse  Snekke, 
Hvor  Vimplen  tung  igennem  Luften  glider 
Og  vifter  evigt  sit  Farvel,  Farvel  I 
Nej  Fiskerbaaden  under  Hjemmets  Strande, 
Som  løb  af  Stablen  under  Pigers  Sange 
Og  døbtes  under  Lykke-Raab  og  Held ; 
De  havde  fælles  Hus  paa  Bølgens  Vande ; 
Fra  Stævn  til  Stævn  ud  over  Plankens  Rande 
En  fælles  Drift  lod  dem  mod  Lyset  søge. 
Mens  Sol  blev  gul  i  Gry  og  rød  i  Kvæld. 

Den  ene  søgte  over  Havets  Vej 

De  tusind  Vovers  lunefulde  Veje 

Og  lagde  dem  i  Baand  for  Øjets:  Stille! 

Og  mærked  dem  og  gav  dem  atter  fri; 

Da  tumled  de  sig  over  mangt  et  Billed, 

Et  Genskin  kun  af  Elementets  Verden 

Og  dog  en  Del  af  selve  Elementet, 

Ved  Kunstnerhaandens  Magt  af  Dybet  hentet, 

I  Rang  og  Række  med  Naturen  stillet; 

De  steg  og  faldt,  snart  planret,  snart  forvildet. 

Og  drog  i  Dans  som  Søstre  i  en  Ka^e 

Med  hvide  Slør  hen  ad  den  vaade  Sti. 


216  TIDSBILLEDER   OQ   KARAKTERISTIKER 

Og  Himlens  høje  Loft  gav  Plads  for  Skyer, 
Som  flagred,  Fugle  lig,  hen  over  Sø, 
Og  Skibe  dukked  frem  ind  under  0, 
En  Sejlerskare,  som  sin  Dug  fornyer, 
Naar  Vinden  stiller,  eller  raadsnar  tyer, 
Naar  Stormen  farver  begsort  Kimingranden, 
I  sikker  Havn  hos  Landets  gæstfri  Byer, 
For  ej  at  kastes  masteløs  paa  Stranden. 
Hvad  over  Hav  og  under  Sky  har  Sted, 
Det  tog  den  ene  i  sin  Søgen  med. 
Men  Skudens  Vandgangslin je  var  hans  Grænse ; 
Hvad  under  var,  blev  ej  hans  Sag  at  ænse. 

Som  Kunstner  saa'  han.  Men  den  andens  Blik 
Skar  hidsig  som  en  Dykand  efter  Bytte 
Den  øvre  Flade,  bed  i  Bundens  Grøde 
Imellem  Sten  med  Næbets  Saks  sig  fast ; 
Der  skjulte  Blikket  al  den  travle  Færden, 
De  skjulte  Millioners  stille  Verden, 
Hvor  Fisken  vimser  og  hvor  Krabben  kravler, 
Hvor  under  Forskerøjet  Verdner  avler 
En  Verden,  som  ej  nogen  Kunstner  saa'. 
Som  den  alene  evner  at  forstaa, 
Der,  glemmende  sig  selv  og  Overfladen, 
Begejstres  for  en  Verden  af  „det  smaa" . 

En  Verden  af  det  smaal  Lad  Kunstnerøjet 

Med  Fantasiens  Regnbufarvepragt 

Kun  se  sin  Verden :  altfor  ofte  bragt 

Blev  dog  i  Offer  noget,  som  var  løjet. 

Og  Kunstens  Kaperskib  laa  tidt  fortøjet 

Ved  hine  Øer,  kendt  fra  Skipper-Ender. 

Naar  Geografen  kom,  var  Øen  fløjet. 

Mod  Verdensdybet  Forskeren  sig  vender. 

Der  har  han  sig  sit  eget  Tempelhus 

I  Ro  for  alle  Vindes  Kast  og  Sus. 

Paa  Overfladen  hersker  Storme  vilde; 

I  Dybden  gaar  vel  Strøm,  men  jævn  og  stille.  — 

Saa  mødtes  disse  to  i  Færgens  Baad. 
Længst  bar  det  bort  til  ubekendte  Strande ; 
Men  for  Sejladsen  kan  de  næppe  frygte, 
de  to,  som  „søvant**  blev  paa  Fjord  og  Hav. 

Skal  vi,  som  staar  ved  Stranden,  dem  beklage?  — 

Hvorfor?  Er  ej  en  Søgen  blot  det  hele? 

Er  ikke  Resultatet  langt  tilbage. 

Om  gammel  eller  ung  vi  rives  bort? 

Sit  bedste  Stempel  Livet  dem  dog  gav : 

De  søgte  troligt.  Uden  Vemodsklage 

Kan  Danmark  give  dem  en  Krans  at  dele 

Med  Moderhilsen  paa  den  fælles  Grav. 


Kr.  Mantzias. 

t  5.  Juni  1879. 

Du  Graver,  stands  et  Øjeblik  dit  Værk, 

Læg  Skovlen  hen.  — 

De  synger  i  Kapellet  nu  derinde ; 

Jeg  kunde  stedse  daarligt  Teksten  finde 

Der  indenfor  til  bunden  Melodi. 

Jeg  synger  helst  her  ude  i  det  fri. 

Du,  Graver,  stands  et  Øjeblik  dit  Værk, 

Og  naar  Koralens  Toner  er  forbi, 

Og  naar  de  bærer  ham  herud  i  Haven, 

Saa  læg  min  Krans  til  ham  derned  i  Graven; 

Han  var  en  Kunstner  og  en  Hædersmand, 

Han  var  et  Hjertens  Barn  og  en  Bersærk, 

Han  var,  hvad  nu  de  færreste  kan  blive 

Trods  Høvl  og  Fil  og  sirlige  Manerer  ... 

Du  Graver,  naar  nu  Følget  her  passerer, 

Saa  tag  et  Gravermaal  af  hver  og  en. 

Jeg  siger  Dig,  den  Tid  er  snart  forbi, 

Hvor  Kunsten  gaar  omkring  ved  højlys  Dag 

Saa  stor  og  aaben,  sikker  paa  sin  Sag, 

Saa  kildefrisk,  med  Glæden  saa  fortrolig. 

Du  reder  nu  den  mørke  Syvfods  Bolig, 

Men  alt  det  Væld  af  Liv  og  Poesi, 

Af  Lune  og  storladent  Skælmeri, 

Af  Bulderbassens  hjertevarme  Sprog, 

Af  Stemmen,  som  slog  Lyd  i  fjernest  Krog, 

Af  Blikket,  som  har  vakt  saa  vældig  Latter  — 

Det  dækkes  ej  af  Kistens  trange  Laag, 

Det  vender  atter 

Tilbage  til  sit  Udspring  højt  bag  Sky, 

Hvor  Kunstens  Mester  troner  evig  ung 

Og  evig  glad  og  stor  og  evig  ny. 

Du  gamle  Ven  I 

Du  havde  den  „barnligt  troende**  Sjæl. 
Jeg  spørger  ej  her,  om  din  Tro  var  reel ; 
Kirken  den  tager  Dig  nok  i  sin  Favn, 
Kunsten  Dig  nævner  ved  Kælenavn, 
Trods  alle  de  Volter,  Du  slog  den, 
Trods  al  den  Skræk,  Du  indjog  den. 

En  troende  var  Du  i  Kunsten  1  Nu  vel, 
Det  spørger  jeg  om,  og  den  Tro  var  reel. 
Halvt  var  Du  Barnet  og  helt  en  andægtig, 
Lødigt  dit  Præg,  fuldtstemplet  i  Kanten; 
Og  som  Stemmen  var  stor  og  mægtig, 
Saa  rummed  din  Kunst  hver  fyldig  Gestalt ; 
Din  skabende  Evne  med  Marstrands  faldt 
Sammen  og  peged  mod  Skitsen, 
Men  aldrig  imod  Dilettanten. 

Og  ivrig  i  alt,  en  varmblodig  Sjæl, 

Du  var  Patriot  til  dit  inderste  Hjerte, 

Du  blanded  med  Danmark  dit  Haab  og  din  Smerte ; 

Højt  havde  Du  hulket  den  bitre  Stund, 

Da  vi  tabte  saa  meget  ved  Dybbøls  Sund ; 

Og  da  Døden  bredte  Dig  ud  sit  Lagen, 

Da  flaged  de  netop  —  paa  Grundlovsdagen. 


Dog  ej  som  Biograf  og  med  Kritik 
—  Sligt  haded  Du,  maaske  endog  for  meget  — 
Jeg  rækker  Kransen  Dig  her  paa  din  Grund. 
Jeg  vil,  forinden  Panden  helt  er  bleget. 
Af  Graven  mane  Dig.  I  Somrens  Stund 
Jeg  kommer  jo,  hvor  alting  bugner  vægtigt. 
Sligt  elsked  Du.  Naar  Lyset  farveprægtigt 
Ombølged  Hækker,  Buske,  stolte  Træer, 
Saa  var  Du  Sorgen  fjernest,  Glæden  nær, 
Glad  som  en  Gud,  med  Stempel  paa  din  Pande 
Fra  Hellas  med  de  varme,  vinblaa  Strande. 

Kom,  glade  Du,  Olympier  i  dit  Liv, 

Olympisk  i  din  Kunst,  naar  Dityramben 

Du  bytted  bort  mod  Studiet  ved  Lampen,  — 

Vi  vil  af  Løvværk  rejse  os  en  Hytte 
I  Haven  her  og  Knokkellæren  bytte 
Bort  mod  en  elysæisk,  livsglad  Myte. 
Her  vil  jeg  til  din  friske  Latter  lytte 
Og  kranse  Panden  Dig  med  Vedbendkranse 
Og  lokke  hid  af  levende  og  døde 
En  Skare,  som  vil  høre  Dig  og  le, 
Mens  Gratien  fører  op  de  lette  Danse. 

Da  vil  vi  over  Kirkegaarden  se 
Et  Skær  udstraale  hist  fra  Glædens  Hjem, 
Den  skønne,  græske  Glædes  hvalte  Hus; 
Der  tænder  Bellman  højt  et  Velkomstblus, 
Og  Glansen  farver  dine  blege  Kinder 
Og  fylder  mig  med  dine  Kunstnerminder, 
Mens  Sol  gaar  bag  den  danske  Scene  ned. 


Kong  Karl  den  Tolvte  bæres  over  Grænsen. 

(Til  G.  O.  Cederstrdms  Maleri). 

Blød  og  tavs  er  Bjergets  Sti, 

Sne  over  alle  Fjælde, 
Den  gamle  Jæger  med  Dreng  og  Hund 

Vil  Ørnen  i  Bakkerne  fælde. 

Som  Prikken  i  Skiven  er  Ørnen  at  se,  — 
Saa  knalder  den  gamles  Skud. 

Den  gamle  Jæger  og  Grænsevogter 
Slettede  Ørnen  ud. 

Nu  rask  over  Nakken  og  hjemad  Dreng !  

Han  tier  og  trækker  til  Side. 
Der  kommer  et  Tog,  et  sælsomt,  tavst. 

Ned  over  Fjældet  det  hvide. 

Tysl  ingen  dæmpede 

Felttrommers  Slag, 

Rigsfanen  flagrer  om 

Hjørnet  der  bag. 

Spiler  sin  Vinge  mod  Snehimlens  Sky, 

Bærer  paa  Vingen  det  evige  Ry 

Af  den  døde,  som  hviler  paa  Baaren. 

Hvem  er  den  døde?  en  simpel  Soldat, 

Som  var  Konge,  medens  han  leved; 
I  Større  Saga  om  ingen  Helt 

Blandt  større  Helte  bliV  skrevet. 

Klog  var  han  aldrig.  Døden  er  klog ; 

Om  Folk  og  Rige  den  freder ; 

Den  lagde  sin  Haand  paa  et  Hjerte,  som  slog 

For  hedt  for  en  Folkenes  Leder. 

Døden  var  Skytte  bag  Fjældet  i  Nat, 
,  Landet  har  mistet  sin  Konge, 

I  „Gossarne**  deres  Fader; 

I  Ned  over  gaar  det,  ned  over  brat, 

!  Fylket  i  favndybe  Rader. 

Sneen  er  blød  og  Stenen  er  glat. 

Trit  for  Trit  bliver  Foden  sat, 

Sneen  er  tavs,  men  Taaren, 

Frossen  til  Is  paa  Kinden, 

Røber  den  dyre  Skat : 

Paa  Børnenes  Skuldre  bliver  Kong  Karl 
Over  Grænsen  til  Hjemmet  baaren. 

Tys!  ingen  dæmpede 

Felttrommers  Slag, 

Rigsfanen  spiler  sin 

Vinge  der  bag. 

Dækker  sin  Krone  bag  Snehimlens  Sky, 

Vifter  med  Palmen  for  Sejrenes  Ry 

Over  Helten,  som  hviler  paa  Baaren.  — 

Blød  og  tavs  er  Bjergets  Sti, 

Sne  over  alle  Fjælde ; 
Den  gamle  Jæger  og  Grænsevogter 

Maa  piblende  Taarer  fælde : 

Du  tog  mine  Sønner,  Du  lod  mig  kun  en ; 

Det  var  jo  et  Slag  at  friste. 
Men  kunde  Du  pege  paa  Pøjken  nu. 

Jeg  gav  Dig,  Konge,  min  sidste  I 

Du  drog  hvert  Korn  af  dit  fattige  Land, 
Kun  Barkbrød  blev  os  tilbage. 

Rejs  Dig,  Kong  Karl  I  vi  rækker  Dig  glad 
Vor  sidste,  orede  Kage. 


TIDSBILLEDER   OO   KARAKTERISTIKER  221 

Ak  Herregud :  saa  bæres  Du  der 

Saa  fattig  i  Vinternøden. 
Men  saadan  en  Konge  har  Svensken  kær, 

Som  bæres  af  Folket  i  Døden  l 


Den  franske  Kone  1  Sorø. 

(Dnc^MciM  Ven  beretter). 

Han  kom  fra  Frankrige  hjem, 
Dragonen,  da  Krigen  var  omme; 
Underkorporai  var  der  dem, 
Som  mente,  men  nej  sa'e  somme. 
Peter  Knudsen  ved  tredje  Kompagni 
Havde  ingen  Snor  paa  sin  Frakke; 
At  slaas  han  kaldte  „at  takke"  — 
Se  det  var  paa  Fransk,  skal  jeg  si'. 

Jeg  takker  nu  selv  for  min  Part 

Og  bli'r,  med  Forlov,  helst  herhjemme; 

Manegen  er  ikke  noget  rart, 

Og  Krigsfolk  skal  være  saa  slemme. 

Peter  Knudsen  var  ellers  en  Ka'l. 

—  Jeg  kendte  ham  godt,  maa  I  vide  — 
Som  kunde  baade  hugge  og  ride 

Saa  godt  som  nogen  Korporal. 

Saa  kom  han  da  hjem,  kan  jeg  tro 

—  Det  gjorde  der  flere  for  Resten  — ; 
Men  Peter  var  bleven  til  to : 

Han  havde  sin  Kone  paa  Hesten; 

En  væver,  fornøjelig  en 

Med  Øjne  saa  sorte  som  Kullet ; 

Hun  sprang  som  en  Kat  ned  paa  Gulvet 

Og  viste  to  nysselige  Ben. 

Fra  Frankrige  var  hun.  Naa  ja. 

Det  var  jo  lidt  langvejs  borte 

At  ta'  sig  en  Kone  fra  — 

Vi  undredes  og,  hvor  han  turde. 

Men  Peter  var  ikke  ræd, 

Og  Løjtnanten  hjalp  dem  med  Sagen ; 

Nok  er  det,  hun  kom  op  paa  Bagen 

Af  Hesten  og  travede  med. 

DncbBttii:  Samlede  Skrifter,  4de  Bind  15 

„Sandrine"  saa  var  hendes  Navn. 
Snart  var  det  paa  ailes  Munde ; 
Hun  stræbte  og  gjorde  Gavn, 
Ja  mer  end  forlanges  kunde. 
Fra  Hjemmet  var  hun  nok  vant 
Til  blidere  Kaar  og  Dage, 
Men  aldrig  saa  hørtes  hun  klage, 
Hvor  ondt  hun  i  Verden  det  fandt. 

Her  var  der  kun  ringe  Kaar, 

Hun  kunde  ej  sidde  som  Frue ; 

Ja  ofte  var  Nøden  haard 

I  den  fattige  Indsidderstue. 

Dog  sled  hun  med  trøstigt  Sind 

—  Den  Ting  maa  man  lade  Konen  — 

Og  satte  glad  med  Dragonen 

Fem  Smaafolk  i  Verden  ind. 

Saa  sygned  Dragonen  hen, 
Men  Godtfolk  saa'  ham  til  Bedste; 
Paa  „Gaarden**  han  havde  en  Ven, 
Som  gav  ham  at  passe  Heste; 
Dem  passede  Konen  endda; 
Og  Bæsterne  kendte  Sandrine, 
De  vrinsked  i  Spiltov  og  Line, 
Saa  saare  hun  sa'e :  Se  moa ! 

Saa  fik  han  som  Natvægter  Post, 
Han  skulde  passe  paa  Staden; 
Men  naar  det  var  ondt  Vejr  og  Frost ; 
Saa  hented  hun  Peter  fra  Gaden, 
Og  trak  selv  i  Mandens  Mondur, 
Og  tabte  ikke  Humøret, 
Men  gik  med  Kabudsen  om  Øret 
Og  raabte  sin  hele  Tur. 

Og  Aarene  kom  og  gik. 
Hun  sled,  det  skal  Herren  vide, 
Og  da  han  sin  Helsot  flk, 
Hun  veg  ikke  fra  hans  Side. 
De  graved  ham  ned  paa  Dansk; 
Vor  Præst  han  bad  ved  hans  Kiste, 
Men  hun  var  sig  lig  til  det  sidste, 
Hun  bad  for  sin  Peter  paa  Fransk. 

Dragonen  han  vandred  forud ; 
Hun  passed  stadig  hans  Heste, 
Og  bad  til  sin  franske  Gud 
Og  sørged  for  Børnenes  Bedste. 
Saa  døde  den  gamle  Sjæl. 
»Et  Eksempel  for  Jer" ,  sa'e  Præsten. 
Ja  Tak,  men  jeg  synes  for  Resten 
Han  kunde  ha'  nævnet  sig  selv  I 


Qrøn  Vinter. 

Der  stod  i  Kalenderen :  Foraarsvejr, 

Men  man  véd.  Almanakken  kan  lyve; 

Der  holdtes  et  Krigsraad  blandt  Stork  og  blandt  Stær 

Om  atter  mod  Syden  at  flyve. 

De  frøs  jo,  de  arme  Tyve. 

Storken  fik  Snue  af  saadan  at  staa 

I  Snesjap  foruden  Galoscher  paa. 

Og  Stæren  blev  gnaven  og  ganske  graa 

Af  Næringssorg  og  af  Kulde. 

De  snakked  om,  hvordan  det  dog  skulde  gaa, 

Og  om  ikke  fortrække  man  skulde  1 

De  klagede  alle  og  Bonden  med; 

Den  Kulde  volder  saa  stor  Fortræd, 

Rugen  den  rører  sig  knap  af  sit  Sted ; 

Hvordan  skal  den  komme  i  Vipper, 

Naar  Frosten  om  Natten  dem  klipper? 

Og  Vindene  sused  bestandig  fra  Nord 

Og  knuged  bestandig  den  sukkende  Jord, 

Og  hæmmed  med  Haardhed  hvert  spirende  Spor, 

Og  lod  knap  den  karrigste  Smule 

Til  overs  for  Faar  og  for  Fugle. 

Da  saa'  jeg  en  Søndagformiddag 
Langs  Kirkegaardsmuren,  hvor  Solen  faldt 
Qg  Græsset  til  Live  var  vaagnet, 
Lejret  ved  Grøften  et  sælsomt  Lag, 
Værkbrudne  Stakler,  en  Snes  vel  i  alt; 
De  fattige,  »dem  paa  Sognet"*. 

De  slikkede  Solskin  paa  Grøftens  Kant, 
De  pirred  i  Jorden  og  lo,  naar  de  fandt 

15« 

En  Smørblomst ;  de  hitted  paa  alskens  Tant, 
De  skuldred  med  Stok  og  med  Krykke 
Og  blæste  Vinden  et  Stykke. 
Det  var  jo  i  Dag  deres  Udgangsdag, 
Og  derfor  saa  hejste  de  Glædens  Flag ; 
De  vilde  —  det  var  en  selvfølgelig  Sag  — 
Friheden  standsmæssig  hædre. 
De  Stakler,  de  kendte  ej  bedre. 

Skjorten  var  grov,  men  vasket  og  ren, 

Der  var  Lapper  paa  Frakke  og  Trøje, 

Kroget  af  Gigten  var  Arm  eller  Ben, 

Men  de  havde  kun  Solen  for  Øje 

'. —  Lidt  kan  jo  Smaafolk  fornøje  — . 

Varmed  den  ikke,  saa  skinned  den  dog ; 

Det  lysned  op  i  de  møre  Skrog, 

De  nynned  i  Kor,  ja  de  sang  endog : 

Det  klang  over  Kirkegaardsmuren. 

Til  Hverdag  hed  de  kun  „sølle  Fjog**  ;  — 

De  var  større  i  Dag  end  Naturen. 

Solen  den  gemte  sig  bag  en  Sky, 
Fuglene  søgte  for  Kulden  Ly; 
De  fattige  sang  der  ved  Haven. 
Ved  Dødningehaven,  hvor  Korsene  staar. 
De  fattige  sang  om  en  evig  Vaar, 
Som  trodser  Vintren  og  Graven. 


Ved  danske  Kunstneres  Julegilde  i  Paris. 

(Decbr.  1877). 

Giv  Plads  for  en  Sang  her  ved  Bordet, 
Skønt  ej  den  i  Trykken  er  bragt. 
Jeg  udbeder  atter  mig  Ordet 
For  hvad  jeg  saa  ofte  har  sagt. 
I  raabte  jo  nok:  Paradokser  1 
Naar  fyndig  jeg  garved  jert  Skind ; 
Jeg  vover  mig  dog  blandt  jer  ind. 
Thi  —  „Stemningen**   vokser. 

Af  Skinke  og  Gaasesteg  mætte, 
I  sagtelig  Takt  flød  jert  Blod; 
I  Vinen  I  drak  Eder  lette, 
Thi  Vinen  i  Frankrig  er  god. 

Nu  møder  jeg  straalende  Blikke, 
Den  varme  Debat  er  forbi. 
Vi  klinker,  jeg  taler,  og  I 
Afbryder  mig  ikke. 

Ved  Bordet,  som  vi  her  er  sat  om, 
Vorherre  bevare  mig  fra 
At  rejse  paany  en  Debat  om 
Bonnat  eller  Ikke-Bonnat. 
Al  Snak  herom  være  forsvoret, 
(Jeg  flnder,  han  pynter  kun  Lig, 
Men  standser  af  Hensyn  min  Krig; 
Husk:  Damer  ved  Bordet  1) 

Hvad  stedse  jeg  søgte  i  Verden, 
Hvor  Kunstneren  kom  mig  for  Dag, 
Hvad  endnu  jeg  søger,  det  er  den 
Person,  som  i  Kunsten  staar  bag. 
Hvad  kun  som  en  dreven  Tardini 
Gaar  højt,  derpaa  kaster  jeg  Vrag; 
Det  dumper  i  Søen  en  Dag. 
Saa  var  ej  Cellini. 

I  Krigen,  som  føres  derhjemme 
—  En  Strid,  som  kan  blive  fatal  — 
Man  vil  nok  min  Musa  bestemme 
Som  nærmest  moderne-real. 
Den  Definition  er  for  fiygtig; 
Man  glemmer:  den  brændende  Sjæl. 
Den  Kunst  var  mig  aldrig  reel, 
Som  bare  var  „dygtig**. 

Hvad  her  man  ved  Seinen  kan  lære, 
Det  lærte  I  jo  paa  en  Prik 
Og  regned  det  højt  for  en  Ære, 
Naar  Ros  I  af  Læreren  fik ; 
Men  husk,  der  er  Hjemkomstens  Dage, 
Og  Hjemmet  det  trænger  til  Mænd. 
Saa  tænke  I  med  mine  Skænd 
Paa  Louvre  tilbage! 

I  saa'  sikkert  stedse  for  nøje 

Paa,  hvordan  dets  Værker  var  „gjort**. 

Om  Farven  er  tynd  i  et  Øje, 
Det  siger  for  Kunsten  ej  stort; 
Det  er  ikke  Knæet  og  Navlen, 
Ej  Muskulatur  eller  sligt, 
Men  Kunstnerens  højbaame  Digt, 
Som  eviggør  Tavlen  

Nu  dufter  fra  „Træet**  paa  Bordet 
Den  hjemlige  Duft  om  vor  Kind. 
Jeg  frafalder  Æren  af  Ordet, 
Thi  Hjemmet  ombølger  mit  Sind. 
Jeg  véd  ej,  om  Sne  eller  Søle 
Har  klædet  vor  Mark  og  vor  Skov, 
Jeg  véd  kun,  at  vi  —  med  Forlov  — 
Som  »hjemme**   os  føle. 

Nuvel,  vi  vil  komme  med  Tiden 
En  Gang  —  vi  er  Kunstnere  jo  — 
Som  Riddere,  hjemvendt  fra  Striden, 
Tilbage  til  Folk  og  til  Bo. 
Men  Adel  forpligter:  Bøj  Knæet 
Og  sværg  ved  Jer  Guldspores  Hjul 
At  være,  ved  Vaar  som  ved  Jul, 
I  Toppen  af  Træet ! 


Da  de  slettede  Paragraffira  nd* 

Der  sidder  et  Folk  ved  Bælt  og  ved  Sund 
Og  ved  Halvøens  hundrede  Fjorde, 
Men  længer  at  sidde  og  slaa  sig  for  Mund, 
Det  er  dog  vist  ej,  som  det  burde; 
Og  skal  vi  end  hviske  og  tiske  i  Krog 
Og  koge  vor  Harme  som  Sul  under  Laag, 
Fordi  vi  er  Smaafolk  herhjemme : 
Saa  véd  jeg,  vi  fik  dog  vort  danske  Sprog, 
Og  det  er  endnu  dog  ved  Stemme! 

Vidt  blev  det  spurgt  og  langt  blev  det  hørt. 

Da  det  tordned  om  Sundeveds  Strande; 

Ikke  en  Finger  har  siden  sig  rørt 

For  vor  Ret  i  de  fremmede  Lande. 

Men  tog  de  vor  Ret,  og  af  Naade  os  gav 

Et  Brev  paa  den  Jord,  hvor  vi  freded  vor  Grav 

Fra  sidst  vore  Faner  gav  Møde : 

Vi  sad  dog  i  Stuen,  om  end  den  var  lav, 
Og  haabed,  og  sang  om  de  døde. 

Kort  blev  der  skrevet  og  kort  blev  det  læst, 
Da  de  sidst  paa  Papiret  gav  Møde ; 
Løfter  omkuld  for  et  Lune  blev  blæst, 
Med  et  Mundsvejr  blev  Haabet  lagt  øde. 
Og  nu  skal  vi  hviske  og  tiske  i  Krog 
Og  koge  vor  Harme  som  Sul  under  Laag, 
Fordi  vi  er  Smaafolk  herhjemme: 
Nej,  nej,  vi  har  faaet  vort  danske  Sprog, 
Og  det  tør  vel  hæve  sin  Stemme! 

Thi  synger  vi  op  ved  Bælt  og  ved  Sund 

Og  ved  Halvøens  hundrede  Fjorde; 

Vi  tog  dog  et  Livtag  saa  mangen  god  Stund, 

Vi  tog  vel  et  nyt,  om  vi  turde. 

Men  kan  vi  kun  knytte  vor  Næve  i  Smug, 

Og  fordres  vor  Arm  til  et  fredeligt  Brug 

Og  skal  vi  kun  haabe  og  glemme :  — 

Vor  Ret  den  staar  skrevet  paa  Danebrogs  Dug, 

Har  ej  pea  Papirslapper  hjemme. 

Ved  en  Fontæne. 

Nattens  Fest  svandt  hen, 
Morgnen  kom  igen; 

Blank  dens  Himmels  hvalte  Bue  straaler. 
I  Fontænens  Skaaler, 
Hvor  min  Tørst  jeg  stilled, 
Spejler  Himlens  Skjold 
Sig  af 
Med  et  omvendt,  gyldent,  roligt  Drømmebilled. 

O  jeg  husker  Nattens  Fest. 
Godsets  Herre  ved  sit  Gilde 
Lod  Fontænens  Straaler  spille ; 
Alle  Regnbufarvers  Fest. 
Og  det  plasked,  sprang  og  jubled. 


1 


228  MUSIK  OO  TEKSTER 

Springets  Straaler  op  sig  kupled 
I  en  Hvælving,  høj  og  fri; 
Tempelhvælving,  bygt  for  Glæden, 

Mens  i  Kæden 
Godsets  Ungdom  lo  og  dansed, 
Og  Fontænen  blev  bekranset 
Af  et  Pragtfyrværkeri. 

Nattens  Fest  svandt  hen. 
Her  jeg  staar  igen, 
Kølig  ved  Fontænens  stille  Kumme. 
Hvad  dit  Væld  kan  rumme, 
Ak,  det  har  jeg  lært  mig. 
Men  den  Lærdom,  Du 
Mig  gav, 
Drikker  jeg  af  Dig,  før  Springet  har  fortært  sig. 


Høstaften. 

Luften  sitred,  da  Solen  gik  ned; 

At  skilles  gør  saa  bedrøvet. 

Nu  mørkner  Løvet 

Ved  Søens  Bred ; 

Løft  Dig  min  Sang  og  hold  Dig  bered', 

Den  savnede  vil  vi  besynge. 
I  Høstnatten  falmer  den  duftende  Krans, 
Som  Vaaren  fik  flettet  af  Blomsternes  Klynge; 
Høsten  rækker  en  Tankekrans, 
Men  det  er  Blomster,  som  tynge. 

De  blev  jo  vædet  af  Aftenens  Dug, 
Af  Skyens  perlende  Taare ; 
De  blev  ej  fredet  for  Vindenes  Suk, 
Om  og  de  blev  fredet  for  Øksernes  Hug, 
Da  Bøgen  lagdes  paa  Baare. 
Det  blev  et  tungsindigt  Blomsterkuld 
Trods  Formens  Renhed  og  Farvens  Guld ; 
De  spired  omkring  den  kløvede  Bul, 
De  dufter  af  Muld, 
Og  de  længes  mod  Solskin  saa  saare. 

Løft  Dig,  min  Sang,  mod  den  sitrende  Luft; 
Den  savnede  vil  vi  besynge. 

Lad  Blomsternes  Klynge 

Kun  mangle  i  Duft, 

Lad  Maanen  staa  bleg  i  den  blaanende  Luft ; 

Vor  Sang  har  dog  Kræfter  tilbage. 
Hvad  Vaaren  slængte  for  rundhaandet  hen 
I  Tillid  til  Sommerens  evige  Dage, 
Det  samler  Høsten.  Og  stærkest  er  den, 
Som  véd :  der  er  kort  kun  tilbage ! 


Ved  Smeltehytten. 

Vær  ikke  bange,  Veninde, 

Kun  en  Minut  vil  vi  standse  vor  Gang; 

De  Luer,  som  lyse  derinde, 

Lyde  som  alting  en  Lov. 

Gerne  som  sydende  Lava  de  sprængte 

Ovnen  og  Hytten.  —  Formen  dem  tvang; 

Og  under  kyndige  Hænder  de  tjene 

Menneskets  store  Behov. 

Ild  maa  der,  Ild  maa  der  til  for  at  skille 

Slakkeme  ud  og  det  sodede  Grus, 

Ild  maa  der  til,  for  at  Formen  kan  fængsle 

Lavaen  i  sit  betryggende  Hus. 

Ak,  denne  Smelten  af  Ertsen  i  Ovnen 

Har  mig  saa  svidende  Smerter  forvoldt. 

Lykkelig  den,  hvis  Hjertes  Metal  kan 

Udhamres  „koldt** . 

Vær  ikke  bange.  Veninde, 

Kun  en  Minut  vil  vi  standse  vor  Gang; 

Nu  synker  derinde 

Luen,  som  tændte  min  Sang. 

Sangen  er  din,  om  Du  ellers  forstod  den ; 

Formen  er  kølet,  Sangen  er  støbt. 

Sig,  tør  Du  tage  imod  den, 

Om  end  i  Ild  den  er  døbt? 


Naar  Krabben  bider. 

Hun  er  hed  af  det  hastige  Løb ; 
I  Galop  gik  det  nede  fra  Stranden. 
Man  skal  dog  ikke  straks  give  Køb, 
Fordi  Søren  er  lidt  fra  Forstanden. 

Han  kom  just  med  Baaden,  hun  stod  kuns  og  saa\ 

Hvad  Sejl  den  vel  kunde  føre 

Og  naar  Sejlet  er  rødt  og  Jollen  er  blaa, 
Ja,  hvad  skal  en  Pige  saa  gøre? 

Hun  stod  der,  han  kom  og  saa  tog 
Han  en  Krabbe,  og  saa  var  der  Fare; 
Og  han  raabte,  mens  Pigen  hun  jog 
Gennem  Sandet:  Ja,  ta'  Dig  i  Vare! 
Hun  brugte  sit  Bentøj,  han  brugte  sin  Mund, 
Saa  slap  hun  da  hjem  inden  Døre  .... 
Men  Freden  den  varer  vist  blot  for  en  Stund, 
Og  hvad  skal  en  Pige  saa  gøre? 

Hun  er  hed,  hun  er  rød,  hun  er  bleg. 
Hun  er  frygtelig  bange  for  Søren. 
Er  han  gal,  eller  har  han  en  Streg?  — 
Han  vil  ind,  og  nu  sprænger  han  Døren. 
Hun  kender  ham  nok,  han  har  ingen  Gier, 

Han  véd  nok,  hvad  Sejl  han  kan  føre 

Men  naar  Krabben  bider  og  Ulken  frier. 
Ja,  hvad  skal  en  Pige  saa  gøre? 


Over  Barren. 

Den  skulde  over  Barren  af  Sted  til  Havs; 

Det  er  fejgt,  det  er  snavs 

At  være  bange. 
Men  Barren  er  en  Banke,  som  man  maa  passe  paa; 
Det  brænder,  det  bryder ;  en  Kende  paa  skraa : 

Du  er  væk.  Det  er  hændt  for  saa  mange. 

Den  damped  gennem  Søen,  den  duved,  den  sprang, 

Der  var  Træk  under  Kedlen,  i  Hjulene  Gang ; 

Ved  Siden  stod  to  rokkende  Stager. 

„Han  springer,  den  Friskfyr.  Halløj,  Kammerat, 

Vær  ikke  saa  hidsig,  løb  ikke  grassat; 

Af  Vejen  for  en  aldrende  Vager!**  — 

De  fyred  under  Kedlen,  og  Røgen  drev  væk. 
Det  var,  som  jeg  følte  en  Sjæl  under  Dæk, 
En  Ildsjæl,  begærlig  efter  Kampen. 
Og  skræmte  Fugle  svirred  fra  Grundene  op; 

Det  led  imod  Natten.  Med  Blink  fra  sin  Top 
Svandt  Damperen  væk  under  Dampen. 

Den  satte  over  Barren  til  Havs,  af  Sted : 

Vil  Du  med?  saa  kom  med, 

Vær  ej  bange! 
En  „Barre**  er  en  Spore :  lad  Hesten  blot  forstaa 
Den  Ild,  som  besjæler,  det  Maal,  Du  vil  naa', 

Og  Grundene,  som  slugte  saa  mange. 


Havets  Sang. 

Saa  var  Du  kun  den  smukke,  skøre  Skal, 

Konkyljen,  som  hen  over  Havet  sejled ; 

Og  jeg  var  Havet,  hvori  Du  Dig  spejled. 

Og  mine  Vovers  raske  Tonefald 

Bar  Dig  af  Sted  —  og  det  var  mig,  som  fejled. 

Ja,  jeg  har  fejlet  —  i,  hvad  jeg  har  troet 

At  høre  stige  fra  Konkyljens  Rum, 

Mens  andagtsfuld  jeg  ved  din  Side  lytted. 

Min  Sang  det  var,  som  i  din  Skal  har  boet, 

Min  Voves  Genklang  lød;  —  selv  var  Du  stum. 

Nu  har  Du  Havet  mod  en  Have  byttet. 

Og  Du  vil  ligge  i  et  Blomsterbed, 
Opvartet  af  galante  Sommervinde, 
Og  dine  skønne  Farver  vil  man  prise, 
Og  dadle  Havet  for  dets  Voldsomhed. 
Men  Havet  har  sig  lært  en  liden  Vise; 
Den  vil  det  synge  paa  sin  vide  Vej, 
Og  Du  vil  ligge  i  dit  Bed  og  skinne. 

Lig  kun  i  Fred !  Du  ligger  tørt  og  godt ; 
Og  kommer  der  i  Havets  Øje  vaadt: 
Vær  rolig !  Visen  handler  ej  om  Dig. 
Det  vaade  var  kun  egen  Svagheds  Minde. 


Maanenat« 

Min  Nat  har  ingen  Søvn.  Hist  bæver  Havet 
Af  al  den  dybe  Glæde,  Drømmen  gemmer, 
Naar  ved  en  snehvid  Favn  man  Dagen  glemmer 
Og  alle  Tvivl,  som  Dagen  førte  med. 

Jeg  kunde  fængsle,  Skib,  Dig  til  dit  Sted  1 
O  hast  ej  saadan  frem  med  løftet  Vinge, 
For  dine  mørke  Skygger  ind  at  tvinge 
Imellem  to,  som  drømmer  og  som  glemmer. 

Se  kun,  hvor  Havet  sig  hos  Maanen  gemmer, 
En  Elsker,  øm,  imod  sin  Elskov  tro. 
De  nytter  begge  Nattens  korte  Ro. 
De  véd,  ak,  altfor  snart  vil  Dagen  komme. 

Og  da  vil  Solen  skele  fra  sit  tomme, 
Kyklopisk  røde  Øje  til  en  Lyst, 
Som  skjuler  sig  og  fra  den  skjulte  Kyst 
Paakalder  Nattens  Stund  i  Klager  ømme.  — 

Men  endnu  er  det  Nat.  Sølvhvide  Strømme, 
Sølvklare  Toner  bølge  mig  forbi. 
Jeg  kender  den;  jeg  kan  den  Melodi! 
Jeg  martres  af  den,  hver  Gang  jeg  den  nynner. 

l'hi  denne  Elsker,  i  sit  Hjerte  bly. 

Vil  en  Gang  springe  fra  de  bløde  Hynder 
Med  Angst  og  Gru.  Man  kaldte  ham  en  Synder  1 
Spørg  Maanen.  Hvorfor  gik  den  bag  en  Sky? 


Til  en  TUhørerinde. 

Til  en,  som  hørte,  fra  ham,  som  læste. 
Tør  dette  Blad  maaske  finde  Vej. 
Min  Tro  paa  Stille,  selv  naar  det  blæste 
I  Jævndøgnstider,  jeg  opgav  ej. 

Men  mens  jeg  læste,  der  gik  et  Stormvejr 
Med  Bølger  gennem  mit  aabne  Sind. 
Jeg  laa  paa  Reden,  og  det  en  aaben; 
Jeg  saa'  med  Længsel  mod  Kysten  ind. 

Jeg  saa'  en  Have  med  grønne  Plæner, 
Med  Skygger  over  den  gule  Gang, 
Med  stille  Hækker  og  med  Fontæner, 
Som  højt  i  Solskinnet  lo  og  sprang. 

Rank  som  Fontænen,  som  Hækken  stille, 
Som  Skyggen  kølig,  stolt  paa  sin  Fod, 
Af  Freden  vogtet,  som  Havens  Vogter 
En  Marmorstøtte  paa  Plænen  stod. 

Jeg  laa  derude,  jeg  red  for  Anker,  — 
Ind  over  Haven  mit  Øje  faldt; 
Da  var  der  Storm  gennem  Støttens  Tanker. 
Hvor  dog  de  Storme  kan  hærge  alt ! 


Den  store  Serenade  1  Venezia. 

Hør,  hvor  Bølgerne  skvulpe! 

Hør  gennem  Natten,  den  stille. 

Vandene  gyde  sig  ud  og  ud 

Som  fra  en  ustandselig  Kilde. 

Evigt  strømmer  den  boblende  Flod 

Igennem  Patriciernes  Gade; 

Saa  standser  den,  staar  for  en  Stund  og  lytter : 

Der  gives  en  Serenade. 

Det  er  ej  en  enlig  Elsker, 

Kappeklædt  i  Gondolen, 

Som  lister  sig  ind,  hvor  Skyggen  falder, 

Med  Cithren  skjult  under  Kjolen; 

Som  griber  med  hvide,  patriciske, 

Ringbesaaede  Fingre 

Og  lader  under  den  legende  Haand 

De  sølverne  Strenge  klingre. 

Det  er  et  Mandskor  af  Stemmer, 
Som  vugges  hen  over  Vandet, 
Med  Nattens  Alvor  og  Maanens  stille 
Smerte  i  Stroferne  blandet; 
Ej  søger  sig  Sangen  en  leflende 
Lyst  i  Patriciernes  Gade; 
Mandige,  kølige  Toner  mødes 
Og  giver  en  Serenade. 

Baadene  ro  frem. 

Syng  nu,  mens  Maanen  svæver 

Hen  i  det  rene  Blaa; 
Et  Smil  om  dens  Læbe  bæver. 
Den  synes  vor  Sang  at  forstaa. 

Hvor  kunde  den  ogsaa  andet? 
Spejdende  lodder  den  Vandet 
Og  finder  den  dybe  Bund. 
Vor  Sang  har  et  Hjerte,  vort  Hjerte  en  Mund, 
Vore  Toner  strømmer  fra  Dybets  Grund. 

Maanen  sit  Sølvlod  sender 
Ned  i  det  vigende  Blaa, 

Imedens  paa  Fladen  den  tænder 

Tusinde  Lygter  smaa. 

Skinnende  Lamper  foroven, 

Kølende  Dyb  under  Voven: 

Det  er  de  syngendes  Sang. 
Vi  hørte  den  fødes,  fra  Hjertet  den  sprang, 
Vi  saa*  den  leve  sit  Liv  en  Gang! 

Enkelt  Stemme. 

Venezia  har  Bølgekor 
Hen  over  Nattens  Vove, 
Men  kender  ingen  Skove. 
De  Folk,  som  ror. 
Det  Folk,  som  bor 
Bag  Søjlerækker  lange, 
I  tempelhøje  Sale, 
Har  ingen  Nattergale. 
Kun  Nattergalesange. 

Kor. 

Og  Sangene  lyder  sem  Fuglens  i  Kvæld 

Til  Bølgernes  boblende  Tonevæld 

Fra  Adrias  aabnede  Sluse; 

Paa  Lidoens  Strand,  ved  Paladsernes  Mur, 

Igennem  Lagunernes  nøgne  Natur, 

Du  hører,  som  Kor  af  Aander, 

Træernes  Kroner  suse. 

Enkelt  Stemme. 
Og  underligt  blander  sig  Sangernes  Røst 
I  disse  forstenede  Skove 
Med  Takten  fra  Havets  Vove, 
Sukket  fra  Nattens  Bryst. 

Paladsernes  øde  Rækker  staa 

Med  Piller  lig  Træernes  Stammer  graa 

Og  spejler  sig  ned  i  det  dybe  Blaa; 

Og  Maanen  sejler  deroppe 

Højt  over  Kronernes  Toppe. 

Venezia  ruger  paa  Fortidens  Brøst, 
Det  gemmer  saa  mangt  et  Minde, 
Som  tærer  paa  Livet  derinde 
Og  klager  med  Havets  Røst. 
Men  straalende  stiger  fra  Dybets  Grund 
Paladser  og  Kirker  mod  Himlens  Rund; 
Luften  deroppe  er  ren  og  sund; 
Kuppelen  løfter  sin  Pande 
Højt  over  de  mørke  Vande. 

Kor. 

Og  al  den  Glans  og  Storhed  og  Pragt, 
Som  svundne  Sekler  for  Dagen  har  bragt, 
Og  som  siden  har  ligget  og  blundet, 
Da  Storheden  længst  var  forsvundet, 
Den  stiger  om  Natten  ad  Maanens  Stige 
Op  fra  det  drømmende  Æventyrrige 
Med  Sangens  Kranse  omvundet. 

Og  styrer  af  Sted  i  en  lukket  Gondol, 
Som  ikke  kender  til  Dag  eller  Sol, 
Som  i  flydende  Sølv  kun  kan  glide ; 
Den  svæver  over  det  dybe  Blaa, 
Fulgt  af  Søskende,  store  og  smaa; 
De  lytter  tyst  ved  dens  Side 
Igennem  den  døde  Gade 
Til  den  natlige  Serenade. 

Enkelt  Stemme. 

Der  staar  et  Palads  ved  den  boblende  Flod. 

I  Mørket  bunder  den  skjulte  Fod; 

Pælene  rammedes  ned  i  Grunden, 

De  sank  og  sank,  til  Fæste  blev  funden; 

Nu  bærer  de  Huset :  nok,  at  det  staar, 

Om  Kryb  end  og  Kravl  omkring  Pælene^  gaar. 

Øde  ved  Dagen,  med  stænget  Port, 

Det  værger  sin  Indgang  mod  Solen ; 

Langs  Søgræssets  slimede  Silkebort 

Vugger  ved  Trappen  Gondolen. 

Gondolen  ligner  en  trofast  Hund, 

Som  bier  sin  Herre  med  Klage; 

Der  gaar  som  et  Suk  fra  den  ventendes  Mund, 

Men  det  kalder  ej  Herren  tilbage. 

Dog,  falder  fra  Nathimlens  Havbugt  en  Strøm 

Af  sølvkoldt  Lys  over  Muren, 

Og  fyldes,  som  gennem  en  tonende  Drøm, 

Af  Havets  Brusen  Naturen : 

Saa  staar  der  i  Vinduets  luftige  Rum, 

Ensom  og  stolt  og  bleg  og  stum. 

Den  Mand,  som  i  Huset  har  hjemme, 

Og  lytter  til  Bølgernes  Stemme. 

Første  Halvkor, 

Syng  da,  mens  alting  tier. 

Hæder  og  Had, 

I  de  dødes  Stad; 

Syng  om  den  Skjald,  som  fra  Taagernes  Hjem 

Drog  over  Alpernes  Ismarker  frem, 

„Syndet  mod  mer'  end  Synder  selv** , 

Stolt  som  et  Fjæld  imod  Himlens  Hvælv, 

Blød  som  en  Dal  med  sit  Blomstertæppe.  — 

Hans  Dommere  kendte  ham  næppe. 

Han  kendte  kun  halvvejs  sig  selv. 

Åndet  Halvkor. 

Vi  kendte  ham  vel.  Laa  ikke  hans  Baad 

Fortøjet  ved  denne  Trappe? 

Og  saa'  vi  ham  ej  ved  Gry  og  i  Kvæld 

Liste  sig  her  i  sin  Kappe? 

Uskyld  hyller  i  Hætten  sig  ej, 

Den  dadelfri  vælger  den  aabne  Vej, 

Hvor  Formiddagslyset  falder. 

Hans  Sange  har  levet  en  stakket  Maj, 

Hans  Synd  vil  naa'  hundred  Aars  Alder. 

Første  Halvkor. 

Hans  Synd?  hvem  nævner  en  Sangers  Synd? 
Den  gøres  vel  hundredfold  større 

Af  hver,  som  fra  eget  Lavvands  Dynd 

Har  trukket  sin  Baad  paa  det  tørre. 

Vel  saa'  vi  hans  Barke  med  Lamper  behængt 

Med  Kvinder  og  Vin  inden  Borde, 

Og  Skjalden  som  Sardanapal  henslængt,  — 

Men  husker  I  Herskerens  græske  Mb? 

Længsel  mod  Lyset  kan  aldrig  dø, 

Hvor  Livet  har  nedlagt  saa  rigt  et  Frø ; 

Og  Skjalden  gav  Guden  i  Hjertet  Æren 

Og  en  Dag  kom  en  Stemme  til  Orde. 

Åndet  Halvkor. 

En  Stemme  til  Orde !  Vi  kender  den  nok. 
Denne  Selvforgudelses  Stemme ; 
Næret  den  blev  af  den  Karnevalsflok, 
Som  ved  Herskereas  Hof  havde  hjemme : 
Kvinderne  rendte  fra  Hus  og  fra  Rok, 
Pigerne  sværmed  med  Vinløv  i  Lok ; 
Selv  har  han  raabt  paa  sin  „stolte*"  Sjæl 
Og  sendt  os  saa  haanlige  Blikke,  — 
Men  vi,  vi  fandt  hans  Achilleshæl ; 
Den  savner  de  Guder  ikke  I 

Første  Halvkor. 

Ti  dog,  mens  alting  tier. 
Hæder  og  Had, 
I  de  dødes  Stad. 

Hvad  der  blev  syndet,  dømmer  I    ikke; 
Tvæt  Eder  selv ;  I  kan  trænge  dertil. 
Tys !  gennem  Bølgernes  skvulpende  Spil 
Hviskes  et  Navn ;  det  staar,  hvor  1  synker. 
Se  hvilket  Ansigt ;  det  kender  ej  Rynker ; 
Ser  I  den  kærlighedsaandende  Favn ! 
Den  gemmer  hans  Billed  og  freder  hans  Liv, 
Som  Vandene  gemmer  og  freder 
Teresa  Guicciolis  Navn. 


Foraars-Symfonl. 

(Allegro.  Marché.  Sehsno.  Flnalå.) 

Allegro. 

Det  har  regnet  i  Nat; 
Det  var  dertil,  vi  trængte. 

Samlede  Skrifter,  44e  Bind  16 

Først  aanded  det  køligt,  og  siden  det  stænkte, 
Saa  drev  det  med  Fynd  gennem  Skyernes  Sold. 
Morgnen  er  kommen,  og  Luften  er  kold, 
Men  Solen  vil  snarlig  skinne. 

Der  sidder  en  Fugl  paa  den  kneppede  Gren, 

Den  fløjter  og  lægger  sit  Hoved  paa  Siden ; 

Saadan  en  liden 

Fornøjelig  en, 

Hvad  den  dog  kan  have  i  Sinde ! 

Den  kalder  paa  Solen  med  Lempe  og  List, 

Den  véd  dog,  til  sidst 

Vil  Vaaren  sit  Indtog  holde ; 

Den  klager  ej  over  de  skammeligt  kolde 

Tider  bag  Snedrivens  fygende  Volde, 

Den  glemmer  saa  hurtigt,  hvad  ondt  den  har  døjet, 

Den  har  kun  den  kommende  Velstand  for  Øjet ; 

Den  husker  kun,  at 

Det  har  regnet  i  Nat, 

Og  den  véd  nu,  at  Solen  vil  skinne. 

Saa  bryder  det  løs  over  Skybankens  Tinde. 

Bag  glimrende  Straaler 

Gaar  Solguden  frem ; 

Han  misser  og  maaler 

Med  spørgende  Øjne  sit  kommende  Hjem. 

Aa  ja,  denne  Jord  er  slet  ikke  saa  slem ; 

Naar  her  bliver  luget 

For  Ukrudt  og  sligt, 

Naar  hist  bliver  ruget 

Af  Varmen,  hvad  Væden  til  Rette  har  lagt, 

Saa  svulmer  det  op  som  et  jublende  Digt. 

Naar  alle  de  Spirer  for  Dag  bliver  bragt, 

Som  Sneen  har  kuet. 

Som  Frosten  har  truet, 

Saa  blinker  det  broget,  saa  skinner  det  rigt. 

Saa  bryder  det  Hylster,  saa  sprænger  det  Dække. 

Og  tusinde  Arme  mod  Skyerne  række 

I  svingende  Hænder  en  lysegrøn  Hat : 

Det  har  regnet  i  Nat; 
Hurra,  det  er  Foraar  i  Dag  I 

Marche  (funébré). 

Jeg  hører  gennem  Skoven  en  sælsom  Melodi : 

Din  Tid  er  forbi! 

Det  rasler  over  Løvet, 

Som  ligger  der  fra  Høst, 

De  nærmer  sig  og  synger 

Med  dyb  og  dæmpet  Røst, 

Imedens  Sørgetrommer  sagte  buldre. 

De  bærer  Vintren  bort  paa  deres  Skuldre. 

Paa  Baaren  under  Lagen  saa  hvide  som  Sne 

Et  Lig  er  at  se. 

Der  ligger  han  saa  stille, 

Den  gamle  Udaadsmand, 

Han  hærged,  da  han  hersked, 

Saa  haardt  sit  stakkels  Land ; 

Han  tro'de  vel,  at  slig  en  Færd  var  mandig. 

Men  strenge  Herrer  hersker  ej  bestandig. 

« 
Hans  Svende  er  i  Harnisk ;  som  Hagl  er  deres  Gang 
Med  Klirren  og  Klang. 
De  sorte  Skyer  følger 
Som  mørke  Præstekor, 
De  mumle  deres  Bønner 
Med  Blikket  vendt  mod  Jord; 
De  træder  paa  de  sarte  Anemoner. 
Da  lysner  Solen  gennem  Skovens  Kroner. 

Og  hele  Skaren  gyser.  De  fortne  deres  Trit 

Med  ilsomme  Skridt. 

Paa  Skuldren  vipper  Baaren, 

Og  Knæene  slaar  Klik, 

De  trænger  paa  der  bagfra. 

Og  —  kun  et  Øjeblik  — 

Saa  glider  Byrden  ud  af  deres  Hænder ; 

Og  bort  igennem  Skoven  Skaren  render. 

Jeg  hører  gennem  Skoven  en  sælsom  Melodi : 

Din  Tid  er  forbi  I 

Der  ligger  Liget  ene 

Og  synker  langsomt  ned. 

Indhyllet  i  sit  Lagen, 

Hvor  Bærerne  de  gled. 

Og  Jorden  lægger  Græstørv  over  Baaren, 
Og  alle  Fugle  synger :  Plads  for  Vaaren ! 


Scherzo. 

Saa  følger  Sommer  med  Solglans  og  glødende 

Sanser  i  Kor; 

Bakkus  ved  Kilden  med  Fanerne  mødende. 

Bølgerne  blødende 

Under  de  Draaber,  der  drypper  til  Jord. 

Druen  den  spejler  sig  gylden  i  Kummen, 

Biernes  Summen 

Minder  om  Honning  og  melder  om  Sødme. 

Nymferne  rødme, 

Flygte  til  Skoven 

Og  skjule  sig  der. 

Bakkus  ved  Voven 

Klapper  i  Hænder  og  raaber :  Følg  efter  I 

Og  Faunerne  ler 

Og  forfølger  af  alle  Kræfter. 

Luften  er  svanger  med  Blomsternes  Aande, 

Bakkus  ved  Bægret  gaar  Faunen  til  Haande, 

Bægret  er  Faunens,  men  Skaalen  er  hans. 

Gudens,  som  svinger  sin  Tyrsus  til  Dans. 

Tag  nu,  Du  graanende  Sanger,  din  Krans, 

Tryk  den  om  Tindingen,  taal  at  den  tynger. 

Druer  i  Vedbenden  tætte  sig  slynger. 

Le  kun  og  dans; 

Tidsnok  vil  Tidsmaalet  raabe  sit:  stands! 

Vinen  og  Glæden  forynger. 

Hvad  var  din  Visdom,  om  ikke  Du  kunde 

Le  med  de  sunde. 

Elske  med  Ungdommen,  lære  af  den? 

Prøv  kun,  min  Ven  I 

Vakler  dit  Knæ,  jeg  skal  støtte  Dig  Gangen, 

Dans,  og  lad  Sangen, 

Naar  den  i  rytmiske  Bølger  sig  slynger, 

Lette  din  Sjæl  for  hver  Tanke,  som  tynger. 

Give  Dig  Ungdommens  Livsmod  igen. 

Thi  det  er  Sommer  og  Solen  er  skinnende, 
Himlen  er  klar. 

Intet  om  Ælde  og  Vintersøvn  mindende, 

Timerne  rindende 

Bort  i  en  Drøm,  som  kun  Ungdom  den  har. 

Rejs  kun,  Du  gamle.  Katedret  i  Lunden  I 

Straks  her  paa  Stunden 

Samler  sig  Fauner  og  lytter  til  Talen. 

Men  lad  Moralen 

Blive  derhjemme, 

Gemme  sig  der. 

Alvorens  Stemme 

Smager  ej  Skovlivets  kritiske  Kræfter. 

Silvanerne  ler, 

Og  Naturen  gi 'er  Genlyd  derefter. 


Finale. 

Og  saa  gik  jeg  til  Søen  ned 

En  dejlig  Foraarsdag. 

Og  der  stod  Skoven  alt  bered' 

At  hejse  paa  den  friske  Bred 

Sit  nye  Søndagsflag. 

Og  Fuglene  de  sang. 

Og  Bølgerne  de  sprang. 

Og  Blomster  stod  og  lo  langs  alle  Stier. 

Og  Himlen  som  en  Klokke  hang, 

Og  mod  dens  Hvælving  slog  en  Klang 

Af  alle  Jordens  Foraarsmelodier. 

Jeg  smed  min  Hat  i  Luften  op 

Og  smed  mig  selv  paa  Jord. 

Min  Hat  den  hang  i  Træets  Top, 

1  Græsset  strakte  jeg  min  Krop, 

Skjult  af  det  rige  Flor. 

Jeg  tænkte  ej ;  jeg  tvang 

Hver  Tanke  ned  og  sang 

Og  lytted  til  Insekterne,  som  summed. 

Jeg  følte  blot  en  mægtig  Trang, 

At  smelte  hen  til  Gavns  en  Gang 

I  Samklang  med  mig  selv  og  hele  Rummet. 

Jeg  kan  ej  male  Søens  Blaa 
Og  ikke  Jordens  Duft, 


^ 

Og  ikke  Længslerne,  som  gaa 

I  Verden  ud  paa  Maa  og  Faa, 

Og  ej  den  bløde  Luft. 

Min  egen  Sang  og  den, 

Som  gaar  langs  Søen  hen 

Og  bølger  op  og  ned  langs  Lysets  Stier, 

Den  maler  mer  end  Skrift  og  Pen ;  — 

Og  hvad  er  Vaaren  andet  end 

En  Krans  af  Duft  og  Lys  og  Melodier? 


Efteraar. 

(In  modo  d'una  »onaia). 

IntTOduzione  obligata. 

Min  Sang,  min  Sang! 

Hæv  Dig  nu,  baaren  paa  Hæderens  Vinge, 

Did,  hvor  en  Gang 

Jeg  skued  med  Længsel  i  Øjet, 

Da  end  jeg  var  ringe. 

Mit  Knæ  er  nu  bøjet. 

Bøjet  mit  Sind; 

Hvad  Modgangens  Tider,  de  trange,  ej  mægted. 

Mægter  nu  Du, 

Hæderens  Dag  med  dit  Lys  fra  den  straalende  Tind. 

Jeg  har  endnu  Vaaben 

At  slaa  Eder  med; 

Jeg  lægger  dem  ned 

Paa  et  indviet  Sted, 

Hvor  de  fredlyste  Kildespring  risle 

Og  Skoven  staar  stum. 

Op  da,  min  Sang, 

Mod  det  evige  Ruml 

Som  en  løssluppen  Dampsky,  der  hvirvler  mod  Solen ; 

Og  Dampen  er  tusinde  perlende  Taarers  samlede  Sum. 

Mod  det  evige  Rum, 

Hvor  Sole  er  Stjerner,  og  Stjernerne  Duggen  i  Enge, 

Stiger  min  Sang. 

Du  spændte  de  Strenge, 

Som  nu  over  Lyrens  Elfenbens  Sangbund 

Hvisker  dit  Navn. 

Ak,  giv  mig  en  Gang  kun, 

Naar  Rummet  sig  lukker  og  Stjernerne  blegnende  svinder, 

Med  Manddommens  stærkeste  Minder 

At  trykke  din  Haand 

I  en  inderlig  Tak :  før  Forliset  jeg  naa'de  dog  Havn ! 

Allegro  appassionato. 

Og  da  jeg  var  ung,  mig  selv  kun  jeg  saa'. 

Jeg  havde  derinde  saa  meget  at  gøre 

Og  aldrig  Rist  eller  Ro  til  at  naa 

Derud.  Jeg  blev  inden  Døre. 

Der  spejled  sig,  mente  jeg,  Verden  af ; 

Javist,  men  jeg  saa'  ej,  naar  Døren  blev  lukket. 

At  Spejlet  et  udvisket  Billed  gav : 

Det  var  Glasset  i  Varmen,  som  dugged. 

Saa  kom  jeg  da  ud  og  Verden  jeg  saa'. 
Den  var,  ak,  saa  stor ;  jeg  stod  saa  betaget. 
En  Kæde  med  Led  ved  Led  for  mig  laa, 
Til  den  ene  den  anden  sig  haged ; 
Sulten  og  Nøden,  det  daglige  Brød, 
Kampen  for  Livet,  det  kæded  dem  sammen. 
Et  gribende  Billed ;  den  fælles  Død 
Danned  om  Dugen  Rammen. 

Jeg  flygted  tilbage,  lod  Døren  dog  staa 
Paa  Klem,  og  tog  saa  til  Farver  og  Pensel. 
Jeg  maled  Portræter  af  store  og  smaa. 
En  Kæde  af  Sygdom,  af  Sorg  eller  Skændsel. 
Saa  gik  Du  en  Dag  min  Dør  forbi 
Og  smiled  og  hilste  som  Budskab  fra  Glæden. 
Jeg  studsed  og  rødmed.  Paa  mit  Staffeli 
Kom  Kærlighed  øverst  i  Kæden. 

Adagio  con  moto. 

Naar  Ilden  var  gaaet  ud 

Og  mit  Dagværk  til  Ende, 

Jeg  hented  ej  Brænde 

før. 

Hvorfor  holde  Ilden  vedlige? 

Hvem  borger  mig  for,  hvem  kan  sige. 

Om  ikke  det  hele  er  slukket. 

Før  Morgnen  sin  straalende  Dør 

Har  for  Livet,  for  Sangens  de  kommende  Dage  oplukket? 

Ilden  er  længst  gaaet  ud. 

Den  brænder  herinde, 

Mit  Hjertes  Veninde, 

na. 

Jeg  vogter  den  varmende  Lue, 

Jeg  sidder  med  Smil  i  min  Stue ; 

Nætter  vil  komme  og  Dage, 

En  vil  der  komme,  hvor  Du 

Skal  med  Digtet,  jeg  skrev,  paa  min  Gang  som  Vejviser  drage ! 

Scherzo  moderato. 


Javel,  jeg  var  en  Spillemand 
—  Hej  hop,  paa  glade  Strenge  — 
Og  jeg  har  føjtet  vidt  om  Land 
Og  løbet  langt  og  længe. 
Fra  Sol  stod  op  til  Sol  gik  ned, 
Ind  under  Maanens  Kølighed 
Og  Dagens  hede  Blikke, 
Jeg  sang  og  lo  og  græd  derved  ~ 
Men  paa  en  Sanger-Evighed 
Tænkte  min  Taare  ikke. 


Var  Sangen  god,  saa  var  det  godt : 
Jeg  var  som  Fugl  paa  Kviste ; 
Men  jeg  har  andre  Veje  traadt, 
Maa  andre  Sange  friste. 
Nu  ved  jeg,  hver  Gang  Sol  gaar  ned 
Og  Havets  dybe  Kølighed 
Udslukker  Dagens  Blikke, 
At  jeg  maa  blive  flittig  ved  — 
Thi  for  en  Kunstens  Evighed 
Skabtes  jo  Fuglene  ikke. 


Rondo  inftnito. 

Ja,  jeg  har  tænkt,  og  stundom  med  Skræk 

—  Skønt  Du  ved,  jeg  er  stærk  — 
Naar  jeg  sad  i  ensomme  Stunder : 

Nu  plukker  de  mig  fra  hinanden  som  Værk, 
Sønderlemmer  den  kække  Bersærk, 
Stikker  paany  og  paany  i  Træk 
Deres  Sonder  i  alle  hans  Vunder. 

De  lægger  ham  paa  Dissekerbordet  op! 

—  Ja  Du  véd,  jeg  er  stærk. 
Men  jeg  frygter  dog  deres  Knive. 

I  Kampen  jeg  var  jo  en  modig  Bersærk, 
Men  bag  efter  kommer  Kirurgernes  Værk ; 
Ak,  saa  lad  dog  i  Fred  hans  Krop, 
Imens  han  endnu  er  i  Live ! 

Du  trykker  min  Haand.  Jeg  volder  Dig  Skræk ; 

Nuvel,  jeg  er  stærk. 

Og  vi  sidder  ved  Arnen  tilsammen. 

Jeg  læser  her  om  en  gammel  Klerk ; 

Han  var  nok  en  kronraget,  vild  Bersærk, 
Og  døde,  og  Fanden  førte  ham  væk 
Under  Munkenes  korsende :  Amen  I 

Fem  Hundred  Aar.  Saa  grov  de  ham  op, 
Og  saa  skrev  de  et  Værk, 
Om  hvordan  han  virked  og  leved. 
Da  var  han  bleven  en  stolt  og  stærk, 
Ivrig  og  nidkær  Herrens  Bersærk ; 
Fanden  var  borte  og  „Brødrenes**  Trop ; 
Kun  hans  Stordaad  tilbage  var  blevet. 

Du  trykker  min  Haand,  men  uden  Skræk. 
Ja,  Du  har  gjort  mig  saa  stolt  og  stærk. 
Og  vi  sidde  jo.  Gudskelov,  sammen. 
Om  fem  Hundred  Aar  vil  de  skrive  et  Værk, 
Og  grave  mig  op  som  den  gamle  Klerk, 
Og  tage  mit  Liv  i  de  store  Træk. 
Og  saa  synger  „Brødrene**  Amen ! 


AKVARELLER  UNDERVEJS. 

Vlribus  nnltls 

(IndckrlAen  pu  Verdentndttlllingtbygiiiofen«  Hovedportal). 

Wien.  —  MUf  1873. 

Bag  Wurstelprateren,  Dyrehavsbakken, 

Der  ser  Du  en  Mand  med  Flitter  paa  Jakken, 

I  Haanden  en  Briks,  i  Næsen  en  Skramme ; 

Det  er  en  Gren  af  den  gamle  Stamme, 

Som  aldrig  kan  uddø,  som  stedse  forynges, 

Som  altid  er  med,  hvor  Folk  skal  gynges; 

Det  er  Narren,  min  Ven,  det  er  Manden  for  det  hele, 

Spørg  ham,  han  kender  til  alle  Dele ; 

Han  var  Løvetæmmer,  har  trukket  med  Bjørne, 

Han  har  vist  frem  baade  Ræve  og  Ørne, 

Han  kender  Verden  fra  Fjælebodssiden, 

Og  han  har  fulgt  godt  med  Verden  og  Tiden. 

Nu  staar  han  her  paa  det  sludfulde  Hjørne, 

Fjernt  fra  Løver  og  fjernt  fra  Bjørne ; 

Praterens  Træ  drysser  Regnen  paa  Trøjen, 

Stemmen  er  hæs.  —  Over  Larmen  og  Støjen, 

Over  Publikums  Latter  ved  Gyngen  og  Ballonen 
Lyder  dog  skarp  som  en  Ragekniv  Tonen : 
„Lige  efter  Næsen,  Op  med  Skillingen. 
Her  gaar  Vejen  til  Verdensudstillingen  I*" 


Med  hvirvlende  Vande,  med  Skum  og  Skam, 

Stærk  som  en  Mand,  flygtig  som  et  Barn, 

Vild  som  en  Tatertøs  i  Laser, 

Som  en  Flygtning,  der  har  smurt  sine  Haser, 

Farer  Donauen  frem  gennem  Stepper  og  Skove, 

Kender  ingen  Hvile,  tør  ikke  sove, 

Maa  vælte  og  vælte  den  plumrede  Vove, 

Til  Farten  ender,  til  Havet  det  sorte 

Slipper  Flygtningen  ind  bag  de  brede  Porte. 

En  sælsom  Flod.  Det  blinker  dernede. 

Søg,  Du  skal  ikke  forgæves  lede; 

Fra  Skarnet,  fra  Slammet,  fra  Dyndet  det  bløde 

Kan  Du  drage  Guldet  det  glimrende  røde: 

Det  kom  fra  Marken,  fra  Steppernes  Hjorde, 

Fra  Flækker  og  Byer;  —  den  store  Horde 

Træller  jo  troligt,  saa  Sveden  driver, 

Bonden  saar  og  Oksen  hiver, 

Slægt  paa  Slægt  giver  Gylden  til  Gildet. 

Og  Floden  har  faaet,  hvad  Floden  har  villet. 

Saa  løb  den  af  Sted  med  det  klingende  Bytte.  — 
Men  ak,  hvad  kunde  dens  Krumspring  nytte ! 
Man  kasted  en  Dæmning  i  Praterens  Have, 
Tog  høflig  til  Hatten  og  bad  om  en  Gave; 
Ffoden  blev  vred  og  vilde  sætte  over, 
Da  bandt  man  og  basted  de  stædige  Vover, 
Og  plukkede  alt,  hvad  Floden  havde  hentet, 
Og  rejste  saa  Verdensudstillingsmonumentet. 


Er  det  Babelsmyten  fra  Oldtidens  Mørke? 
Er  det  Kraftens  Sæd  fra  Ægyptens  Tørke, 
Kraften  fra  hine  Kolossernes  Tider, 
Der  klækkede  ud  de  stolte  Pyramider? 
Er  det  Vidne  om  noget,  vi  ikke  kender, 
Et  Magtsprog  over  Millioner  Hænder? 


AKVARELLER  UNDERVEJS  247 

Eller  er  det  blot  saadan  ganske  uden  videre 
En  Circus  for  alle  Industriens  Beridere? 
Betyder  disse  flagrende  Bannere  noget, 
Disse  Farver  og  Vimpler  i  Farvetræk  broget, 
Denne  Kejserkrone,  der  straaler  imod  Himlen, 
Dette  mægtige  Tag,  der  skærmer  over  Vrimlen? 
Eller  er  det  et  Skaktræk,  det  sidste  paa  Brædtet, 
Førend  Regnskabet  bliver  gjort  op  eller  slettet? 
Svaret  er  Fremtidens.  Vi  er  kun  Dagen. 
Dagen  kan  fejle.  Og  dermed:  til  Sagen! 


De  dumpe,  drønende  Hammerslag 
Lyde  derinde. 

At  pudse  og  glatte  er  Høvlens  Sag, 
Men  Høvlen  bruger  man  ej  i  Dag; 
Øksen  lyder  som  Tordenbrag 
Og  Saven  som  hvinende  Vinde. 

Hulter  til  bulter,  op  og  ned, 
Raaben  og  Skrigen; 
Kryben  og  Kravlen  med  Kalk  og  Ved, 
Svimlende  Højde ;  —  sæt,  at  de  gled : 
Hundrede  Alen  faldt  de  da  ned, 
Trimlende  oppe  fra  Stigen. 

Tæpper  og  Tøjer,  Farver  og  Glans, 
Pragt  uden  Lige. 

Slaverne  søge  til  Lands  og  til  Vands 
Glimmer  for  Øjet,  Stof  for  hver  Sans; 
Saa  er  man  færdig;  paa  Toppen  en  Krans. 
„Kom  saa,  —  men  helst  dog  de  rige !" 

Man  venter  og  venter.  Bag  Praterens  Træer 
Staar  Monumentet. 
En  enkelt  Englænder  her  og  der, 
Men  hvor  er  den  hele  fremmede  Hær? 
Wieneren  trækker  saa  tungt  sit  Vejr: 
Jeg  havde  dog  rigtignok  ventet *" 

„Kan  Regnen  regne  de  fremmede  væk, 

Hvad  du'r  saa  det  hele?*" 

Saa  lytter  man  spændt,  og  hører  —  et  Knæk ; 

I  Børsskibet  sprang  der  en  vældig  Læk. 
Selvmord,  Fallitter,  Forvirring  og  Skræk, 
Det  er  Byttet,  som  man  skulde  dele. 

Det  „Knæk"  det  varsler  nok  større  Brag, 
Som  følger  bag  efter. 
Men  lad  det  kun  ramle!  Den  gode  Sag 
Den  lærer  sig  nok  at  fare  i  Mag, 
Og  Fremtiden  ler  i  den  rensede  Dag 
Ad  disse  „Forenede  Kræfter". 


»»De  vilde  Bæster^. 

Jeg  slentred  omkring  i  den  hollandske  By 

Og  kigged  paa  Huse,  gamle  og  ny. 

Jeg  søgte  for  Regn  i  Kaféerne  Ly, 

Jeg  snakked  med  Poul  og  med  Pieter 

Bestandig  den  brede,  vandede  Snak, 

Flad  som  den  Egn,  hvor  et  Bjerg  er  en  Stak  — 

Saa  standsed  jeg  foran  et  Gitter. 

Jeg  havde  jo  ventet  at  træffe  en  Rest 

Af  dem  fra  Skyttelavsherrernes  Fest, 

Af  dem  fra  den  Kirke,  hvor  Rubens  var  Præst 

Og  hvor  Rembrandt  sang  for  i  Koret. 

Jeg  havde  dog  haabet  paa  Glimt  af  den  Kro, 

Hvor  Steen  han  dansed,  Ostade  lo 

Og  Teniers  slog  Trumfer  i  Bordet. 

Jeg  havde  dog  tænkt,  ved  at  tage  paa  Slump, 
At  træffe,  om  saa  det  var  kun  en  Stump 
Af  Kærnekarle  som  Ruyter  og  Trump, 
Af  alt,  hvorom  skrevet  og  læst  er. 
Forgæves.  Kun  Tamhed  i  smaat  som  i  stort; 
Saa  standsed  jeg  foran  Gitterets  Port 
Og  læste:  De  vilde  Bæster. 

„Her  maa  Du  da**  —  raabte  jeg  —  „ind  og  se. 
Hvorledes  Naturen  endnu  kan  sig  te, 
Hvor  Spottefuglen  endnu  kan  le 
Og  Tigerkattene  springe. 

Her  stiger  vel  endnu  den  Aand  af  sin  Grav, 
Som  Rubens  med  Penslen  som  Tryllestav 
Paa  Lærredet  vidste  at  tvinge. 

„Her  taler  vel  Kødet  sit  Kæmesprog, 

Her  sidder  man  dog  ikke  superklog 

Og  kvækker  paa  Fred  i  en  hyggelig  Krog, 

Hvor  alt  som  fejet  og  blæst  er. 

Her  slaas  vel  de  bredeste  Sluser  op, 

Og  Livsstrømmen  skummer  i  jublende  Hop  — 

Der  staar  jo:  De  vilde  Bæster  T  . . . 

« 

Men  Tigerkattene  laa  som  i  Døs, 

Og  ingen  Aber  slog  Gækken  løs, 

De  sad  og  lysked  sig  dvask  ved  en  Pøs, 

Hvor  Vandet  lugtede  ilde. 

En  Hun-Bavian  gav  sin  Unge  Ris, 

Mens  Hannen  studered  en  gammel  Avis 

Og  brugte  en  Kringle  som  Brille. 

Og  Løverne  snorked  og  Bjørnene  med, 
Og  Bøflerne  gjorde  slet  ingen  Fortræd, 
Og  Vildsvinet  rørte  sig  ej  fra  sit  Sted, 
Men  lod  sig  endogsaa  beføle. 
Og  Ørnene  hang  med  Næbet  i  Bur, 
Og  Nilhesten  gik  en  gemytlig  Tur 
Rundt,  rundt  i  det  æltede  Søle.  — 

Saa  havde  jeg  nok.  I  den  hollandske  By 
Jeg  kigged  paa  Gader  og  Huse  paany; 
Jeg  søgte  mod  Regn  i  Kaféerne  Ly 
Og  snakked  med  Poul  og  med  Pieter. 
Og  løste  Billet  til  det  næste  Land, 
At  se,  hvad  man  der  mulig  finde  kan 
Bag  eller  foran  et  Gitter. 


Æneaa. 

L 
Murene  faldt.  Paa  alle  den  svundne 

Med  undertrykt  Klage  Herligheds  Rester 

Staar  han  en  Stund  Et  dugvaadt  Blik  han 

Og  ser  sig  tilbage.  Ved  Afskeden  fæster.  — 

Han  samled  fra  Gruset,  Han  tog  af  Ruinerne 

Hvad  Mindernes  Blik  kan  Ud  sig  det  bedste.  — 
Samle.  Og  Mod  til 

Vandringen  flk  han.  Bort  fra  Trojas 

Synkende  Krater 

Han  tog,  hvad  af  Tabet  Bærer  Æneas 

Endnu  maatte  reste.  De  høje  Penater. 


II. 

Han  havde  sig  bygget  saa  lunt  et  Hus 
Og  tættet  dets  Vægge,  dets  Ruder ; 
I  Haven  var  Bede,  i  Gangene  Grus, 
Han  drømte  saa  trygt  til  Træernes  Sus 
Om  Aftnen  paa  bløde  Puder. 

Et  stormfrit  og  hyggeligt  Indsidderhjem 

Med  Giester,  velsete  Fæller. 

^aa  Skorstenen  tittede  Storkene  frem 

Som  Fredens  Symboler ;  men  en  Ting  var  slem : 

Han  havde  Krudt  i  sin  Kælder. 

Fra  Skorstenen  hæved  sig  Røgstøtten  smukt. 

Hans  Naboer  snused  til  Duften : 

Suppe  og  Steg  og  Kage  med  Frugt;  ^ 

Der  er  Ild  under  Gryden ;  og  hvilken  en  Lugt 

Og  saa  —  saa  fløj  Huset  i  Luften. 

Han  vidste  knap  selv,  hvorledes  det  kom; 

Han  stod  paa  Tomten  og  grunded. 

Med  Ilden  bør  man  gaas  varligt  om ; 

Saa  greb  han  sin  Randsel  —  og  den  var  tom  — 

Og  gik,  da  han  havde  sig  sundet. 

Han  havde  lugtet  det  første  Krudt 

Og  lært  dets  Fare  at  kende. 

Saa  drog  han  omkring,  hvor  der  rigtig  blev  skudt. 

Han  var  Soldat  fra  den  samme  Minut, 

Som  hans  Indsidderliv  var  til  Ende. 

Til  nogle  derhjemme. 

Tyrol  76. 

Det  er  let  nok  at  udpege  Rifter  og  Spalter 
Hen  over  de  høje  Klipper, 
Saa  let,  som  at  se  ved  de  store  Gestalter 
Der  hvor  Ideen  glipper 
Men  I,  der  ruller 
Af  Sted  som  en  Kugle, 
Poleret,  sleben  og  glat, 
I  smaal 

I  har  ingen  Huller, 
Ej  heller  en  Smule 
Hage,  hvori  mafl  fat 
Kunde  faa. 


Konkylje. 

Mflnchen  76.    Jaouar. 

Spærret  og  lukket  af  Frost  og  Sne, 
En  Fange  i  Byen  af  Papmaché 
Blandt  Dilettantismens  Dukker. 
Alperne  blaa  i  den  øde  Natur, 
Fastlandsvinter  og  Fastlandsmur ;  — 
Mod  Havet,  mod  Havet  jeg  sukker. 

Var  Vikingeblodet  end  aldrig  saa  tyndt; 
Naar  Savnet  af  Søen  først  er  begyndt, 
Saa  skriger  den  nordiske  Længsel; 
Vil  op  og  vil  ud  paa  det  gyngende  Bræt, 
Vil  dykke  sig  dybt  i  det  dyngende  Skvæt, 
Vil  slaa  Fyldingen  ud  af  sit  Fængsel. 

Jeg  støtter  mod  Kinden  den  knyttede  Haand, 

Det  river  og  rusker  i  alle  de  Baand, 

Som  skamgnave  Vikingeviljen. 

Jeg  finder  ej  noget  forløsende  Ord, 

Der  bringer  den  brusende  Længsel  om  Bord,  — 

Da  træffer  mit  Øje  Konkyljen. 

En  Brevpresser,  brugt  til  at  holde  Vagt 
For  alle  de  Fanger,  som  Togtet  har  bragt. 
For  Sangene  født  inden  Døre. 
Og  Fangevogteren  aabner  sin  Mund, 
Læben  vinker  saa  frisk  og  sund,  — 
Jeg  holder  den  op  til  mit  Øre. 

Det  suser  og  synger  der  inden  i : 
En  Stump  af  den  vældige  Slagmelodi, 
Naar  Bølger  bag  Bølger  knejse. 
En  frelsende,  frihedsfødt  Frontmelodi. 
Jeg  jubler  den  efter,  jeg  føler  mig  fri : 
Oceanet  er  med  mig  paa  Rejse  l 


Sommer  i  Qnrre« 


Solen  er  til  Hvile,  den  slukte  sit  Lys; 

Dagen  vil  sove. 

Engene  damper,  der  gaar  som  et  Gys 

Gennem  Gurrevangs  Skove. 

Der  sitrer  et  Minde  paa  hvert  et  Blad, 

Som  bøjer  sig,  tynget  af  Duggens  Bad ; 

I  Bunterad, 

Mens  Dampene  tættes  og  skilles  ad, 

Staa  Enge  og  Minder  og  Skove. 

Og  det  løfter  sig,  suget  af  Glansen  fra  oven. 

Det  svulmer  som  Voven; 

Det  sænker  sig  ned, 

Og  der  fødes  et  Digt 

Ved  Skovsøens  dæmrende  Bred. 


Jall  1876. 


Vidt  har  Du  strejfet,  Du  raske  Fod, 

Traadt  de  forunderligste  Veje; 

Jeg  har  næsten  haft  en  Tryllestav  i  Eje. 

Jeg  har  suset  over  Sunde,  fløjet  over  Flod, 

Jublet  ved  den  Tanke,  at  der,  hvor  jeg  stod. 

Var  Hundreder  af  Favne  til  Jorden. 

Jeg  har  svømmet  og  svælget  i  en  Overflod, 

Plyndret  i  Paladser  og  i  Kræmmerens  Bod  — 

Og  nu  vender  jeg  belæsset  hjem  til  Norden. 

Tusinde  Tanker  med  Sydluftens  Fart, 
Men  alle  uden  Love  og  Orden, 
Som  den  Gang  det  hele  var  i  Vorden. 
Tanker  som  Byttet  —  den  selvsamme  Art, 
Sammenrapset  Rov,  der  vil  spredes,  saa  snart 
Fødderne  atter  finder  Fæste. 

Der  blev  kysset  og  klappet,  blev  spurgt  og  svart, 
Blev  givet  og  taget  —  det  er  dog  saa  rart 
At  elske  sig  selv  som  sin  Næste  1 

Vidt  har  Du  strejfet,  Du  raske  Fod; 

Mod  Slutningen  blev  Du  lidt  mødig, 

Nu  kan  Hvilen  nok  være  nødig. 

Jeg  vil  strække  mine  Lemmer  ved  Bøgetræets  Rod, 

Frede  om  min  Tanke,  saaledes  som  den  stod 

Spirende  af  Mødrenejorden. 

I  den  sællandske  Sommernats  Overflod 

Vil  jeg  svømme  som  en  salig  —  og  jeg  vil  gøre  Bod 

Som  en  Synder  for  min  Glemsomhed  mod  Norden. 


Kun  dér,  hvor  Vuggens  Gænger  gik 

I  Takt  til  Ammens  Sang, 

Kun  dér,  hvor  Moderhjertet  flk 

Erstatning  i  et  Bameblik 

For  Natten  lang, 

Kun  dér  min  Sang 

Kan  blive  til  fuld  Musik. 

Derude  omkring  paa  den  fremmede  Jord 

Lyder  vel  større  og  stærkere  Ord, 

Dybere  Længsler  og  Sukke; 

Men  vore  Længsler  og  vore  Ord 

Maa  sættes  i  Sange  af  en,  som  bor 

I  det  Hus,  hvor  han  leged  med  Dukke. 

Kun  dér,  hvor  Skolen  skrev  sin  Lov 
I  Rektors  Protokol, 
Kun  der,  hvor  Folen  slog  sin  Hov 
Bagud  i  Vaarens  grønne  Skov, 
Saa  Stub  og  Knold 
Fløj  Pokker  i  Vold  — 
Kun  der  kan  man  trække  for  Plov. 
Derude  falder  vel  tungere  Slag 
Og  tages  for  Livet  vel  drøjere  Tag 
Til  Plovmandens  Piskesmælden ; 
Men  vi  har  jo  ogsaa  vor  Gerningssag, 
I  den  skal  vi  føle  de  Nakkedrag, 
Vi  flk  som  Dreng  af  Pedellen. 

DrachoMDn:  Samlede  Skrifter,  4de  Bind  17 


254  AKVARELLER   UNDERVEJS 

Kun  der,  hvor  Ungersvenden  stod 

En  Aften  sejershed, 

Kun  der,  hvor  „hun*"  ham  knæle  lod, 

Og  hvor  han  ydmyg  gjorde  Bod, 

Kun  der  jeg  véd 

Om  Kærlighed 

At  synge  som  Sanger  god. 

Derude  blusser  man  dobbelt  hed, 

Derude  sværger  man  større  Ed, 

Om  just  ej  til  større  Nytte. 

Der  fødes  dog  ingen  skønnere  Sang 

End  der,  hvor  man  Hk  for  første  Gang 

Et  Kys  og  gav  Hjertet  i  Bytte. 

Kun  der,  hvor  Sommerdagens  Glød 

I  Søen  ej  forsvandt. 

Hvor  Solen,  som  om  den  fortrød 

Sin  Afsked,  over  Havets  Skød 

Et  Lysgevandt 

Har  lagt  som  Pant  : 

Den  kommer  som  Morgenrød  — 

Kun  der  har  Digteren  Hus  og  Hjem, 

Trods  Vinteren  lider  af  Koldbrand  slem 

Og  Sommeren  sjældent  af  Tørke. 

I  Syden  lejer  han  Lejlighed, 

Men  Dagen  er  der  for  feberhed 

Og  Nætterne  altfor  mørke. 


I  den  flimrende  Nathimmels  dæmpede  Glans, 

Med  Taagemes  Dans 

Over  Skovenes  Krans, 

Vil  jeg  prise  da  alt,  hvad  jeg  udenlands 

Har  maattet  saa  smægtende  savne. 

Den  hjemlige  bløde  og  blide  Natur, 

Hvor  ingen  Fjældside  løfter  sin  Mur, 

Hvor  ingen  bevæbnet  Bandit  staar  paa  Lur, 

Hvor  Livet  er  sat  som  paa  Mælkekur, 

Vil  som  trofast  Elsker  jeg  favne 

Og  give  de  ømmeste  Navne. 

Ja,  jeg  vil  henrykt  slynge  min  Arm 
Om  din  Midie  smidig  og  smækker; 
Men  —  jeg  har  været  i  Slagets  Larm 
Og  har  Staal  endnu  i  min  Tanke : 
Jeg  maa  være  din  Viljes  Vækker. 

Ja>  jeg  vil  løse  dit  guldgule  Haar 

Og  sno  mig  deri  som  i  Lænke ; 

Men  —  jeg  har  levet  paa  Granskerens  Kaar, 

Jeg  vil  ikke  blot  kvinkelere: 

Jeg  vil  lære  Dig  ogsaa  at  tænke. 

Ja,  jeg  vil  yde  Dig  al  den  Tribut, 
Der  skyldes  din  Skønhed  og  Ynde; 
Men  —  jeg  har  selv  sat  for  Legen  Slut ; 
Der  trænges  til  Alvor  i  Sagen, 
Og  Du  trænger  til  at  begynde! 

Saa  vil  vi  sætte  os  sammen  hen, 
Jeg  vil  synge  Dig  for  mine  Sange. 
Elskeren  bliver  en  trofast  Ven, 
Han  er  kølnet  derude  i  Livet : 
Du  behøver  ej  blive  bange. 


Og  Skoven  bæver,  og  Vindens  Dans 
Gaar  let  som  et  Føl  over  Engen ; 
Nu  ligger  da  Folket  her  til  Lands 
Og  sover  fornuftigt  i  Sengen. 
Over  Gurrevangen  gik  Solen  ned, 
Jeg  aander  den  dampende  Kølighed, 
Men  hvorfor  bliver  min  Kind  saa  hed, 
Hvorfor  tænker  jeg  ikke  paa  Sengen? 
Det  bruser  som  fjerne  Haves  Musik, 
Det  griber  i  store  Strenge. 
I  Gurre  er  ikke  ah  Romantik, 
Ikke  alt  er  taagede  Enge. 
Gid  Dagen  med  Trommer  og  fuld  Musik 
Maatte  træffe  i  Solbruddets  Øjeblik, 
Tvært  imod  Vane  og  gammel  Skik, 
Lysvaagen   og  oven  Senge, 
Det  Folk,  som  har  drømt  saa  længe. 


!?• 

I  Jegerherberget« 

Skub  mig  den  Kande  tilbage, 

Ret  saa,  min  Dreng,  og  begynd  — ; 

Altsaa  Kærlighed  voldte  Dig  Plage? 

I  din  Alder ;  det  var  jo  dog  Synd ! 

Du  behøver  for  Resten  ikke 

At  fortælle  mig  mere  derom; 

Ja,  Du  ser  med  saa  spørgende  Blikke,  — 

Kom  nu,  min  Gut,  lad  os  drikke. 

Til  Kanden  er  bleven  toml 

Nu  er  jeg  rynket  og  graa. 

Og  Pigerne  ser  ikke  paa  mig; 

Det  er  saa  ligefrem, 

Alder  med  Alder  vil  gaa,  — 

Til  Gengæld  saa  ser  jeg  paa  dem. 

Jægerens  Øje  er  hvast, 

Det  er  gammelt,  man  narrer  det  ikke; 

Da  jeg  var  ung  ....  naa,  drik  væk ! 

Har  man  skænket,  saa  skal  man  og  drikke. 

Nu  er  jeg  gammel  og  graa. 

Hvem  har  gravet  de  Rynker  i  Panden? 

Tror  Du:  den  springende  Daa?  — 

Lad  den  springe,  jeg  giver  den  Fanden  I 

Tjent  har  jeg  Herskabet  tro, 

Jeg  har  røgtet  min  Dont  som  den  bedste, 

Undt  mig  ej  Rast  eller  Ro; 

Det  har  sat  mig  den  første  Rynke.  — 

Pigerne  satte  den  næste. 

Alle  de  Piger,  jeg  ser, 

Ingen  af  dem,  ikke  en. 

Det  vil  jeg  sværge,  er  værd 

Al  den  Staahej. 

Flygtig  og  springsk  af  Gemyt, 

Kender  de  Ligevægt  ej. 

Vil  kun  bestandig  det  ny  og  lidt  Fjas. 

Selv  om  din  Sjæl  var  af  Guld, 

De  forraadte  din  Sjæl  for  lidt  Stads. 

Skub  mig  den  Kande  herover!  — 
Dreng,  har  Du  Lov  til  at  sidde 
Maabende,  som  var  det  hele 
Tabt  med  et  Nu? 


-I 


AKVARELLER  UNDERVEJS  257 

Skaall  Lad  dem  fjante  og  fjase, 
Lad  dem  endogsaa  bedrage.  — 
Hvem  der  var  grøn,  i  din  Alder, 
Havde  sin  Ungdom  tilbage, 
HveiQ  der  var  uerfaren  som  Du ! 


Qo  ahead. 

...  Fortælle!  om  hvad?  Naa,  De  mener  en  Stump 

Af  en  Ende  ?  aa  ja  da,  lad  gaa ; 

Jeg  kan  spinde  Dem  en,  om  De  bare  gi 'er  Tid 

En  Minut,  mens  jeg  bytter  min  Skraa. 

Jeg  var  ude  som  Baadsmand 

Om  Bord  i  en  Bark, 

Og  Kaptejnen  var  Yankee 

Og  kaldte  sig  Clark 

Eller  Clifford,  jeg  husker  ej  ret; 

Man  skal  bære  det  Navn,  som  man  bedst  passer  til, 

Og  om  Bord  hed  han  kun :  Go  ahead. 

Han  var  stiv  som  en  Stang,  han  var  haard  som  et  Jern, 

I  en  Storm  var  han  først  i  sit  Es, 

Og  han  sejled  sin  Skude  med  Dækket  i  Vand, 

Og  til  Vejrs  for  det  fuldeste  Pres. 

Han  var  Karl  for  at  sejle, 

Det  lader  jeg  gaa; 

Men  en  Skipper  skal  mer,  end  som 

Bare  gaa  paa; 

Han  skal  svare  til  Fartøj  og  Fragt. 

Og  saa  gik  det  ...  ja,  nu  skal  De  høre  hvordan. 

Da  Kaptejnen  og  jeg  havde  Vagt. 

Kaptejn,  vi  maa  mindske  I  —  Lad  staa  over  alt  I  — 

Vi  maa  mindske  l  —  Gaa  Fanden  i  Vold ; 

Du  har  bedst  af  at  lystre  den  Ordre,  Du  fik. 

Hvis  jeg  ikke  skal  gøre  Dig  kold !  — 

Og  han  tog  sin  Revolver 

Og  peged  dermed; 

Saadan  Pegen  kan  nemt  gøre 

Nogen  Fortræd, 

Og  jeg  vendte  mig  om  og  drev  væk ; 

Men  i  selv  samme  Nu  gik  vor  Stagfok  til  Søs 

Og  Topstangen  ned  paa  vort  Dæk. 

Og  i  Byger  kom  Vinden,  det  kuled,  det  røg, 

Og  en  Styrtesø  rydded  vort  Dæk, 

Og  vi  pressed  og  pressed,  og  Søen  den  stod 

I  Bjerge  om  Stævn  og  <Mn  Hæk. 

Og  Sejl  slog  vi  under, 

Og  Sejlene  gik, 

Og  Skuden  hun  hev,  til  hun 

Slagside  fik; 

Og  hvert  Raad  blev  af  Skipperen  mødt 

Med  en  Ed,  til  omsider  vi  kæntrede  laa 

Hen  ad  Vandet,  og  Skibet  var  dødt. 

Der  laa  han  og  jeg  nu  i  Søen  og  drev. 

Vi  to,  hele  Resten  var  væk. 

Vi  red  paa  en  Stang,  men  Kaptejnen  var  bleg, 

For  hans  Ryg  havde  faaet  et  Smæk. 

Han  klaged  sig  ikke, 

Han  tog  kun  min  Haand 

Og  trykked  den,  førend  han 

Opgav  sin  Aand 

Og  svandt  i  det  sydende  Skvæt; 

Og  det  sidste,  jeg  hørte,  før  Taget  han  slap, 

Det  var :  Baadsmand  —  Farvel  —  go  ahead ! 


Hen  over  en  Valplads« 

Det  var  aarle  om  Morgnen,  de  drog  fra  deres  Hjem; 

Under  Lurens  Jubeltoner  med  Lyst  gik  det  frem, 

Dugvæden  laa 

Over  Vejkantens  Straa, 

Højt  oppe  i  Luften  slog  Lærken. 

Der  faldt  blinkende  Glans  fra  Skybankens  Top, 

Solen  stod  op 

Bag  Morgenskyens  Vold, 

Forgyldte  hvert  Skjold 

Og  gnistred  i  hvert  Led  af  Pansersærken. 

Middagssolen  brændte  paa  den  smægtende  Flok ; 

De  var  nu  paa  Retræten,  de  havde  faaet  nok ; 

Langs  Vejen  de  laa, 

Stirred  mod  det  Blaa 

Og  ønsked  sig  Skyer  for  Solen. 

Skjoldene  var  buled'.  Pansersærken  smidt; 

Haardt  var  der  stridt, 

Sværdene  i  Skaar, 

Væskende  Saar 

Og  røde  Pletter  ned  ad  Vaabenkjolen. 

De  laa  til  om  Aftnen,  til  Engduggen  faldt, 

Saa  rejste  de  sig  mødige,  og  saa  blev  de  talt. 

Hælvten  var  der  ej. 

Den  var  vandret  den  Vej, 

Hvorfra  ingen  vender  mødig  tilbage. 

Mod  Solnedgangen  saa'  de  og  tænkte  paa  den  Sky 

Fra  Morgenens  Gry, 

Paa  den  skingrende  Lur, 

Paa  Pansrets  Politur,  — 

Og  Aftenskyen  hørte  deres  Klage. 


I  Paradiaet« 

Som  af  en  Febersøvn  var  Jorden  vaagnet. 
Vildt  havde  Gløden  Kæmpekroppen  hærget; 
En  Kamp  for  Livet,  hvoraf  Livet  var 
Udgaaet  sejrende  til  Slut  af  Dysten. 
Igennem  Millioner  Nætters  Øde, 
En  Gnist  i  den  uendelige  Nat 
Og  dog  en  Kæmpebrand  med  Miles  Lysning, 
Indsvøbt  i  Flammetaagers  Dampgevandt, 
Vor  stolte  Klode  havde  hvirvlet  hen. 
Gevandtet  faldt.  Det  braged  gennem  Rummet; 
Da  styrted  Vand  mod  Ild;  en  Kamp  begyndte; 
Tilbage  til  det  skjulte  drog  sig  Flammen, 
Og  atter  blussed  Kampen  op  igen. 
Og  Taagen  spredtes,  hvert  et  Brag  forstummed. 
Da  laa  der  Hav  og  Land  i  Favntag  sammen. 
Og  Solen  deres  Bryllupsdag  forkyndte. 

De  voksed  langsomt.  Tomme  kun  for  Tomme. 

Af  Havet,  som  et  dovent  Kæmpedyr, 

En  Fjældryg  hæved  sig,  snart  hist,  snart  her, 

Og  gisped  tungt  i  Gryets  svage  Skær. 

Da  krummed  sig  langs  Havets  Dybder  Kysten, 

Og,  følgende  de  rappe  Vindes  Spor, 

Der  svang  sig  op  med  lette  Slag  fra  Dalen, 

Mod  Morgenhimlen  med  et  Glædes  Gys, 

Som  den,  der  vaagner  efter  Feberdrømme, 
Højt  stræbte  Bjergets  ungdomskække  Pande. 
Og  Solen  skinned  paa  de  nye  Lande, 
Og  alle  Vinde,  vuggende  i  Kor, 
Fra  Højden  hiiste  den  opstandne  Jord. 

Der  laa  den,  dampende  af  Frugtbarheden 

Der  pibled,  spired,  mylred  af  dens  Skød ; 

Ustandset  Livets  Kilder  af  den  brød, 

Og  den  blev  smykket,  som  den  aldrig  siden 

Er  bleven  smykt  ved  nogen  Højtidsfest. 

Rundhaandet  var  den  Vært,  som  Bordet  dækked. 

Og  der  var  Rum  og  Retter  for  hver  Gæst. 

En  Strøm  af  rige  Kræfter,  rulled  Tiden 

Sin  raske  Bølgerække  Lag  paa  Lagi 

Og  over  alt,  hvor  Bølgens  Aande  rækked, 

Det  dufted  som  af  Muld  en  Foraarsdag  ... 

Der  var  saa  lunt, 'selv  der  hvor  Skyggen  faldt, 
Hvor  Kæmpebuskens  yppige  Gestalt 
For  Solen  spændte  sine  Silkeskærme. 
Der  var  et  løvindhegnet,  fredlyst  Rum, 
Og  der  var  Vinden  tavs  og  Fuglen  stum, 
Og  intet  Trin  af  Dyr  sig  turde  nærme 
Den  Plads,  som  Dyrets  Hersker  havde  søgt. 
Og  Løven  kom  med  Spring,  og  stille  stod. 
Og  trak  sig  baglænds,  skamfuld.  Fod  for  Fod 
Bort  fra  en  Lighed,  som  dens  Blik  ej  taalte ; 
Og  Antilopen  studsed,  da  den  maalte 
Sin  egen  Ynde  med,  hvad  her  den  skued :  — 
Hvor  Solen  dæmpet  gennem  Skærmen  lued, 
Paa  Blomsterbolstre,  trygt  i  Skyggen  inde, 
Laa  sovende  den  første  Mand  og  Kvinde. 

Han  drømte,  Adam.  Først  som  Barnet  drømmer, 
Om  lyse  Fnug,  som  gennem  Luften  svømmer, 
Om  Dyr,  som  kommer  kælent,  naar  man  kalder. 
Om  grønne  Enge,  Fugle  smaa  paa  Grene, 
Om  Kilder  og  om  blanke  Glimmerstene. 
Saa  standsed  Kilden.  Fuglene  fløj  bort, 
Og  Bækkens  Vande  blev  et  Bækken  sort. 
Og  underlige  Dyr  befolked  Vandet. 

Han  saa'  dem,  levende,  med  Dyndet  blandet, 
Han  saa'  dem  mylre,  fare  om  og  svømme. 
Og  Adam  skælved  let  i  sine  Drømme. 

Det  bobled  op,  og  Bækkens  Bund  sig  hæved; 
Dens  Vande  voksed,  Dyrene  med  Vandet. 
De  drev  omkring,  og  hvor  et  enkelt  landed. 
Der  krøb  det  op  og  hagede  sig  fast. 
De  rejste  sig,  og  Dyrehammen  brast. 
De  havde  Ben  og  Arme,  Brystets  Hvælv 
Og  Hoved.  Adam  gøs  og  saa'  sig  selv. 

De  maalte  stumt  hverandre;  og  saa  tog 
Den  stærkeste  fra  Jord  en  Sten  og  slog 
Den  nærmeste  for  Panden,  saa  han  segned. 
Det  var  en  Drøm.  I  Drømme  Adam  blegned. 

De  sloges  alle.  Vidt  og  bredt  der  lød 
En  Stønnen,  og  den  meldte  Saar  og  Død. 
Snart  veg  for  Køller  Stenen,  saa  kom  Buer 
Og  Pile,  Lanser,  saa  kom  Hjælm  og  Huer, 
Og  da  jo  Huen  skulde  kløves,  kom 
Et  Sværd.  De  skifted  trolig  Vaabnet  om. 
Og  stedse  hed  det :  Fælde  eller  falde ! 
Det  var  en  sælsom  Slægt.  De  sloges  alle. 
Saa  gik  de  fra  hverandre  bort  i  Flokke. 
Der  blev  lidt  Rum  og  Tid  for  andre  Sager 
End  netop  dem,  hvorved  man  Livet  tager 
Fra  den,  som  ej  kan  værge  for  sit  Liv. 

De  bygged  Bolig  for  dem  selv  og  Viv, 

De  saa'de  Korn  og  skar  det  med  en  Kniv, 

De  avled  Frugter  og  de  avled  Sønner. 

Da  steg  mod  Himlen  deres  Sang  og  Bønner, 

Og  Himlen  sendte,  som  til  Tak  for  Sangen, 

Trang,  Tvivl  og  Nød  og  Sot,  en  Slump  ad  Gangen. 

Og  Slægten  voksed,  og  dens  Nød  med  den. 
Dens  Sygdom  slog,  hvor  Sværdet  før  kun  leged, 
Dens  Pinsler  brøled,  hvor  kun  før  blev  skreget, 
Dens  Kvinder  visned,  blege  blev  dens  Mænd. 
De  jaged  i  et  Kapløb  sig  til  Døde 
Om  Rang  i  Flokken  og  om  daglig  Føde ; 

Blod  randt  i  Strømme,  bitre  Taarer  fløde, 
Og  Adam  saa*,  hvor  Hjernen  maatte  gløde, 
Hvor  Senen  maatte  spændes  over  Evne, 
Før  Munden  mættet  blev  og  Tørsten  slukket 
I  den  uhyre  Livskamps  Kæmpestævne. 
Og  Adam  hørte  raedselsslagen  Sukket, 
Som  svæved  over  Millioner  Lig 

Han  vaagned  op  af  Drømmen  med  et  Skrig, 
Og  saa*  til  Siden,  der  hvor  Eva  hvilte. 

Hun  sov.  I  Drømme  hun  til  Adam  smilte. 


Tnmeringen« 

Herolderne  ud  med  Staven  i  Vejret; 

Fanfarer;  og  Rækkerne  fremad  fo'r. 

Da  hvirvlede  Sandet  i  Støvskyer  op. 

Og  atter,  som  var  det  af  Luften  fortæret. 

Det  svandt  uden  Spor 

For  den  susende  Storm,  i  de  dundrende  Rækkers  Galop. 

De  bøjede  af,  og  de  hilste  med  Lansen; 

Trop  forbi  Trop 

Arenaen  rundt  i  to  buede  Veje ; 

Det  var  som  en  Skov,  hvor  Grenene  viftende  neje. 

Næste  Gang  gælder  det;  fast  i  Jer  Sadel, 

Frankrigs  Adel ! 

Næste  Gang  gælder  det  Dystløb^ansen. 

Den  skønneste  Dames  snehvide  Ha&nd 

Rækker  Jer,  virket  med  gyldne  Baand, 

Tapperhedskransen. 

Champfleur-de-Milan  paa  den  venstre  Fløj. 

Om  Livet  smækker,  i  Sadlen  høj. 

Slank  som  en  Kvinde. 

Visiret  er  aabent,  Du  ser  hans  Træk ; 

Hans  Blik  er  saa  frejdigt  som  Skovens  Bæk, 

Der  kruses  af  Foraarets  Vinde. 

Om  Munden  svæver  saa  fint  et  Smil, 

Og  Øjnene  sende  Dig  Pil  paa  Pil, 

Som  baade  kan  læge  og  saare. 

Han  vil  vel  Kransen  sig  kaare. 

Mandigt  er  Blikket,  men  spæd  er  den  Haand. 
Som  tvinger  den  prustende  Ganger; 
Den  fatted  vel  hellere  Harpens  Baand;  — 
Champfleur-de-Milan  er  Sanger. 

Saa  slog  de  Visiret  for  Brynene  ned, 

Og   Gangernes  Gummer  om  Bidslerne  bed ; 

Saa  red 

De  Herrer  saa  haardt  mod  hinanden. 

Da  bøjed  oppe  fra  Bænkeranden, 

Hvor  Hertugen  sad  og  Kampsenechalen, 

De  skønne  sig  frem  og  saa,  hvor  de  stred. 

Og  mangen  en  Kind  blev  blussende  hed ; 

En  Skygge  over  et  Øje  gled.  — 

Da  Rækkerne  atter  tilbage  red, 

Laa  Sangeren  ene  paa  Valen. 

De  løfted  ham  op.  Han  retted  sig  selv 
I  Vejret,  og  op  mod  Tribunens  Hvælv, 
Hvor  Sejerherreme  Kampprisen  fik, 
Han  sendte  et  eneste  Blik. 
Blegt  var  hans  Ansigt,  men  ingen  Mine 
Meldte  hans  Græmmelse,  røbed  hans  Pine; 
Stolt  gennem  Hobens  hoverende  Larm, 
Støttet  paa  trofaste  Tjeneres  Arm, 
Tilbage  til  Teltet  han  gik. 

Hans  Hjælm  var  borte,  hans  Skjold  var  taget. 

Han  bar  kun  sig  selv  og  sin  Stolthed  af  Slaget : 

Endnu  han  ejede  Sangerens  Evne, 

Harpen  han  greb  og  Strengene  slog, 

Dem  vidste  han  vel  at  føje. 

Men  den  Gang  Skumringen  Dagen  forjog, 

Da  sænked  med  Sorg  han  sit  Øje. 

Han  havde  ved  Mændenes  vilde  Stævne 

Mistet  langt  mer,  end  han  selv  turde  nævne. 

Han  sad  paa  sit  Leje,  og  Skumringen  faldt. 
Da  stod  i  hans  Teltdør  en  fremmed  Gestalt. 
„Gak  bort.  Du  Smaadreng,  Champfleur  er  ej  mer, 
Det  er  kun  en  stakkels  Sanger,  Du  ser. 
Gak  bort,  Du  Smaadreng;  hvad  vil  Du  herinde? 
Den  Ridder,  Du  søger,  vil  ikke  Du  finde ; 

Han  misted  sin  Hjælm,  dens  prunkende  Fjer, 
Han  misted  sin  Dame.  Champfleur  er  ej  mer !' 

Da  kasted  den  fremmede  Kappen  og  skred 

Hen  til  hans  Leje  og  bøjed  sig  ned ; 

To  Skælmer  kigged  af  Øjnene  ud, 

Og  Røsten  lød  fra  en  Kvinde : 

„Min  Ridder,  I  brede  mig  ud  Eders  Skrud. 

En  Slagsbroder  søger  jeg  ikke  herinde; 

Og  var  I  saa  stærk  som  den  vilde  Stud, 

I  skulde  mig  aldrig  vinde. 

Ved  Kampen  delte  jeg  Kransene  ud ; 

Her  vil  en  Fletning  jeg  binde. 

En  Ridder  i  Rustning  er  stolt  og  skøn, 

Men  Sangeren  større.  Og  her  er  hans  Løn  !*" 


Rødhuder. 


Hvor  alt  dog  omkring  mig  er  stille, 
Som  Vand,  der  er  gaaet  af  Kog  I 
Min  Tekedel  standsed  sin  Trille, 
Den  løfter  ej  længer  sit  Laag; 
Det  bruser  ej  længer  omkring  mig 
I  Lidenskabernes  Sprog. 
Jeg  skruer  min  Lampe  i  Vejret 
Og  tager  mig  frem  en  Bog. 

Jeg  læser  ved  Lampen  silde. 
Her  i  min  huslige  Krog, 
Om  de  amerikanske  Vilde 
En  meget  belærende  Bog; 
Hvorledes  den  mægtige  røde 
Stammes  fordums  Bestand 
Er  jaget  omtrent  til  Døde 
Af  Østens  den  hvide  Mand. 

I  Østens  de  frie  Stater 
Er  Mændene  Jern  og  Staal ; 
Med  Whisky  og  Pest  og  Soldater 
Forfølge  de  deres  Maal ; 
Langt  imod  Vest  er  de  drevne, 
De  Røde,  til  fjerneste  Krog,  — 
Men  i  Østen  er  Børnene  blevne ; 
De  skiftede  Klæder  og  Sprog. 


De  unge  Rødhuder  lærte, 
—  De  nemmede  hurtigt  og  let  — 
At  Fædrene  kun  sig  fortærte 
I  Kampen  mod  Tidsaandens  Ret; 
Saa  graved  de  ned  Tomahawken 
Og  jævnede  Krigsstiens  Spor, 
Og  saa  blev  de  døbt  i  en  Kirke 
Og  ansatte  paa  et  Kontor. 

Det  er  ikke  længer  den  Race, 
Som  Stude  fra  Naboen  stjal ; 
De  lærte  sig  snart  det  Lovbud : 
Vil  Du  have  en  Stud,  saa  betal  1 
De  huser  ej  længer  i  Wigwam, 
De  bor  paa  en  tredje  Sal 
Og  gifter  sig  med  en  Datter 
Af  den  forrige  Principal.  — 

Saa  kommer  en  Dag  —  en  Vaardag 

Med  Pust  i  Kontoret  ind. 

Hvad  er  der  paa  Færde?  hvad  Abt> 

sag 
At  blive  saa  ilter  i  Sind  ? 
Den  unge  Forretningsmand  kyler 
Sin  Pen,  som  om  Skaftet  var  Ild, 
Og  rejser  sig  op  og  hyler.  — 
Han  er  Rødhud  igen,  han  er  Vild. 

Derhjemme  ved  Suppen  venter 
Hans  Kone  og  Børnene  med. 
Men  Iltoget  buldrer  og  jager 
Mod  Vesten  af  Sted,  af  Sted. 
Paa  sidste  Station,  hvor  kun  øde 
Heder  og  Skov  er  at  se, 
Der  kravler  et  Par  Dusin  „Røde" 
Ud  af  en  Pulmanns-Kupé. 

Det   er    Købmænd    og   Handels- 
betjente, 
Læger,  en  Skrædder,  en  Smed, 
Kunstnere,  ej  ubekendte  — 
De  er  alle  kommen  paa  Gled ; 
De  har  Borgerskab  alle  derhjemme. 
Er  „agtede** ,  hver  i  sin  Stand ; 
De  har  lyttet  til  Foraarets  Stemme  - 
De  er  Børn  af  den  „røde  Mand** . 

Undervejs  har  de  skilt  sig  ved  Frak- 
ken, 
Deres  Vest  gik  den  samme  Vej, 
De  har  flænget  Skjorten  i  Nakken, 


Saa  hindres  Bevægelsen  ej; 
De  har  raget  Kinden  og  Hagen, 
De  har  malt  sig  med  Okkersten ; 
En  Bøffelhud  slubrer  om  Bagen 
Og  „Moccasins**  om  deres  Ben. 

Der  staar  de,  hver  med  sin  Vadsæk, 
Som  gemmer  den  gamle  Ham ; 
De  ligner  Ulven,  som  stikker 
Til  Skovs  med  det  slagtede  Lam. 
De  løfter  et  Skrig,  et  Krigsskrig, 
Mens  Dampvognens  Pibe  gi*er  Ild ; 
Saa  lader  de  staa  over  Marken 
Ad  Heden  og  Skovene  til. 

I  Jernvejstoget  man  undres. 
Man  spørger,  forlanger  Besked, 
Vil  vide,  om  Fanden  dem  plager, 
Og  hvad  disse  Fyre  vel  hed? 
Men  Konduktøren  for  Toget 
Gaar  rolig  langs  Rækkerne  hen : 
Betyder  slet  ikke  noget. 
De  kommer  snart  hjem  igen  I 


Arc  de  Triomphe  de  l'Étoile. 


Pirla.  Januar  1877. 


Jeg  kløved  den  brusende  Menneskeflod 
Vel  en  Mil  eller  saa,  for  at  se 
Den  mægtige  Bue,  der  løfter  sig  mod 
Avenue  de  la  grande  Armée. 
Jeg  læste  paa  Muren  de  hundrede  Navne ; 
De  sad  der  som  Valpladsens  mættede  Ravne ; 
De  havde  nok  skreget  sig  hæse. 
Som  Ugler  de  nu  med  Næbene  hang 
Og  aabned  kun  Øjet  en  sjælden  Gang, 
Og  rokked  i  Takt  til  den  dæmpede  Klang 
Fra  Rudes  Marseillaise. 

Den  dæmpede  Klang  fra  det  stolte  Værk, 
Som  en  Kunstner  i  Stenen  har  skabt  I  — 
Hvad  Nytte,  om  Tonen  i   Stenen  var  stærk, 
Naar  Folket  sin  Stemme  har  tabt? 

Der  staar  jo  en  Gruppe  ved  Operahuset, 
Af  Dans  og  af  Vin  i  en  Hvirvel  beruset, 
Med  Stemmer,  som  Evoé  hvæse. 
Der  udenfor  Templet  et  phallisk  Kuld; 
Derinde  Præstinder,  som  synge  for  Guld, 
Mens  Scenen  af  nøgne  Mænader  er  fuld, 
En  Meyerbeersck  Marseiilaise. 

Triumfernes  straalende  Stjerneport, 
Du  har  staaet  en  bitter  Dag; 
Hvi  styrted  Du  ikke  tilintetgjort 
Ned  over  de  vajende  Flag? 
De  sorte  Ørne  med  Kejserkroner, 
De  skingre  i  Øret  med  skærende  Toner ; 
Du  hører  Trompeterne  blæse. 
Den  fremmede  Hær  med  de  blonde  Mænd, 
Den  kullede  Greve  i  Spidsen  for  dent  — 
Og  atter  og  atter  og  om  igen : 
den  preussiske  Marseiilaise. 

Du  grunder  vel   over  en  lysende  Dag, 
Hvor  den  kommende  Slægt  skal  se 
Med  Franskmænd  fyldt,  under  trefarvet  Flag, 
Avenue  de  la  grande  Armée ; 
Hvor  Stenen  med  alle  de  stolte  Navne 
Skal  skrige  saa  lydt  som  Sejerens  Ravne, 
Med  Toner,  som  ikke  er  hæse ; 
Hvor  Ungdommen,  rødkindet,  hærdet  og  haard. 
Mod  Grænsen  igennem  Triumfbuen  gaar. 
Mens  jublende  lydt  imod  Hvælvingen  slaar 
Den  franske  Marseiilaise. 

Men  stirrer  Du  da  paa  det  fylkede  Tog 
Med  Forventningens  funklende  Blik, 
Saa  giv  dem  paa  Vejen  et  Kærnesprog, 
Som  selv  Du  af  Rude  det  flk. 
nRevanche**  alene  kan  lidet  mægte. 
Den  tager  de  raaeste  Lanseknægte. 
Lad  dem  i  Marmoret  læse 
Et  Lovbud  om  Menneskets  Ære  og  Ret, 
Og  lad  dem  saa  gaa  over  Grænsen  med  det 
Og  synge  paa  hver  en  erobret  Plet 
Den  store  Marseiilaise ! 

CORDELIA 

Pftatag  bedre  Klcder: 
Den  Dnixt,  Da  bører,  er  et  Sergemlnde 
om  hine.  onde  Timer.   Leg  den  if  I 

Kong  Leir.  4.  Aet,  7. Scene. 


SANGE  TIL  EN  SØSTER 

Indgang. 


Vidt  har  jeg  flakket  i  Verden, 
Her  fæsted  sig  træt  min  Fod ; 
At  tidt  man  sig  taber  derude, 
Først  ret  jeg  hos  Dig  forstod. 
Og  tog  jeg  paa  Verdens  Scene 
Det  glimrende  Flitter  for  Guld : 
Hos  Dig  har  jeg  fundet  det  rene 
Metal  i  den  hjemlige  Muld. 

Her  staar  Du  med  Cifre  skrevet. 
Af  Guld  har  jeg  hugget  dit  Navn 
Og  sat  Dig  en  Støtte  paa  Stedet, 
Hvor  Baaden  er  kommet  i  Havn. 


Lad  Skumring  og  Taager  saa  falde : 
Paa  Sangens  Bautasten 
Staar  luende  lys  for  alle 
Bogstaven  pur  og  ren. 

leg  rejser  Dig  denne  Støtte, 
Dens  Grund  er  mit  Hjertes  Muld ; 
Skyer  kan  sløre  dens  Tinde, 
Men  Navnet  straaler  i  Guld. 
Og  glimred  min  Kunst  end  ofte 
Mig  selv  og  min  Sang  til  Men : 
Her  var  min  Sang  i  Kofte, 
Da  den  rejste  Dig  denne  Sten. 


1. 
Jeg  lægger  alting  for  din  Fod : 
Mit  stærke  Haab,  mit  stolte  Mod 
Og  min  Erfaring  fra  de  strenge  Dage. 
Jeg  lagde  alting  i  mit  Spil, 
Du  føjed  al  din  Ømhed  til ; 
Jeg  lægger  Lyren  for  din  Fod  — 
I  den  er  Du ;  jeg  har  ej  mer  tilbage. 

Bed  mig  ej  glemme,  hvad  jeg  led, 
Da  ene  jeg  mod  alle  stred. 
De  har  i  Lyren  deres  Flænger  skaaren. 
Dens  Glans  for  stærkt  i  Øjet  skar ; 
Men  Tonen,  som  dens  Strenge  bar, 
Den  var  for  højt  for  deres  Knive  baaren. 

Den  fo'r  i  Vejret  som  en  Fugl, 
Da  de  faldt  over  Redens  Skjul, 
Da  deres  Knive  strejf  ed  Vingefjeren. 
Jeg  greb  til  Siden,  drog  mit  Sværd ; 

Det  var  dog  vel  en  Prøve  værd, 

Hvem  der  gik  af  med  Sejren  eller  Æren. 

Du  drog  mit  Værge  varsomt  væk, 

Min  Heftighed  Dig  voldte  Skræk : 

Husk,  Du  har  ikke  Ret ;  husk,  Du  har  fejlet ! 

Jeg  slap  og  saa'  i  Luften  op; 

Højt  under  Skyens  Solskinstop 

Paa  Flugt  mod  Syd  en  Skare  Fugle  sejled.  — 

Jeg  lægger  alting  for  din  Fod. 

Nu  skal  vi  prøve  Haab  og  Mod 

Og  min  Erfaring  fra  de  strenge  Dage. 

Jeg  fulgte  gerne  Fuglens  Vej.  — 

Jeg  bliver  her ;  jeg  fiygter  ej ; 

Jeg  kæmper  her,  hvor  Slaget  stod,  — 

Saa  lad  os  se,  hvor  langt  der  er  tilbage  I 


2. 


Rundt  omkring  ved  Søen 
Stritter  Sivets  Ringmur; 

Hælvten  ligger  fældet 
I  lange  gule  Rør. 
Gule  Rør  som  Lanser, 
Knækkede  Fanestager  — 

Ak,  hvor  er  Standarten, 
Silken  fra  før? 


Stridsmænd  komme  langvejs 
Fra  med  kostbart  Bytte, 

Hugge  Lansestagen 
Mellem  de  gule  Rør, 
Kende  saa  mange  Viser 
Om  knækkede  Bannerstager 

Ingen  om  Standarten, 
Silken  fra  før. 


Mosesækken  gynger; 

Blankt  Vand  under  Dækket ; 
Aaen  tømmer  Kruset 

I  Søens  dybe  Kar ; 

Kan  ej  tømme  Kruset, 

Kan  ikke  Søen  fylde  — 

Her  har  Tove  levet. 
Den  Tove,  som  var. 


Jægerfoden  gynger 
Over  Hængesækken, 

Under  Aftenvinden 
Skovsøens  Glar. 
Jægerbuen  spændes 
Imod  de  øde  Skove  — > 

Det  var,  det  var  mod  Tove,. 
Det  Pileskud  bar. 

3. 


Jeg  hører  i  Natten 
Fra  stille  Skove 
Et  Raab,  som  af :  hjælp  mig, 
Min  Gudl 

Jeg  rejser  mig,  lytter, 
Kan  ikke  sove, 
Jeg  kaldes,  jeg  kommer 
Derud. 

Jeg  vækker  i  Natten 
De  slumrende  Skove 
Med  hviskende  Stemme: 
Hvem  der? 
I  Natten  med  Ret  til 
At  tie  og  sove, 
Staar  søvntunge  Buske 
Og  Trær. 


Jeg  ængstes,  som  var  det 
For  meget  at  vove, 
Jeg  løfter  min  Stemme : 
Hvem  der? 

Jeg  lytter.  Fra  søvntunge, 
Slumrende  Skove 
Spørger  mig  Ekko: 
Hvem  der? 

Jeg  lier  i  Natten 
Fra  stille  Skove, 
Jeg  grubler,  jeg  grunder; 
Min  Gud! 

Jeg  lægger  mig,  lytter. 
Kan  ikke  sove. 
Hvem  er  jeg?  hvordan  ser 
Jeg  ud? 


4. 
Jeg  hører  dem  alle  sige 
—  Og  Folk,  som  studered  det  rette  — 
At  Livet  ej  slukkes  med  Læbens  Pust, 
At  der  er  et  Liv  efter  dette. 
Jeg  vilde  saa  gerne  vide  Besked 
Om,  hvor  det  var  henne  og  hvad  det  hed, 
Jeg  vilde  saa  grumme  nødig 
Lide,  hvad  hidtil  jeg  led. 

Jeg  ved  kun,  at  jeg  er  mødig, 

At  Byrden  tynger  min  Skulder, 

At  spændt  jeg  betragted  det  Tæmingkast, 

Som  Haanden  paa  Bordet  ruller. 

Jeg  saa'  efter  Øjnene  et  efter  et. 

Med  Panden  i  Sved  og  med  Brystet  hedt ; 

Jeg  har  efter  „højest'  Tærning** 

Fortvivlet  paa  Bordet  ledt. 

Jeg  kunde  dog  ende  min  Gerning. 

Det  lidet,  jeg  hidtil  mægted. 

Det  var  dog  vel  nok  for  at  hævde  den  Plads, 

Som  ingen  mig  hidtil  nægted. 

Drachmann :  Samlede  Skrifter,  4de  Bind 

Men  saa  kommer  Tankernes  hvad  og  hvor? 
Naar  Gæsten  drager  af  Værtens  Gaard, 
Han  vii  dog  saa  gerne  vide 
Den  Vandring,  som  forestaar. 

Ja,  havde  jeg  Dig  ved  min  Side, 
Saa  drog  jeg  i  Natten  den  sorte, 
Som  Sejerherre  med  klingende  Spil, 
Ud  ad  de  videste  Porte. 
Om  ogsaa  Fanfaren  standsed  og  gik 
Over  til  skingrende  Pibers  Musik, 
Hvad  gjorde  det,  naar  ved  din  Side 
Med  stormende  Hjerte  jeg  gik? 


5. 
Kan  I  vel  give  mig  gode  Raad, 
Husraad,  saadan  som  vore  Fædre 
Brugte  dem  I  Nu  har  vi  Videnskabsmænd. 
Mon  de  kan  hjælpe  os  bedre  ? 

En  kraftig  Arm  og  en  senet  Ryg ; 

Den  maatte  vel  bære  det  djærve  Tryk 

Af  Brøde  saavel  som  af  Storværk. 

De  trængte  ej  férst  til  en  skreven  Etik, 

Til  Stiver  og  Støtter  af  Ordværk. 

Store  i  Dyder,  store  i  Fejl, 

Modet  spændt  som  et  Langskibs  Sejl, 

Brystet  aabent  for  Vinden, 

Med  aabne  Vunder  til  Valhal  de  gik. 

Og  med  Odins  Spydsod  i  Kinden. 

Kan  I  vel  sige  mig  gode  Raad ; 
Har  I  monstro  dem  bedre 
End  dem,  som  de  gamle  Fædre 
Brugte  mod  Livets  Brod? 


6. 
Jeg  tænkte  at  træde  i  Kirken  ind, 
Hvor  Sjælemesser  blev  sunget. 
Hvor  Ruderne  blomstred  i  Solens  Skin, 
Og  Røgelsekarret  blev  svunget. 

Der  slog  med  et  fra  de  tidligste  Aar 
En  Længsel  min  Sjæl  i  Møde ; 
Jeg  tænkte  at  læge  de  friske  Saar 
Ved  en  Andagtsstund  hos  de  døde. 

Men  Døden  var  klædt  i  saa  broget  en  Dragt, 
Jeg  kunde  ej  kende  dens  Mærker ; 
Jeg  gøs  for  den  Længsel,  som  havde  mig  bragt 
Ind  blandt  de  syngende  Klerker. 

Ud  paa  Gaden !  fra  Hvælvingen  ud  l 
Lad  Røgelsen  blive  derinde. 
Søger  sig  Menneskets  Længsel  en  Gud, 
I  Hjertet  den  vil  ham  vel  Rnde. 

Hvor  Hjerterne  bløder,  hvor  Hjerterne  slaar 
Samdrægtig  i  Fejl  og  Forsoning, 
Der  hilses  ej  Guden  fra  Korset  i  Gaar 
I  Dag  med  tredobbelt  Kroning. 

Der  bløder  han  stedse,  og  stedse  han  staar 
Bespottet,  med  bundne  Hænder;  — 
Og  en  af  Mængden  til  Guden  gaar 
Og  sig  selv  i  Mesteren  kender. 


7. 
Misund  mig  ej  den  Krans,  jeg  vandt, 
Ej  Ærens  mørkegrønne  Vedbendblade; 
Paa  alfar  Vej  jeg  den  ej  fandt. 
Ej  i  en  Bod  til  Fals  ved  aaben  Gade. 
Jeg  skar  min  Haand  med  Rift  ved  Rift, 
Da  sammen  jeg  mig  selv  dens  Blade  plukked ; 
Det  var  ej  nogen  „stor"  Bedrift, 
Jeg  vandt  den  for  et  lille  Skrift ; 
Det  stilled  mangens  Tørst  —  min  blev  ej  slukket. 

Jeg  bløder  end  af  dybe  Saar, 

Som  stammer  fra  den  Krans,  I  mig  misunder ; 

Jeg  fandt  et  Folk,  hvis  gode  Kaar 

Ej  dækker  over  Huldets  skjulte  Vunder, 

Jeg  fandt  et  Folk,  saa  lidet  skabt 

Til  at  oprette,  hvad  det  fik  skamferet. 

Til  Bod  for  alt,  hvad  der  gik  tabt ; 

Det  Folk  har  glemt,  at  Tiden  rapt 

Løb  fra  det,  mens  det  selv  sig  applaudered. 

Jeg  fandt  det  Folk,  jeg  havde  glemt, 

Og  ved  dets  Hjertepulse  spændt  jeg  lytted. 

Ak,  hvad  jeg  hørte,  har  mig  skræmt. 

Mit  Øre  gerne  jeg  mod  Eders  bytted. 

Jert  Øre  Rnder  alt  saa  sandt 

Og  skønt,  med  Fremtidsluft  i  Danmarks  Have ; 

Mit  Øre  Tegn  paa  Tæring  fandt. 

Misund  mig  ej  den  Krans,  jeg  vandt, 

Den  plukked  jeg  paa  Eders  egne  Grave. 


8. 
Min  Kraft  er  brudt.  Hvem  bygger  atter  op? 
Aa,  bygge  gør  enhver  i  disse  Tider, 
Og  Direktøren  strunk  i  Spidsen  rider, 
En  Humlebi  for  Arbejdssværmens  Trop. 

Jeg  river  ned  mit  Værk.  De  bygger  op. 
Og  er  saa  runde,  veltilfredse,  glade ; 
Jeg  bliver  hjertesyg  paa  aaben  Gade, 
Hver  Gang  jeg  møder  Humlens  vævre  Krop. 

Godmorgen,  Humlebil  —  Ih  hvad.  Godmorgen, 
Hr.  Gedehams;  hvorfor  saa  tør  og  prikken, 
Hvorfor  ej  mindre  stor  og  mindre  stikken?  — 

Hvorfor?  har  Du  da  aldrig  kendt  til  Sorgen?  — 

Jo  Gudbevares,  men  der  er  jo  Honning, 

Og  jeg  skal  ud  til  Middag  hos  min  Dronning ! 


9. 

Vi  lo  jo  før  saa  længe.  Der  sætter  vi  os  stille 

Og  spandt  paa  Glædens  Traad,  I  Skyggen  paa  en  Bænk, 

Nu  kan  vi  sagtens  trænge  Hvor  Solens  Straaler  spille 

En  Smule  til  Graad ;  Med  tavlede  Stænk. 

Naar  Graaden  saa  er  standset,  At  sidde  selv  i  Skyggen 

Saa  gaar  vi  ud  og  ser  Og  se,  hvor  Solen  ler, 

Paa  Stedet,  hvor  vi  dansed ;  At  glæde  os  ved  Lykken, 

Der  danser  vi  ej  mer.  Som  var.  Hvad  vil  vi  mer  t 

Foroven  skærmer  Løvet 
Mod  altfor  megen  Sol, 
Forneden  tegner  Støvet 
En  lysblomstret  Kjol! 


I  Kjolen  har  Du  danset. 
Paa  Blomsten  har  Du  grædt; 
Men  Leg  og  Graad  er  standset, 
Nu  er  mit  Hjerte  let. 


10. 


Hvorfor  vække  disse  Minder? 
Lad  dem  fare  over  Sø, 
Lad  dem,  lig  den  Røg,  som  svin- 
der, 
Vifte,  dale  ned  og  dø. 
Røgen  er  til  Ilden  bunden. 
Ak,  som  Mindet  til  min  Fejl, 
Men  ,hvor  Striben  er  forsvunden, 
Toner  højt  mod  Aftenstunden 
Haabets  solbelyste  Sejl. 


Se  det  nærmer  sig.  Nu  kaster 
Skibet  Anker  under  0, 
Peger  med  de  slanke  Master 
Lodret  i  den  blanke  Sø. 


Aftengiøden  langs  dets  Stævne 
Spiller  over  Skrogets  Bul ; 
Haabet  selv  har  ringe  Evne, 
Ejer  ingen  Glans  at  nævne, 
Laaner  alt  fra  Solens  Guld. 

Hvorfor  vække  bitre  Minder? 
Lad  os  sejle  over  Sø; 
Haabets  Færgebaad  forbinder 
Mindets  Strand  med  Drømmens 

0. 
Kun  i  Drømmen  er  der  Hvile, 
Som  der  er  i  Aftnen  Trøst ; 
Lad  mod  Sol  og  Haab  os  ile, 
Hvor  de  gyldne  Skyer  smile. 
Mod  en  ny  og  bedre  Kyst  l 


11. 


Der  spilles  et  dundrende  Stykke 
Paa  Verdensteatrets  Scene ; 
Her  fra  min  Krog,  alene. 
Jeg  følger  Tæppernes  Fald, 
leg  hører  Heltens  Tirader 
Som  enPlaskregns  larmendeSkrald 
Og  Tordnen  fra  Kobberplader 
Som  Hestetrampen  i  Stald. 

Der  brøles  fra  Galleriet, 
Der  klappes  fra  første  Parket, 
Der  kastes  fra  Diplomatiet 
Paa  Scenen  en  kostbar  Buket ; 


Og  Helten  standser  og  bukker 
Og  farer  i  Teksten  fort. 
Imedens  Statisterne  dukker 
I  Baggrunden  listende  bort. 

Paa  Verdensteatrets  Scene 
Der  vindes  Blomster  og  Pris 
Og  Ros  i  det  næste  Morgen- 
Numer  af  Dagens  Avis. 
I  hele  den  vide  Verden 
Ej  ringeste  Trøst  er  skabt 
For  den,  som  i  Kampen  med  Verden 
Sig  selv  har  i  Kampen  tabt. 

12. 

Jeg  hørte  —  jeg  laa  selv  og  blødte  ved  Siden 
Af  Vejen  —  de  kommende  Trin  af  et  Tog. 
Til  Trommernes  Takt  med  Trofæer  fra  Striden 
Forbi  mig  mod  kommende  Kampe  de  drog. 

Med  flammende  Kinder,  med  flagrende  Faner, 
Trods  Saar  og  trods  Smerter  de  drog  deres  Gang ; 
Fra  synkende  Bavner  mod  lysende  Baner 
Til  Trommernes  Takt  de  marchered  og  sang : 

„Vi  hilser  det  ny  under  Tak  for  det  gamle, 
Vi  ofrer  det  gamle  som  Bod  for  det  ny ; 
Med  Ungdom  i  Spidsen  vort  Tog  skal  sig  samle 
Og  tælle  hver  Alder  fra  Land  og  fra  By. 

„Vi  fordrer  os  Vejen  helt  over  til  Siden ; 
Vig  Plads,  eller  følg  med  vort  fylkede  Tog. 
Din  Klage  er  enkelt,  den  rører  ej  Striden, 
Den  har  ej  Gehør,  hvor  de  kommende  drog!*"  — 

Jeg  veg,  og  jeg  saa'  mod  de  flagrende  Faner ; 
Saa  gik  jeg  bagefter  min  ensonmie  Gang. 
Det  lysned  forud  mod  de  gryende  Baner; 
Jeg  gik  efter  Lyset.  Jeg  tav,  og  de  sang. 


13. 
Din  Guddom  steg  fra  Piedestalen  ned 
Og  satte  sig  til  Bords  og  aad  og  drak 
Med  Per  og  Povl,  og  lo  og  kom  i  Snak 
Endog  med  Ternen,  som  gik  om  og  skænked. 
Af  Marmor  stod  han  før  saa  stolt  i  Lunden. 
Ak,  tænkte  Du,  da  Gudens  Spøg  Dig  krænked, 
Saa  var  det  usandt  med  hans  Herlighed, 
Her  har  sin  rette  Tumleplads  han  funden !  — 

Vær  rolig  Du,  som  har  i  Gave  bragt 
Din  hele  Tro  og  Tillid  for  hans  Fod ; 
Hvis  Du  ser  efter  der,  hvor  Guden  stod, 
Saa  vil  Du  flnde  ham,  som  før,  paa  Pladsen. 
Hvad  var  en  Gud,  om  Piedestalen  skulde 
—  Kun  den  alene  —  skille  ham  fra  Massen? 

Den  Drik,  som  spildtes,  pletter  ej  hans  Dragt ; 
Paa  Marmor  bider  Tiden  kun  —  og  Kulde. 


14, 
Jeg  takker  Eder,  I  kære  Venner, 
At  I  stod  hos  mig,  dengang  det  kneb ; 
Jeg  takker  alle  de  kære  Hænder 
For  Trykket,  hvormed  min  Haand  de  greb ; 
Jeg  skal  ej  glemme  Familjeblikket, 
De  Taarer,  Øjet  mig  nægted  ej ; 

Mig  var  beskikket 

En  domfældts  Vej; 

Frifinder-Blikket 

Jeg  glemmer  ej. 

Jeg  er  saa  rørt,  at  for  Skælven  næppe 

Jeg  kan  Jer  sende  min  Afskedstak  . . . 

Titusind  udsøgte  Bambuskæppe 

Og  en  Kantate  af  Av  og  Ak ! 

Hvis  end  som  Skyldner  I  mig  betragter 

—  Man  kan  dog  drive  sin  Skyld  for  vidt  — : 

Gentag  hvad  sagt  er. 

Gentag  det  frit  I 

O  jeg  foragter 

Jer.  Vi  er  kvit. 


15. 


Tag  imod  mig,  tag  imod  mig. 
Se,  jeg  kommer  for  din  Fod ; 
De  forlod  mig,  Du  forstod  mig, 
Du  gav  Kraft  mit  sunkne  Mod. 
Alle  skød  de  paa  der  bagved, 
Spaaed  højt  mit  nære  Fald ; 
Du  gav  Styrke  af  din  Svaghed 
I  det  Mod,  som  sejre  skal. 


Men  før  mine  Stridsmænd  atter 
Føres  skal  i  Rækker  frem, 
Dine  Hænder  ømt  jeg  fatter 
Og  med  Kys  bedækker  dem ; 
Og  jeg  svinger  mig  af  Sadlen, 
Og  jeg  knæler  for  din  Fod. 
Lad  kun  Hoben  raabe  I  Adlen 
Den  er  her;  vi  er  dens  Blod. 


16. 
Kun  trofast  Kærlighed  udslette  kan 
Den  rustne  Rand, 
Som  over  Vaabenskjoldet  her  er  faldet. 


276 


DØGNETS   PSALMBR 


Nuvel,  som  Stridsmand  griber  Skjoldet  jeg ; 
For  trofast  Kærlighed,  mod  dem,  for  Dig, 
Jeg  gaar  i  Kampen  ud,  hvor  jeg  er  kaldet. 

For  hvert  et  Hug,  som  mærker  Skjoldets  Rand, 
Mand  imod  Mand, 

Jeg  drejer  Skjoldet  og  gaar  fort  i  Striden. 
Den  jernbeslagne  Skærm  gi*r  frejdig  Klang, 
Jeg  skifter  Hug  og  stemmer  op  min  Sang ;  — 
Og  Rusten  gaar  vel  af  en  Gang  med  Tiden. 


17, 


Lad  Tiden  gaa,  lad  Tiden  gaa  I 

Ak,  min  tabte  Lykke, 

Hvi  kunde  jeg  dog  ej  forstaa 

Saa  let  et  Regnestykke? 

Af  Uret  vokser  Ufred  frem. 

Og  skal  man  bygge  der  sit  Hjem 

Og  rejse  sig  sin  Lykke, 

Saa  maa  der  skæres  breden  Rem 

Af  vore  egne  Rygge. 


Jeg  lægger  mig  i  Linen  frem, 
Som  Hesten,  naar  den  strider, 
Mens  Skæbnen  med  sin  Kørerem 
Hudfletter  mine  Sider. 


Paa  Bukken  stolt  ad  Vejen  hen 
Jeg  hilste  forhen  Ven  og  Ven ; 
Da  var  det  glade  Tider. 
Jeg  tabte  Tøjlen.  Under  den 
Jeg  selv  for  Læsset  strider. 

Lad  Tiden  gaa,  lad  Tiden  gaa  l 
Jeg  trækker  Sten  til  Huse ; 
I  Lykkens  Sol,  jeg  kan  forstaa 
Man  tør  sig  ej  beruse. 
Lad  Tiden  gaa;  det  gaat  vel  frem; 
Og  har  jeg  bygget  op  mit  Hjem 
Og  rejst  min  tabte  Lykke, 
Saa  hænger  jeg  min  Kørerem 
Paa  Væggen  som  et  Smykke. 


AF  R^JSEPOSTILLEN 


1. 

Der  laa  den  og  lod  sig  af  Solen  beskinne, 

Vejen  derop  imod  Bjergets  Tinde ; 

De  svinged  deroppe  med  Huer  og  Hatte, 
Knap  kunde  Vandreren  fatte. 
At  det  var  ham  selv  det  gjaldt. 

Der  var  flagrende  Faner  og  Grønt  og  Baand ; 

Hvad  Under,  om  Vandreren  strakte  sin  Haand 

Jublende  op  imod  Kransen,  som  vinked, 

Lavrernes  fristende  Gren  ? 

Saa  tav  de  —  paa  Tavsheden  fulgte  en  Sten, 
Flere,  en  formelig  Regn,  som  faldt ; 
Og  Vandreren  standsed  og  tog  til  sit  Ben, 
Og  ned  over  Bjerget  han  hinked. 

Er  det  et  Sinal,  spurgte  han  sig. 

Hvor  Loven  paa  Sten  man  skriver? 

Er  det  Forsynet  selv,  som  sidder  deroppe 

Og  Ordrer  sit  Ombud  giver? 

Er  det  den  store  Retfærdigheds  Lyn, 

Som  flammer  bag  Skyer  sorte 

Ned  fra  de  vrede  Bryn  ? 

Eller  er  det  kun  Dommerens  Skriver, 

Som,  medens  Herren  er  borte, 

Med  Stumper  af  Tavlerne  hiver?  —  


Maaske  har  jeg  fortnet  min  Vandrings  Gang 
Lidt  hastig,  —  nuvel  da,  jeg  beder 
Herren  deroppe,  at  høre  min  Sang; 
Den  er  vendt  imod  ham,  ej  mod  Eder. 
Saa  sandt  som  min  egen  Svaghed  og  Brist 
Jeg  kender  til  Punkt  og  Prikke, 
Jeg  føler  det  Stenkast  som  „Tak  for  sidst*" .  — 
Som  andet  jeg  føler  det  ikke. 

Der  løber  i  Sangerens  hastige  Blod 

Saa  stridende  Strømme  tilsammen ; 

Det  er  let  nok  at  vise  hans  Overmod, 

Men  Modet  er  Ord  af  den  samme  Rod, 

Og  et  maa  man  lade,  at  stedse  jeg  stod 

Tæt  op  ad  Offerflammen. 

Jeg  kasted  mit  Ved  paa  den  blussende  Ild, 

Jeg  har  ikke  skaanet  mit  Brænde, 

Det  maa  jeg  vel  selv  bekende ; 

Og  gjorde  end  Varmen  mig  stundom  vild 

Og  jaged  mig  Blodet  til  Panden : 

Naar  Hjertet  er  ungt,  saa  er  Luen  paa  Spil ; 

Skæld  kun  paa  Varmen,  saa  meget  I  vil, 

Den  flk  dog  ikke  Bugt  med  Forstanden. 

Et  flk  i  Panden  jeg  banket  mig  ind 
Ved  denne  Hagel  af  Stene : 
At  den,  som  sejler  mod  Strøm  og  Vind, 
Han  sejler  bestandig  ålene. 

Trods  Hjertet,  som  luer,  trods  Barmen,  som  slaar 

Om  Kap  med  de  havfødte  Bølger, 

Kun  jævnt  paa  sin  Vandring  han  Maalet  naar ; 

Et  Spring  kan  ha  standsende  Følger. 

Det  lærte  I  nylig  den  Vandringsmand 

Paa  Solskinsvejen  mod  Lykken : 

At  dæmpe  sin  Lue  og  lære  Forstand 

Af  dem,  som  fægter  fra  Skyggen. 

Og  det  er  min  Tak,  og  det  er  mit  Ord 
Til  Skriverkarlenes  samtlige  Kor, 
Som  gav  mig  saa  grundig  Lektionen.  — 
Mod  ham,  som  oppe  paa  Toppen  bor, 
Mod  Hjerternes  Herre,  paa  hvem  jeg  tror. 
Mod  Mesteren,  hvorpaa  min  Kunst  beror, 
Nedstemmer  jeg  ydmyg  Tonen. 


2. 
Sig,  husker  Du,  der  var  en  Mand, 
Med  brunrød  Kind, 
Med  klare  Øjnes  stærke  Brand 
Og  større  Hjerte  end  Forstand, 
Med  Fejl  —  o  ja,  hvem  har  ej  dem  ?  — 
Men  ærlig  Trit  i  Skoen  frem ; 
Han  vilde  bygge  sig  et  Hjem, 
Han  satte  alt  paa  Værket  ind,  — 
Sig,  husker  Du,  der  var  en  Mand 
Saa  tillidsfuld  i  Sind? 

Nu  kommer  han  fra  Værket  hjem 
Med  blegnet  Kind ; 

Han  gik  —  maaske  —  for  lige  frem, 
Saa  snubled  han ;  der  er  jo  dem. 
Som  bedre  denne  Kunst  forstaar 
At  gaa,  hvor  Vejen  Bugter  slaar. 
En  afbrændt  Tomt  er  nu  hans  Gaard, 
Forkullet  er  hans  eget  Sind,  — 
Han  satte  altfor  meget 
Paa  altfor  lidet  ind. 

3. 

Hun  var  for  ringe  til  at  fatte 
Den  Aand,  som  sled  i  hendes  Aag ; 
Men  til  at  dele  alle  Jordens  Skatte, 
I  Fald  han  havde  slæbt  dem  sammen, 
Og  til  at  sætte  sig  paa  Kistens  Laag, 
Hvorunder  Guldet  dynged  sig  i  Poser, 
Og  proklamere  evig  Fryd  og  Gammen, 
Bekrans't  med  Roser, 
Hun  havde  været,  o  ja,  mer'  end  klog. 

Hun  var  for  lille  til  at  række 

Hans  Pande,  naar  den  knejste  høj  og  klar, 

Men  stor  nok  til  hans  Mund  med  Kys  at  dække, 

Og  til  at  hviske  Ting  ham  i  hans  Øre, 

Som  Manden  altfor  gerne  kun  vil  høre. 

Til  Favntag  var  hun  aldrig  sen. 

De  kosted  hende  intet,  ham  hans  Ro, 

Hans  Fred  og  næstendels  hans  Ære. 

Han  bar  fra  hende  bort  den  Lære : 

For  at  erhverve  sig  en  Kvindes  Tro, 

Som  købes  for  lidt  Smiger,  for  en  Dragt 

Paa  Moden  —  undertiden  paa  Kredit  — 

Bor  man  ej  altfor  stort  et  Offer  bringe. 

Hun  bar  fra  ham  hans  koldeste  Foragt  — 

Og  saa  en  Medaljon  og  nogle  Ringe. 


4. 

Men  Rekonvalescenter 

Har  yderst  flne  Nerver,  skarpe  Sanser, 

De  ser  paa  Verden,  som  forbi  dem  danser; 

Fra  den  de  henter 

En  Livsfond,  som  de  sætter  ud  paa  Renter. 

De  kan  ej  danse  med. 

Dertil  er  Foden  kommen  ud  af  Trit, 

Men  i  det  Sted 

De  har  et  Overblik,  et  stort,  et  frit. 

Og  medens  Hvirvlen  drejer  rundt  og  rundt, 
Par  efter  Par,  og  mens  man  inklinerer, 
Og  smiler,  bukker,  vifter  sig  og  sukker. 

De  sidder  bag  Orkestret  og  noterer 

Med  rolig  Mine  hele  Valsen  ned. 

Al  Verden  danser  træt  sig,  ør  og  hed ;  — 

De  sidder  over  —  over  Dans,  Musik 

Og  Gøgl  og  korte  Timers  tomme  Lyst. 

Kun  i  et  ubevogtet  Øjeblik 

De  farer  sig  med  Haanden  under  Bryst 

Og  trækker  Vejret  tungt.  Et  lidet  Stik; 

Det  er  det  gamle  Saar.  Men  det  gaar  over, 

Og  siden  desto  sødere  man  sover. 


5. 
Jeg  fandt  hende  ikke.  Og  Solen  steg, 
Og  Varmen  sænked  sig  ned; 
Middag  blev  det,  en  Middag 
Saa  stille,  brændende  hed. 

I  Haven  ikke  en  Luftning. 
Lodret  med  Læg  ved  Læg 
Er  Tujaen  klippet,  og  Varmen 
Er  selv  saadan  lodret  Væg. 

Den  flytter  sig  ikke.  Ja  prøv  det  blot! 
Du  slipper  igennem  ej; 
Og  dog  er  der  Fodtrin  over 
Den  røde,  blændende  Vej. 

Hvad  skinner  derhenne  i  Gruset 
Under  den  støvede  Hæk? 
Det  er  en  styrtet  Gudinde. 
En  Stormdag  flk  hun  sit  Knæk. 

Stormen  griber  lidt  ublidt  fat; 
Lynet  og  Tordenbuldret 
Kender  ej  Skaansel  mod  Damer, 
Hvis  Grundvold  en  Gang  er  smulret. 

Styrtet  ligger,  blandt  Støv  og  Grus 
Og  træge,  kravlende  Biller, 
Et  Marmor  og  stirrer  mod  Solen 
Med  himmelvendte  Pupiller. 


DØGNETS  PSALMER  281 

Stakkels  Gudinde,  jeg  dækker 
Med  Tørklædet  her  dit  Blik ; 
Jeg  kender  mit  Spor  over  Gruset, 
Jeg  kom,  jeg  saa'  og  —  jeg  gik. 


6. 
Ja,  se  ham  kun,  i  Kreds  med  løftet  Bæger 
Og  Latter  tegnet  omkring  Mund. 
Udskrivningspas  han  Rk  af  sine  Læger, 
Og  fra  den  Stund 

Paany  han  søger  alt  hvad  Hjertet  kvæger. 
Men  mellem  Skæmt  og  Skerts  i  Kredsens  Rund 
Og  vingelette  Ord  igennem    Stuen, 
Han  bygger  ikke  over  Druen 
Et  virakrøget  Tempeltag; 
Et  Bæger  Vin  er  vel  hans  Sag 
Men  ingen  Glemsels-Libationer. 
Han  drikker  —  og  han  hører  fjerne  Toner : 
De  Stempelslag, 
Hvorunder  Verdensmekanismen  sig  bevæger. 

Fordi  man  strander  med  en  Pæreskude, 
Man  skal  ej  raabe  op :  Til  Hjælp,  Gevalt  I 
Som  om  den  hele  Verden  sammen  faldt. 
Som  om  en  Orlogsilaade  blev  derude 
Med  Mand  og  Mus,  Kompas  og  Flag  og  Klude. 
Hvis  man  kan  svømme,  nu  I  saa  svømmer  man 
Med  kække  Tag,  med  mandigt  Mod  i  Land ; 
Hvis  ikke  —  ja,  saa  bliver  man  derude, 
Et  Bytte  for  de  stærke,  tavse  Strømme. 
Men  lad  os  trøste  os ;  thi  nu  til  Dags 
De  allerfleste  har  jo  lært  at  svømme. 


7. 
Og  saa  —  saa  aander  op  mit  Hjerte  atter. 
Jeg  vaagner  med  den  vaagnende  Natur. 
Ja  det  var  svære,  tordensvangre  Drømme; 
Jeg  ser  mig  om,  og  endnu  knap  jeg  fatter, 
At  Regnen  faldt  med  Storm  i  stride  Strømme. 
Nys  stod  den  blaagraa  Sky,  høj  som  en  Mur, 
Og  hælded  sig  til  Fald  hen  over  Skoven; 


282  DØGNETS   PSALMBR 

Nu  Stiger  hist,  hvor  Æthersvaner  svømme, 
En  lille   Fugl  op  mod  den  rene  Luft, 
Og  Blomsten  svælger  i  fornyet  Duft, 
Og  gennem  Engen  klinger  Kildevoven. 

Jeg  hilser  Dig,  Du  Dag,  som  atter  straaler! 
Jeg  drikker  Sundhed  mig  af  fulde  Skaaler, 
Som  rækkes  atter  mig  ved  Livets  Bord. 
End  blinker  hist  og  her  i  Bygens  Spor 
En  Taare  mellem  Engens  Blomsterflor, 
En  tavs   Tribut  til  Den,  som  karrig  maaler 
Hver  dødelig  hans  Lykke  til  paa  Jord. 
Men  bliver  Lykken  heller  ej  saa  stor. 
Som  den  har  været:  Solen  er  dog  fremme, 
Og  Fuglen  prøver  jo  paany  sin  Stemme;  - 
Og  Solen  tørrer,  skal  man  se,  hver  Taare, 
Og  Stemmen  kommer  nok  igen  ad  Aare. 


8. 
Fred  med  jert  Støv! 
I  Digte  og  Sange, 
Som  nu  lægges  ned 
I  mit  Folk. 

Ungdom  har  kaldet  Jer  frem  til  Liv. 
Hvad  den  blivende  Ungdom  har  givet  sit  Stempel, 
Det  lever  —  jeg  er  ikke  bange  — 
Og  befrugter  ved  sit  Eksempel. 

Men  selv  i  den  flygtige,  den,  som  forvitrer, 
Jeg  haaber  der  findes  en  Gnist. 
En  Gnist  kan  vække  en  Brand,  som  knitrer, 
Naar  blot  man  gi 'er  Luen  Frist, 
Saa  peg  kun,  hvor  Sangen  har  Lyde  og  Plet, 
Hvor  Digtet  i  Hindringer  hildes  I 
Naturens  Husholdning  kender  for  Ret: 
At  intet  aldeles  spildes. 

Forstaaelse  søger  jeg  mig  i  jert  Spor. 

Den  kan  kun  Sangeren  finde, 

Naar  Børnene  brydes  derude 

I  Kamp  med  stridende  Vinde. 

Hans  Fejl  er  arvet  paa  Børnene  ned, 

Men  ogsaa  den  Styrke,  hvormed  han  stred. 

Saa  fører  de  Kampen  derud  paa  Gaden, 
Fra  Stuen  ud  over  Landet  og  Staden; 
Hvor  selv  han  sig  holdt  for  en  Helt  derinde, 
Derude  vil  næppe  saa  stor  han  sig  finde; 
Og  omvendt,  hvor  han  en  Synder  sig  troede, 
Fordi  han  saa  ene  i  Stuen  boede. 
Dér  vinder  hans  Haab  sig  et  Tilflugts-Rum 
Ved  det  store  commune  naufragittm. 

Et  Menneske  netop,  paa  Menneskers  Vej, 
Han  føler  sig  stedse  I  fortvivler  ej. 
Selv  om  hans  Fod  paa  Vejen  forvildes, 
Thi  Menneskegemingen  bærer  sin  Ret 
Og  Hæder  i  sig  trods  Stænk  og  Plet; 
I  den  ærlige  Viljes  dybeste  Grund 
Findes  det  Vink,  hvormed  Dommen  formildes, 
Og  sandt  er  det  Ord  i  Menigmands  Mund, 
At  —  hvor  der  handles,  der  spildes. 

Fred  med  jert  Støvl 

I  Digte  og  Sange, 

En  Del  af  et  Liv, 

Som  er  endt. 

Saar  har  I  hentet  jer.  Sporer  fortjent: 

Nuvel,  I  kan  være  den  Rejse  bekendt. 

Forsoning  og  Fred  paa  den  mødiges  Vis 

I  søger,  og  søger  med  Rette: 

Kun  ikke  Fred  for  hver  Pris! 


NYE  SANGE  VED  HAVET 

______  Sommer  1879. 

Qensyn. 
Vær  hilset  igenl  — 

Du  travende  Hest  med  din  flagrende  Manke, 
Du  vældige  Kedel,  som  Stormhamre  banke, 
Du  bølgende  Mark,  som  af  Bygerne  mejes. 
Du  vippende  Vægt,  hvor  Fregatskibe  vejes. 
Min  kæreste  Syssel,   fortroligste  Tanke, 
Vær  hilset  igenl 

Vær  hilset,  Du  Hav  med  din  gudfødte  Styrke, 
Vær  hilset,  Du  Gud,  som  de  modige  dyrke, 
—  Vær  hilset,  Du  Brudgom  til  smægtende  Strande, 
Du  Ophav  til  Øer,  til  Næs  og  til  Lande;  — 
Vi  mødes  igen! 

Og  synes  Du  stundom  at  splittes  i  Dunst, 
At  løses  i  Skum,  at  forgaa  for  din  egen 
Styrke:  Du  er  dog  evindelig  stegen. 
Lutret  og  renset,  af  Kræfternes  Kamp. 
Lænker  Du  bryder,  af  Jern  som  af  Hamp, 
Dæmninger  springer  Du  spottende  over, 
Men  der  er  lagt  i  de  tumlende  Vover 
Lov  for  din  Vælde,  Lov  i  din  Kunst 

Ej  vil  Du  fattes  og  ikke  retfærdig 
Dømmes  af  dem,  som  paa  Strandbredden  slaar 
Hænderne  sammen  i  Angest  og  raaber: 
Ve,  i  et  Kaos  det  hele  forgaarl 
Nej,  den,  som  lyttende  lægger  sit  Øre 
Did  imod  Striden,  hvor  haardest  den  staar, 
Vil  gennem  Stormen  og  Styrtningen  høre 
Rytmernes  Slag,  som  i  Bølgerne  slaar. 

Alt  synes  opløst,  Styrelsen  borte. 
Havet  en  tøjlesløs,  brølende  Horde, 
Som  gennem  Dæmninger,  Bomme  og  Porte, 
Sprængte  og  knuste,  styrter  sig  ud; 
Masserne  bølger.  Hestene  skummer, 
Vaabnene  fældes;  Hurra  og  Skud;  — 
Men  bag  ved  Rækkerne  hører  Du  Trommer, 
Rytmernes  taktfaste,  rullende  Bud  .... 

Selv  naar  i  maaneglansbævende  Nætter 
Bølgen  derude  fra  søger  sit  Spor 
Lydløs  tilbage,  og  tøvende  sætter, 
Aandedrætsrøvet,  Foden  paa  Jord, 
Selv  naar  som  Dødens  din  Stilhed  er  stor 
Og  kun  en  uhyre  Tankegrav  rummer: 
Hører  jeg  Rytmernes  dæmpede  Trommer, 
Anende,  Hav,  hvor  din  Lovgiver  bor. 

Lyse  Nætter. 

Paa  Stranden  skælver  ej  det  mindste  Blad; 
Her  ruller  Søen  sølvblank  ud  sit  Bad, 
Og  Solnedgangen  lejrer  sig  derover. 
I  Himlen  smeltes  ind  de  bløde  Vover, 
Du  skuer  mod  uendelige  Sletter 
Af  Barndomsminder  uden  mørke  Pletter, 
Vemodig  glad:  — 
De  lyse  Nætter,  ak  de  lyse  Nætter! 


Skænk  mig  — 

Skænk  mig,  Du  stolte  Hav,  din  dybe  Ro, 
Hvorunder  Verdner  fødes  og  forsvinder; 
Skænk  mig  din  guddomsfødte,  faste  Tro 
Paa  Sammenholdet,  som  Korallens  Bo 
Med  Menneskenes  Arnested  forbinder! 
Da  jeg  i  Stykværk  kun  det  hele  saa'. 
Da  maatte  jeg  med  Væmmelse  foragte. 
Med  Had  forfølge,  eller  blindt  hen  prise 
Saa  mangt  et  Værk,  hvad  nu  jeg  kan  betragte, 
Kold  som  din  Bølge,  under  den  Devise : 
Det  passer  alting  sammen  i  et  hele! 

At  maale  sig.  Atomet,  med  en  Sum 
Af  Milliarder  i  det  store  Rum, 
Det  var  vel  „Højhedsvanvid"  ;  —  men  at  dele 
Den  store  Kæde,  knække  hist  et  Led 
Og  kaste  sig  med  Had,  med  Kærlighed, 
Med  Afsky  eller  Hyldest  ind  i  Striden: 
Dertil,  o  Hav,  er  ingen  født  for  liden. 
Lær  mig  med  dine  Bølger  frem  at  skumme. 
Lær  mig  et  Styrkens  Had  som  dit  at  rumme, 
Naar  Dybets  skjulte  Rev  dit  Hjerte  skar:  — 
Lær  mig  at  hade,  som  jeg  elsket  har ! 


Anadyomene. 

Ja,  jeg  har  elsket.  Hav,  det  skal  Du  vide : 

Tungt  lægger  Byrder  Du  paa  Mandens  Skulder, 
Ham,  i  hvis  Aarer  Oceanet  ruller, 

DnchiBåan:  Samlede  Skrifter,  4de  Bind  19 

Ham,  i  hvis  Side 
Hjerteslaget  slaar 
Som  de  Bølger  vide, 
Der  mod  Polen  gaar. 

Ja,  jeg  har  elsket.  „Herfra  disse  Taarer,*" 
Salte  som  Skammet,  ak  men  ej  saa  lette. 
Vil  Du  mig  dømme,  huske  Du  dog  dette: 
Saltet  forvitrer. 
Men  det  levner  Saar; 
Taareme  forbitrer 
Fremtids  bedste  Kaar. 

Ja,  jeg  har  elsket.  Hav,  din  store  Scene 
Synes  saa  øde;  kølig  Bølgen  ruller. 
Se,  over  Bølgen  blinker  frem  en  Skulder. 
Ve  Dig,  som  ene 
Langs  med  Stranden  gaar  I 
Anadyomene, 
Nøgen,  for  Dig  staar. 


Pirater. 

Jeg  grebes  ej  af  Rædsel  ved  din  Stemme, 
Selv  naar  den  lød  som  Fatums  i  mit  Øre, 
Men  vel  af  Mismod  ved,  hvad  jeg  fik  høre 
Af  Ferskvandscapitajneme  derhjenmie. 
Urokket  lod  jeg  Bølgen  føre  Slag 
Med  drøje  Baadsmandsnæver  mod  mit  Hjerte; 
Næve  mod  Næve,  det  er  Vennelag, 
Lad  Søen  slaa,  den  slog  dog  ej  i  Kvag  I 
Men  der  kom  Rif-Pirater  frem  en  Dag ; 
Stinkpotter  kasted  de  fra  sikre  Krog, 
Mens  af  et  Havblik  fængslet  laa  mit  Skrog. 
Et  Bagholds-Overfald.  Det  sled  mit  Hjerte. 

Ud  fra  dit  Væld,  det  evige,  det  salte. 
Som  fra  et  Kæmpeorgels  Pibespalte, 
Der  strømmer  mod  min  Sjæl  en  Melodi 
Med  Pathos,  Lune,  Graad  og  Lattertoner, 
Med  bløde  Fløjtetriller,  skarpe  Skrig 
Og  Mindeduft  fra  Sydens  Blomsterzoner. 

Jeg  hylded  aldrig  Tidens  Sans  for  Lig, 
Jeg  greb  det  evigfriske,  evigsunde, 
Selv  naar  jeg  sygned  under  egen  Vunde, 
Og  formed  det  i  Kunst,  og  var  saa  fri 
At  byde  Godtfolk  det  som  Poesi. 

De  kaldte  det  for  Døgnværk;  disse  Sinker, 

Hvis  eget  tarvelige  Husmandshus 

Med  lavt  til  Loftet  og  med  støvet  Rude 

Er  klinet  op  paa  lutter  Sand  og  Grus; 

De  har  en  Aalestanger-Jolle  ude. 

Som  Døgnets  Bølge  hæver  op  i  Dag, 

For  brat  mod  Glemselskystens  nøgne  Brinker 

At  kaste  den  i  Morgen,  knust  som  Vrag. 

Jeg  vil  ej  standse  Bølgen  i  dens  Fart 

Ved  selv  at  eksekvere  disse  Sinker; 

Jeg  giver  Dig  dem,  Hav ;  besørg  dem  snart.  — 

Og  saa  min  Tak  til  dem,  der  slog  et  Slag 

For  Poesiens  —  ej  Poetens  —  Sagl 

Der  komme  skal  paa  Havet  vel  den  Dag, 

Hvor  Digterskibet  hejser  sine  Flag 

Og  alle  Rif-Pirater  driver  bag. 

Mens  Hjemmets  Kyster  Skibet :  Held  l  tilvinker. 


Jeg  drømte« 

Jeg  drømte,  jeg  sejled  saa  sagtelig  hen 
Om  Bord  paa  mit  Skib  over  Havet  det  vide ; 
Bølgerne  sprang  ved  min  Side, 
De  førte  mine  Sange  saa  vidt. 
Svøbt  i  min  Kappe,  agter  ved  Roret 
Jeg  laa;  jeg  var  træt  af  at  styre  og  styre; 
Mandskabet  sejled  for  Hyre, 
Men  mit  var  Skibet,  —  ja  mit 

Selv  havde  jeg  bøjet  dets  buede  Planke; 
For  hver  en  Nagle,  jeg  drev  i  dets  Tømmer, 
Havde  jeg  følt  min  Hjertepuls  banke; 
Nu  laa  jeg  ved  Roret,  —  en  Drømmer. 
Jeg  havde  forglemt  de  skulende  Blikke; 
Styrmanden  tilgav  mig  ikke. 
At  ej  han  var  Skipper  som  jeg. 

19* 

Kokken  havde  jeg  ogsaa  fornærmet 

En  Dag,  da  han  brugte  saa  kæphøj  Munden; 

Jeg  drypped  den  Fyr  i  hans  eget  Fedt, 

Saa  bandt  han  de  andre  den  Løgn  paa  Ærmet, 

At  Skibet  var  slet  fortømret  i  Bunden 

Og  vilde  synke  om  lidt. 

Og  medens  jeg  drømte,  og  førend  et  Ord 

Jeg  kunde  faa  frem,  var  jeg  smidt  over  Bord. 

Bort  fra  Stedet  med  Skibet  de  foV; 

Jeg  hørte  dem  le  og  hovere. 

Jeg  svømmed;  snart  kunde  jeg  ikke  mere; 

Jeg  øjned  i  Dybet  dernede  min  Grav; 

Det  mørkned  for  Blikket.  Saa  blev  jeg  da  din; 

Saa  fik  Du  mig,  altopslugende  Hav ! 

Jeg  øjned  paa  Bunden,  imedens  jeg  sank. 

Hvor  Tangskoven  over  Korallerne  hænger 

Og  Muslingen  hvælver  sig  blaalig-blank, 

Et  Leje,  baaret  af  Strømmens  Gænger. 

Dér  vugged  sig  Havfruen,  svanehvid, 

Med  Smil  som   Barnet,  med  Lyst  som  en  Kvinde; 

Da  tænkte  jeg  paa  den  forsvundne  Tid  .... 

Nej,  heller  snappes  af  Dødshajens  Bid, 

End  hvile  paa  Lejet  hos  hende ! 

At  dø:  nuvel,  vi  skal  bort  en  Gang; 

Som  Søvnen  i  Jord  er  Søvnen  bag  Tang, 

Men  tommevis  miste  Forstand  og  Ære, 

Daaret  af  Læbens  Sirenesang, 

Baaret  af  Havfruens  skumbløde  Fang, 

Nej,  saa  lad  mod  Hajen  det  bære!  — 

Jeg  saa'  den  graadige  Menneskeæder, 

Tangskovens  Tiger,  krumme  sin  Krop. 

Alt  skød  den  paa  Byttet  fra  Bunden  op. 

Alt  havde  den  lagt  sig  paa  Ryggen  til  Bid,  — 

Da  lød  der  et  drønende:  Hund,  herhid! 

Og  en  Trefork  slog  den  for  Munden, 

Og  som  Lynet  var  Hajen  forsvunden. 

Der  stod  en  Sømand  med  graasprængt  Skæg 
Fra  Øre  til  Øre  i  filtrede  Læg; 
Et  Sølvbaand  Haaret  om  Tindingen  bandt, 
Brummende  lo  han,  da  „Hunden*"  forsvandt. 

Han  aabned  sin  Mund,  den  var  stor  og  bred, 
Et  Par  Potter  Saltvand  svælged  han  ned; 
Han  spytted  det  ud  og  lo  igen 
Og  brummed  og  nikked:  „Goddag,  min  Ven! 

Jeg > tænkte  jo  nok,  at  vi  fik  den  Ære; 

»Kun  undred  jeg  paa,  det  saa  snart  skulde  være. 

„Saa  han  vilde  kyse  Dig,  den  Hallunk? 

,Ja  ja,  han  har  faaet  et  ordenligt  Dunk; 

„Han  skal  altid  bide  —  og  stundom  ihjel. 

„Velkommen  til  Huse;  Du  kender  mig  vel?**  — 

Jeg  svared :  „Min  Tak,  Eders  Majestæt  I*"    

Han  afbrød :  „Spar  dine  Titulatser ; 
Jeg  véd  nok,  deroppe  Kollegerne  stadser 
„Med  sligt;  men  det  kender  vi  ej  hernede. 
Jeg  ønsker  velkommen  Dig  her  i  min  Rede 
„Uden  Skrabud,  som  deroppe  ved  Hove ; 
„Vi  tager  Dig  dér,  hvor  vi  slap  Dig  sidst, 
„Og  takker  —  paa  Sømands  Tro  og  Love. 

„Det  glæder  os  ret,  at  se  Dig  saa  frisk 

„Hemede,  hvor  alting  lugter  af  Fisk. 

„En  Landkrabbe  tog  vi  Dig  aldrig  for, 

„Det  er  sikkert;  men  Folk,  som  synger  om  Havet, 

,.Kan  være  mer  eller  mindre  begavet 

„Med  Havets  Kende,  med  Stemplet  paa  Panden ; 

„Du  ligner  jo  formelig  en  af  vor', 

„Du  smager  jo  rigtig  af  Standen! 

„Mig  glæder  det  særlig,  at  ej  Du  vil  kende 

„Noget  til  —  nok  sagt  Tøsen  derhenne ; 

„Hun  vil  kun  til  Dumheder  Folk  forlede, 

„Hun  er  rigtig  en  Sorg  for  os  alle  hernede ; 

„Hun  er  rent  ud  sagt  vores  „Smertens  Barn"  ;  — 

„Enhver  Familie  har  jo  sit  Skam. 

„Men  nok!  Velkommen  endnu  en  Gang  ; 

Jeg  tænker.  Du  giver  os  straks  en  Sang!*" 

Jeg  svared:  Jeg  takker  ...  jeg  takker  Eder  ... 
„Men  efter  en  Strofe  forgæves  jeg  leder. 
Jeg  skriver  kun  Sange  ved  Havet,  forstaar  De; 
»Paa  Havet  til  Nød,  men  ej  naar  jeg  gaar  i 
„Havet  til  op  over  begge  Ører. 

Jeg  maa  op  i  det  fri,  jeg  maa  føle  en  Planke 
„Under  min  Fod  eller  under  min  Tanke; 
„Desuden:  —  Jeg  har  en  privat  Mission; 
„Der  er  nogle,  som  jeg  vil  banke  !** 

Han  lo,  den  gamle  Graaskæg,  og  gned 

Sin  Albu  og  stødte  sin  Fork  i  en  Flynder: 

„Ho  ho,  Du  bliver  jo  ganske  hed 

„I  Kammen;  min  Ven,  Du  est  en   Begynder! 

Jeg  saa'  jo  det  hele.  Kan  de  genere 

„Din  Ro,  de  Fyre,  saa  si 'er  jeg  ej  mere; 

„Saa  passer  Du  endnu  ikke  for  os, 

„Vi  Folk,  som  tager  hver  Ting  med  Lune 

„Og  møder  med  Smil  det  forlorne  Tros, 

„Som  forsøger  paa  egen  Haand  at  „neptune** . 

„Saa  tager  jeg  Dig  ved  din  Bukselinning 

„Og  laaner  Dig  her  dette  Baand  om  min  Tinding 

„(Det  gør,  at  Du,  selv  usynlig,  kan  se) 

„Og  letter  Dig  op  paa  den  faste  Strand 

Jit  se,  hvad  det  Mandskab  er  blevet  til, 

„Som  nu  er  naaet  i  Land. 

„Vil  siden  efter  dit  Regnskab  Du  klare, 

„Saa  gør  det,  min  Ven ;  men  jeg  tror  mellem  os : 

„Du  kan  din  Ulejlighed  spare.  — 

„Det  er  kun  for  det  store,  man  slaa's! " 

Jeg  følte  mig  løftet,  jeg  stod  der  i  Land ; 
Saa  sneg  jeg  mig  efter  hver  enkelt  Mand 
Af  Skibets  Besætning,  Styrmanden,  Kokken, 
Lige  til  Dæksdrengen  sidst  i  Flokken. 
Den  tykkeste  lejed  sig  Vogn  og  Heste, 
Paa  Kapervis  vilde  han  Strandvejen  gæste ; 
En  tyndere  gik  til  en  Høkermadamme 
Og  fik  hendes  Ja  og  Butik  med  det  samme. 
Andre  forsvandt  i  de  snevre  Stræder, 
Hvor  Hymen  har  Værtshus  og  Amor  græder; 
Nogle  gik  om  i  æstetiske  Huse, 
Hvor  Pjattet  har  indsat  sin  tiende  Muse ; 
En  blev  ved  Dydens  Dragoner  Sergent;  — 
Den  sidste,  en  Dæksdreng,  blev  kaaret 
Til  færøisk  Repræsentant. 

Og  har  Jeg  — 

Og  har  jeg  en  skrøbelig  Jolle  blot 
Tilbage  med  Aarer  og  Sejl, 
Og  er  Ekvipagen  end  saa  som  saa 
Med  Riher  og  Lapper  og  Fejl, 
Og  kan  I  end  kigge  mig  Fejlene  ud 
Og  tage  paa  Komet  mig  hist  og  her 
For  Mundingen  af  et  Salon-Gevær, 
Mens  selv  I  forsigtig  Jer  hytter:  — 
Min  Jolle  den  staar  dog  vel  nok  for  Skud 
Af  saadanne  Vaaben  og  Skytter. 

Plaf  væk  I  saa  længe  og  lystig  I  vil, 

De  Hagl  er  af  maadelig  Art ; 

Der  skal  dog  en  større  Kaliber  til 

At  standse  min  Baad  i  dens  Fart. 

Er  Jollen  end  skør  og  kun  saa  som  saa : 

Jeg  kender  dens  Fejl  og  dens  Dyder. 

Hvor  Hjertet  er  stort,  bliver  Manglerne  smaa;  rrrr 

Plaf  væk  I  Jeg  sejler;  I  skyder. 

Det  er  ikke  Lune  og  Overmod. 

O  aned  I  blot,  hvor  der  bor 

En  grundfæstet  Tro  bag  de  lappede  Sejl, 

En  Ro  ved  det  rastløse  Ror ! 

Thi  jeg  og  min  Baad,  og  mit  Mod  og  dets  Grund, 

Er  nittet  tilsammen,  vi  prøvede  to. 

Mens  I,  assureret  for  Gaard  og  for  Bo, 

Er  splittet  i  tusinde  Stykker; 

Og  den  maatte  være,  som  fandt  Eders  Bund, 

En  sjælden  duelig  Dykker  1 


Kølvand. 

Naar  fra  Havstokken  ud  paa  det  vigende  Blaa 
For  en  Kuling,  en  passende  frisk, 
Imod  Lande,  som  disig  i  Morgenen  laa. 
For  at  række  en  Kyst,  som  er  grøn  eller  graa. 
Efter  Æventyrfangst  eller  Fisk  — 
For  at  prøve  vor  Baad,  eller  Maalet  at  naa, 
Vi  kløved  den  rullende  Bølge : 

Saa  havde  vi  Kølvandets  Fure 

Agten  for  Roret  i  Følge. 

Det  pludred  der  bagved,  det  smaalo,  det  sang ; 
Det  var  Hilsen  paa  Farten :  Haløj ! 
Og  naar  Stævnen  med  Hop  over  Søerne  sprang, 
Og  naar  Sejldugen  pressed  den  buede  Stang 
Under  Bougskvættets  plaskende  Støj  — 
Og  naar  Baaden  blev  levende  Liv  paa  en  Gang 
Og  favntog  den  vigende  Bølge: 

Saa  var  Kølvandet  agten  for  Roret 

Et  lige  saa  levende  Følge.  — 

Naar  i  Havdybet  frem, 
Som  en  kæmpende  Hval, 
Imod  Søgang,  mod  Vejr  og  mod  Vind 
Dit  Fartøj  har  brudt  sig 
En  møjsom  Kanal, 

Hvor  det  akkurat  passer  med  Siderne  ind 
Og  maa  afstaa  hver  Tomme  for  Resten  til  Søen, 
Til  den,  der  har  Overtaget  — 
Naar  den  brydende  Boug 
Som  et  stønnende  Bryst, 
Mens  Tømret  i  Siderne  vaandefuldt  knaged, 
Har  smagt  denne  Kæmpernes  blandede  Lyst : 
At  have  en  Vej  sig  opdaget  — , 
Saa  hører  Du  agten  for  Fartøjets  Ror 
Kølvandets  glade,  gemytlige  Kor : 
Det  var  Ret.  Vi  er  med.  Hejs  kun  Flaget  I 

Og  Du  vender  Dig  bort,  uvillig,  og  ser 
Mod  dit  Sejl,  mod  den  krummede  Mast. 
Du  har  nok  at  bestille  nu  her  og  nu  der ; 
Der  skal  kigges  paa  Kortet  for  Grunde  og  Skær 
Og  ta'es  Vare  paa  Bygernes  Kast  — ; 
Du  maa  spænde  dit  Mod  som  en  Staalbues  Fjer 
For  at  stævne  den  voksende  Bølge : 

Og  bag  Roret  er  stedse  dit  Kølvand 

I  stedse  voksende  Følge. 

Det  stiger  der  bagved  med  raslende  Brag, 
Det  bliver  en  „Slæbesø"   bred. 
Og  jo  mer  Du  forstærker  dit  ilende  Jag, 
Desto  mer  vil  det  løfte  og  taarne  sig  bag. 
Til  det  krummer  mod  Roret  sig  ned  — , 
Da  maa  lynsnar  ved  Styret  Du  være  bered', 

Dreje  af  for  den  entrende  Bølge : 
Vogt  Dig  for  Braadsø  mod  Bougen ; 
Men  mest  dog  for  Kølvandets  Følge! 


Bryd,  Bølger,  frem! 

Bryd,  Bølger,  frem; 

Fortæl  mig  Sagn  om  disse  gamle  Lande  l 

Nævn  navnfri  dem, 

Som,  slagne,  steg  i  Land  paa  Hjemmets  Strande  l 

Vi  synger  om  dem,  som  fra  Slaget  kom. 

Ifald  de  gik  langsomt,  med  sænket  Pande, 

Slukøret-vaklende,  Minen  from, 

Saa  tog  man  dem  faderlig  mildt  under  Armen, 

Ledte  dem  frem 

Til  et  Sygehjem, 

Sørged  for  Kost  og  for  Vask  og  for  Varmen, 

Gav  Bouillon  dem  i  Skaaler  at  drikke. 

Spared  paa  Rødvin  og  Uldtæpper  ikke,  — 

Og  tog  saa  til  Andagtsbogen 

Og  holdt  dem  ved  Læsningen  vaagen. 

Thi  mildt  og  goddædigt  er  Folkets  Gemyt ; 
Paa  „Stiftelser**  mangler  det  ikke  i  Landet, 
Naar  blot  Du  til  Gavns  er  syg  og  forknyt 
Og  ussel  og  mager  og  meget  andet. 
Det  lindrer  at  lindre  det  stakkels  Kræ, 
Det  gør  jo  saa  godt  i  det  følsomme  Hjerte 
At  stille  en  Synder  hans  Vunders  Smerte 
Og  —  se  ham  til  Gavns  i  Knæ. 
Da  føler  man  ret  sin  indre  Mission, 
Da  vokser  man  selv  i  sin  Overbevisning 
Og  sikrer  sig  ved  denne  Naadens-Bespisning 
Synderens  slemme  Person. 

Men  anderledes,  naar  Gangen  er  fast, 

Naar  Ryggen  er  rank,  skønt  Vunderne  bløde, 

Naar  Panden  løhet  og  Øjnene  hvast 

Ser  Mængden  mandig  i  Møde;  — 

Den  hører  jo  ikke  hans  stille  Sprog  : 

Tabte  jeg  hist,  saa  flygted  I  her, 

Fejled  jeg  her,  saa  synded  I  der ; 
Mennesker  fødtes  vi  alle, 
Mens  vi  lærer  at  gaa,  maa  vi  falde  I  — 
Den  stimlende  Mængde  ser  kun  hans  Hang 
Til  at  holde  sit  Hoved  i  Vejret, 
Om  Gangen  er  nok  saa  besværet ; 
Folket  kan  nok  lide  støtte  Mænd,  — 
Naar  Døden  har  strakt  dem  ad  Marken  hen ; 
Men  saadan  en  Fyr,  som  er  overhalet 
Derude  til  Søs,  som  har  Slaget  tabt, 
Han  skal  ikke  gaa,  som  en  Danser  skabt, 
Han  skal  værsaago'  lade  sig  køre 
I  Droske  til  Hospitalet! 

O  Hjemstavn,  Havet  fortæller  ej  nyt, 
Naar  det  siger :  stort  er  dit  rige  Gemyt  I  — 
Du  har  tilgivet  alt,  hvad  Sorg  Dig  har  voldt : 
At  Sindet  blev  snævrere  Dag  for  Dag, 
At  Snipper  man  skar  af  dit  gamle  Flag, 
At  Hjertet  blev  lunkent  og  koldt ;  — 
Du  har  tilgivet  alt,  hvad  man  tilgive  kan : 
Mangel  paa  Evne,  paa  Mod,  Forstand, 
Paa  Fremsynethed  for  By  og  for  Land, 
Paa  kongelig  Adel,  som  forhen  Du  dyrked, 
Paa  Kræfter,  som  skulde  Dig  styrket 
Med  Støthed  og  Stolthed  i  Længden:  — 

Men  aldrig,  at  nogen  raged, 

Han  være  sig  stor  eller  liden. 

En  Fingersbred  blot  over  Mængden ! 


Vale! 
Vel  mig,  vel  Dig,  at  Havet  har  lagt 
Sin  Ring  om  vort  lille  Land  l 
Derude  fra  bliver  dog  stedse  bragt 
En  Strøm  til  vor  Strand, 
Med  Vink  til  hver  Mand, 
Og  en  Luftning,  som  rensende  sender 
Sine  Bølger  langt  op  i  Land. 
Ak,  kunde  vi  alle  blot  føle,  hvorledes 
Foryngelsen  kommer  til  Vanen,  som  fredes. 
Til  Fordom,  som  henne  bag  Ovnbænken  hedes. 

Til  Bedstefaders  Søvn  paa  hans  Pude  — ; 
Der  er  Kærne  i  Landet,  men  Kærnen  er  gemt 
Bag  en  Skal;  og  ofte  blev  Haanden  klemt, 
Som  forsøgte  Skallen  at  knække.  — 
Havet  har  Magfen  derude 
Til  af  Kærnen  Spirer  at  vække. 

Nyt  vil  der  komme,  som  end  ej  er  set. 
Som  smiler  ad  al  denne  »AutcHitet" , 
Hvormed  man  vil  Dæmninger  bygge. 
Lad  saa  Nyheden  have  sin  Skygge ! 
Lyset  har  stedse  sin  Tjener  i  Følge, 
Ren  er  selv  ikke  den  klareste  Bølge, 
Men  hvorfor  bestandig  ved  Pletterne  dvæle? 
I  gamle,  er  /  da  saa  skinnende, 
Pletfri,  krystalklare  Sjæle?  — 

I  holder  saa  fast  ved  Jer  Autoritet, 

Men  hvem  har  da  /  med  Jer  Ungdom  belet 

Og  skrevet  paa  Brættet  saa  grov  en  Bét?  — 

Nu  sletter  vi  Spillet  for  Eder, 

Mens  pa%  Gulvet  om  Kridtet  I  leder. 

Det  gamle  maa  gaa !  det  er  Havets  Sprog ; 

I  kan  finde  det  i  Eders  egen  Bog, 

Om  I  ellers  kan  huske  den  længer. 

En  Ring  har  I  slaaet  omkring  Eders  Land, 

Fast  er  den  kædet  med  Mand  ved  Mand ; 

Ved  den  ene  den  anden  hænger. 

Men  Havets  Ring  den  kan  vide  sig  ud. 

Og  den  søger  sin  Kraft  af  det  gamle  Bud : 

Der  maa  Stofskifte  til  for  at  leve. 

Saa  spild  ej  Jer  Alderdoms  Dage  med  Breve, 

Med  Skaaler,  med  Dokumenter  og  Tale, 

For  at  vise,  hvem  der  er  Hoved 

I  Landet  og  hvem  der  er  Hale. 

Der  er  et  Dokument,  som  altid  slaar  til 

For  at  afgøre  Trætten  i  Kræfternes  Spil : 

Hos  hvem  findes  Ungåommen? 

Vale. 

Jeg  sender  Dem  her  min  Tak  for  sidst ; 
Det  var  en  Stonnnat,  øde  og  trist. 
Husker  De  den  ?  jeg  husker  den  sikkert. 
Da  laante  De  mig  en  Stjernekikkert. 

Hen  over  Himlen  Skyerne  jog, 
Stormen  suste  og  Regnen  slog. 
Paa  Himlen  var  ikke  en  Stjerne  at  se.  — 
De  gav  mig  en  liden  ABC. 

Filosofien  blev  ikke  sparet; 
Stedse  blev  den  os  skyldig  Svaret; 
Men  FUosofen  han  blev  min  Ven. 
Glemmer  De  Natten,  jeg  husker  den  i 

De  glemmer  vel  Natten  saa  lidt  som  jeg ; 
Den  blev  mig  en  Del  af  den  store  Vej, 
En  Del  af  Deres  og  Sandhedens  Sag. 
Kan  vi  kun  vente,  saa  bli'r  det  nok  Dag. 


FORORD 


Idet  jeg  udgiver  dette  lille  Skrift,  ønsker  jeg,  netop  fordi  jeg  selv 
lægger  Vægten  mindst  paa  dets  kunstneriske  Side,  at  klassificere 
det  i  Række  med  mit  Rejseindtryk  J)erovre  fra  Grænsen'. 

Det  var  kun  et  Rejseindtryk,  og  den  Gang,  da  det  vakte  Opmærk- 
somhed for  sig,  var  dets  Forfatter  den,  som  først  og  ikke  mindst  blev 
overrasket. 

Opmærksomheden  har  sat  Sporene  efter  sig,  og  nogle  af  disse 
have,  som  maaske  bekendt,  vendt  sig  imod  Forfatteren.  Saaledes 
gaar  det  med  alt  ufuldkomment. 

Naar  jeg  nu  ønsker  at  stille  et  andet  lille  Rejseminde  op  Side  om 
Side  med  hint  første,  da  maa  jeg  næsten  gøre  mit  Forord  til  et  For- 
svar :  Jeg  beder,  at  man  vil  glemme  Forgængeren,  for  at  give  Efter- 
følgeren frit  F(H*etræde.  Denne  vil  ikke  søge  Anbefaling  hos  hin  — 
hvis  der  endnu  er  levnet  ham  lidt  Opmærkscxnhed  —  men  den  vil 
pege  hen  paa  en  lille  Ejendommelighed  ved  min  Forfattervirksomhed, 
som  jeg  netop  kunde  ønske  fremhævet  her :  min  Søgen  efter  Kær- 
nen i  vort  Folks  forskelligste  Lag  (og  ikke  mindst  hos  den  „menige*" 
Mand),  forenet  med  og  udgaaet  af  en  Indignation  over,  hvad  der  for 
mit  Syn  i  det  mindste  viser  sig  som  hult  og  tomt  i  de  Lag,  som  en 
Gang  var  øverst,  som  sandsynligvis  er  det  endnu  i  Dag,  men  som 
maaske  ikke  vil  være  det  i  Morgen. 

Det  er  mit  Haab,  at  jeg,  ved  Siden  af  de  mere  kunstnerisk  be- 
vidste Maal,  jeg  forfølger,  under  denne  min  Søgen  omkring  i  det 
Folk,  som  jeg  saa  ganske  tilhører,  oftere  vil  faa  Lejlighed  til  at  ud- 
give saadanne  smaa  improviserede  Skrifter.  Jeg  haaber  stedse  til  min 
gode  Skytsaand,  at  Livet  ikke  skal  give  mig  saa  mange  Skaller  at 
knække,  at  jeg  ikke  skulde  kunne  finde  Kærnen  dér,  hvor  jeg  søger 
den.  Hvorledes  den  endelige  Dom  om  min  Forfattervirksomhed  en 
Gang  vil  komme  til  at  lyde,  er  mig  i  Øjeblikke,  som  disse,  ligegyl- 
digt. Jeg  gaar  en  Aften  eller  en  frisk  Morgen  ud  ad  en  stille  Lande- 


vej  eller  langs  en  blæsende  Strand.  Jeg  møder  noget:  en  Mand  — 
næste  Gang  maaske  en  Kvinde.  Bagved  Personen  ligger  en  Idé,  en 
Handling.  Jeg  giver  Idéen  eller  Handlingen  Cirkulering,  idet  jeg 
skildrer  Personen.  Jeg  tager  mit  Stof,  ligesom  en  Maler  tager  en 
Skitse  ude  i  Naturen ;  han  tænker  i  Øjeblikket  ikke  paa  Maleriet  i 
Ramme  og  paa  Udstillingen.  Jeg  tog  min  Skorstensfejer  dér,  hvor 
jeg  mødte  ham.  Han  var  hverken  mere  eller  mindre  end  en  virkelig 
Skorstensfejer.  Her  har  jeg  taget  Lars  Kruse  —  lige  ud  af  Sandet  og 
Vandet,  hvor  han  hører  hjemme. 

Højstærede  Publikum !  Han  er  min  Ven  og  min  Helt.  Jeg  haaber, 
han  maa  blive  Deres.  — 

I  Novbr.  1879. 

H.  D. 


i 

Mødet. 

Naar  det  stunder  mod  Slut,  naar  det  bærer  mod  Fald 
I  et  Folk,  som  en  Gang  var  et  stort, 
Saa  vil  Øjet  og  Øret  bemærke  et  Tal 
—  Ej  et  ringe  —  paa  Folk,  som  med  Pomp  og  med  Knald 
Dundrer  løs  om,  hvad  selv  de  for  Landet  har  „gjort** , 
Hvad  for  Karle  de  var,  hvilke  Stormænd,  — 
Saa  vil  Bordet,  som  bugner  af  Glas  og  Servic', 
Være  Ekko  for  Talerens  Lovsang  og  Pris, 
Medens  Opvarterskaren  ærbødig 
Besørger  det  nødige  Bordrend. 

Vi  har  tegnet  det  Tal  os  i  Hjerterne  ind ; 

Hele  Folket  kan  snart  jubilere. 

Det  er  Skik  nu;  det  følger  som  Regn  efter  Vind, 

Naar  Du  først  bliver  gammel,  forstokket  og  blind, 

Naar  Du  vil  eller  kan  ikke  mere. 

Om  dit  Hjerte,  dit  Sind  i  den  hældende  Dag 

Suger  Klarhed  af  alt,  hvad  som  ligger  der  bag. 

Bliver  ædelt  og  stort,  bliver  grundigt  og  godt 

Ved  de  Fejltrin,  som  Foden  paa  Vejen  har  traadt  — 

Hvem  spørger  om  sligt?  Overflødigt! 

Her  til  Lands  skal  man  blot  blive  gammel 

For  at  rækkes  Berømmelsens  Skammel. 

Men  naar  sligt  bliver  Mode,  naar  Aar  efter  Aar 
Vi  skal  hilse  og  hædre  en  Mand, 
Som  har  glemt,  hvad  han  kunde,  og  intet  forstaar 
Af  hvad  Fremtiden  vil,  hvad  en  kommende  Vaar 
Med  de  brydende  Spirer  paa  Markerne  spaar, 
Hvor  alt  Solen  begynder  at  skinne ; 

Dnchaaao:  Samltdø  Skrifter,  4de  Blad  20 

Og  naar  Folket  bestandig  som  flokkede  Paar 
Efter  Hyrden  i  trippende  Smaalunte  gaar, 
Og  taaler  hans  Pisk  og  slikker  de  Saar, 
Som  bag  Ulden  man  snærted'  vil  finde,  — 
Og  naar  Hyrden  er  aflægs  og  hinker  sig  frem 
Og  til  sidst^kan  ej  flnde  med  Faarene  hjem : 
Mon  da  ikke  Ulven  vil  konmie, 
Faarenes  ældgamle  Fjende?  

Jeg  har  siddet  paa  Stranden  en  Aftenstund, 

Da  Mørket  begyndte  at  falde, 

Da  Nattens  Drabanter  fra  Taagemes  Grund, 

I  Taagegevandter,  med  Stormhom  for  Mund 

Begyndte  til  Things  at  kalde. 

Jeg  spurgte,  —  og  tavs  blev  de  alle. 

Jeg  har  siddet  paa  Stranden  en  Midnatsstund ; 

I  Stilheders  Stilheds  dybeste  Blund 

Laa  Havkæmpen  for  mig  med  lukket  Mund. 

Jeg  tøved,  og  voved  at  spørge. 

Kun  Dønningen  hen  over  Revlen  skar ; 

Jeg  hørte  dens  Mumlen,  men  intet  Svar. 

Ak,  saadan  Stilhed  kan  bringe 

Det  lyseste  Haab  til  at  sørge. 


Lad  den  taf  e  os  da,  lad  den  sluge  os  raa. 

Denne  Fenris,  som  truer  os,  børstet  og  graa ;  — 

Det  kan  hænd 's  dog,  at  Ulven  forsluger  sig  paa, 

Hvad  der  kun  er  en  Mundfuld  i  Rovdyrets  Kæver. 

Den  kan  knase  os  sammen  saa  let  som  en  Skal. 

Ja  lad  Skallen  kun  knækkes,  hvor  den  staar  for  Fald ; 

Det  er  Kærnen,  hvorfor  vi  skal  sørge. 

Der  er  „Kærne"  derude  omkring  blandt  de  smaa. 

Og  den  skal  vi  søge,  og  den  vil  bestaa 

Som  et  Vidne  for  Landet,  naar  nogen 

Vil  om  Landet  i  Fremtiden  spørge. 

Hvad  der  ligger  paa  Banden  omkring  blandt  de  smaa. 
Forsømt  og   forglemt  af  Hr.  Saa  eller  Saa, 
Hvad  der  skjuler  sit  Liv  i  en  lerklinet  Vraa, 
Hvor  man  tier  til  Ordbram  og  ej  kan  forstaa 
Selv  det  bredeste  Sving  i  Jer  Tale, 

Hvad  der  ordkarrig  handler,  i  Tavshed  gaar  paa, 
Det  skal  lydt  som  en  Malmklokke  svinge  og  slaa» 
Naar  forlængst  Eders  Læber,  stumme  og  blaa, 
Er  forseglet  med  Dødens  Dvale. 

Det  skal  værge  den  Post,  som  I  daarligt  forstod 

At  ta*  Vare  paa,  medens  I  leved; 

Det  skal  holde  den  Skanse,  som  selv  I  forlod, 

Det  skal  sone  de  Strømme  af  Ungdomsblod, 

Som  I  ofred  for  Drømme,  i  Overmod, 

Og  bringe  et  Arbejdets  Liv  i  Bod 

For  al  denne  Gildernes  Nyden, 

Hvis  Lovbøger  selv  I  har  skrevet. 

Det  skal  pege  mod  anden  Slags  nGilde-Skraa** ;  — 

Der  er  Lovbøger  skrevet,  som  de  kan  forstaa, 

De  Folk,  der,  i  Kamp  under  Brændingens  Hvælv, 

Med  en  Aare  til  Sværd  mod  den  rasende  Elv, 

Kan  læse  hverandre  det  Lovbud  i  Øjet: 

„Du  skal  gøre  din  Pligt  mod  din  Næste, 

Som  Du  ønsker  den  gjort  mod  Dig  selv  l*'  — 

Naar  det  stunder  mod  Slut,  naar  det  bærer  mod  Fald 

I  et  Folk,  som  en  Gang  var  et  stort, 

Da  vil  Øjet  med  Glinsen  bemærke  et  Tal 

Paa  en  Flok,  paa  en  støt,  som  ved  Nødskuddets  Knald, 

Uden  Tanke  paa,  hvad  der  af  Stordaad  bli'r  gjort. 

Vover  Trøjen  i  Kampen  paa  Vandet,  — 

Saa  vil  Fjenden,  om  Landet  bli*r  bragt  til  Forlis, 

Være  den,  der  vil  udtale  Stordaadens  Pris, 

Mens  han  blotter  sit  Hoved  ærbødig: 

Vi  har  sét,  der  er  Helte  i  Landet  I 


Solen  var  gaaet  ned.  Vinden  var  ved  at  lægge  sig.  Det  plejer  paa 
disse  Højder  at  være  Varsel  om,  at  den  vil  tage  fat  igen  til  Mor- 
genstunden med  friske  Kræfter.  Nu  fo'r  de  sidste  Stød  svagt  gispende 
ud  over  den  nøgne  Flade,  stødte  mod  en  Hyttes  Gavl,  mod  en  Klit, 
faldt  og  blev  liggende,  idet  de  et  Øjeblik  viftede  med  en  Dusk  Mare- 
halm, ligesom  for  at  tilkendegive  Stedet,  hvor  de  hvilede. 

Skagens  Østerbys  spredte  Bygninger  og  Smaahuse  begyndte  at 
4intage  dæmpede  blaaviolette  og  dæmpede  brunligvarme  Toner.  Sand- 
vejene mellem  Husene  flød  bort  som  langsomme  Aaløb  i  mere  ube* 
stemte  Farver,  de  enkelte  af  Vind  og  Vejr  medtagne  Træer  omkring 

ved  Plankeværkerne  tegnede  deres  fine  Silhuetter  op  mod  den  blanke 
Himmel,  og  denne  Himmels  Blankhed,  som  først  havde  været  lige- 
lig fordelt  over  den  hele  Bue,  sank  efterhaanden  ned  efter  mod  den 
nordlige  Horisont,  hvor  den  laa  i  et  hensmeltet  glødende  Skær  med 
en  uforlignelig  harmonisk  Ro,  som  den,  der  har  Tiden  for  sig  og  kan 
vente.  Saa  kom  øverst  oppe  store,  alvorlige  Skyer  sejlende  frem,, 
betragtede  Skæret  neden  under,  syntes,  at  det  var  smukt  at  se  paa> 
og  blev  hængende,  hvor  de  hang.  Der  var  Stilhed  over  Landskabet, 
og  Stilheden  forstærkedes  snarere  end  den  afbr^es  ved  Havets 
dybe  Aandedræt,  ved  denne  mumlende  Rullen,  som  er  vort  Hjertes 
eget  Sprog,  vi  Sletteboer,  Kystboer  —  Skagboer. 

Det  er  det  forunderlige  ved  denne  nøgne  Sandrevle,  som  kaldes 
Skagen  —  og  enhver,  som  har  gæstet  Stedet  med  Modtagelighed  og 
Forstaaelse,  vil  samstemme  med  mig  i  sit  Vidnesbyrd  —  at  man 
stadig,  i  Tankerne  eller  med  Ageposten,  vender  tilbage  til  dette  Sted, 
som  synes  saa  forladt,  saa  øde,  et  saa  lidet  indbydende  Asyl  for  os, 
Nutidens  forvænte  Vandringsmænd.  Hvad  er  »Øde  og  Forladthed"? 
Jeg  vil  ikke  minde  om  den  store  engelske  Skjalds  Ord,  at  man  kan 
føle  sig  mere  forladt  midt  iblandt  den  tumlende  Vrimmel  end  paa 
de  mest  afsondrede  Steder,  i  Ørknen,  paa  Havet  Skagen  behøver 
ikke  saa  store  Anbefalingsskrivelser  ude  fra.  Kom  herop,  træd  dine 
Sko  fulde  af  Sand,  omgaas  denne  haardføre,  nøjsomme,  prøvede 
Slægt,  som  synes  groet  ud  af  selve  Sandet,  en  Marehalm,  der  drager 
Næring  af  Elementet,  som  den  bekæmper;  hør  Havets  Rullen,  drik 
Luften  ind  i  lange,  styrkende  Drag  —  og  Du  vil  føle  Dig  befriet  for 
Byrder,  som  tynger  Dig,  lettet  for  adskilligt  overflødigt  Rejsegods^ 
udrustet  til  at  gaa  tilbage  og  tage  fat,  hvor  Du  slap.  Og,  med  alt 
det  er  der  ikke  forklaret  det  mindste ;  intet  er  sagt,  som  ikke  kunde 
være  en  Trivialitet,  hvorover  man  rødmer,  idet  man  udtaler  den. 

Thi  Skagen  er  det  uforklarlige,  det  forunderlige.  Og  selve  dette  er 
den  allerstørste  Trivialitet,  og  Du  vil  kunne  flnde  den  varieret  i  det 
uendelige  i  Dagbøger  og  Rejsebøger  hele  den  cimbriske  Halvøs  Vest- 
kyst over,  —  ,,fra  Ejdrens  Strand  til  Skagens  hvide  Banker** . 

Modtagelighed  og  Forstaaelse  I  —  ja,  det  fordres  her.  Og  har  Du 
ikke  disse  to  Ting,  saa  bliv,  hvor  Du  er ;  bliv  for  Guds  Skyld  hjenune, 
thi  din  blotte  Nærværelse  her  vil  da  krænke  Stedets  Guddomme,  de 
ukendte  Magter,  for  hvem  de  gamle,  under  Overgangen  til  det  ny, 
rejste  Støtter  og  henlagde  Offer. 

Der  løber  forbi  den  hyggelige  og  gæstfri  Kro  en  Vej  Nord  i.  Den 
drejer  snart  om  ved  nogle  ældre  grundmurede  Bygninger  og  viser 
Øst  efter  ud  over  den  store,  nøgne  Trekant,  som  midt  i  har  det 
„gamle  Fyr** ,  der  ligner  et  Borgtaam,  og  i  sin  yderste  Spidse  har  det 
ny  Fyr,  der  ligner  en  Kæmpe-Fabrikskorsten.  Om  Dagen,  i  fuld  Sol- 

belysning,  minder  Landskabet  om  Pettenkofens,  den  ungarske  Ma- 
lers, glimrende  Skildringer  af  Sandslettens  skjulte  Liv  og  Poesi. 
Vejen  i  Midten,  med  de  dybe  Hjulspor,  svulmer  dovent  af  Sted  som 
•et  leret  Vandløb,  der  er  blevet  sejgt  under  Solens  Brændglas.  Vejen 
taber  sig  i  den  mørke  Hede;  Telegrafstængernes  realistiske  Skøn- 
hedslinje  fortsætter  den  antydelsesvis  gennem  smaa,  blinkende  Mose- 
pytter ud  til  det  slanke  Fyr,  der  rejser  sin  Skorsten  (uden  Damp) 
som  en  fin,  rødliggraa  Dampsøjle  ret  op  i  Luften.  Hvide,  uldne 
Lammeskyer  paa  denne  Luft;  en  enkelt  Figur  med  en  eller  anden 
stærk  Farve,  metalblaa  eller  kraprød,  paa  denne  Vej;  maaske  en 
Pindevogn,  forspændt  med  en  »Bør,  en  Stud;  stærkt,  flimrende 
Lys,  som  ude  over  de  yderste,  svage  Klitknolle  taber  sig  i  Duft ;  — 
og  Billedet  er  færdigt. 

Det  anbefales  herved  vore  yngre  Landskabsmalere  til  nærmere 
Bekendtskab  —  maaske  til  et  fortroligt  Samliv,  der  vil  vise  sig  at 
være  frugtbarere  i  Længden  end  Omgangen  med  vore  Kornmarker 
og  Bøgeskove. 

Men  om  Aftenen  —  en  sen  Juniaften  —  naar  Solen  er  gaaet  ned, 
naar  Midsommemattens  Skær  har  smeltet  sine  Farvetoner  som  et 
fjernt  klassisk  Musikstykke  hen  over  denne  Flade,  naar  al  bestemme- 
lig Farve  viger  bort  fra  Vejen  og  dens  tilfældige  Figur,  naar  ingen 
Pindevogn  kører  her,  naar  kun  det  gamle,  hvide  Fyrtaam  skinner 
frem  som  en  Stump  Folkevise,  naar  det  ny  er  forsvundet,,  og  en 
Stjerne  staar  i  dets  Sted,  naar  Lyngdækkets  kompakte  Mørke  for- 
neden og  Skyernes  klarere  foroven  spotter  al  Søgen  paa  en  Pallétte, 
—  saa  kan  selv  Pettenkofens  Kunst  gaa  hjem  og  lægge  sig,  til  Sol 
staar  op  igen.  Saa  raader  her  en  „Stemning** ,  som  selv  den  habile- 
ste Malerhaand  kun  kan  forfuske,  en  Stemning,  der  ene  giver  sig 
hen  paa  Musikerens  eller  Digterens  inderligste  Bøn,  naar  han  med 
varsom  Haand  løber  over  Strengene  paa  den  store  Harpe,  vel  vi- 
dende, at  hans  Spil  kun  kan  blive  et  ledsagende  Akkompagnement  til 
Naturens  egen  Sommematsromance. 

Man  tør  næppe  mere  nævne  Harper  og  Romancer.  Jeg  for  min 
Part  er  den  villigste  til  at  medgive,  at  disse  to  Ting,  som  for  halv- 
hundred Aar  tilbage  havde  god  Kurs  i  Literaturen,  i  Mellemtiden 
ved  den  megen  Brug  har  tabt  i  Virkning.  Paa  den  anden  Side  — 
man  er  virkelig  i  Forlegenhed  med  at  træffe  Tonen  overfor  et  saa- 
dant  Landskab,  som  man  ikke  kan  analysere  Stykke  for  Stykke. 
Man  træder  ud  af  en  Kro  paa  den  Tid  af  Døgnet,  hvor  Dagen  er  ved 
at  gaa  over  i  Natten,  og  hvor  Natten,  i  Følge  Aarstiden,  har  Dagen 
i  sig,  som  en  kulørt  Lampe  har  den  lille,  brændende  Olielampe  i 
sig.  Naturstemningen  virker  saa  godt  som  udelukkende  paa  Fanta- 
sien. De  almindelige,  de  „ordinære*"  Sanser  har  trukket  sig  tilbage 

i  Beskedenhed;  der  er  intet  for  dem  at  gøre.  Man  kan  se;  men 
hvad?  Det  er  frugtesløst  at  angive  en  hel  ny  Farveskala,  som  Folk 
maa  tage  paa  Tro  og  Love.  Man  hører;  men  hvad  er  det,  man  hører? 
En  sælsom,  fjern  Susen,  der  lige  saa  godt  kan  komme  fra  Luften^ 
som  fra  Havet,  og  som  sandsynligvis  kun  er  Ekkoet  i  Tankerne  fra 
Tanken  paa  Havet,  da  man  saa*  det  lægge  sig  til  Ro.  Man  befinder 
sig  i  en  Famlen  for  at  finde  Udtryk  for  det,  der  bevæger  det  fulde 
Hjerte,  nu  da  alting  hviler  rundt  omkring  og  intet  gør  Hjertet  dets 
Overherredømme  stridigt.  Man  kan  gribe  til  at  citere  de  store  Me^ 
stere,  laane  deres  mest  ophøjede  Tanker,  for  at  nærme  sin  egen  Tanke 
til  det  ophøjede;  men  det  er  altid  farligt  med  slig  Citeren.  Hvem 
borger  En  for,  at  ikke  Godtfolk  kommer  og  siger :  Du  har  givet  din 
Pindevogn  et  Firspand  for !  —  Man  maa  hellere  age  med  en  „Bør » 
som  er  Ens  egen,  end  have  Staldetatens  bedste  Skimler  til  Laans. 

Man  kunde  —  naar  man  kan  det  —  bryde  Prosaens  Form  og  tale 
i  Vers.  Upaatvivleligt  vilde  Stemningen  løfte  disse  Vers  og  vugge 
dem,  musikalske  som  Aftenvindens  svage  Sus,  som  Havets  skvul- 
pende Klage,  bort  over  Landskabet,  ud  imod  Horisontens  dæmrende 
Skær.  Ja,  det  kunde  man  gøre,  og  det  var  maaske  den  eneste  Udvej. 
Men  saa  var  jo  Harpen  der  og  Romancen ;  og  man  var  gaaet  i  Kreds 
omkring  sig  selv  —  som  man  netop  kan  gøre  det  en  saadan  Juninat, 
udenfor  Skagens  Østerby,  efter  at  man  har  forladt  den  banede  Vej» 
og  skrafu*  over  den  øde  Lyngfælled  en  halv  Mils  Vej  for  at  komme 
ned  paa  Nordstranden  og  se  Havet  sove  og  Fiskerne  trække  Vod. 

Det  sidste  var  min  Hensigt,  efter  at  jeg  havde  begivet  mig  ene 
af  Sted  paa  Vejen.  Og  saa  var  det,  at  jeg  mødte  den  lille  Mand. 

Kære  Læser,  jeg  vil  straks  berede  Dig  en  Skuffelse.  Min  lille 
Mand  har  intet  som  helst  at  gøre  med  nogen  „lille  Mand**  i  noget 
som  helst  Æventyr.  Du  kunde  billigvis  tro  det,  eftersom  jeg  havde 
valgt  Tid  og  Sted  gunstigt  for  et  saadant  Møde.  Men  vi  skriver  atten 
Hundred  og  ni  og  halvfjers  —  eller  syvti  ni,  hvis  Du  foretrækker 
det  saaledes  — ,  og  om  den  lyse  Nats  Midnatsdæmring  er  nok  saa 
æventyrlig,  om  Landskabet  er  nok  saa  øde.  Klitrækken  nok  saa  spø- 
gelseagtig, Havets  nære  Strand  nok  saa  meget  i  Lighed  med  en 
Kirkegaard :  i  Æventyret  har  denne  lille  Mand  ikke  hjenmie. 

Hans  Stemme  vilde  straks  have  bekræftet  dette.  Medens  han  med 
korte,  hurtige  Skridt  gik  i  Spidsen  for  sit  Selskab  —  som  ogsaa 
vilde  ned  til  Nordstranden  —  og  medens  han  snart  hoppede  over  en 
Lyngtue,  snart  med  et  sikkert,  altomfattende  Blik  undgik  de  Fald- 
gruber, som  Skumringen  og  Jordsmonnet  lagde  for  ham  og  for  os 
alle,  saa  talede  han  i  et  væk,  som  den,  der  er  vant  til  at  høre  sig  selv 
til  alle  Tider  og  paa  alle  Steder  og  frygter  for,  at  Tavsheden  kunde 
misforstaas,  som  om  han  ikke  var  „med**.  Hans  Stemme  havde  den 

korte,  klangfulde  Appel  i  sig  som  en  Bordkniv,  der  slaas  mod  et 
Glas,  og  hvorefter  der  uden  Undtagelse  følger  det  bekendte:  Mine 
Damer  og  Herrer!  ... 

Det  lød  besynderligt  her  mellem  disse  Omgivelser.  Men  endnu 
besynderligere  vilde  det  have  lydt,  om  han  havde  tiet  stille.  Han 
følte  det,  og  derfor  talte  han ;  han  havde  Tilhørere,  derfor  gav  han 
sig  hen.  I  modsat  Fald  vilde  han  ikke  gaaet  her. 

Jeg  maa  rette  dette :  „han  gav  sig  hen" .  Han  giver  sig  nemlig  al- 
drig hen.  Det  er  hans  Styrke.  Men  hans  mange,  spredte  Kundska- 
ber, hans  store  Rutine  i  at  faa  dem  til  at  virke  som  samlede,  hans 
hurtige,  lette  Replik,  hans  mange  Rejser,  hans  aktive  Deltagen  i  alt, 
i  Literatur,  Politik,  i  kommunale,  i  alle  mulige  Ting,  hans  lidenskabs- 
løse Elasticitet,  hans  hele,  absolut  »moderne*"  Væsen  giver  ham 
stedse  det  almennyttige  Udseende  af  at  være  en  Mand,  der  giver  sig 
hen  i  alt.  Og  dette  er  ogsaa  hans  Styrke. 

Han  er  vor  aktive  Lyriker.  Hans  Vers  er  hans  Taler,  de  savner 
aldrig  rytmisk  Beaanden ;  hans  Rim  har  ofte  Pointer ;  og  i  selvfølel- 
sesfuld Samstemmen  med  den  gamle  Goethes  Udsagn,  at  de  fleste 
gode  Digte  er  Lejlighedsdigte,  lader  han  sig  aldrig  skræmme  ved  den 
platte  Mængdes  Hentydning:  Lejlighedspoet I 

Men  ogsaa  Elegiker  er  han.  Hvo,  som  vil  tale  til  vor  Tid  og  ikke 
tale  for  døve  Øren,  han  kan  ikke  nøjes  med  den  legende  Sysselsæt- 
telse, som  Jeg'et  finder  i  Lyriken,  selv  om  Rytmen  er  nok  saa  mu- 
sikalsk og  Pointerne  springer  nok  saa  friske  ud  af  de  spillende  Rim. 
Thi  sejler  vi  end  ikke,  som  vor  fælles  store  Digter  mente,  alle  sam- 
men bevidst  omkring  med  „Liget  i  Lasten**,  saa  har  vor  Tid  dog 
slaaet  sin  store,  synlige  Revne  tværs  over  Spejlglasset,  og  hver 
Gang  vi  passere  os  selv  forbi  og  ser  os  selv  i  Spejl,  saa  deles  vi  paa 
højst  irriterende  Maade  og  paa  de  ubekvemmeste  Steder,  uden  at  vi 
selv  kunne  gøre  det  mindste  derfor,  undertiden  igennem  Hovedet, 
naar  vi  rager  højt  nok  op,  og  ellers  igennem  Brystet  eller  Neder- 
partiet.  Og  ved  at  se  os  saaledes,  skærer  vi  en  Grimaoe,  naar  vi  tror 
os  alene,  uden  Vidner.  Vi  har  ikke  Raad  til  at  anskaffe  et  helt  nyt 
Spejl  med  ny  Folie  bagpaa,  og  endnu  mindre  har  vi  Mod  til  med  et 
rask  Slag  at  knuse  det  gamle. 

Den  lille  Mand  vilde  ikke  have  rejst  og  virket  saa  meget  og  talt 
for  eller  talt  med  saa  mange  forskellige  Personer,  uden  at  jo  Tidens 
fælles  Brøst  undertiden  spejlede  sig  i  hans  Tale. 

Det  klæder  ham,  naar  han  bliver  alvorlig  og  følelsesfuld,  som  det 
klæder  en  gammel  Skønhed  at  sukke  over  sig  selv.  Der  er  noget 
af  en  Ærlighed  deri,  som  anslaar  medfølende  og  tilgivende  Strenge 
hos  Tilskuerne.  Lad  være,  at  den  gamle  Skønhed  i  sine  unge  Dages 
Koketteri  har  anstiftet  nok  saa  megen  Forvirring,  har  bragt  nok  saa 

mange  „til  Fald*' ,  som  siden  den  Tid  endnu  ikke  er  naaede  til  Op- 
rejsning :  —  naar  man  uforvarende  stilles  Ansigt  til  Ansigt  med  den 
fordums  Skønhed  og  ser,  hvor  Tiden  ikke  har  skaanet  hende,  saa 
bringes  man  selv  til  Skaansel,  og  man  gaar  sin  Vej  og  siger  ved 
sig  selv:  Du  har  gjort  mig  meget  ondt,  men  Tiden  har  gjort  Dig 
mere! 

Desuden  — ;  der  ligger  dybest  inde,  paa  Bunden  af  den  lille  Mands 
Vsesen,  som  man  med  nogen  Mangel  paa  Korrekthed  i  Talebrug  saa 
længe  har  kaldet  hans  Gemyt,  en  dump  Vrede,  en  nagende  Orm: 
Han  har  gjort  alt  for  sin  Tid ;  den  har  intet  alvorligt  gjort  for  ham. 
Kan  være,  at  han  har  gjort  for  meget  for  den ;  vist  er  det,  at  den 
har  gjort  for  lidt  for  ham. 

Ogsaa  af  den  Grund  bøjer  hans  Tale  tidt  hen  imod  det  elegiske. 
Og  den  vil  gøre  det  endnu  mere;  thi  han  vil  ikke  kunne  undvære 
dette,  at  gøre  meget  ud  af  alt,  bestandig  at  gøre  noget.  Og  Tiden  vil 
kunne  undvære  ham,  og  den  vil  vise  ham  det,  og  han  vil  ende  som 
Sørgespilforfatter;  han  vil  skuffet  og  krænket  trække  sig  tilbage  til 
en  eller  anden  Villa  og  dér  forfatte  en  Tragedie  over  sin  utaknem- 
lige Samtid.  Og  da  vil  hans  Nemesis  komme  over  ham;  thi  Sam- 
tiden, som  var  saa  vant  til  hans  Løjer,  at  den  egenlig  aldrig  ret  kunde 
komme  i  Feststemning,  naar  han  ikke  var  med,  og  kun  tog  hans 
Elegi  som  Dessert-Is  efter  Dyrestegen,  den  vil  nu  tage  hans  sidste 
Udbrud  som  Kraftessensen  af  hans  Komik,  den  vil  applaudere  hans 
Tragedie  som  et  Lystspil,  en  ret  paa  Spidsen  stillet  Farce,  som  en 
af  hans  egne  Adepter  i  næste  Søndagsnumer  af  Ugebladet  vil  analy- 
sere i  en  æstetisk  Afhandling  om  det  ophøjedes  og  det  komiskes  nære 
Slægtskab,  og  den  lille  Mand  vil  dø  af  et  Hjerteslag  som  den  sidste 
store  Farceur. 

Og  dog  har  hans  gode  Gerninger  for  Landet,  dem,  som  han  selv 
forstaar  at  vurdere,  været  mange.  Hans  Synd  er  én :  den  nemlig,  at 
have  forplantet  sig  selv  i  en  Række  af  nedad  stigende  smaa  Mænd. 
Hans  Synd  er  den,  at  han  i  en  Aarrække  har  siddet  inde  med  megen 
Magt  uden  at  bruge  den  til  andet,  end  til  at  skabe  en  Gentagelse  af 
sig  selv  ude  omkring  i  Folket;  hans  Synd  er  endnu  stedse  den.  at 
han  bestandig  rejser  omkring  for  at  trykke  sig  selv  i  Haanden.  Hans 
Synd  er,  at  han  har  dræbt  Begejstringen  for  visse  store,  usammen- 
satte Spørgsmaal  ude  i  Livet,  og  at  han  endnu  stedse  søger  ud  i  Li- 
vet med  bevingede  Ord,  som  tænder  Blus  i  svage  Sjæle,  Blus  for 
intet,  Blus  for,  hvad  der  ikke  er  værd  at  lægge  Olie  og  Væge  til. 
Han  var  et  Lys  for  sig ;  han  er  blevet  til  mange  paa  Pundet.  Under- 
ligt, om  han  ikke  skulde  ende  al  god  Stearins  Gang  herhjemme  og 
blive  et  Kirkelys,  naar  han  bliver  helt  gammel. 

Og  spørger  man  mig:  Hvoraf  véd  Du  alt  dette?  saa  svarer  jeg: 

Herregud,  han  gik  jo  her  uden  at  vide  af  det  og  fortalte  mig  det  alt 
sammen  1 

I  Virkeligheden  var  min  egen  Tavshed  eller  Faamælthed  en  op- 
mærksom Tilhører.  Han  havde  fordærvet  »Stemningen**  for  mig; 
nu  var  jeg  den,  som  gav  mig  hen  i  ham.  Jeg  lyttede,  jeg  anstillede 
Betragtninger,  Prøve  og  Kontraprøve,  alt  imedens  Tavsheden  og  An- 
dagten inden  i  mig  overfor  Tiden  og  Stedet  krympede  sig  under 
hans  bevingede  Ord.  Han  havde  alt  paa  rede  Haand,  hvad  der  kunde 
siges  om  Stedet  og  om  Tiden,  om  en  Bemærkning,  som  faldt,  eller 
om  en,  som  vilde  kunne  falde.  Jeg  tog  ham  paa  den  Stemning,  som 
han  selv  fordærvede  for  mig.  Det  var  mig  umuligt  at  lade  en  Gen- 
gældelse fare.  Han  fornærmede  Naturen. 

Jeg  tog  ham  paa  Naturen,  som  rummede  os  alle,  medens  vi  gik  her, 
og  som  talte  saa  myndig  til  ham,  uden  at  han  gav  sig  Tid  til  at  ane 
det.  Den  halve  Times  anstrængte  Marsch  var  endt;  vi  steg  gennem 
de  lave  Klitrækker  —  en  fuldstændig  Kirkegaard  i  Midsommemats- 
belysning  —  ned  paa  den  store,  brede  Porstrand,  som  Nordsøen  be- 
skyller. Kun  som  Anelser  kom  Rullingen  ind  til  os  med  dens  store 
Sange  om  Ro  og  Højhed  derude  fra,  hvor  Hav  og  Luft  mødtes,  hvor 
Skyerne  syntes  at  fortsætte  sig  ned  igennem  den  blanke  Plade,  lige 
til  Stedet,  hvor  vi  stod.  Det  behagede  den  lille,  aandfulde  Mand  at 
flnde  alt  dette  i  sin  Orden ;  men  han  var  kommen  vestfra  i  Dag  og 
havde  været  paa  Stranden  og  i  Klitter  lige  fra  efter  Middagen.  Det 
var  Fiskerne,  vi  skulde  flnde  her,  dem,  som  trak  det  store  Vod.  Vi 
maatte  skynde  os;  han  skulde  tilbage,  skulde  sove,  skulde  tidlig  af 
Sted  næste  Morgen,  skulde  til  Møde  i  Morgen  for  at  støtte  en  Rigs- 
dagsmand, skulde  i  Overmorgen  undergrave  en  Jernbane,  næste  Dag 
grundmure  en  Vælgerforening,  og  samtidig  skulde  Naturskønhederne 
paa  de  betræffende  Steder  have  deres  Overhaling.  Der  var  ingen 
Tid  at  spilde. 

Jeg  indrømmede  stiltiende,  at  der  i  saa  Tilfælde  ingen  Tid  var  at 
spilde,  allermindst  med  Aandrigheder  over  Vesterhavet,  —  som  han 
havde  set  en  Gang  før  i  Dag. 

Der  er  blandt  en  vis  Del  af  det  rejsende  England  et  gængs  Ud- 
tryk :  to  do  the  Continent.  Det  er  et  meget  betegnende  Udtryk,  og  det 
faldt  mig  ind  ved  denne  Lejlighed.  Her  gik  jeg  om  Natten  paa  Stran- 
den bag  efter  den  lille,  bevægelige  Mand,  som  var  kommen  herop 
for  at  ngøre**  Skagen. 

Den  øvrige  Del  af  vort  Selskab  var  naaet  en  Strækning  forud  og 
var  næsten  visket  bort  fra  Sandet  i  det  usikre,  skuffende  Lys,  som 
hviler  over  dette  blege,  afdøde  Landskab  paa  denne  Tid  af  Døgnet. 
Der  var  en  Pause  mellem  ham  og  mig.  Enhver,  som  kender  denne 
Strand  under  disse  Porhold,  vil  erindre,  hvilke  Besynderligheder  der 

kan  falde  En  ind  i  den  uhyre  Tavshed  af  øde,  forglemt  og  begravet 
Ro,  som  Stranden  ruger  over.  Bag  En  kommer  disse  rullende,  regel- 
mæssige Aandedrag  af  Havet,  der  ende  i  en  Hvislen  eller  et  Suk. 
Ekkoet,  som  ligger  og  passer  paa  langs  Klitrækken  ligesom  en  Hospi- 
talskone  over  en  syg  Mand,  griber  Sukket,  Selvbekendelsers,  Ankla- 
gers eller  Truslers  sidste  Ord,  og  lader  det  mumlende  gaa  videre 
til  et  andet  Ekko,  en  anden  Vaagekone,  derinde  i  Lyngheden.  Her 
er  en  sælsom  —  „Akustik" ,  vilde  den  lille  Mand  kalde  det. 

Uvilkaarligt  vender  man  sig  i  Begyndelsen  hvert  Øjeblik  om  og 
ser,  om  ikke  nogen  følger  efter  En,  om  ikke  der  er  nogen,  som  vil 
have  En  i  Tale.  Man  er  ikke  langt  fra  at  forfalde  til  det  religiøse  Fri- 
tænkeri i  vore  Dage,  som  hedder  Spritismen,  naar  man  gaar  alene  om 
Natten  paa  Skagens  Nordstrand.  Det  gaar  til  Dels  over  ved  Vanen» 
men,  som  sagt  

Jeg  fik  den  Idé,  at  det  var  vort  eget  Liv  bag  os,  som  manende 
spurgte  os  ud,  og  som,  blandende  sig  med  Fremtidens  Idé  foran  os, 
drillende  kredsede  omkring  vore  Skridt  og  vilde  have  Besked. 

Det  faldt  mig  ind  at  spørge  min  Formand  om  noget  lignende,  som 
om,  hvad  han  vel  egenlig  nærmest  vilde  tænke  paa,  hvis  han  gik  her 
ganske  mutters  alene.  Det  ærgrede  mig  straks,  at  jeg  havde  gjort 
ham  et  saadant  Spørgsmaal,  som  hans  meget  betingede  Tilnærmelse 
til  mig  ingenlunde  havde  berettiget.  Han  svarede  mig  tørt  med  sin 
sonore,  velbeherskede  Stemme,  at  det  aldrig  faldt  ham  ind  at  gaa 
alene  saadanne  Steder.  Hvad  skulde  han  dér? 

Nej.  Hvad  skulde  han  dérl 

I  det  samme  kaldtes  der  paa  os  forude.  Vi  mente,  at  det  var  Fi- 
skerne, som  endelig  vare  fundne,  og  forstærkede  vore  Skridt. 

Det  var  imidlertid  ikke  Fiskerne  endnu,  men  en  Fisk ;  eller  rettere, 
det  var  en  død  Delfin,  Springer  eller  lignende,  som  laa  der,  skyllet 
op  i  Havstokken. 

Vi  stillede  os  op  paa  Vindsiden  af  den.  Den  lugtede  ikke  godt.  Den 
lille  Mand  havde  overfor  denne  „Aktualitet*'  straks  nogle  redegø- 
rende, klassificerende  Ord  ved  Haanden,  og  Ordene  endte  i  en  Spøg. 
Det  store,  døde  Dyr  fik  sin  lille,  levende  Vits,  og  videre  gik  vi.  Det 
hele  var  ikke  megen  Omtale  værd,  og  er  næppe  denne  Erindring 
værd,  men  jeg  kunde  allerede  den  Gang  ikke  bare  mig  for  —  i  en 
vis  Forbindelse  med  det  forudgangne  og  med  Tid  og  Sted  og  Personer 
'—  at  forestille  mig,  hvilken  Virkning  en  rigtig  stor  Hval  vilde  have 
gjort  paa  det  samme  Selskab.  Jeg  tænkte  mig,  at  den  rigtig  gode, 
gammeltestamentlige  Hvalfisk  var  dreven  op  her,  og  at  vi  netop  hav- 
de overværet  Profeten  Jonas*  Ilandstigning  fra  Uhyrets  Svælg  og 
havde  hørt  Begyndelsen  af  hans  første,  store  Philippica.  Hvad  havde 
vi  saa  gjort? 

Mon  ikke  den  lille  Mand,  forberedt  paa  enhver  Mulighed,  selv  paa 
den  umuligste,  var  traadt  ham  i  Møde,  og  ud  af  sit  store  Forraad  af 
gængse  Sprogkundskaber  havde  afpasset  et  Slags  Hollænder-Engelsk, 
hvori  han  gjorde  Profeten  hans  Fejltagelser  indlysende:  at  vi  ikke 
var  Niniviter,  at  vi  havde  Statskirke  med  Konsistorium  der  dækkede 
os  mod  ethvert  præsteligt  Overgreb,  selv  en  Profets,  og  at  vi  for  Re- 
sten havde  Øvrighed  i  Landet,  der  værgede  Borgerne  mod  Over- 
fald af  fremmede. 

Jeg  hører  den  lille  Mands  høje,  tydelige  Stemme :  Mynheer  1  

og  jeg  hører.  Selskabet  omkring  ham  mumle  bifaldende : 

Ja,  han  kan  l 

Og  saa  fandt  vi  Fiskerne. 

Nogle  af  dem  drog,  andre  havde  draget  det  store,  tunge  Vod.  Det 
var  svært  Arbejde,  og  Udbyttet  syntes  denne  Nat  i  det  mindste  ikke 
at  svare  til  Anstrengelserne.  Nogle  af  Folkene  stod  op,  andre  laa 
ned  i  Smaagrupper  og  pustede  efter  Arbejdet  De  talte  ikke  meget 
sammen.  De,  der  endnu  vare  i  Arbejde,  gik  tavse,  foroverbøjede, 
med  Ryggen  mod  Havet,  halende  i  det  lange  Tov  ligesom  Karreheste, 
fra  Vandet  tværs  over  den  brede  Forstrand  helt  op  i  Klitten,  hvor  de 
standsede,  rettede  den  ømme  Ryg  og  gik  sindig,  ganske  som  Karre- 
heste,  tilbage  for  at  stille  sig  ind  i  Rækken  igen  og  hale  videre. 

Vi  traadte  hen  til  dem. 

Den  lille  Mand  var  straks  klar  med  Spørgsmaal,  omtrent  som  en 
Reporter  ved  et  Væddeløb  eller  en  Ildebrand:  om  Tovets  Længde, 
om  Fiskenes  Mængde,  om  Vejr,  om  Vind  osv.  De  saa'  paa  ham,  men 
svarede  ikke. 

Han  tog  en  Fisk  op  fra  Bunken  paa  Stranden.  Hvad  var  det  for  en 
Fisk?  En  stor  Sild.  Og  denne?  En  lille  Makrel.  Og  denne?  En 
Smaatorsk.  —  Det  hedder  altsaa  en  lille  Makrel  og  en  smaa  Torsk, 
ikke  sandt?  Og  den  lille  Mand  lo,  og  hans  Selskab  lo.  Og  Fiskerne 
stod  og  saa*  paa  ham.  Og  saa  havde  han  sét  dem  trække  Vod.  Og  saa 
var  det  »gjort**. 

Der  er  en  Hovedstadsligegyldighed  overfor  simple  Folk  paa  saa- 
danne  fjerne,  øde  Steder,  som  er  ærlig,  som  aldrig  spørger,  aldrig 
giver  sig  Mine  af  en  Interesse,  den  ikke  rummer.  Jeg  skulde  være 
den  sidste  til  at  gaa  i  Rette  med  den.  Der  er  en  anden  Ligegyldighed 
i  Hjertet,  som  spørger,  som  noterer  sig  et  Par  „Smaatorsk**  op,  og 
som  er  færdig  med  det  hele  paa  ti  Minutter. 

Jeg  ønskede,  at  jeg  ikke  var  gaaet  med  for  at  ngøre**  denne  Strand. 

Vi  gik  op  igennem  de  blege  Klitter  imod  Fyret.  Jeg  vendte  mig 
og  saa*  Fiskerne  som  mørke  Støtter  staa  ganske  stille  og  se  efter  os. 
Saa  tog  de  fat  igen. 

Jeg  gik  tilbage,  bød  Godaften  og  gav  den  nærmeste  Mand  en  lille 

Skærv  til  Brændevin  „randt**.  Disse  Folk  er  de  samme,  som,  ntar 
vi  en  skøn  Dtg  kommer  tilbage  fra  England,  hvor  vi  har  overværet 
et  Fedeskue  eller  raabt  Hurra  for  Prinsen  af  Wales,  og  naar  vi  til- 
fældigvis for  Taage  eller  Storm  støder  paa  Revet  derade,  med  Fare 
for  deres  eget  Liv  og  med  Familjens  Forarmelse  for  Øje  gaar  ud  og 
bjerger  vort  kostbare  Liv,  som  hverken  Politiken  eller  Literaturen 
eller  vor  egen  Familje  kan  undvære.  Ved  den  Lejlighed  omfavner 
vi  dem,  skønt  de  rimeligvis  er  lige  saa  vaade  som  vi  selv;  —  og 
vi  glemmer  dem,  saa  snart  vi  har  faaet  tørre  Kladder  paa. 

Saa  naaede  jeg  atter  Selskabet.  Jeg  var  forstemt,  jeg  havde  Lyst 
til  at  komme  frem  med  alt,  hvad  jeg  havde  paa  Hjertet.  Men  hvorfor? 
til  hvad  Nytte? 

Jeg  pegede  op  til  Lyscirklen  omkring  Fyrets  Top  og  gav  mine 
Meddelelser  til  Bedste  om,  hvor  underligt  det  er  at  være  der  oppe  un- 
der en  Storm.  Jeg  fortalte  om  de  Fugle,  der  komme  flyvende  i  de 
mørke  Nætter,  sætte  sig  fast  paa  Gitteret  omkring  Kuplens  Ruder 
og  stirre,  (igesom  fasttryllede,  ind  imod  Lyset,  uden  at  tænke  paa 
deres  egen  Sikkerhed.  — 

Ja,  eller  den  Vildand,  der  kommer  flyvende  igennem  det  tomme- 
tykke Glas !  lo  den  lille  Mand.  Det  var  en  rigtig  „And*  ! 

Vi  havde  en  besværlig  Vej  for  os  tilbage  til  Byen  over  den  vild- 
somme Hede,  og  Blæsten  var  begyndt  at  rejse  sig  og  var  lige  imod. 

Den  lille  Mand  var  nu  dygtig  ked  af  det  hele. 

„Hør  1**  sagde  han,  da  vi,  asende  os  gennem  det  dybe  Sand,  stand- 
sede et  Øjeblik  for  at  trække  Vejret.  »Hvad  bestiller  De  i  Granden 
her  oppe  ?  Man  siger  mig,  at  De  kommer  her  ofte,  og  man  fortæller, 
at  De  endogsaa  har  haft  i  Sinde  at  bygge  et  Hus  her.  Her  ?' 

Og  han  saa'  sig  omkring,  paa  Himlen,  paa  Havet,  paa  Byen,  som 
netop  stak  sine  lave  Tage  op  bagved  den  gamle  Fyrbakke.  Og  han 
saa'  atter  paa  mig  og  rystede  paa  sit  livlige,  karakteristiske  Hoved. 

Jeg  svarede  ham,  at  jeg  ikke  havde  i  Sinde  at  bygge  noget  Hus 
her  —  endnu  i  det  mindste  ikke.  At  jeg  derimod  tog  hertil,  hver 
Gang  jeg  vilde  søge  den  store  Ensomhed  i  Omgangen  med  den  store 
Natur;  at  denne  Ro  heroppe,  Havets  umiddelbare  Nærhed,  og  Om- 
gangen med  den  haardt  prøvede,  haardt  kæmpende,  beskedne,  nøj- 
somme og  alvorlige  Slægt  af  store  Børa,  som  befolkede  denne  Natur, 
var  en  Kilde  for  mig  til  Foryngelse,  til  Tro  paa  Livets  elementære 
Kræfter,  et  Korrektiv  for  mig,  naar  jeg  maaske  „anstukket**  vendte 
mig  bort  fra  Kulturens  store  Araesteder,  hvor  de  rigt  udrastede  og 
lykkeligere  Naturer  saa  ofte  svigte  Idealiteten  og  grave  deres  Pund 
ned  i  et  eller  andet  Bed  af  en  vel  vedligeholdt  Have,  sikre  paa  at 
ville  høste  Hyacinther  og  andre  smukke  Blomster  hvert  Foraar. 

Det  var  i  den  dæmrende  Juninats  svage  Skær,  at  vi  arbejdede  os 

Side  om  Side  hjemover.  Lysningen  tillod  akkurat  at  se  hinanden  ind 
i  Ansigtet  og  læse,  hvad  der  stod  skrevet.  Jeg  læste  i  den  lille  Mands 
kvikke,  aandfulde  Ansigtstræk,  at  han  gik  ved  Siden  af  en  ekscen- 
trisk  „Ideolog*" ,  som  nylig  havde  sagt  en  Taabelighed,  —  til  Nød  en 
Frase,  som  kunde  staa  i  en  Bog.  Jeg  tænkte  til  Gengæld  paa  min 
Side,  at  denne  Mand  med  sin  Aandslivlighed,  sine  Kundskaber,  sin 
Magtstilling  i  Landet,  som  rejste  saa  meget,  som  nu  sagtens  agtede 
st  »gjøre**  hele  det  jydske  Kontinent,  vilde  kunne  udrette  saa  over- 
ordenlig meget  overfor  enhver,  der  nu  sukkede  i  en  eller  anden  for- 
gemt og  forglemt  Krog  efter  et  hjerteligt,  varmt  og  Løftende  Ord,  at 
der  var  Tusinder,  som  ventede  paa  ham,  medens  han  spiste  til  Mid- 
dag med  de  hundrede,  at  denne  »Middag"  var  hans  Livs  Nemesis. 
Den  havde  ingen  Aften  efter  sig. 

Og  da  vi  var  kommen  hjem,  og  da  jeg  havde  ønsket  Selskabet  en 
rolig  Hvile  og  Lykke  paa  Rejsen  den  næste  Morgen  tidlig,  saa  vilde 
Søvnen  ikke  ret  komme  til  mig  ovre  paa  mit  lille  Værelse,  i  hvis 
skagensiske  Stilhed  Havet  gjorde  sin  Nærhed  gældende.  Jeg  lagde 
mig,  men  Havet  var  der  udenfor.  Det  kom  skyllende,  rullende,  bru- 
sende, stedse  gentagende  det  samme,  evigt  nynnende  den  Sang,  der, 
usammenhængende  i  dens  Sammenhæng,  flettede  sine  Strofer  ind  i 
mine  Drømme,  og  som  om  Morgenen  stod  lys  og  klar  og  skinnede  mig 
ind  i  Øjnene  med  den  gule  Sol  under  de  blæsende  Skyer : 

Vi  gav  Dig  vore  Gaver,  vi  gav  Dig  vort  Maal, 

Vi  lagde  i  din  Ungdom  vort  smidige  Staal. 

Syde  maa  vi  alle. 

Bruse  maa  vi  alle,  — 

Kølnes  maa  vi  ogsaa,  om  frem  vi  række  vil. 

Nu  spørger  vi:  hvad  brugte  vore  Gaver  Du  til? 

Den  store,  nye  Snekke,  som  glider  af  Havn, 

Hvortil  har  den  vel  faaet  den  Dragehovedstavn  ? 

Dragens  Gab  har  Tænder, 

Snekkens  Mænd  har  Hænder; 

Hænderne  bør  aldrig  drage  Alunshandsker  paa. 

Vi  spørger  Dig:  hvi  lod  Du  ej  det  store  Bredsejl  staa? 

Der  ganger  udi  Havet  saa  mange  Slags  Pisk; 

Man  bør  ej  stedse  jage  dem,  der  passer  for  en  Disk. 

Villing  kan  man  have. 

Torsk  for  kilden  Mave; 

Der  lurer  Haj  i  Havet,  som  Tigeren  med  Klo. 

Hvi  jog  Du  ikke  Hajen  og  lod  Villingen  i  Ro? 

De  Sildestimer  springe,  naar  Torsken  jager  dem; 

De  store  Hvaler  springe  imod  Himmelbuen  frem. 

Spring  med  Hvalens  Skare; 

Lad  de  Smaafisk  fare  i 

Højest  Maal  er  bedste  Maal.  Saa  sæt  kun  Livet  til : 

Den  er  vor  Gave  voksen,  som  Gaven  bruge  vil. 

Jeg  véd  nu  —  saa  længe  efter  —  at  jeg  ikke  var  kommen  til  at 
skrive  om  Lars  Kruse,  hvis  jeg  ikke  havde  mødt  den  lille  Mand  om 
Aftenen  og  gaaet  med  ham  om  Natten  paa  Nordstranden. 

Facit  indignatio  versus.  Men  endnu  har  Verset  alene  aldrig  ned- 
lagt sin  Mand. 

Kære  Læser,  berolige  Digl  Lars  Kruse  vil  dø,  jeg  vil  dø;  men 
den  lille  Mand  vil  Du  beholde.  Han  holder  ud  med  Dig,  saa  længe 
Du  holder  ud  med  ham.  Og  din  Trofasthed  er  stor. 


Stranden. 

Hvem  er  det,  som  sætter  paa  Stranden  ind. 
Hvor  Søerne  bryde  og  bruse? 
Hvem  er  det,  som  kommer  for  strygende  Vind, 
Med  Saltvandet  drivende  ned  over  Kind, 
Lammeskindshuen  paa  Sned  over  Øjet, 
Oprejst  ved  Roret,  foroverbøjet, 
Maalende  Brændingens  Sluse? 
Hvem  er  det,  som  sætter  saa  støt  og  saa  kold 
Med  Baaden  —  hej,  hop  I  —  over  Brændingens  Vold? 
Det  er  Lars  Kruse. 

Han  kommer  med  Varer,  med  Fragt  eller  Fisk. 

Hans  Baad  er  i  Søgangen  kun  som  en  Visk, 

Men  en  Visk  i  to  prøvede  Hænder; 

Den  ene  paa  Roret,  den  anden  for  Brynet, 

Saa  gaar  det,  som  var  det  Kommers  kun  og  Spøg; 

Og  hurtig  som  Lynet, 

Med  Skvæt  og  med  Røg, 

Ta'er  Baaden  et  Spring;  et  Stød  imod  Stranden  — 

Og  Søerne  tørne  mod  Rælingeranden, 

Som  vilde  de  Rælingen  knuse. 

De  knuser  ej  Baaden;  den  staar  dér  paa  Sandet; 

En  levende  Ksede  tog  den  af  Vandet  : 

Velkommen  tilbage,  Lars  Kruse! 

Jeg  Stod  om  Morgenen  paa  Smderstranden  udenfor  Byen  og  saa' 
ud  over  Søen. 

Der  blæste  en  stiv  Paalandsvind,  som  ved  Daggry  maatte  have 
været  endnu  stivere,  at  dømme  efter  det  Hav,  der  stod.  Jeg  fulgte 
Brændingernes  Gang  over  de  tre  Revler  —  de  tre  saa  meget  onv- 
talte,  saa  frygtede  Revler  —  den  yderste,  den  mellemste,  den  sidste. 
Den  yderste  er  egenlig  et  godt  Stykke  til  Søs ;  jeg  vil  ikke  her  nævne 
Tallet  paa  Favnene ;  et  saadant  Tal  siger  dog  ikke  noget  for  dem,  der 
ikke  ere  hjemmevante  paa  Stranden.  Men  mellem  den  yderste  og 
mellemste  ^r  dybt  Vand,  hvor  selv  et  større  Skib  mageligt  kan  tumle 
sig,  indtil  det  støder  paa  den  sidste  og  inderste  Hindring;  saa  ken- 
der man  i  Reglen  Skibets  Skæbne.  For  øvrigt  véd  man,  at  Skibe 
kan  have  den  samme  Skæbne  baade  paa  mellemste  og  yderste  Revle. 
I  sidste  Tilfælde  bliver  Redningsforsøget  i  Baad  det  dramatiske  Fore- 
tagende —  med  stigende  Spænding  og  igennem  flere  Optrin  —  som 
er  saa  godt  kendt  paa  denne  Kyst,  som  for  Beboerne  bryder  den 
lange  Efteraars-  og  Vinterensformighed,  som  er  en  materiel  Livs- 
kilde for  dem,  og  som  er  deres  moralske  Livsnerve ;  thi  man  sætter 
Livet  ind  paa  dette  Spil. 

Da  der  i  det  følgende  vil  blive  talt  en  Del  om  disse  Revler,  anser 
jeg  det  for  ikke  ufornødent  at  dvæle  lidt  nærmere  ved  dem.  Jeg  vil 
komme  tilbage  hertil  ved  min  Beskrivelse  af  „Stranden** .  Foreløbigt 
vil  jeg  blot  have  bemærket,  at  det  her  er  Sønderstranden,  hvorom 
det  drejer  3ig.  Forspillet  begynder  paa  den  mindst  farlige,  eller  i 
ethvert  Fald  mindre  frygtede  Del  af  Kysten,  den,  som  fra  Skagens 
yderste,  østlige  Pynt,  „Grenen**  —  Pegefingeren  ud  i  Dybet  —  hu- 
ler sig  vestefter  ind  i  den  brede  Aalbæksbugt,  for  senere  at  trække 
sig  sydpaa  ned  til  Frederikshavn  og  Hirsholmene.  En  stor,  aaben 
Red,  hvor  de  til  Nordsøen  bestemte  Fartøjer  kan  ligge  over  for  vest- 
lige Storme. 

Med  Kuling  og  Storm  af  Sønden  og  Sydost  ligger  Skagens  Sønder- 
strand  aaben.  Her  kan  da  staa  en  mægtig  Sø,  og  raadspørger  man 
Kystlinjen  fra  Aalbæk  og  herop,  vil  num  i  en  Del  halvtbegravede, 
nu  natten  forsvundne  Vrag  finde  stumme  Vidner  nok,  som  pege  til- 
bage mod  Fare  og  Forlis. 

Fare  er  her  altsaa  ogsaa  paa  denne  Strand. 

Jeg  saa'  ud  over  Søen  fra  den  lille  Klit,  hvorpaa  jeg  stod.  Nederst 
og  nærmest  paa  Havstokken  brød  de  sidste,  fremadskydende  Skum- 
masser fra  den  inderste  Revles  Brænding.  Dette  Skum  var  skiftende 
graat,  hvidt  og  gult,  tungt  af  Sand;  det  lød  hult,  naar  det  knustes 
og  maledes  i  frem-  og  tilbageskyllende  Hvirvler  hen  over  Sandet. 
Det  løb  over  Rullesten.  Naar  Brændingen  sugede  Vandet,  de  hvide, 
slikkende  Tunger,  tilbage  i  sig,  lød  Vandets  Gang  over  Grunden 

som  en  Rallen  ud  tf  et  stort  Svælg.  Naar  Skummet  atter  skød  frem, 
sydede  det  som  mtnge  Tusinde  Flasker  Sodavand,  der  flyder  over. 

Et  Stykke  Træ,  et  gammelt  Rundholt  eller  lignende,  der  netop 
foretog  nogle  Svømmeøvelser  ret  ud  for  Stedet,  hvor  jeg  stod.  blev 
bestandig  ført  sydpaa  af  Ivandet,  Strømmen,  der  drog  parallelt  med 
Kysten.  Det  kunde  aldrig  vinde  Fodfæste;  det  tumledes,  forsvandt, 
kom  til  Syne  og  var  snart  ført  langt  bort  uden  en  eneste  Gang  blot 
at  være  kommen  paa  det  tørre. 

Jeg  tænkte  mig  et  Menneske  i  denne  Situation. 

Jeg  gik  længere  ned  paa  Stranden,  og  klemte  Hatten  fast  om 
Ørene. 

Horisontlinjen  sank,  og  Fladens  yderste  Begrænsning  var  nu  om- 
trent den  yderste  Revles  blinkende  Skumbælte.  Saa  højt  var  altsaa 
Søen  vokset  derude.  Udenfor  Skumbæltet  saa*s  af  og  til  de  møii^e 
Dybvandssøer  løfte  deres  krappe  Toppe.  De  brød  paa  en  helt  anden 
Maade  end  den  lange  Brændingsvold.  Ogsaa  dér  var  Strøm,  stærk 
Strøm,  saa'  jeg.  Det  blødte  i  Byger,  og  i  Bygerne  føg  det  fine  Sand 
foran  mig  og  mellem  mine  Fødder  som  den  hvide  Sne,  og  saa  længe 
Vindstødet  stod  paa,  var  den  inderste  Brænding  næsten  udslettet, 
og  jeg  maatte  holde  mine  Øjne  paa  Klem  eller  lukke  dem  ganske. 

Man  bliver  ikke  hurtig  træt  af  dette  Syn,  om  man  end  hurtig  bli- 
ver gennemkold  —  endogsaa  en  Junimorgen.  Hvorledes  maa  her 
ikke   være  en  Vinterdag  —  eller  en  Vinternat? 

Som  jeg  netop  aabnede  mine  Øjne  igen  efter  et  stærkt  Vindstød, 
forekom  det  mig,  at  jeg  saa'  Toppen  af  en  Sejler  fjernt  ude.  En 
mægtig  Sky  var  i  dette  Øjeblik  i  Færd  med  at  løfte  sig :  Vinden  greb 
dens  Pose  og  havde  snart  pustet  den  op  til  at  dække  den  halve  Him- 
melbue, med  en  hel  Del  Smaaposer  i  Følge  rundt  omkring,  som  Fald- 
skærme, der  sendes  ud  fra  en  Kæmpeballon.  Ballonens  Stof  var  gen- 
nemsigtigt. Solen  brød  med  sine  Straaler  derigennem  og  kastede  et 
blændende  Lys  brudt  i  uendelige,  glimrende  Smaafa^etter,  ud  over 
den  urolige  Flade.  I  dette  Hav  af  rullende  Sølvlava  duvede  et  Far- 
tøjs mørke  Punkt  op,  for  lige  saa  hurtigt  at  forsvinde,  efterladende 
en  blot  flygtig  Gisning  og  en  Streg,  der  kunde  være  en  Mast. 

Jeg  havde  min  Kikkert  hos  mig  i  Rem.  Jeg  rettede  den  ud  mod 
det  mørke  Punkt,  og  da  det  atter  var  skjult  for  mig  af  Søerne,  reti- 
rerede jeg  tilbage  op  til  min  Klit. 

Her  saa'  jeg,  at  jeg  havde  næsten  hele  Strandens  Befolkning, 
mandlige  saa  vel  som  kvindelige,  omkring  mig.  Det  forekom  mig 
sælsomt,  saa  meget  mere,  som  jeg  kendelig  sporede  Uro  i  Gemyt- 
terne og  ikke  mindst  hos  Kvinderne.  Disses  Gemyt  er  blødt,  paa- 
faldende  blødt  for  denne  Strand  at  være.  Jeg  havde  hørt,  at  det 
skulde  være  saa;  nu  fandt  jeg  det  bekræftet. 

Jeg  betænkte  mig  ptt  tt  spørge,  hvtd  der  var  i  Vejen.  Jeg  brugte 
atter  min  Kikkert.  Nu  saa'  jeg,  at  Sejleren  var  en  Fiskerbaad.  Sejlet 
paa  den  agterste  Mast  var  strøget  Den  havde  Smakken  og  en  lille 
Stormklyver  spilet,  og  den  satte  øjensynlig  Kursen  ret  ind  paa  Land 
for  Vejret. 

Den  maatte  aitsaa  høre  hjemme  her. 

Jeg  vendte  mig  om.  Nogle  af  Kvinderne,  som  stod  mig  nærmest, 
havde  røde  Øjne;  en  enkelt  græd.  Mændene  stak  Hovederne  sam- 
men ;  en  gammel  tyssede  paa  Kvinderne.  Jeg  hørte,  at  man  ventede 
tre  Baade  hjem  med  Fragt  sydfra.  Hvor  var  de  to  henne? 

Medens  nogle  opkastede  Formodninger  herom,  f.  Eks.  om,  hvor- 
vidt de  to  var  bleven  i  Aalborg  eller  havde  søgt  ind  til  Frederiks- 
havn eller  til  „Holmene*',  rykkede  efterhaanden  den  samlede  Styr- 
ke, Mænd  og  Kvinder  med  de  yngre  foran,  ned  efter  paa  Stranden. 
Dette  skete  i  en  vis  Orden,  som  efter  en  fælles,  stiltiende  Aftale,  der 
havde  —  maaske  Aarhundreders  —  Hævd  paa  sig. 

Jeg  fulgte  efter.  Nu  saa'  Fiskernes  øvede  Øjne,  og  mine  bevæb- 
nede, tydeligt  Baaden  derude,  hvorledes  den  ligesom  løftede  sig  ud 
af  en  Sø,  stod  stille  et  Øjeblik  og  kørte  derpaa  frem,  halvt  begravet 
i  Skum  og  Skvæt,  medens  den  lagde  sig  snart  paa  den  ene,  snart 
paa  den  anden  Side,  og  dog  stadig  fulgte  den  rette  Linje.  Vi  saa* 
Folkene  om  Bord  i  den,  men  kunde  endnu  ikke  i  den  store  Afstand 
skelne  Trækkene. 

Paa  en  Gang  var  det,  som  om  den  forandrede  Kurs;  en  mægtig 
Sø  havde  formodenlig  indhentet  den  og  truede  med  at  »skage"  den 
rundt.  Manden  ved  Roret  rejste  sig  med  den  ene  Haand  paa  Ror- 
pinden, den  anden  pegende  som  til  en  Kommando.  Et  Udbrud  und- 
slap Folkene  omkring  mig.  En  Styrtesø  havde  truffet  Baaden;  vi 
saa',  hvorledes  den  nsdsten  blev  begravet  under  Vandmassen;  den 
girede  cg  løb  op  i  Vinden ;  —  et  nyt  Udraab  —  og  atter  havde  den 
Kurs  og  løb  pilsnart  frem  paa  den  brydende  Sø.  Den  var  kommen 
over  yderste  Revle. 

„Hvem  styrer  den  Baad?**  raabte  jeg  ude  af  mig  selv,  aldeles 
glemmende  den  »sejge*  Ro,  som  denne  Strand  paabyder. 

„Det  er  Lars  Kruset'  lød  Svaret  ved  Siden  af  mig. 

Og  nu  sprang  alle  frem  og  ned  i  Havstokken.  Fra  nu  af  var  det 
kun  Sekunder,  som  udgjorde  Tiden ;  og  knap  det. 

Op  kom  Baaden  med  den  brunrøde,  tjærede  Stævn  og  det  hvide 
Skum  under  sig,  de  to  Smaasejl  dyngvaade  fra  øverst  til  nederst 
og  Folkene  om  Bord  lige  saa  vaade.  Frem  skød  den  som  en  Vædde- 
løbshest; Manden  ved  Roret  stadig  oprejst,  med  en  uforlignelig  Ro 
og  Kulde  over  sig.  Nu  satte  den  over  mellemste  Revle,  blev  drejet 
en  lille  Kende  til  Siden,  blev  ligesom  halet  tilbage,  kom  atter  højt 

Op,  Og  syntes  formelig  som  et  klogt  Dyr  tt  lede  sig  det  Sted  ud  i 
Landingen,  hvor  Søen  i  næste  Sekund  ikke  vilde  bryde.  Jeg  saa' 
Rormandens  Øjne  under  hans  Lammeskindskabuds,  en  saakaldet 
„Helsingørs-Hue*'.  De  gik,  uden  at  Hovedet  drejede  sig,  som  en 
Maages,  skarpt  iagttagende  fra  Øjekrog  til  Øjekrog  og  fartede  sig 
derpaa  lige  ret  ud,  som  kunde  de  ikke  rives  fra  deres  Stilling.  Et 
højt  Raab  af  Mændene  paa  Stranden.  Søstøvler,  som  kom  ud  over 
Baadsiden ;  et  lille  Stød ;  en  Skyllen  og  Brusen  af  skummende  Vand, 
som  møder  en  Hindring;  et  kort,  friskt  Hiv  ohøj!  og  halvt  baaret, 
halvt  trukket  af  Strandens  Befolkning,  kom  Baaden  ud  af  sit  Ele- 
ment helt  op  paa  Sandet,  med  Vandet  hidsigt  forfølgende  i  Hælene 
paa  sig.  Skødet  blev  revet  fra  Klyveren ;  Smakken  lod  man  staa  og 
skøtte  sig  selv,  og  ud  af  Baaden  steg  Lars  Kruse,  vaad  til  den  inder- 
ste Trevl,  lige  saa  lidenskabsløs  som  Baaden  selv,  og  besvarede  i  de 
kortest  mulige  Ord  Kvindernes  Spørgsmaal,  om  de  to  andre  Baade, 
til  alles  Beroligelse. 

Saa  gik  Kvinderne  hjem  opover,  og  man  spredtes  i  det  hele  taget 
snart,  paa  en  tilfældig,  slentrende  Maade,  lidt  hurtigere  end  man  var 
kommen.  En  Kone,  der  maaske  saa'  ældre  ud,  end  hun  havde  Aar 
til  —  en  hyppig  Egenskab  paa  denne  barske  Strand  —  var  traadt  hen 
til  Baadens  Fører  og  vekslede  nogle  Ord  med  ham.  Man  sagde  mig, 
at  det  var  Lars  Kruses  Kone.  Der  var  ingen  Omfavnen,  maaske  akku- 
rat et  Haandtryk  —  skønt  jeg  tror  det  ikke  engang  — ;  det  var,  som 
om  denne  Hjemkomst  var  den  naturligste,  mest  dagligdags  Ting  af 
Verden.  Da  jeg  gik  nærmere,  saa'  jeg  imidlertid  noget  tindre  i  Ko- 
nens Øje  —  og  noget  tilsvarende  i  Mandens.  Saa  gik  de  to  ligelede 
hjem  efter,  idet  han  med  sin  dybe,  tydelige  Stemme,  pegende  ned 
ad  sig,  gjorde  den  selvfølgelige  Bemærkning,  at  han  trængte  til  at 
skifte. 

En  halvgammel  Fisker,  som  stod  ved  Siden  af  mig,  svarede  paa 
min  Henvendelse  til  ham  om  den  lille  Episode  omtrent  følgende : 

nja,  det  er  vor  Lars  Kruse.  Skulde  han  ikke  komme  i  Land,  hvem 
skulde  saa?*" 

Jeg  mærkede  mig  Udtrykket:  vor  Lars. 

Baaden  var  altsaa  kommen  i  Land.  Dér  stod  den,  tømt  for  sit  Ind- 
hold, med  Vandet  endnu  drivende  af  sig,  med  blanke,  tjærede  Sider, 
med  Vandet  larmende  bag  sig,  som  vilde  Søen  have  fat  en  Gang 
endnu  i  den  og  prøve  baade  Over-  og  Undertag  med  den. 

Jeg  kommer  nok;  giv  bare  Tidl  syntes  Baaden  at  sige.  Og  saa 
strøg  en  af  de  store,  graa  Torskemaager  hen  over  den,  vendte  i  Flug- 
ten og  syntes  at  bese  den.  Muligvis  kendte  Fuglen  —  som  vist  var 
en  rigtig  gammel  Maage  —  Lars  Kruses  Baad,  og  vidste,  at  den 

altid  kom  tilbage,  hver  Gang  den  var  gaaet  ud,  og  at  den  baade  kun- 
de vugge  paa  Vandet  og  flyve  hen  over  det,  ligesom  Maagen  selv. 

Jeg  tog  min  Bog  frem  og  gjorde  nogle  Rids  deri.  Men  det  er  koldt 
saaledes  at  staa  stille  paa  den  blæsende  Strand.  Det  forekom  mig 
ogsaa,  at  Vinden  var  i  Færd  med  at  trække  sig  østover  til  Nord.  Jeg 
bestemte  mig  for  at  gøre  den  store  Tur  langs  Stranden,  rundt  om 
„Grenen" ,  for  at  se,  hvorledes  der  saa'  ud  paa  Nordstranden,  ned  ad 
Højen,  Gammelskagen,  til. 

Baade  optrukne  i  Rad  med  Masterne  pegende  frem  efter  eller 
hældende  cver  til  Siden;  smaa,  fladbundede  Pramme  med  Dræg, 
Ankre  og  opskudte  Trosser  omkring  sig.  Stejler  til  Garn  paa  de 
lave,  vissengule  Klitter,  nogle  Tage  af  Bygninger  bag  Klitterne,  og 
allerbagest  Fyret.  Det  er  Ensformigheden  af  Sønderstranden,  set  øst- 
efter. Det  evige,  væltende  Bølgeslag  kanter  denne  Kystlinje  med 
sine  tre  hvide  Skumrækker.  Disse  Rækker  brydes  hist  og  her  hvert 
Øjeblik  og  fremvise  grønligklare  eller  mørke  Skygger,  der  lige  saa 
hurtig  forsvinde  og  vige  Pladsen  for  Skummet  paany. 

Med  denne  Vind  er  der  af  og  til  en  Sejler  at  øjne  derude ;  de  fleste 
vogte  sig  imidlertid  og  staa  langt  til  Søs  over  ad  svenske  Skærgaar- 
den  til.  Med  denne  Vind  —  og  mere  og  mere,  jo  nordligere  den 
trækker  sig  —  er  der  et  andet  Syn,  som  jeg  nu  snart  har  for  Øje. 

Jeg  har  arbejdet  mig  langs  den  fygende  Strand  omtrent  ret  ud  for 
Fyret.  Jeg  søger  Dækning  i  en  lille  Klit,  og  jeg  har  den  store,  øde, 
vilde  Flade  for  mig. 

Hen  over  en  af  det  sidste  Højvande  ligesom  gennempløjet  Sand- 
revle, der  bliver  smallere  og  smallere  ud  efter,  skyller  de  brydende 
Søer.  To  Haves  Vande  mødes  her  og  styrte,  af  en  vis  ubændig  Sø- 
mands-Glæde over  Mødet,  i  hinandens  Arme  tværs  over  den  lave 
Dæmning.  Disse  Favntag  kan  man  iagttage  mange  Hundrede  Alen 
langt  ude  i  Dybet.  Hvor  koldt  end  Dybet  er  og  har  Ord  for  at  være : 
Mødet  og  Favntaget  er  varmt  nok.  Brændingen  fra  Syd  styrter  frem 
og  træffer  midtvejs  Brændingen  fra  Nord.  Ingen  vil  vige;  der  er 
Honnør  med  i  Spillet ;  det  skal  vise  sig,  om  Østersøen  er  blevet  brak 
af  al  det  meget  Flodvand,  om  den  har  Kræfter  nok  i  sig  til  at  kunne 
tage  det  op  derovre  paa  den  anden  Side  med  den  norsk-britiske  Kam- 
merat, som  paa  sin  Side  ikke  har  noget  imod  en  „Omgang*  efter 
alle  Kunstens  Regler.  Saa  sætter  Sø  imod  Sø,  omslyngende  hinan- 
den, drivende  hinanden  op  til  den  yderst  mulige  Højde,  og  plasker 
atter  skummende  og  larmende  ned  for  at  begynde  Legen  forfra. 
Langt,  langt  ud  i  Søen  staar  Skumsøjleme  i  Vejret,  brydes  over, 
rives  bort  af  Vinden,  damper  op  igen  paany  r—  som  om  en  Snes 
Hvaler  havde  sat  hinanden  Stævne  her  for  at  se,  hvem  der  havde 

de  kraftigste  Lunger  og  ret  kunde  blæse  den  hele,  vide  Verden  et 
Stykke. 

Denne  Sandrevle  er  Skagens  „Gren*.  Den  er  efter  Omstændig- 
hederne krum  eller  lige;  den  kan  danne  en  hel  Halvbue,  og  den 
kan  i  stille  Vejr  ses  som  en  stiv,  udstrakt  Pegefinger,  hvorover  gan- 
ske smaa,  uskyldige  Søer  skvulpe  og  frembringe  det  optiske  Bedrag, 
at  Spidsen  bevæger  sig.  Den  er  ved  Højvande  —  som  i  Dag  —  næ- 
sten skjult  lige  fra  Begyndelsen  af  under  Brændingen ;  den  kan  for- 
andre sig  paa  en  Dag,  ja  paa  kortere  Tid;  den  har  for  Øjeblikket 
dannet  ligesom  en  0  derude,  med  sejlbare  Bælter.  En  malende 
Strøm  gaar  omkring  den ;  haarde,  livsfarlige  Ture,  uendelig  trætten- 
de, slidende  Ture  have  Fiskernes  Baade  at  melde  om  her  udefra; 
den  kan  undertiden  være  kantet  med  Vrag  og  Vragstykker.  Men 
man  maa  skynde  sig,  hvis  man  vil  se  dem;  de  forsvinde  hurtigt. 

Her  er  saa  øde,  saa  blæsende  koldt,  saa  tomt  for  Baade  og  Men- 
nesker, som  her  overhovedet  kan  være.  De  store,  hvide  Maager, 
med  de  stengraa  Vinger,  de  citrongule,  stærke  Næb,  de  klare,  haar- 
de, modige  Øjne,  ynde  denne  Gren  at  hvile  sig  paa,  at  løbe,  baskende 
med  Vingerne,  frem  og  tilbage  paa,  at  kredse  hen  over  med  skarpe, 
skingrende  Skrig.  De  store,  geléagtige  Gejler,  »Brændvableme*' , 
som  Fiskerne  kalde  dem,  drive  omkring  her  i  det  frem-  og  tilbage- 
skyllende  Vand.  Man  ser  hist  og  her  i  Havstokken  en  kolossal  Rok- 
ke, tøjret  ved  formelige  Dræg  af  Fiskerne,  da  de  drog  det  sidste  Vod 
derude.  Ogsaa  den  store  Havflab,  Fiskernes  og  Garnenes  svorne 
Fjende,  ligger  her  og  skvulper  i  Vandet  med  sin  slaskede  Krop  og 
drages  med  Døden,  medens  den  aabner  det  uhyre  Gab,  der  kan 
sluge  de  mange  Fisk  paa  en  Gang. 

Med  Undtagelse  af  denne  Rokke  og  denne  nFlab**,  med  Undta- 
gelse af  de  stedse  kampfærdige  Maager  og  den  altid  indifferente 
Gople  er  alt  dyrisk  Liv  som  uddødt  her.  Brændingen  buldrer  og 
drøner;  Sandet  fyger  ikke  herude;  alt  er  vaadt,  overgydt  af  Skum- 
met, der  ligger  som  bævrende  Bomuldstotter  paa  det  faste  Sand,  fly- 
ver som  Fnug  igennem  Luften,  eller  staar  i  Fontæner  derude  over 
Revlen. 

Søen  vælter  sig,  smudsiggul,  graa  og  tung  af  Sandet  inde  under 
Land;  dyb  grøn  og  dyb  blaa  derude.  Solen  blinker  ned  igennem 
Skyerne.  Omtrent  tre  Kvartmil  til  Søs  ses  Toppene  af  det  nye  Fyr- 
skib, som  advarer  for  Skagens  Rev.   I  Sandhed  en  udsat  Station! 

Herude  er  Revet,  Skagens  Rev.  Jeg  gjorde  en  Gang  en  Tur  i  Baad 
derud  i  Magsvejr,  og  jeg  glemmer  aldrig  det  Indtryk  af  storladen 
Vælde,  af  streng  Majestæt,  som  Dønningen  efterlod,  idet  den  faldt 
og  steg  mod  den  umaalelige  Horisont.  Skagens  smalle  Landstrim- 
mel var  skjult  for  os,  og  kun  Fyret  ragede  op  som  en  Obelisk  i  en 

Ørken,  der  er  forsvundet  ved  en  Vandflod,  en  Ørken,  hvis  Pyra- 
mider er  skyllede  væk,  og  hvis  Sflnkser  ligger  paa  Bunden  med  en 
Ankerkætting  om  Halsen. 

Skagens  Rev  hører  ogsaa  med  til  „Stranden" .  Det  er  undergivet 
samme  Historie,  samme  Love.  Paa  dette  farlige  Rev  lukker  utallige 
Sømænd  deres  Øjne.  Dets  Graadighed  efter  Bytte  er  næsten  lige 
saa  stor  som  Søfolkenes  Skræk  for  det.  Mange  Skibe,  uendelige  Vær- 
dier, mangt  et  dybt  savnet  og  kostbart  Menneskeliv  er  gaaet  tabt 
her.  Under  livsfarlige,  næsten  æventyrlige  Redningsforsøg  fra  Stran- 
dens, Befolkningens  Side,  er  mangen  en  Mand  bleven  reddet  fra 
den  visse  Død,  og  ved  nogenlunde  gunstigt  Vejrlig  er  mangen  en 
god  Skude  bleven  bragt  af  Grunden.  Men  hvor  mangen  skjult  og 
ukendt  Saga  har  ikke  de  mørke,  stormfulde  Nætter  at  fortælle  fra 
denne  Grund?  Fortællinger,  der  er  henvejrede  for  Vinden  ligesom 
de  ubesvarede  Nødskrig,  ligesom  de  Menneskers  Skæbne,  hvorom 
Fortællingen  handlede. 

Jeg  meddeler  her,  som  et  kort  Vink  i  denne  Retning,  at  der  ved 
en  Observation  fra  Skagens  Fyr  under  en  Storm  ved  højlys  Dag 
i  Løbet  af  en  halv  Time  blev  iagttaget  to  Sejlere,  som  kom  indenfor 
Revets  Omraade,  stødte,  knustes,  sank  og  forsvandt,  uden  at  der 
var  menneskelig  Mulighed  for  at  bringe  dem  Hjælp,  uden  at  der 
nogensinde  hørtes  eller  spurgtes  noget  til  dem  eller  fra  dem. 

To  Sejlere  i  Løbet  af  en  halv  Time  og  ved  højlys  Dagl 

Hvad  gaar  her  saa  ikke  for  sig  om  Natten? 

Jeg  rejste  mig  fra  min  Klit,  kastede  et  sidste  Blik  ud  over  Rev- 
len og  Revet,  og  steg  ned  paa  Nordstranden,  hvor  jeg  havde  gaaet 
med  den  lille  Mand  sidste  Nat. 

Hvilken  Forskel  fra  om  Natten! 

Ikke  Ly,  ikke  Læ  skabt.  Borte  var  Stilheden,  som  afføder  Syner 
og  Drønmie.  Kold  og  nøgen  som  Livets  Prosa  selv,  afklædt  ethvert 
dæmrende  Skær,  umedgørlig  som  Virkeligheden,  laa  denne  Strand 
og  føg  med  sit  Sand  og  gav  sig  hult  under  Brændingens  dundrende 
Slag.  Om  den  lille  Mand  havde  opbudt  al  sit  Ords  Kunst,  hele  sin 
Stemmes  Styrke :  han  vilde  ikke  være  bleven  hørt  fem  Skridt  borte, 
og  jeg  vædder  paa,  han  havde  hurtig  søgt  Dækning  i  Fyrmester- 
boligen, hvor  en  gæstfri  Modtagelse  vilde  være  ham  sikret  paa  For- 
haand. 

Vinden  var  nordlig.  Jeg  raadførte  mig  med  Skyerne,  som  nu  kom 
flyvende  lavt  nede.  Solen  blinkede  ikke  længer  igennem  dem.  Det 
hele  Landskab  blev  efterhaanden  iklædt  en  jævn,  graa  Ensformig- 
hed ;  det  var,  som  om  det  trak  Regnkappen  paa  for  at  afvente  en- 
hver Mulighed.  Op  imod  den  graa  Ensformighed  stod  Brændingen 
saa  meget  hvidere ;  den  skar  næsten  i  Øjnene,  og  det  var  et  haardt. 

ttsympttetisk  hvidt,  hvori  Nuancerne  kun  fremkom  ved  det  flne,  fy- 
gende Sand,  naar  Vindstødene  kastede  sig  over  en  Klit  og  gav  sig 
til  at  bruge  det  store  Bor. 

Det  blødte  en  halv  Storm. 

Jeg  arbejdede  mig  vestover,  ned  imod  Gammelskagen,  i  daglig 
Tale  kaldet  Højen. 

Hvilken  Sø,  hvilken  Brænding  her  stod ;  og  det  var  ved  Midsom- 
mertide ! 

Jeg  skal  ikke  sige  noget  ondt  om  vor  danske  Sommer.  Den  maa 
høre  saa  ofte  ilde,  fordi  den  stedse  skuffer  os.  Det  er  maaske  vor 
egen  Fejl;  hvorfor  lade  vi  altid  vore  Digtere  fortælle  os  om  vor 
skønne,  danske  Sommer,  og  hvorfor  tro  vi  disse  Folk  paa  deres 
Ord  i  saa  Henseende,  da  vi  dog  i  saa  meget  andet  reservere  os  mod 
deres  Digtning? 

For  Skagens  Vedkommende  tror  man  ikke  paa  nogen  Sommer ;  til 
Nød  paa  den  Sol,  der  skinner  en  halv  Dags  Tid.  Man  har  jo  intet 
Kom,  som  skal  modnes  heroppe,  ingen  Straahatte  og  lyse  Kjoler, 
som  skal  ud  og  luftes.  Man  tror  paa  det  haandgribelige ;  paa  en 
gQd  Stranding  f.  Eks. ;  —  og  for  Resten  paa,  at  Vorherre  sørger  for 
sine. 

Det  gør  han  ogsaa  paa  en  iøjnefaldende  Maade,  som  kunde  bringe 
mangen  en  Hovedstadstvivler  til  at  repetere  sin  Katekismus  om  igen. 
Han  udruster  denne  Strands  Befolkning  med  en  sejg  Resignation, 
med  et  lige  saa  sejgt  Mod  i  Farens  Stund,  og  for  øvrigt  med  varme, 
uldne  Klæder  og  store  Søstøvler.  Disse  Ting  ere  fornødne  for  at  leve 
her;  —  og  man  lever  her. 

Forsynet  sætter  altid  Pris  paa  Folk,  som  kan  hjælpe  sig  med  lidt. 
De  store,  styrende  Magter  forsyner  denne  Befolkning  med  de  for- 
nødne verdslige  og  gejstlige  Embedsmænd,  driftige  Købmænd  og  en 
god  Gæstgiver.  Resten  overlader  det  store  Forbundsraad  deroppe  bag 
Skyerne  til  Tilfældigheder,  til  Strandingskommissionæreme,  til  Red- 
ningsbaadqns  faste  Mandskab  og  til  Dykker-  og  Bjærgningsselskabets 
lige  saa  faste.  Alt  i  Følge  den  urgamle  Lov,  at  den  enes  Død  er  den 
andens  Brød! 

Hvilket  Hav  her  stod ! 

Der  var  snart  ikke  længer  Tale  om  at  gaa  paa  Stranden ;  thi  Stran- 
den, som  i  Nat  laa  saa  bred,  saa  fremkommelig  og  fast,  blev  paa 
mange  Steder  slugt  op  og  slikket  væk  af  Brændingens  højt  opskyl- 
lende Vandmasser.  At  blive  revet  omkuld  af  disse  er  sikkert  ensbe- 
tydende med  at  være  fortabt,  især  naar  den  „levende  Kæde"  ikke 
øjeblikkelig  er  ved  Haanden.  Strømmen  maler  og  koger  her  og  drager 
sig  —  og  alt  med  sig  —  i  rivende  Fart  ned  langs  Kysten.  Den  inder- 
ste Revles  truende  Brændingsvold  er  saa  nær,  saa  ganske  nær.  Hvert 

Øjeblik  kæntrer  den  tunge  Mtsse,  styrter  frem,  ruller  sig  sammenr 
stødes  op  paa  Stranden,  hales  tilbage,  syder,  brøler,  raller  og  raaber, 
som  iskete  der  et  Mord  hvert  Øjeblik,  og  som  om  den  ufølsomme 
Klitrøkke  hvert  Sekund  blev  anraabt  om  at  være  Vidne  til  Uger- 
ningen. 

Stranden  sitrer.  Man  staar  oppe  i  Klitten  og  ser,  blændet,  bedøvet, 
med  en  Angst  og  en  egen  Vellyst  i  Angsten  ud  over  denne  milelange 
Niagara.  Man  føler  en  Trang  til  at  raabe,  til  at  kaste  sig  ned,  til  at 
bede,  skrige,  til  at  ville  ud  i  dette  Vand,  som  griber  efter  En  og  for- 
virrer Ens  Tanker.  Man  er  ør,  man  har  en  Rus  af  dette  Skuespil, 
som  man  overværer  alene,  og  som  intet  Ophør  har  og  ingen  Begyn* 
delse  synes  at  have  haft. 

Brændingen  er  her  saa  høj  og  Klitrækken  saa  lav,  at  der  ikke  er 
Tale  om  nogen  Oversigt  over  Havet.  Man  ser  en  Gang  imellem  den 
mellemste  Revles  Brænding  oven  over  den  inderste.  Om  den  yderste 
Revles  Fare,  om  den  Sø  og  det  Braad,  som  staar  derude,  kan  man 
kun  danne  sig  en  Forestilling  ved  Sammenligning.  Men  naar  pludse- 
lig en  Blinken  bag  en  mørk  Ryg  skinner  frem  langt  derude  og  for- 
svinder, medens  en  lang  Fygen  betegner  Stedet,  hvor  Styrtesøen 
sank,  saa  gaar  der  et  uvilkaarligt  Sæt  igennem  En.  Man  mærker, 
at  man  har  Nerver  og  Fantasi,  og  at  denne  Fantasi  er  „med" . 

Det  er  Legeværk  paa  Sønderstranden  i  Sammenligning  med  Al- 
voren her. 

Og  saaledes  ser  „Stranden**  ud  helt  ned  til  Højen.  Og  denne  Strand, 
hvis  Trekant  dannes  af  Punkterne  Højen,  Skagens  Vesterby  og  Fyr- 
skibet ude  paa  Revet,  er  Lars  Kruses  og  hans  Kammeraters  Tumle- 
plads. 

Vi  er  i  Junimaaned,  det  blsdser  kun  en  halv  Storm ;  her  er  ingen 
grundstødte  Skibe,  ingen  Redningsbaad,  der  kører  i  Galop,  forspændt 
med  alle  de  Heste,  man  kunde  overkomme,  hen  over  Lyngheden  og 
Sandet.  Jeg  har  intet  Sensationsstykke  at  byde;  jeg  har  kun  malt 
et  Landskab,  en  lille  Studie,  der  kan  tjene  til  Støtte  for  min  Læsers 
Fantasi. 

Kære  Læser  i  Hovedstaden!  Mit  lille  Skrift  vil  sandsynligvis  se 
Lyset  i  November  eller  December  Maaned.  Lad  os  sige  December. 
Vær  da  saa  venlig,  inden  Du  lægger  Dig  til  Sengs  en  Aften,  at  lukke 
dit  Vindue  op,  forudsat  at  det  ikke  rives  fra  Dig  af  den  blæsende 
Vind,  der  pisker  Regnen  eller  Sneen  mod  Ruden.  Du  har  maaske 
været  i  Teatret  og  sét  et  kønt  Stykke  af  en  yndet  Forfatter ;  eller  Du 
har  været  paa  en  Restauration  eller  i  Selskabsværelser  hos  en  elsk- 
værdig Familje.  I  alle  Tilfælde  svæver  maaske  endnu  Lys  og  smukke 
Ord  og  livlige  Ansigter  og  alt  sligt  Dig  for  Øjnene,  og  ingen  Toner 
skurre  Dig  i  Ørene,  —  allermindst  fra  Scenen,  hvor  man  er  saa 

omhyggelig  for  Dig.  Se  nu  op  mod  den  bælgmørke  Nattehimmel, 
hvor  Maanen  er  gaaet  bort  fra,  da  Regnen  forjog  den,  og  da  Gas- 
lygterne  for  Resten  af  Natten  kunne  erstatte  den.  Modtag  et  Indtryk 
af  Gaslygtemes  Flamme,  der  vifter  op  og  ned  og  stundom  trykkes 
helt  flad  imod  Brænderen.  Lyt  efter  Vindens  Tuden  og  Regnens  Slag, 
se  de  vaade,  dyndede  Stene,  og  hør  Træerne  omme  bag  Hjørnet 
rasle  med  Grenene.  Tænk  Dig  saa  —  Du  kan  gerne  lukke  Vinduet 
igen  —  at  Du  er  paa  Skagen,  hvor  der  ingen  Lygter  er ;  at  Du  hører 
en  Uro  inde  i  Stuen  ved  Siden  af,  at  nogen  kommer  ind  og  siger 
noget,  som  Du  ikke  ret  forstaar;  at  der  bliver  Røre  omkring  Dig,  at 
man  kommer  og  gaar,  indsvøbt  i  Oljetøj  eller  Kavajer,  at  Du  selv» 
iført  noget  lignende,  træder  udenfor,  hvor  Vinden  hyler.  Regnen  pi- 
sker og  Havet  dundrer,  som  var  det  Artillerisalver. 

Du  spørger,  men  ingen  har  Tid  at  svare.  Man  skynder  sig,  Du 
skynder  Dig  med,  og  nu  hører  Du  af  en  eller  anden,  iblandt  en  for- 
virret Spørgen  efter  Heste,  efter  »hvor  han  staar?*"  ...  véd  man 
noget?  ...  hvad,  spiller  Kommissionæren  Lliombre?  ...  laan  mig  et 
Uldtørklæde  I  osv.  —  nu  hører  Du  ligesom  tilfældigt  Ordet  »Stran- 
ding*"  nævne. 

Maanen  har  arbejdet  sig  frem  for  en  lille  Stund  af  den  Regn- 
eller Haglbyge,  der  netop  sendef  Dig  en  sidste  Hilsen  lige  i  An- 
sigtet. Du  klemmer  Din  Wendrich  jun.'s  Stormhue  fast  om  Ørene 
og  Hagen,  saa  at  akkurat  Næsetippen  stikker  frem,  og  Du  følger  med 
Folkene  omkring  Dig. 

Vinden  og  Havets  tiltagende  Torden  hindrer  Dig  næsten  i  at  tale, 
saavel  som  i  at  høre.  Du  aser  i  Sandet;  af  Vejen  I  Varsko!  brøles 
der.  Heste  kommer.  Drenge  sidder  paa  dem.  Skagler  slæbe  efter 
dem,  Kuske  med  Piske,  Fruentimmer,  Børn,  Folk  med  en  Tresse 
paa  Kasketten,  alt  er  paa  Benene,  og  alt  af  Sted  tværs  over  Lyng- 
heden. Kun  øjner  Du  ikke  ret  mange  Fiskere ;  de  er  allerede  langt  i 
Forvejen. 

Maanen  gaar  bort.  Alle  aser,  snubler,  bander,  knalder  sig  frem 
med  Piske  bag  efter  Hestene,  som  bedst  kunne  se  og  bedst  finde 
Vejen.  De  er  nok  vante  til  Turen.  Hvorledes  Turen  gaar,  aner  Du 
næppe;  lige  saa  lidt  véd  Du,  hvorhen  Du  kommer.  Det  gaar  til, 
som  ved  et  Bombardement,  som  i  Krigen,  som  ved  fjendtligt  Over- 
fald. Blot  af  Sted  I 

Atter  er  Maanen  fremme.  Et  lille  Skur  ude  i  Klitten.  Dørene  paa 
vid  Gab ;  den  ene  smelder  i  Vinden.  For  Fanden,  hold  paa  den  Dør  l 
Stands  Hesten  for  S — I  Frem,  frem,  Folkl  —  Gud  være  med  osl 
Ja,  de  har  skudt  derude!  ...  Frem  med  Baaden;  høj!  Det  er  Em- 
bedsmændene, der  raab^  stærkest.  Det  er  altid  de  nidkære  Embeds- 
mænd, der  er  ivrigst.  Men  det  er  Fiskerne,  der  skulle  vove  Trøjen. 

Man  glemmer  sat  let  den  lille  Forskel.  Fiskerne  har  allerede  ha- 
let Redningsbaaden  ud  af  Skuret;  de  raabe  lidt  og  lystre  en,  som 
slet  ikke  siger  noget,  i  det  mindste  ikke  hørbart.  Baaden  er  sat  paa 
Hjulene;  den  er  højt  oppe  over  Mængden;  Hestene  er  for;  Piske- 
knald ;  Hurra,  Haløj,  hiv  væk  1  Og  ned  gaar  det  igennem  Klitten,  ud 
paa  den  oversvømmede  Forstrand,  hvor  Brændingen  ruller  og  brøler 
og  synes  i  den  sparsomme  Maanelysning  at  ville  rive  alt  over 
Ende,  Baad  og  Heste  og  Folk.  Men  Heste  og  Folk  kender  Stran- 
den, og  af  Sted  gaar  det  et  langt  Stykke,  indtil  der  pludselig  standses. 

Der  gives  et  Tegn,  Hestene  spændes  fra.  Det  er  umuligt  at  høre 
noget.  Skummet  staar  Dig  i  Øjnene  og  Tordenen  ruller.  Du  spejder 
ud  over  det  vilde  Hav ;  Du  ser  intet ;  endnu  mindre  hører  Du  disse 
»Nødskrig" ,  hvorom  Du  maaske  har  hørt  eller  Isdst.  Det  er  kun  ved 
ganske  enkelte  Lejligheder,  hvor  Skibet  staar  helt  inde  i  Landingen 
og  Vinden  er  ret  paa,  at  Du  faar  denne  Tilgift  med.  Du  ser  intet 
derude  over  den  hiaije,  væltende  Brænding,  som  i  dette  Halvmørke 
forekommer  Dig  endnu  højere.  Du  bliver  uhyggelig,  hvad  Du  ikke 
allerede  var  i  Forvejen.  Dog  jo,  nu  ser  Du,  under  et  Maaneglimt,  en 
mørk  Masse  rage  frem  over  Brændingen  langt  ude.  Hvis  Du  har  gode 
Øjne,  kan  Du  maaske  se  en  Mast  eller  halvanden,  og  Skumsøjler, 
der  uophørlig  stige  op  fra  Dybet  og  vandre  hen  over  Masterne. 

Du  ser,  at  Baaden  skydes  ud  paa  Vognfadingen,  medens  de  høje 
Hjul  grave  sig  ned  i  Sandet  og  Vandet.  Du  ser  mørke  Skikkelser 
bænkede  i  den,  usædvanlig  svære  over  Brystet,  hvor  Redningsbæl- 
terne sidde.  Du  ser  agter  ved  den  høje  Overbygning  en  oprejst  Skik- 
kelse, som  giver  Vink  med  Armen. 

I  dette  Øjeblik  maaler  Du  med  en  undrende  Gysen  den  mørke, 
uophørlig  skiftende  Brændingvold,  der  kaster  en  dyb,  dyb  Skygge 
ned  for  sig,  og  hvorigennem  eller  hvorover  Baaden  skal  ud. 

Du  begriber  ikke,  hvorledes  den  kan  det.  Og  jeg  begriber  det 
lige  saa  lidt  som  Du,  skønt  jeg  en  Gang  har  sét,  at  den  kunde  det. 

Og  atter  bliver  det  mørkt 

Og  da  det  lysner,  ser  Du  en  Baad.  som  akkurat  vipper  op  med 
Agterstævnen  højt  i  Vejret  over  en  Sø  for  at  styrte  sig  ned  imod  den 
næste. 

Baaden  saa'  ganske  lille  ud.  Og  dog  er  den  stor;  og  der  er  store 
Mænd  med  store  Hjerter  om  Bord  i  den. 

Det  er  vor  Ven  Lars  Kruse,  som  gaar  ud.  Og  han  gaar  kun  ud, 
naar  der  er  overhængende  Fare.  Og  han  er  til  Dato  kommen  tilbage 
igen  hver  Gang. 

Manden. 

Hvem  er  det,  som  ror  gennem  Brændingen  ud, 
Hvor  Søerne  bryde  og  bruse? 
Som  slider  af  Haanden  den  barkede  Hud, 
Og.  vaad  til  den  inderste  uldne  Klud, 
Døgnvis  i  Baaden  paa  Toften  sidder 
Og  aldrig  spørger  om  noget,  som  hedder 
Hvile  og  Føde  til  Huse? 
Hvem  giver  sin  Søvn  og  sit  Sul  en  god  Dag, 
Naar  blot  han  kan  række  det  dødsdømte  Vrag?  — 
Det  gør  Lars  Kruse. 

Han  kommer  med  Varer,  med  Livets  Fragt 
Tilbage  fra  Døden,  hvor  Hjælpen  blev  bragt 
I  en  Nød,  som  kun  Hjælperne  kender. 
Han  staar  dér  ved  Roret,  med  Haanden  for  Brynet, 
Rolig  og  kold  —  mellem  Liv  og  Død. 
Og,  hurtig  som  Lynet, 
Paa  Søen,  som  brød, 

Ta'er  Baaden  et  Sæt  og  skurer  mod  Stranden.  — 
Han  lander.  Man  vinker:  Der  staar  alt  en  anden 
Skude,  som  Søen  vil  knuse! 
Han  ser  paa  sit  Mandskab;  han  peger  fra  Sandet 
Derud  imod  Vraget:  Saa  ta*er  vi  det  andet?  ... 
Javel ;  vi  gaar  med  Dig,  Lars  Kruse ! 

Ja,  saaledes  gik  det.  Det  er  en  stor  Historie.  Det  er  mange  For- 
tællinger i  én,  og  denne  ene  vejer  til  i  Vægtskaalen.  Der  gaar  ikke 
mange  paa  Pundet  af  den  Slags. 

Det  klinger  som  en  Saga  i  disse  sløje  Tider.  Lars  Kruse  har  selv 
været  Sagaskriver,  og  jeg  vil  i  det  væsentlige  holde  mig  til  hans 
egen  Beretning,  den,  han  har  dikteret  en  ung,  talentfuld  Maler,  hvem 
Portrætet  foran  i  disse  Blade  skyldes. 

Ogsaa  en  anden  ung  Maler,  der  en  Tid  har  opholdt  sig  paa  Ska- 
gen, og  som  nærer  en  levende  Kærlighed  til  Stranden  og  dens  Helte, 
skylder  jeg  Tak  for  hans  Interesse  i  denne  Sag. 

Skagen  er  i  de  sidste  Aaringer  blevet  et  Asyl  for  Malere.  Det  er, 
som  man  ser.  Ungdommen,  der  knytter  sig  til  den  store  Natur  og  til 
de  storskaame  Menuener  i  den.  Og  det  forekommer  mig  at  varsle 
godt  baade  for  Ungdommen  og  dens  Kunst. 

Stranden  og  Manden !  I  Grunden  er  det  ensbetydende.  De  to  ere 
uc^løselig  knyttede  til  hinanden.  Det  gaar  her  i  Ordets  bogstavelige 
Forstand  saaledes,  at  hvor  den  ene  holder  op,  tager  den  anden  fat. 

De  burde  derfor  gaa  under  en  Fællestitel ;  men  denne  lille  Bog  skal 
have  sine  Kapitler,  og  jeg  vil  unde  min  Leser  Tid  til  at  puste  efter 
den  sidste  Scene,  hvor  Lars  gik  ud. 

Og  derpaa  vil  jeg  lade  ham  selv  fortælle. 

Hans  Meddelelser  begynde  med  denne  Overskrift. 

Beretning 

over  endeel  Skibe,  som  ere  strandede  i  stormende  Vejr  i  kortere 
eller  længere  Afstand  fra  Skagen,  hvor  jeg  ved  Guds  Bistand  tillige- 
med Flere  med  Livsfare  har  reddet  Besætningen. 

A.  Redningsforsøg  i  vore  Fiskerbaade. 

Jeg  vil  her  indskyde  som  karakteristisk  for  min  Helt,  at  dette  A. 
ikke  er  efterfulgt  af  noget  tilsvarende  B.,  som  var  at  vente.  Under 
denne  sidste  Afdeling  skulde  være  anført  alle  de  Foretagender  med 
den  paa  Stedet  stationerede  Redningsbaad  og  det  til  samme  hørende 
faste  Mandskab,  hvis  Formand  Lars  Kruse  har  været  i  en  Række 
Aar.  Men  hvad  enten  han  nu,  som  ikke  er  nogen  Sjældenhed  blandt 
vor  Fiskerbefolkning,  ikke  ret  har  samme  Tillid  til  Regeringens  Baad 
som  til  sin  egen  og  sine  Kammeraters,  eller  han  —  hvad  der  overfor 
ham  maaske  træffer  Sagen  nærmest  —  ikke  synes,  at  der  er  »pres- 
serende Fare  tilstrækkelig**  ved  en  Kamp  med  Elementerne  i  den 
store,  sikre  Baad,  bygget  udelukkende  paa  Redning  og  udrustet  med 
al  mulig  Beskyttelse  for  Mandskabet :  saa  meget  er  vist,  at  han  selv 
med  Forkærlighed  dvæler  ved,  hvad  han  og  hans  tapre  Kammera- 
ter har  udført  i  »vore  Fiskerbaade"*.  Af  de  mangfoldige  Rednmgs- 
foretagender  i  den  »offlcielle**  Baad  medtager  han  kun  dem,  som  man 
kunde  kalde  kombinerede  Forsøg  med  begge. 

Lars  Kruse  er  født  omkring  Aaret  1830.  Et  af  de  første  Rednings- 
forsøg med  Fiskerbaad  har  han  selv  anført  med  Dato  Oktober  1848. 
Han  er  begyndt  tidlig,  som  man  ser. 

Han  fortæller  selv  derom  saaledes: 

(1848  i  Oktober  Maaned)  strandede  en  engelsk  Skonnertbrig  paa 
Revet  med  stærk  Storm  af  V.  Nordvest.  Vi  benumdede  straks  tre 
Baade  med  24  Mand  og  medtog  1200  Favne  Line;  vi  førte  dem  fra 
Land  og  ankrede  op  et  Stykke  Sønden  for  Skibet.  To  af  Baadene 
roede  igennem  Brændingen,  kom  til  Skibet,  reddede  Besætningen 
og  kom  lykkelig  tilbage  til  den  tredje  Baad,  som  laa  med  Linerne. 
Nu  blev  vi  halede  til  Land ;  ro  kunde  vi  ikke  mod  den  svære  Sø,  og 
to  Aarer  havde  vi  knækket  ved  Skibet.  For  vort  Foretagende  fik  vi 
en  Pengebelønning  af  den  danske  og  en  af  den  engelske  Regering,  og 
hver  Mand  en  Medalje  i  Sølv.  Skibet  blev  Vrag.  — 

Man  ser,  der  er  en  ønskelig  Korthed  i  Meddelelsen.  Men  Fore- 

tagendet  ligger  ogsaa  langt  tilbage  i  Tiden.  Senere  bliver  han  mere 
detaillerende  i  Beretningen.  Som  ganske  ung  Knøs  er  han  altsaa  de- 
koreret med  »Fortjenstmedalje"*.  Og  man  er  just  ikke  nitten  med 
den  Slags  Ting  fra  engelsk  Side. 

Derpaa  følger  en  Redning  1849,  sidst  i  November,  paa  Nordsiden 
af  Stranden  i  rygende  Storm  af  Øst.  Skibet  er  ligeledes  engelsk  og 
bliver  ligeledes  Vrag.  Til  de  øvrige  Besværligheder  kommer  ogsaa 
den  Ubehagelighed,  at  Redningsfolkene  maa  i  deres  vaade  Tøj  op- 
holde sig  24  Timer  i  Karantæne,  da  Skibet  var  kommet  fra  en  „smit- 
som Plads'*.  —  »Men  saa  var  vi  fri,  og  tjente  10  Mark  for  at  sidde 
de  24  Timer."   — 

Der  meddeles  ikke,  om  nogen  blev  forkølet  efter  den  »Sidden**. 
Rimeligt  er  det  ikke. 

Nr.  3  er  atter  en  engelsk  Skonnert  „Inden  vi  var  Halvvejen 
hjemme  med  det  reddede  Mandskab,  var  Skibet  i  Splinter.** 

Nr.  4  er  et  større  Numer,  et  kombineret  Numer.  Her  begynder 
Fortælleren  at  male  med  flere  Pensler  i  Lærredet.  Jeg  gengiver  den 
hele  Saga. 

Russisk  Skonnert,  strandet  cirka  1  Mil  Vest  for  Byen  paa  Søndre 
Side,  med  orkanagtig  Storm  og  Sne  af  O.  Sydost.  December.  Dato 
og  Aarstal  huskes  ikke. 

Vi  var  8  Mand,  som  tog  en  Baad  her  fra  Byen  og  løb  mellem  Rev- 
lerne for  Vejret  op  til  Strandingsstedet.  Paa  Vejen  maatte  vi  uafbrudt 
øse,  da  vi  idelig  overskylledes  af  Braadsøerne,  men  naaede  lykkelig 
Skibet.  Da  der  ingen  Folk  var  at  se,  kastede  vi  vore  Dræg,  for  at 
holde  os  ved  Skibet.  Først  efter  længere  Raaben  kom  Folkene  tit 
Syne,  og  i  et  Nu  havde  vi  dem  nede  i  Baaden,  da  de  ikke  var  helt 
forkomne ;  og  vi  naaede  lykkelig  Land  med  hele  Besætningen  og  løf- 
tede Baaden  op  paa  Strandingsstedet. 

Komne  i  Land,  fik  vi  af  Folk,  som  stod  paa  Stranden,  Besked,  at 
et  Skib  var  strandet  en  halv  Mil  længere  Syd  paa,  men  da  det  alle- 
rede var  mørkt,  var  der  intet  at  udrette  den  Dag.  Vi  maatte  nu  til- 
bage til  Skagen,  hvilket  var  meget  besværligt,  da  vi  var  gennem- 
blødte, havde  Støvlerne  fulde  af  Vand  og  det  haarde  Vejr  lige  i  An- 
sigtet. 

Den  Stranding,  som  blev  os  meldt,  da  vi  kom  i  Land,  var  en  han- 
noveransk  Skonnert.  Medens  vi  endnu,  om  Aftenen,  gik  hjem  langs 
Stranden,  aftalte  vi  med  hverandre  at  forsøge  at  komme  ogsaa  denne 
Besætning  til  Hjælp.  Vi  purrede  ud  om  Morgenen  Kl.  4  efter  at 
have  samlet  friske  Kræfter.  Nu  havde  vi  absolut  Lyst  til  at  prøve 
dem  paa  et  nyt  Foretagende.  Vi  var  tre  Mand  fra  Østerby,  Resten 
fra  Vesterby,  og  vi  skulde  efter  Aftale  møde  hos  Peter  Kruse.  Ime- 
dens jeg  gik  udenfor  Huset  i  Mørket  og  ventede  paa  de  andre,  kom- 

mer  der  en  fremmed  Mand  med  en  Stok  i  Haanden  og  spørger  mig, 
om  P.  Kruse  bode  dér.  Jeg  svarer  Ja,  og  spørger  ham,  i  hvad  Ærinde 
han  kommer  dér  saa  længe  før  Dag.  Jeg  kendte  Manden  og  vidste 
saa  omtrent  hans  Ærinde;  men  jeg  vilde  dog  spørge.  Han  svarede 
mig  ikke,  men  gik  ind,  saa  snart  Døren  blev  aabnet;  og  jeg  fulgte 
bagefter.  Det  var  et  Bud,  som  Konsulen  sendte,  da  han  havde  hørt, 
at  vi  have  bjærget  Russerne.  Nu  vilde  han  lade  os  vide,  at  der 
ikke  var  gjort  noget  Forsøg  med  den  stationerede  Redningsbaad, 
der  befandt  sig  ved  Strandingsstedet.  Det  varede  en  Timestid,  inden 
vi  kom  fra  Byen,  da  der  var  nogle  af  den  forrige  Dags  Mandskab, 
som  ikke  kunde  mere.  Hvorfor  vi  maatte  tage  nye  Folk. 

Jeg  vilde  ikke  vente  paa  disse.  Jeg  kommanderte  Fremad!  Fro- 
sten nødte  os  til  at  gaa  rask  for  at  holde  Varmen,  men  Stormen  var 
os  i  Ryggen. 

Sneen  var  nu  ophørt,  og  det  var  Maaneskin  hen  over  Stranden. 
Klokken  6  var  vi  ved  vor  Baad,  som  vi  straks  begyndte  at  sætte  i 
Søen.  Det  gik  ogsaa  godt  hermed,  men  det  nye  Mandskab  kom  ikke ; 
det  var  jo  først  blevet  purret,  da  vi  forlod  Byen. 

Efter  at  vi  havde  gaaet  lidt  frem  og  tilbage  ved  Baaden,  kom  den 
ene  Mand.  Han  raadede  os  til  at  vente,  til  det  blev  lyst,  for  ikke  at 
løbe  paa  Vrag,  hvoraf  der  stod  flere  paa  denne  Strækning.  Strand- 
fogeden sagde  det  samme.  Men  jeg  sagde  Nej ;  hvad  vi  skulde  gøre, 
det  skulde  gøres  straks;  og  vi  burde  efter  min  Mening  være  ved 
Strandingsstedet  akkurat  lige  førend  det  blev  lyst. 

Saa  roede  vi  da  ud  over  de  to  Revler  og  lensede,  ligesom  om  Ef- 
termiddagen, mellem  Revlerne  med  vor  Baad.  Og  alt  gik  godt,  indtil 
vi  kom  i  Nærheden  af  Skibet. 

Folkene  stod  oppe  i  de  læ  Vant;  thi  Skroget  var  allerede  helt 
under  Vand.  Straks  efter  faar  vi  Øje  paa  Redningsbaaden,  som  er 
ved  at  sætte  fra  Land. 

Ja,  kom  Du  kun !  tænkte  jeg. 

Da  vi  nu  er  nær  ved  Skibet,  kommer  Redningsbaaden  roende  over 
Revlen  indenfor  os.  Vi  kaster  vort  Dræg,  og  skal  lige  til  at  have  fat 
i  de  skibbrudne,  da  den  store  Redningsbaad,  som  havde  kastet  sit 
Dræg  omtrent  paa  samme  Sted  som  vi,  og  ikke  ta'er  Afstanden  i  Agt, 
kommer  løbende  med  en  Braadsø  tværs  paa  vor  Bagbords  Laaring 
og  knækker  tre  Bord  i  vor  Baad  og  Roret  tværs  over  og  tvende 
Aarer ;  og  stort  Skrig  i  Baaden  høres. 

Henrik  Madsen  raaber  da  til  mig:  „Aa  Herre  Gud,  hvor  er  min 
Fa 'er?**  nemlig  Mads  Henriksen,  som  tillige  med  mig  stod  agter  i 
vor  Baad  med  udstrakte  Hænder  for  at  tage  mod  Stød,  da  Rednings- 
baaden kommer  ned  paa  os. 

Han,  Mads,  bliver  ved  Stødet  kastet  baglænds  ud  over  den  ene 
Side  af  Stævnen,  jeg  over  den  anden. 

Jeg  op  og  ind  igen  og  vil  stadig  skyde  Redningsbaaden  fra  os ;  thi 
Vandet  strømmer  allerede  ind  til  os  gennem  den  knuste  Stævn,  og 
Redningsbaaden  hænger  fast  i  os. 

I  det  samme  kaster  en  stor  Sø  os  los  fra  hinanden. 

Jeg  blev  hængende  ved  Forenden  af  Redningsbaaden,  og  Red- 
ningsfolkene, som  var  beskæftigede  med  at  aabne  Ventilerne  for 
Vandet  om  Bord,  havde  nok  ikke  synderlig  Lyst  til  at  slæbe  mig  ind 
i  Baaden  igen.  Med  Hænderne  havde  jeg  fat  i  Stævnens  Pullert ;  men 
jeg  gled  mere  og  mere  ned  i  Vandet,  og  til  sidst  var  jeg  saa  tung,  at 
jeg  var  lige  ved  at  give  los  og  befale  min  Sjæl  Gud  i  Vold. 

Da  kommer  der  ud  over  Rælingen  to  kraftige  Karle  og  tager  fat. 
Men  det  var  slet  ikke  mig,  det  gjaldt.  Af  jn  Tur  var  ikke  kommen 
endnu.  Kun  mærkede  jeg,  at  jeg  blev  meget  lettere. 

Det  lykkedes  mig  nu  at  faa  mit  forrige  Tag  med  Hænderne;  og 
saa  kom  endelig  min  Tur.  De  to  samme  Folk  kom  og  gav  mig  en 
Haandsrækning,  og  fik  hevet  mig  ind  over  Rælingen. 

Da  jeg  kommer  ind  i  Baaden  og  skal  se  mig  om,  saa  staar  min 
egen  Broder  dér  ved  Siden  af  mig.  Det  var  ham,  som  havde  hængt 
bag  i  Naken  paa  min  Trøjekrave  og  gjort  mig  saa  forskrækkelig  tung. 
Han  var  sprungen  til  i  det  samme,  som  Baadene  skiltes,  og  saa 
maatte  han  jo  holde  fast  ved  noget  for  ikke  at  drukne. 

Det  var  nu  det. 

De  andre  ovre  i  vor  egen  Baad  maatte  gaa  forud,  for  at  holde 
Lækken  saa  meget  som  mulig  over  Vandet.  De  kom  ogsaa  lykkelig 
i  Land  ^U  Mil  længere  Syd  paa. 

Nu  skulde  vi  i  Redningsbaaden  —  thi  dér  var  jo  nu  vort  Logement 
—  først  se  at  faa  Forbindelse  med  de  skibbrudne,  som  vistnok  maa 
have  set  paa  alt  dette  med  bange  Øjne. 

Det  medtog  lang  Tid,  men  endelig  fik  vi  da  tre  Mand  af  dem  over 
i  Baaden.  Den  fjerde  blev  staaende  oppe  i  Vantet  med  Ansigtet  vendt 
mod  Land. 

Saa  beordrede  Baadføreren  mig  til  at  gaa  op  og  hente  ham  ned 
fra  Vantet ;  men  dette  var  nu  umuligt  for  mig  med  Storstøvleme  fulde 
af  Vand  og  saa  udmattet,  som  jeg  var,  af  at  hænge  saa  længe  i  Hæn- 
derne alene,  og  oven  i  Købet  med  en  Mand  paa  Ryggen. 

Baadføreren  gik  da  selv  op  efter  Manden  i  Vantet.  Det  var  Kap- 
tajnen; han  stod  øverst  oppe  ganske  stivfrossen. 

De  var  nemlig  alle  fire  før  Sammenstødet  af  Baadene  krøbet  helt 
ned,  saa  langt  de  kunde  komme  ad  Riggen.  Men  da  vi  blev  paasej- 
lede, skreg  de  meget  sørgeligt,  de  Stakler.  Nu  maatte  de,  med  Kold- 

brand  i  Hænder  og  Fødder,  tilbage  til  deres  Plads  igen  højere 
oppe. 

En  Mand  var  af  Styrtesøeme  skyllet  over  Bord.  De  tre  fik  vi  som 
sagt  over  i  Redningsbaaden.  Men  Kaptajnen  kunde  Baadføreren  ikke 
faa  bragt  ned;  han  maatte  nøjes  med  at  fastgøre  en  Ende  om  den 
stivfrosne  Mand. 

Vi  halede  alle  Mand  i  Linen,  men  han  deroppe  stod  som  fastgroet 
i  Rigningen.  Saa  var  der  intet  andet  at  gøre  end  at  kappe  Linen  og 
ro  i  Land  med  de  tre,  som  trængte  haardt  til  Lægehjælp. 

Da  vi  kom  i  Land  og  var  bleven  forenede  med  Folkene  i  vor,  den 
sønderslaaede  Baad,  saa'  vi  et  underligt  Syn  derude  paa  Vraget  Kap- 
tajnen slap  nemlig  Vantet  med  Hænderne,  og  hang  nogle  Minutter 
i  sine  Fødder,  favnende  op  efter  sig,  som  vilde  han  have  fat  igen. 
Men  saa  gik  Fødderne  los,  og  han  faldt  i  Søen  og  drev  Syd  paa. 

Havde  vi  blot  haft  en  Baad,  der  var  brugelig  til  Roning,  saa  havde 
vi  prøvet  paa  at  bjærge  ham.  Nu  maatte  vi  sørge  for  at  bjærge  os 
selv  og  de  tre  Stakler,  som  vi  havde  hos  os,  tilbage  til  Skagen. 

Det  var  ikke  saa  lige  endda.  Stormen  rasede  lige  imod.  Frosten 
var  haard,  og  alle  var  vi  gennemblødte  fra  øverst  til  nederst.  Kristen 
Madsen,  som  var  med  i  Redningsbaaden,  var  gaaet  med  Skibsfol- 
kene op  i  Klitten  i  sit  Hjem.  Ham  kunde  vi  ingen  Klseder  faa  hos; 
men  han  overlod  os  en  Flaske  Brændevin  for  Betaling.  Vi  søgte  da 
hen  til  hans  Nabo  lidt  Østen  for,  og  dér  blev  vi  hjulpne,  og  jeg  fik 
til  Eksempel  et  Par  Underbenklæder  og  et  Par  Strømper,  som  rig- 
tignok var  nær  slidte.  Men  de  var  dog  alligevel  bløde  saadan  at  have 
ved  Benene ;  og  tør  Halm  i  Storstøvleme  fik  vi  ogsaa,  og  nu  var  vi 
helt  vel  tilpas,  og  Turen  gik  til  Skagen,  som  vi  naaede  ved  Aften. 

For  dette  Foretagende  fik  vi  hver  fire  Mark  af  Konsulen.  Rege- 
ringen betalte  Skaden  paa  Baaden,  samt  Dræg  og  Line.  — 

Jeg,  for  mit  Vedkommende,  kan  ikke  nægte  mig  Fornøjelsen  af  at 
gentage  denne  Passus: 

4  —  skriver  fire  —  Mark  for  et  Døgns  næsten  uafbrudte  Anstren- 
gelser, i  Livsfare,  for  at  frelse  tre  Mænds  Liv  I 

I  Sandhed,  det  er  just  ikke  Dusøren,  der  skal  drive  disse  kække 
Folk  til  Værket.  Naar  en  Familjefader  i  Hovedstaden  spiser  til  Mid- 
dag med  Kone  og  et  Par  Børn  paa  et  offenligt  Sted,  giver  han  Op- 
varteren noget  lignende  i  Drikkepenge.  — 

Efter  Hannoveraneren  kommer  en  norsk  Brig  „Oscar**,  hvorfra 
Mandskabet  ved  Nattetid  i  en  forrygende  Snestorm  og  med  farlig 
Strøm  bliver  bjærget  under  særlig  store  Anstrengelser.  Herfor  — 
som  for  flere  af  de  foregaaende  Forsøg  —  tilflyder  der  Lars  Kruses 
Fiskerbaad  en  Belønning  af  vedkommende  Regering.  Disse  Beløn- 
ninger blive  stadig  nævnede,  men  deres  Størrelse  bliver  ikke  anført. 

Beskedenhed  er  maaske  Grunden.  Undertiden  nævnes  de,  som  »en 
ilden  Pengebelønning"*  • 

Nr.  7  er  det  danske  Barkskib  »Stille*' ,  der  ligesom  Nordmanden 
strander  paa  Revet  i  en  rygende  Storm  med  Hagl  og  Sne. 

Flere  Baade  gaar  ud ;  Lars's  er  den  første.  Redningsbaaden  søger 
pit  støtte  Foretagendet,  men  Stormen  og  Søen  er  saa  svær,  at  Baa- 
dene  ikke  formaa  at  ro  i  Land  igen,  men  maa  hales  ind  ved  Tove  og 
stærke  Liner. 

Der  følger  flere  Redningsforsøg,  men  det  mest  skæbnesvangre,  og 
det,  som  for  Lars  Kruses  Vedkommende  er  blevet  hans  mest  lysende 
Daad,  var  den  Gang,  da  den  svenske  Brig  »Daphne''  den  27de  De- 
cember 1862  strandede  i  stærk  Storm  af  V.  Nordvest  med  svær  Sø 
og  Strøm  paa  Skagens  Nordside. 

Navnet  »Daphne"  har  en  hel  Saga  efter  sig  paa  Skagen. 

Det  har  fremkaldt  det  eneste  kunstneriske  Mindesmærke  paa  Ste- 
det, et  Relief  i  Sandstensranmie,  indsat  i  den  lille  Kirkes  søndre 
Mur,  hvorved  den  kunstneriske  Evne  har  været  ringere  end  den  gode 
Vilje,  men  som  dog  for  de  lidet  forvænte  Naturbøm  heroppe,  saa  langt 
fra  Kunst  og  Kultur,  paa  en  smuk,  naiv  Maade  kan  bevare  Mindet 
om  Mandsdaad  og  ægte,  uforfalsket  Kristenkærlighed  igennem  de 
kommende  Slægter. 

I  Sandstensomfatningen  findes  indhugne  disse  Ord  af  den  gamle 
Evangelist,  som  mere  end  nogen  anden  lagde  Vægten  paa  Følelsen 
og  Hjertet:  Ingen  haver  større  Kærlighed  end  denne,  at  En  sætter 
sit  Liv  til  for  sine  Venner! 

Med  disse  Ord  som  Valgsprog  vil  Lars  Kruse  en  Gang  kunne  risi- 
kere den  store  Baadfart,  hvorfra  ingen  Baad  vender  tilbage,  for  at 
fortælle  om  et  Hvor  eller  Hvordan. 

Begivenheden,  med  dens  tragiske  Katastrofe,  ikke  mindre  end  det 
hensynsløse,  fast  æventyrlige  Mod,  som  derved  lagdes  for  Dagen, 
fortælles  i  sin  Simpelhed  saaledes  hos  Lars : 

Saa  snart  Strandingen  var  meldt,  begav  jeg  mig  til  Nordstranden 
med  to  andre  Mænd.  Da  vi  kom  til  Stedet,  saa*  vi,  at  Redningsbaa- 
den allerede  laa  paa  læ  Side  af  Skibet.  Baaden  havde  dog  ingen  For- 
bindelse med  Skibet,  og  Søen  brød  i  et  væk  over  den.  Den  davæ- 
rende Byfoged  kom  og  bad  mig  tillige  med  flere  tage  en  Vogn  og 
hente  en  Fiskerbaad,  som  stod  paa  Stranden  en  Fjerdingvej  borte. 
Øst  for  Strandingsstedet.  Da  Folkene  ved  Redningsbaaden,  som  var 
gaaet  i  Land  efter  det  forgæves  Forsøg,  saa*  at  vi  nærmede  os  paa 
denne  Maade  og  havde  noget  i  Sinde,  gik  de  ud  igen.  Den  ene  driver 
jo  altid  den  anden  frem.  Fire  af  det  faste  Mandskab  gik  fra  Rednings- 
baaden efter  det  første  Forsøg,  og  fire  andre  traadte  frivillig  i  deres 
Sted.  De  kom  da  ogsaa  godt  ud  anden  Gang  over  Revlerne  og  fik 

Forbindelse  med  Skibet.  Men  da  de  haler  ind  imod  Skibet,  og  alle- 
rede har.faaet  en  af  Skibsbesætningen  ned  i  Baaden,  kæntrer  denne 
i  en  overmægtig  Sø. 

Straks  løb  vi  til,  som  stod  omkring  vor  Fiskerbaad  paa  Stranden, 
Og  gav  os  til  at  sætte  ud.  Men  der  sprang  saa  mange  i  Baaden,  at 
den  fyldtes  endnu  paa  selve  Havstokken  med  Vand,  og  inden  vi  fik 
den  lænset,  var  det  hele  forbi  derude  med  Redningsbaaden.  To  Mand 
kom  levende  i  Land ;  alle  de  andre  drev  ind  som  døde  med  Undta* 
gelse  af  en  Mand,  som  havde  faaet  Redningsbæltet  revet  af  sig,  og 
saa  den  ene  af  Skibsfolkene,  som  de  havde  frelst  ned  i  Baaden.  De 
to  kom  aldrig  til  Syne  mere. 

Af  disse  Folk,  som  druknede  dér  lige  for  vore  Øjne,  vare  de 
7  Familieforsørgere.  Og  man  véd  jo,  hvad  det  betyder  for  os  paa 
Skagen. 

Saa  snart  vi  paa  Stranden  var  kommen  os  en  Smule  af  at  se  paa 
denne  store  Ulykke,  blev  der  affyret  Raketter,  som  ogsaa  bragte  For- 
bindelse til  Veje  med  Skibet.  Men  Besætningen  derude  syntes  ikke 
at  kende  til  Anvendelsen  af  Raketten  og  Linen,  eller  de  var  saa  for- 
færdede over  det  skete ;  det  blev,  nok  sagt,  til  ingen  Nytte. 

Nu  gjorde  Ejermændene  til  den  Baad,  jeg  havde  hentet,  og  som 
var  fra  Vesterby,  et  Forsøg.  Jeg  gik  ikke  med  den  Gang;  thi  der 
var  mer  end  nok,  ja  altfor  mange,  som  vilde  ud. 

De  naaede  ikke  ud.  De  tørnede  imod  den  Trosse,  som  ved  Raket- 
ten var  bragt  ud  til  Skibet,  og  fik  ved  denne  Lejlighed  en  Mand  af 
Skibsfolkene,  som  entrede  ned  ad  Trossen,  ind  i  Baaden  til  dem.  Nu 
var  de  lige  ved  at  kæntre,  men  fik  vendt  Baaden  i  sidste  Øjeblik 
og  naaede  Land. 

Straks  gik  de  hjem ;  de  havde  nok ;  og  Aftenen  faldt  paa. 

Jeg,  som  tænkte  paa  at  gøre  et  Forsøg,  stod  da  og  talte  med  flere 
derom.  Ingen  havde  dog  ret  Lyst.  Til  sidst  fik  jeg  dog  2  Mand  fra 
Højen  og  6,  foruden  mig  selv,  fra  Skagen  samlede  til  Foretagendet. 

Saa  gik  vi  ud,  kom  lykkelig  over  Revlerne  og  kastede  vore  to  Dræg 
paa  Siden  af  Skibet,  omtrent  dér,  hvor  Redningsbaaden  var  kæntret. 
Jeg  befalede  nu  Folkene  at  holde  godt  fast  i  vore  to  Drægliner  for 
ikke  at  komme  for  nær  til  de  styrtede  Master,  der  laa  et  Par  Favne 
i  Læ  af  os.  Som  sagt,  saa  gjort. 

Straks  faar  vi  tre  Mand,  nemlig  Kaptajnen,  hans  Søn  og  en  Mand 
til  ned  i  Baaden  hos  os ;  men  i  det  samme  tvinges  Baaden  i  den  ma- 
lende Strøm  paa  Siden  og  skal  til  at  kæntre. 

Det  var  just  i  det  Øjeblik,  da  Solen  gik  under,  og  der  hørtes  Jam- 
merskrig i  Baaden,  og  Kaptajnen  laa  og  bad  med  foldede  Hænder,  og 
i  Forstyrrelsen  slipper  de  to  Mand  den  agterste  Drægline,  som  de 
skulde  holde  i  for  ikke  at  komme  Vraggodset  for  nær.  Det  var  nu  en 

Dracbouuui:  Samlede  Skrifter,  4dc  Bind  22 

Guds  Lykke,  at  de  gjorde  det.  For,  idet  de  slipper,  rejser  Baaden  sig 
op  paa  ret  Køl ;  og  det  havde  den  ikke  gjort  af  sig  selv,  om  ogsaa  vi 
alle  Mand  var  sprungen  op  i  den  luv  Side  for  at  tvinge  den ;  hvad  vi 
allerede  forsøgte  paa. 

Saaledes  gaar  det  tidt,  at  man  i  Forstyrrelse  gør  det  rette;  men 
undertiden  kan  det  jo  rigtignok  ogsaa  slaa  fejl. 

Vi  fik  de  tre  bjærgede  Folk  bragt  agter  i  Baaden  og  laa  for  det 
ene  Dræg  svajet  op  med  en  Line  paa  Skibet.  Altererede  var  vi,  og 
vi  turde  ikke  lægge  helt  ind  til  Skibet,  men  vi  raabte  til  Folkene  om 
Bord,  at  de  skulde  stikke  Linen  om  Livet  paa  sig  og  springe  i  Søen. 
Men  de  vovede  ikke  at  gøre  det.  De  skreg  ynkeligt  og  jammerligt, 
da  vi  endelig  forlod  Skibet  for  at  søge  Land.  Vore  Dræg  og  Liner 
mistede  vi. 

Nu  kunde  der  ikke  udrettes  mere,  førend  Maanen  kom  op  hen  ad 
Kl.  10.  Vi  trængte  alle  haardt  til  Mad  og  Drikke  og  tørt  Tøj,  og  vi 
løftede  Baaden  op  og  gik  til  Byen.  De  to  Mænd  fra  Højen  gik  hjem 
med  mig,  og  jeg  sagde  dem,  at  jeg  ikke  kunde  faa  ud  af  min  Tanke, 
at  vi  jo  ogsaa  skulde  bjærge  Resten  af  Besætningen. 

Da  vi  havde  vederkvæget  os,  gik  jeg  ind  til  vor  gamle  Købmand  og 
Gæstgiver  Brøndum  og  bad  ham  laane  mig  tvende  Dræg,  hvad  han 
ogsaa  straks  gjorde.  Liner  havde  jeg  selv,  og  nu  gik  Turen  paany  til 
Nordstranden. 

Da  vi  kom  dertil,  var  Klokken  henved  10,  og  Maanen  skinnede 
just  frem  over  de  lave  Skyer  og  varslede  os  Lykke  til  Foretagendet, 
hvilket  jeg  ogsaa  selv  ventede.  En  Baad  var  der  allerede  paa  Stedet. 
Den  var  kørt  derud  fra  Højen,  og  Forbjærgeren  var  ved  Baaden  med 
en  Mand  af  hvert  Selskab,  i  alt  henved  halvhundred  Mand.  De  var 
ved  at  sætte  Baaden  ud,  men  saa  snart  Forbjærgeren  saa*  mig,  sagde 
han,  at  det  var  bedst,  at  Lars  Kruse  kom  til  med  de  Folk,  som  han 
havde  med  sig  fra  Byen,  da  vi  nok  bedst  kendte  til  det  fra  om  Efter- 
middagen. 

Naa ;  vi  sprang  i  Baaden,  og  alle  de  halvhundred  Mand  skød  os  fra 
Land  og  raabte  Held  og  Lykke  I  da  vi  gik  igennem  Søen.  Vi  kom  rask 
over  Revlerne,  og  ingen  af  os  tænkte  nu  længer  paa  den  Fare,  vi 
havde  været  i  for  nogle  Timer  siden.  Vi  kom  paa  Siden  af  Skibet; 
vi  kendte  jo  dets  Stilling,  og  intet  havde  forandret  sig  heri^  og  heller 
ikke  Strøm  og  Sø ;  den  sidste  var  maaske  taget  lidt  af.  Vi  bjærgede 
de  øvrige  af  Besætningen,  kom  lykkelig  og  vel  tilbage,  og  da  vi  var 
i  Landingen,  tog  hele  Strandens  Befolkning  os  og  løftede  os  højt  op 
paa  Land  med  et  stort  Hurra  I  — 

Saa  vidt  Lars  Kruses  Meddelelse  om  denne  Begivenhed. 

Jeg  vil  blot  bede,  at  man  for  Oversigtens  og  Værdsættelsens  Skyld 
tager  denne  Stranding  for  sig  igen  i  dens  Hovedlinjer. 

Der  meldes  Stranding.  Redningsbaaden  med  dens  faste  Folk,  hvor- 
til Lars  altsaa  den  Gang  ikke  hørte,  møder  paa  Stranden  og  gør  et 
forgæves  Forsøg.  Imidlertid  har  Lars  Kruse  hentet  en  Fiskerbaad. 
Derved  opfordres  Redningsfolkene  til  at  gaa  ud  igen.  Baaden 
kæntrer,  dens  Besætning  drukner  i  deres  Paasyn,  som  staar  paa 
Stranden,  og  som  ikke  kan  faa  Fiskerbaaden  hurtig  nok  ud,  da  kun 
altfor  mange  vil  med  for  at  frelse  Kammeraterne.  Man  kan  tænke  sig, 
hvilket  Indtryk  en  saadan  brat  Død  af  mange  iblandt  de  dygtigste 
Folk  paa  Stedet  efterlader  sig. 

Saa  gøres  der,  under  det  umiddelbare  Indtryk  af  Skræk  og  Be- 
styrtelse, et  nyt,  forgæves  Forsøg  med  Fiskerbaaden.  Lars  bliver  i 
Land ;  Baadens  Ejer  vil  selv  styre.  De  ere  lige  ved  at  kæntre  i  den 
forfærdelige  Sø  og  Strøm,  og  Baaden  vender  tilbage  med  uforrettet 
Sag. 

Lars  Kruse  faar  8  friske  Mand  med  sig  og  gaar  ud.  De  bjærger  tre 
af  de  skibbrudne,  men  kæntrer  i  Braadsøen  og  skal  lige  til  at  gaa 
til  Bunds,  da  Baaden  ved  et  Tilfælde  rejser  sig.  Nu  griber  Angsten 
selv  dette  Hold  af  Slagkæmper,  og  de  gaar  i  Land.  Det  er,  som  om 
Havet  i  Dag  ikke  kan  faa  Ofre  nok.  Lars  erklærer  selv,  at  de  var 
„altererede**  dengang,  og  han  har  siden  fortalt,  at  han  allerede  hav- 
de befalet  sin  Sjæl  Gud  i  Vold.  Imidlertid:  han  har  ikke  saa  snart 
faaet  fast  Grund  under  Fødder  igen,  førend  han  beslutter  at  frelse 
de  endnu  om  Bord  værende  paa  Vraget.  Man  styrker  sig  med  Mad 
og  Drikke,  med  nye  Dræg  og  Liner,  og  da  Maanen  staar  op,  staar 
Lars  og  hans  Folk  igen  paa  Stranden  lige  overfor  Brændingen  og 
Revlens  Bytte  derude.  Han  gaar  ud  igen  og  bjaerger  hele  Besætnin- 
gen, og  han  »løftes  med  Hurra  højt  op  paa  Land" ,  da  han  vender  til- 
bage. 

Der  er  endnu  en  lille  Biomstændighed,  som  er  værd  at  tage  med. 

Ingen  af  disse  Folk,  som  her  vover  Livet  og  som  lægger  ligefrem 
Hestekræfter  til  ved  Arbejdet  med  at  ro  op  imod  Søen,  har  været 
i  Seng  den  sidste  Nat.  Det  er  tredje  Juledag,  at  „Daphne**  strander. 
Anden  Juledag  samles  hvert  Aar  de  forskellige  Fiskerselskaber  hos 
deres  respektive  Formænd.  Der  bliver  da  talt,  sunget  og  skaalet  den 
meste  Del  af  Natten.  Det  er  kun  denne  ene  Gang  om  Aaret,  at 
disse  Mennesker  ret  slaar  sig  løs.  Saa  strander  Skibet,  og  Skagboer- 
ene maa  som  sagt  uden  forudgaaende  Søvn  og  Hvile  lægge  alle  Kræf- 
ter til,  og  maaske  endnu  et  Overskud. 

Jeg  har  ved  Lejlighed  prøvet  at  tage  en  Aare  med  i  disse  Baade 
her  paa  Kysten;  selvfølgelig  ved  dagligdags  Ture  og  i  nogenlunde 
Magsvejr.  Jeg  kan  erklære,  at  Baad  og  Aare  ligne  hinanden,  og  at 
begge  fordre  en  Ryg  og  en  Arm;  som  ikke  just  ligger  for  et  Hoved- 
stadsmenneske. 

22« 


336  LARS  KRUSE 

For  denne  Daad  blev  Lars  Kruse  tilkendt  Dannebrogstegnet ;  hvor- 
om nærmere  i  det  følgende.  Han  fik  ikke  denne  Orden  og  har  ikke 
faaet  den  senere.  Han  fik  derimod  Sølvmedalje  af  den  danske  Rege- 
ring, og  han  og  hans  Folk  fik  en  Pengebelønning  hver  af  den  sven- 
ske Regering. 

Hans  10de  Redningsf oretagende  med  Fiskerbaad  er  en  engelsk 
Brig,  som  strandede  paa  Revet.  800  Favne  maa  de  ro  ud  imod  den 
svære  Sø,  og  da  Baaden  fyldes  med  Vand  og  er  synkefærdig,  maa 
de  tilbage  i  Land,  løfte  Baaden  og  bære  den  —  ikke  ulig  de  gamle 
Normanner  —  fra  Sydsiden  over  paa  Nordsiden  af  Stranden,  og  der- 
paa  atter  ud  i  Kamp  med  den  voldsomme  Sø.  En  anden  Fiskerbaad 
kommer  til  og  assisterer  dem.  Arbejdet  er  svært;  Folkene  derude 
paa  Vraget  maa  springe  i  Søen  og  hales  om  Bord  i  Baadene  med  Li- 
ner. „Vi  naaede  endelig,  begge  Baade,  i  Land  med  hele  Besætnin- 
gen, paa  Kaptajnen  nær,  der  stod  højt  oppe  i  Vantet  og  bandede  og 
var  beruset.  Ham  kunde  vi  ikke  faa  med  os;  men  senere  paa  Da- 
gen, da  vi  havde  hvilet  og  skiftet  Tøj  efter  den  strenge  Tur,  gik  vi 
ud  og  hentede  ham.  Nu  havde  Ydmygheden  faaet  Plads  hos  ham ;  og 
vi  fik  ham  ned  i  Baaden  og  i  Land."*  — 

Det  er  kort  og  godt,  og  —  overordenlig  betegnende  for  disse  brave 
Folk.  Man  tager  ikke  alene  de  af  Rædsler,  af  Sult,  af  Koldbrand 
viljeløse  Stakler  fra  Vragene;  man  tager  dem  endogsaa  mod  deres 
Vilje,  berusede,  dyriske  under  Overanstrengelsen  eller  Haabløshe- 
den,  og  fører  dem  fra  Døden  tilbage  til  Livet  —  og  maaske  til  Afhol- 
denhed. 

Atter  kommer  en  dobbelt  Redning.  Det  er  den  1 1  te  og  1 2te.  En 
hollandsk  Skonnert  er  strandet  Nord  for  Skagens  Fyr  med  Storm  af 
Vest,  Tykning  og  høj  Sø :  — 

Da  Strandingen  blev  meldt,  længe  før  Dag,  tog  jeg  en  Fiskerbaad 
fra  Byen  og  sejlede,  til  vi  kom  ud  for  Fyret  paa  søndre  Side.  Her  gik 
vi  i  Land,  da  en  af  mine  Folk  vidste  Besked  om,  at  der  var  en  Fi- 
skerbaad ved  Strandingsstedet.  Vi  gik  da  tværs  over  Land,  satte 
Baaden,  som  stod  der,  i  Søen,  og  roede  ud  over  Revlerne  til  Skibet. 
Det  lykkedes  under  store  Besværligheder  at  faa  hele  Besætningen 
over  i  Baaden,  og  tillige  Kaptajnens  Hustru  og  tvende  Børn.  De 
skreg,  de  smaa  Stakler. 

Redningen  medtog  længere  Tid  paa  Grund  af  Mørket  og  den  høje 
Sø.  Da  det  dagedes  lidt,  kunde  vi  skimte  Folk,  som  løb  langs  Stran- 
den og  vinkede  med  Lanterner  og  raabte  højt.  Jeg  anede  ikke,  at  det 
var  mig,  de  mente,  og  vi  forblev  derfor  ved  vort  Arbejde,  til  vi 
havde  faaet  det  sidste  Menneske  ned  i.  Baaden.  Saa  roede  vi  i  Land. 

De,  der  raabte,  var  mine  egne  faste  Redningsfolk,  som  vilde  lade 
mig  vide,  at  der  var  en  Stranding  c.   1  Mil  Vest  for  Højen,  og  de 

kunde  ikke  komme  af  Sted  med  Redningsbaaden,  da  jeg  havde  Nøg- 
lerne til  Skuret  i  Lommen  for  det  Tilfælde,  at  vi  ikke  kunde  komme 
Hollænderne  til  Hjælp  med  vor  egen  Baad.  Nu  gik  Turen  sporen- 
stregs ad  Redningshuset  til,  medens  nogle  tog  sig  af  de  skibbrudne  og 
førte  dem  til  Byen.  Men  da  vi  kom  til  Skuret,  havde  Folkene  alle- 
rede brudt  Portene  op,  og  var  allerede  langt  borte  med  Baad  og 
Heste. 

Jeg  bag  efter,  saa  stærkt  jeg  kunde,  ad  Højen  til;  og  i  Klitterne 
naaede  jeg  da  Vognen  med  Redningsbaaden  og  mange  Folk  med 
den.  Da  vi  var  kommen  til  Højen,  kunde  Hestene  ikke  mer,  og  vi 
maatte  spænde  et  Par  til  foruden;  thi  i  Galop  maatte  det  gaa  den 
lange  Vej  ad  Stranden,  for  at  Hjælpen  ikke  skulde  komme  bag  efter. 
En  af  mine  Folk,  som  havde  været  forude  ved  Strandingsstedet,  kom 
nu  til  og  sagde,  at  der  var  Folk  endnu  derude  paa  Vraget,  men  Ski- 
bet var  stærkt  truet.  Vi  piskede  paa  de  arme  Dyr,  og  vi  løb  og  skød 
paa  og  gjorde  os  den  muligste  Flid ;  men  da  vi  omsider  naaede  Stran- 
dingsstedet, var  Skibet  sønderslaaet. 

Jeg  kunde  dog  se  tre  Mand  siddende  paa  et  Vragstykke  derude. 
En  Fiskerbaad  fra  Højen  med  samt  Redningsbaaden  fra  Kandeste- 
derne var  der  paa  Pladsen.  Den  sidste  havde  alt  gjort  et  forgæves 
Forsøg,  og  dengang  var  endnu  hele  Besætningen  paa  Vraget.  Nu 
stod  de  og  løftede  Baaden  ud  igen,  da  vi  kørte  forbi  dem.  Men  straks 
gjorde  vi  Folk  fra  Skagen  Holdt,  og  tog  vor  Baad  af  Vognen  og  satte 
den  i  Søen.  Da  kom  Formanden  for  den  anden  Redningsbaad  og  hans 
Folk  hen  og  sagde :  Naa,  det  er  Lars  Kruse  I  Og  de  hjalp  os  at  skyde 
vor  Baad  ud,  men  sagde  tillige  til  mig,  at  det  var  umuligt  at  redde 
disse  tilbageblevne. 

Men  forsøge  det  vilde  vi,  og  vi  kom  ogsaa  lykkelig  over  alle  Rev- 
ler ud  til  Vraget.  Der  var  nu  kuns  en  Mand  tilbage  af  Besætningen. 
Han  sad  paa  et  Stykke  af  Dækket  i  en  bøjet  Stilling.  Vi  trode  ham 
død,  da  vi  raabte  flere  Gange  til  ham,  forinden  vi  kunde  se,  at  han 
rørte  sig,  mere  end  netop  hvad  Søens  Bevægelse  frembragte.  Det 
gjaldt  da  om,  hvorvidt  vi  kunde  holde  os  saa  nær  ved  den  Stump 
Vrag,  hvortil  han  havde  fastgjort  sig,  uden  at  risikere,  at  Baaden 
blev  knust  af  de  omdrivende  Vragstykker,  som  satte  haardt  ind  paa 
os  og  enkelte  Gange  blev  hængende  i  vor  Ankerline. 

Med  megen  Anstrengelse  holdt  vi  os  dog  saa  nær  ved  ham,  at  vi 
kunde  tilkaste  ham  en  smækker  Line,  sotn  var  saa  heldig  at  falde 
lige  over  Hovedet  paa  ham.  Derpaa  raabte  vi,  at  han  skulde  gøre 
Linen  fast  om  sig,  hvilket  han  ogsaa  gjorde ;  thi  der  var  nu  kommet 
ligesom  Liv  i  ham  ved  det,  at  han  saa'  os  og  vore  Anstrengelser. 

Men  endnu  kunde  vi  ikke  komme  til  at  hale  ham  til  os,  fordi  En- 
den af  Trossen  i  Faldet  havde  faaet  fat  i  de  knækkede  Dæksplan- 

ker  og  sad  deri  som  i  en  Skruestik.  Dette  mærkede  han  dog  selv, 
førend  han  gjorde  sig  løs  fra  Vraget.  Med  venstre  Haand  holdt  han 
sig  fast;  den  højre  Haand  stak  han  i  Lommen  og  drog  en  Kniv  op, 
som  han  puttede  i  Munden  og  vristede  Bladet  op  paa  med  Tænder- 
ne ;  og  saaledes  kuttede  han  Linen  over,  som  sad  fast  i  Vraget.  Hvor- 
af man  kan  se,  at  det  gamle  Ord  har  Ret,  som  siger:  God  Kniv 
i  rette  Tid  redder  mangen  Sømands  Liv  I 

Nu  skulde  vi  netop  til  at  hale  ham  til  os,  men  da  kommer  der 
et  svært  Stykke  af  Skibets  Køl  skydende  op  og  lægger  sig  tværs  over 
vor  Drægline.  Saa  maatte  vi  stikke  en  ny  Line  i  Enden  af  den  an- 
den, og  drive  saa  langt  bort,  som  Linen  vilde  række,  inden  vi  kunde 
blive  klar  af  dette  Vragtræ.  Endelig  halede  vi  atter  op  til  ham,  og 
jeg  raabte :  Giv  los  I  hvilket  han  ogsaa  gjorde,  idet  han  nu  holdt  Tam- 
pen af  Linen  i  venstre  Haand  og  havde  surret  Linen  flere  Gange 
rundt  under  Armene.  Og  saa  fik  vi  ham  endelig  gennem  Vandet  op 
og  ind  i  Baaden. 

Jeg  lagde  ham  straks  paa  Maven  over  en  Tofte,  da  han  var  bleven 
fuld  af  Søvand,  medens  vi  halede  ham  til  os,  fordi  han  stedse  havde 
sin  Kniv  imellem  Tænderne.  Og  jeg  døjede  nok  med  at  vriste  den 
ud  af  Munden  paa  ham,  saa  fast  bed  han  i  den. 

Vi  stak  nu  vore  Dræg  fra  os,  og  satte  mod  Land,  hvilket  vi  lykke- 
ligt naaede  med  den  sidste  Mand  paa  Vraget. 

Det  var  Skonnertbriggen  „Ann"  af  Aberdeen,  og  den  strandede 
8de  Maj  1867  tre  Fjerdingvej  Vest  for  Højen,  og  den  var  straks 
efter  bare  Pindebrænde. 

Disse  Lars  Kruses  Beretninger  interessere  mig  —  jeg  vil  ikke 
fragaa  det  —  netop  ved  hele  deres  Jævnhed  i  Foredraget,  ved  den 
sikre  Hensætten  af  Detaillerne,  ved  den  Ro  og  tillige  Højhed  over 
Stilen,  som  for  mig  har  noget  Homerisk  ved  sig.  Selv  de  ensformig 
tilbagevendende  Ord  og  Stedbetegnelser  støtter,  synes  mig,  denne 
Sammenligning.  Men  andre  kunde  jo  synes  anderledes,  og  jeg  skal 
ikke  sætte  en  mere  fordringsfuld  Lakser  paa  nogen  længere  Taalmo- 
dighedsprøve.  Idet  jeg  for  øvrigt  henviser  til  den  af  Indenrigsmini- 
steriet aarlig  udgivne,  trykte  „Beretning  om  vort  Redningsvæsens 
Virksomhed*",  vil  jeg  kun  tillade  mig  at  afrunde  disse  Skildringer 
af  min  Vens  mangfoldige  Redningsforsøg  med  hans  sidste  „Indberet- 
ning** af  yngst  Dato,  som  direkte  er  tilstillet  mig.  Det  forekommer 
mig  at  være  en  smuk  Afsked  med  Billedet  af  denne,  endnu  i  sin 
fulde  Kraft  og  menneskevenlige  Mission  virkende  Mand  fra  den  fjer- 
ne Strand. 

Hans  Brev  lyder  saaledes: 

„Den  10de  Oktober  1875.  Klokken  Et  om  Natten  blev  jeg  purret 
ud  af  nogle  Mænd  her  fra  Byen,  som  mente,  at  der  maatte  være 

et  Skib  strandet  paa  Nordsiden  af  Skagen,  hvor  der  saa's  Nødblus. 
De  spurgte,  om  jeg  havde  Lyst  at  følge  med  paa  Nordstranden  ? 

Jeg  var  færdig  med  det  samme,  og  stak  kun  Nøglen  til  Rednings- 
huset  i  Lommen,  i  paakommende  Tilfælde,  hvis  vi  ikke  skulde  kun- 
ne komme  ud  med  nogen  Fiskerbaad. 

Vi  begav  os  paa  Vejen  til  Nordstranden,  i  alt  7  Mand.  Vinden  var 
Sydost  med  rygende  Storm  og  Bælmørke. 

Da  der  ingen  Baad  fandtes  ved  Strandingsstedet,  vidste  jeg,  at 
der  stod  en  paa  Nordre  Side  af  .Revet,  og  derfra  vilde  det  blive  let- 
test at  ro  Baaden  ud  i  Læ  af  Revet,  da  der  var  svær  Sø  paa  Land. 

Vi  7  Mand  begav  os  derud,  skønt  vi  havde  en  Fjerdingvej  at  gaa, 
Og  vi  satte  hurtig  Baaden  i  Søen  og  rode  over  Revlerne,  hvilket  gik 
saa  vidt  godt;  og  nu  gik  vi  for  Vejret  væk  uden  Master  og  Sejl  op 
til  Strandingsstedet,  hvor  vi  kastede  vore  Ankerdræg  lidt  Nordost 
for  Skibets  Agterende.  Men  herfra  kunde  vi  ikke  faa  Forbindelse 
med  Skibet,  da  Strøm  og  Storm  var  paa  det  højeste,  og  i  dette  Bæl- 
mørke  og  i  de  svære  Braadsøer,  som  overskyllede  Skibet.  Der  var 
derfor  ikke  andet  for  os  at  gøre,  end  at  lette  vore  Dræg  og  se  at 
komme  nærmere  til  Skibet.  Vi  tog  da  Dræget,  og  nu  rode  vi,  alle 
Mand  og  med  vore  yderste  Kræfter,  over  en  hel  Time,  for  at  føre 
Dræget  syv  eller  otte  Favne  længere  op  imod  Vind  og  Strøm.  Ende- 
lig kom  vi  dog  saa  nær,  at  vi  fik  fat  i  en  Lodline,  som  Folkene  til- 
kastede os,  og  hvorpaa  de  havde  stukket  en  tyk  Trosse.  Denne  ha- 
lede vi  til  os  i  Baaden,  og  saa  blev  der  sat  tre  af  vore  kraftigste 
Mænd  til  at  holde  Baaden  fri  for  at  tørne.  Den  syvende  Mand  skulde 
styre  Baaden  ret  i  Søen. 

Men  saa  kommer  der  en  voldsom  Sø  og  kaster  Baaden  langs  Si- 
den af  Skibet  helt  forud  under  Ankeret,  saa  vi  straks  tænkte,  at  vi 
var  knust.  Men  vi  slap  dog  med  Baaden  fuld  af  Vand;  hvorpaa  vi 
lensede  den  og  takkede  i  vort  stille  Sind  Vorherre,  at  vi  slap  med 
Skrækken. 

Nu  begyndte  det  at  dages,  og  det  satte  nyt  Liv  i  os,  og  hver  Mand 
paa  sin  Post,  og  vi  halede  os  ind  til  Skibets  Styrbords  Laaring,  hvor 
Besætningen  havde  klynget  sig  sammen. 

Men  atter  kommer  der  en  forfærdelig  Sø,  saa  voldsom,  at  Baa- 
den stod  ret  op  paa  Enden,  og  alle  Aareme  blev  kastet  ud,  skønt  de 
laa  i  en  halv  Alen  høj  Jemgaffel.  Til  al  Lykke  kom  ingen  af  os  til 
Skade,  men  travlt  fik  vi  med  paany  at  lense  Baaden  for  Vandet  og 
med  at  bjærge  Aareme,  som  laa  langt  Agten  for  os. 

Da  vi  var  færdige  hermed,  holdt  vi  Skibsraad,  hvad  vi  nu  skulde 
gøre.  Men  da  jeg  har  hørt  fortælle,  at  alle  gode  Gerninger  skulle 
prøves  tre  Gange,  saa  siger  jeg:  Lad  os  forsøge  det  tredje  Gang 
med! 

Og  saa  bandt  vi  alle  vore  Aarer  sammen  med  Lodiinen,  og  kastede 
dem  udenbords,  at  de  hverken  skulde  tage  Skade  selv,  eller  skade 
os  ved  at  ramle  om  Hovedet  paa  os ;  og  nu  var  det  høj  lys  Dag. 

Saa  halede  vi  igen  ind  imod  Skibet,  og  fik  Besætningen  ned  i 
Baaden,  paa  2  Mand  nær.  Saa  fik  vi  atter  en  voldsom  Sø,  som  ka- 
stede os  langt  fra  Skibet,  og  Forbindelsen  gik  fra  os,  og  meget  Vand 
kom  i  Baaden. 

Atter  lensede  vi  Baaden,  men  nu  var  vi  aldeles  udmattede  og  de, 
som  stod  ved  Linerne,  havde  store  Huller  i  Hænderne,  og  imidler- 
tid saa'  vi  Redningsbaaden  blive  kørt  ned  til  Stranden. 

Saa  vender  vi  da  Baaden  for  at  søge  Land.  Men  da  vi  er  et  Stykke 
Vesten  for  Skibet,  bliver  vi  ramt  paa  den  yderste  Revle  af  en  Braad- 
sø,  som  kastede  mig  fra  Roret  og  slog  vore  RoertoUe  itu  og  knækker 
Aarer,  og  fylder  Baaden  med  Vand. 

Men  til  vor  Lykke  førte  samme  Sø  Baaden  saa  langt  indenfor  Rev- 
len, at  den  næste  Sø  ikke  naaede  os  med  sin  fulde  Kraft,  men  dog 
gik  over  Baaden  agter.  Og  nu  raabte  jeg  til  de  bjærgede  Skibsfolk, 
at  de  skulde  springe  forefter  i  Baaden,  saa  at  Vandet  kunde  dele 
sig.  Da  blev  der  alvorlig  taget  fat  med  Pøse  og  alting,  for  at  lense 
os;  ellers  havde  vi  kæntret. 

En  Baad  blev  nu  hurtig  sat  i  Søen  inde  paa  Stranden  og  beman- 
det med  Folk  for  at  komme  os  til  Hjælp,  medens  vi  laa  herude  og 
lensede  os;  men  vi  kom  dog  i  Land  heldigt,  og  saa  snart  jeg  var 
kommen  paa  Stranden,  løb  jeg  ned  til  Redningsbaaden,  som  stod  ^U 
Mil  længere  Øster  paa.  Undervejs  mødte  jeg  Opsynsmanden,  som 
ventede  paa  mit  Komme  og  spurgte  mig,  om  der  var  flere  Folk  om 
Bord  i  Skibet. 

Jeg  svarede  ham :  Javel  er  der  2  Mand  endnu  derude,  og  vi  skal 
saa  hurtig  som  mulig  ud  med  Redningsbaaden  I 

De  var  allerede  ved  at  sætte  den  i  Søen,  da  jeg  kom  derned,  og 
nu  gik  jeg  tillige  med  to  af  mine  Folk,  som  havde  været  ude  med 
mig  om  Natten,  af  Sted  med  Baaden.  Vi  kendte  jo  bedst  Stillingen  af 
Skibet  og  alt  det  andet,  og  trods  det  haarde  Vejr  fik  vi  da  ogsaa 
bjærget  Kaptajnen  og  Styrmanden  derude  og  kom  lykkelig  i  Land 
med  dem. 

Men  denne  Redningstur  medtog  ti  Timer. 

Og  jeg  tror  nok,  at  man  tør  kalde  det  livsfarligt  for  sit  eget  Liv. 

Ved  Fiskerbaaden  fik  vi  skænket  10  Rigsdaler  hver  af  Dan- 
mark.** — 

Lønnen. 

Man  banked  en  Dag  paa  Himmerigs  Port.  — 

Giv  Tid,  go*e  Venner;  jeg  kommer,  jeg  kommer! 

St.  Peter  søgte  i  alle  sine  Lommer, 

Saa  fandt  han  omsider  det  store  Knippe, 

Og  hinked  til  Døren,  og  lukkede  op;  — 

Dér  stod  foran  Porten  en  ventende  Trop. 

St.  Peter  bukked,  og  bukked  igen: 
Standspersoner,  fornemme  Mænd. 
Først  en  H^rre  med  Nøgle  paa  Bag; 
Han  maatte  ind  —  en  selvfølgelig  Sag. 
St.  Peter  frittede  ikke  engang 
Om  Adkomstbeviset,  Entrébilletten; 
Han  bukkede  dybt  og  tog  til  Kasketten,  — 
Han  skotted  til  Bagen,  hvor  Nøglen  hang. 

Den  næste  var  en  med  Guldsnit  paa  Kraven, 
Han  gik  med  en  synlig  Borgmester  i  Maven ; 
Øjet  var  fromt,  men  Munden  bister. 
Han  følte  sig  næsten  som  en  Minister. 
St.  Peter  veg  ham  den  snevre  Gang. 
En  Dannebrogsorden  paa  Opslaget  hang. 

Og  saaledes  gik  en   anseelig  Flok 
Forbi  den  gamle,  bekendte  St.  Pfeter, 
Indtil  han  brød  af  med  et  kort :  Det  er  nok  I 
Da  var  der  kun  Folk  med  Frakker  tilbage, 
Hvis  Knaphuller  mangled  enhver  Slags  „Hage''. 

St.  Peter  vilde  just  lukke  igen. 

Da  saa'  han  tilfældig  til  Siden  hen. 

Der  stod  en  gammel,  graaskægget  Fyr, 

Hvis  Jakke  var  knappet  stramt  over  Brystet. 

Han  syntes  at  vente.  St.  Peter  lysted 

Gerne  i  Døren  en  lille  Passiar. 

Han  spurgte  den  ventende,  hvem  han  var. 

Aa,  jeg  er  just  ikke  stort!  var  Svaret; 
Og  havde  jeg  vidst,  det  gik  saadan  til, 
Saa  havde  jeg  hellere  Vejen  sparet. 
For  Resten  er  vi  nok  af  samme  Stand  ? 
Jeg  er  af  Næringsvej  Fiskermand !  — 

St.  Peter  rynkede  Brynet  lidt. 
Respekt,  min  Ven;  her  spøger  vi  ikke! 
Hvor  kan  ellers  Du,  som  er  saadan  klædt, 
Vente  at  blive  for  Herskabet  stedt? 
Det  er  lige  netop,  at  de,  som  er  gaaet 
For  nylig  derind,  har  Adgang  faaet  l  — 

Den  fremmede  aabned  med  rolig  Mine 
Sin  tyndslidte  Jakke:  Hvis  Dingeldangel 
Gør  Sagen,  saa  har  Du  blot  at  befale !  . . . 
Kanske  kan  jeg  nu  faa  den  Gamle  i  Tale?  — 

St.  Peter  stirred :  Guds  Død  og  Pine  I 
I  har  nok  været  i  mange  Batailler? 
Tre  —  flre  —  fem  ja  seks  Medaljer ; 
Brystet  er  fuldt.  —  De  er  vist  General?  — 

Den  anden  lo:  Bliv  nu  ikke  gal; 

General  l  . . .  nej,  aldrig  i  Verdens  Rige. 

Brystet  er  fuldt,  det  er  sikkert  nok ; 

Ingen  skal  noget  paa  Modet  sige. 

Folk  har  jeg  reddet  i  massevis. 

Folk  fra  Drukning  og  fra  Forlis. 

Men  Frakken  er  tynd ;  jeg  har  Gigt  i  Armen. 

Jeg  knapper  min  Frakke,  —  saa  holder  jeg  Varmen  1 

St.  Peter  aabnede  Døren  og  hvisked 
Ham  ind  i  Øret:  Hør,  Kammerat; 
Majestæten  —  forstaar  Du  —  betroed  mig,  at 
Han  længtes  en  Gang  efter  selv  at  være 
Den,  som  belønned  Folk  efter  Ære. 
Det  er  sket  en  Gang;  Han  har  taget  derinde 
Et  Kors  fra  den  ene  og  hængt  paa  den  anden. 
Maaske  —  hvem  kan  vide  —  at  Du  er  Manden 
I  Dag,  naar  Han  tæller  den  sjette  Medalje. 
Men  tys,  kom  ind,  jeg  maa  lukke  Døren. 
Her  render,  ser  Du,  saa  megen  Kanalje  l  . . . 


Den  Mand,  hvem  jeg  har  tilegnet  disse  Blade,  og  med  hvem  jeg 
en  stormfuld  Høstnat  gjorde  en  for  mig  lærerig  Spadseretur,  vilde 
upaatvivlelig  have  været  tilfreds  med  at  have  gjort  Lars  Kruses  per* 
sonlige  Bekendtskab.  Ellers  vilde  disse  Blade  heller  ikke  være  blevet 
tilegnet  ham. 

Jeg  erindrer,  at  der  imellem  06  faldt  en  Ytring  som :  Vi  ville  aldrig 
lade  os  blænde  af  disse  Herrers  Retorik,  af  deres  Fraser,  af  deres 
Stillen  sig  selv  til  Skue  som  dem,  hvem  Samfundet  skylder  væsen- 
lige Forpligtelser.  De  ere  ikke  saa  „store** ,  naar  man  ser  dem  nær- 
mere efter.  Navnlig  tænker  jeg  mig  dem  altid  i  Negligé  om  Aftnen, 
lige  førend  de  gaar  til  Sengs.  Da  ville  Dhrr.  vistnok  være  at  faa  i 
Tale,  som  man  siger.  Det  er  de  færreste,  som  er  Helte  i  Underben- 
klæder ! 

Jeg  tror  for  Lars  Kruses  Vedkommende  at  kunne  indestaa  for,  at 
han  vil  være  ens,  hvor  og  hvordan  man  tager  ham.  Væk  ham  op,  just 
som  han  er  falden  i  den  sødeste  Søvn  oven  paa  Dagens  møjsommelige 
Gerning ;  hvisk  ham  blot  de  Ord :  Stranding  —  Livsfare !  i  Øret,  og 
han  vil  staa  paa  Gulvet  i  samme  Nu,  klar  til  at  gaa  ud  og  kæmpe 
med  Døden  —  om  det  saa  skulde  være  i  Underbenklæder. 

Han  er  en  fuldstøbt  Mand,  han  er  en  Helt;  og  han  har  jo  —  Gud- 
skelov — ,  som  man  har  set,  Kammerater  hele  Kysten  over.  Der  er 
da  noget,  som  en  øjeblikkelig  Tvivl  om  vor  Tid  og  dens  Slægt  kan  ty 
hen  til  og  finde  Rygstød  hos.  Der  er  en  Slægt,  en  Race  af  Mennesker 
i  vort  lille  Land,  kastet  hen  midtvejs  mellem  to  golde  Have,  som  lig- 
ger inde  med  megen  Kærne.  Og  iblandt  disse  Mennesker  er  Navnet 
Lars  Kruse  det,  som  betegner  Slægtens  højeste  moralske  og  fysiske 
Udvikling,  og  som  tillige  er  dens  typiske  Udtryk.  Han  er  en  Person  i 
og  for  sig  og  tillige  Racens  Fællesmærke. 

Hos  ham  er  den  Idé,  der  stærkere  og  svagere  besjæler  alle  disse 
prøvede,  men  naive  Gemytter,  blevet,  hvad  man  kunde  kalde:  hans 
fikse  Idé. 

Man  er  saa  vant  til  at  gaa  lidt  af  Vejen  for  den  Slags  Idéer,  til  kun 
med  Forbehold  at  ville  godkende  dem.  Ja,  jeg  nægter  ikke,  man  er 
berettiget  til  at  spørge  sig  for  i  Tide,  inden  man  indlader  sig  med 
Indehaverne.  Jeg  husker  fra  Hannover  en  stakkels  rig  Englænder, 
som  hos  en  daværende  Kunstner  saa'  et  Maleri  af  en  meget  smuk 
ung  Kvinde.  Kunstneren  paastod,  at  det  var  et  „idealt**  Billed;  han 
havde  malet  det  ud  af  Hovedet  efter  et  fiygtigt  Indtryk  paa  en  Pro- 
menade. Englænderen  købte  det,  og  mente  absolut,  at  dets  Original 
maatte  kunne  findes,  og  han  var  fast  bestemt  paa  i  saa  Tilfælde  at 
gifte  sig  med  den  vedkommende  unge  Dame,  —  hun  være  sig  hvem 
som  helst.  Det  var  hans  fikse  Idé.  Den  stakkels  rige  Englænder  til- 
bragte to  Aar  med  at  gennemsøge  hver  Krog  af  det  gamle  Konge- 
rige Hannover,  stadig  med  Billedet  hos  sig.  Endelig  en  Dag  finder 
han  den,  som  han  mener  maa  være  Originalen.  Han  frier,  han  faar 
et  Ja ;  Brylluppet  staar.  Han  fører  sin  Brud  hjem  til  sit  Hotel  og  — 
bliver  gal,  idet  han  ser  Maleriet  paa  Væggen. 

Naar  i  Modsætning  hertil  en  Idé,  som  helt  og  holdent  har  be- 

mestret  sig  en  Mand,  kommer  utallige  Mennesker  til  Gode;  naar 
Personen  er  bleven  en  Samfundsbeskytter,  der  ikke  jager  efter  et 
„ideelt**  Billed,  for  med  Magt  at  knytte  det  til  sin  egen  Vilje;  naar 
han  snarere  glemmer  sig  selv  for  andre  og  bruger  sin  Vilje  udeluk- 
kende i  Menneskekærlighedens  store  Tjeneste:  saa  synes  det,  som 
om  de  høje  Magter,  hvem  selv  Havets  Voldsomhed  er  underlagt,  tog 
særligt  Kig  paa  denne  Mand  og  gjorde  ham  endnu  ivrigere  i  Tjenesten 
ved  at  indgive  ham  en  urokkelig  Tillid  til  egen  Sikkerhed  dér,  hvor 
han  raader  over  saa  mange  Liv. 

Paa  en  såadan  Maade  maa  vel  den  næsten  hensynsløse  Iver,  i  For- 
bindelse med  en  enestaaende  Dødsforagt,  forklares,  der  karakteri- 
serer alle  Lars  Kruses  Redningsforetagender.  Alligevel  er  han  helt 
igennem  saa  meget  af  et  Menneske,  at  han  —  ligesom  Heltene  hos 
Homer  —  ikke  betænker  sig  paa  at  vedgaa  Angst  i  Øjeblikket,  naar 
Døden  brøler,  naar  Brændingen  styrter  sig  over  ham.  Han  er  for 
lidt  af  en  Fantast  til  at  være  blind  eller  døv  for  Faren. 

Naar  den  menneskelige  Ærgerrighed  virker  saa  velsignelsesrig  og 
bærer  saa  hyppig  Frugt,  som  den  ses  at  gøre  paa  denne  golde  Strand, 
saa  bliver  den  en  Dyd. 

Lars  Kruse  foretrækker  absolut  den  større  Bedrift  i  den  større 
Fare  ved  sin  egen  og  Kammeraternes  mindre  beskyttede,  undertiden 
maaske  tarveligt  nok  udhalede  Baad.  Naar  Valget  staar  til  ham,  saa 
gaar  han  altid  ud  i  en  Fiskerbaad,  fremfor  i  Stationens  Redningsbaad. 
Som  dennes  faste  Formand  har  han  haft  mange  og  drøje  Ture  nok, 
men  han  overlader  Ministeriets  trykte  Aarsberetning  at  bringe  disse 
til  Kundskab  i  videre  Kredse ;  sine  Venner  fortæller  han  kun  om  de 
farefulde  Ture  i  egen  Baad,  og  han  synes  i  de  senere  Aar  efterhaan- 
den  at  have  koncentreret  sin  Virksomhed  ved  privat  Initiativ  derhen 
til,  at  han  kun  gaar  ud,  naar  der  er  øjensynlig  Fare  for  Livet  — 
saavel  for  deres,  som  sidder  paa  Vraget,  som  for  hans  eget  og  hans 
Stalbrødres  i  Baaden. 

En  saadan  Mand  er,  som  man  kunde  vente  det,  æret  og  agtet  af 
Standsfæller  og  Kammerater.  Man  giver  sjælden  sine  Følelser  Luft 
i  bestemte  Ord  eller  Ytringer  paa  Skagen.  Men  naar  saadanne  falde 
ved  enkelte,  højtidelige  Lejli^eder  blandt  Fiskerbefolkningen,  da 
udtales  Lars  Kruses  Ros  tydeligt  nok ;  hvortil  ogsaa  konuner,  at  hans 
daglige  Liv  indenfor  dets  snevre,  ensformige  Grænser,  mellem  de 
fire  Vægge  og  ude  paa  Stranden,  er  eksemplariskt,  frit  for  de  Ly- 
der, der  undertiden  næsten  af  Nødvendighed  kunne  raade  dér,  hvor 
Klimaet  er  barskt  og  Arbejdet  stundom  fordrer  overmenneskelige 
Anstrengelser. 

Lars  er  en  anset  og  afholdt  Mand  blandt  sine  Ligemænd,  for  saa 
vidt  dette  Lighedspunkt  lægges  nedefter  i  det  sociale  Lag,  hvoraf 

Formanden  for  Redningsbaadens  faste  Mandskab  i  de  stedlige  Autori- 
teters Øjne  ikke  synes  at  kunne  hæve  sig,  selv  ikke  ved  en  Række 
af  heroiske  Handlinger.  Kan  være,  at  han  har,  eller  har  haft,  Mis- 
undere blandt  sine  Stands-  og  Kaldsfæller :  han  er,  lige  saa  lidt  som 
nogen  anden,  beskyttet  mod  de  menneskelige  Kaars  Uregelmæssig- 
heder. Hvor  der  er  saa  mange  lysende  Egenskaber  til  Stede  hos  en 
Mand,  vil  der  visselig  ogsaa  findes  Skinsygens  eller  andre  „Sygers*" 
Skygge  omkring  ham.  Men,  sælsomt,  nok,  denne  Skygge  synes  at 
pege  op  efter  gennem  de  sociale  Lag  paa  Stedet,  og  det  har  faaet 
Udseende  af,  at  en  og  anden  af  de  lokale  Autoriteter,  hvis  egen 
Iver  og  Nidkærhed  muligvis  fordunkledes  af  den  simple  Fiskermand, 
paa  sin  Side  i  det  mindste  ikke  har  anvendt  hele  sin  Iver  for  at 
forjage  en  Sky,  der  har  formørket  en  Del  af  Redningsheltens  virk- 
somme Liv  og  undertiden  er  forekommet  baade  ham  og  hans  nær- 
meste, at  staa  i  et  Misforhold  til  glimrende  Bedrift  og  til  saavel  Ud- 
landets som  Hjemlandets  Tilkendegivelse  af  Tilfredshed  med  udvist 
Bravour  og  Konduite. 

Jeg  er  ikke  den,  der  her  ransager  Hjerter  og  Nyrer.  Efter  min 
inderste  Overbevisning,  der  deles  af  saa  mange  andre,  er  Lars  Kru- 
ses Hjerte  »prøvet  Guld**.  Muligvis  er  vedkommende  stedlige  Auto- 
ritets Nyre  et  mindre  prøvet  Metal.  Dette  lader  jeg  henstaa,  idet  jeg 
ikke  i  mindste  Maade  tvivler  om,  at  en  blot  forbigaaende  Berøring 
af  de  faktiske  Forhold  vil  hos  vedkommende  Autoritet  kunne  ud- 
vikle den  resterende  Varmegrad  i  Iver  efter  at  dele  Ret  og  Skel 
mellem  alle,  —  uanset,  om  denne  Gemyttets  synkende  Termometer- 
stand kan  bortforklares  ved  Stedets  ugunstige  Vejrforhold,  afsides 
Beligghed,  etc,  etc. 

Lars  Kruse  gemmer  i  en  lille  Syæske  fem  eller  seks  Medaljer 
med  Baand  af  forskellige  Nationers  Farve  og  er  endvidere  Ihænde- 
haveren af  et  Diplom  som  Æresmedlem  af  det  store  franske  Red- 
ningsselskab.  Han  har,  som  alt  bemærket  i  det  foregaaende,  ved 
mange  Lejligheder  for  sig  og  sine  Kammerater  modtaget  Pengebe- 
lønninger af  Regeringer  og  af  private;  nogle  af  disse  ere  —  i  vore 
Øjne  i  det  mindste  —  latterlig  smaa;  andre  kunde  maaske  kaldes 
passende  —  i  Modtagernes  Øjne  nemlig,  og  overfor  disse  brave  Folks 
Kaar  og  Fordringer  til  Livet. 

Men  større  Rolle  end  Medaljer,  Diplomer  og  Pengegaver  spiller 
paa  denne  afsides  Strand  og  i  disse  Menneskers  Bevidsthed  Danne- 
brogsmændenes Hæderstegn.  Det  er  nu  saa  engang;  og  i  Grunden 
ganske  rimeligt  og  ganske  kønt.  Man  synes  i  vore  mere  og  mindre 
„menige"  Sfærer  endnu  for  Tiden  at  holde  det  simplere  Sølvkors 
fortrinsvis  i  Ære;  og  ikke  uden  en  vis  Kulsviertro  knytter  man  til 
dets  Uddeling  en  Fortrøstning  til,  at  vedkommende  ogsaa  i  alle  Maa- 

der,  ved  personligt  Mod  eller  personlige  Fortjenester,  har  gjort  sig 
værdig  til  at  bære  Ordenen.  Ridderkorset  stiller  man  sig  maaske  lidt 
mere  tvivlende  overfor  —  maaske  for  tvivlende.  Men  det  hænger  jo 
ogsaa  højere  oppe. 

Nok  er  det,  at  Uddelingen  og  Modtagelsen  af  det  ovennævnte  Ud- 
mærkelsestegn  sætter  Gemytterne  i  Bevægelse  her  oppe  saa  fjernt 
borte  fra  Hovedstaden  og  Regeringens  Glans ;  og  især  maaske,  naar 
det  er  længe  siden,  at  noget  saadant  er  forefaldet,  eller  naar  man 
mener,  at  der  ved  en  og  anden  Lejlighed  har  været  den  gode,  gamle 
danske  Anciennitet  eller  andet  lignende  menneskeligt  med  i  Spillet. 

Da  Meddelelsen  om  „Daphnes**  Stranding  og  Lars  Kruses  Bedrif- 
ter ved  samme  Lejlighed  udbredtes  gennem  Bladene,  blev  vor  Helt 
uden  Indstilling  udnævnt  til  Dannebrogsmand.  Udnævnelsen,  altsaa 
gennem  det  paagældende  Ministeriums  Initiativ,  stod  nogen  Tid  efter 
at  læse  i  »Regeringens  Blad** ;  altsaa  sendte  Venner  og  Kammerater 
paa  Skagen  Bladet  og  Lykønskninger  op  til  Norge,  hvor  Lars  den- 
gang laa  med  et  Fartøj.  Han  kom  tilbage.  Der  var  intet  Dannebrogs- 
tegn.  Han  forhørte  sig  hos  den  lokale  Øvrighed.  Ordenen  var  sendt 
tilbage  med  en  vedføjet,  kort  Skrivelse.  Lars  Kruse  var  ikke  nogen 
„ærlig**  Mand! 

Hverken  han  eller  hans  Kammerater  havde  indtil  da  nogen  Anelse 
om,  at  han  ikke  var  det.  Men  Fiskere  ere  kun  Fiskere,  og  Øvrighed 
er  Øvrighed,  selv  saa  langt  borte,  Norden  for  Lov  og  Ret,  som  man 
siger.  Hine  kunne  fejle ;  denne  aldrig.  Der  maatte  altsaa  „være  noget 
om' det  med  Lars**  I  og  nu  begyndte  for  den  daadkraftige,  noget  inde- 
sluttede, ærekære  Mand  et  attenaarigt  Martyrium,  der  drog  den  dybe 
Fure  i  hans  Pande  under  Lammeskindshuen  og  lagde  sig  over  hans 
Hus  og  Hjem,  over  hans  eget  og  hans  nærmestes  Gemyt.  Man  véd, 
hvorledes  sligt  kan  gnave  og  pine  iblandt  Hovedstadsfolk,  hvor  dog 
saa  mangt  og  meget  i  det  hastig  pulserende  Liv  er  lige  saa  mange 
Afledskanaler  for  Opmærksomheden,  henvendt  paa  den  enkelte.  Men 
paa  denne  forholdsvis  menneskefattige  Strand,  med  de  faa  Begivenhe- 
der, og  det  snevrere,  daglige  Samliv,  —  paa  denne  Strand  æder  sligt 
sig  ad  den  lige  Vej,  direkte  ind  i  en  stolt  Mands  Sjæl ;  og  hemmelig 
Misundelse,  og  en  og  anden  gammel  Trætte,  og  Naturbømenes  Man- 
gel paa  Evne  til  at  tage  let  paa  Tingene,  alt  bidrager  til,  at  Saaret 
stedse  bløder  —  om  end  den  barkede  Næve  er  klemt  med  et  Jerntag 
derover. 

Der  kom  nye  Medaljer.  Den  store  Redningsmedalje  i  Sølv  netop  i 
Anledning  af  „Daphne** .  Den  maatte  han  nok  bære ;  og  han  maatte 
ogsaa  bære  en  fransk  og  en  tysk,  foruden  de  foregaaende  engelske. 
Dertil  var  han  „ærlig**  nok.  Og  Fiskerne  udnævnte  ham,  som  deres 
første  og  paalideligste  og  mest  ædruelige  og  mest  behjertede  Mand, 

til  Hædersposten  som  Formand  for  Redningsbaaden.  Og  den  inde- 
sluttede og  dybt  krænkede  Mand  drog  Høst  efter  Høst  og  Vinter 
efter  Vinter,  ved  Maanelys  og  i  bælmørk  Nat  ud  paa  Havet  for  at 
gøre  sit  Navn  elsket  af  og  uforglemmeligt  for  alle  Nationers  Sømænd 
og  Sømændenes  kære  i  Hjemmet.  Han  søgte  maaske,  netop  under 
Livsfaren,  at  dulme  Smerten  derinde,  samtidig  med  at  den  ham 
iboende  Drift  ikke  tillod  ham  at  blive  under  Tag,  naar  Stormen  til- 
raabte  ham  sit :  Kom  og  kæmp  med  mig  l 

Men  lige  meget  hjalp  det.  Ordenen  kom  ikke  til  Skagen  igen.  Og 
Lars  Kruse,  som  rimeligvis  er  den  stolteste  Sømand,  det  mest  ridder- 
lige Hjerte,  den  mest  prøvede  Haand  fra  Blaavandshuk  til  Limfjords- 
indløbet  ved  Hals,  han  har  ikke  fortjent  sit  Hæderstegn,  han  er  ikke 
nogen  nærlig**  Mand,  han  har  maattet  se  Standsfæller  af  langt  min- 
dre, ja  rent  omdisputerlig  Fortjeneste  blive  hædret  fremfor  sig  selv, 
og  naar  han  har  spurgt,  saa  har  en  og  anden  svaret  ham :  Du  kan  jo 
dog  vel  nøjes  med  Medaljerne,  bitte  Lars  I  — 

Jo,  han  har  fortjent  sit  Hæderstegn  I  og :  Nej,  han  kan  ikke  nøjes ! 
Dette  ene  staar  i  absolut  Strid  med  det  andet. 

Men  jeg  fører  ingen  Retssag,  jeg  fortæller  kun  min  Helts  Historie. 
Her  er  da  den  Begivenhed  i  hans  Drengeaar,  som,  fremdraget  af  den 
lokale  Autoritet  fra  en  Forgængers  Journal,  har  forbitret  en  Mands 
Liv  fra  hans  treogtredivte  Aar  indtil  Dagen  i  Dag,  uden  at  det  endnu 
i  dette  Øjeblik  er  faldet  andre  end  Lægfolk  og  paa  Skagen  halvt 
fremmede  ind  at  grave  Historien  op  —  netop  til  Lars's  Retfærdiggø- 
relse. 

I  det  Herrens  Aar  1844  sejlede  fire  Drenge,  deriblandt  den  davæ- 
rende 15  Aar  gamle  Lars  Kruse,  i  en  Baad  ud  paa  Revlerne  udenfor 
Skagens  Strand.  De  opdagede  paa  Bunden  et  Stykke  „Blaatræ**, 
Farvetræ,  som  de  tog  med  sig  i  Land,  og  i  deres  juridiske  Uskyldig- 
hedstilstand forsømte  de  at  melde  deres  Fund  paa  Toldkontoret,  og 
solgte  siden  efter  Træet  til  en  Bonde,  som  takserede  Fundet  til  28 
Skilling  i  „danske  Penge**  og  gav  dem  7  Skilling  hver  for  deres 
Fund.  Det  faldt  ingen  af  Drengene  med  en  Tanke  ind  at  betragte 
Sagen  anderledes  end,  som  om  de  havde  taget  en  stor  Fisk  derude 
paa  Revlen  og  afhændet  den  til  den  tilfældige  Køber.  Lars  Kruses 
Ord  har  jeg,  i  det  mindste  for  hans  eget  Vedkommende,  herfor,  og 
det  er  en  Mand,  hvis  Ord  er  ham  en  Helligdom. 

Drengene  var  glade  over  deres  7  Skilling  og  tog  ikke  i  Betænk- 
ning at  fortælle  om  denne  heldige  „Fisk** .  Blaatræet  laa  paa  Bondens 
Loft,  og  dér  kunde  det  rimeligvis  være  blevet  liggende  til  evige  Ti- 
der i  samme  Forglemmelse  som  den  lille  Historie,  men  —  Retfær- 
digheden vaager,  og  vaager  dobbelt  paa  Skagen,  hvor  den  maa  passe 
nøje  paa,  for  at  den  ikke  skal  aldeles  udslukkes  af  Mangel  paa  Næ- 

ring.  En  af  Drengene  tjente  hos  en  Mand ;  denne  Mand  fik  en  Dag 
noget  at  gøre  med  Øvrigheden,  Tjenestedrengen  maatte  vidne  imod 
sin  Husbond,  og  nu  erindrede  denne  pludselig  Blaatræet,  og  dette 
blev  til  et  Mpund**  for  vedkommende  Autoritet.  De  fire  Drenge  blev 
kaldt  for  Retten;  den  daværende  Øvrighed  havde  maaske  en  vis 
Lighed  med  vor  gamle  Bekendt,  Birkedommeren  hos  Hostrup.  Han 
syntes  at  sætte  Pris  paa  at  være  en,  som  „kunde  faa  Folk  til  at  be- 
kende**. Drengene  benægtede  ikke;  først  nu  erfor  de,  at  de  var 
strafskyldige,  o:  ad  en  lille  Omvej.  Lars  erindrer,  at  Forhøret  om* 
trent  gik  for  sig  saaledes.  Birkedommer  Krans:  I  tog  altsaa  Blaa- 
træet  derude  paa  Revlen  og  solgte  det  og  fik  7  Skilling  for  det  hver? 
Drengene:  Jo!  Birkedommeren:  Nuvel,  et  Stykke  Blaatræ  til  28 
Skilling  er  ikke  meget  værd;  men  jeg  sætter,  at  I  havde  fundet,  i 
Stedet  for  Træet,  en  Jemkasse  med  Guldpenge  i,  saa  havde  I  natur- 
ligvis handlet  ligedan ;  I  havde  ikke  meldt  Kassen  for  Toldvæsenet ; 
I  havde  beholdt  den ;  I  var  maaske  stukket  af  med  den  efter  at  have 
delt  den.  Aa,  jeg  kender  Jer ;  I  er  de  ugudeligste,  de  mest  vanartige 
smaa  Skælmer  her  i  denne  ugudelige,  mest  vanartige  By  i  Verden ; 
—  men  jeg  skal  vise  Jer  ...  osv.  osv.  Rottingen  blev  bragt  frem,  og 
de  fire  unge  Skagensrygstykker  fik  sig  indprentet  til  yderligere  Over- 
vejelse Birkedommer  Krans'  Forhørslogik. 

Dette  er  Historien.  Ikke  sandt :  vi  betragter  den  som  en  Farce,  en 
Scene  i  et  Lystspil  som  var  vor  Hostrup  værdig? 

Men  Lystspillets  Ekspositionsscene  har,  i  det  mindste  for  den  ene 
af  de  handlende  Personer,  faaet  en  kun  altfor  alvorlig  Afslutning. 

Eller  vil  der  maaske  komme  en  anden  og  glædeligere  ? 

Der  vil  maaske  komme  en  anden.  Vist  er  det,  at  selv  om  en  saa- 
dan  Bamdomsforseelse  kan  lovhjemles  ved  et  Bogstav  til  Straf  for 
den  paagældende,  saa  er  Forseelsen  saa  ringe  og  Straffen  ligger  saa 
langt  tilbage,  og  endelig  er  der  sonet  saa  tilstrækkeligt  i  et  langt  og 
uforholdsmæssigt  daadrigt  Liv  efter  Straffen,  at  Spørgsmaalet  »ærlig** 
eller  „uærlig*",  „sagesløs**  eller  „straffet  Person**  for  den  paagæl- 
dendes  Vegne  kun  i  saa  smaa,  fjerne,  udenfor  Landevejen  liggende 
Forhold  kan  opstaa  og  kan  blive  af  afgørende  Betydning  i  en  Mands 
Liv. 

Men  det  er  opstaaet  og  det  er  blevet  af  Betydning,  og  derfor  hø- 
rer det  med  i  Skildringen  af  denne  Strands  Forhold  og  denne  Mands 
Liv. 

Jeg  har  alt  en  Gang  forhen  bemærket,  at  jeg  ingen  Retssag  fører 
paa  min  Klients  Vegne.  Jeg  fortæller  kun  min  Helts  Historie  for 
hans  og  mine  Landsmænd.  I  en  „Virkelighedsskildring**  bliver  De- 
taillerne af  Betydning.  Jeg  maa  da  se  paa  denne  Sag  i  dens  De- 
tailler. 

En  Mand  af  Folket  fødes  og  opvokser  paa  en  fjern  Strand,  deltager 
i  denne  Strands  strenge  og  haardføre  Liv,  kæmper  for  Udkommet, 
kæmper  mod  Strøm  og  Brænding,  redder  Menneskeliv  i  hundredevis, 
er  agtet  og  æret  af  sine  Ligemænd,  og  udfører  endelig  en  —  selv  i 
disse  Folks  Øjne  —  glimrende  Bedrift,  hvorved  pludselig  det  i  hans 
Øjne  store,  fjerne,  ophøjede:  Regeringen,  udstrækker  sin  Haand  og 
viser  ham  det  Hæderstegn,  som  man  sætter  højest  iblandt  hans  Lige- 
mænd og  Medkæmpere.  Haanden  tages  ligesaa  pludselig  bort.  En 
mindre,  men  paa  disse  Steder  ingenlunde  lille  Autoritet  skyder  den 
store  Haand  væk,  og  Manden  erfarer  i  sit  tre-  eller  fire  og  tredivte 
Aar,  just  som  han  staar  i  sin  bedste  og  fuldeste  Kraft,  at  der  er  et 
Tryk  i  Verden,  som  er  stærkere  end  Søens,  en  Magt,  der  er  mere 
ubønhørlig  end  Brændingens,  og  som  lægger  en  tung  Haand  paa 
hans  Skulder  og  siger  til  ham :  Du  er  ikke  nogen  ærlig  Mand,  Lars  I 
Han  modtager  Slaget,  som  han  tidt  har  modtaget  Søens  Slag.  Han 
er  en^and.  Han  retter  sig,  men  der  er  fra  nu  af  en  Skygge  over 
hans  Øjne,  i  hans  Pande  en  Fure,  som  han  søger  at  skjule  udad  til 
ved  stadig  at  bære  den  uldne  Kabuds  klemt  fast  om  Panden.  Over- 
for Hustru  og  Børn  hjælper  ingen  Kabuds.  De  ser,  hvorledes 
den  stærke  Mand  lider  i  Tavshed.  Han  indvier  fra  nu  af  sit  Liv, 
bortset  fra  Pligterne  mod  de  nærmeste,  til  en  eneste  fortsat  Kamp 
mod  Elementerne.  Hver  Gang  han  i  den  rygende  Storm,  fra  det  red- 
ningsløse Vrag  har  friet  Mænd,  Kvinder  og  Børn  ud  af  den  visse 
Død,  og  hver  Gang  Takken  fra  disse  Øjne  og  Læber,  det  heftige, 
inderlige  Tryk  af  disse  mange  Hænder  har  sagt  ham :  Du  er  en  brav 
Mand!  saa  er  der  faret  ham  et  Stik  igennem  Hjertet;  thi  paa  hans 
Fødestrand,  blandt  hans  Kaldsfæller,  overfor  de  stedlige  Myndighe- 
der hedder  det :  Du  er  en  uærlig  Mand !  Og  naar  han,  i  Lighed  med 
Kammeraterne,  vil  tage  til  den  nærmeste  Købstad  for  som  fri  Mand 
i  et  frit  Land  at  opfylde  sine  Borgerpligter,  saa  møder  han  igen  dette 
Tryk,  denne  Magt  i  Skikkelse  af  den  stedlige  Myndighed,  der  siger 
ham,  at  han  ingen  borgerlige  Rettigheder  har :  Du  er  en  straffet  Per- 
son, Larsl 

Og  han  gaar  hjem  fra  Valgurnen  som  en  Mand,  der  har  modtaget 
et  Slag  i  Ansigtet.  Og  han  kan  ikke  gengælde  det. 

Han  begynder  at  gruble.  Han  er,  som  alle  disse  Folk  langs  denne 
Kyst«  et  loyalt  og  stilfærdigt  Gemyt.  Han  farer  ikke  op  i  Hidsighed, 
endnu  mindre  tænker  han  sig  en  Uretfærdighed  hos  sine  foresatte. 
Den  blotte  Tanke  paa  sligt  bringer  ham  til  paany  at  søge  Søen  og  Fa- 
rerne som  den  eneste,  forbigaaende  Befrielse  for  det  Kryds  af  stri- 
dende Tanker  i  hans  Hjerne,  som  hans  simple,  enfoldige  Forstand 
ikke  kan  klare. 

Han  forstaar  ikke,  at  Ømhed  over  Loven  kan  være  saa  stærk  i  en 

Drachminn:  Samlede  Skrifter,  4de  Blod  23 

Øvrighedspersons  retsbevidste  Bryst,  at  den  alene  er  Foranledning 
nok  til  at  grave  en  saa  forsvindende  Sag  ud  af  en  Forgængers  For- 
retningsregister,  og  at  denne  Ømhed  netop  bringer  Sagen  frem  paa 
det  Tidspunkt  af  en  Mands  Liv,  hvor  dette  Liv  skal  hædres  eller  — 
plettes  for  stedse.  Paa  de  lange  Fisketure,  under  Fragtfarteme  og 
under  Hjemmearbejdets  ensformige  Timer  gaar  han  til  Bunds  i  de 
ubetydeligste  Omstændigheder,  der  kunde  bringe  noget  Lys  frem  i 
det  meget  Mørke.  Han  finder  endelig  noget,  et  Møde,  et  tilfældigt 
Sammenstød,  netop  ved  Hjemkomsten  fra  et  voveligt  Redningsfor- 
søg, mellem  ham  og  den  „lokale**  Individualitet,  der  bestandig  gaar 
igen.  Lars  Kruse  har  vovet  Livet  derude  for  at  bringe  Dødens  hjem- 
faldne Bytte  i  Land.  Han  vil  ikke  have  noget  at  gøre  med  den  forret- 
ningsmæssige Anbringelse  af  dette  „Bytte**  —  her  en  strandet  Kap- 
tajn —  i  de  af  Autoriteterne  bedst  anbefalede  Hænder.  Lars  Kruse 
bærer  sig  ad  ligesom  hine  ideelle  Løver  i  de  arabiske  Sagn,  der  nøjes 
med  Æren  af  at  have  jaget  Byttet,  og  som  overlader  dets  videre 
Skæbne  til  Ørknens  Schakaler. 

Og  om  dette  end  er  en  Lignelse,  der  just  ikke  træffer  blidt  oppe  i 
hin  Sandørken,  og  om  Lignelsen  end  maaske  er  altfor  litterær  for 
Lars  Kruses  Vedkommende,  saa  er  det  ikke  desto  mindre  sikkert,  at 
en  lignende  Forestilling  er  faret  igennem  den  stolte  og  uafhængige 
Mands  Hoved.  Og  den  har  styrket  ham  i  hans  egen  Følelse  af  at  være 
en  overlegen  Natur,  som  øver  Menneskekærlighed  for  Menneskeka^- 
lighedens  egen  Skyld ;  og  han  faar  ved  denne  Lejlighed  et  Syn  paa 
Omgivelserne,  der  følger  ham  videre  i  den  næste  attenaarige  Kamp» 
som  han  fører  med  sig  selv,  med  sin  Græmmelse  og  med  Revlerne 
derude,  under  Bevidstheden  om  sin  Mission,  under  denne  hans  fikse 
Idé  —  hvad  man  vil  kalde  det. 

Han  har  nu  paa  sin  Side  ogsaa  fundet  noget:  et  Holdepunkt  for 
hans  Antagelse,  at  der  dog  er  et  og  andet,  som  forklarer  det  forhen 
uforklarlige,  Autoritetens  Mangel  paa  Iver  i  den  simple  Mands 
Livs-  og  Æressag.  Fra  nu  af,  gennem  Resten  af  de  lange,  med  Ar- 
bejde og  Daad  betegnede  atten  Åar,  bærer  han  bestandig  Haabet 
oppe,  at  der  dog  kan  komme  en  Lejlighed,  hvor  Trykket  kan  blive 
taget  fra  ham. 

Haabet  beskæmmer  ikke  sin  Mand !  Henimod  Slutningen  af  Vente- 
tiden er  der  en  eller  anden,  ligegyldig  hvilken,  der  ganske  tilfældig 
giver  den  med  Verden  ukendte  Mand  paa  den  fygende  Sandrevle 
et  Vink  om,  at  der  er  noget  i  Verden,  som  kaldes  Æresoprejsning, 
og  som  enhver  dygtig  og  hæderlig  stræbende  Person  kan  „søge**  om. 

Lars  Kruse  greb  Pennen  og  søgte. 

Hvorledes  han  søgte,  og  til  hvem  han  henvendte  sig,  er  af  mindre 
Betydning.  Størst  Betydning  for  ham  selv  fik  det,  at  den  „lokale*" 

fornam,  at  der  var  Alvor  og  delvis  „Verdenskundskab"'  bag  Ansøg- 
ningen. I  Mangel  af  andet  Svar  meldte  sig  en  Dag  en  Udsending  i 
Lars  Kruses  Hjem  og  traf  Strandens  Ridder  og  Helt  ved  sit  Arbejde. 
En  Seddel  blev  overrakt  ham,  hvorpaa  stod  skrevet,  at  Ansøgningen 
om  den  begærede  Oprejsning  for  L.  K.'s  Vedkonmiende  ikke  behø- 
vedes, da  saadant  var  overflødiggjort  allerede  for  længe  siden  ved 
Loven  af  den  og  den  Dato  1868. 

Lars  Krast  læste  Seddelen  om  igen,  og  saa'  op  paa  Udsendin- 
gen. 

Jeg  er  altsaa  en  ærlig  Mand? 

Fuldkommen ! 

Og  jeg  har  været  det  den  sidste  halve  Snes  Aar,  og  maaske  læn- 
ger? 

Hm!  Ja— a  

Der  gik  et  stort,  lyst  Smil  over  den  „ærlige''  Mands  djærve  Træk, 
og  da  Udsendingen  under  nogen  Forlegenhed,  og  med  Hilsen  fra 
vedkommende,  udbad  sig  den  skæbnesvangre  Seddel  tilbage,  da  for- 
stærkedes Smilet  hos  den  saa  længe  og  saa  haardt  prøvede  Mand,  og 
med  en  Gestus  af  uendelig  Lettelse,  parret  med  overlegen  Ro  og  Høj- 
hed, pegede  han  med  sin  venstre  imod  Døren,  medens  hans  højre  stak 
det  lille  Papir  ned  paa  det  uldne  Bryst  og  trak  Tørklædet  godt  til  Rette 
derover. 

Farvel  og  hils !  — 

Og  saa?  —  Lønnen?  spørger  man  Blev  han  saa  Danne- 
brogsmand?   

Højstærede  Læser!  Du,  som  har  vist  min  Helt  den  Opmærksom- 
hed at  have  gennemløbet  disse  Blade,  hvori  Du  ikke  har  funden, 
hverken  no^en  romantisk  Roman  eller  nogen  realistisk  Novelle,  og 
som  maaske  er  bleven  noget  skuffet  derved :  Dig  vil  jeg  svare  med 
en  Henvisning  til  en  lille  Artikel,  som  jeg  for  nogen  Tid  siden  læste 
i  et  af  de  store,  engelske  Verdensblade,  og  oven  i  Købet  et  illustre- 
ret. Det  var  paa  den  Tid,  da  man  ovre  i  Kanalen  lagde  Fundamentet 
til  det  nye  Eddystone  Fyr.  Der  blev  i  Artiklen  fremhævet  den  le- 
dende Ingeniørs  Genialitet  og  Energi,  personlige  Mod  og  Snarraa- 
dighed  ved  dette  vanskelige  og  farlige  Foretagende.  Men  ved  Siden  af 
den  ledende  Overherre  blev  netop  en  mere  „jævn**  Mands  lige  saa 
store  Mod,  Snarraadighed,  Foragt  for  Faren  i  Brændingen  og  Kend- 
skab til  de  stedlige  Forhold  under  disse  Farer,  fremhævet  i  maaske 
endnu  stærkere  Træk.  Den  var  ret  engelsk,  ret  angelsachsisk  simpel 
og  smuk,  den  Artikel,  og  ved  denne  „Havets  Arbejder**  randt  mig 
straks  min  Ven  Lars  Krase  i  Hu,  og  jeg  følte  med  Stolthed,  at  vi 
havde  Mænd  af  Folket,  som  kunde  maale  sig  med  de  bedste  blandt 
den  engelske  Race. 

Snart  vil  det  nye  Eddystone  knejse  over  Vandene  og  være  en  ly- 
sende Afviser  for  Grundenes  Farer,  paa  samme  Tid  som  Støtten  vil 
være  et  lysende  Mindesmærke  om  menneskeligt  Snille,  parret  med 
menneskelig  Udholdenhed  og  Sætten  Livet  ind  paa  et  Foretagende. 

Men  selv  Eddystone  er  ikke  altid  Frelser  for  Havets  Vrede  og 
Vælde.  Der  kan  hænge  Vrag  og  Menneskeliv  paa  dette  Rev,  og  Ky- 
stens prøvede  Befolkning  derovre  fra  Stenkulsøen  maa  da  ud  i 
deres  Baade  og  tage  Kampen  op  dér,  hvor  Fyrtaarnet  glippede. 

Dette  ledte  min  Tanke,  og  dernæst  min  Søgen,  hen  paa  hele  den 
store  Litteratur  af  engelske  Bøger  om  Redning  fra  Søen,  som  jeg 
under  forskellige  Titler,  alle  under  Fællesmærket  the  Life-boat,  kun- 
de huske  fra  mit  Ophold  i  Storbritannien,  og  som,  at  dømme  efter 
Lejebibliotekets  Eksemplarer,  var  slugt  med  Begærlighed  af  det  en- 
gelske Publikum.  Jeg  læste  igen  nogle  af  disse  Bøger,  men  —  jeg 
foretrak  den  simplere  Artikel  i  Journalform.  Den  virkede  mere  di- 
rekte paa  min  Sympati,  maaske  netop  fordi  den  henstod  uden  nogen 
væsenlig  novellistisk  Kunst>  i  Modsætning  til  Bøgerne,  hvoraf  de 
fleste  vare  Noveller,  og  mange  romantiske  nok. 

Skulde  jeg  maaske  her  have  grebet  fejl? 

Jeg  tror  det  ikke.  Man  vil  rimeligvis  tro  mig,  naar  jeg  siger,  at  det 
skulde  have  været  mig  den  letteste  Sag  af  Verden,  at  støbe  Indholdet 
af  dette  lille  Skrift  om  i  mindst  tre  Fortællinger  af  spændende,  melo- 
dramatisk Stigning,  med  Helt  og  Heltinde,  Effekt,  og  navnlig  en  rø- 
rende Sortie. 

Maaske  havde  jeg  derved  snarere  opnaaet  det,  som  jeg  ønskede 
opnaaet  for  Lars  Kruses  Vedkommende :  den  endelige  Løn  for  hans 
arbejdsomme  Liv,  Glæden  oven  paa  den  lange  Ydmygelse. 

Og  dog  —  jeg  er  ikke  vis  paa  det.  Thi  i  den  Form,  hvori  han  her 
præsenteres  min  Læser,  uden  Tildigtning  og  uden  Omskrivning,  er 
jeg  i  det  mindste  nogenlunde  sikker  paa  at  have  givet  ham  selv,  saa- 
ledes  som  han  er  og  saaledes  som  han  viste  sig  for  mig,  tillige  med 
hans  egen  Modsætning  i  vor  litterære  og  industrielle  Verden. 

Her  er  han.  Jeg  har  skaffet  ham  den  Løn,  jeg  formaaede  —  for- 
uden den,  som  hans  Liv  bærer  i  sig  selv  —  ved  at  udbrede  hans 
Navn  i  videre  Kredse  end  netop  Hjørring-Amt  og  Skagens  Sogn.  Det 
er  Dig,  min  Læser,  sammen  med  et  Par  Tusind  andre,  som  skal  sørge 
for,  at  han  bliver  dekoreret. 

Og  hvis  han  ikke  bliver  det,  saa  er  Skylden  ikke  min ;  og  saa  er 
han  alligevel  den  samme,  som  han  er :  —  min  Ven  og  min  Helt.  Og 
jeg  haaber  at  kunne  sige :  min  Læsers  l 

Første  Sang. 

Der  var  en  Gang  en  fattig  Mand 
—  En  meget,  meget  fattig  Mand 
Som  leved  med  sin  Kvinde 
Dybest  i  Skoven  inde. 
Vorherre  kan  ej  skaffe  Brød 
Til  alle  dem,  der  lider  Nød ; 
Men  Børn  —  nu  ja,  de  kommer 
Ved  Vinter  som  ved  Sommer 
I  fattigst  Hjem,  i  lavest  Hus, 
Hvor  sprukkent  Fad  og  klinket  Krus 
Knapt  yder  daglig  Føde; 
Og  Børnene  de  har  endda, 
Vorherre  vide  maa  hvorfra, 
Kinder  saa  æblerøde. 

Den  rige  Dame  græmmer  sig 
Saa  tidt  i  pragtfuld  Stue, 
Og  tænker,  mens  hun  kænuner  sig: 
Hvorfor  blev  jeg  dog  Frue? 
Hvorfor  bær*  Ringen  jeg  paa  Haand, 
Naar  stedse  jeg  som  Liljevaand 
I  Spejlet  skal  mig  skue?  — 
Saa  tænker  mangen  Frue. 

For  mange  hist,  og  her  for  faa  — ! 
Men  skulde  man  til  Klager  lytte, 
Saa  gik  man  undervejs  i  Staa, 
Og  nok  derom :  i  Skoven  laa, 
Med  Gavlen  sunken  ind  paa  skraa 
Og  Væggen  spækket  ud  med  Straa, 
En  faldefærdig  Hytte. 

Dér  sad  i  Høst,  en  Aften  vild, 
Familjen  om  en  Brænde-Ild 
Og  varmed  sig  ved  Arnens  Lue, 
Mand,  Kone,  Børn  i  samme  Stue. 

Hans  Brændehuggerøkse  laa 
Slængt  hen  det  første,  bedste  Sted ; 
Tavs  var  han,  tavs  var  Konen  med : 
For  der  var  svarlig  Nød  i  Huset, 
Og  tomt  stod  Fadet,  støvet  Kruset  — ; 
Naar  ingen  vilde  fylde  det. 
Hvad  hjalp  det  saa  at  skylle  det? 

Og  Kvaset  knitred,  Kviste  faldt 
Som  røde  Fjer  i  Asken  ned, 
Hvor  hver  en  enkelt  Gnist  blev  talt 
—  Men  ganske,  ganske  sagte  — 
Af  Børnenes  Geled. 
De  sad  i  Kreds  om  Ilden  dér. 
Fem  vakre,  voksne  Pigebørn, 
Og  tørred  deres  vaade  Klæ'r,  — 
Og  FaV  tog  til  sin  Pande 
Og  gav  sig  til  at  bande. 

De  ældre  blev  lidt  skræmt  derved. 
Den  yngste  stirred  stadig  ned 
I  Asken  for  sin  smalle  Fod ; 
Hun  stirred  i  en  gylden  Flod, 
Som  ruiled  tyst  sin  Vove 
Imellem  gyldne  Skove. 
Fra  Stammerne  med  et  det  var. 
Som  skinned  frem  et  Øjepar  ... 
Hun  hørte  ej  den  Regn,  som  slog. 
Ej  Stormen,  som  om  Gavlen  jog; 
Hun  gav  ej  Agt  paa  MoV,  som  brast 
I  Graad,  hun  holdt  sin  Tanke  fast 
Ved  Amebaalets  Brænde, 
Og  lod  sin  Fader  skænde. 

Hun  var  ej  god,  hun  var  ej  slet, 
Hun  var,  hvad  man  paa  saadan  Plet, 
Hvor  ingen  Fristelser  slaar  ned. 
Kan  blive  til  i  Ro  og  Fred. 

Hun  sad  den  Vinter  lang  og  spandt ; 
Dog  ej  ad  Gangen  længe. 
Med  Vaaren  vaagned  hun  og  fandt, 
At  Verden  var  saa  stor  og  skøn, 
Og  Kilden  klar,  og  Busken  grøn, 
Og  friske  Skovens  Enge. 
Saa  vogted  hun  Familjens  Ko 
I  Skoven,  og  hun  sang  og  lo  — 
Hun  vidste  dertil  selv  ej  Grunden, 
Men  slog  dog  aldrig  Laas  for  Munden. 


Naar  Sommeren  led,  og  naar  Varmen  raldt 

Over  Skoven  med  summende  Myg  og  Fluer, 

Saa  bar  hun  et  Skørt  —  og  det  var  nok  alt  — ; 

Hun  kunde  ej  døje  de  bølgende  Luer: 

De  ilimred  imellem  de  tætte  Stammer, 

De  ilimred  hen  over  de  mossede  Tuer, 

Og  inderst  i  Skoven,  hvor  Varmen  stod  stille 

Og  Mosset  gled  ned  i  den  rislende  Kilde, 

Dér  havde  Pigen  sig  fundet 

Et  skyggefuldt  Badekammer. 

Dér  spejled  de  Stammer  sig  gamle  og  graa 

Ned  i  det  Vand,  hvori  Pigen  laa; 

De  kunde  ej  tænke,  og  tænkte  ej  heller ; 

En  Gubbe,  en  tohundredaarig,  han  gælder 

For  intet ;  —  hun  laa  der  og  hviled  paa  Armen 

Og  plasked  og  havde  det  dejlig 

Køligt  i  Middagsvarmen. 

Hun  stirred  i  Vejret  mod  Grenenes  Loft. 

Dér  hang  hendes  Skørt ;  hvor  var  det  dog  groft 

Og  gammelt  og  lappet  l  Som  saadan  hun  laa. 

Var  det  først  ret,  hun  Lapperne  saa'! 

Tidt  havde  hun  hørt  sin  Moder  sige, 

Der  fandtes  i  Verden  Folk,  som  var  rige. 

Hun  vidste  ej  ganske,  hvad  Ordet  betød,  — 

Med  Hagen  i  Haanden  sit  Hoved  hun  brød; 

Imidlertid  Haaret  om  Skuldrene  flød 

Og  bugted  sig  ud  og  ind  med  den  hvide, 

Blideligt  rundede,  vuggende  Side, 

Og  lagde  sig  blødt  om  det  blanke  Knæ, 

Og  danned  en  Ramme  af  Ibentræ, 

Kysk  om  et  Kunstværk,  som,  hvis  det  var  hugget 

I  Marmor,  hvad  eller  i  Kobber  stukket, 

For  ikke  at  nævne:  i  Farver  malt, 

Kunde  mangfoldige  Gange 

Skoven  med  Skovhugst  betalt. 

Saa  laa  hun  en  Stund  i  drømmende  Tanker 
Og  letted  til  sidst  sine  Pusselanker. 
Om  Varmen  end  nok  saa  meget  svider, 
Saa  bliver  dog  Vandet  koldt  omsider. 
Hun  rejste  sig,  støttet  til  Stammen  den  graa, 
Og  kasted  et  Blik  paa  maa  og  faa 
Omkring  sig,  og  tænkte  paa  Ordet  „rig*"  — 
Og  snapped  sit  Skørt  med  et  lille  Skrig  . . . 
Det  var,  som  om  nogen  i  Skoven 
Bag  Træerne  paa  hende  saa'. 


Hun  fo'r  af  Sted.  Til  sidst  hun  fandt  sin  Ko; 
Den  laa  og  tygged  Drøv  i  vanlig  Ro 
Og  vifted  bort  med  Svansen  Myg  og  Fluer. 
Hun  saa'  hen  over  Græssets  grønne  Tuer, 
Og  mønstred  sky  de  tætte  Skovens  Stammer, 
Men  der  var  intet  —  intet  —  og  hun  lo. 

Dog  søgte  hun  ej  mer  sit  Badekammer. 
Og  snart  kom  ogsaa  Høstens  gule  Blad, 
Og  Løvet  skiltes  efterhaanden  ad ; 
Det  lysned  op  i  Underskovens  Planter. 
Og  Fuglene,  de  muntre  Musikanter, 
Holdt  op  at  spille. 
Alt  blev  saa  stille, 

Og  Pigens  Ko  gik  hen  og  blev  lidt  mager, 
Men  Pigen  selv  var  lige  frisk  og  fager. 

En  slank,  en  syttenaarig  Dejlighed. 
Derhjemme  klaged  stedse  Fa'r  og  Mo'r; 
Og  Søstrene?  —  nu,  Søstre,  véd  man  sikkert, 
Har  stedse  haft  den  yngste  skarpt  i  Kikkert 
Er  hun  den  smukkeste?  Nej  hør  nu  blot  ...! 
Hun  blev  ej  smigret  just.  Og  det  var  godt 

En  Dag,  den  sidste  Høstdag,  som  var  mild, 
Hun  traadte  ud  af  Hyttens  trange  Stue. 
Dér  straaled  Skoven,  som  af  indre  Ild 
Opglødet,  i  en  purpurgylden  Lue. 
Hun  skulde  bringe  Frokost  til  sin  Fa'r, 
Da  blev  en  liden,  yndig  Fugl  hun  var; 
Den  hopped,  flagred,  hopped  og  stod  stille, 
Som  om  den  Pigen  med  sig  lokke  vilde. 

Den  lokked  hende  ogsaa,  til  hun  kendelig 

Var  bleven  træt  og  varm ; 

Saa  fløj  den  endelig. 

Højt  bølged  hendes  unge  Jomfrubarm, 

Og  Øjet  lyste,  hendes  Kinder  gløded 

Om  Kap  med  Skovens  Guld ;  —  hun  vilde  sætte  sig. 

Da  skræmtes  hendes  Øre  ved  en  Larm 

I  Krattets  Aabning  —  Is  blev  hendes  Blod  — 

En  Bjørn,  en  vældig,  hvid,  for  hende  stod. 

Hun  var  alene.  Og  man  kan  vel  gætte  sig 

Til  bendes  Tanker  ved  et  saadant  Møde. 

Hun  saa'  sig  alt  for  Labbens  Kløer  bløde  ... 

Men  Bjørnen  stod,  som  var  den  groet  til  Stedet, 

Og  sendte  hende  kun  et  sælsomt  Blik, 

Et  ømt,  vemodigt  brændende,  som  flk 

Den  stakkels  Piges  Hjerte  til  at  banke  — 

Dog  ikke  blot  af  Skræk. 

Det  var  en  sær,  en  fast  umulig  Tanke; 

Og  dog : 

Hun  havde  sét  de  samme  Øjne  før  1 

Og  som  hun  tænkte  saa,  var  Bjørnen  væk. 

Med  Vindens  Hast  hun  naaede  Hyttens  Dør. 
Hvad  er  der,  Barn?  —  Hun  kunde  intet  sige. 
Men  da  hun  søgte,  stammende,  forvirret. 
At  skildre  Mødet,  stod  de  dér  og  lo : 
En  Bjørn?  Sig  heller,  at  Du  saa'  en  Kol  ... 

Og  Brændehuggeren,  —  da  han  kom  hjem. 
Og  havde  faaet  vaadt  ej  heller  tørt, 
Og  da  han  havde  dette  Møde  hørt, 

Saa  fo V  han  hidsig  op  og  slog  i  Bordet : 
Bjørn  eller  Ko !  Gid  Fanden  vilde 
Mig  ved  et  Par  af  mine  Tøse  skille ! 


Saa  sad  de  dér  om  Ilden.  Det  var  silde. 
Igennem  Skorstenspiben  Stormen  jog 
Med  stadig  Buldren.  Det  var  vildt  derude, 
Og  klamt  og  trist  og  trykket  var  det  inde. 
Da  lød  det,  som  om  en  mod  Gavlens  Rude 
Tre  Slag  med  meget  haarde  Knoer  slog, 
Og  Fa'r  stod  op  og  til  sin  Økse  tog: 
Hvem  der?  Men  intet  Svar,  kun  vilde  Vinde. 

Og  FaV  gik  ud.  Han  mangled  ikke  Mod. 
Der  udenfor  en  Bjørn  i  Natten  stod. 
Hvad  vil  Du? 

Jeg  vil  hente  mig  en  Brud!"" 
Din  Brud? 

Javist,  din  yngste,  smukke  Datter, 
Som  længe  laa  paa  Sinde  mig!"*  — 

Du  fatter 
Vel  nok,  min  gode  Bjørn,  man  kan  ej  gi' 
Sin  Datter  til  enhver,  som  gaar  forbil  — 
„Hvormeget  vil  Du  ha?**  — 

Aa,  Du  betaler  I 
Det  er  en  anden  Sag:  ti  Tusind  Daler!  — 

Jeg  prutter  ej ;  jeg  byder  ti  Gange  ti !"  — 
Hm!  vent  et  Øjeblik  I  ... 

Og  Fa'r  gik  ind: 
Hej,  MoY,  jeg  maatte  være  døv  og  blind, 
Ifald  jeg  lod  slig  en  Lejlighed  gaa  fra  mig!  — 
Men  kære  Mand,  saa  sig,  hvad  gaar  der  a'  Dig? 
Her  vendte  han  sig  til  den  yngste  hen: 
Der  er  en  Bjørn  derude,  som  vil  ha'  Dig! 

Saa  brød  det  ud  med  Graad,  og  saa  med  Skænd. 
Dér  stod  den  unge  Pige,  og  man  haler 
I  hende,  og  hun  beder,  og  man  taler-, 
Og  Mo'r  vil  ej,  og  Mo'r  vil  nok;  og  Fa'r 
Han  bander  og  har  til  alt  det  Svar : 

Ti  Gange  ti  er  hundred  Tusind  Daler! 
Betænk :  en  Bjørn,  som  saa  gentil  Ican  vise  sig, 
Han  vil  dog  —  nej  for  Fanden  ikke  spise  Dig ; 
Det  var  for  dyr  en  Steg  I  —  Her  græder  Mo'r.  — 
Hold  op  at  flæbe  I  Tænk  Dig,  Barn,  hvor  stor 
En  Lykke  Du  kan  bringe  over  Huset. 
Nu  skal  der  aldrig  mangle  01  i  Kruset, 
Og  vi  skal  mindes  Dig  hver  Dag  ved  Bordet! 
—  Og  bede  for  Dig!  raaber  Søskendkoret  — . 
Ja !  sukker  Mo'r,  saa  er  det  Himlens  Vilje, 
Åt  jeg  dog  skulde  faa  den  Taft 's  Mantilje; 
Vær  lydig,  Barn;  gør  som  din  Fa'r  han  vil. 
Vorherre  lægger  nok  sin  Naade  til !  — 

Saa  blev  det  afgjort,  og  Farvel  man  sagde, 

Og  der  blev  grædt,  og  kysset  endnu  mere. 

Saa  kom  hun  udenfor,  men  da  hun  lagde 

Sin  Haand  paa  Bjørnens  Pels,  og  da  hun  saa* 

I  Øjet  Bjørnen,  hun  med  et  forstod. 

At  det  var  den,  som  havde  sét  paa  hende. 

Og  Bjørnen  spurgte:  „Pige,  har  Du  Mod?**  — 
Hun  svared :  Ja,  jeg  har !  —  „Saa  sæt  Dig  op  l"*   ... 
Og  bort  det  gik  i  susende  Gallop 
Igennem  Mulm  og  Regn  og  Nattens  vilde  Vinde. 


Her  kommer  en  Bjørn  gennem  Skoven  frem; 

Plads,  Plads  for  dens  Løb! 
Om  Stormen  end  suser,  om  Regnen  end  slaar. 
Om  spærrende  Klipper  i  Vejen  staar : 

Den  giver  ej  Køb, 

Den  sætter  i  Løb 
Tværs  over  Klippernes  brusende  Bække, 
Ret  over  Kløfternes  gabende  Sprække. 
Plads  for  den  Bjørn,  som  er  ude  i  Nati 
Og  som  bærer  paa  Ryggen  sin  dyreste  Skat! 

Og  hver  Gang  et  Træ  med  et  drønende  Brag 

Til  Jorden  er  styrtet  og  ligger  dér  bag, 

Og  hver  Gang  et  Svælg  i  et  eneste  Spring 

Er  taget,  den  drejer  sit  Hoved  omkring 

Og  spørger  om  Pigen  endnu  er  ved  Mod?  — 

Hun  nikker  og  klemmer  dens  Pels  med  sin  Fod. 

Den  er  ude  i  Nat,  den  vældige  Bjørn ; 

Det  gaar  over  Sten,  gennem  Moser  og  Tjørn 
Rovfugle  skrige,  som  skræmmes  i  Vejret, 
Spøgelser  vige,  som  svæve  om  Kæret, 
Vildbassen  rejser  sig  søvndrukken  op 
Og  styrter  af  Sted  med  sin  børstede  Krop : 

Hinder  og  Hjorte, 

Mikkel  og  Morten, 
Alle  ta'er  Flugten,  som  kom  der  en  Torden ; 
Dagtravl  er  Livet  i  Skov  og  Krat. 

Den  er  ude,  den  vældige  Bjørn  i  Nat  . . . 

Men  lidt  efter  lidt  gennem  Skyerne  brød 
Maanen  og  gav  sig  saa  mildt  til  at  lyse. 
Da  var  det,  som  Vindene  sammen  flød 
I  klagende  Mumlen  og  pakked  sig  hjem, 
Og  Vejen  blev  mindre  og  nundre 
Besværlig,  hvor  Bjørnen  drog  frem. 

Og  lidt  efter  lidt  drog  Nathimlens  Blaa, 
Det  dybe,  det  rene,  hen  over  Skoven, 
Og  Stjernerne  mylrede  fi^m  foroven; 
Paa  Træer  og  Buske  forneden  de  laa. 

Og  Kilderne  tyssed 

Paa  Rovfuglenes  Skrig, 

Og  Grenene  dryssed 

En  Glimmer  saa  rig 
Langs  Vejen,  hvor  Bjørnen  den  straalende  Nat 
Drog  hjem  til  sit  Slot  med  shi  dyreste  Skat. 


Anden  Sang. 

Og  da  de  kom  for  Bjørnens  Slot 
—  Det  raged  saa  stort  over  Skoven  — 
Da  var  der  alt  tændt  Lys  og  Blus 
Forneden  som  foroven. 

Paa  vid  Gab  Porten  stod,  men  ingen  Schweizer 
Med  Sværd  i  Søtvgehæng  var  Æresvagt, 
Og  ingen  Tjenerflok  i  Porten  bukked; 
Paa  vid  Gab  hele  Slottet  var  oplukket; 
Men  intet  Liv  —  kun  Dødens  tavse  Pragt. 

• 

Ad  blanke  Trapper  gik  i  Hast  det  op, 

Hvor  Marmorpillen  stod  paa  Marmoriiisen 

Og  spejled  Buen  som  i  stille  Vand ; 

Og  Faklens  Skær  paa  dette  Vandspejl  svømmed: 

Til  Pigens  Hjerte  Biodel  voldsomt  strømmed : 

Det  var  umuligt  vist  paa  sligt  at  gaa !  — 

Men  Bjørnen  traadte  fast  og  let  derpsa. 

Sal  efter  Sal  i  øde  Rækker  laa  . 
Igennem  alle  iled  Bjørnen  hastig, 
Indtil  den  standsed  ved  en  liden  Dør 
Med  Guldforsiringer,  hvor  Blomster  slynged 
Sig  ud  og  ind,  mens  Fugle  paa  dem  gynged. 

• 

Op  sprang  den  liden  Dør :  En  hvælvet  Stue, 
Men  mindre  end  de  tavse,  øde  Sale; 
Fra  Loftet  gød  sig  ned  saa  mild  en  Lue, 
Mat  rosenrød,  som  farved  Væggens  Silke 
Og  Gulvets  tykke,  fjederbløde  Tæppe. 

At  trasde  herpaa  Pigen  voved  næppe. 
Hun  saa'  i  Stuens  ene  Krog  et  Bord, 
Dækt  kun  for  en,  med  gyldne  Fade  smaa, 
Med  Frugt  i  Skaaler,  Blomster  over  alt, 
Krystalkarailer,  hvori  Vinen  spilled 
Blodrød  og  grønlig  klar  og  mørkegylden. 

En  Stol  med  Skammel  var  for  Bordet  stillet. 

Og  modsat  Bordet,  ud  fra  Væggen  stod 

En  pragtfuld  opredt  Seng  med  blegrød  Himmel. 

Hvorfra  som  Skyer  Silkeforhæng  gled 

I  rige,  dybe  Folder  lydløst  ned, 

Bevogtere  af  Søvnens  Hvile 

Og  Drømmens  Hellighed. 

Og  Bjørnen  tåled :  „Sæt  Dig,  spis  og  drik  !**  — 
Den  saa'  paa  Pigen  med  det  samme  Blik, 
Vemodigt  brændende,  som  mellem  Skovens  Stammer ; 
Den  føjed  sagte  til:  „Og  sov! 
„Her  er  mit  GflBste-  og  dit  Brudekammer.'* 

Hun  satte  sig.  I  samme  Nu  forsvandt 

Den  hvide  Bjørn.  Hun  sfia'  mod  Døren  hen : 

Det  er  dog  Synd  . . . !  Hun  vilde  kaldt  — 

Men  hun  betænkte  sig  igen: 

En  Bjørn  er  kun  en  Bjørn,  om  nok  saa  blidt 

Og  nok  saa  ømt  den  ser  paa  unge  Piger ! 

Og  atter  Blodet  op  til  Kinden  stiger, 

Da  hun  betragted,  hvad  paa  Bordet  stod. 

Saa  tog  hun  Mod 

Til  sig,  og  gav  sig  til  at  spise. 

Hun  havde  aldrig  set  et  sligt  Service, 

Og  aldrig  forhen  Vinens  Sødme  smagt. 

Hver  Ting,  hun  ønsked,  af  sig  selv  blev  lagt 

For  hende,  og  saa  snart  hun  følte  Tørst, 

Højt  Vinen  i  de  slebne  Glas  blev  skænket, 

Saa  Skummet  stænked 

Og  fristed  Øjet  ved  sin  Perlepragt. 

Dér  sad  hun  med  sin  sunde  Appetit, 

Af  Vejens  Længde  skærpet,  og  hun  undred 

Sig  først  ved  hver  en  Mundfuld,  hver  en  Slurk. 

Lidt  efter  lidt, 

Saa  fandt  hun  alting,  som  det  skulde  være, 

Den  unge  Pige. 

Thi  der  er  intet, 

—  Det  er  en  gammel  Lære  — 

Hvortil  sig  Mennesket  saa  snart  kan  vænne, 

Som  til  det  ny  og  til  det  underlige. 

Kan  hænde, 

Hun  havde  siddet  endnu  meget  længer. 
Men  vakt  til  Dristighed  ved  Stuens  Varme 
Og  Spisens  Krydderi  og  Vinens  Glød, 
Hun  maalte  Stuen  med  et  fast,  et  prøvende, 
Et  Kvindeblik,  kun  liden  Tid  behøvende 
For  netop  det  at  finde,  hvad  det  søger. 

Hun  saa'  paa  Væggen  Lysets  Straaler  spille 
I  noget  ...  ja,  det  var  just  i  et  Spejl, 
Et  højt,  fra  Gulv  til  Loft.  Hun  rejste  sig 
Og  gik  derhen,  og  sig  i  Spejlet  saa*. 

Dér  stod  hun  i  sin  gamle  Klædning  graa, 
Det  lille  Skørt,  som  stumped  over  Anklen, 

Et  Liv,  som  længst  for  Brystet  var  for  trangt, 

Det  rige,  brune  Haar  sat  op  med  Kam, 

Og  hvilken  hflsslig  en !  —  I  pjusket  Ham 

En  Fugl,  saa  smuk,  som  Skovens  Bur  den  har. 

En  syttenaarig  Dejlighed,  men  bar 

Og  blot  for  gode,  nye,  smukke  Klæder. 

Hver  fattig  Skønhed,  som  for  Spejlet  træder 
Og  aner  her,  for  første  Gang,  hvor  smuk 
Hun  er,  har  vist  som  denne  lille  Pige 
Udstødt  det  samme,  dybe  Hjertesuk : 
Kan  ingen  sige 
Mig,  hvormed  jeg  skal  pynte  mig? 

Det  ligger  dybt  i  Kvindesjælens  Bund; 

Det  ligger  dér  som  Ærens  Tørst  hos  Manden, 

Som  Brøndens  Billed,  naar  man  over  Randen 

Frembøjet  set  sit  eget  kære  Selv ; 

Det  findes  sikkert,  som  paa  Himlens  Hvælv 

De  faste  Stjerner,  som  i  Havet  Vrag 

Og  Advokater  i  en  Arvesag. 

Hun  saa'  sig  om.  Og  som  om  hun  blev  stukket 
Af  Skovens  Myg,  hun  stødte  ud  et  Skrig  ... 
Men  Døren?  —  Jo,  den  var  forsvarlig  lukket  — ; 
Saa  klapped  hun  i  sine  Hænder  smaa :  — 
Der  hængte  over  Ryggen  paa  to  Stole 
En  yndig  snehvid  ...  noget  som  en  Kjole. 

Straks  klædte  hun  sig  af  og  tog  den  paa. 
Som  Havets  Skum  om  Baadens  slanke  Sider, 
Saa  sluttende  og  dog  saa  blød, 
Saa  gennemsigtig  den  om  hende  laa. 

Nedskaaret  var  den  dybt  hen  over  Barmen, 

Og  fri  var  Skuldren,  blottet  Armen, 

Med  Kniplingssløjfer  helt  til  Foden  ned 

Den  som  en  Florslavine 

Til  Gulvet  skred 

Og  laa  som  Snefnug  paa  det  bløde  Tæppe. 

Hun  saa'  i  Spejlet  sig,  og  rødmed  helt 
Undseelig.  Men  bort,  den  stygge  Kami 

Drickmano:  Samlede  Skrifter,  4de  Bind  ^ 

'    Hun  kasted  den  og  løste  Haarets  Knuder. 
Da  faldt  den  rige  Strøm,  i  Floder  delt. 
Til  begge  Sider  ned ;  men  Hælvten  laa     , 
Som  Slanger  over  Skulderhvælvets  Puder.        ^' 

Hun  ledte  efter  mer*.  Der  var  ej  mer. 
Saa  var  hun  træt»  og  sig  i  Sengen  lagde 
Med  Kjolen  paa.  En  Stemme  hende  sagde 

—  Thi  Kvindesnillet  træffer  altid  Sagen  — 
At  denne  Kjole  var 

For  Natten,  ej  for  Dagen. 

Og  mens  hun  laa  og  følte  lutter  Silke 
Og  fine  Bolstre  for  sin  spæde  Haand, 
Og  saa'  paa  Draperiets  svære  Baand 
Med  gyldne  Kvaster,  kom  hun  til  at  tænke 
Paa  Hytten  hjemme,  paa  sin  FaV  og  MoV 
Og  sine  Søstre!  Derpaa  angst  hun  foV 
Op  med  en  Gysen.  Hvad  mon  Bjørnen  vel 
Nu  tænkte?  Skulde  hun  nu  slaas  ihjel,  ' 
Isønder  rives  af  dens  skarpe  Tænder  ...? 
Hun  folded  da  til  Bøn  de  smalle  Hænder 
Og  bad  Vorherre,  han  dog  vilde  vise  hende 
Den  Naade,  først  den  jiæste  Dag 
At  lade  Bjørnen  spise  hende ! 

Men  da  der  stadig  ingen  kom  til  Døren, 
Og  Kamret  stadig  lystes  op  af  Luen 
Fra  Loftet  med  det  varme,  røde  Skær,  ^ 

—  Skønt  rigtignok  hun  syntes  mere  dæm{)et  — 
Sin  Angst  med  Kækhed  hun  tilbage  kæmped. 

Dér  laa  hun  snehvid  i  sin  Silkeseng. 
Uskyldig  som  en  Fugl,  ren  som  en  Due, 
Hun  trængte  ej  til  nogen  Æresvagt, 
Hun  kendte  Æren  ej,  saa  lidt  som  Brøde ; 
Hun  tænkte  kun  paa  nseste  Morgens  Møde 
Med  Bjørnen,  og  i  Fald  hun  leved  end  — 
Paa,  hvordan  det  med  Kjolen  skulde  gaa ; 
Den  var  dog  lidt  for  tynd ;  maaske  der  laa 
En  anden  I  eller  —  ak  —  om  hun  den  gamle, 
Den  stygge,  skulde  atter  om  sig  samle!  ... 


ØSTEN  FOR  SOL  OG  VESTEN  FOR  MAA44B  367 

Og  mens  hun  laa  og  tænkte  saadan,  hørte 
Hun  Toner  af  en  fjern  og  sød  Musik, 
Som  efterhaanden  Stemmer  med  sig  førte. 
Et  Kor  af  Kvinder.  Tydeligt  fornam 
Hun,  medens  Lyden  som  fra  Loftet  svang 
Sig  ned,  hvad  disse  blide  Røster  sang : 

Brudehymne. 

Salige  Stun(f, 
Som  alle  gode  Magter 
Skænker  dit  Liv  nu,  og  skænker  kun  én  Gang. 

Barndommens  Blund, 

Dit  Maal  tilendebragt  er  I 
Kvinden  vil  vaagne  —  da  fatter  hun  vor  Sang. 

Lyd,  som  ej  vor  Læbe 
Mægter  at  udtale : 
Fryd,  som  kunde  dræbe. 
Var  den  ej  saa  sød  — 
Alt  vil  Du  erfare. 
Tavs  vil  Du  bevare 
Lykken  gennem  Livet, 
Mindet  til  din  Død  I 

Salige  Stund, 
Naar  Drøm  og  Vaagen  blander 
Bølgerne  tilsammen  og  højt  mod  Sjælen  slaar, 

Som  et  Hav,  hvor  Baaden 

Ængstes  for  at  flyde. 

Og  med  Klagelyde 

I  navnløs  Lyst  forgaar. 

Ren  er  Alterluen, 
Om  den  heftigst  brænder-, 
Haanden,  som  den  tænder. 
Er  ingen  jordisk  Haand. 
Vær  kun  Offerduen. 
Aanden  ser  din  Gave; 
Elskov  er  ej  lave 
Drifters  løste  Baand. 

Salige  Stand, 
Nej  Du  er  Livets  Lue, 
Pustet,  det  stærke,  paa  én  Gang  Drift  og  Lov. 

Dræb  i  dit  Blund 

Kun  denne  liden  Due  I 
Kvinden  vil  vaagne,  hvor  kun  en  Fugl  hun  sov. 

De  tav.  Men  efter  fulgte  der  et  Spil, 

Hvorunder  Øjnene    hun  lukked  til, 

Som  blev  af  bløde  Bølger  bort  hun  baaren. 

Af  Vemod  følte  hun  paa  Kinden  Taaren ; 

Men  da  hun  atter  saa'  sig  om. 

Var  Stuen  mørk  —  og  nogen  kom 

Med  lette  Trin  igennem  Stuen. 

Hun  skjalv  som  Skovens  svage  Blad  i  Høst, 

Da  hørte  hun  en  dyb,  men  venlig  Røst 

At  hviske :  Du  min  Brud  I  —  Hun  følte  Mindelsen 

Af  Hænders  ømme  Tryk  —  og  saa  et  Kys, 

Saa  varmt  som  nogen  Brudgom  det  har  givet  — 

En  Arm  hun  følte  slynge  sig  om  Livet  — 

Saa  tabte  hun  Besindelsen. 


Den  næste  Dag  hun  vaagned  op,  bedøvet. 

Som  af  en  Rus,  som  af  en  Feberdrøm ; 

Hun  følte  sig  Forstanden  halvt  berøvet, 

Hun  greb  og  tog  i  Tæppets  Silkesøm 

Og  saa'  til  Siden  sig  —  da  brast  en  Strøm 

Af  hede  Taarer  frem  fra  Øjets  Sluse ; 

Nu  mindedes  hun  alt,  nu  gav  hun  Agt 

Paa  denne  Stue,  hvortil  hun  blev  Eragt; 

Hun  skjalv  for  denne  gaadefulde  Magt, 

Som  havde  delt  med  hende  dette  Leje ;  -^ 

Hun  vidste  Raad  ej,  kendte  ingen  Veje 

At  fri  sig.  Var  da  Bjørnen  hendes  Mand? 

Var  Manden  Bjørn  ?  —  Et  kendte  hun  og  vidste. 

At  hun  var  ej  den  samme  som  i  Gaar. 

Hun  græd,  som  skulde  hendes  Hjerte  briste. 

Hun  var  alene.  Graaden  —  det  forstaar 
Sig  selv  —  maa  høre  op  en  Gang  og  Sorgen 

Hun  var  alene,  men  et  lydt :  Godmorgen ! 
I  Møde  hende  klang.  Hun  saa'  sig  om. 
Der  bang  et  Bur  fra  Loftet  ned,  det  høje ; 
I  Buret  sad  en  søgrøn  Papegøje. 

Den  bang  der  ej  i  Gaar,  nu  hang  den  der. 

Det  lød  helt  frisk :  Godmorgen  lille  Ven  I 

Hun  smiled  gennem  Taarer  til  den  hen ; 

Saa  fandt  hun  et  Par  Tøfler,  ganske  bitte, 

Af  Silke,  hvide  —  ja  naturligvis. 

Hun  prøved  dem ;  de  passede  præcis ; 

Og  ud  af  Sengen  steg  hun.  Milde  Himmel ! 

Hun  blev  ved  Synet  ganske  svimmel : 

For  Sengen,  over  Stole,  paa  et  Bord 

Der  laa  en  Vrimmel, 

Et  Overflødighedens  Væld,  et  Flor 

Af  Linned,  Strømper,  Kjoler,  Baand  og  Piber, 

Af  Spidser,  Blonder  med  og  uden  Striber, 

Af  Pudderkaaber,  Shawler,  lange  Slør, 

Af  alt,  som  altid  Naade  fandt 

Hos  alle  unge  Kvinder  — 

Og  øverst  hun  en  lille  Seddel  finder : 

„Min  Brud  —  med  Morgenhilsen  —  hendes  Bjørn." 

Som  naar  en  Skare  vinterblege  Børn, 

Der  nys  om  Arneilden  kukkelured, 

Af  Sneens  Vold  i  Hytten  indemuret, 

Den  første  Foraarsdag  i  Marken  gaar 

Og  pludselig  paa  Blomster  Øje  faar 

Og  med  en  Iver,  Travlhed  uden  Lige, 

Sig  skynder  med  at  plukke  —  saadan  gik  det 

Med  Bjørnens  Brud,  den  unge  Pige. 

Hun  glemte  al  sin  Sorg,  og  Taaren  standsed 
Paa  Kinden,  og  mens  knap  af  Fryd  hun  sansed, 
Besaa',  befølte,  valgte  hun  og  plukked 
Hver  Blomst,  hvert  Stykke  af  det  rige  Flor, 
Indtil  hun  kranset  som  en  Majbrud  stod, 
En  yndig  Blomst,  den  smukkeste  blandt  smukke. 

Hun  trak  de  hvide  Silkestrømper  om 
Den  lille  Fod  og  bandt  dem  hurtig 
For  Knæet  med  et  Baand,  et  lyserødt. 

Hun  syntes  selv,  at  Synet  var  saa  sødt ; 
'  IMen  hastig  dæktes  det  af  alt  det  rene, 
Kridhvide,  rullede  og  strøgne,  pæne 
Bdiov  for  Kvinder,  som  man  Linned  kalder, 
Og  som,  om  end  det  ej  i  Øje  falder, 
Maa  være  hvidt  som  Sne  og  rent  som^  Dug  — 
Hvad  hjælper  ellers  det,  at  man  er  smuk  ? 

Og  da  hun  saadan  stod  fra  Top  til  Taa 

I  Undertøjet  og  sig  selv  besaa*. 

Og  fritted  Spejlet,  om  det  ej  var  nydeligt? 

Siui  kom  dcst  store  Spørgsmaal  —  det  er  tydeligt  - 

Om  Kjole !  Hvilket  Stof,  og  hvilket  Snit, 

Og  hvilken  Farve?  Dette  Valg,  bestridt, 

Bekæmpet,  ændret  efter  mit  og  dit 

Og  hins  og  dennes  lunefulde^  Ho'de, 

Som  nok  er  det,  man  har  benævnet :  Mode. 

Hun  valgte  og  hun  prøved  om  igen. 
Her  var  Kuløren  hende  lidt  for  skrigende. 
Og  hist  for  dunkel.  Efter 4^arven,  stigende 
Fra  lillablaa  igennem  violet 
Til  purpurrød  og  grøn  som  Papegøjen, 
Hun  tog  til  Snittet.  Hist  var  hende  Trøjen  . 
For  snever  skaaret  ind,  hist  posed  Barmen, 
Her  hindredes  Bevægelsen  for  Armen, 
Hist  Slæbet  var  for  kort,  og  her  for  langt. 
For  fyldigt  Livet  hist,  og  her  for  trangt; 
%      Saa  valgte  hun  en  Kjole,  en,  der  sad 

Som  støbt  om  Barmen  og  om  Skuldrens  Blad, 

En  lys,  meji  ikke  hvid,  ej  graa,  ej  blaa, 

En  Mellemling  imellem  alle  Ting. 

Et  Stof  med  bitte  Rosenknopper  paa. 

Med  Skærf,  som  over  Hoften  fyldigt  faldt. 

Et  Draperi,  som  om  de  stolte  Lemmer 

Sig  svøbte  underdanigt  og  som  hvisked. 

Hver  Gang  hiin  satte  sig,  hver  Gang  hun  gik, 

Om  Ungdom  og  om  Ynde  og  om  Skønhed 

Med  hundred*  ganske  sagte  Pagestenihier. 

Saa  stod  hun  paaklædt  dér  ret  som  en  Dronning, 
Nej,  som  en  ung  Prinsesse,  der  kan  blive  det ; 
En  Brud  den  første  Morgenstund.  Beskrive  det. 

Hvo  det  f ormaar !  I  Haaret  glimted  Stene 

Med  Glans  som  Stjerner,  naar  mod  Frost  det  tegner ; 

Men  mat  som  Stjernen,  naar  mod  Gry  den  blegner. 

Var  hvert  et  Smykkes  Glans  mod  Øjets  Blik, 

Da  det  i  Spejtei  ved  et  Si>ørgsmaal  fik 

Bekræftelse  paa  Hjertets  dybe  Suk : 

Er  jeg  ej  ung  og  yndefuld  og  smuk? 

Om  Bjørnen  havde  været  her,  den  havde 

—  I  Fald  en  Bjørn  kan  knæle  —  knælet  ned  -. 
Saa  stolt,  bevidst  og  sikker  hun  nu  skred 

Ad  Gulvet  hen  med  Tindren  i  sit  Øje. 

En  Sommerfugl,  et  kostbart,  sjældent  Smykke, 

Sig  vugged  let'Paa  Barmens  Bølgehøje 

Og  syntes  i  en  Duft  af  Vaaressepser, 

Som  strømmed  ud  fra  Haarets  rige  Fang, 

At  aande  frit,  som  deo,  der  ikkun  ænser 

Sol,  Dag  og  Lys  og  liflig  Fuglesang. 

Men  der  kom  in^en.  Bjørn.  Og  Dagen  led. 
Hun  havde  kun  den  grønne  Påpegøje. 
Den  kunde  dog  kun  for  en  Stund  fornøje 
Med  sit  „Godmorgen** ,  med  den  samme  Snak. 
Saa  blev  hun  sulten ;  Bordet  alt  stod  dækket, 
Jtlun  satte  sig,  hun  spiste  og  hun  drak. 
Hun  rejste  sig,  tog  paa  en  anden  Kjole, 
Af  anden  Farve,  og  den  første  slængtes 
Unaadigt  heh. 

Og  Aftenen  faldt  paa. 
Og  Luen  tændtes  oppe  under  Loftet ; 
Hun  havde  ej  til  Nadver  Appetit, 
Thi  hun  begyndte 

—  Ja  hvorfor  nægte  det?  —  at  ængstes. 

« 

Og  atter  i  sin  Silkeseng  hun  laa. 
Hun  sænker  Kinden  i  de  bløde  Puder; 
Og  Lyset  dæmpes ;  borte  er  nu  Luen. 
Hun  hører  disse  Fodtrin  gennem  Stuen, 
Et  Ansigt  —  hun  kan  føle  Aanden  —  luder 
frem  over  hendes.  Som  et  Løv  hun  skælver. 
Hun  skrige  vil,  og  kan  dog  ikke  skrige. 
Hun  trykkes  til  et  Bryst,  som  fast  sig  hvælver ; 
En  Straune  hører  hun,  en  dyb  og  klar. 

En  Røst,  som  ømt  til  hendes  Hjerte  trænger 
Min  egen  dyrebare,  gode  Pige!  — 
Hun  lytter ;  og  snart  lytter  hun  ej  længer ; 
Hun  spørger  stammende  ...  Et  Kys  er  Svar. 


Den  anden  Morgen  vaagned  hun  og  saa* 
Til  Siden  sig  —  og  skuffet  stod  hun  op 
Og  klædte  langsomt,  tankefuldt  sig  paa. 

Hun  ænsed  Spejlet  knap,  knap  hvad  der  laa 
Af  nyt  og  smukt  igen  paa  Bord  og  Stole ; 
Hun  greb  og  tog  den  første,  bedste  Kjole. 

Hun  ønsked  Luft,  hun  ønsked  sig  at  sole 
I  Dag  og  Lys.  Den  ækle  Papegøje  I 
Hun  aabned  Døren,  og  for  hendes  Øje 

Laa  der  en  Række  Sale,  lyse,  høje, 
Med  Marmorsøjler,  hvide,  sorte,  røde, 
Men,  ak,  i  deres  Pragt  saa  tavse,  øde. 

Det  er  et  Slot,  hun  tænkte  sig,  for  døde ! 
Og  hastig  greb  hun  for  sin  Fod  og  tog 
Sit  Silkeslæb  og  gennem  Slottet  jog. 

Indtil  en  Luftning  frisk  mod  hende  slog 
Og  vifted  Haarets  nøddebrune  Masse. 
Se,  det  er  noget,  som  for  mig  kan  passe, 

Et  Barn  af  Skoven !  —  Paa  en  bred  Terrasse 
Hun  stod,  og  kunde  knap  for  Glæde  agte 
Paa  Synet.  Vidt  og  bredt  en  Have  strakte 

Med  Plæner  sig,  hvorover  Solen  bagte. 
Med  skyggefulde  Lunde,  hvor  en  sød 
Musik  af  mantre  Fuglestniber  lød. 

Med  Vandspring,  som  i  Vejret  kraftig  skød 
De  tykke  Straaler  og  tilbage  skummed 
I  Skaaler,  som  en  liden  Indsø  nimmed. 

Her  var  det  ikke  Høst.  I  Luften  summed 
Det  sommerligt  med  hine  tusind  Lyde, 
Som  kun  en  ægte  Junidag  kan  byde, 

Som  Blomster,  Bier,  Sol  og  Lys  kan  yde, 
Og  hvorved  den,  som  over  alle  Ting 
Naturen  elsker,  kan  sig  henrykt  fryde. 

Hun  steg  i  Haven  ned  og  satte  sig 
I  Skyggen  af  en  Busk  ved  en  Fontæne, 
Hvis  Støvregn  svaled  mildt  den  hede  Plæne. 

Her  kom  de  Fugle,  pudsede  og  pæne. 
For  end  en  liden  Gang  de  Vinger  lette 
At  pynte  og  paa  et  og  andet  rette, 

Som  var  forglemt  ved  første  Morgentvætte.  — 
Og  som  hun  her  i  Skyggen  sad  saa  stille 
Og  saa'  i  Solen  Springets  Straaler  spille. 

Hun  maatte,  fast  hun  ej  bekende  vilde 
Sin  Længsel,  vugge  sig  i  bløde  Drømme, 
Som  Fuglekvidret  gjorde  dobbelt  ømme. 

Hun  hørte  først  Fontænens  sagte  Strømme. 
Og  dem^est  blanded  sig  i  Vandets  Klang 
Den  travle  Fugleskares  Sommersang. 


Fuglene. 

I  Fugle  deroppe, 

I  Fugle  dernede. 

Som  kvidre  og  hoppe 

Og  sanke  til  Rede, 

Som  fløjte,  som  pippe. 

Som  bade  og  nippe 

I  Badet  til  Bølgen,  der  favner  jert  Bryst  : 

O  syng  dog  om  Kærligheds  liflige  Lystr 

Det  bedste,  vi  kender, 

Er  Elskov  og  Sang 

Om  Elskov,  —  vi  er  nu  kun  Fugle  engang. 

Lad  Uglemor  præke 
Med  Glar  for  sit  Øje: 
Py  skam  jer  at  dægge 
Og  næbbes  saa  frit! 
Aa  Uglemor,  Jøsses, 
Om  Valget  var  dit, 
Du  vilde  nok  kysses 
Med  god  Appetit  I 

Men  ser  Du)  det  er  nu  med  Elskov  engang : 
Den  passpr  som  Solskin  til  Sommer, 
Den  passer  for  os,  som  vi  passer  til  Sang,    ^ 
Man  tvinger  den  ikke;  den  kommer: 

Som  Vaardagen  efter  den  Vinter  saa  lang, 
Som  Sky  ud  af  Luften,  fra  Klokkerne  Klang, 
Som  Sol  op  af  Havet,  som  Blomster  af  Vang 
Den  kommer,  den  kommer,  den  kommer  1    . 

Sæt  derfdr.  Du  gamle. 
Kun  Brillerne  paa: 
Du  vil  Dig  kun  samle 
Andægtige  faa. 

Misund  os.  Du  golde. 
Og  gaa  saa  din  Vej ! 
Paa  Livet  vi  holde ; 
Det  dræber  Du  ej. 

Vi  bygge  deroppe. 

Vi  bygge  dernede, 

I  Træernes  Toppe 

Og  Græsset  vor  Rede; 

Vi  synke  og  stige. 

Og  stedse  vi  hige 

Mod  Lyset  og  Livet  med  jublende  Bryst. 

Ja,  syng  kun  om  Kærligheds  liflige  Lyst  I 

Vi  leve  for  Dagen  — 

Men 'bagen  er  lang 

I  Elskov  og  Sommer  og  Solskin  og  Sang. 

Saaledes  sang  de  muntre  Musikanter. 

Hun  sad  og  lytted,  indtil  Solen  sendte 

Mod  Stedet  Straaler  ned,  som  lodret  brændte; 


ØSTEN  FOR  SOL  OO  VBSTEN  FOR  MAANB  375 

Da  fløj  de  Fugle  væk,  og  Sangen  endte. 
Men  Pigen  efter  Fuglesværmen  skred. 
Som  Fuglene  hun  søgte  Kølighed, 

Og  havde  gerne,  afklædt,  dukket  ned 

I  en  af  disse  svale  Marmordamme, 

Hvis  ej  hun  frygted  for  at  staa  til  Skamme, 

Om  nogen  kom  forbi  just  i  det  samme. 
Der  var  ej  Grund  til  Frygt,  det  er  ^^el  sandt, 
Thi  over  alt  i  Haven,  til  hvad  Kant 

Hun  lod  sit  Øje  svæve  hen,  det  fandt 
Ej  nogen.  Men  det  er  dog  saa  sSn  Sag 
Midt  i  en  Have  og  ved  højlys  Dag 

At  gribe  ind  i  Skovens  Nymfers  Fag. 
Nu  var  hun  mere  bly  end  før  i  Skoven; 
Nu  tænkte  hun :  Hvor  var  jeg  dog  forvoven 

Den  Gang !  Og  var  det  blot  en  Fugl  foroven, 
Som  fra  sin  Kvist  nyfigen  paa  mig  saa'. 
Jeg  véd,  jeg  vilde  nu  af  Skam  forgaal  — 

Hun  styred  Kursen  mod  et  Krat,  som  laa 
Midt  i  en  Eng,  omkranset  trindt  af  Skov, 
Hvor  Hjorten,  vuggende  den  slanke  Bov, 

Knap  klipped  Græsset  med  den  skarpe  Klot 
Og  dansed  over  Engen  hen  for  Vind'^n, 
Imens  i  Krattets  Lysning  frygt^m  Hinden 

Det  skønne  Hoved  løfted  imod  Fjenden, 
Og  saa*,  det  var  en  Kvinde  kun,  som  kom. 
Og  blev  og  stod  og  maalte  med  saa  from. 

Ja  næsten  søsterlig  en  Spørgen  hende, 
At  Pigen  nærmed  smilende  sig  Krattet 
Med  udstrakt  Haand,  som  traf  hun  en  Veninde. 

Og  Hinden  fæsted  sine  Øjne  paa 
Den  unge  Kvinde.  Dyrets  tavse  Sprog 
Var  den  Musik,  som  Hjertet  kan  forstaa : 

Hinden, 

Sig,  saa*  Du  ham,  min  kongelige  Ven, 
At  sejle  mellem  Skovens  Stammer  hen, 
Som  var  hans  Vej  for  hver  en  Hindring  banet ; 
Som  var  en  Sky  han  gennem  Luften  blaa. 
Som  om  ej  Jorden  under  Kloven  laa, 
Som  var  han  selve  Edderfuglen  graa, 
Der  stryger  lydløst  over  Oceanet? 

Hvor  tidt  jeg  saa'  min  kongelige  Ven, 
Det  Syn  mig  lokker,  stedse  nyt,  igen; 
Jeg  maa  af  Krattet  frem  hans  Flugt  at  følge. 
Og  ser  jeg  fjernt  ham  under  Skovens  Trær 
At  sejle  —  o  saa  husker  jeg,  hvor  nær 
Han  var  mig,  og  hvor  han  mig  havde  kær  : 
Og  Hinden  maa  sit  Blik  af  Længsel  dølge. 

Hvor  langt  han  gaar,  min  kongelige  Ven, 
Jeg  véd,  han  søger  til  vort  Stævne  hen, 
Naar  Solen  daler  og  naar  Duggen  falder; 
Thi  Hjort  og  Hind,  som  hvert  et  Jordens  Dyr, 
I  Elskov  deres  Kærlighed  fornyer. 
Og  til  dens  Lyst  som  til  en  Kilde  tyer. 
Hvis  sagte  Stemme  stedse  paa  dem  kalder. 

Og  ser  jeg  Dig,  min  kongelige  Ven, 
En  Gang  at  vakle  saaret  til  mig  hen 
Og  synke  blødende  omkuld  i  Græsset, 
Da  véd  jeg,  at  med  Dødsskrig  i  sin  Røst 
Vil  Hinden  byde  frem  sit  bløde  Bryst 
Mod  Jægerstaalet,  som  af  grusom  Lyst 
Imod  min  kongelige  Hjort  blev  hvæsset  I  — 

Her  sank  den  unge  Pige  ned  i  Knæ; 
Og  liggende  hun  blev  i  Krattets  Læ, 
Mens  Hinden  søgte  springende  sin  Herre, 

Til  Solen  havde  paa  sin  Flamme-Kærre 

Det  store  Bueløb  tilendebragt. 

Og  Skyggen  havde  sig  paa  Engen  strakt ; 

Da  foV  hun  op,  af  dybe  Drømme  vakt, 
Og  som  en  Hind  hun  gennem  Haven  løb. 
Mens  Knæet  trommed  imod  Silkens  Svøb. 

Hun  standsed  ikke  undervejs.  Det  gik 
Som  Dans  til  Fløjters  og  til  Luths  Musik ; 
Og  Døren  naaede  hun,  hvor  Blomster  slynged 

Sig  ud  og  ind,  mens  Fugle  paa  dem  gynged. 
Med  Hast  hun  drejed  Dørens  gyldne  Slaa, 
Af  Iver  hun  sin  lille  Finger  klemte; 

Hun  aabned  Døren  —  og  hun  glemte 
For  lutter  Længsels  Fryd  at  lukke  den. 


Tredje  Sang. 

Saadan  svinder  Dagene  saa  lange, 
Saadan  svinder  Nætterne,  de  korte; 
Mange  Gange 

Ønsked  hun  at  bytte  om  de  to : 
Mindre  Ensomhed  og  mindre  Ro 
Medens  Solen  over  Himlen  smiler, 
Længer  Frist  i  Nattens  tavse  Bo, 
Hvor  kun  altfor  hurtig  Timen  iler. 

Hver  Gang  Lyset  dør  i  hendes  Kammer, 
Kommer  en  og  lægger  sig  hos  hende, 
Og  hun  stammer 

Spørgsmaal  frem,  som  faar  kun  Kys  til  Svar. 
Det  er  ej  en  Bjørn,  den  Ting  er  klar. 
Men  hvem  er  det  da?  Tys,  hun  faar  tie. 
Et  hun  véd,  at  hun  en  Husbond  har. 
Øm  og  fyrig.  Saa  faar  Resten  bie. 

J[eg  maa  sætte  Dig  paa  denne  Prøve,** 
Siger  han  og  kysser  hendes  Hænder; 
„Vil  vi  røve 

Straks  det  Slør,  som  dækker  Guden  til. 
Da  staar  Kærligheden  snart  paa  Spil ; 
I  vor  Tro  alene  maa  vi  hylde 
Længe,  uset.  Guden,  før  han  vil 
Vise  sig  i  al  sin  Glans  og  Fylde  T 

^Ak,  jeg  fatter  ej  den  dunkle  Tale,** 
Hvisker  hun  med  Kinden  mod  hans  Læber. 

„Som  i  Dvale  » 

Lever  jeg  hos  Dig  i  dette  Slot ; 
Dog  er  jeg  tilfreds  med  alt,  naar  blot 
Jeg  hos  Dig,  i  dine  Arme  hviler. 
Dagen  er  for  lang,  det  véd  Du  godt. 
Natten  altfor  hurtig  for  mig  iler!"* 

• 

Svaret  lød.  „Din  Tale  netop  røber, 
At  Du  er  saa  ung  endnu.  Du  søde. 
Hjertet  køber 

Lykken  kun  sig  for  bestandig  Tid 
Ved  at  vogte  paa  sig  selv  med  Flid, 
Ved  igennem  Prøver  smaa  at  sejre: 
For  de  fleste  staar  den  længste  Strid, 
Hvor  Triumf  de  straks  har  villet  fejre  I**  — : 

Men  hun  slynger  Armen  om  hans  Nakke, 

Og  hun  knuger  ham  med  stille  Smilen : 

„Tag  til  Takke 

Med  mig  som  en  Blomst,  der  staar  og  gror. 

Paa  dit  Solskin  kun  mit  Liv  beror. 

Kun  dit  Smil,  ej  Skyggen  kan  jeg  nemme.** 

Og  hun  kysser  bort  hans  Alvorsord, 

Under  Favntag  dør  hans  Varselsstemme. 


Hun  længes  i  de  høje  Sale, 

Hvor  Ensomhed 

Gør  hende  ked 

Af  alt,  og  hvor  hun  ej  kan  tale 

Med  nogen  om 

Sin  Kærlighed; 

Hun  længes  daglig  efter  Hjemmet,  hvor 

Hun  navnlig  vil  fortælle  til  sin  MoV, 

Hvor  godt  hun  har  det. 

Godt  hun  bor, 

Og  al  den  megen  Fryd  og  Herlighed. 

I  Afstand,  véd  man,  alting  vokser ; 

Saa  vokser  Hjemmet 

Og  derved. 

Til  Elefanter  bliver  Okber, 

Til  Guld  forgyldt 

Elendighed ; 

Nu  ser  hun  alt  i  Hjemmet  godt  og  smukt. 
Hun  synes  spore  Arnens  vante  Lugt, 
Men  —  o  —  med  hvilken  Duft  i  Nsesen  I 
Hun  længes,  .gør  hun,  hjem,  det  lille  Væsen. 

Hvor  var  dog  Søstrene  i  Grunden,  aa, 

Saa  hjertens^e,  Par  om  Par  I 

Og  MoY  saa  from  og  kær  og  sød  og  rar, 

Og  tænk  saa  Fa'r, 

Om  end  —  naa,  naa  — 

Han  kunde  skænde,  hvilken  Mand  han  var! 

Ja  hér  laa  Sagen.  De  var  Mennesker  ... 
Om  Bjørnen  aldrig  saa  opmærksom  er. 
Han  gaar  paa  flre,  ej  paa  to; 
Og  gav  hun  end  om  Natt^  bort  sin  Tro, 
Hvad  skulde  hun  ved  Dagen  derom  tænke?  — 
Hun  følte,  hun  var  fri  -^  men  med  en  Lænke. 

Hun  længtes  med  en  slig  Ubændighed. 
Til  sidst  hun  følte  al  sin  Glæde 
Og  al  shi  Rigdom  som  Elendighed, 
Og  gav  sig  bitterligen  til  at  græde. 
Med  et  stod -bjørnen  der.  „Tør  af  din  Graad ! 
Barnagtig  er  Du,  men  jeg  véd  vel  Raad ; 
Jeg  skal  Dig  følge  selv  til  Hjemn;et,  jeg. 
Men  lov  mig  først  en  Ting,  og  glem  den  ej  l 

Du  love  mig  af  al  din  Evne, 

At  staa  imod 

Din  MoY  især, 

Naar  hun  vil  Dig  til  Skrifte  stævne 

Og  fritte  Dig 

Om  hvem  jeg  er. 

Du  lade  aldrig  Dig  forlede  til 

At  sætte  for  et  Kvinderaad  paa  Spil, 

Hvad  Du  har  vundet. 

Hvad  Du  har  fundet. 

Og  hvad  Du,  først  naar  Du  har  tabt  det,  vil 

Forstaa,  mens  Savnet  blodig  Du  begræder  I* 

Hun  loved;  han  letted 
Paa  Bagen  hende  op, 
Saa  gik  det  paa  Rejsen 
I  susende  Gallop. 
Og  Træerne  nejed, 
Hvor  Bjørnen  drog  forbi, 
Og  Vindene  fejed 
Gennem  Skoven  dem  en  Sti. 

I  Foraarets  Klæde 
Stod  Skoven,  hvor  de  drog ; 
Med  Majgrønt  i  Haanden 
De  Buske  mod  dem  slog. 
Det  var  nok  for  Spøg  kun, 
Dog  følte  hun  det  som 
Et:  Husk  paa  dit  Løfte! 
En  Mindelse  derom. 

Og  Egernet  sad  der 
Og  rasped  paa  sin  Skal, 
Med  Øjne,  som  skinned 
Saa  blanke  som  Metal ; 
De  skinned  saa  klare, 
At  hun  slog  sine  ned :  — 
Husk  paa!  Ta'  Dig  'vare; 
Jeg  véd  nok,  hvad  jeg  véd ! 


Saa  gik  det,  saa  drog  de, 
Saa  nærmed  de  sig  hjem ; 
Hvor  slog  hendes  Hjerte, 
Jo  længer  de  drog  frem  I 
Da  standsed  hendes  Bjørn: 
Hertil  og  længer  ej ; 
Hold  af  mig,  husk  paa  mig!   ... 
Saa  løb  den  sin  Vej. 

Der  var  vel  af  Dagen 
Endnu  den  halve  Rest; 
Hun  tog  dog  ej  Stien, 
Ej  Vejen,  som  var  næst. 
Hun  tøved,  hun  vanked 
Herhid  og  herhen. 
Og  Blomster  hun  sanked 
Og  kasted  dem  igen. 

Som  delt  af  en  Længsel, 
Der  skar  i  hendes  Bryst, 
Hun  stod  midt  i  Vaaren 
Og  tænkte  dog  paa  Høst. 
Hun  tænkte  paa  Bjørnen, 
Hun  saa'  mod  Himlens  Hvælv; 
Ja,  alle  vil  vi  hjælpes. 
Før  vi  hjælper  os  selv. 


Hvad  er  det,  som  kigger  i  Skovbrynet  frem. 

Hvor  Krattet  er  ryddet  og  Stammerne  fældet? 

Det  er  jo  ej  længer  det  Indsidderhjem, 

Af  Armod  før  Tiden  forkrøblet  og  ældet ; 

Det  er  ej  den  Knaldhytte  skruttet  og  skæv. 

Som  næppe  en  Ræv, 

Ja  knap  nok  en  Maar  tog  til  Bolig ;  — 

En  Bygning  der  staar, 

En  knejsende  Gaard, 

Med  Lader  og  Længer, 

Med  Haver  og  Vænger, 

Og  op  af  den  midterste  Skorsten 

En  Røgstøtte  hæver  sig  rolig. 


i 

Den  Røg  er  et  Sindbilled,  morsomt  at  se : 

Har  Raad  til  at  vente; 

Hvortil  denne  Hasten? 

Har  Penge  paa  Rente 

I  gode,  bekendte, 

Statsprivilegerede  Banker. 

Og  lugt,  skal  Du  smage! 

lil  Middag  der  vanker 

Steg,  Fisk  og  den  dejligste  Kage.  — 

Her  drives  nok  Handel  med  Tømmer  en  gros, 

I  Fald  man  kan  tro 

De  Stabler  af  Brsedder  og  Sparrer  og  Lægter 

Og  Planker,  som  under  Kontrol  af  en  Vægter 

Og  Pladshunde  glubske,  i  Front  og  i  Flanke, 

Ej  ulig  en  Række  af  Forter 

Otn  Gaarden  sig  hegnende  sanke. 

Her  lever  en  Mand,  som  har  Penge  paa  Lommen. 

Dér  gaar  han  jo  selv,  med  Signeter  paa  Vommen, 

For  hele  Bedriften  den  ledende  Tanke 

I  stortæmet  Vest  og  i  Reussere  blanke. 

Med  Flipper,  som  Ørene  knibe. 

Og  ryger  sin  Merskumspibe. 

Som  Skorstenens  Røg  er  Røgen  fra  Piben. 

Du  læser  i  Striben, 

Som  svinder  i  Skoven 

—  Værdig  og  langsom  og  nødig  — 

At  Manden  er  mægtig  og  hoven. 

Al  anden  Forsikring  er  overflødig: 

Betragt  denne  Mine, 

Alvorlig  og  tvær; 

Betragt  dette  Øje 

Med  Magtens  Begær; 

Betragt  denne  Mund :  Kom  mig  ikke  nær  1 

Jeg  bider  enhver. 

Og  jeg  bider  til  Døde; 

Og  skal  jeg  i  Retten  gi*  Møde :  — 

Jeg  har  Raad  at  betale  hver  Bøde  I 

Han  standser  og  taler  med  sin  Forvalter, 
Som  viser  en  Bog  ham  med  lange  Spalter. 
„Hvad  ser  jeg?  Det  Regnskab  stemmer  jo  ikke; 

Dracbmana :  Samtedc  Skrifter,  4de  Blad  S 

Her  mangler  en  Skilling  I"  —  Med  Ulveblikke 
Han  taler' om  al  denne  »slappe  Aand", 
Som  stammer  fra  alle  de  slappe  Baand. 
Jeg  kommer  nok  snart  til  at  tøjle  Bedriften." 
Og  dermed  citerer  han  Ord  af  Skriften, 
Og  slaar  omsider  den  bukkende 
Stakkel  Bogen  af  Haand.  — 

Saa  ruller  en  Vogn  gennem  Skovvejen  frem 
Og  holder  for  Tømmergrossererens   Hjem. 
Det  er  Amtmanden  selv  i  egen  Person 
Med  Provsten  ved  Siden  i  samme  Ssede. 
Goddag  min  Kære!  Ak  hvilken  Glæde 
At  alb  Dem  bestandig  saa  rask  og  saa  flink !  — 
Tre  Karle  springe  paa  Husherrens  Vink 
Og  sætte  til  Holstensvognen,  den  høje, 
En  Stige,  og  begge  Herrer  med  Møje 
Hjælpes  til  Jorden  —  for  begge  er  svære ; 
Og  Provsten  især  maa  man  bære, 
For  Provsten  har  Podagra. 

Naa,  gæt  saa  engang,  hvorfor  vi  er  kommen ! 
(Her  dasker  sig  Amtmanden  munter  paa  Lommen). 
De  kan  ikke  gætte,  min  bedste !  Ja  ja, 
Naar  først  jeg  har  faaet  Kavajen  a*  ... 
Men  hvad?  De  har  Gæster  i  Deres  Stue!  — 
Ih,  det  var  jo  morsomt;  —  den  kære  Frue  — 
Geburtsdag  —  Naar  bare  vi  ikke  generer!  ... 
Ærbødigst,  min  Frue,  jeg  gratulerer! 

Og  Provsten  rømmer  sig:  Herrens  Naade 
Er  frugtbar  og  rig  som  den  kære  Sol  ... 
Maa  jeg  saa  takke  Dem  for  en  Stol!  — 
Og  alle  snakke,  og  alle  er  glade; 
Man  drikker  Geburtsdags  Chokolade. 

Dér  sidder  Fruen  med  Kappe  paa, 

Med  gule  Roser  og  Hagebaand  blaa; 

De  røde  Hænder  hun  gerne  skjuler. 

Men  piller  af  Kjolen  dog  Fintbrødets  Smuler ; 

Og  Kjolen  er  Atlaskes,  sort  og  svær; 

Thi  Fruer  skal  kendes  paa  deres  Klæ'r. 

Hun  sidder  stiv  i  en  højrygget  Stol 

Og  taler  med  Provsten,  men  siger  ej  meget. 

Hvo  meget  taler,  ddt  meget  røber ; 

Den  tavse  sjældent  i  Fælden  løber. 

Og  Fruen  tager  sin  Mund  i  Agt, 

M^n  hører  alt,  hvad  der  bliver  sagt. 

Der  sidder  de  Døtre,  Par  om  Par. 

Kærester  alt  de  trende  sig  har : 

Unge  Landmænd  med  Gaarde  og  Gninker 

Og  dernæst  en  Jagt-  og  Ridejunker. 

Den  fjerde  og  ældste  hos  Amtmanden  sidder ; 

Ugift  han  er,  og  i  Sognet  det  hedder, 

At  alt  han  har  gaaet  paa  Friersko  længe 

Til  Pigens  ja  —  eller  Faderens  Penge. 

Man  snakker  og  drikker  og  bringer  paa  Tale 

Omegnens  nyt,  den  sidste  Skandale, 

Til  endelig  Amtmanden  griber  paa  Bordet 

Sit  Glas  (thi  Vinen  er  skænket  om) 

Og  tager  i  denne  Familjefest  Ordet, 

Og  siger,  at  Grunden,  hvorfor  han  kom 

I  Dag  og  sad  nu  i  denne  Stue, 

Var  ikke  alene,  for  Husets  Frue 

At  hædre  ved  egen  og  Provstens  Nærværelse  — 

Nej,  der  var  en  særlig  Naadens  Beskæreise 

Højt  fra  de  allerhøjeste  Steder, 

Som  Ombud  af  hvilken  han  herved  glæder 

Sig  selv  til  at  tage  i  Brystlommen  ned 

Og  lægge  paa  Bordet  ... 

Og  herved  gled 
Et  Ordensbaand  frem  over  Amtmandens  Finger, 
Og  et  Kors  hen  ad  Borddugen  klinger. 

Se  det  var  en  Glæde.  Selv  Husherren  taber 

Et  Øjeblik  Ansigtets  Eddi.kemine 

Og  kysser  sin  Kone :  Min  Karoline ! 

Og  trykker  Amtmandens  Haand»  saa  han  ømmer  sig. 

Og  bukker  for  Provsten,  som  rejser  og  rømmer  sig. 

Og  ta'er,  før  den  værdige  selv  begynder, 

Til  Ordet  og  spørger:  Men  hvad  kan  det  være, 

Hvorved  jeg  har  gjort  mig  fortjent  til 

Saa  stor  og  uventet  en  Ære? 

Og  Amtmanden  siger :  Betænk,  min  kære : 
Den  store  Bedrift,  Deres  rige  Virken 
For  Sognet  og  Amtet,  mod  Løsgængeriet, 
For  Fattighuset,  for  Hospitalet  . . . ! 

Ja,  siger  Provsten,  og  saa  for  Kirken! 

Saa  tømmer  man  Glasset  endnu  en  Gang. 

Og  derpaa  de  Herrer  sig  anbefaled ; 

Og  lidt  efter  lidt  tog  alle  væk 

—  Pigernes  Kærester,  tre  i  Træk  — 

Og  Husets  Herre  fandt  Stuen  for  trang 

Og  gik  sig  en  Tur  i  Skoven, 

Hvor  Aftenvindene  svaled. 


De  svale  Foraarsvinde 

I  Aftnen  bleg  til  Hvile  gaar, 

Kilderne  hører  man  rinde, 

Dampen  paa  Engene  staar: 

Paa  Kviste,  som  knækker,  paa  Mosset,  som  sukker. 

Vandrer  den  forrige  Brændehugger, 

Og  tænker  paa  Amtmandens  Tale, 

Og  stryger  bag  Øret  sit  Haar. 

Ja,  Arbejdet  —  blot  man  kan  vente  — 

I  Verden  sin  Løn  dog  faarl 

Han  tænker  paa,  hvad  han  fortjente 

I  Fjor,  og  hvad  nu  i  Aar. 

Han  tænker,  medens  han  saadan  gaar, 

Mindst  paa  den  Datter,  som  skaffed  ham  alt; 

Da  ser  han  paa  Vejen  en  lys  Gestalt.  — 

For  Bjømebruden  han  staar. 

Hun  kaster  sig  til  Brystet 

Af  Faderen  med  Glædesnavn;  — 

Lidt  kølig  bliver  hun  rystet 

Bort  fra  den  tæmede  Favn. 

„Du  krøller  mig  Kraven  I  Se  saa,  vær  nu  stille  T  - 

Hun  tier,  man  hører  den  rislende  Kilde ; 

Hun  vandrer  forknyt  ved  hans  Side 

Hjem  til  sin  Fødestavn. 


I 

I  Stuen  er  Lysene  tændte; 

Og  Søstrene  springe  fra  Stolene  op 

Ved  Stemmen  den  velbekendte, 

Og  snurret  hun  blir  som  en  Top; 

Og  kysset  bliver  hun,  saa  det  har  Art, 

Og  Spørgsmaal  bliver  der  gjort  i  en  Fart, 

Om  Bjørnen,  om  Kjolen,  „om  mange  hun  har 

Som  den?*"  Hun  staar  dér  og  leder  om  Svar. 

Saa  træder  MoV  i  Stuen 

Og  kysser  ømt  sin  Datterlil; 

Men  Mo'r  er  blevet  til  Fruen, 

Trods  hun  det  skjule  vil. 

Der  mangler  for  Datteren  noget  —  ja  noget  .... 

Hun  staar  i  sin  Rejsedragt,  kostbar  og  broget, 

Og  føler,  som  Stemmen  i  Halsen 

Vilde  for  Graad  klappe  til. 


Fjerde  Sang. 
Midnat  er  slaaet, 
Huset  til  Ro ; 

Søstrene  dreves  i  Seng,  kan  jeg  tro, 
For  at  finde  fornødne  Kræfter 
Til  Dagen,  som  følger  efter; 
Og  Dagens  Dont  er  at  klæde  sig  paa 
Og  til  Bys  paa  Visit  med  Kæresten  gaa ; 
Hvorfor  slide  sig  op,  naar  man  rig  er. 
Og  har  Raad  til  at  holde  Piger? 

Midnat  er  slaaet, 

FaV  er  til  Ro. 

Herren  og  Fruen  har  valgt  sig,  de  to. 

Enhver  sin  Seng  og  sit  Kammer ; 

De  er  over  den  Alder,  som  flammer : 

De  er  over  de  Aar  med  Spøg  og  med  Tant, 

Hvor  man  Fryd  hos  hinanden  i  Hvilen  fandt ; 

Manden  skal  tænke  i  Ro  paa  Bedriften, 

Og  Fruen  skal  læse  i  Skriften. 

Midnat  er  slaaet, 
Huset  til  Ro; 

Fra  Stalden  hører  man  Hestenes  Trampen, 

Men  ellers  er  alting  stille 

Omkring  over  Gaard  og  Bo. 

Hos  Fruen  skinner  paa  Bordet  Lampen : 

„Nu  kommer  den  Stund,  vi  ville 

Tale  fornuftigt,  vi  to!" 

Der  sidder  hos  Moderen  Bjørnens  Brud, 

I  Skødet  Hænderne  skifte ; 

Og  Fruen  ta'er  til  sin  Lommeklud, 

Og  nu  skal  Datteren  skrifte. 

„Ak  ja,"  saa  sukker  den  gode  Mo*r, 

„Det  glæder  mit  Hjerte,  hvor  godt  Du  bor. 

Ja  mer  end  Du  tror  — 

Og  dernæst  at  Bjørnen  har  vist  sig 

Saa  nobel  og  ikke  har  spist  Dig. 

Og  naar  Du  er  tavs,  min  kære  Datter, 

Saa  véd  Vorherre,  jeg  fatter 

Et  Løfte  og  kan  respektere 

Din  Tavshed  —  jeg  siger  ej  mere  . . . 

Men  ser  Du,  her  staar  i  min  gode  Bog 

Saa  mangt  et  slaaende  Tankesprog ; 

Der  staar,  at  en  Datter  5kal  være 

Sin  Moder  lydig  med  Ære. 

Forstaar  sig :  en  Hustru  har  Pligter  mod  Manden' 

—  Her  nærmer  sig  Tørklædet  Øjeranden  — 

Men  jeg  er  jo  ikke**  —  her  sænker 

Sig  Stemmen  —  „for  Alvor  sikker  ... 

Jeg  mener.  Du  véd  dog  med  Vished  ej  — 

Gud  fri  os  saa  vel  for  den  Ondes  Vold 

Og  forlad  mig,  hvad  her  jeg  tænker ! 

Men  sæt  nu,  den  Mand,  i  hvis  Arme  Du  ligger. 

Min  Datter,  maaske  var  en  Trold!  ... 

Du  tier  bestandig,  slaar  Øjnene  ned ; 
Du  græder ;  Du  siger  han  er  en  Mand ! 
Du  taler,  mit  Barn,  som  Du  har  Forstand. 
Mændene  —  aa  —  Du  kender  dem  ikke. 
De  kaster  pac  os  forelskede  Blikke, 
Og  alt  er  saa  sødt  og  saa  rart  i  Begyndelsen ; 
Saa  kommer  for  Hustruen  Moderforkyndelsen. 
Da  ser  han  hos  Kvinden  den  første  Lyde; 

Thi  Manden  vil  stedse  befale  og  byde, 

Og  Kvinden  skal  stedse  taknemlig  yde 

Sin  Skærv  til  hans  Lyst, 

Mens  under  sit  Bryst 

Hun  bærer  en  Kilde  til  Glæde, 

Men  ogsaa  til  Uro  og  Angst. 

Og  Timerne  rinde  og  Tiderne  gaa, 

Saa  konuner  de  smaa, 

Og  de  græde. 

Og  Manden,  i  hvem  hun  en  Bejler  saa*, 

Øm  og  opmærksom,  varm  og  ærbødig, 

Ham  maa  hun  nu  dømme  —  skønt  nødig  — 

Som  egenkærlig  og  raa. 

Det  kommer  deraf,  min  kære  Pige, 

At  ingen,  mens  endnu  er  Tid,  vil  sige 

Et  Ord  os  i  Øre  ... 

Dog  tys.  Du  skal  høre  — 
Men  ryk  nu  din  Stol  herhen  ved  min  Side  — 
Hvad  ingen  før  Dig  flk  at  vide  I 

Dengang  jeg  kom  til  din  Bedstemoder, 

—  Da  var  Du  just  lige  til  Verden  født  -^ 

Og  klaged  mig  saare 

Med  Suk  og  med  Taare, 

Da  saa'  hun,  den  gamle,  kun  paa  mig  og  lo: 

Ja  jo  —  min  Tro  I  — 

Jeg  bad  og  jeg  græd,  omsider  hun  svared : 

Hvad  ligger  der  Nød  vel. 

Hvad  Kæremaal  har  Du? 

Fem  Børn  har  Du  født  ham. 

Den  yngste  saa  smuk  er 

Som  nogen,  hvad  græder  Du  for  da  og  sukker? 

Du  klager :  Du  har  det  saa  haardt  derhjenune. 

Han  taler  kun  til  Dig  med  ondt  i  sin  Stemme ; 

Han  skælder.  Du  sukker,  han  slaar  Dig,  Du  græder. 

Du  ønsker  Dig  død  tidt !  —  Fra  hundrede  Steder 

Jeg  hørte  det  samme ;  jeg  tav  kun  dertil : 

Thi  Børnene  —  sig  kun  saa  meget  Du  vil  — 

De  vidned  imod  Dig :  Du  elsker  ham  end ! 

Hvad  er  da  hans  Ord  Dig,  hans  Slag  eller  Skænd?  — 
Ha  ha;  kun  en  Taabe 

Som  Du  kunde  haabe» 

Der  gaves  for  Dig,  hvad  blandt  Tusind 

Der  gives  maaske  kun  for  en. 

Vorherre  blandt  Hjerterne  Kærlighed  saaYl 

Javist ;  og  Spiren  er  dobbelt  til  Stede  — 

Men  Tiden  den  gaar, 

Og  Tiden  er  haard, 

Den  hader  al  Yppigheds  Glæde. 

Du  finder  af  Udsæden  endnu  tilbage 

En  Spire,  som  vokser  i  Armodens  Bo :  — 

Og  Du,  Du  vil  græde  og  klage, 

Fordi  der  ikke  er  to  I 

Dog  —  jeg  er  en  gammel,  erfaren  Mo'r. 

Paa  Kærligheds  Lykken  jeg  ikke  tror. 

Endsige,  naar  kun  hos  den  ene 

Som  skuffende  Blændværk  den  bor. 

Nej,  er  man  i  Nød,  saa  skal  Sandheden  frem  I  — 

Her  søgte  hun  op  i  sin  Kistes  Gem 

Og  gav  mig  et  Lys  med  Fyrtøj  til, 

Og  kvad,  hvad  her  jeg  Dig  kvæde  vil : 

„Staa  op  ved  Midnatstide, 

Slaa  Lys,  og  stir  saa  mæt  Dig  paa 

Den  Mand,  som  ved  din  Side 

De  mange  Tider  laa. 

Ej  sandt,  det  er  en  herlig  Skat  I 

Hvor  havde  Du  dit  klare  Øje  henne  ? 

Paa  dette  Ler  har  Livet  sat 

Et  Mærke,  som  i  Sjælen  vil  Dig  brænde.  ** 

,»En  Træl  af  sine  Lyster, 

En  Trold,  som  kun  af  Magtens  Ret 

Og  Styrkens  Lov  sig  bryster ;  — 

Har  Du  vel  tænkt  Dig  det? 

O  nø|',  Du  gav  dit  Hjerte  hen : 

Og  Kvinden  bær*  Forstanden  i  sit  Hjerte. 

Han  gav  Dig  Favnetag  igen ; 

De  koster  intet  ham,  men  Kvinden  Smerte.** 

„Dér  ligger  han  og  drønmier. 

Om  hvad  ?  Om  Tro  og  Kærlighed  ?  — 

Jovist  I  Om  al  det  Tømmer, 

Som  han  skal  hugge  ned. 

Han  slæber  Byrder  I  klager  han ;  — 

Hvortil  flk  vel  den  Klods  de  Lemmer  svære? 

Vi  skulde  se  den  stærke  Mand» 

Om  han  et  Barn  ved  Hjertet  skulde  bære  !** 

„Før  han  flk  Lysten  slukket, 

Som  brænder  i  hans  Kød  og  Blod, 

Saa  krøb  han,  mens  han  sukked, 

Som  Hunden  for  vor  Fod. 

Som  Bejler  sprang  han  for  et  Ord  — 

Nu  sidder  mæt  og  doven  han  ved  Grøden 

Og  slaar  paa  Troldevis  i  Bord, 

For  han  er  nfødt  at  skaffe  Kvinden  Føden/ 

„Rejs  Dig  kun  fra  hans  Side, 

Og  stir  Dig  ved  mit  Lys  kun  mæt 

Paa  ham  for  alle  Tide : 

Saa  sker  ham  kun  hans  Ret ; 

Saa  kan  Du  tumle  denne  Skat, 

Saa  vil  dens  Glans  dit  Blik  ej  blænde  længer;  — 

Kun  den  er  fri,  som  føler,  at 

Han  ej  til  nogens  Gunst  og  Gave  trænger  I** 

Saa  tåled  hun  til  mig.  Jeg  tog  hendes  Lys 
Og  Fyrtøj,  men  længe  der  gik,  før  jeg  turde 
Forsøge.  Jeg  syntes,  jeg  ikke  burde, 
—  Aa  ja,  man  er  svag,  man  er  Kvinde. 
Man  er  vant  til  at  vandre  i  Blinde. 
Men  da  Du  var  væk,  og  da  Rigdommen  kom, 
Saa  tænkte  jeg :  Nu  eller  aldrig  hans  Dom  l  — 
Og  nu  er  jeg  rolig  som  aldrig  før. 
Og  nu  kan  jeg  lukke  for  ham  min  Dør 
Og  høre  ham  bede  og  høre  ham  brumme. 
Det  rører  mig  ikke  den  mindste  Krumme. 
Jeg  véd,  hvad  jeg  vdd,  og  jeg  læser  i  Skriften, 
Jeg  passer  mit  Hus,  og  han  passer  Bedriften, 
Og  alting  gaar  snorlige,  ret  og  præcis;  — 
Det  er  Ægtestand  paa  fornuftig  Vis  I 

Og  nu  med  Hensyn  til  Dig,  min  Datter, 
Saa  véd  Vorherre,  jeg  fatter 
Din  Tavshed  og  kan  respektere 
Et  Løfte  —  jeg  siger  ej  mere  . . . 


ddo 

Jeg  raader  Dig  ikke  til  noget,  Gud  fri  mig  1 
Men  et  er  sikkert :  det  viser  sig  snart, 
Om  ikke  Du  dog  er  den  narrede  Part. 
Hvad  nemlig  Bjørnene  anbelanger, 
Som  jeg,  din  MoV  i  mit  Liv  har  kendt. 
Da  tro  mig,  saa  vidt  som  jeg  Livet  forstod 
Og  høsted  dets  dyre  Lære : 
De  hørte  ej  op  med  at  være 
Bjørne,  fordi  at  Natten  faldt  paa  — 
Nej  tværtimod !"  — 

Og  Datteren  staar  der  i  Døren  — 

For  tredje  Gang  ønsked  sin  MoV  hun  Godnat ; 

Hun  letter  og  sænker  den  tøvende  Fod ; 

Da  drejer  hun  sig  paa  Tærskelen  brat 

Og  gemmer  sit  Blik :  „Hør,  sig  mig.  Du  — 

Har  Du  det  Lys  og  Fyrtøj  endnu  ?*"  ... 


Som  delt  af  en  Længsel, 
Der  skar  i  hendes  Bryst, 
En  Morgen  i  Skoven 
Hun  hævede  sin  Røst. 
Hun  kaldte  paa  Bjørnen, 
Hun  saa*  mod  Himlens  Hvælv ; 
Ja,  alle  vil  vi  hjælpes. 
Før  vi  hjælper  os  selv. 

Hun  vil  ikke  dvæle 
Saa  meget  som  et  Døgn 
Endnu  dér,  hvor  Hellig 
Er  værre  end  som  Søgn ; 
Hun  ser  kun  derhjemme 
Den  klammeste  Forstand ;  — 
Dog  bæver  hendes  Stemme, 
Da  hun  kalder  paa  sin  Mand. 

Da  deler  sig  Busken, 
Da  brager  Skovens  Tjørn, 
Hun  ser  for  sit  Øje 
Igen  den  hvide  Bjørn ; 
Hun  nikker,  hun  skælver. 
Hun  klapper  den  i  Hast :  — 
Det  var,  som  om  Taarer 
Af  Bjømeøjet  brast. 


Hun  tøved ;  den  letted 
Paa  Bagen  hende  op, 
Saa  gik  det  paa  Rejsen 
I  susende  Gallop. 
Og  Træerne  nejed, 
Hvor  Parret  drog  forbi, 
Og  Vindene  fejed 
Gennem  Skoven  dem  en  Sti. 

I  Foraarets  Klæde 
Stod  Skoven,  hvor  de  drog ; 
Med  Majløv  i  Haanden 
De  Buske  mod  dem  slog. 
De  husked  nok  Løftet; 
Hun  huskede  det  med. 
Men  bort  med  de  Buske; 
Af  Sted  blot,  af  Sted  I 

Hvor  slog  hendes  Hjerte, 
Jo  længer  de  drog  frem; 
Hun  greb  efter  Vejret, 
Da  de  naaede  deres  Hjem. 
Saa  spurgte  Bjørnens  Blikke : 
Har  Du  været  mig  tro? 
Hun  nikked :  Tvivl  kun  ikke  1 
Saa  gik  hun  til  Ro. 

Femte  Sang« 

Der  udenfor  i  Slottets  øde  Park 

Er  Nat ;  en  Midnat*  højtidsstor  og  stille 

Og  maanelys ;  og  Springets  Straaler  spille 

Med  dæmpet  Rislen  mod  det  dybe  Blaa, 

Og  synes  som  en  drømmerisk  Musik 

I  sine  egne  Toner  at  forgaa, 

Med  Vemod  i  sit  eget  Væld  at  tabes, 

For  atter  med  et  Tilløb,  sølvklart,  stærkt, 

I  Vellyd  strømmende  paany  at  skabes. 

Der  udenfor  i  Slottets  øde  Have 
Staar  Maanen  over  Skoven  gul  og  rund 
Og  vaager  som  en  Fe  ved  Søvnens  Leje, 
Og  fjerner  hver  en  Mislyd  fra  det  Blund, 
Som  den  vil  skænke  al  sin  Røgt  og  Pleje. 
Dér  sover  Fuglen  tryg  bag  Bladets  Tag, 
Og  hviler  ud  til  Sangens  travle  Dag 
Og  sparer  paa  sin  Strubes  Fløjtetrille  — ; 
Der  skal  jo  nogen  kvidre  her  paa  Jord ; 
Ja  Herregud,  den  Dont  er  ikke  stor, 
Men  Fuglen  er  jo  ogsaa  kun  saa  lille. 

I  Krattet,  dér  hvor  Maanestriben  falder 

Og  lyser  dobbelt  klar  ved  Skyggens  Mørke, 

Og  drager  Tanken  med  sig  paa  en  Alder, 

Som  kaldtes  gylden,  fordi  Guldet  ej 

Udmarved  Jorden  med  sin  Goldheds  Tørke, 

Men  hvor  en  Freds  og  Skønheds  rene  Luft 

Forstcrked  Træets  Frugt  og  Blomstens  Duft  — 

I  Krattei,  omsvøbt  af  et  virket  Slør 

Med  Stjernens  Glans  i  Duggens  Perleøje, 

Dér  hviler  Hjort  og  Hind,  som  Minde  om. 

At  alle  Væsner  fra  et  Eden  kom, 

Hvor  Had  og  Tvedragt  var  et  ukendt  Ord, 

Hvor  Livets  Kilder  vælded  af  en  Jord, 

Uplettet  af  det  brede,  røde  Spor, 

Som  haarde  Guder  tvang  de  vrede  Mænd 

Og  svage  Kvinder,  gennem  Tiden  hen 

Af  Tidens  Nød  betvungne,  til  at  pløje. 

I  Slig  en  Nat  er  Jordens  Rige  delt 

I  tvende  Verdner :  en,  der  er  forsvunden, 

Men  som  faar  Liv  og  i  en  dejlig  Kvindes 

Gestølt,  med  Sagnets  Sølvmors  Slør  omvunden» 

Med  Foden  strakt  og  Fingren  lagt  paa  Munden, 

Opsøger  sig  Endymion 

Og  giver  hen  til  Elskov  sig  i  Lunden. 

Da  bølger  Stemmer  gennem  Duggens  Bad, 

I  Kildens  Vover  høres  Aander  hviske, 

Der  stiger  Røster,  klokkerene,  friske, 

Fra  Væsner,  som  bebo  den  blanke  Aa, 

Hvor  Ellekonen  pusler  sine  smaa 

Og  Alfen  danser  paa  den  spæde  Taa  — ; 

En  Verden  lever,  elsker,  jubler,  ler 

I  Skov,  paa  Mark,  i  Engen  og  i  Lunden ; 

En  anden  ligger  under  blytung  Vægt 

Paa  Lejet  henstrakt,  under  Søvnen  bunden. 

Og  denne  anden  —  det  er  Dagens  Rige. 
En  Gang  var  Bro  imellem  begge  lagt, 
Og  Mennesker  og  Aander  kaldtes  Lige ; 
De  havde  Blod  til  fælles,  fælles  Magt. 
Da  favned  Skovens  Gud  den  brune  Pige, 
Mens  Luften  skjalv  af  Sang  og  Strengespil  f 
„Da  var  der  Kæmper  her  paa  Jorden  til.*" 

Nu  sover  han,  den  store  Skabnings  Herre. 
En  Kæmpe  er  han ;  hør,  hvor  Kæmpen  snorker  I 
Om  Dagen  slider  han,  alt  hvad  han  orker. 
Om  Aftnen  standser  han  den  tunge  Kærre 
Og  slænger  hen  i  Krogen  Pisk  og  Tømme. 
Han  sove  vil,  og  han  vil  ogsaa  drømme. 

Hvad  er  hans  Drømme  ?  Hvilket  Spørgsmaal  I  Han, 

Som  har  sig  underlagt  Jord,  Luft  og  Vand, 

Og  bragt  System  og  Orden  i  det  hele. 

Og  rettet  Værket  i  dets  mindste  Dele, 

Som  tager  Viv  og  avler  Børn  og  dør 

Og  graves  ned,  som  det  sig  bør  og  hør. 

Som  har  sig  gjort  en  Gud  i  eget  Billed, 

En  Ordens  Gud,  der  holder  Haanden  over. 

Lig  Nattens  Vægter,  Verden  naar  den  sover, 

(Om  Dagen  kan  hans  Gud  til  Gengæld  sove). 

Som  har  sig  pansret  ud  med  tykke  Love 

Til  Tryghed  for  sig  selv,  til  Skræk  for  andre. 


1 

Som  Stedse  kun  den  slagne  Vej  vil  vandre, 
(Med  mindre  Sidevejen  er  Gevinst) »  ... 
Hvad  skulde  vel  hans  Drømme  være?  Mindst 
Af  alt  den  broget-løse  Fabel, 
Som  spøger  slig  en  Maanenat  paa  Engen. 
Han  er  det,  som  han  er,  endog  i  Sengen ; 
En  Kæmpe  er  han,  men  en  respektabel. 

Dog  sælsomt  slynger  Livet  ud  og  ind 

Paa  alle  Væsners  Væv  det  store  Spind ; 

Der  farer  Hænder  —  hvem  forstaar  den  Gaade?  — 

I  Spolen  og  forstyrrer  Værkets  Traade. 

Og  Mønstrets  Billed,  det,  som  alt  er  vorden, 

Forskyder  sig.  Hvor  blev  den  skønne  Orden  ? 

Den  store  Skabnings  Herre  kaared  sig 
—  Sit  Ve  og  Vel  han  stedse  vaager  over  — 
Til  Søvnens  Gud  en  Engel,  som  kun  sover. 
Nuvel,  sov  sødt,  Du  gode  smukke  Engel, 
Bøj  Dig,  lig  Blomsten  paa  den  sarte  Stængel, 
Til  Jorden  kun ;  den  trænger  tidt  til  Dig. 

Men  for  hver  Engel,  som  er  smuk  og  god. 
Der  flndes  to,  som  staar  paa  fjendtlig  Fod 
Med  Blomsterduft  og  sarte  Blomsterstilke. 
En  Engel  er  der,  klædt  i  højrød  Silke, 
Med  Plirren  i  det  mørke,  spodske  Øje; 
Han  nærmer  sig  med  Urter  mellem  Fingre, 
Skamtyde-Blad  og  giftig  Bulmeurt, 
Og  strør  dem  over  Sengens  Hovedgærde, 
Og  fjerner  sig  og  trykker  Døren  til  — 
Og  ler  der  udenfor  med  Kattens  Latter. 

Da  rejser  Tyven  sig  aarvaageniop. 
Hvor  Ærli^eden  gik  om  Kvæld  til  Ro ; 
Da  vaagner  Mordlyst  i  en  hellig  Krop, 
Den  blide  Haand  faar  Leopardens  Klo. 
Da  gløder  Attraa  over  Kyskheds  Leje, 
Og  Mand  og  Kvinde  søger  Mørkets  Veje 
Fot-  at  fuldbyrde,  hvad  om  Dagen  kun 
De  tænkte  sig,  i  Nattens  trygge  Stund. 
Da  vaager  Svig  og  Trasskhed  og  Foragt 
For  svorne  Eder,  hver  en  lyssky  Magt. 

Og  Svaghed  er  den  Gud,  som  alle  dyrke, 
Mens  Lidenskaben  raser  i  sin  Styrke. 

Men  kommer  Dagen  —  fluks  gaar  alt  igen 

I  Orden  paa  de  gamle  Pladser  hen. 

Og  derfor  Mennesket  om  Natten  dømmer : 

Det  er  den  Stund,  hvori  man  sover 

Og  —  ja  maaske  —  en  Smule  Nonsens  drønuner  I 


Der  udenfor  i  Slottets  øde  Park 

Stod  Maanen  over  Skoven  stor.  og  rund. 

Og  søgte  som  en  mild  og  venlig  Fe 

At  holde  hver  en  Mislyd  borte. 

Som  kan  sig  snige  ind  i  Drønmiens  Stund, 

Benyttende  de  dybe  Skygger  sorte. 

Ak  det  er  svært.  Om  Natten  aldrig  er 

Saa  tavs,  den  har  dog  Klagelyde. 

Og  mange  bitre  Stemmer  bryde 

Sig  Vej  og  trænge  pludselig  fra  Skyggen 

I  Lyset  ud.  Et  halvkvalt  Skrig.  Hvorfra? 

Med  hvilken  Ret?  af  hvilken  Grund?  — 

Et  Gisp,  en  liden  Piben  fra  en  Mund, 

Som  skjuler  sig  og,  skjult,  dit  Øre  saarer.  — 

Der  er  en  evig  Gaade  bag  dit  Blund, 

0  tavse  Nat,  som  isner  hvert  et  Mod. 
Derfor  staar  Maanen  op  saa  tidt  i  Blod 
Og  smiler  til  os  ned  saa  tidt  bag  Taarer. 

En  liden  Faarekylling  sad  og  peb 
Et  Steds.  Hvem  har  en  Faarekylling  sét  ? 
Man  ser  den  ej,  man  hører  kun  dens  Stemme. 
Ad  Navnet,  Faar  og  Kylling,  har  man  lét. 
Men  aldrig  ad  dens  Piben ;  den  har  hjemme, 
Hvor  Angst  og  Knugelse  og  Tvivl  og  Tanker 
Paa  mørke  Magter  tumles  som  et  Skib 

1  Havets  store,  gaadefulde  Dyb, 
Mens  Døden  spiller  som  en  graadig  Haj 
Og  støder  Snuden  mod  de  skøre  Planker. 

Den  peb,  den  liden  Orm,  igennem  Natten. 

Og  Maanens  Taare  glimted  mellem  Grøsset, 

Hvor  Ormen  sad.  Det  var  en  vægtig  Taare ; 

Men  Ormen  havde  sét  den  altfor  tidt, 

Og  peb  og  peb.  I  saadan  Nattestilhed 

En  enkelt  Tone  bliver  til  en  Magt. 

Svært  er  det,  at  faa  den  til  Tavshed  bragt, 

Thi  spilled  end  et  helt  og  fuldt  Orkester 

I  I  ene,  bløde,  store  Harmonier:  — 

En  Mislyd  kun  I  og  Harmonien  tier. 

Din  Lod  er  stundom  tung.  Musikkens  Mester. 

Da  løfted  sig  med  et  fra  Buskens  Blad 

En  Stemme  med  saa  høj  og  klar  en  Trille, 

Som  gennem  hele  Tonerækken  løb, 

At  Faarekyllingen  gav  Køb 

Og  tav  beskæmmet  stille. 

Det  var  en  Nattergale-Han,  hvis  Kvad 

Blev  baaret  over  mod  den  lune  Rede, 

Hvor  Hunnen  sad  og  vaaged  hos  de  smaa. 

En  af  dem  havde  nok  i  Duggens  Bad 

Forkølet  sig ;  ved  Moderbrystet  laa 

Den  lille  syge.  —  Moderbrystet  har 

Vel  Hjertets  Røst,  men  Stemmen  den  har  Fa'r: 

Nattergflien. 

Jeg  mindes  end  den  vellugtfyldte  Nat, 
Da  Vinden  havde  foldet  Vingen  sammen. 

Op  over  Bakkekammen 
Gled  Maanen  langsomt  fra  det  tavse  Krat. 
Jeg  mindes  denne  Strøm  af  Rosenaande  — 

O  søde  Duft,  Du  bølger  mig  forbi 

Endnu,  og  som  i  hedest  Elskovsvaande 

Jeg  sænker  mig  beruset,  tabt  deri. 

Det  var  min  Ungdoms  første,  stolte  Nat. 
Indviet  blev  ved  den  jeg  til  at  tyde 
Med  Genklangstoner  alle  Elskovs  Lyde, 
Som,  vakt  til  vældigst  Liv,  forgaa  saa  brat. 
Jeg  skjalv  af  Stolthed :  I  min  Røst  var  givet- 
En  Magt,  hvorved  jeg  over  Verden  bød ; 
Jeg  syntes,  at  jeg  kendte  nu  for  Livet 
Det  Tryllesprog,  som  vækker  selv  en  død. 

Jeg  drak  den  Magt,  jeg  suged  ind  det  Sprog 
Af  tvendes  fugtigbløde,  blanke  Blikke. 

En  Have  var  der ;  i  dens  Krog 
De  sad  —  de  skælved  — ;  ak,  jeg  voved  ikke 
At  flytte  mig  paa  Kvisten,  hvor  jeg  sad. 
Han  knæled  ned,  hun  strøg  hans  Kind,  han  t>ad ; 
Hun  drog  ham  til  sig,  og  sin  Haand  hun  lagde 
For  Læben  ham.  Hun  drak,  som  jeg,  hans  Blik ; 
Med  Hjertet  hørte  hun,  hvad  Øjet  sagde. 

Det  var  et  Sprog,  som  bølged  over  Luer ; 
Mit  Bryst  blev  brændt  til  Glød  ved  denne  Ild. 
Hun  hæved  og  hun  sænked  Brynets  Buer ; 
Mit  Hjerte  grebes  af  en  Hvirvel  vild ; 
Jeg  følte  mig  som  Ørnen  højt  paa  Randen 
Af  Fjeldet;  —  da  jeg  atter  saa*  derned. 
Da  var  de  et,  tæt  slynget  i  hinanden. 
Jeg  fløj  derfra ;  jeg  sang  om  Kærlighed. 

Jeg  sang  mig  til  en  Brud.  Stolt  var  hun,  skøn, 
Saa  skøn  som  nogen  Fugl,  hvis  Fjedre  skinne. 
Højt  leved  jeg  som  Skovens  frie  Søn ;  — 
Dybt  var  mit  Fald ;  jeg  havde  valgt  i  Blinde. 
Den  stakkels  Nattergal  med  Næbet  hang; 
Da  kom  der  andre  Toner  i  dens  Sang, 
Da  tænkte  jeg  paa  alle  dem,  der  lide. 
Jeg  sang  mig  til  en  trofast  Hjertenskær ; 
Hun  sidder  hos  de  smaa  paa  Reden  dér. 
Jeg  korter  hendes  Vagt  ved  Nattetide. 

Jeg  slaar  mit  Blik  imod  det  dybe  Blaa. 
Jeg  er  kun  fattig  Fugl  i  Fjedre  graa, 
Men  der  er  Magt  og  Rigdom  i  min  Stemme. 
Du  store  Nat,  Du  er  mit  Vidne  paa, 
Jeg  klæber  ej  ved  Reden  og  de  smaa, 
Nej  over  Verden  skal  min  Stemme  gaa, 
At  lære  andre,  hvad  jeg  selv 
Har  lært  derhjemme. 

Stig  op,  min  Trille,  gennem  Luftens  Hav. 
Svøm  som  en  Perle  gennem  Ætrens  Vover: 

Skin,  brist  og  dø : 
Jeg  véd,  af  Perlen  flagrer  ud  et  Frø, 

Jeg  véd,  af  Frøet  spirer  andre  Perler, 
Ufødte  Sanges  Kor,  som  endnu  sover. 
Jeg  er  en  liden  Fugl,  skabt  til  at  dø ; 

Hvad  klager  jeg  derover? 
Min  Sang  vil  gynge  gennem  Tidens  Sø, 
Indtil  den  rækker  Kærlighedens  0, 
Højt  over  alle  Tiders,  alle  Stormes 
Hjemsøgte  Strandbreds  skumbedækte  Vover. 
Alverden  længes  did,  men  ingen  naaV 
Saa  langt.  Kun  Længslen  ene  mægter  bryde, 

Hvor  vrede  Bølger  skyde, 
Sig  Vej ;  og  Længsel  er  jo  Fuglens  Sang. 
Den  drikker  Dug  af  Øens  stille  Vang, 
Den  aander  Luft  fra  Fjeldets  rene  Skove ; 

Saa  gaar  det  atter  over  Dybets  Vove 

Tilbage  til  den  taarefyldte  Jord. 
Lyt  da !  Hvor  lavt  og  glædesløst  Du  bor, 
Hvor  fattig  og  forladt  Du  end  Dig  tror  -. 

I  Sangen  vil  Du  høre  hine  Toner, 

Hvis  Lov  gaar  som  et  Baand  igennem  alt, 

Hvis  Trøst  er  Dug  fra  rige,  varme  Zoner, 

Som  lindrer  dér,  hvor  bitrest  Taare  faldt. 

Al-Kærlighedens  Lovsang  hører  Du, 

Fjernt  som  et  Hav,  der  lægger  sig  til  Ro, 

Igennem  Nattergalens  faste  Tro 

Paa  det,  der  samler  Livets  Millioner. 


I  Slottet  er  der  Nat.  Alt  er  saa  stille, 

Saa  dobbelt  øde  i  den  tavse  Stund. 

Igennem  Buevindvets  hvalte  Rund 

Paa  Salens  Marmor  Maanens  Straaler  spille. 

Og  gyldenkantet  staar  den  slanke  Pille. 

En  luftig  Dis,  et  blaaligt  Drømmeskær. 
De  høje  Sale  synes  som  en  Skov, 
Forstenet ;  men  igennem  Stenens  Verden 
Det  svæver,  bølger,  lever  fjernt  og  nær. 
Der  træder  fra  de  virkede  Tapeter 
Mænd,  Kvinder,  Dyr,  en  Nattens  Verden  frem; 
Det  øde  Slot  er  svundne  Slægters  Hjem ; 
Og  svundne  Slægter  give  hyppigt  Møde 
Og  spøge,  naar  vi  tro*de  længst  dem  døde. 

Dracbmaiin:  Samlede  Skrifter,  4de  Blad 

Her  jager  Ridderen  den  slanke  Daa 

Igennem  Skov  og  Krat.  Her  jages  selv 

Han  af  sin  Dame.  Hvem  kan  sligt  forstaa? 

Han  er  en  Riddersmand  fra  Top  til  Taa, 

Har  Mod  i  Bryst,  hans  Pilskud  aldrig  fejler ;  - 

Selv  er  han  anskudt.  Hej,  hvor  Hesten  stejler  l 

Han  vil  nok  ride  fra  sig  selv  og  Tiden. 

Det  gaar  ej.  Tæm  Dig  selv  og  spor  ej  Hesten.  - 

Man  ser  det:  Du  er  en  forsmaaet  Bejler. 

Her  drager  man  i  Leding,  her  man  sejler; 

Her  fisker  man,  her  flaar  man  Oksens  Hud. 

Her  driver  Patriarken  Hagar  ud 

I  Ørknen,  medens  Sara  triumferer;  — 

I  Telt,  i  Hus  den  stærkeste  regerer. 

Her  synder  David,  her  Susanna  ej. 

Her  leder  Stjernens  Skin  tre  Kongers  Vej 

Hen  til  en  Moder,  som  har  redet  Seng 

I  Krybben  for  en  liden,  dejlig  Dreng, 

Hvis  Øjne  lyse  selv  som  Himlens  Stjerner. 

Her  sidder  Drengen,  vokset  op  til  Mand, 

Mild,  klog  og  skøn  imellem  tvende  Terner, 

Hvoraf  den  ene  skøtter,  hvad  hun  kan 

I  Huset,  mens  hun  paa  den  anden  skænder, 

Som  gyder  over  Mandens  nøgne  Fod 

En  kostbar  Salve  mellem  hvide  Hænder. 

Her  hænger  Manden,  naglet  til  et  Træ ; 

Et  Kors  han  danner,  som  Tapetet  deler 

I  tvende  Felter.  Paa  det  ene  skeler 

En  skummel  Prs^t;  men  paa  det  andet  staar 

En  Moder,  som  sig  vildt  for  Brystet  slaar. 

Saa  gaar  en  Sky  for  Maanen.  Da  den  smiler 
Paany,  dens  Øje  med  en  Stirren  hviler 
Paa  —  ja  hvad  er  det  ?  Staar  der  ej  en  Kvinde, 
En  herlig  voksen,  af  en  Kunstner  skabt. 
Og  synes  i  et  Syn  saa  ganske  tabt, 
At  hun  for  andet  ej  har  Sans  og  Sinde? 
Et  Æble  paa  en  Gren.  Et  Æble  Etin ! 
Men  se,  hvor  spidser  sig  den  røde  Mund ; 
Og  se,  en  Slange  titter  frem  bag  Løvet! 
Hun  staar,  som  var  hun  Viljens  Magt  berøvet. 

Gaa  bort  1  Ak  nej,  i  Tæppet  vævet  ind 
Bestandig  Blikket  over  Grenen  glider. 
Det  Syn  sig  flytter  ej  med  Maanens  Skin, 
Det  er,  vil  være  der  til  alle  Tider. 


Saaledes  bølger  i  et  natligt  Liv 

De  virkede  Tapeter.  Maanen  skinner 

Og  flytter  sig;  saa  veksle  disse  Minder 

Og  Billeder;  ét  bliver,  ét  forsvinder. 

Og  Væveren,  som  drog  de  høje  Sale 

Med  disse  Tæpper,  han  har  at  befale ! 

Lys  ligger  ud  mod  Haven  denne  Række 

Af  Pragtgemakker.  Men  hos  Bjørnen  inde, 

Hvor  Søvnen  længst  har  slaaet  op  sin  Bo, 

Tør  intet  Lys,  ej  heller  Maanen,  skinne. 

Dybt  Mørket  er,  og  dyb  er  Søvnens  Ro ;  — 

Da  springer  frem  en  Gnist,  og  Læber  to 

Med  hørligt  Aandedræt  paa  Gnisten  puster. 

Et  Tønder  fanger  Liv,  og  Gnisten  vokser. 

Man  ser  en  Mund.  Hver  Gang  den  trækker  Vejret, 

Adskilles  Læberne  og  viser  frem 

To  Rader  Tænders  tætte,  hvide  Blankhed, 

Saa  skimtes  der  en  Haand,  saa  tvende  Hænder ; 

En  Lue  blusser,  Haanden  tænder 

En  liden  Lysestump  ved  Glødens  Lue:  — 

I  al  sin  yppigt  runde,  bløde  Slankhed 
Der  staar  i  Natdragt  Slottets  unge  Frue. 

Dér  staar  hun.  Bjørnens  Brud.  Og  Lyset  skælver 
I  Haanden ;  —  over  Væggen  skælver  Skyggen. 
Den  skønne  Arm  er  blottet  helt, 
Saavel  som  Brystet  og  den  runde  Skulder, 
Og  Haarets  Masser,  over  Panden  delt. 
Til  begge  Sider  i  en  Strøm  nedruller. 
Hun  er  den  samme  skønne,  unge  Kvinde, 
Som  stod  for  Spejlet  her  i  Kamret  inde. 

Den  samme?  —  Nul  maaske  er  hun  en  anden : 
Der  ligger  Skyer  lejret  over  Panden, 

2t» 

Og  Sjælen  synes  i  sin  smukke  Bolig 
At  føle  fremmed  sig,  urolig,  tung  ... 
Hun  er  en  lille  Smule  ældre  bleven, 
Og  dog  maaske  endnu  for  ung. 

Hun  staar  et  Øjeblik  af  Frygt  og  Kulde 

Bevæget  til  at  tænke :  Skulde 

Du  ikke  puste  Lyset  ud  igen? 

Hun  er  begyndt  en  Gang  og  —  hun  er  Kvinde ; 

Hun  maa  fuldbyrde,  hvad  hun  har  i  Sinde. 

Hun  bøjer  over  Sengen  sig.  Dér  hviled 
Hun  nys  hos  den,  som  nu  hun  vil  forraade. 
For  Lyset  skærmer  hun,  og  Haanden  ryster. 
Nej ;  hendes  MoV  har  Ret.  Nu  ingen  Kryster ! 
Nu  eller  aldrig  Lys  i  denne  Gaade !  — 

Det  Udraab :  Kryster  I  sig,  hvem  husker  ej. 

Hvor  tidt  det  peged  mod  den  fejle  Vej, 

Hvor  tidt  vor  Vej  ved  det  blev  skæbnesvanger? 

Man  tror  derved  at  fri  sig  for  et  Net 

Af  delte  Viljer ;  —  Nettet  fanger 

Os  netop  ved  hint  Ord.  Os  sker  vor  Ret ; 

Vi  bliver,  hvad  vi  netop  ej  vil  være. 

Saaledes  Verdens  Gang  er. 

Men  bagklog  er,  som  al  Erfarings  Lærdom, 

En  dyrkøbt  Lære. 

Hun  fjerner  Haanden,  Lyset  strømmer  ud. 
Dér  hviler  —  og  hun  standser :  Store  Gud  I 
Bedøvet  staar  hun  dér  ved  Sengens  Rand,  — 
Dér  hviler  hendes  Mand. 

Han  er  en  Mand. 

Ung,  skøn  og  ædelbaaren,  kongelig. 
Der  staar  at  læse  paa  den  stolte  Pande 
Et  Herredømme  over  Folk  og  Lande ; 
Paa  Buen,  som  de  faste  Læber  danne, 
Der  staar  at  læse  Mildhed,  som  er  klog ; 
I  hvert  et  Træk  der  staar  et  aabent  Sprog, 
I  Hagens  Kløft  og  over  Øjets  Laag. 
Paa  denne  Søvn  har  Sjælen  sat  et  StempeU 
De  Herrer  Prinser  til  et  smukt  Eksempel. 

For  Synets  Adel  bæver  hun  tilbage 
—  Man  ser  just  ikke  Prinser  alle  Dage, 
Og  saadan  Prins  er  noget  dobbelt  nyt  — ; 
Og  derpaa,  som  om  Ild  blev  hende  gydt 
I  hver  en  Aare,  bøjer  hun  sig  over 
Sin  Mand  — ;  det  er  jo  hendes  Mand, 
Han,  som  dér  sover. 

Hun  glenuner  Prinsen,  som  man  glemmer  Guldet, 

Naar  Guldet  er  ens  eget  og  man  har 'et. 

Al  Fryd,  som  bagved  Tvivlen  blev  opsparet. 

Som  vilde  hengi*  sig,  men  voved  ikke, 

Af  Frygt  for  dog  at  træffe  noget  —  noget, 

Hvortil  ej  Læben  vilde  forme  Sproget, 

Alt,  hvad  tilbagetrængt  og  nu  af  Brødens 

Bevidsthed  dobbelt  pustet  blev  i  Glød, 

Med  Flanuner  frem  af  hendes  Hjerte  brød. 

Paa  Kinden  stod  et  Skær  som  Morgenrødens, 

Og  Stuen  bølged  rundt  for  hendes  Blikke. 

Hun  saa'  en  mejslet  Guddom  for  sig  ligge. 
Hun  glemte  Prinsen;  kun  en  Mand  hun  saa*, 
Som  med  sin  Arm  ind  under  Nakken  laa. 
Skabt  som  en  Gud  han  var  og  skøn  som  faa. 
Og  han  var  god,  det  kunde  hun  forstaa. 
Hvorledes  Tanken  hvælved  dette  Rum 
Til  Bolig  for  sin  Verden,  hvilken  Strid 
Der  laa  bag  dette  Smil  (hans  Søvn  var  blid)  — 
Hvorledes  Bjørnen  kom  til  disse  Lemmer  — 
Hvad  Gaade  denne  Gud  i  Hjertet  gemmer  — 
Om  Natten  har  en  større  Ret  end  Dagen  — 
Hvad  der  er  Biting  her,  hvad  Hovedsagen  — 
Hun  spørger  ej,  hun  tænker  ej  derpaa. 
Med  blottet  Bryst,  strakt  paa  det  hvide  Lagen, 
Han  hviler  ung  og  stærk  og  skøn  som  faa. 

Hun  glemte  alt :  sin  Moders  Raad,  hans  Ord. 
For  første  Gang  hun  skuer  Guders  Spor, 
Som  det  blev  aftrykt  i  den  ædle  Jord, 
Da  Leret  vandt  sig  Ret  ved  Skønheds  Love. 
For  dette  Syn  hun  Livet  vilde  vove. 
Og  Synet  er  ej  dødt.  Vist  ej:  hun  véd, 
Hvor  denne  Gud  er  varm  i  Kærlighed. 

Hun  maatte  kysse  ham.  Hun  maatte  stille 
Sin  Læbes  Tørst.  Saa  komme,  hvad  der  vilde ! 


Og  hun  bøjer  sig  over  ham.  Vel  han  er  vakt; 

Hun  har  dryppet  af  Lyset,  som  Haanden  holder. 

Er  det  Smerten,  det  brændende  Talg  forvolder, 

Eller  Synet  af  hende, 

Den  skælvende  Kvinde, 

Som  bringer  hans  Mund  til  at  bæve. 

Og  som  krymper  den  kridhvide  Skjortelinning 

Under  et  Greb  af  hans  Næve?  — 

Han  er  Mand,  og  det  brændende  Talg  er  vel  ikke 

—  Om  end  det  kan  svidende  stikke  — 
Den  Smerte,  som  saarer  ham  mest. 

Han  er  ung,  han  er  ædel,  og  fast  han  tror 

Paa  den  Kvinde,  som  gav  ham  sit  Løfte,  sit  Ord,  — 

Han  er  den,  som  han  er,  og  han  vaagner  og  finder 

At  hun,  som  var  skønnest  af  alle  Kvinder, 

Er  kun,  som  Kvinder  er  flest. 

—  Der  er  Smerter,  som  brænde,  hvor  brændende  Ved, 
Hvor  det  flammende  Hus,  om  det  styrtede  ned. 

Ej  kunde  saa  pinefuldt  saare;  — 

Der  er  Kval  i  en  eneste  Taare: 

Naar  den  træder  i  Øjet  som  Tusinders  Sum, 

Medens  Læben  for  Skrigene  lukker  sig  stum, 

Da  flyder  der  sydende  Bly  i  din  Aare, 

Din  Sjæl  er  Torturkamrets  Rum.  — 

Hans  Blik  bliver  vildt,  hans  Arm  bliver  krum ; 

Han  vil  slaa  hende.  —  Nej,  han  er  Mand. 

Og  Armen  synker ;  kun  Brystet  truer ;  — 

Da  dæmpes  i  Blikket  de  vilde  Luer, 

Og  Sorgens  og  Medynks  Taare 

Sitrer  paa  Øjnenes  Rand : 

„Gaa  bort ;  gaa  rolig,  hvorfra  Du  kom ! 

Din  Kærlighed  skulde  vel  gjort  mig  from 

Og  helet  mit  Sind,  som  var  delt  saa  længe,  — 

Jeg  kunde  vel  dertil  trænge. 

Dog,  nu  er  den  Drøm  forbi. 

Da  vildt  jeg  strejfed  ved  Dagen  om 

Og  saa'  Dig  ved  Kildevoven 

—  Du  mindes  den  Dag  i  Skoven  — , 

Da  bandt  mig  din  Skønheds  tryllende  Magt ; 

Ja  I  sagde  jeg,  først  under  Lænker  lagt 

Kan  Bjørnen  tjene  sig  fri  1 

Det  var  din  Skønhed ;  ved  den  blev  jeg  vundet ; 

Din  Trofasthed  skulde  mig  bundet,  — 

Men  nu  er  den  Drøm  forbi. 

Gaa  bort ;  gaa  rolig,  hvorfra  Du  kom ! 

Gaa  til  din  Fader,  den  slugne  Ulv; 

Gaa  til  din  Moder,  den  valne  Padde; 

Lær  dine  Søstres  leflende  Pjat. 

Slægten  er  syg,  og  Verden  er  tom ; 

Kærlighed,  som  man  har  fablet  om :  — 

Du  har  dræbt  den  i  denne  Nat  !** 

Hun  knæled,  hun  bad,  hun  greb  ham  fat. 
Strengt  stødte  han  hende  til  Side. 
Men  I  raabte  hun,  skal  jeg  da  stedse  lide  ? 
Skal  aldrig  mere  forenes  vor  Vej  . . .  ? 

Han  saa'  paa  hende,  han  svared: 
J)u  raader  derfor,  ieg  ej  1** 

Og  han  udstrakte  Haanden.  Da  lød  der  et  Sus, 
Som  af  Storme,  der  tørnende  træffe  hinanden. 
Skrigende  pressed  hun  Haanden  for  Panden ; 
Murene  stønned.  Bjælkerne  knaged, 
Gulvet  bølged  og  Væggene  braged. 
Kulsort  Nat.  Da  det  daged, 
Paa  Jorden,  den  nøgne,  hun  laa. 
Til  Vanvid  forvildet  omkring  sig  hun  saa': 
Borte  var  alt,  baade  Slot  og  Mand  . . . 

Halvnøgen  sad  hun  og  ene 
I  et  fremmed,  et  ukendt  Land. 


Sjette  Sang. 

Ingen  Sol,  ej  Dagskær,  ikke  Nat. 
Det  er  Døgnets  døde  Stund,  forladt 
Af  det  mindste  Haab,  som  melder,  at 
Det  maaske  kan  blive  Dag  en  Gang. 

Mørke  Heder,  et  forkuet  Krat 

Uden  Kilder,  uden  Fuglesang, 

Som  om  Lysets  glade  Liv  fortæller. 

Vilde  Klipper,  skifergraa  og  kolde. 

Som  en  stormet  Fæstnings  øde  Volde.  — 

Hvilken  trøstesløs,  fortvivlet  Egn! 
Dybe  Kløfter,  hulet  af  en  Regn, 
Af  en  Syndflod  skulde  fast  man  tro. 
Stride  Strømme  uden  nogen  Bro, 
Søer,  hvori  Vandet  evigt  syder. 
Hvor  ej  nogen  Fisk  mod  Fladen  skyder, 
Paa  hvis  Skrænter  ingen  Blomster  gro. 

Som  til  Døden  viede  Geledder 
Skride  blege  Skygger  tungt  forbi 
Kløften,  hvor  den  unge  Kvinde  sidder ; 
Og  det  klynker,  jamrer  eller  skriger, 
Og  de  favne  mod  det  tomme  hen. 
Som  de  vilde  styrte  mod  en  Ven, 
Der  bestandig  deres  Favntag  viger. 

Andre  jage,  uden  Fred  og  Hvile, 

Lukt  mod  Strømmen,  og  langs  Bredden  ile. 

Som  om  Blikket  søgte  sig  en  Bro. 

Der  er  ingen.  Saa  tilbage  atter ! 

Frem  paany!  Og  med  en  Afsindslatter 

Om  igen,  foruden  Rast  og  Ro. 

Nogle  komme,  smykkede  med  Kranse, 
Skue  Søen,  juble  højt  og  standse. 
Styrte  sig  saa  fra  den  stejle  Skrænt. 
Op  de  dukke,  jammerlig  forbrændt;  — 
Knap  er  Skriget  langs  med  Søen  endt. 
Førend  nye  Skygger,  smykt  med  Kranse, 
Skue  Søen,  juble  højt  og  standse. 
Styrte  saa,  hvor  Dybets  Ild  er  tændt  ... 

Men  den  unge  Kvinde  springer  op. 
Bort  herfra ;  ud  hvor  den  mørke  Hede 
Synes  om  Forglemmelse  at  frede. 
Synes  Værn  mod  alle  hine  Luer, 
Synes  med  de  hundred  Tusind  Tuer 
Dødens  store,  tavse  Kirkegaard! 

Og  paa  Heden  ved  en  Busk  hun  staar. 
Se,  der  sidder  bleg,  med  lange  Haar, 
Stirrende  mod  Luften  frem  en  Yngling. 
Rolig  er  han,  smuk,  men  o,  hvor  bleg. 
Var  han  ogsaa  med  i  hines  Leg? 
Spørg  ham  ad !  Han  sukker.  Sorg  ham  tynger. 
Hør,  hvor  han  om  Heden  for  Dig  synger: 

Junkeren. 

Jeg  gik  mig  ud  paa  Heden 

Den  brune  at  staa ; 

Hejsa  kom  og  dans  nu 

Paa  Hæl  og  paa  Taa  l 

Dansen  lyder  langt  ud  i  Heden. 

Dér  mødte  jeg  en  Jomfru, 

Da  Mørket  faldt  paa : 

Hr.  Junker,  I  er  spraglet, 

Hr.  Junker,  jeg  er  graa, 

Hr.  Junker,  vi  er  frie  Folk  paa  Heden  I 

Hun  slog  sig  i  de  Hænder, 

Hun  stamped  med  sin  Fod, 

Hun  vugged  sig  i  Hoften 

Paa  Stedet,  hvor  hun  stod, 

Hun  kasted  sine  Tøfler  langt  i  Heden ; 

Hun  kasted  med  sin  Nakke, 

Højt  Brystet  stod  i  Sky; 

Aldrig  saa'  jeg  slig  en  Dans 

I  Kongens  smukke  By, 

Aldrig  blev  der  danset,  før  paa  Heden. 

Jeg  mente,  at  en  Jomfru 

Kun  havde  Hænder  to. 

Fire  var  i  Luften 

Over  Heden. 

Hun  græd  for  lutter  Længsel, 

Bag  Taarer  hun  lo. 

Hr.  Junker,  nu  gaar  Solen  ned  bag  Heden  I 

Hr.  Junker,  om  I  red  nu 

Til  Andalusiens  Land, 

Aldrig  saa*  I  Øjne 

Med  saadan  kulsort  Brand, 

De  brænder  som  den  brune  Lyng  paa  Heden. 

Hr.  Junker,  jeg  maa  danse, 

Og  dansed  jeg  mig  gal! 

Hr.  Junker,  jeg  er  Dansen  selv, 

Som  jeg  fra  Himlen  stjal. 

Da  Pintsesolen  opgik  over  Heden ! 

Hr.  Junker,  hvorfor  bærer 

I  Daggert  ved  jert  Laar? 

Sno  ind  med  Silkelidser 

Jert  lange,  lyse  Haar! 

I  staar,  som  var  I  Jomfru  her  paa  Heden. 

I  Aaren  siver  Mælken 

Fra  jeres  Moders  Bryst; 

Jer  Kind  har  ingen  Blussen, 

Jert  Øje  ingen  Lyst; 

Jeg  døber  Jer  i  Blod,  som  Barn  af  Heden ! 

Jeg  rørte  ej  den  Jomfru, 

Skønt  svarlig  var  min  Lyst ; 

Saa  svandt  hun  ud  i  Luften 

Over  Heden. 

Men  Dansen  kan  jeg  huske; 

Jeg  ser  det  høje  Bryst. 

Hej,  kom !  Nu  danser  Junkeren  paa  Heden. 

Ej  kyssed  jeg  de  Læber, 

Ej  favned  jeg  det  Bryst, 

Dog  blev  det  til  et  Møde 

Imellem  Lyst  og  Lyst; 

Et  Afkom  blev  af  Dansen  ud  i  Heden. 

Et  stille  Barn  blev  hos  mig 

Med  Øde  i  sit  Blik, 

Med  Længsel  i  sit  Øje; 

Og  hvor  min  Fod  end  gik. 

Dér  danser  for  mit  Syn  den  brune  Hede. 


Hun  vandred  bort ;  hun  vandred  langsomt  frem ; 
Hun  flytted  Fod  for  Fod.  Hvorhen,  hvorhen? 
I  Sangen  laa  en  Sygdoms  døde  Gnist; 
Naar  Stormen  pusted  paa  den,  vilde  den 
Da  ikke  fange  Liv  til  sidst?  — 
Hvor  skulde  hun  vel  fly  ?  Hvorhen,  hvorhen ! 

Tilbage!  hvor?  Til  Hjemmet!  hvilket  Hjem? 
Var  hendes  Moder  med  det  onde  Raad/ 
Var  hendes  Fader  med  de  kolde  Blikke, 
Var  hendes  Søstre  med  den  løse  Tale: 
Var  det  et  Hjem?  —  Sig  Gud  at  anbefale 
Hun  vilde  gerne,  men  hun  voved  ikke. 

Hvor  var  desuden  han  ? 

Hun  skulde  sikkert  aldrig  spurgt  saadan, 

Om  ej  fra  Skolen  som  en  gammel  Mand, 

Men  noget  uklar  for  et  Barns  Forstand, 

Han  stod  for  hende  nu.  Tilmed  i  Bønnen 

Der  stod,  at  han  var  streng.  Men  Sønnen  ?  —  Sønnen  I 

Ja  han  var  mild  og  god ;  og  hvis  hun  kunde 

Ham  møde,  vilde  hun  ej  gaa  til  Grunde; 

Det  vidste  hun,  thi  ingen  han  forskød. 

Men  ak,  han  var  jo  død. 

De  fæle  Præster  og  Kong  Pontius 

Pilatus  havde  slaaet  ham  ihjel; 

Det  vidste  hun.  Nu  mindedes  hun  vel. 

At  atter  han  af  Døden  var  opstanden. 

Men  hvor  og  hvem  var  han  da  saa? 

Var  ikke  han  en  anden, 

End  da  forfulgt  han  vandred  om  blandt  Stakler 

Og  gjorde  for  de  fattige  Mirakler, 

Som  den,  der  kender  bedst  hvor  Skoen  trykker? 

Mon  ej  han  nu  blev  streng,  just  som  sin  Fader, 

Der  straffer  tidt,  men  sjældnere  forlader?  — 

Man  ser,  hun  hildedes  i  hine  Løkker, 
Som  snæred  mangen,  der  paa  meget  tror. 
Man  ser,  at  hendes  Kundskab  var  ej  stor 
Paa  det,  hvoraf  saa  mangen  øser  Trøst 
I  Stormens  Tid,  naar  Skæbnen  holder  Høst. 
Dog  tog  hun  Sagen  ærlig,  uden  Skrømt;  — 
Hun  kunde  selv  ej  for. 
At  hendes  Skolegang  var  saa  forsømt. 

Dér  stod  hun,  vidste  ud  ej  eller  ind. 
I  saadant  Øjeblik  er  Kvindens  Sind 
Et  Skib  i  Drift  foruden  Styrmænds  Følge; 

Hvo,  som  befarer  netop  Strømmens  Bølge, 
Har  ofte  taget. det  som  sikker  Prise. 
Hun  saa'  tilbage  sig  og  øjned  ham, 
Der  sang  den  vilde  Vise. 

Han  nærmed  sig.  Med  fugtig  bløde  Blikke 
Han  tåled  om  sit  Savn  og  om  sin  Smerte, 
Han  sagde:  „Pige,  Du  fik  og  et  Hjerte. 
Del  det  med  mig;  vær  mig  en  Søster; 
I  Savn  og  Længsel  var  jeg  alt  din  Broder. 
Naar  to,  paa  søskendvis,  hinanden  trøster. 
Da  glasder  sig  Naturens  store  Gud, 
Og  vi  har  vundet  os  en  fælles  Moder  !**  — 

Hun  rakte  ham  sin  Haand.  Han  trykked  den ; 

Men  var  det  og  en  Broders  Haandtryk  ?  —  næppe  I 

Han  peged  ned  mod  Hedens  brune  Tæppe : 

„Kom  lad  os  sidde  sammen  T   Og  de  sad. 

Hans  varme  Aande  følte  hun.  Han  bad 

Om  Broderkysset!  O,  det  kommer  an 

Paa,  hvad  man  beder  Kvinden  om,  hvordan, 

Og  om  man  netop  vælge  kan  det  Ord, 

Som  ej  gør  Gunsten  alt  for  stor, 

Som  aabner  Hjertet,  og  som  lukker  Tanken. 

Hun  bøjed  sig  —  ej  uden  Hjertebanken  — 
Imod  ham.  Se,  da  fo'r  hun  op, 
Som  stukket  af  en  broddet  Bi,  og  stødte 
Ham  fra  sig.  Pigens  skræmte  Øje  mødte 
Et  hastigt  Blik,  som  —  ja,  hvem  husker  ikke, 
Hos  Mænd,  hos  Kvinder,  et  af  hine  Blikke, 
Der  ligne  netop,  hvad  de  aldrig  ere. 
Der  skabe  Kærlighedens  Guddomslære 
Saa^  bitter  Modstand  ved  at  drage  den 
I  Dyndet  ned,  et  hæsligt  Vrængebilled 
For  Smudsets  Hob,  hvis  Drift,  utilfredsstillet 
Af  alle  Lyster,  løfter  fræk-fortrolig 
Sit  Slægtraab  imod  Elskovs  høje  Bolig. 

Hun  fløj  af  Sted  som  den,  i  hvem  der  bor, 
Trods  jordfødt  Skrøbeligheds  fælles  Mærke. 
En  evig  Rædsel  mod  det  dybe  Spor 
I  Dyndet  af  de  slappe  Sansers  Trælle. 


ØSTEN   POR   SOL   OO   VESTEN    FOR   MAANB  409 

Var  før  hun  svag :  her  var  hun  dog  den  stærke ; 
Var  hun  i  Nød:  ej  skulde  større  Nød 
Om  større  Fald  for  hendes  Fod  fortælle. 
Hun  var  blandt  dem,  som  brødefuld  dog  tror 
Paa  Kærlighed,  s<Kn  paa  den  største  Magt, 
Der  fordrer  højest  Offer  her  paa  Jord. 


Syvende  Sang 

Der  sidder  en  ganunel  Kvinde, 

Myndig  og  klog  paa  sin  Fædrenegaard, 

Hvor  tusindaarige  Ege 

Som  Skel  om  Markerne  staar. 

Den  Bygherre  var  nok  en  gammeldags  Mand, 

Grundigt  og  godtl  var  hans  Mærke; 

De  Mure  trodse  saa  stærke 

Tidens  gnavende  Tand. 

Hun  vaager,  den  gamle  Kvinde, 
Trods  Ansigtsfuremes  talende  Skrift, 
Over  det  ringeste  Arbejd 
I  Gaardens  store  Bedrift. 
Skøndt  Sneen  i  Haaret  har  filtret  sig  ind. 
Hun  savner  ej  Ungdommens  Kende: 
Hedt  Blodet  mærkes  at  brænde 
Bagved  den  runkne  Kind. 

Som  Ørnens  er  hendes  Blikke, 

Dog  taler  de  andet  end  Ørnens  Sprog : 

Tidt  Overbærenhed  løfter 

De  skyggende  Øjnes  Laag. 

Det  Blik,  det  fortner  det  ganske  Værk ; 

Flinkt  glider  Dagen  til  Ende. 

Den  Husstand  maa  vel  erkende, 

At  kærlig  Fasthed  gør  stærk. 

Til  Gaarden  er  kommen  en  Pige. 
Paa  Hedemarken  hun  fandtes  en  Dag; 
Men  hvordan  hun  dér  var  kommen. 
Ja  det  blev  kun  Pigens  Sag. 
Fortumlet,  forrevet,  med  blødende  Fod 
Man  bar  hende  frem  for  den  gamle. 
Hun  bød :  „Lad  Barnet  sig  samle  I*" 
Og  ene  man  Pigen  lod. 


1 

Hvad  siden  de  tvende  taltes. 
Det  spurgtes  ej  over  den  øvrige  Gaard, 
Men  Pigen  blev  bragt  til  Arbejd, 
Og  Donten  var  streng  og  haard. 
Hun  sattes  blandt  Tyendet  lavest  ned, 
Den  groveste  Gerning  hun  skøtted. 
Hun  sled  og  hun  slæbte.  Det  nytted 
Kun  lidet,  hun  græd  derved. 

Hun  rensed  Køkken  og  Bryggers, 

Med  Kluden  hun  fjernede  Støv  og  Smuds, 

Og  lærte  taalmodigt  at  tie, 

Naar  Fadeburstemen  var  studs. 

Saa  førtes  hun  ud  paa  Hovmarkens  Jord, 

Dér  maatte  hun  hyppe  og  hakke ; 

Hen  over  den  yppige  Nakke 

Gik  Luftens  hærgende  Spor. 

I  Foraarets  kulende  Vinde 

Med  Skørtet  kiltret  for  Knæet  hun  staar. 

Huden  skaller  om  Halsen, 

Haanden  har  Vabler  og  Saar. 

Saa  kommer  en  Skylle ;  den  sortnende  Sky 

Strømmer  til  Jorden  og  væder 

Med  Isnen  den  ivriges  Klæder. 

Hun  taaler  det  uden  at  kny. 

De  bløde,  forkælede  Lemmer 

De  hærdes  til  struttende  Sundhed  og  Kraft; 

Hun  føler  fra  Fod  til  Isse 

Blodets  nærende  Saft. 

Hun  hæver,  hun  sænker  den  brunede  Arm: 

Sommerens  Sæd  skal  lægges, 

At  Marken  af  Frugter  kan  dækkes 

Ved  Jordens  velsignede  Barm. 

Saa  staar  hun  en  Dag  derude. 

Omkring  hende  Foraaret  jublende  ler; 

Da  hører  en  Fugl  hun  fløjte. 

Men  ikke  hun  Sangeren  ser. 

Den  fløjter,  den  synger  om  Fortidens  Stund: 

Jeg  kender  en  Prins,  som  Du  kender!"   — 

Paa  Kinden  en  Taare  render 

Ned  om  den  bævende  Mund. 

Dog  fluks  har  hun  Værktøjet  grebet; 
Med  Fasthed  hun  jager  de  Minder  paa  Dør, 
Og  Værket  gaar  raskt  fra  Haanden, 
Om  ej  det  er  gaaet  før. 
Med  Smil  i  sit  Øje  den  gamle  ser, 
Mens  hen  over  Marken  hun  skrider, 
Til  Pigen.  »Ej  ej,  det  glider  !** 
Hun  raaber  og  vinkende  ler. 

Saa  vige  de  vaarfriske  Dage 

For  Sommerens  Varme  saa  liflig  og  lind; 

Den  gamle  kalder  ad  Pigen; 

Hun  trasder  i  Storstuen  ind. 

Og  dér  af  den  gamle  en  Gave  hun  flk 

—  Hvad  var  det?  —  en  gylden  Hakke. 

Hun  véd  ej,  hvordan  hun  skal  takke; 

Hun  sænker  mod  Gulvet  3it  Blik. 

Jeg  véd  nok,*"  saa  mæler  den  gamle, 

„Hvad  Fuglen  paa  Marken  har  sunget  Dig  for, 

Men  lytte  til  løse  Fugle, 

Den  Lov  den  er  ikke  vor; 

Her  gælder  det  bøde  med  redelig  Daad,  — 

Ved  Hakken  Du  samlede  Kræfter, 

Saa  lad  den  Dig  tjene  herefter; 

Med  Tiden  da  kommer  vel  Raad  T 

Og  Komet  paa  Markerne  modnes; 

Da  spredes  de  Piger  med  Seglen  i  Haand 

Over  de  bugnende  Agre; 

De  skære,  de  lægge  i  Baand. 

Den  unge  Kvinde  gaar  fremmest  i  Flok^ 

Hun  mejer  og  lægger  paa  Skaaret, 

Og  tørrer  sig  Sveden  af  Haaret, 

Som  filtres  i  fugtig  Lok. 

Da  ser  hun  en  Fugl  over  Komet; 

Den  fløjter  og  spiller  med  Læmpe  og  List, 

Den  synger :  Jeg  bringer  dig  Hilsen 

Fra  Vennen,  som  Du  haver  mist'l** 

Hun  standser,  hun  sænker  den  blinkende  Kniv ; 

Et  Blik  hun  mod  Sangeren  sender,  — 

I  Hjertet  det  stikkende  brænder: 

O  kunde  jeg  lade  mit  Liv ! 

Saa  hører  hun  bag  sig  den  gamle : 

»Ret  saa ;  man  maa  puste  paa  Arbejdet  ud  I" 

Og  Pigen  fornemmer  om  Panden 

En  duftende  Lommeklud. 

Hun  suger  dens  Vellugt,  den  kvæger  saa  sød, 

Hun  føler  en  Haand  at  glide 

Ømt  over  den  bankende  Side : 

„Mit  Barn,  Du  er  endnu  for  blød  I*"  — 

Da  svinger  hun  Seglen  i  Haanden, 

Hun  skærer  og  lægger  paa  Skaaret  og  sno'r, 

Og  vil  ikke  lade  sig  standse. 

Før  Solen  er  længst  under  Jord ; 

Og  tidligst  af  Flokken  om  Morgenen  op 

Hun  springer,  hvor  Kornet  skal  bindes, 

Og  sidst  iblandt  alle  hun  findes 

Paa  Læssets  højtgyngende  Top. 

Og  Markerne  blive  saa  nøgne, 

Og  Fattigfolk  sanker  blandt  Stubbene  Straa ; 

Da  kaldes  i  Kammerset  Pigen 

Ind  for  den  gamle  at  staa. 

„Se  nu  har  vi  faaet  vor  Sæd  under  Tag ; 

Streng'  er  jo  Høstens  Dage; 

Nu  vil  jeg  som  Terne  Dig  tage 

Omkring  mig  til  Gavn  og  Behag  I*" 

„Men  først  vil  jeg  række  Dig  Lønnen. 

Af  Arbejdet  Lønnen,  saa  Arbejd  igen;  — 

Se  her  er  en  Segl,  som  er  gylden; 

Du  lægge  til  Hakken  den  hen! 

Hvo  redelig  graver  og  redelig  saa'r. 

Vil  Høstens  Velsignelse  finde; 

Nu  ville  vi  lære  herinde 

At  styre  den  store  GaardT  — 

Og  Jævndøgnsstormene  suse, 

Og  Skyen  daler  og  Solen  gaar  væk, 

Og  Sneen  vælter  sin  Drive 

Højt  over  Vejenes  Hæk. 

Da  snurrer  Rokken  og  Væven  slaar, 

Kister  og  Skabe  fyldes. 

At  Julen  kan  standsmæssig  hyldes 

Over  den  hele  Gaard. 

De  klirrer,  de  store  Knipper, 

I  Ternens  travie,  betroede  Haand ; 

Hvo  Huset  styrer,  hun  bliver 

En  allestedsspøgende  Aand. 

Men  ej  tør  hun  huse  et  hævnende  Sind 

Fra  dengang,  hun  selv  maatte  lide; 

Alt  skal  hun  se  og  vide. 

Men  være  for  Smaafejl  blind. 

Og  Ilden  buldrer  i  Ovnen, 

Og  Lampen  kaster  i  Stuen  sit  Skær; 

Dér  sidder  Fruen  med  Regnskabs- 

Bøgeme,  en  og  hver. 

Den  gamle  læser  den  unges  Tal, 

Og  nikker  imedens  hun  skærmer 

For  Lyset;  og  saaledes  nærmer 

Sig  Aaret  det  store  Fald. 


Den  dybe  Vinternat  sit  Nytaarsny 

Har  tændt,  og  grønligt  Frostens  Stjerner  blinke. 

Da  aabnes  Husets  Dør,  og  frygtsom,  sky, 

Paa  Tærsklen  Ternen  staar,  med  Haanden  lagt 

I  uvis  Tøven  om  den  kolde  Klinke. 

De  nøgne  Træers  Grene  skyde  sig 

I  Skyggenet  hen  over  Sneens  Flade, 

Der  lig  en  stivnet  Sluses  frosne  Skum, 

Af  Maanen  vakt,  i  Glansen  lydløst  strømmer. 

Alt  hviler  ellers,  under  Søvnen  strakt. 

Og  Jorden  ligger  stille  dér  og  drømmer 

Om  Løvtag  under  Træets  visne  Blade, 

Om  Sommer  under  Vintrens  Nattevagt. 

Dér  staar  hun  stirrende,  som  om  hun  saa' 

I  Nattens  Syner,  hvori  Trøst  der  laa 

For  Sukket,  som  det  fulde  Bryst  bevæger. 

Og  Maanen  smiler.  Se,  da  hopper  frem 

En  Ravn  paa  Sneen,  kulsort  mod  det  hvide. 

Den  stryger  Næbet  over  Vingens  Side 

Og  borer  atter  det  i  Sneen  dybt. 

Som  om  den  vilde  drikke 

En  kølig  Slurk  sig  af  et  iskoldt  Bæger. 

Dnchraaiin:  Samlede  Skrifter,  4de  Bind  ^ 

Og  Pigen  taler  til  den : 

Sig  frem,  fortæl,  Du  sorte  Ravn : 

Hvor  er  min  Herre  henne? 

Og  bærer  Du  ikke  omsonst  dit  Navn 

Som  Visdcmunens  Fugl, 

Som  Gaademes  Fugl, 

Du  maa  vel  hans  Hjemsted  kende! 

Og  kender  Du  det,  Du  sorte  Ravn, 

Som  færdes  og  flyver  saa  vide : 

For  Snevand  jeg  giver  Dig  bedre  Gavn ! 

Jeg  skænker  Dig  Vin, 

Jeg  rækker  Dig  Vin, 

Den  dyreste  Du  maatte  lide !  — 

Og  Ravnen  svarede: 

Du  lokker  ej.  Pige,  den  sorte  Ravn 

Med  Vin  fra  din  Madmoders  Kælder; 

Jeg  drikker  ej  Snevand  foruden  Gavn : 

Jeg  tørster  af  Blod, 

Jeg  længes  mod  Blod. 

Skænk  i  I  og  et  Svar  det  gælder.  — 

Hun  tog  til  Bæltet,  tog  i  Hast  en  Saks 
Og  skar  i  Armens  Aare  sig.  Og  straks 
Sprang  Blodet  frem,  og  ned  i  Sneen  drypped. 
Da  hopped  frem  den  slugne  Ravn  og  dypped 
Det  brede  Næb  i  Blodet.  Fuglen  drak 
Hver  Draabe,  og  saa  fløj  den  bort,  men  sang 
I  Flugten  dette  Ravnekvad  til  Tak : 

„Ravnen  hugger  aldrig 

Ravnens  Øje  ud"  — 

Saa  præker  de  dunune  Mennesker, 

Som  kro  sig  af  deres  Gud. 

Ravnen  er  en  Røver, 

Sin  Frændes  Bryst  han  kløver 

Og  hugger  hans  Pandehud. 
Krig  er  hans  Løsen,  Strid  er  hans  Bud ; 
Hvorfor  pynte  med  fremmede  Fjer  ham  ud  ? 

Ravnen  er  en  Vismand. 

Den  Piges  Blod  han  fandt 

Sødest,  som  ej  var  en  Jomfrus ; 

Min  Putte,  taler  jeg  sandt? 

Ravnen  er  en  Kriger, 

Galant  mod  smukke  Piger. 

O  ve,  den  Elskovs  Tant  I  — 
Østen  for  Sol  og  Vesten  for  Maane 
Dér  bor  han,  hos  hvem  Du  ønsker  at  daane ! 


Hun  gik  paa  Stedet  for  den  gamle  ind 

Og  kasted  ned  sig.  Under  hede  Taarer 

Hun  bad,  besvor;  hun  maatte  did, 

Langt  bort  til  ham !  Den  Magt,  som  Hjertet  saarer 

Med  overmægtig  Længsels  skarpe  Bid, 

I  Sjælen  drev  sin  Tand.  Som  Markens  Kid 

For  Løven  slængt  hun  laa  dér  for  den  gamle. 

Og  krampestrakt,  med  Sitren  i  hver  Finger, 

I  Bølger  Barmen,  Pigens  Øre  lukt 

Var  for  det  Ord :  „Mit  Barn,  Du  maa  Dig  samle  !** 


Jeg  er  jo  hans  !**  hun  raabte,  „Bjørnens  Brud. 
Hans,  Prinsens  Brud ;  ja  mere  nu  end  før. 
Ti  Tusind  Gange  mere  er  jeg  hans. 
Mit  Kød,  min  Sjæl,  hver  Fiber,  hver  en  Sans 
Nu  raaber  om  Barmhjertighed!*"  —  Og  atter 
En  Skælven  af  det  skønne  Legem  ... 

Her 
Den  gamle  ved  sin  Favn  den  unge  fatter : 

Jeg  kunde  vredes.  Vreden  er  dog  ej 

Det  rette  Ord.  Jeg  ynkes  kunde, 

I  Fald  jeg  ikke  kendte  fuldt  den  Vunde, 

Hvorunder  nu  Du  bløder.  Selv  jeg  sendte 

Den  sorte  Ravn  af  Sted  for  Dig  at  friste, 

Men  ej  jeg  vidste, 

Dit  Saar  var  end  saa  aabent.  Nu !  mit  Barn 

Dit  Saar  vil  læges ;  —  lad  blot  Tiden  gaa. 

Hos  mig  Du  lærer  at  forstaa. 

Hvorledes  Tiden,  ordnet  efter  Love, 

tf 

Vil  dæmpe  hver  en  Storm.  Bag  trygge  Skove 

Vil  Vandringsmanden  flnde  Ro ;  hvad  ej 

Han  finder  ude  paa  den  vilde  Vove, 

Hvor  Skær  og  Skibsvrag  tegner  Strømmens  Vej  \'*  - 

Men  Pigen  sled  sig  løs :  „Hvem  er  da  Du, 
At  ikke  Du  den  unges  Hjerte  kender? 
Begrav  det  under  Pligters  tunge  Jord» 
Dæk  det  med  Taalmods  Værn  mod  Stormens  Spor, 
Det  sprænger  alle  Baand,  og  højt  det  brænder 
I  klare  Flammer,  naar  det  tror 
At  fange  mindste  Vink  fra  ham,  fra  ham, 
For  hvem,  ved  hvem,  hos  hvem  det  ene  kender 
Den  Salighed  at  dø 
Som  for  en  Gud  det  hvide  Offerlam  l 

Hvem  er  Du,  skønt  din  Klogskab  er  saa  stor, 

At  Du  paa  Fred  og  evig  Hvile  tror 

For  den,  hvis  Ansigt  end  har  ingen  Rynke  ? 

Jeg  kunde  ynke 
Dig  selv.  Du  gamle,  hvis  min  Ungdom  ej, 
Taknemlig  for  din  Omhu  paa  dens  Vej, 
En  Skyldner  var  Dig  med  en  Gæld  for  Livet. 
Dog :  kun  Station  paa  Vejen  har  Du  givet  I 
Jeg  kan  ej  standse  her,  saa  lidt  som  Du 
Kan  fatte  mig,  det  føler  klart  jeg  nu ; 
Thi  hvem  og  hvad  er  Du?  det  halve  kun,  — 
Men  Sjælen  vil  det  hele,  vil  det  ah, 
Naar  den  bær'  Elskov  i  sig,  ung  og  god  og  sund  !* 

Her  rejste  sig  den  gamle.  Høj  og  rank 
Hun  stod  med  Lysnen  i  den  store  Stue. 
Hun  saa'  ej  vredt.  Hen  over  Brynets  Bue 
Drog  fredsæl  Venlighed  og  Ro  og  Klarhed 
Som  trende  Søskende,  der  aldrig  skilles. 
Hun  smiled.  Saadan  smiled  vel  den  Gud, 
Om  hvem  de  skønne  Bømesagn  fortælle, 

At  paa  hans  Bud 

De  stride  Vande  stilles;  — 

Hun  stod  dér,  selv  en  Gud  paa  jordisk  Vis, 
Og  majestætisk  ved  sin  store  Ælde. 


ØSTEN    FOR  SOL  OO   VESTEN    POR   MAANB  417 

„Du  nævner  Livet  !**  tåled  hun.  „Min  Magt 
Og  min  Begrænsning  har  Du  dermed  sagt. 
Jeg  er,  hvad  alt  Du  blev,  ved  her  at  være 

Hos  mig  i  Lære, 
Og  hvad  Du  skulde  blevet  helt  og  fuldt 
Ifald  der  ej  var  Grænser  for  mit  Rige, 
Ifald  der  ej  var  Haab  og  Længsler  til, 
Som  fra  min  trygge  Gaard,  Trækfugle  lig, 
Bort  imod  andre  Verdners  Hjemsted  hige. 

Jeg  ser  det,  med  vort  Samliv  er  det  endt. 
Din  Tak  jeg  tager,  men  jeg  vender  den 
Imod  Dig  selv.  Din  Løn  har  Du  fortjent. 
Se  her,  et  gyldent  Æble.  Løn  for  Taalmod, 
For  huslig  Færdighed  og  huslig  Ynde. 
Du  drager  bort.  Jeg  breder  selv  min  Hynde 
Paa  Bænken,  og  jeg  tænker  da  paa  Dig. 
Dog,  husk,  hvad  Du  er  bleven  til  ved  mig ! 
Om  højt  Du  bæres  nu  paa  fjerne  Vover : 
Man  tør  ej  springe  Mellemledet  over. 

Der  er  en  Lov 
For  Sø,  for  Mark,  for  Heden  og  for  Skov ; 
Der  er  en  bunden  Livets  Harmoni, 

Som  Den  maa  prøve  først. 
Der  slukke  vil  i  Evighedens  Kilder, 
Hvor  stærkest  Vældet  bruser,  Læbens  Tørst, 
Og  være  paa  de  store  Baner  fri. 

Der  er  en  Markvej  —  mærk  I  —  som  man  maa  gaa. 
Før  man  kan  Øst  for  Sol  og  Vest  for  Maane 
Den  store  Længsels  Maal  for  Livet  naa'  I** 

Hun  klapped  spøgende  den  unges  Kind 

Og  vedblev :  „Bort  Du  skal  paa  Vandring  drage, 

Men  mine  Sønner  skulle  Dig  ledsage ; 

Hvis  ikke,  frygter  jeg.  Du  vender  snart 

Og  uden  Held  tilbage. 

Du  har  i  Skole  gaaet  her.  Ifald 

Du  ser  i  Spejlet  Dig,  Du  vil  vel  finde 

Lidt  Forskel  mellem  denne  terme  Kvinde 

Og  hin,  som  fandtes  ude  paa  min  Hede. 

Om  Tegn  til  Rynke  skal  Du  ikke  lede; 

De  er  der  alt.  Dog  er  Du  smuk  endda ; 

Men  Kvindens  Skønhed  stammer  ogsaa  fra 
En  Kilde,  som  Du  endnu  ej  har  prøvet. 
Her  har  fra  Skurevisken  Du,  fra  Støvet, 
Ved  møjsomt  Arbejd  svunget  selv  Dig  op. 
Slidt  har  Du  med  din  unge,  sunde  Krop, 
Til  Yppighedens  glatte  Ham 
Er  af  Dig  faldet. 

Men  Du  maa  se  paa  Livet  fra  en  Top ; 
Fra  Højden  maa  Du  Tordenbygen  følge. 
Højt  over  Dunsterne  og  over  Skraldet.  — 
Sin  modne  Skønhed  maa  hver  Kvinde  dyrke 
Ved  vidt  at  strække  Øjets  Rækkekreds : 
Da  kan  hun  følge  Manden  i  hans  Styrke 
Og  tækkes  ham  —  langt  over  de  Halvtreds  !** 

Og  den  venlige  gamle  den  unge  drog 
Ind  til  sit  Hjerte.  Hvor  varmt  det  slog, 
Det  fik  da  Pigen  at  vide. 
Saa  pakked  de  Guldstadsen  varsomt  ind ; 
Den  gamle  kyssed  den  unge  paa  Kind : 
„Og  nu  skal  Du  op  at  ride  !** 

Hun  kaldte.  Da  lød  der  en  susende  Vind ; 

I  Gaarden  ind 

Sprængte  en  Rytter  og  holdt  der; 

Og  han  sagde  til  Pigen :  »Du  sætter  Dig  op ; 

Men  først  i  Pelsværk  fra  Taa  til  Top, 

Thi  vidt  over  Verden  det  koldt  er !"  — 

En  Staalhue  bar  han,  med  Skind  om  Rand, 
Jernklædt  var  han,  den  skæggede  Mand; 
Et  Pilekogger  paa  Bagen. 
Det  rasled  om  Rytter,  fra  Hest  det  klang ; 
For  Saddelknappen  han  Pigen  svang : 
„Hej  !**  raabte  han  saa :  „til  Sagen !"  — 


Vældig  frem  de  red.  Bække  brused,  Floder  bølged. 

Som  en  Sky,  der  glider,  Trav-i-Trav  gaar  Farten  frem. 

Stor  og  mørk  og  bred.  Uvejrsskyer  danner  Følget, 

Over  Fjeldets  Sider ;  Skyer  har  sit  Spjæld  paa  Klem. 

Dybt  da  Skoven  nejed  Gennem  Sprækken  fårer  Lynet; 

Dér  hvor  Hesten  foV,  Rytteren  han  rynker  Brynet, 

Ranke  Træer  svajed  Rejser  sig  i  Bøjlen  op : 

Efter  Hovens  Spor.  Fremad  Ganger,  i  Gallop  1 

Og  af  Sted,  medens  snart  under  Torden  og  Lyn 
Hele  Himlen  i  Kaos  sig  vælter, 
Gaar  det  fremad,  og  bort  i  et  ravende  Syn 
Styrter  Landskabers  brogede  Bælter; 

Men  fra  Rytterens  Arm 

Under  Bulder  og  Larm 

Skuer  Pigen  til  Jorden  og  taler : 

Jeg  betror  uden  Frygt 

Til  din  Kraft  mig,  din  Kløgt, 
Men  —  lidt  længere  ned!  ... 

Og  de  daler. 


Og  hun  ser  de  store  Stepper 
Mellem  Klipper,  mellem  Skove, 
Hvor  en  Vildheds  Aand  har  lejret 
Sig  og  lagt  sig  til  at  sove. 
Under  Søvnen  løfter  brune, 
Nøgne  Arme  Tæppets  Flig ;  — 
Der  staar  Skarer  op  i  Vaaben, 
Ud  paa  Heden,  frem  til  Krig. 

Høje  Raab  og  Skrig, 
Vildmand  Vildmand  fælder; 
Marken  dækt  af  Lig; 
Ingen  Ynk  der  gælder. 
Den,  som  Sejer  vinder, 
Driver  til  sit  Telt 
Dyr  og  fangne  Kvinder 
Fra  den  faldne  Helt. 


Se  hvor  Skaren  Skarer  avler. 
Børn  omkring  i  Skarnet  kravler, 
Folen  jager  rundt  om  Engen, 
Hvor  i  Spydkast  øves  Drengen. 


Brune  Flokke,  stærke  Mænd, 
Lød  paa  Brystet,  Kniv  ved  Lænd^ 
Stolte  Miner,  Blod  i  Øjet, 
Men  i  Teltet,  sammenbøjet. 

Sidder  Trællekvinden. 
Ar  af  Svøbens  Snært  om  Kinden, 
Blikket  flakker  vildt  som  Vinden, 
Hundens  Øje,  Slavens  Røst  — 
Pattebarnets  Ulvetænder 
Bider  i  det  spændte  Bryst. 

Midt  i  mørke  Klippeskove 
Højt  fra  Tørvesøens  Vove 
Hæver  sig  et  Offersted : 
Blodbesmurte,  mønjemalte 
Gudedukkers  Læbe  griner, 
Medens  Præsters  lovbefalte 
Bøddelskare  Fangen  piner. 

Oflfersteder,  Rettersted: 
Dybt  fra  Søens  Brønd  det  sukker« 
Skoven  sig  om  Rædslen  lukker  — 
Guden  tier  nok  dermed. 


Og  saa  suser  den  frem  som  en  Græshoppesværm, 

Denne  Flok,  som  har  Præster  og  Guder, 

Som  har  Trælkvinder  hjenune,  har  Teltdugens  Skærm, 

Har  Heste  og  Vaaben  og  Huder, 

Men  ej  Ro  paa  de  sktndbredte  Puder. 

Og  den  tænder  sig  lysende  Baal  paa  sin  Flugt, 

Og  med  mødende  Mænd  faar  den  lettelig  Bugt : 

Der  gaar  knusende  Lyn  fra  dens  Klinge. 
Og  den  raner  sig  Land,  og  den  rydder  sig  Jord, 
Og  den  sætter  sig  fast  og  i  Bygninger  bor 
Og  la 'er  Offer  af  Jorden  sig  bringe. 
Men  hvor  ryddet  og  fredet  end  Landet  ser  ud : 
Der  er  altid  et  Sted,  hvor  en  mønjemalt  Gud 

Af  Præsterne  rækkes  sin  Føde ; 
Og  hvor  højt  over  Teltet  end  Bygningen  staar : 
Kvinden  sig  træller  til  Døde ;  — 

Der  er  Teltliv  i  Herrernes  Gaard. 


Og  saadan  ride 
De  to  over  Jorden; 
Fra  Højden  skuer 
Pigen  derned. 
Hun  øjned  det  større, 
Hun  aned  det  mindre,  — 
Saa  spurgte  hun  Rytteren, 
Hvad  han  hed  ? 

Han  ryster  paa  Hovedet ; 
Frem  han  peger, 
Hvor  knejsende  Bjerges 
Blaanende  Rygge 
Sitre  mod  Luften 
I  Zigzagstreger: 
Did  skal  vi  hen !  — 
Hun  spørger  ham  hastig: 
Er  Maalet  dér? 
Skal  dér  jeg  finde 
Min  tabte  Ven? 


Men  Rytteren  svarer: 
En  Kvinde  spørger 
Om  altfor  meget 
Paa  samme  Gang  I 
Bag  hine  Bjerge 
Venter  min  Broder; 
Men  Vejen  til  Maalet 
Er  endnu  lang. 

Hvor  aldrig  jeg  kommer. 
Dér  rækker  min  Broder^ 
Hans  Hest  har  Vinger, 
Hans  Aande  varmer, 
Legende  nyder  han 
Alle  Goder: 
Lys  er  hans  Vej  I 
Du  glemmer  mig  snart 
For  den  næste  Rytter; 
Men  Du  var  modig,  — 
Det  glemmer  jeg  ej ! 


Fra  Bjergenes  Solside  jager  en  Struds 
Ned  ad  den  vældige  Skrænt,  som  i  Varmen 
Gløder  med  Druer  og  rødmer  med  Roser;  — 
Lyst  ligger  Landet,  en  Have  for  Bjergenes  Fod. 

Og  Strudsen  bærer  paa  Ryggen  en  Yngling; 
Han  trykker  i  Favnen  den  modige  Pige. 
Han  ler,  og  med  straalende  Blikke  han  peger 
Ud  over  Haven :  for  Skønhed  et  duftende  Rige. 

Hun  løsner  hans  Arm,  og  han  smiler  og  siger : 

Min  Broder  fra  Øst  har  nok  jaget  Dig  Kulde 

Dybt  i  din  Barm,  at  ikke  Du  taaler 

Varmen,  som  vifter  med  Glød  fra  det  brændende  Syd? 

Hun  svarer  stilfærdig  den  blussende  Yngling: 
Jeg  taaler  vel  Varmen,  som  ikke  Du  kender ; 
Men  alt,  hvad  jeg  ejer,  en  anden  tilhører. 
Tal !  tør  jeg  lægge  det  trygt  i  Rytterens  Hænder?  — 

Han  rødmer  og  nikker.  Hun  stirrer  mod  Jorden : 
Byer  af  Marmor  og  mørkgrønne  Lunde, 
Templer  paa  Højene.  Sange  fra  Dalen 
Stige  mod  Templet  og  mætte  den  lyttende  Luft. 

Hvidklædte  Mennesker  mylre  mod  Templet ; 
Hjerter  i  Offer  og  Blomster  i  Gave 
Bringes  Gudinden,  som  nøgen  og  herlig 
Knejser,  et  blændende  Marmor  i  Marmorets  Have. 

Solen  forsvinder.  Med  Fakler  bliV  Natten 
Lysnet;  da  skingrer  i  Hymnernes  Jubel 
Skærende  Lyd,  og  bag  Marmorgudinden 
Skyder  et  Kryb,  en  hvislende  Slange,  sig  frem. 

Marmoret  styrter,  og  Morgenen  kommer. 

Se,  paa  det  nedbrudte  Fodstykkes  Rester 

Troner  en  Kvinde ;  Jomfru  med  Moderens 

Blik,  som  paa  Drengen  i  Favnen  hun  straalende  fæster. 

Jubel  og  Hymner.  De  stime  med  Virak, 
Vokslys  og  Blomster,  at  hædre  de  tvende. 
Alle  saa  synge  de  Bønner  til  Drengen : 
Men  de  har  Øjnene  vendt  mod  den  dejlige  Mø.  — 

Og  Ynglingen  nikker  og  nynner :  O  Skønhed !  — 
Men  Pigen  hun  øjner,  da  Strudsen  forstærker 
Farten,  et  Syn,  som  i  Hjertet  hun  gemmer : 
Bagved  Gudinden  staar  Bødler  og  sortklædte  Klerker. 

Hun  synes,  at  Rytteren, 
Ør  af  den  sødlige 
Duft  fra  Jorden, 
Mattes  i  Blikket ;  — 
Flugten  bli'r  lav. 
Hun  ser  ham  i  Øjet : 
Du  kender  ej  Maalet, 
Ej  under  Roser 
Skal  graves  min  Gravl 

Østen  for  Sol  og 
Vesten  for  Maane 
Huser  min  Herre; 
Did  søger  min  Flugt. 


Kald  paa  din  Broder, 
Førend  min  Aande 
Kvæles  af  Røgelsers 
Kvalmende  Lugt!  — 

Med  blytunge  Blikke 
Han  svarer :  Du  smukke ! 
Gerne  jeg  førte  Dig 
Ned  i  mit  Rige, 
Kaldte  mig  din. 
Dog,  jeg  maa  lyde. 
Fluks  imod  Vest  da ! 
Ak,  hvilken  Pest,  ja, 
Hvis  Du  var  min.  — 


Hør  det  buldrer,  hør  det  hviner ! 
Dampen  sig  af  Røret  piner. 
Skriger  som  en  løsladt :  fri !  — 
Men  der  er  en  Jammertone 
I  den  Prihedsmelodi. 
Evig  Hasten,  evig  Jagen, 
Raslen,  Susen,  Drønen,  Bragen, 
Skumpien,  Støden ;  blot  af  Sted ! 
Penge,  Pengel  det  er  Sagen; 
Den,  som  ingen  har,  han  bliver 
Bagud,  kommer  ikke  med. 

Ad  de  blankpolérte  Skinner 
Fremad !  Alt  det  fjerne  svinder 
Og  det  nære  bli'r  til  Røg; 
Hjernen  ør  af  al  den  Støj. 

Over  Floder,  gennem  Bjerge^ 
Højt  til  Vejrs  og  under  Jord, 
Hvor  en  Bande  sorte  Dvssrge 
Trak  den  blanke  Skinnes  Spor, 
Ingen  hviler,  ingen  nyder,  — 
Fartens  Dæmon  vil  Tribut; 
Fra  dens  Kæmpelunger  lyder : 
Myre,  pas  paa  hver  Minut ! 


Piben  skingrer.  Buldret  standser; 
Myrer  kravle  ud  og  ind, 
Og  af  Sted  paa  Flugten  danser 
Atter  Vestens  Hvirvelvind. 
Pigen  føres  med  paa  Flugten, 
Træt  i  Tanken,  bleg  om  Kind; 
For  det  ny  hun  mangler  ikke 
Øjet  —  men  det  glade  Sind. 

Denne  Række  tunge  Vogne, 
Forspændt  med  en  Hest  af  Staal» 
Vil  den  kunne  føre  hende 
Til  den  store  Rejses  Maal? 
Og  hun  spørger  rundt  omkring 
Dem,  som  føres  med  i  Toget ; 
Men  de  le  og  svare  noget. 
Som  hun  ikke  ret  forstaar. 

Dette  Grinebidersprog, 
Denne  slappe  Maskemine, 
Nu  og  da  et :  Død  og  Pine, 
Jeg  skal  af  og  tjene  Mønt  I  — 
Hun  kan  ikke  blive  klog 
Af  de  Godtfolks  løse  Tale : 
Om  de  aarevis  var  gale, 
Eller  nu  først  er  begyndt. 

En  har  Bibler  i  sin  Lomme 
Og  Notérbog  paa  sit  Bryst; 
Regnestykker,  isprængt  fromme 
Udbrud  af  en  tykmæl't  Røst. 
Han  noterer  Kul  og  Kaffe, 
Silketøjer  og  Tobak, 
Samt  Avancen,  de  kan  skaffe, 
Mens  han  sukker  Ve  og  Ak ! 

Men  de  fleste  le  ad  alting 
Med  et  stille,  fedtet  Smil, 
Mens  de  bruge  Nattens  Skulder 
Til  at  tage  sig  et  Hvil ; 
Og  til  Hvilen  kan  de  trænge, 
Disse  trætte  Maskemænd, 
Som  skal  tjene  mange  Penge, 
Som  skal  fare  saadan  hen. 

Der  er  et,  som  alle  raabe. 
„Solidarisk*'  er  det  Ord ; 
Det  gi'er  Klang  i  hele  Toget, 
Genlyd  ad  det  slidte  Spor. 
Solidarisk !  Du  kan  flytte 
Skuldren  din  til  Ryggen  min, 
Naar  Du  vil  til  Gengæld  støtte 
Pungen  min  med  Hjernen  din !  -^ 

Der  er  Kvinder  med  i  Toget ; 
Pyntet  klædt  er  lav  og  høj : 
Manden  maa  dog  ofre  noget 
Paa  sit  bedste  Legetøj. 
Og  de  pludre,  le  og  snakke ;  — 
Det  er  Stadsen,  som  man  syr 
-Ordensstads-  til  Mandens  Frakke; 
Den  er  net,  men  ofte  dyr. 

Er  de  unge,  kvikke,  smukke, 
Saa  er  Sagen  ligefrem : 
De  bli'r  Mandens  Pyntedukke, 
Manden  den,  som  klæder  dem. 


Ej  de  nævnes  dog  Slavinde : 
Der  er  Lov  og  Ret  i  Land ; 
De  er  Mandens  Tjenerinde,  — 
Undertiden  Husets  Mand. 


Hedder  det,  at  dele  Mandens 
Arbejdsgeming :  mange  Takl 
Være  Hjertets  og  Forstandens 
Halvdel :  det  er  følsom  Snak ! 
Er  de  gamle,  venneløse  — 
Nu  I  der  er  en  Gerning  skøn : 
Drage  Poge  op  og  Tøse 
Imod  Kost  og  Ugeløn  . . . 

Saadan  stønner  Toget  fort, 
Saadan  larmer  det  og  buldrer ; 
Mænd  med  Faner  staar  og  skuldrer, 
Byer  stige.  Skove  vige. 
Til  i  Farten  alt  bli'r  lige. 
Til  i  Røg  det  svinder  bort. 
Ør  og  træt  den  kække  Pige 
Holder  mod  sin  Svimmel  Stand, 
Til  hun  intet  Holdepunkt, 
Ingen  Hvile  for  sin  Tanke, 
For  sin  Længsel  flnde  kan. 


Og  hun  spørger  Togets  Hest, 
Som  bestandig  fly'r  mod  Vest : 
Ligger  Maalet  ad  din  Bane  ? 
Peger  Manden  med  sin  Fane 
Didhen,  hvor  jeg  længes  til  ?  — 
Men  den  løbske  Hest  slaar  Ild 
Med  sin  Hov  mod  Skinnens  Spor. 
Og  den  pruster :  Véd  jeg,  hvor 
Folk  vil  hen,  som  gaar  med  mig? 
Et  kan  jeg  kun  raade  Dig : 
Vig  min  Bane,  søg  min  Bro'r ; 
Se,  han  suser  frem  fra  Nord! 

Og  hun  steg, 
Baaret  af  Nordvindens  vældige  Vinger. 
Op  gennem  Luften  hun  svæved,  til  Jorden 
Laa  som  et  udbredt  Tapet  kun,  hvorpaa  den 
Dristigste  Spøg  af  en  Kunstner  har  udgydt 
Planløse  Billeders  Mønster  i  vekslende  Spil 

Støjen  dernede  fra  døved  ej  Øret 
Længer.  Den  blev  under  Toner  begravet, 
Toner  af  stigende  Magt,  af  en  evig 
Strømmende  Højhed  og  Vælde. 

Det  bar  over  Havet. 

Op  fra  det  svulmende  Dyb,  som  hver  larmende  Jorddel 
Knytter  til  Jorddel,  men  kun  med  en  Bro  for  den  kække. 
Op  fra  de  frejdige  Bølger,  som  aldrig  lod  lægge 
Aag  sig  paa  Nakken,  end  ikke  for  Spøg  blot  engang. 
Op  fra  den  bølgende,  liljebedækkede  Vang 
Steg  imod  Luften  til  Pigen  en  svulmende  Sang: 

Bølgerne. 

Naar  Lande  mod  Lande  raser  i  Kamp, 
Naar  Jorden  blir  hyllet  i  mørknende  Damp, 
For  Livet  et  Dødningelagen: 

Da  lysner  det  op 

Over  Bølgernes  Top;  — 
Vi  gemmer  herude  paa  Glimtet,  som  varsler 
Det  kommende  Liv  gennem  Dagen. 

Naar  Skrig  efter  Rov,  naar  Fyrsters  Begær, 
Om  end  kun  en  Røst  fra  ravende  Troner, 
Brøles  fra  Svælget  af  tusind  Kanoner, 
Og  Folkenes  Øre  blir  døvet; 
Naar  Vanvid  er  Hersker  for  Støvet :  — 
Da  stemmer  vi  op  vor  ældgamle  Sang; 
„Fririedl**  den  hedder;  dens  hamrende  Klang 
Slog  som  et  Sværd  gennem  Slægternes  Gang, 
Og  Verden  blev  varm  ved  dens  Toner,  — 
Den  hverver  sig  Menneskehjerter 
Til  Fremtidens  evige  Hær. 

Hjerternes  Hær  under  Frihedens  Fane! 
Op!  vi  skal  varsle  din  gryende  Bane: 


ØSTEN    POR   SOL  OO   VESTEN   FOR   MAANB  425 

Frem  imod  Afguder,  malet  paa  Dug, 
Hugget  i  Marmor,  tilbedt  i  Smug, 
Udraabt  paa  Gader  og  Stræder,  — 
Skilte,  som  skræmmed  de  gode, 
Naar  Skalke  de  tjente  til  Hæder. 
Frihed  for  Manden,  som  styrer  sin  Vej 
Støt  imod  Skraalernes  hæse  Staahej ; 
Frihed  for  Kvinden,  som  sælger  sig  ej, 
Som  jævnbyrdig  sætter  sin  Ære 
I  Manden  en  Hjælper  at  være. 
Frihed  for  begge  i  Aand,  ej  i  Ord, 
Frihed,  som  Brug  af  de  levende  Kræfter, 
Ikke  den  Dug,  som  paa  Stangen  man  hæfter ; 
Frihed  for  hver,  som  i  Stillestandstid 
Paa  det  evige  Bølgeslag  tror. 

Bølger  vi  ere,  vi  skylle  fra  Nord. 
Sundest  og  renest  er  Luften  deroppe, 
Kølig  og  stærk.  Over  Bølgernes  Toppe 

Svæver  en  Aand. 
Lagde  den  vældige  Verden  i  Baand 
Forhen,  og  var  som  et  Lyn  han  at  skue : 
Nu  staar  der  Fred  over  Brynenes  Bue; 
Fri  er  hans  Fart  over  Vandene  hen : 
Frihed  han  vil  for  Landenes  Mænd. 
Stormod  han  forhen  med  Hui  og  med  Hast  : 
Nu  er  hans  Vingeslag  roligt  og  fast; 
Tid  vil  han  bruge  for  Maalet  at  naa',  — 
Vi  rullende  Bølger  vil  ligesaa. 

Bølger  vi  ere;  vi  følge  hans  Flugt, 
Ydmyge,  anende  kun  hvor  han  styrer; 
Sange  vi  synge  til  samstemte  Lyrer: 
Lystrer  en  enkelt  ej  Taktslagets  Tugt, 
Da  mørknes  den  Styrendes  Øje. 
Men  naar  vi  følge  hans  Vingeslag  nøje. 
Da  bliver  Blikket  som  Nordstjernens  Blink. 
Bølger  vi  ere,  vi  følge  hans  Vink 
Bort  imod  Maalet,  det  ubekendte. 
Varslende  Verden  om  Frihed  — 
Naar  Verden  har  Tid  til  at  vente  I 

Hun  hælded  sig  op  til  Nordvindens  Bryst : 
„Skal  jeg  fare  med  Dig  saa  vide?**  — 
Han  svared:  „Saa  vide  kommer  Du  ej, 
Jeg  sætter  Dig  af  paa  den  halve  Vej  !** 
Hun  spurgte:  „Ligger  da  Maalet  dér? 
Skal  dér  jeg  møde  min  tabte  Ven  ?"  — 
Nordvinden  smilede  til  hende  hen  : 
„Du  er  en  standhaftig  Pige  I 
Lyt !  jeg  skal  give  Dig  Rejse-Besked, 
Sige  Dig,  hvad  om  din  Ven  jeg  véd ; 
Men  om  Du  har  Maalet  med  Maalet  naaet, 
Det  kender  jeg  ikke  saa  lige. 
Mange  det  er  her  i  Livet  gaaet, 
At  Skibbrud  i  Havnen  de  led  ...  r 
„Fortæl  blot  I**  sagde  den  kække  Pige, 
„Fortæl  Du  mig  blot,  hvad  Du  véd  I*" 


Ottende  Sang« 

Der  ligger  et  Land  saa  fjernt  fra  hvert  andet, 

Saa  ganske  for  sig; 

Det  ligger  —  Gud  véd  hvor  langt  over  Vandet, 

Det  ligner  ej  noget,  som  forhen  Du  saa'. 

Og  dér  synes  Tiden  at  være 

Gaaet  med  Uhret  i  Staa. 

Dog  lever  der  Godtfolk,  og  Godtfolk  der  dør ; 

Boliger  findes  der;  Mad  og  Drikke, 

Træer  og  Marker  og  Paar  og  Kør  — 

Men  spørger  Du  mig:  Hvad  hedder  da  Landet? 

Jeg  svarer:  Jeg  véd  det  skam  ikke! 

Navnet  I  Ja  hvad  gør  Navnet  til  Sagen  ? 
Natten  er  Nat,  og  Dagen  er  Dagen, 
Bækkene  løbe  til  Søen  ned. 
Skyggen  er  kølig,  og  Solen  er  hed; 
Man  lever  i  Landet  som  andre  Steder, 
Maaske  med  den  Forskel  i  Folkenes  Sæder, 
At  medens  man  andetsteds  snakker  for  to, 
Saa  tager  man  dér  i  Landet 
Alt  med  den  yderste  Ro. 
For  alt,  hvad  der  ægger,  og  alt,  hvad  der  driller. 
Og  alt,  hvad  der  banker  paa  Døren  og  stiller 
Det  Spørgsmaal:  om  nogen  er  hjemme? 

Man  vogter  sig  som  for  den  slemme. 
Tys!  ingen  Mindelsers  Stemmel 
Det  gælder  for  alt  sig  at  skaane  . . . 

Og  Landet  det  ligger  Østen  for  Sol 
Og  Vesten  for  Maane. 


Paa  Stranden,  som  skinner  med  Grus  og  med  Sand 

Og  lader  for  Paarenes  nøjsomme  Tand 

Græsset  i  Smaaduske  vokse, 

Dér  ser  man  to  Paar  og  en  Okse. 

Bag  Dyrene  øjnes  en  Vogterdreng; 

Den  Hyrde  har  redt  sig  i  Sandet  en  Seng ; 

Dér  ligger  han  nu  og  tænker, 

Mens  Bølgen  paa  Strandbredden  stænker. 

Han  tænker;  —  paa  hvad?  ja  Vorherre  maa  vide 

Paa  hvad;  thi  han  røber  det  ikke; 

Døsige  ere  hans  Blikke, 

Lukt  er  hans  trevne  Mund. 

Dog  det  er  just  Landets  fornemste  Skikke: 

Det  viser  den  dybere  Grund. 

Langs  Stranden  vandrer  en  Kvinde 

Med  Bylt  ander  Armen  og  spejdende  Øje ; 

Hun  standser  ved  Hyrden  og  peger 

Ind  mod  de  grønnende  Høje. 

Bag  Højene  rager  et  Slot  med  sin  Gavl; 

Solen  skinner  paa  Tagets  Tavl; 

Hun  spørger:  „Min  Ven,  hvem  bor  dér?"  — 

Han  ligger  i  Sandet  og  glor  dér. 

Omsider  strækker  han  sindig  sin  Krop: 

„Hvorledes?  Du  skulde  ej  kende, 

—  Her  rejser  han  sig  over  Ende  — 

Hvem  der  paa  Slottet  bor? 

Ih  nu  I  der  bor, 

Med  samt  hendes  Mo'r, 

Prinsessen,  som  er  saa  uhyre  klog. 

Som  kan  alle  mulige  døde 

Og  næsten  tre  levende  Sprog. 

Der  er  ej  i  Slottet  den  mindste  Krog, 
Uden  der  findes  en  opslaaet  Bog. 
Og  alle  kan  hun  dem  IsBse  ../ 

„Ej  !**  siger  den  fremmede  Kvinde, 
,.Saa  véd  jeg  Besked  om  hende, 
Saa  er  hun  Prinsessen  med  Strømper  blaa 
Og  med  Glar  for  sin  lange  Nsese  I 

Saa  huser  hun  hos  sig  i  Slottet  en  Prins; 

Hun  vogter  ved  Dag  og  ved  Nat  ham, 

Og  Blades  og  Bøgers  skimlede  Retter 

Paa  Bordet  saa  haver  hun  sat  ham ; 

Saa  tror  han,  at  Verden  er  lakket  mod  Slut, 

At  alle  sig  haver  imod  ham  forbrudt; 

Saa  synker  mod  Bordet  hans  Hage ;  — 

Men  hun,  som  har  spundet  i  Nettet  ham  ind 

Og  dryppet  ham  Gift  i  hans  syge  Sind, 

Hun  vil  om  trende  Dage 

Til  Mand  den  drømmende  tage  I 

Dog,  Hyrde,  som  ligger  og  strækker  Dig  dér. 
Jeg  siger  Dig :  Kampen  er  Kampen  vsn-d ; 
Livet  raader  med  evigt  Pust, 
Havet  er  stedse  med  Bølger  krust; 
Slumrer  end  Fladen  stille, 
I  Dybet  dog  Strømmene  spille. 
Naar  Kærlighed  kommer  og  banker  paa, 
Da  er  der  ej  Sag  for  de  Strømper  blaa, 
Da  gælder  kun  Hjertets  forsonende  Sprog; 

Hvem  er  da  klog? 

Det  skal  vi  se: 
Du  Hyrde,  jeg  kunde  for  lutter  Lykke 

Ad  Dig  og  Prinsessen  le!"  — 

Og  Hyrden  stirrer:  „Naa,  det  maa  jeg  sige  ..." 
Der  vandrer  med  Bylten  den  smilende  Pige; 
Fra  Stranden  ad  Højen  mod  Slottet  hun  gaar» 
Men  Hyrden  gaber  og  strækker 
Sig  ned  bag  de  grasssende  Faar. 

Blæk  paa  Fingren,  Støv  i  Haaret, 
Næsen  langt  for  Munden  baaret, 
Flad  for  Brystet,  ranglet,  tør, 
Paa  Altanen  staar  Prinsessen 
I  den  aabne  Vindvesdør: 
Hvem  er  denne  Kvinde  hist? 
Hvad  vil  Tøjter  her  for  Porten? 
Hvilken  Frækhed,  hvilken  Plage! 
Har  jeg  ikke  ti,  ja  fjorten 
Gange  sagt  ...  Hejdal   ...  Hvad  nu?  — 
Svarer  hun?  ...  Hun  siger:  Du!  ... 
Har  man  nogentid  kendt  Mage? 

Hun  vil  tage  Tjenest'.  Aa! 
Nej,  jeg  kender  disse  Streger. 
Men  hvad  er  der  nu?  Hun  peger 
Paa  en  Bylt.  En  gylden  Hakke ! 
(Her  Prinsessen  spidser  Mund). 
Et  arkæologisk  Fund?  — 
Hør,  kom  op,  jeg  vil  dog  snakke 

Lidt  med  Dig  ! 

Hun  kommer  op. 
Og  Prinsessens  visne  Krop 
Skælver ;  hendes  Haand  befamler 
Hakken.  Hun  er  ivrig  Samler, 
Kan  ej  dy  sig: 
„Vil  Du  fly  mig 

Den  for  —  tag  kun  Munden  fuld ! 
Jeg  maa  ha'  den ;  den  er  ægte. 
Drevet  Arbejd'  lødigt  Guld; 
Jeg  vil  ej  Værdien  nægte!**  — 

„Ej  for  Sølv  og  ej  for  Guld 

Sælger  jeg  min  dyre  Skat; 

Den  er  ikke  noget  .Fund**, 

Al  den  Stund 

Jeg  har  trællet  for  den  længe. 

Tjent  mig  til  den  har  jeg.  Penge 

Vejer  ikke  op  min  Skat. 

Den  betales  med  en  Nat 

Hos  din  Prins.  Ja  stir  kun  paa  mig. 

Men  forstaa  mig: 

Denne  Pris,  hvad  eller  ingen ; 

Ærlig  Handel,  det  er  Tingen  I** 

Drtehmar.n :  Samlede  Skrifter,  4de  Blad  28 

„Nej  nu  har  jeg  aldrig  . . .  l  Skammer 
Du  Dig  ikke?  Hvilken  Kækhed 
Uden  Mage,  hvilken  Frækhed 
Uden  Maal  og  uden  Grænse  ...  I 
Ej  Blufærdigheden  ænse  . . . ! 
Saadan  ganske  mimix,  dimix 
Sove  i  min  Brudgoms  Kammer  i**  — 

.Prækhed  —  Skam  I  Du  dømmer  ej  I 
Ej  for  Sølv  cg  ej  for  Guld 
Sælger  jeg  min  dyre  Skat. 
Den  betales  med  en  Nat 
Hos  din  Prins.  Ja  eller  Nej?** 

Her  Prinsessens  Øjne  misser 
Med  en  from  og  fornem  Mine : 
»Godt  I  Jeg  véd,  at  Du  og  dine 
Skal  ham  ej  i  Garnet  faa. 
Der  skal  Engle  hos  ham  vaage, 
Skærme  for  hans  Øjenlaage. 
Videnskaben  fordrer  Offer, 
Offer  har  jeg  bragt  den  fiør : 
Giv  mig  Hakken!  Men  i  Morgen 
Jages  Du  med  Skam  paa  Dørl**  — 


Natten  er  kommen.  I  Drømme  han  sidder, 
Bøjet  over  Bordet,  som  for  Bøgernes  Vægt 
Stønner.  Selv  sukker  han,  Prinsen,  som  gransked 
Haabløs  efter  Haab  hos  den  henfarne  Slægt. 

Støvet  ligger  tykt  over  Bøgernes  Blade, 
Haanden  ligger  træt  paa  de  prentede  Ark ; 
Pløjet  har  han  Skrifternes  Jord  uden  Hvile: 
Brak  ligger  Bordet  som  en  usaaet  Mark. 

Lyset  har  krummet  sin  Tande  og  synes 
Læse  ham  en  Tekst ;  —  han  er  døv,  han  er  blind : 
Lærdom  uden  Hjerte  er  Jord  uden  Varme, 
Verden  er  en  Ørk  uden  Solkuplens  Skin  I 

Luk  Dig  fra  Lyset,  men  sluk  saa  din  Lampe; 
Livstræt  er  Fyrsten  kun  Tiggernes  Drot. 

Intet  er  Liv,  hvad  i  Liv  ikke  fejled, 

Skøgen  har  sit  Solskin,  men  Dtt  kun  dit  Slot  I  — 

Intet  han  øjner  og  intet  han  ænser ; 
Haanden,  som  i  Søvne,  han  udstrækker  kun, 
Og  af  et  Bæger  han  nipper,  naar  lønligt 
Mindet  vækker  Liv  om  den  fastklemte  Mund. 

Ind  træder  Pigen.  Mod  Bordet  hun  iler, 
Synker  dér  paa  Knæ  ved  den  drømmendes  Skød; 
Øjet  er  stort,  men  af  Taarer  det  mindskes ; 
Ak,  er  dette  Gensyn  i  Liv  eller  Død?  — 

Haanden  hun  griber ;  hun  føler  dens  Tryk  ej ; 
Blikket  er  glansløst  og  Panden  er  bleg; 
Navne  hun  ham  giver,  de  kæreste,  bedste; 
Munden  er  en  eneste  haardtdraget  Streg. 

„Granske,*'  han  mumler,  Ja,  ud  maa  jeg  granske, 
Kølig,  hvad  der  aldrig  var  Ildsluer  værd; 
Tvivlen !  dit  Panser  skal  passe  mig  ganske, 
Troen  var  et  farligt,  et  tveægget  Sværd.*" 

„Ræk  mig.  Prinsesse,  det  iskolde  Bæger, 

Bland  mig  stærke  Draaber ;  gør  Drikken  kun  streng. 

Vin  for  hver  Taabe !  Malurt  mig  kvæger. 

Tag  mig  saa !  jeg  passer  vel  snart  for  din  Seng.**  — 

Pigen  hun  skælver,  og  Haanden  hun  knuger; 
Ak,  hun  kunde  haft  den  saa  tryg  i  Behold  l 
Følesløs  synker  den,  vsKiet  af  Taarer; 
Taareme  er  hede,  men  Haanden  er  kold. 

Morgenen  er  der.  Prinsessen  hun  kommer; 
Haanen  ler  i  Øjet  og  Stemmen,  men  før 
Ordet  er  udtalt,  stolt  over  Gulvet 
Pigen  skrider  gennem  den  vidtaabne  Dør. 


Det  er  den  tredje  Nat.  I  Kamret  staar 
Hos  Prinsen  Pigen.  Hun  har  givet  bort 
Sit  Segl,  sit  Æble,  alt  hvad  hos  den  gamle 
Som  Løn  hun  fik,  for  her  at  kunne  friste 
Det  sidste  Tæmingkast.  Det  er  det  sidste. 

Hun  véd  det,  véd,  at  hun  maa  Prinsen  miste. 

Hvis  ej  i  Nat  hun  bryde  kan  den  Dvale, 

Som  byder  over  ham.  Hun  har  ej  mer 

At  skænke  bort.  I  Gaar,  i  Nat 

Hun  bad,  besvor  ...  hun  kan  ej  bringe  ham 

I  vaagen  Tilstand.  Kun  i  Søvne  kan, 

Og  evig  om  den  samme  Sag,  han  tale. 

„Prinsessen"  —  mumler  han  —  „Prinsessen  er 
Ej  smuk,  ej  ung,  hun  daarer  ikke  Øjet; 
Men  hun  er  klog  paa  Livets  store  Skrift, 
Hun  leder  Manden  hen  imod  Bedrift,** 

—  Her  falder  slap  hans  Haand  hen  over  Bordet  — 
„Hun  lægger  paa  hans  Tunge  Klarhedsordet,** 

—  Her  mumler  han  en  Hoben  vildsomt  Tøj  — . 
„Den  anden  var  saa  smuk ;  men  Skønhed  løj. 
Da  Styrken  tro*de  den.  Ve  mig,  jeg  brænder  \** 

Mod  Bægret  rækker  han  med  begge  Hænder; 
Da  griber  Pigen  om  den  bedske  Drik 
Og  slaar  den  væk;  —  i  samme  Øjeblik 
Opklares  Prinsens  taageslørte  Blikke; 
Han  ser  paa  hende,  men  endnu 
Han  kender  hende  ikke. 

Paa  Lænestolens  Arm  hun  sætter  sig, 

Hans  Hænder  tager  hun  og  ser  ham  ind 

I  Øjet  med  saa  ømt  og  dybt  et  Blik, 

Som  prøvet  Kærlighed  alene  ejer: 

„Hvad  har  man  gjort  Dig  dog?  Den  stygge  Drik 

Har  jo  formørket  disse  klare  Øjne. 

Tal;  kender  Du  mig?  Blot  et  Ord  til  Svar!  ..^ 

Han  mumler  og  til  Panden  op  sig  ta*er ; 

Han  ryster  paa  sit  Hoved;  intet  Svar. 

Da  river  hun,  i  Hjertets  bitre  Nød, 

For  Brystet  Kjolen,  Linned,  alt  til  Side, 

Og  trykker  mod  sin  Barm,  den  marmorhvide, 

Hans  Hoved.  „Føl  da!**   raaber  hun,  „det  Hjerte, 

Som  længe  nok  har  Straffen  maattet  lide ; 

Føl,  hvor  det  banker  trofast  for  en  død, 

Som  det  til  Live  kalde  vil,  saa  sandt 

Som  det  i  Livet  selv  for  Kærligheden 

Tilbage  sig  igennem  Prøver  vandt  1"  — 


ØSTEN    FOR   SOL   OO   VESTEN   FOR   MAANB  433 

Det  var  et  Sprog;  han  kendte  det  og  lød 

Dets  Stemme.  Og  dér  sad  hun  paa  hans  Skød. 

Han  saa'  paa  hendes  Ansigt,  og  han  smiled. 

Jeg  tæller  dine  Rynker/   sagde  han. 

Hun  lo  og  gemte  sig:  „Du  slemme  Mand!*" 

Han  følte  hendes  Haand:  „Du  lille  Stakkel, 

Du  har  nok  brugt  Dig!"  Og  hun  lo:  Ja  bedre 

Jeg  har  vel  brugt  min  Tid  end  Du!"  — 

Og  dermed  saa'  hun  hen  til  Bordet. 

Han  fulgte  hendes  Øjne  ej,  men  holdt 

I  Armens  Længde  hende  fra  sig: 

„Hvor  Du  er  smuk,"  han  hvisked,  „smuk  som  Skoven, 

Naar  Høstens  første  Dag  med  Kunstnerhaand 

Har  den  berørt!  Hvor  Du  er  skøn  som  Voven, 

Der  fra  en  Foraarsbæk  er  mundet  ud 

I  Havet,  og  nu  føler  sig  som  Hav  !"* 

Han  favned  hende  heftigt,  og  de  tav 

En  Stund.  „Nuvel!"  og  her  sin  Haand  hun  lagde 

For  Munden  ham :  „Du  maa  ej  sige  det, 

Men  ...  finder  Du  mig  ...  kan  Du  virkelig 

Mig  elske,  som  Du  nu  mig  for  Dig  ser?**  — 

Han  rejste  sig,  gik  til  Alkoven  hen 

Og  slog  de  svære  Forhæng  vidt  til  Side: 

„Min  Hustru !"  sagde  han.  „Med  dette  Ord 

Jeg  svarer  Dig  paa  alt,  hvad  Du  vil  vide. 

Hvad  Du  har  maattet  gennemgaa  og  lide, 

Jeg  tør  ej  tænke  mig.  Tilgiv  mig  her, 

At  jeg  for  hastig  den  Gang  var,  at  ej 

Jeg  agted  paa,  hvorledes  Barnet 

Endnu  med  Kvinden  hos  Dig  brødes, 

At  overbærende  jeg  ikke  drog 

Dig  til  mig,  men  med  Vrede  jog 

Dig  bort.  Du  fejled,  o  men  jeg  betog 

Mig  Retten  til  at  være  den,  som  dømmer. 

Her  har  jeg  siddet  som  en  skranten  Drømmer 

I  Garnet  hos  . . .  Nok,  nok  derom ! 

Godt,  at  Du  har  holdt  ud ;  godt  at  Du  kom  I  — 

I  moden  Kærlighed  vi  to  nu  mødes. 

Ved  Lejet  bøjer  Knæ  jeg  her  for  Dig : 

Jeg  har  den  svage  været.  Du  den  stærke; 

Sæt  nu  paa  Mødet  Kvindens  bedste  Mærke, 

Tilgivelse.  Jeg  beder:  tilgiv  migt' 

Hun  iled  til  ham :  „Nej,  og  atter  nej ! 

Et  er  vi  nu.  Det  var  vi  aldrig  blevet, 

Om  ej  i  Skæbnens  Bog  min  Vej  blev  skrevet, 

Som  den  er  gaaet,  og  om  ej  din  Haand 

Det  var,  som  bød  mig  drage  den  alene. 

Lad  Kvinden  tale  længe  nok  om  Hjertet 

Fra  Ungdom  af  alt  færdigt  til  at  elske, 

Om  Følelsernes  Kilde, 

Der  leder  sikkert  ind  i  Mandens  Strøm, 

Blot  ved  at  risle  roligt  hen 

Imellem  Blomster,  under  Grene:  — 

Hun  bliver  ham  en  Elskerinde  øm 

—  Maaske  —  men  aldrig  Viv  ham  eller  Ven, 

Før  borte  fra  ham  hun  har  Livet  levet 

Og  følt  dets  Tugt  og  tjent  dets  Sold 

Og  kan  dets  Renter  give  ham  igen. 

En  Blomst,  en  Due,  disse  skønne  Ting, 

Hvorom  der  fables,  mens  der  byttes  Ring,  — 

O  ja,  det  klinger  smukt ;  men  Kvinden  er 

Ej  Blomst,  ej  Due:  Menneske  hun  er. 

Tag  mig  som  saadan  I  Elsk  mig,  styrk  mig,  led  mig 

Som  den,  jeg  er,  og  den.  Du  er;  men  bed  mig 

Ej  om  Tilgivelse.  Alt  har  jeg  glemt : 

Et  —  at  jeg  elsker  Dig  —  kun  véd  jeg !" 


Morgenen  kommer.  Prinsessen  hun  banker 

Paa  Døren.  Ja  lad  hende  banke! 

Døren  er  stængt  med  forsvarlig  Slaa ; 

Hun  faar  vel  igen  til  sin  Moder  gaa, — 

Nu  vil  der  en  Prædiken  vanke  I 

Og  Prinsen  han  ler.  „Min  Hustru  staa  op  I 

Solen  er  højt  over  Bakkernes  Top, 

Prinsessen  er  alt  oven  Senge. 

Nu  ville  vi  klasde  os  siriigt  paa;  — 

Lad  hende  kun  vente  saa  længe!  ...** 

Solen  skinner  i  Kammeret  ind. 

De  ere  saa  glade,  saa  ungdmiskaade. 

»Hør  sig  mig.  Du  Bjørn  —  om  Forladelse  Prins 

Hvor  gaar  det  vel  nu  med  den  mørke  Gaade? 

Du  skulde  jo  vasret  ved  Morgenens  Skin 

En  Bjørn  og  løbet  i  Skoven  ind  ...?** 

„Buhr  siger  Prinsen.  Hun  skriger  og  ler.  — 

„Nej,  Bjørnen  ham  ser  Du  aldrig  merl**  — 

„Aldrig?''  —  »Nej  aldrig  I**  —  „Hvorledes?  fortæl  I"  — 

Jo  ser  Du,  Prinsessen  har  slaaet 

Med  Bøgerne  rent  ham  ihjel. 

Han  sad  her  i  Nætter  og  lange  Dage 

Og  tænkte  sig  dum  og  læste  sig  tam, 

Saa  var  der  ej.  mere  Vildskab  tilbage, 

Og  saa  ..."* 

»Saa  blev  Bjørnen  et  Lam?"  — 

Og  atter  lo  de.  For  Spejlet  hun  staar 
Og  ordner  i  Hast  det  bølgende  Haar : 
„Hvad  om  vi  lukked  et  Vindu  op 
Og  kasted  de  støvede  Bøger  ned  — 
Der  er  vel  en  Brønd  i  din  Gaard?** 

Jeg  beder, **  han  sagde,  „om  Skaansel  for  dem; 

De  har  dog  hjulpet  saa  langt  mig  frem; 

Lad  dem  kun  ligge  og  mugne 

Her  i  Prinsessens  Hjem. 

Har  Dtt  end  Øjne  og  Ører,  som  gør 

Dig  Bøgernes  Hjælp  overflødig : 

Tro  mig,  her  kommer  saa  mange  des  fler', 

Som  haver  dem  haardelig  nødig!" 


Saa  banked  det  igen,  og  stærkt,  paa  Døren. 
Og  Prinsen  lukked  op»  og  ind  i  Stuen 
Tren  Moder  med  sin  Datter,  begge  blege 
Af  Angst  og  Raseri.  Den  gamle  var 
En  værdig  Moder  til  en  værdig  Datter: 
Støv,  Snustobak  og  Øjeglas  og  fimse 
Og  Vissenhed  i  højeste  Potens. 
Hun  gav  sig  til  at  hoste  og  at  hvæse 
Og  raabte  »Tøjte!"  højt  paa  Græsk,  imens 
Prinsessen  tog  sig  Teksten  for  at  læse 
Sin  Ægtemand  in  spe.  Det  kan  nok  hænd 's 
Der  vanked. 

Prinsen  stod  og  lo 
Og  skotted  til  sin  Hustru;  stum,  med  Øjet 
Opspilet,  stirred  hen  hun  paa  de  to; 

Da  løfted  Prinsen  Haanden  op  og  sagde: 
„Tys,  det  er  nok  I**  og  derpaa  lagde 
Han  Haanden  paa  sin  Rejsepult  og  tåled : 

Jeg  har,  Prinsesse,  Jer  det  Løfte  givet 

At  vorde  Husbond  Jer  for  hele  Livet, 

Ifald  I  paa  min  Bryllupsdag 

Mig  vilde  vise  —  blot  en  ringe  Tjenest'. 

Jeg  har  kun  forhen  let  berørt  den  Sag; 

Imidlertid:  I  husker  den  vel  end? 

Nuvel?  Jeg  har  fra  mine  Rejsetider 

Lagt  til  mit  Bryllup  hen 

Her  i  min  Pult  en  Bryllupsskjorte ;  men 

Jeg  ser  nu,  der  er  konmien  Pletter  paa 

Det  fine  Linned  —  her  i  Brystet  ser  I ! 

Lidt  Særling  er  jeg  jo,  og  jeg  har  lovet 

Mig  selv  med  Ed  højtidelig,  at  den 

Kun  skal  mit  Brudgomsløfte  faa. 

Som  vasker  disse  Pletter  af  igen  I"  — 

Prinsessen  skæved  til  sin  Moder  hen. 

Den  gamle  svared:  „Ej,  hvad  vil  det  sige! 

Løb  ud,  min  søde  Pige, 

Og  kom  tilbage  her  paa  Stand 

Med  Sæbe,  Kumme  og  med  Vaskevand  I** 

Prinsessen  løb  og  kom  og  sæbed  ind 
Det  fine  Linned,  skylled  det  og  holdt 
Det  tæt  for  Næsen  op,  og  sagde:  „Se, 
Her  har  min  kære  Hr.  Gemal  sin  Skjorte 
Saa  ren  som  Sne!**  — 


„Nej,**   sagde  Prinsen.  „Tre 

Var  Pletterne  tilforn ;  nu  er  der  seks, 

Og  de  er  meget,  meget  sorte  !**  — 

„Hvad?**  snærrede  den  gamle  Heks, 
„Kan  ej  min  Datter,  saa  kan  jeg  dog  se  ... !' 
Ja,  se  kun!**  sagde  Prinsen.  Og  hun  saa* 
Paa  Tøjet.  Der  var  Pletter  nok  derpaa. 

Hun  svared  sledsk :  „Min  kære,  rare  Prins, 

De  véd,  at  Lærdom  følges  sjældent  ad 

Med  ydre  Praksis.  Vær  nu  mild  til  Sinds, 

Og  lad  en  Moder  hjælpe  paa  sin  Datter. 

Det  er  dog  ikke  Vaskerkonen,  som 

—  Det  véd  jeg  —  i  Prinsessen  mest  De  skatter  I" 

Og  Prinsen  smiled :  „Prøv  det  da,  min  kære ! 

De  vil  jo  dog  min  Svigermoder  være; 

Gør  kun  for  Deres  Datter  her  Besked  1"   — 

Den  gamle  tog  og  sæbed  ind  og  gned 
Det  fine  Linned,  skylled,  sæbed,  sled 
Og  vasked,  pjasked,  gned  og  skylled  atter, 
Og  saa'  imellem  til  sin  blege  Datter, 
Og  turde  ikke  tage  Tøjet  op 
Af  Vandet,  thi  jo  mer  hun  sled  og  hev 
I  Skjorten,  desto  sortere  den  blev. 

„Nu  nok  I**  brød  Prinsen  ud,  og  vredt  han  rev 

Fra  Heksen  Tøjet,  folded  Skjorten  ud 

Og  lo:  „Du  milde  Gud!**   ... 

Han  rakte  Tøjet  til  den  tavse  Brud; 

Hun  dypped  det  i  Prinsens  Vandfad  ned 

Og  tog  det  op,  og  hvidt  som  Sne  det  gled 

Hen  over  hendes  arbejdsvante  Haand. 

Hun  kyssed  Halsens  Linnings  kendte  Baand ; 

Tre  Kys  hun  Brystet  gav,  og  med  et  Blik, 

Et  ømt,  et  talende,  hun  rakte 

Sin  Husbond  frem  den  dyre  Bryllupsskjorte.  — 

Da  var  Prinsessen  med  Fru  Moder  borte. 


Men  han  slog  Kappen  om  sin  Hustrus  Skulder, 
Og  op  igennem  Luftens  Bølger  gled 
De  tvende,  og  et  Tog  af  Skyer  skred 

Hen  under  dem.  men  uden  Stormes  Sus 
Og  Tordners  Bulder. 

Tyst  var  der,  hvor  det  glade  Par  drog  frem. 
Men  da  hun  spurgte  ham,  hvorhen  de  drog. 

Saa  svared  højt  han,  og  hans  Ord  de  slog 
Med  Ekkos  Genlyd  over  Skoven: 
Hjem,  hjem! 

Fra  Marken  steg  en  Duft  af  moden  Kom 
Og  blanded  sig  med  Græssets  Krydderaande 

Fra  Kildevoven. 
Alt  stak  bag  Højen  Maanen  op  sit  Horn, 
Og  Taagen  vugged  sig  til  Dans  paa  Vang, 
Da  bares  mod  dem  frem  en  liflig  Sang. 

Det  var  en  Nattergal ;  —  saa  lød  dens  Toner : 

Min  Lov  gaar  som  et  Baand  igennem  alt, 
Min  Trøst  er  Dug  fra  rige,  varme  2^er, 
Som  lindrer  dér,  hvor  bitrest  Taare  faldt. 
Al-Kærlighedens  Lovsang  hører  Du, 
Fjernt  som  et  Hav,  der  lægger  sig  til  Ro, 

Igennem  Nattergalens  Tro 
Paa  det,  som  samler  Livets  Millioner. 

Indledningtdrapa. 

Nu,  da  det  pæne,  det  pynteligt  smaa. 
Breder  sig  yppigt  og  blomstrer  i  Landet, 
Nu,  da  det  djærve  maa  søge  sin  Vraa 
Og  bide  Forbitrelsen  i  sig. 
Da  ej  det  tør  bide  paa  andet ; 
Nu,  da  det  kraftige  kaldes  det  raa. 
Og  Tiden  sit  Alenmaal  henter 
Fra  Dværge,  som  den  kan  forstaa. 

Nu,  da  vi  længst  har  slidt  Oldtiden  op 
Og  puttet  dens  Helte  og  Kæmper  i  Skabet : 
Madding,  som  brugtes  med  afgjort  Held, 
Saa  længe  som  Folket  blev  medet 
Og  flinkt  over  Maddingen  gabed  — 
Nu,  da  vi  har  det  saa  rart  og  godt 
Og  sidder  og  traller  gemytlig  som  Barnet, 
Og  klipper  os  „Mænd**  af  kulørt  Papir 
Og  trækker  det  friske  i  Skarnet. 

Nu,  da  vi  sover  —  en  Matteisens  Søvn 

Oven  paa  knuste  Forhaabningers  Dage, 

Og  ingen  har  Mod  eller  Evne 

At  tage  det  tabte  tilbage. 

Nu,  da  vi  ret  som  et  Vrag  under  Strand, 

Nagleløs,  falder  i  Stumper  og  Dele, 

Og  Maagen  raaber  sit  Nødskrig 

Og  Kragen  sit :  „Skidt  med  det  hele** . 

Nu  —  ak  min  Musa,  hvor  basrer  det  hen ! 
Hvad  vil  din  Stemme  ?  har  Maagen  ej  skreget  ? 

Slug  kun  din  Hulken  og  sid  paa  din  Strand 
Tavs,  dér  hvor  Vragstumpen  bliver 
Udvasket,  skyllet  og  bleget. 
Snart  er  vel  Storvasken  endt,  kan  jeg  tro, 
Snart  er  i  Sandet  det  sidste  forsvundet, 
Saa  vil  der  komme  Aarhundreders  Ro, 
Og  af  Døden  opstandet  bli'r  Stumpen 
Paa  et  fremmed  Museum  fundet.  — 

Dog :  det  har  været  et  pynteligt  Skib, 
Pyntelig  stort,  i  Stævnen  en  Løve, 
Skinnende  Stykker  i  Portenes  Gab, 
Bjørne  paa  Bakken,  paa  Skansen  en  Stab 
Helte,  saa  stolte  som  nogen. 
Hvem  Nordhavet  satte  paa  Prøve. 
Kuglerne  pløjed  i  Planken  sig  ind. 
Riggen  blev  slidt  af  den  ruskende  Vind, 
Mændene  faldt  og  Tømrene  knaged : 
Pyntelig  vajed  dog  Flaget. 

Ret  som  en  sjælden,  en  Æventyr-Fugl, 
Blodrøde  Vinger  og  kridhvid  i  Brystet, 
Fulgte  det  flagrende  Skibet  paa  Vej 
Højt  over  Dækket  og  Hytten  og  Røstet ; 
Tavs,  uden  Skrig,  som  et  Vartegn  foroven. 
Svævede  Fuglen  med  Varsel  i  Flugten, 
Slog  med  sin  Vinge  og  spiled  sit  Næb, 
Naar  den  indaanded  Krudtrøgs-Lugten. 

Under  dens  Vinger  voksed  en  Slægt, 
Under  dens  Vartegn  mylred  Bedrifter 
Frem  gennem  Nat,  gennem  Nød,  gennem 
Gennem  Splinternes  gabende  Rifter. 
Sagaen  tegned  paa  Tavlen  dem  ned, 
Folket  har  slugt  de  ærværdige  Skrifter; 
Folket  er  blevet  af  Læsningen  ked, 
Thi  Folket  ...  ja.  Tiderne  skifter. 

Gemt  er,  saa  siger  man.  Sagaen  blot. 
Nej  den  er  gitemt:  den  mangler  jo  Brugen, 
Sandheden,  Livet.  I  Stedet  er  traadt 
Smaathakket  Ondskab,  gemytlig  Passiar, 
Kævl  over  01  og  Vrøvl  ved  Cigar, 
Alvor  i  Smørret  og  Rugen. 

Smørret  og  Rugen :  Respekt  for  de  to ! 
Det  er  vor  Nerve  og  det  er  vor  Kilde ; 
Men  vi  har  lagt  os  i  Smørret  til  Ro : 
Det  er  derfor,  vort  Folk  er  saa  lille.  — 

Havet,  som  maner,  Havet,  som  slaar 
Stedse  sin  Kno  paa  vor  tætklinte  Rude, 
Vuggen,  hvis  Gænger  evindelig  gaar, 
Mindende  Slægten  om  Ungdommens  Aar, 
Kæmpetids-Drøn  om  vor  Pude: 
Havet  vi  glemte  derude. 
Lunken  mod  Søen,  som  raabte :  parat ! 
Strøg  vi  paa  Tavlen,  hvad  Havet  vi  skyldte ; 
Luften  med  Raab  for  vor  .Landsoldat*", 
Vor  egen,  vor  tapre,  vi  fyldte. 

Vel  var  han  værd,  at  man  tog  saa  paa  Vej : 
Mandelig  stod  han  og  mandig  han  blødte, 
Men  som  vor  „egen*"  vi  kender  ham  ej 
Dybt  nok  tilbage,  hvor  Mindet 
Rejser  sin  ristede  Støtte; 
Stavnsbunden,  hværvet,  en  Hund  for  en  Nar, 
Som  paa  sit  Tysk  kommanderte  Kadencen, 
Blødt  under  Fanen  vor  Landsoldat  har,  -* 
Men  sent  først  i  Folke-Falanksen. 

Fødelandsvæmet,  vor  stridbare  Slægts 
Urgamle  Hjem,  Du  fribaame  Flaade! 
Det  var  jo  Dig,  som  fra  Myternes  Tid 
Med  din  Saga  til  Helgoland  naaede ; 
Enten  det  bar  for  en  strygende  Bør 
Ind  gennem  Fjenden  til  Haandmængets  Møde, 
Eller  Du  laa  paa  den  aabne  Red, 
Lænket  som  Doggen  til  Huset,  og  bed 
Fra  Dig  og  sejrende  døde ! 

Folkelig  var  Du  af  Fødsel  og  Vækst ; 

Aldrig  kom  Hofkryb  og  stramme  Lakajer 

Op  paa  din  Skanse,  hvor  Vinden 

Bort  det  forlorne  fejer. 

Aldrig  dit  Sprog  var  „Darauss'emes**  Tekst ; 

Tampen  paa  Dansk  eller  Norsk  var  parat ; 

Junkeren  taalte,  som  Katten,  ej  Vandet, 

Junkeren  holdt  sig  paa  Landet 
Og  banked  paa  Tysk  sin  Soldat. 

Gasten  i  Top  og  Kaptajnen  paa  Dæk 
Kendte  hinanden  som  to  Kammerater  , 
Begge  begyndte  de  som  Akrobater, 
Cn  var  den  Bølge,  som  bar  dem, 
Og  én  den,  som  skylled  dem  væk. 
Cn  var  den  Ed,  hvormed  begge  gik  paa. 
Ens  deres  Køje  og  ens  deres  Skraa ; 
En  maatte  lystre,  den  anden  befalte, 
Men  ét  var  det  Sprog,  som  de  ulte.  — 

Fødelands  Flaade,  om  nu  Du  er  graa. 
Hamret  af  Jernet,  et  underligt  Skue, 
Halvt  under  Vandet,  med  Skorstene  paa 
Og  i  Vommen  en  gloende  Lue : 
Ældgamle  Flaade,  Dig  vies  min  Sang! 
End  bar  Du  dog  Kammerater,  som  flyde 
Stolt  over  Vandet  med  vingespændt  Fang  - 
Om  de  end  ej  har  Brev  paa  at  skyde. 

Flaade  og  Hav,  i  Kamp  eller  Fred,  — 
Medens  min  Sang,  i  vort  Fødelands  Øde, 
Maner  en  lysende  Helt  fra  de  døde 
Frem  over  Nordhavets  skvulpende  Red : 
Eder  min  Musa  har  troligt  for  Øje, 
I  giver  Trøst  i  det  tvivlende  Sind, 
Medens  den  skyfødte,  fribaarne  Vind 
Rejser  de  rullende  Høje. 

Mærket,  som  /  har  i  Krøniken  lagt, 
Maa  dog  vel  jage  os  Blodet  til  Kinden ; 
Styrken,  som  /  har  til  Slægterne  bragt. 
Kan  dog  vel  ikke  henvejres  for  Vinden ; 
Mane  I  maa  dog  en  Gang  vel  til  Vagt 
Om,  hvad  der  rester,  forinden  vi  synker 
Helt  i  en  Døs  under  Dødslinets  Dragt 
For  Skæbne-Medusaens  stivnende 
Smil  bag  de  stenhaarde  Rynker. 

Men  har  I  pustet  i  Landet  et  Liv 

Atter  til  Daad  fra  vor  Kævlen  og  Dvasken, 

Rejst  til  en  virkelig  Prøve  vor  Kiv, 
Eller  gravet  den  dybt  under  Sindenes 
Flammende  Fredsbaal  i  Asken : 
Da  skal  det  kendes  i  Landet  omkring, 
Hvordan  en  Verdenshavs-Bølge  sig  vælter 
Ind  gennem  Sunde  og  Fjorde  og  Bælter, 
Rensende,  friskende  kold;  — 
Da  skal  der  fødes  i  Norden 
En  ny  Peder  Tordenskjold. 


Barndoms  Skilderi. 

En  Raadmand  udi  Trondhjem,  Johan  Wessel  ved  Navn, 
Havde  af  Børn  sig  atten,  til  Ære  som  til  Gavn ; 
Moderen  Maren  Schøller,  af  den  Schøllerske  Æt ; 
Begge  døde  de  gamle,  i  Dyd  og  i  Ret. 
Der  maatte  vel  stundom  strides  med  saadan  Børne-Flok; 
Alene  det  af  faa  dem,  er,  som  bekendt,  ej  nok. 

Dog  selve  det  at  sætte  i  Verden  saadant  Kuld, 
(Halv  Dusin  af  Døtre,  Sønner  Dusinet  fuld') 
Dertil  skal  baade  Helsen,  god  Lykke  og  godt  Huld. 
Det  var  vel  dér  paa  Landet  ej  noget  uhørt  Fald, 
Men  saadan  var  det  andensteds,  som  her  berettes  skal. 

Hr.  Wessel  fo'r  paa  Rejser  med  eget  Købmandsskib, 
Da  kom  han  med  en  Kaper,  en  Franskmand,  i  Beknib ; 
Det  var  i  Krigens  Tider,  den  spanske  Succession, 
Til  St.  MalO  han  førtes  for  Entring  og  Kanon. 
Hvad  mest  man  har  paa  Hjerte,  man  sværest  dølge  kan ; 
Det  spurgtes  snart  i  Byen  og  rundt  omkring  paa  Land : 
Der  kommet  var  en  fremmed,  en  før,  anselig  Mand 
Med  atten  Børn  derhjemme !  Man  vilde  knap  det  tro. 
Franzosen  er  ej  saadan ;  han  nøjes  med  de  to. 

Saa  løb  man  for  at  se  ham ;  de  fleste  gav  Entrée. 
Vor  Raadmand  gned  sin  Albu  og  gav  sig  til  at  le ; 
Og  da  man  havde  set  ham  og  Løbet  var  forbi, 
Saa  kunde  han  købe  Skuden,  sig  selv  og  Mandskab  fri. 

Derhjemme  var  blandt  Flokken  Peder  Wessel  Nr.  ti. 
Aldrig  stod  et  Slagsmaal,  han  skulde  jo  deri. 

DrMhmMB:  Samtode  Skrifter,  Me  BIfld 

For  Bogen  som  for  Bænken  han  røbed  liden  Nemme, 
Men  mere  for  at  komme  i  al  Fortræd  og  Klemme ; 
Saalunde  sled  han  Tiden,  men  sled  og  sine  Klæ'er, 
Saa  Faderen  lod  gøre  ham  Bukser  udaf  Læ'r. 

Man  véd  nu,  sligt  blandt  Drenge  knap  regnes  for  en  Pryde, 

Og  Peder  svor,  hans  Fader  snart  skulde  det  fortryde. 

I  Hast  vor  Knægt  udfinder  en  Udvej  og  Spilop : 

Paa  en  Skærsliberkærre  med  Bagen  af  sin  Krop 

Han  satte  sig,  mens  Hjulet  de  andre  drejed  rundt 

Og  drejed  det  saa  fiittigt,  til  Bagen  gjorde  ondt. 

Saa  hopped  han  fra  Stenen.  Det  stod  kuns  paa  et  Nu, 

Og  da  var  Bagen  blodig,  men  Bukserne  itu. 

Mens  sligt  vel  har  sin  Moro  for  den,  som  hører  dette, 
Saa  mored  det  ej  Faderen.  Han  gik  helt  streng  i  Rette 
Med  Knægten,  at  han  arted  saadan  fra  Slægten  ud. 
Og  sendte,  for  at  kue  ham,  til  Byens  Skrædder  Bud. 

„Hr.  Mester,  min  er  Hvalpen,  men  min  er  ogsaa  Skammen ; 
„Tag  I  ham  i  Jer  Lære,  den  maa  I  vel  forstaa. 
„Han  river  alt  isønder,  lær  I  ham  at  sy  sammen ; 
jert  Alen-Maal  behøver  I  ej  at  spare  paa  I*"  — 

Saa  maatte  Peder  følge,  trods  det  han  græd  og  bad. 
Han  sad  paa  Skrædderbordet  og  syede  Sting  i  Rad. 
Han  græd  de  stride  Taarer,  dog  græd  han  ikke  længe, 
Han  tænkte  paa  sin  Ære  og  paa  de  andre  Drenge ; 
Hvad  langt  han  skulde  kaste,  han  rimpede  kun  kort, 
Og  hvad  han  skulde  øge,  han  klipped  ganske  bort. 
Saa  fik  han  Tamp  af  Mester;  det  Skrædder-Maal  det  bed, 
Men  Peder  tog  om  Maalet  og  sprang  af  Bordet  ned. 
Og  rendte  ud  paa  Gaden,  hvor  Sneen  den  laa  højt. 
Og  tog  en  dygtig  Sne-Boldt  og  trykked  den  ret  drøjt. 
Og  langed  ud  sin  Mester,  hvor  Næsen  møder  Brynet, 
En  saadan  Tak  for  Tampen,  en  saadan  en  i  Synet, 
At  Syn  og  andre  Sanser  den  arme  Mand  forgik ;  — 
Og  endt  var  Skrædderiet  fra  sanmie  Øjeblik. 

Da  rejste  Majestæten  i  Norge  just  det  Aar, 
Og  Frederik  den  fjerde  (som  af  sig  selv  forstaar) 
Havde  sig  af  Tjenere  en  Hoben  og  Lakajer, 
Og  én  iblandt  saa  mange  helt  lettelig  sig  grejer. 

I  dette  Anno  Domini,  Aar  1704, 
Vor  Peder  var  en  vever,  en  trettenaarig  Spire ; 
Han  slumped  med  i  Følget,  var  alles  Spas  og  Fryd, 
Men  da  man  kom  til  Danmark,  fik  Piben  anden  Lyd. 
I  Lommen  ej  en  Styver,  ej  Moders  Sjæl  han  kendte. 
Og  hvis  han  kom  tilbage,  der  var  kuns  Hug  i  Vente. 

Saa  fik  han  Plads  som  Tjener  hos  Kongens  Skriftefader 
Og  rendte  Bud  og  Ærind  i  Residentsens  Gader. 
Det  var  jo  rare  Sager,  hvad  dér  han  fik  at  se, 
Dog  droges  mest  til  Havnen  han  efter  Klokken  tre ; 
Der  kom  det  faste  Mandskab  fra  Holmens  Vagt  derovre : 
Tømmermænd  og  Smede,  Sejlmagere  og  Sjovre; 
Og  Underofficerer  i  Spidsen  gik  med  Sabler, 
Ober-Kanonerer  og  Baadsmænd  og  Konstabler ; 
Det  kunde  Knægten  lide ;  han  tænkte :  stod  Du  blot 
Blandt  saadan  Standspersoner,  saa  stod  Du  ganske  godt! 

Saa  skrifted  han  sin  Længsel  for  Kongens  Skriftefader, 
Og  næste  Dag  han  rendte  ej  mer  i  Byens  Gader ; 
Højt  bankede  hans  Hjerte,  og  Blus  stod  paa  hans  Kind, 
Da  han  som  Lærling  tegnedes  blandt  Holmens  Mandskab  ind. 

Og  her  han  lærte  Sømands-Haandteringen  fra  Grunden, 
Og  gik  paa  lange  Rejser,  indtil  han  blev  befunden. 
Som  Jungmand  først,  og  siden  som  virkelig  Matros, 
Og  endelig  som  Sø-Kadet,  for  værdig  til  slig  Ros : 
„Man  finder  Peder  Wessel  som  for  Etaten  dannet, 
„Han  er  til  Sømand  skaaren  og  ej  til  noget  andet ; 
„I  Kuling  og  i  Uvejr,  ved  Morgen  og  ved  Nat, 
„Han  klatrer  rask  i  Riggen  og  tager  muntert  fat 
„I  alt  hvad  forefalder,  om  det  er  nok  saa  drøjt, 
„Og  intet  Sejl  ham  hænger  og  intet  Tov  for  højt. 
„Hvis  ej  han  brækker  Halsen  —  som  tidt  er  Udsigt  til  — 
„En  Pryd  for  hele  Standen  han  sikkert  blive  vil.*" 

Med  saadan  Ros  forsynet,  han  sejlede  just  hjem 
I  en  Ostindiefarer  og  kom  for  Bergen  (rem ; 
Dér  spurgte  de  den  Tidende,  ved  Jævndøgn  Anno  Ti, 
At  Krigen  var  erklæret  og  Freden  forbi. 

IndefroMen. 

Den  Vintens  har  ligget 
Paa  Christiania-Fjord 
Saa  trykkende,  saa  hvid  og  saa  længe; 
Dog  trykkes  ikke  Byen, 
Dens  Handel  staar  i  Flor, 
De  norske  Købmænd  fattes  ikke  Penge. 

Der  holdes  Juleballer 
Og  Nytaars-Kalas, 

Og  mangen  Rus  til  Hjemmet  bliver  baaren ; 
Det  hjælper  ej,  der  prækes 
Mod  al  det  Liv  og  Fjas  — 
Man  holder  tappert  ud  til  hen  paa  Vaaren. 

Skal  ikke  Sindet  fries 
For  alle  tunge  Baand, 
Naar  Sneen  vælter  massevis  fra  Skyen? 
Skal  Glæden  ikke  netop 
ta*  Foden  i  Haand, 
Naar  Kaptajn-Løjtnant  Wessel  er  i  Byen? 

Han  ligger  indefrossen. 
Han  lider  det  just  ej. 
Dog  Isen  har  han  ikke  lært  at  smelte ; 
Men  alle  unge  Hjerter 
De  teer  paa  hans  Vej ;  — 
De  er  nu  en  Gang  varme,  disse  Helte. 

De  unge,  kække  Jenter, 
Og  Konerne  med. 

De  pynter  sig  i  deres  bedste  Fjedre. 
Den  unge  Søhelt  bedes 
Fra  Sted  og  til  Sted. 
Hvad  gør  man  ej  for  Landsmænd  at  hædre? 

Han  bukker,  og  de  rødmer, 
Han  beder  om  en  Dans, 
Kan  hændes,  at  han  beder  om  lidt  mere ; 
Et  Kys  maaske?  De  gives 
Kun  sparsomt  der  til  Lands, 
Men  Wessel  han  er  vant  at  hazardere. 

Han  er  just  ej  saaledes, 

Som  Slægten  efter  ham 

Har  gjort  ham  til  i  Kontrafej  og  Sange ; 

Lidt  mere  af  en  Viking, 

Og  meget  mindre  tam. 
For  Damer  har  han  aldrig  været  bange. 

Han  tager  med  paa  Vejen 
De  skannes  Tribut. 

„Hel  artig*" ,  melder  Sagnet,  „han  sig  viser 
Mod  Damerne  den  Vinter; 
Han  sparede  sit  Krudt, 
Men  tog  ved  Entring  mange  smukke  Priser.*" 

Hans  liden  Snav  er  byttet 
Mod  Løwendahls  Galej, 
En  Letfregat  paa  atten  blanke  Stykker. 
Med  den  har  han  vist  Svensken 
Saa  grundig  Vintervej,  — 
Nu  ligger  den  ved  Oslo  gamle  BrOgger. 

Ved  Briiggeme  der  véd  man 
Er  Værtshuse  nok. 

Hvor  indefrosne  Søfolk  finder  Varme; 
I  saadan  et  var  samlet 
Af  Wessels  Folk  en  Flok. 
Som  slog  en  Slurk  i  deres  slunkne  Tarme. 

Mens  Chefen  er  til  Gilde, 
Er  Folkene  i  Land,  — 
Fregatten  ligger  sikkert  nok  fortøjet ; 
Og  Kruset  vandrer  fiittigt, 
Saa  stort  som  en  Spand ; 
Det  skjuler  Næsen  helt  og  nsdsten  Øjet. 

En  Borgermand  betaler; 
Til  Gengæld  vil  han  ha* 
En  „Ende**  —  og  han  ser  sig  rundt  om  Bordet. 
Der  er  en  gammel  Baadsmand, 
Som  nikker  et  Ja  1 
Og  vender  Spanden,  før  han  tager  Ordet. 


450 


PBDBR  TORDENSKJOLD 


Han  kigger  under  Kruset 
Og  sætter  det  igen, 
Saa  alle  Stob  og  alle  Brikker  hopper  : 
Den  Medicin  er  ikke 
Saa  ilde,  Hjertensven, 
Den  kan  kurere  indenfra  for  Lopper! 

Saa  visker  han  sig  Skægget 
Og  rømmer  sig,  imens 
Der  falder  Stilhed  rundt  i  Skænkestuen : 
Om  Peder  Wessel  er  jeg 
At  tale  nu  til  Sinds  1 
Og  hver  Mand  stryger  sindig  af  sig  Huen. 


Baadamanden  fértæller. 


Han  var  ej  mer  end  nitten  Aar 
Og  Sø-Kadet  af  Rang, 
Da  mødtes  vi  paa  „Ormen"  ; 
Det  var  den  første  Gang. 
Jeg  tjente  da  for  Tømmermand 
Og  saa',  ved  første  Syn,  at  han 
Var  bygget  til  at  bære 
Hvad  Skyts  det  skulde  være. 

Vi  sejled  sammen  dette  Togt, 
Og  ud  og  ind  vi  fo*r, 
Og  Chefen  han  var  Styrmand 
Og  bedste  Mand  om  Bord. 
Kadetten  og  den  lille  Snav 
De  passed  ind  i  samme  Lav ; 
Men  da  hans  Togt  var  ude, 
Han  maatte  bytte  Skude. 

Der  var  i  Langesund  en  Mand, 
Hed  Jørgen  Pedersen, 
Han  var  og  er  og  bliver 
Min  rigtig  gode  Ven : 
Han  gjorde  atter  Ormen  klar 
Det  næste  Aar,  da  Wessel  var 
Som  Løjtnant  vendt  tilbage 
Med  Halsklud  under  Hage. 


Paa  „Postiljonen** ,  en  Fregat, 
Han  havde  nemlig  tjent 
Imens,  men  dér  var  Wessel 
Kun  maadelig  bevendt. 
En  saadan  Fyr  —  forstaar  I  nok 
Er  ligesom  en  Skive-Blok ; 
Den  maa  ha'  stadig  Smøre, 
Om  den  sin  Gavn  skal  gøre. 

Han  var  ej  født  som  Vente-Per 
Med  Konneksioner  bag. 
Han  gad  ej  konvojere 
Og  sejle  tyndt  i  Mag ; 
Det  kunde,  mente  han,  enhver. 
Som  var  og  kaldtes  Sekretær. 
Han  gad  nok  avancere. 
Men  ej  som  Peder  Flere. 

Der  maatte  noget  staa  paa  Spil 
Og  noget  gaa  paa  Kant ; 
Jo  højere,  des  bedre 
Han  Spillet  immer  fandt; 
En  Orm  ham  stedse  nagede. 
Og  Løwendahl  han  plagede; 
Saa  fik  han  „Ormen*"  atter. 
„Sej!"  raabte  han.  „Det  batter!* 

Om  Nytaarsdagen,  Anno  tolv, 
Vi  løb  til  Fladstrand  ned, 
Og  straks  igen  til  Sverig 
Og  ind  paa  Elvsborgs  Red. 
Dér  drilled  vi  en  svensk  Fregat ; 
Den  vilde  have  Snaven  fat, 
Men  »Ormen*"  fra  den  smurte, 
Som  vi  bestandig  gjorde. 

Og  siden  løb  vi  ud  og  ind 
I  hver  en  Krog  og  Vig 
Og  førte  med  de  svenske 
Paa  egen  Haand  vor  Krig. 
Snart  var  vi  hist,  snart  var  vi  her, 
Og  bragte  Fjenden  i  Gevær 
Og  snapped  bort  hans  Lodser 
Og  banked  hans  Matroser. 

Vi  jaged  Svenskens  Hukkerter, 
Skønt  vi  var  kun  de  smaa. 
Vi  tog  hans  Rokkebaade, 
Hvor  bedst  de  var  at  faa. 
Til  sidst  saa  var  der  intet  mer 
At  ta*.  Og  hvor  der  intet  er. 
Dér  siger  Præsten  Amen ! 
Saa  løb  vi  hjem  til  Drammen. 

Og  saa  fik  Visen  anden  Lyd, 
Og  Ormen  gik  sin  Vej, 
I  Stedet  kom  Fregatten, 
Vor  Løwendahls  Galej. 


Og  Wessel  fik  en  lang  Instruks, 
Den  lød,  han  skulde  sejle  fluks ; 
Og  Chefens  Øjne  skinned, 
Som  om  de  var  fortinned*. 

Han  kaldte  os  paa  Skansen  frem 
Og  læste  op  sit  Brev ; 
Det  faldt  jo  noget  langværts, 
Hvad  Herrerne  de  skrev, 
Men  Meningen  jrar  ganske  klar : 
Vi  skulde  ta'  hvad  Svenskens  var, 
Og  banke  ham  saa  længe, 
Vi  kunde  sammen  hænge  1 

Det  gjorde  vi  paa  bedste  Vis 

Og  af  et  ærligt  Sind, 

Og  den,  som  ej  kan  se  det, 

Maa  være  meget  blind; 

Hver  Planke  og  hver  Bolt  om  Bord 

Kan  sande  disse  mine  Ord,  — 

Dér  ligger  jo  Fregatten 

Saa  stolt,  som  en  kan  ha'  den. 

Og  som  den  ligger  dér  og  ser 
Paa  andre  Skuder  ned. 
Og  ønsker  blot  at  fare 
Ud  paa  en  aaben  Red : 
Saa  banker  der  i  Chefens  Bryst 
Et  Hjerteslag  med  samme  Lyst ; 
Gud  la'  det  længe  banke ! 
Det  er  min  simple  Tanke. 


Mellem  Dragoner. 

I  Marts,  da  Isen  just  var  brækket  op, 
Og  Vandet  koldt,  og  Vejret  ikke  mindre, 
Brød  Wessel  ud.  Kun  Is  kan  Wessel  hindre. 

Om  Luftens  eller  Vandets  Kuldegrad 

Han  spørger  ej.  Naar  blot  hans  Skib  kan  flyde. 

Er  han  til  Sejlen  klar  og  til  at  skyde. 

For  Torekow,  paa  Grænsen  mellem  Skaane 
Og  Halland,  duved  op  han  med  Fregatten. 
Dér  kasted  Anker  han  og  laa  om  Natten. 

Den  næste  Dag  bemanded  han  Chaluppen. 
Han  havde  spændt  sin  Kaarde  omkring  Kjolen, 
Men  havde  ikke  taget  med  Pistolen, 

Som  ellers  var  hans  trolige  Gelejder; 
Af  hvill^en  Omgang  aldrig  han  blev  ked. 
Han  var  en  Mesterskytte,  som  man  véd. 

Hans  Folk  var,  som  han  selv,  kun  let  bevæbnet. 
En  havde  med  sin  Økse,  en  en  Pike ; 
Man  vented  sig  en  Rotur  —  Fjender  ikke. 

Han  satte  Kursen  lige  ret  mod  Land, 
I  Haab  ved  Tnisel  eller  ved  en  Skilling 
At  kunne  spørge  nyt  om  Fjendens  Stilling. 

Han  sprang  i  Land.  Der  laa  den  lille  By 

Med  sine  lave,  rødstensrøde  Hytter. 

Han  standsed.  Holdt  der  ikke  hist  en  Rytter?  . 

Aa  hvad  1  En  Rytter  mer,  en  Rytter  mindre  I 
Det  gaar  til  Lands  vel,  som  det  gaar  om  Bord : 
Man  kan  jo  stole  paa  sin  Skudes  Ror 

Og  løbe  væk  fra  Fjenden,  hvis  man  ej 

Kan  magte  ham.  Helst  holder  man  ham  Stangen ; 

Men  nødig  fler*  end  to  om  en  ad  Gangen  I 

Og  Wessel  kommanderte  fremad  Flokken ; 

Selv  løb  han  forud  i  en  saadan  Fart, 

At  han  var  skilt  fra  Baadens  Mandskab  snart. 

Det  var  hans  Skik ;  han  kunde  ej  gaa  langsomt. 
Han  løb  og  sprang,  og  som  han  var  i  Springet : 
For  Djævlen !  raabte  han.  Han  var  omringet. 

Dragoner  her  og  der,  paa  alle  Sider. 
Staa  I  raabte  de.  Staa  I  skreg  han ;  Notabene 
Til  sine  Folk,  som  lod  ham  dér  alene. 


PEDER  TORDENSKJOLD  453 

De  vendte  fluks,  da  Rytterne  de  saa'. 
Bort  i  Chaluppen  de  fra  Stranden  roede 
Og  efter  Chefen  som  Kameler  gloede. 

Da  bed  han  sig  i  Læben,  og  med  Kaarden 
I  Haanden  snurred  rundt  han  som  en  Top, 
Og  løb  tilbage.  Hej,  det  var  Galop. 

Galop  paa  Liv  og  Død.  Galop  dér  bag  ham. 
De  svenske  Heste  kunde  ogsaa  springe, 
Og  Ryttemæven  svang  den  nøgne  Klinge. 

Tre  var  de  Karle,  som  paa  Stranden  kasted 

Foran  den  kække  Søgut  Hesten  om 

Og  raabte  pustende:  Hej,  Dansker,  kom! 

Fly  hid  jer  Dyrendal,  Hr.  Officer. 

For  Tusendl  giv  Jer,  og  vær  ikke  galen!  — 

Og  Klingen  lyned.  Hesten  svinged  Halen. 

Der  stod  han,  Peder  Wessel,  en  mod  tre. 
Han  slog  en  Bule  harmfuld  sig  i  Hatten : 
Velan ;  her  er  min  Kaarde.  Kom  og  ta'  den  l 

Den  forreste  Dragon  i  Skægget  smisked 

Og  rejste  sig  i  Sadlen  med  et  Buk, 

Og  strakte  Haanden  frem  og  —  fik  et  Hug, 

Som  gennem  Handsken  skar,  saa  Haanden  dingled. 
Av  I  brøled  Rytteren  og  tog  paa  Vej, 
Men  Wessel  lo  og  raabte :  Den  Gang  ej  l 

Og  som  en  Hjort,  der  jages  gennem  Skoven 
Og  bøjer  let  og  smidig  af,  saa  snart 
En  Hindring  standse  vil  den  lige  Fart, 

Saa  fo'r  han  ind  iblandt  og  rundt  omkring 
De  skræmte  Dyr,  som  stejled  dér  paa  Sandet, 
Og  med  et  højt  Hurra  sprang  han  i  Vandet. 

Det  kendte  han.  Med  Kaarden  mellem  Tænder 
Han  vaded  ud,  saa  langt  han  mægted  bunde. 
Og  svømmed  saa,  det  forteste  han  kunde. 

Han  svømmed,  men  de  svenske  Heste  ej. 
For  dem  nok  Badetiden  ej  var  kommen; 
De  vendte  om,  da  Vandet  naaede  Vommen. 

Hans  lange  Haar  drev  efter  ham  derude ; 
Det  blev  en  Skive,  da  med  sure  Miner 
Hestfolket  løsned  deres  Karabiner. 

Han  dukked  ned  og  dukked  op  igen ; 

Til  sidst  man  kun  som  liden  Prik  ham  skimted 

Og  Kaarden,  som  i  Solen  stedse  glimted. 

De  roede  ham  i  Møde  med  Chaluppen 
Og  fik  ham  hevet  ind  og  bragt  om  Bord. 
Han  rysted  sig,  men  mæled  ej  et  Ord. 

Vaad  som  han  var,  han  peged  blot  mod  Masten. 
Dér  fik  hans  Folk,  hvad  der  var  vel  fortjent ; 
Og  Chefen  tåled  saa,  da  alt  var  endt : 

I  løb  jer  Vej.  I  selv  maa  bedst  afgøre. 

Om  ej  et  Hug  var  bedre  af  en  Sabel, 

End  Tamp  for  Masten  af  min  Skibs-Konstabel. 

Men  hver  sin  Lyst.  Jeg  takker  nu  min  Gud, 
At  Liv  og  Førlighed  jeg  har  beholdt,  — 
Skønt,  jeg  maa  sige,  Vandet  var  lidt  koldt  I  ... 


Paa  Kanoner  og  Pokaler. 

Den  Nordsø  vælter  sit  mørke  Vand 

Og  skyller  forbi  Kap  Lindesnæs ; 

Der  vugger  en  Skude  med  Sejl  paa  Rand, 

Den  syner  som  en  af  de  vilde  Gsbs; 

Den  nejer  med  Stævnen,  den  vipper  med  Spejlet; 

Aldrig  en  kækkere  Vildgaas  har  sejlet 

Hen  over  Bølgernes  Vej  — 

Og  det  er  Wessel  om  Bord  i  Fregatten 
Løwendahls  Galej. 

Og  se  1  hvor  Kimingen  graaner  let 
Og  Bølgen  drejer  sit  tunge  Hjul, 

Dér  stiger  bagved  de  hvide  Skvæt 
En  anden  Sejler,  en  anden  Fugl ; 
For  revet  Kuling  de  tvende  skyder 
Af  Sted  over  Søen,  som  friskere  bryder 
Med  hulende  Bølgedrag  — 

Og  Wessel  staar  paa  sin  Skanse  og  kigger 
Efter  den  fremmedes  Flag. 

Og  Solen  lider  saa  smaat  mod  Hæld 
Og  gyder  i  Havet  sit  gule  Skær. 
Da  Klokken  er  halvgaaen  seks  saa  vel, 
De  tvende  er  kommen  hinanden  nær. 
Den  fremmede  toner  en  engelsk  Stander 
Og  engelsk  Flag ;  men  Wessel  han  bander 
Den  Ed,  som  han  lider  bedst :  — 

Nej,  Fanden  annamme  mig,  trcH*  jeg  ham  ikke. 
Gutter,  nu  skal  vi  til  Fest  I 

Sieur  Wessel  viser  et  hollandsk  Flag, 
Han  genuner  sit  eget  til  rette  Stund, 
Og  Krudt  og  Kugler  til  glatte  Lag 
Er  lagt  igennem  Kanonens  Mund ; 
Med  et  staar  Røgen  i  rundede  Borde 
Ud  fra  den  frenmiedes  Laaringsporte, 
Det  engelske  Flag  er  væk  — 

I  Stedet  spiller  de  gule  Tunger 
I  blaat  fra  den  vippende  Hæk. 

Filur  I  saa  fik  Du  din  Mund  paa  Gled ; 
Konstabel,  tre  Skud ;  giv  Agt,  brænd  løs  I 
Til  Dæks  med  Hollænderkluden,  hiv  ned ! 
Hejs  Kongeflag  op  og  den  røde  Gøs  I 
Og  Wessel  raaber:  Hej  Gutter,  mærk  jer, 
Om  ogsaa  den  fremmede  nok  saa  stærk  er. 
Vi  stikker  dog  vel  ikke  a'  ...? 

Og  hundred  Struber  fra  for  til  agter 
Ham  svarer :  Gaa  paa !  Hurra. 

Saa  brændte  de  løs,  saa  langed  de  ud 
Med  alle  Kanoner  og  Musketten, 

Og  pyntet  blev  baade  Skrog  og  Klud, 

Kun  sjældent  gik  Kugler  og  Knipler  forbi ; 

Saa  bares  der  Raab  med  Eder  i  Følge 

Paa  Engelsk,  paa  Svensk  og  Norsk  over  Bølge, 

Men  højest  Kommandoen  lød : 

Sej,  Løwendahls  Gutter,  for  Kongen  og  Flaget 
Vi  slaar  nu  paa  Liv  og  Død  I 

Saa  fulgtes  de  tungt  i  den  hule  Sø 

Med  Undersejl  op,  i  hvirvlende  Damp ; 

Som  hidsede  Hunde,  der  rasende  gø, 

Saa  hørtes  de  under  den  vilde  Kamp; 

Saa  bed  de  og  flænged  hinandens  Sider ; 

Den  stoute,  som  staar  der,  den  trufne,  som  vrider 

Sig  under  det  væskende  Saar  — 

Alle  saa  har  de  kun  samme  Tanke : 
Til  Døden,  for  Sejer  vi  slaar ! 

Og  den  Gang  Solen  sig  lagde  til  Hæld 

Bag  Sommernattens  det  lyse  Skær, 

Og  Klokken  var  halvgaaen  ti  saa  vel, 

Da  brased  den  fremmede  fuldt  sine  Rær ; 

Mens  Ilden  slaar  af  hans  aabne  Porte, 

Han  trækker  sig  bort,  som  han  ikke  burde  — 

Da  raabes  der :  Gaar  Du  din  Vej  ? 

Og  det  er  de  danske  Gutter,  som  prajer 
Fra  Løwendahls  Galej. 

Sieur  Wessel  smiler  saa  bredt  dertil, 
Han  lider  helt  gerne  sit  Mandskabs  Mod, 
Saa  lader  han  sætte,  hvad  trække  vil, 
Og  atter  langs  Dækket  der  flyder  Blod : 
De  sparer  ej  Krudtet  i  Arkeliet, 
Det  knitrer  og  knalder  af  Musketteriet 
Igennem  Kanonernes  Brag  — 

Men  endnu  skelnes  i  Glimtet  derovre 
Fra  Hækken  den  fremmedes  Flag. 

Saa  falder  Natten,  og  Kampen  dør. 
Hver  bøder  bag  Mørket  sit  Tab  i  Løn, 

Men  næppe  har  Morgenen  kastet  sit  Slør, 
Saa  kaldes  hos  Wessel  paa  Skansen  til  Bøn. 
Først  Bibelens  Davre  —  saa  Brændevinen, 
Og  Chefen  læser  i  Andagtsminen, 
At  begge  Dele  gør  Gavn :  — 

Nuvel,  mine  Gutter,  en  blodig  Godmorgen 
I  Guds  og  i  Kongens  Navn  1 

Og  tredje  Gang  i  den  hule  Sø 

Med  Undersejl  op,  i  hvirvlende  Damp, 

Som  hidsede  Hunde,  der  rasende  gø. 

De  styrted  sig  ind  i  den  vilde  Kamp ; 

De  pynted  hinanden  det  bedste,  de  kunde, 

Til  Rig  og  til  Skrog  var  én  gabende  Vunde : 

Saa  fik  de  sig  lidet  at  dy ;  — 

En  Kende  de  hviled  og  Hullede  stopped, 
Og  saa  tog  de  fat  paany. 

Men  da  de  kom  sammen  den  fjerde  Tørn 

Og  dænged  hinanden  paa  Haandskud  nær, 

Hver  Skude  ligned  en  plukket  Øm, 

Og  Vandet  syned  af  Fuglenes  Fjær; 

Og  Krudtrøgen  hvirvled  og  Stykkerne  braged, 

Og  Wessel  han  kigger  derover  mod  Flaget : 

Ja  bi  Du  kuns  en  Minut  I  — 

Da  springer  til  Chefen  Konstablen  og  melder : 
Kaptajn,  det  skorter  paa  Krudt ! 

• 

Du  primer,  Konstabel,  ved  Tordenens  Gud!  — 

Kaptajn,  Gud  bevare  for  Løgn  min  Mund : 

Om  mere  der  er  end  til  fire  Skud, 

Saa  hæng  under  Nokken  mig  op  som  en  Hund  1  — 

Og  Wessel  han  bider  sin  Læbe,  og  knuger 

Mod  Brystet  sin  Raaber,  imedens  han  sluger 

Den  Mundfuld,  der  kom  ham  paa  tværs ;  — 

Vred  staar  han  paa  Skansen  og  hugger  i  Luften 
Med  Raaberen  Kvart  efter  Ters  : 

Saa  op  da  med  Roret ;  Trompeter,  her ! 
Far  over  i  Jollen  og  læg  ham  om  Bord, 

Og  bed  ham,  saa  sandt  han  har  Flaget  kær, 
At  fly  mig  lidt  Krudt  paa  mit  ærlig'  Ord ; 
Bedrøver  mig  meget,  jeg  ikke  kan  entre, 
Men  Søen  er  hul,  jeg  vil  nødig  kæntre 
Og  rage  om  Bord  i  hans  Stavn ;  — 

Du  hilser  fra  Wessel,  og  spørger  til  Gengæld 
Om  Chefens  og  Skudens  Navn  1 

Og  sig  ham.  Trompeter,  han  slog  som  en  Mand, 
Det  skal  jeg  bedyre  med  Haand  og  Mund, 
Og  kunde  jeg  slæbe  ham  med  mig  i  Land, 
Jeg  gjorde  det  fluksens  af  Hjertens  Grund ; 
Men  vil  han  mig  møde,  naar  Tid  er  gaaet 
Og  atter  jeg  Lod  og  Karduser  har  faaet, 
Saa  skifter  jeg  Vind  ham  og  Sol  — 

Og  vil  han  et  Glas  paa  min  Hytte  drikke, 
Saa  er  han  min  Gtest  paa  Parol  I 

Da  saa*  man  de  tvende  Chefer  at  staa, 
Enhver  paa  sin  Skanse,  med  Raaber  for  Mund, 
Og  fredeligt  Skuderne  sammen  laa, 
Som  nyssens  sloges  af  Hjertens  Grund ; 
Saa  svang  man  Pokaler  med  Hurra  i  Følge, 
Og  raabte  paa  Engelsk  og  Norsk  over  Bølge, 
Og  Vinen  den  funklede  rød  — 

„Paa  Gensyn**  var  Skaalen,  og  Glassene  blinked 
Og  svandt  dybt  i  Nordsøens  Skød. 

Og  se,  hvor  Kimingen  graaner  let. 

Og  Bølgen  drejer  sit  tunge  Hjul, 

Dér  duver  nu  bort  bag  de  hvide  Skvæt 

Mod  Nord  og  mod  Øst  en  vingeskudt  Fugl ; 

Med  vaklende  Stænger  to  Sejlere  skyder 

Af  Sted  over  Søen,  som  toppes  og  bryder 

Med  hulende  Bølgedrag  — 

Og  Wessel  staar  paa  sin  Skanse  og  kigger 
Efter  den  fremmedes  Flag. 

For  Flscalen. 

Nu  blev  der  et  Røre  blandt  alle  Parykkerne, 

Blandt  samtlige  smaa  Misundelser ; 

Den  hinkende  Klatfer  kastede  Krykkerne, 

Den  havde  nu  fundet  „Begrundelser"  : 

En  Pebling  har  sprunget  os  alle  forbi ; 

Hvad  kan  han?  en  Smule  Fribytteri, 

Som  gælder  ej  mer  i  Etaten; 

Nu  springer  han  alle  Hensyn  til  Staten 

Og  til  Majestæten  over; 

Man  tænke:  den  Tyveaars-Hvalp  han  vover 

At  tage  det  op  med  sin  Overmand, 

Uden  endda  at  være  i  Stand 

At  slæbe  ham  hjem  som  Prise ; 

Og  for  sin  Frækhed  til  Gavns  at  vise, 

Saa  drikker  han  Fjenden  til  paa  Pokalen,  — 

Nej,  nu  skal  han  Kronedød  for  Fiscaleni 

Og  de,  som  har  Kongens  Øre, 

De  tuder  saa  længe  deri, 

Til  Kongen  lader  sig  røre 

Og  skriver:  Beordre  vi 

Vor  Kapitajn-Lieutenant  Wessel  paa  Stand 

At  rappelleres  fra  Norriges  Land 

Og  svare  for  Retten  med  samt  sin  Fregat, 

Hvorlunde  han  udi  den  hafte  Combat 

Har  holdt  sig  til  Sø-Artiklernes  Bud ; 

Og  dermed  sker  Vores  Villie. 

Befalende  Eder  Gud  I 

Saa  skrev  de  og  skrev  og  stævned  ham  ned, 

Og  Wessel  gav  Møde.  Da  blev  der  en  Glæde 

Blandt  alle  hans  Fjender  —  og  de  vare  mange  — 

Men  Vennerne  var  jo  lidt  bange. 

De  gav  ham  det  Raad :  Far  sagtelig  frem ! 

Wessel  han  slog  med  Haanden  ad  dem ; 

Hans  Ansigt  tog  paa  at  lyse : 

De  skulde  kuns  lidet  ham  kyse  I 

Og  Wessel  gik  frem  med  sin  Skibs-Journal : 

Kom  an,  Hr.  Fiscai ; 

Nu  leger  vi  Tampen  brænder, 

Men  se  til,  hvor  Legen  ender! 

Saa  skrev  de  og  skrev  og  protokollered 

Og  krydsforhørte  og  Svaret  notered, 

Vidner  blev  tørte. 

Ed  deponeret, 

Udsagn  blev  hørte, 

Intet  mankered, 

Og  Akterne  voksed  til  Vognmandslæs,  — 

Da  var  Peder  Wessel  først  ret  i  sit  Es. 

Han  syntes,  han  stod  om  Bord  i  sit  Skib 

Og  havde  Kanoner  og  Sejl  at  regere, 

Han  syntes  han  var  i  Beknib 

Og  skulde  sig  flinkt  retirere : 

For  Sejl  og  Kanoner  han  mødte  kun  Penne, 

De  Herrer  de  sad  dér  med  Alvorsmine  — 

Da  brugte  han  sig  behænde 

Og  flred  paa  Varpets  Line ; 

Qg  alt  som  han  flred,  et  Slag  han  slog. 

Og  sejrende  ud  af  Actionen  sig  drog; 

Og  Sø-Fiscalen  blev  rød  i  Kammen 

Og  stænked  en  Klat  i  sin  store  Bog, 

Og  Herrerne  stak  udi  Retten 

Hviskende  Ho'deme  sammen. 

Men  Sø-Fiscalen  sit  Indlæg  gjorde : 
Hvorledes  dog  Monsr.  Wessel  turde 
Saalunde  skalte  med  Kongens  Gods, 
Og  eksponere  sit  Skib  mod  Fjenden, 
Og  ikke  ta'e  Fordel  af  Vinden 
Og  retirere  betids  sig  bort? 

Item  saa  var  det  Etaten  en  Tort 

At  høre  bestandig  den  samme  Bravade 

Om  alt  det  Mod,  som  saa  lidet  nytted ; 

Og  havde  ham  end  Majestæten  beskyttet, 

Saa  var  den  uværdige  Gasconade, 

Den  med  at  drikke  til  Pægls  med  sin  Fjende, 

For  grov  til  at  kunne  kvitteres ;  — 

Man  burde  ej  længer  fare  gelinde : 

Og  bør  Monsr.  Wessel  derfor  mulcteres, 

Og  videre,  til  han  vil  lære 

Lidt  mere  forsigtig  at  være. 

I  Følge  et  Hundred  og  to  og  firs 
I  Loven  at  degraderesi  — 

Da  tog  Peder  Wessel  til  Pennen  og  skrev 
De  Herrer  i  Ober-Krigs-Retten 
Et  saalunde  lydende  Brev : 


Jeg  sender  Fiscalen  min  Hilsen  og  samtlige  Herrer, 

Høje  og  velbaame  Mænd ;  —  min  Dom  staar  for  Stund. 

Skælm  giver  mer  end  han  har,  jeg  er  kuns  en  simpel 

Søgut,  jeg  fører  det  Sprog,  som  mig  Nidkærhed  lægger  i  Mund. 

Ringe  jeg  skulde  kun  føle  mig  selv  mod  Fiscalen,  om  ikke 

Netop  hans  Visdom  var  klejn  —  at  sige  til  Vands ; 

Tog  jeg  Bestik  efter  ham,  ja  saa  burde  jeg  sikkert 

Sættes  i  Mulet,  men  det  gaar  nu  forskelligt  til  Søs  og  til  Lands. 

Ilter  jeg  er ;  ja  maaske :  men  naar  Æren  man  slaar  for  og  Flaget, 
Saa  maa  man  passe  sit  Snit ;  thi  Æren  er  rap. 
Kom  jeg  Fiscalen  paa  Siden  —  og  han  var  min  Fjende  — 
Maalte  jeg  først  ej  hans  Klyds,  men  tog  straks  i  Fyren  et  Nap. 

Sloges  han  da  som  en  Karl,  og  jeg  kunde  ham  ej  kujonere, 
Hvorfor  da  ej  salutere  og  drikke  hans  Skaal? 
Ja  hvis  en  saadan  han  var,  og  han  bravt  havde  fægtet. 
Gjorde  han  ej  for  et  Glas  eller  to  vel  det  emsige  Skraal. 

Sømand  jeg  er  og  Soldat :  jeg  skriver  mod  Godtfolk  ej  Acter ; 
Skulde  jeg  skrive  mod  nogen,  det  blev  vel  mod  ham. 
Som,  naar  en  Snav  eller  Hukkert,  endsige  Fregatskib, 
Er  ham  af  Kongen  betroet,  gør  det  betroede  Skam. 

Item  hvad  angaar  den  Skade,  jeg  nys  i  Attaqven  har  faaet, 
Da  staar  jeg  ved,  at  Kanonen  hun  haver  sin  Vægt, 
Samt  er  et  sligt  Instrument,  som  saa  temmelig  lader 
Se,  hvor  det  trætfer  en  Mast  eller  Mand,  sin  alvorlig*  Etfect. 

Sluttelig  holder  jeg  for,  at  hvad  Hr.  Fiscalen  belanger. 
Burde  vedbørlig  han  næses  for  slig  Occasion, 
At  ej  en  brav  Officer  for  Fremtiden  udi  det  mindste 
Frygter  for  Bogstaven  mer  end  for  baade  Skib  og  Person  I  — 

Drachmaao:  Samlede  Skrifter,  4de  Blad  30 

Saadan  han  skrev.  Hvordan  det  blev  læst 

I  Retten,  ja  derom  intet  forlyder ; 

Men  lige  med  et  var  Actionen  som  blæst 

Bort,  og  intet  i  Vej'n. 

Wessel  blev  udnævnt  til  Orlogs-Kaptajn  — 

Det  blev  nok  Fiscalens  Snyder. 


I  Chalnppen« 

Kong  Karl  er  kommen  fra  Tyrkens  Land  — 
Ved  Sadlen  hans  Støvler  hænger. 
Stralstmd  vil  han  holde  trods  Mord  og  Brand  - 
Stralsund  kan  ej  holde  sig  længer ; 
Det  hagler  med  Jern,  det  sner  med  Bly, 
Og  Dansken  er  alt  i  den  ydre  By ; 
Kong  Karl  maa  fly  — 
Haardt  Sverrige  til  ham  trænger. 

Og  Wessel  staar  paa  sin  ny  Fregat, 
Den  har  han  fra  Svensken  taget ; 
Den  hvide  Øm  fik  han  haardelig  fait. 
Nu  bærer  den  Dannebrogsflaget; 
Han  sattes  paa  Vagt  for  Kongen  at  ta'e. 
Tre  Skibe  skulde  han  med  sig  ha* ; 
Hvor  bliver  de  a'  ?  — 
De  kniber  nok  ud  af  Laget. 

Decembertiden  til  Søs  er  slem  — 
Aa  ja,  man  kan  have  den  bedre  I 
De  Sinker,  de  luner  nok  Redens  Gem  — 
Da  vover  jeg  Ørnens  Fjedre  I 
Sta  spejded  han  Dage  og  Nætter  i  Træk, 
Men  Hjælperne  holdt  ham  bestandig  for  Gæk ; 
Kong  Karl  slap  væk  — 
Thi  Heldet  vil  Helten  hædre. 

Kong  Frederik  sad  udi  Pommerland, 
Og  han  lod  de  andre  skyde; 
En  Konge  maa  holde  sig  borte  fra  Brand 
Og  Mord,  for  Folket  at  fryde ; 
Han  sad  i  sit  Telt  i  sit  Hoved-Kvartér 
Og  saa'  paa  sit  Kort  og  sin  Stabsofficer : 
De  skyder  ej  mer?  — 
Nej,  Sire,  Kong  Karl  han  fly'de  l 

Men  Wessel  fik  Breve  og  kongeligt  Bud 
Til  Hovedkvarteret  at  bære, 
Thi  smykked  han  sig  i  sit  bedste  Skrud, 
Da  han  skulde  have  den  Ære ; 
Saa  lod  i  Chaluppen  han  ro  sig  i  Land, 
At  hilse  paa  Kongen,  samt  deribland*  — 
Han  var  jo  Mand 
For  sligt  —  sig  en  Gunst  at  begære. 

Dér  sad  han  saa  kæk  i  sin  fulde  Stads, 
Som  om  han  til  Bryllup  var  buden, 
Med  opkrempet  Hat  og  med  blankt  Kyrads, 
I  Galla  til  Støvlesnuden ; 
Og  agter  i  Baaden  hos  Wessel  befandt 
Hr.  Løwenøm  sig,  General-Adjutant, 
Og  —  det  er  sandt  — 
Adskillige  Herrer  foruden. 

Chaluppen  slingred,  og  Wessel  lo 
Og  tog  til  sin  Daase  blandt  andet : 
Den  skænked  mig  Kongen !  De  Herrer  maa  tro. 
Min  Pris  er  forsvarligen  blandet; 
Mod  Søsyge  hjælper  Carotten-Råpé, 
Og  se  disse  Stene  paa  Laaget  —  ja  se !  ... 
Da,  ak  og  ve, 
Fo'r  Daasen  af  Haanden  i  Vandet. 

Men  hurtig  som  Lynet  bag  efter  han  sprang,  — 
Kom  op  med  et  arrigt :  For  Fanden  l  - 
Og  dykked  forgæves  Gang  efter  Gang  — 
Da  hev  de  ham  ind  trods  hans  Banden. 
Dér  sad  han,  og  ærgerlig  tænkte  han  paa. 
Hvor  snart  selv  en  kongelig  Gave  kan  gaa  — 
Men  Herrerne  saa* 
Den  ene  stum  paa  den  anden. 


Adelsmand. 

„Fri  er  jeg  som  Fuglen  under  Sky, 
Og  jeg  gaar  lige  paa  som  Havets  Bølge: 
Majestæt  I  der  er  ej  Krudt  og  Bly, 
Hvorfor  jeg  skulde  som  Poltron  mig  dølge. 

30* 

Majestæt  1  jeg  lever  af  den  Luft, 
Som  bølger  stedse  om  Jer  høje  Naade, 
Men  hør  et  Ord :  der  er  saa  mangen  Schuft, 
Som  spinder  mod  mig  sine  Rænke-Traade. 

Majestæt  I  den  Hvide  Ørn  jeg  tog, 

I  Flugten  greb  jeg  Fuglen  under  Vinge; 

Stændig  jeg  med  Ørnen  siden  jog ; 

Nu  hugger  Fuglens  Næb  i  Svenskens  Bringe. 

Majestæt  1  jeg  er  en  faittig  Gut, 

Der  bejler  stedse  til  Jer  høje  Naade  *. 

Gør  mig  til  Kommandør-Kaptajn  til  Slut 

Og  lad  mig  slaa  med  Eders  Nordsøflaade !"  . . 


Men  Svaret  det  blev  et  andet, 
End  Wessel  havde  sig  tænkt; 
Kongen  han  sad  i  Teltet, 
Haardt  af  den  hidsige  trængt ; 
Og  Kongen  tog  til  sin  Daase 
Af  Guld,  med  Stene  om  Kant, 
Og  sagde:  „Du  tabte  den  sidste, 
Ifald  man  beretted  mig  sandt  l*" 

„Omstændelig,  skal  Du  vide, 
Jeg  følger  din  hele  Færd ; 
Du  øder,  hvad  man  Dig  skænker. 
Du  kaster  med  Penges  Værd ; 
Du  kaster  vel,  skal  man  fornemme. 
Dig  selv  med  det  første  bort  — 
Men  vogt  Dig,  Wessel,  for  saadant, 
Det  blev  mig  den  værste  Tort !"  — 

Og  Helten  stod  dér  med  Hatten 
I  Haanden  og  Øjet  mod  Jord, 
Og  bed  sig  i  Læben  og  kunde 
Ej  flnde  et  eneste  Ord ; 


Da  følte  han  noget  bilde 
Ned  i  sin  Hattepul ; 
Det  tynged,  han  tog  det  og  vejed 
Det  meget  sigende  Guld. 

Og  Kongen  rakte  ham  Haanden 
Og  smilede  naadigt  dertil  : 
„En  Konge  kan  ikke  gøre 
Alt  hvad  han  ønsker  og  vil; 
Men  hædre  han  kan  en  frimodig. 
Som  viste  sig  brav  og  bold  — 
Naa !  byd  mig  en  Pris  af  Jer  Daase. 
Hr.  Kapitajn  Tordenskjold  r  — 

Paa  Knæ  den  modige  tumled 
Og  famled  mod  Kongens  Skød, 
Og  rejste  sig  atter,  mens  Blodet 
Op  gennem  Kinderne  brød : 
„Hvad  Sa...  Majestæt,  tilgiv  mig. 
Men  hedder  jeg  Tordenskjold, 
Saa  skal  jeg  nu  dundre  og  lyne 
Svensken  Fanden  i  Vold  I*" 


Tordenskfolds  Flagsang. 

Og  atter  paa  sin  hvide  Øm  han  fo'r 
Og  lo  i  Luften  frem,  mens  han  betænkte. 
Hvad  Kongen  med  et  saadant  vægtigt  Ord 
Til  saadan  liden  Snusedaase  skænkte; 

Han  følte  Ørnen  blive  dobbelt  stor, 

I  Farten  spile  dobbelt  ud  sin  Vinge ;  — 

Nu  skulde  han,  og  for  sig  selv  han  svor, 

Til  Kommandør  —  ja  Skoutbynacht  —  det  bringe : 

Fri  stander  jeg 

Som  fri  Mand  paa  min  Skude, 

Kongen  er  med  mig, 

Jeg  er  Adelsmand; 

Lad  nu  de  Hunde 

Kun  i  Krogen  tude : 

Aldrig  at  bide 

Var  de  ret  i  Stand. 

Første  Vers  er  ude, 

Wessel  er  begravet. 

Evig  sover  han  — 

Men  Wessel  er  en  Spøgefugl, 

Han  gaar  igen  ved  højlys  Dag  paa  Havet. 

Stig  af  dit  Dyb, 

Af  Kølvandsfurens  Striber; 

Elsk  mig  og  styrk  mig, 

Hjertensven  og  Bro'r; 

Bland  Dig  i  Vinden, 

Som  i  Riggen  piber, 

Støt  mig  i  Bygen, 

Vaag  ved  Skudens  Ror. 

Hjælp  hver  Gang  det  kniber  l 

Det  har  Wessel  kunnet. 

Mens  han  var  om  Bord  — 

Og  jeg  skal  være  evig  Dig 

indtil  mit  sidste  Timeglas  forbundet. 

Herre,  min  Gud, 
Mod  Dig  er  jeg  kun  ringe 
Stakkel,  som  trænger 
Til  Din  Assistens; 
Tag  mig  og  Ørnen 
Naadig  under  Vinge : 
Faar  jeg  et  Grundskud, 
Hold  mig  Skuden  læns  1 

Saa  skal  jeg  nok  bringe 

Det  til  noget  meget, 

—  Admiral  kan  hænd 's  — 

Thi  jeg  og  Peder  Tordenskjold, 
Vi  to  har  endnu  ej  for  noget  veget. 

Og  mens  han  saadan  stod  og  tænkte  paa, 
Hvorlunde  Fremgang  nok  han  skulde  faa, 
Og  mens  han  som  et  Barn  gentog  bestandig 
Det  dyrebare  Ord,  det  nye  Navn, 
Saa  lyste  der  en  Ild,  og  det  en  mandig, 
I  Øjets  Ørneblik ;  op  til  sin  Favn 
Han  syntes,  at  han  kunde  Verden  knuge ; 
Han  maatte  ret  med  Vold  det  Udraab  sluge, 
Som  fra  det  altfor  fulde  Hjerte  brød ;  — 
Saa  slog  han  ud  med  Haanden,  og  han  talte 
Ti!  Flaget. 

Som  en  Sang  hans  Tale  lød : 


Jeg  vil  slaa  for  min  Konge  og  slaa  for  mit  Flag» 
Det  vil  sige :  at  slaa  for  den  gode  Sag ; 
Saa  lærte  jeg  fra  jeg  var  ganske  liden, 
Og  den  ABC  har  jeg  brugt  hele  Tiden. 

Skrædderdreng  var  jeg. 

Det  staar  jeg  ved. 

Tordenskjold  er  jeg, 

Wessel  jeg  hed : 
Saa  faar  den  ene  vel  dække  den  anden. 
Jeg  frygter  min  Gud,  og  gi*er  Fjenderne  Fanden, 

Jeg  har  tjent  mig  fra  neden  op  til  mit  Flag, 
Jeg  har  gaaet  i  Skole  i  Kuglernes  Lag ; 
De  mener  jo  nok,  jeg  er  ikke  dannet : 
Kom  kuns,  I  Pedanter,  herud  paa  Vandet ! 

Lange  Tabeller 

Bruger  vi  ej 

Dér,  hvor  det  gælder 

Dig  eller  mig; 
Medens  /  slog  paa  Papiret  Slaget, 
Har  Fjenden  jeg  fejet  i  Land  —  eller  taget. 

Jeg  vil  Stævne  de  Godtfolk  hid  for  mit  Flag, 
Som  forlanger  Mirakler  hver  eneste  Dag; 
Jeg  har  nok  forvænt  Jer  ved  første  Lekse : 
En  ærlig  Sømand  han  kan  dog  ej  hekse. 

Fanden  annamme  mig, 

Gaa  eders  Vejl 

Hvem  skulde  skamme  sig, 

I  eller  jeg? 
Tog  jeg  en  Prise,  ja  saa  tav  I  stille  — 
Jeg  hørte  Jer  kun,  naar  det  gik  mig  ilde. 

Det  er  derfor,  jeg  føler  mig  bedst  ved  mit  Flag, 
For  jeg  hører  Jer  ej  under  Stykkernes  Brag ; 
Der  er  mere  Raison  i  min  mindste  Pjece 
Af  Jern,  end  der  er  i  jer  fineste  Næse : 

Har  kun  mit  Dæk  jeg  * 

Ryddet  til  Slag, 

Har  over  Hæk  jeg 

Hejset  mit  Flag, 
Og  vil  Vorherre  saa  læmpe  ved  Blæsten  — 
Saa  skal  jeg  nok  klare  mig  selv  for  Resten  I 


Dynekilen. 

Det  lyder  som  et  Sagn,  som  en  længstforstummet  Sage 
Fra  Dideriks  og  Videriks  og  Barbarossas  Dage ; 
De  gamle  Pergament-Skrin,  berørt  af  Troldmænds  Stav, 
Udspy  Kong  Artus'  Kæmper  af  deres  mugne  Grav : 

De  flokke  sig,  de  tygge 

Paa  Skægget,  mens  de  skygge 
For  Brynet  med  den  Jemhaand,  som  længst  var  mat  og  kold 
De  vækkes  op  ved  Lynet  fra  Peder  Tordenskjold. 

Er  det  da  ej  et  Æventyr,  en  Ammestue-Sage? 
Betænk :  i  Falbeladernes  og  Bukkelhaarets  Dage, 
Da  som  en  Papegøje  man  pludred  Tysk  og  Fransk 
Og  Bonden  var  et  Asen  og  Herren  udenlandsk. 

Da  Folkets  største  Glæde 

Var  se  paa  Hoffet  æde. 
Og  dengang  Ludvig  Holberg  paa  Sproget  retted  Stil  — 
Da  slog  hin  Trondhjems  Viking  sit  Slag  ved  Dynekil. 

Der  stander  udi  Asien  et  Fjeld  med  bratte  Sider, 
Som  Solen  med  et  Ildkys  af  sine  Læber  svider ; 
Dér  mejsled  Ørknens  Konger  i  dunkel  Kileskrift 
For  Seklers  Karavaner  saa  mangen  mørk  Bedrift; 

Og  Granskeren  gi*er  Møde 

Og  læser  om  de  døde, 
Mens  Karavanen  mumler  frem  sit :  Allah  1  giv  os  Regn.  — 
I  Norden  taler  Fjeldet  foruden  Billedtegn. 

Der  er  en  Krog  i  Norden  imellem  tvende  Lande, 
En  Vig,  hvor  Havet  fjæler  sig  med  sine  kolde  Vande, 
Dér  brummer  Vinden  over  den  vaade  Bølges  Grav: 
Den  synger  Sjælemesser  for  mangen  Kæmpe  brav. 

Og  Bølgerne  de  springe, 

Og  Fjeldets  Sider  klinge. 
Som  klang  der  ud  af  Stenen  en  Æventyrbedrift.  — 
Kom,  Sømænd,  lad  os  læse  den  Dynekileskrift  I 

Kong  Karl,  den  Heltekonge,  vil  Norges  Klipper  gssste 

Med  Tusinde  af  Stridsmænd  og  Hælvten  af  Heste; 

For  Fredrikshald  han  lægger  sig,  —  den  Sten  er  ham  lidt  haard; 

Af  Stenen  slaar  han  Gnister,  men  trægt  det  Arbejd'  gaar. 

Saa  er  hans  Bud  og  Vilje: 

Kom  snarlig,  min  Flotilje, 
Fra  Gothenborg  med  Kugler  og  Krudt  og  Proviant  I 
Og  Flaaden  drog  paa  Veje,  —  men  Maalet  ej  den  fandt. 

StriVmstjema  hedder  Føreren,  —  han  hed  nok  nylig  Knappe. 
Kong  Karl  har  fæstet  Stjernen  paa  hans  borgerlige  Kappe; 
Med  Adelskaaben  svor  han  at  dække  Havets  Strøm 
Og  Flaaden  med ;  —  men  Klæder  kan  rives  paa  et  Søm : 

Og  Tordenskjold  gør  Sejl,  han ; 

Han  er  saa  haard  en  Negl,  han ; 
Han  svor  at  rive  til  sig  alt  Krudt  og  Proviant;  — 
I  Dynekilen  laa  det;  dér  Tordenskjold  det  faindt. 

Det  var  en  Julimorgen  ved  Sverigs  Kyster  golde. 
Og  Solens  Globus  ruiled  op  bag  Taagebankens  Volde; 
En  liden  Luftning  rejstes,  saa  let  en  Morgenvind, 
I  Løvens  Gab  den  peged,  mod  selve  Døden  ind : 

Belyst  af  Dagens  Lue, 

Hvor  bratte  Klipper  true, 
Hvor  der  er  knap  Passage  for  hundred  Alen  Vand, 
Blank  bored  Havets  Kile  sig  dybt  i  Fjendens  Land. 

Dér  ligger  han,  StrOmstjerna ;  dér  fandt  han  sig  et  Gemme ; 
Paa  Svensk  man  har  det  „roligt*" ,  man  føler  sig  saa  hjemme; 
Den  halve  By  har  været  den  Nat  til  Bryllupsstads, 
Om  Bord  hos  Flaadechefen  er  Resten  til  Kalas : 

„Stenbocken**  er  en  mægtig 

Stykpram,  hvor  Chefen  prægtig 
Beværter  hver,  som  mangled  ved  Byens  muntre  Fest;  — 
Her  byder  Tordenskjold  sig  —  ubuden  —  selv  til  Gæst. 

Han  lover  sig  en  Mundfuld,  en  dygtig,  kan  man  tænke. 
Blandt  svenske  Flaadens  Borde  han  agter  sig  at  bænke; 
Der  er  to  Snese  Skuder  i  alt,  med  stort  og  smaat, 
Halvdelen  er  armeret  —  den  smager  dobbelt  godt; 

Selv  mægter  han  at  byde 

Kun  over  syv,  som  skyde, 
Men  disse  syv  har  Tænder,  som  nok  kan  gøre  Gavn ; 
Spist  har  de  før  hos  Svensken ;  —  her  er  de,  nævnt  ved  Navn : 

Fregatten  Hvide  Ørnen ;  —  den  bytter  han  ved  Gildet 
Med  Hjælperen,  en  Stykpram,  som  Mesterrollen  spilled; 
Saa  kom  den  raske  Vindhund,  og  Grip  hed  dens  Kaptajn, 
Og  hvad  han  greb,  det  holdt  han,  -i  tættest  Kugleregn ; 

Og  saa  kom  Kaptajn  Tønder  — 

Just  heller  ingen  Flynder; 
Enbenet  med  sit  Træben  han  garvet  er  som  Bark ; 
Og  endnu  to  Galejer,  og  sidst  kom  Noahs  Ark. 

Det  var  en  Julimorgen,  og  Tordenskjold  han  pejled 
Det  snevre  Sund,  mens  sagtelig  hans  Skuder  fremad  sejled; 
Han  skrev  nys  Majestæten  et  Brev :  Jeg  er  en  Mand, 
Enfoldig  —  men  jeg  elsker  mit  fattig'  Norges  Land  l 

Bestandig  la*er  han  raade 

Sit  Hjertes  Tænkemaade; 
Og  som  han  er  behjertet,  og  der  just  er  god  Vind : 
Saa  sætter  lige  lukt  han  i  Dynekilen  ind. 

Hans  Folk  om  Bord  paa  Flaaden  er  nye  Gaster  alle; 
Frivillig  gav  de  Møde,  saa  snart  han  hørtes  kalde ; 
Blandt  menig  Mand  hans  Navn  er  en  god  og  gangbar  Mønt, 
Og  klinge  gør  Metallet  og  slides  aldrig  tyndt ; 

Men  Ørnens  gamle  Drenge, 

Som  fik  saa  mangen  Flænge 
Om  Kap  med  Skrog  og  Rejsning,  med  Tømmer  og  med  Klud, 
Dem  skaffed  gode  Klæder  han ;  —  de  gamle  var  slidt  ud. 

Saa  stsyner  han  i  Spidsen,  begærlig  efter  Striden, 
Og  da  han  er  Fregatten,  den  Vindhund,  klods  paa  Siden. 
Sta  raaber  han  til  Grip:  om  han  ogsaa  var  parat 
At  tage  denne  Morgenstund  med  Svensken  en  Dravat, 

Og  være  med  at  spille 

Paa  Hakkebræt  til  Gilde, 
Og  pudse  Stjernen  inde  paa  Strømmen  rigtig  klar?  — 
Ja;  vi  har  Dagen  for  os!  var  Kammeratens  Svar. 

Og  Dagen  kom  med  Opsang  af  Piber  og  af  Trommer; 
Det  snevre  Hul  derinde  knap  Gasstebudet  rummer; 
Og  „Vreden**  og  »Bellona**  dem  gælder  første  Skaal ; 
Snart  strømmer  Drueblodet,  iskænkt  til  bredfuldt  Maal; 

Men  Svenskens  Krigsgudinde 

Hun  famler  som  i  Blinde, 
Hun  kan  ej  ret  faa  Sværdet  ud,  det  volder  hende  Mas ;  — 
Dyrt  købte  Svensken  ofte  sit  Hang  til  Kalas. 

Dog  er  desaarsag  ikke  for  Haanden  han  en  Sinke, 
Han  kan  en  Skaal  besvare  med  andet  end  at  klinke, 
I  Bordet  kan  han  trumfe,  saa  Glas  og  Flasker  gaar 
Ad  undas,  medens  Haanden  paa  Kaardefæstet  slaar ; 

Og  Kaarden  kan  han  trække 

Og  falde  ud  og  dække 
Sig  som  en  vaabenøvet  og  mandig  Kavaler.  — 
Og  da  var  Klokken  noget  over  fem  og  tre  Kvarter. 

Saa  kom  to  fulde  Timer,  hvor  Svensken  var  i  Aande, 
Hvor  „Vreden*"  gik  „Bellona**  helt  punktligen  til  Haande. 
Hvor  Sj'^blads  „Stenbock**  stødte  og  brugte  sine  Horn, 
Hvor  „Kastor**  og  „Ulysses**  tog  Dansken  paa  Kom, 

Hvor  „Pollux"  og  hvor  .Bjørnen" 

Faldt  i  med  „Hvide  Ørnen** , 
Hvor  „Hekla**  og  „Proserpina**  lod  høre  Helveds  Brag, 
Og  „Hektor**  og  „Achilles**  var  enige  den  Dag. 

Det  var  to  lange  Timer,  hvori  kun  Dansken  haled 
Og  hev  i  Spil  og  Aarer,  som  Førerne  befaled ; 
Det  var  to  Prøvens  Timer  paa  koldt  Vand  i  Blod, 
Paa  Sømands  Disciplin,  paa  Soldatens  største  Mod ; 
De  tykke,  tunge  Pranune 
—  Og  Ørnen  med  det  samme  — 
De  skulde  slæbes  fremad,  thi  der  var  fattig  Vind, 
Og  lægges  paa  Musketskud  under  Fjendens  Ildsvælg  ind. 

Og  Gutterne  ved  Spillet  sank  døde  ned  som  Fluer, 

—  Der  lød  ej  Hurraraaben,  og  svunget  blev  ej  Huer  — 
Langs  Aarebænkens  Rader  faldt  Vittigheder  ej, 

—  De  svenske  Kugler  baned  sig  saa  blodig  en  Vej ;  — 

Men  dér  hvor  Gasten  rørtes 

Af  Dødens  Haand,  dér  hørtes 
Et  Suk,  en  Tænderskæren,  og  saa  en  Ed  —  lidt  plat  — : 
Den  Onde  ta'e  i  Svensken,  naar  først  vi  faar  ham  fat ! 

Og  midt  i  Kugleregnen,  i  Damp  og  Røg  og  Bulder, 
Ses  Tordenskjold  paa  Dækket  saa  tæt  og  bred  om  Skulder, 
Hans  Øje  som  en  Musvaag  paa  Byttet  fast  er  vendt. 
Brunrød  er  Pandefuren  og  Aaren  staar  spændt ; 

Da  spiller  Blikkets  Flamme, 

Han  ser  de  svære  Pramme 
Med  deres  Bredsid*  svajet  tæt  op  mod  Fjendens  Ild: 
Nu  da,  Gud  være  lovet  1  nu.  Gutter,  slaar  nu  til  I 

Da  slog  de,  saa  hvert  Ribben  i  Svenskens  Sider  knaged, 
Kanonerne  de  brøled  og  Plankerne  de  braged, 
Stangkugler  fo'r  og  Knipler  og  Skraa  og  Søm  og  sligt, 
Som  lod  Effecten  kende:  man  laa  jo  ganske  digt; 

Og  Tordenskjold  laa  tættest 

Paa  Fjenden,  hvor  han  lettest 
Og  varmest  kunde  Maden  servere  fra  sin  Kok ;  — 
Og  noget  over  Middag  fandt  Svensken,  det  var  nok. 

Stromstjema  var  den  første,  som  løb  sin  Vej  fra  Fadet, 
Men  Kniven  lod  han  ligge  paa  Bordet,  vendt  med  Bladet 
Mod  Sejerherren.  Saadan  en  Stjerne  han  er  snild : 
Sin  Løjtnant  lod  han  sætte  om  Bord  paa  Skuden  Ild; 

Han  vilde  ogsaa  rende, 

Men  Grip  tvang  ham  at  vende 
Og  vise  sig,  hvor  Lunten  til  Krudtet  vel  var  lagt ; 
Og  saa  blev  Lunten  slukket  og  ved  Lugen  sat  Vagt. 

Dér  laa  Kong  Karls  Flotilje  og  røg  af  alle  Porte, 
Og  Folkene  var  skudte,  og  Førerne  var  borte ; 
Og  Grip  og  Tønder  hasted  omkring,  hvor  Ilden  brød 
Og  Lunter  hang  tre  Tommer  knap  fra  den  visse  Død. 

Vorherre  dem  forundte 

At  snappe  mangen  Lunte; 
Dog  sprang  et  Skib  i  Luften  med  samt  en  Søkadet,  — 
Men  han  kom  ned  paa  Benene,  for  saadan  en  er  let. 

Saa  varped  man  og  slæbte  og  haled  ud  af  Sundet 
Med  alt  hvad  flyde  kunde,  til  Mørket  var  oprundet ; 
Igennem  Natten  lysned  dog  Skud  den  hele  Vej; 
Til  Dørs  de  Gæster  fulgtes,  Skrabud  der  mangled  ej ; 

Men  lige  meget:  Hullet 

Var  tomt:  paa  Dansegulvet 
Der  rested  ej  en  Jolle ;  man  medtog  hvad  som  helst : 
Og  saa  var  Slaget  vundet  —  og  Norge  var  frelst  l 

Det  klinger  som  et  Sagn,  som  en  længstforstummet  Sage ; 
Men  Slægten  bør  se  fremad  og  ikke  did  tilbage ; 
Det  Blod,  som  her  i  Strømme  blandt  nære  Stammer  flød. 
Det  voldte  bitre  Smerter  i  Nordens  Moderskød. 

Og  dog  ta'er  Klippeklangen 

Bestandig   Hjertet  fangen: 
Paa  Mindets  Esse  nitter  Sagnsmeden  i  vor  Favn 
For  evigt  sammen  Tordenskjolds  og  Dynekilens  Navn. 


I  Strømstad. 

Hør  Du,  Grip,  sagde  Tordenskjold, 
Fanden  i  Vold 
Med  Parykkerne  1 

Dér  haver  de  givet  mig  Snus  i  min  Næse, 
Selv  Kongen  har  ladet  mig  Teksten  læse, 
Fordi  jeg  lod  Gothenborg  staa,  hvor  den  stod, 
Og  ej  lod  den  splittes  for  Stykkerne. 

En  Dannemand  slaar 
Som  bedst  er  hans  Agt, 
Kongen  han  lider  mig,  véd  jeg,  saa  vel, 
Men  Gabel  ønsked  mig  før  skudt  ihjel, 
Ja  hængt  og  parteret  i  Stykker, 
Forinden  jeg  blev  Skoutbynacht ;  — 
Fanden  i  Vold  med  de  stive  Parykker!  — 
Jeg  blir  det,  som  jeg  har  sagt. 

De  ønsked  nok  helst,  jeg  tog  Sverig  og  Karl 
Til  Prise  med  et  og  det  samme  Skud, 
Og  førte  dem  med  mig  til  Holmen 
Med  Buk  og  med  sirligt  Skrabud. 
Gud  véd,  jeg  tog  dem  saa  gerne  begge, 
Naar  blot  jeg  dem  kunde  paa  Siden  lægge : 

Men  Sverig  er  Klipper  og  Træer  og  Jord, 
Og  Karl  han  kommer  jo  aldrig  om  Bord. 
Havde  jeg  blot  ham  paa  Vandet, 
Saa  skulde  vi  se  noget  andet  I  — 

Aa  ja,  sagde  Grip,  saa  var  Krigen  forbi, 
Saa  kunde  vi  trække  i  Stads-Liberi, 
Og  gaa  paa  de  høje  Hæle, 
Og  for  Kisselinkerne  kæle ; 
Saa  stak  vi  vel  Reb  i  de  gamle  Eder, 
Og  stilled  til  Thevand  i  lange  Geleder, 
Og  glemte  vort  saltede  Norsk-og-Dansk, 
Og  snøvled  Madam  l  gennem  Næsen 
Til  Hoffets  Fruer  paa  Fransk!  — 

Hør  Du,  Grip,  sagde  Tordenskjold, 

Fanden  i  Vold 

Med  de  Dele  1 
Nu  skal,  paa  Parol,  jeg  betro  Dig  det  hele : 
Jeg  tænker  ret  nu  paa  en  ny  Affære, 
Og  Du  skal  min  Følgesvend  være. 
Vort  Krudt  er  i  Aar  vel  saa  godt.  som  i  Fjor, 
Og  Kugler  og  Knipler  dem  ta*er  vi  om  Bord. 
Kong  Karl  i  Norge  vil  atter  ind; 
Saa  ville  vi  sætte  for  hannem  en  Pind. 
I  Fjor  hedte  Pinden  en  Dynekir : 

Strømstad  den  hedder  i  Aar. 
Men  først  min  Dessein  vil  jeg  sætte  i  Stil 

Og  Parykkerne  alt  rapportere. 
At  ikke  det  sker,  som  paa  Elfsborgs  Red, 
Og  andre  Steder,  hvor  stedse  det  hed, 
Paa  Omsigt  jeg  lod  det  mankere. 
Naa!  svar  mig  saa,  tror  Du  det  gaar?  — 

Som  Tordenskjold  spørger,  han  Svaret  faar. 

Den  Grip  er  ej  af  de  mange  Ord; 

Saa  tog  de  tilbørlig  Forsyning  om  Bord, 

Og  lagde  tre  Orlogsskibe  paa  Rad, 

Med  Stykpramme,  hele  og  halve  Galejer, 

Ud  fra  Reden  ved  Frederiksstad; 

Og  Tordenskjolds  Stander  fra  „Lolland**  s 

Top  over  Bølgerne  vajer. 

Men  Vinden  den  blæste  ham  hart  imod. 

Og  Prammene  sejled  kun  Fod  for  Fod ; 

Alten  Noah  og  Hjælperen  med, 

De  luntede  begge  saa  tungt  af  Sted ; 

Og  Strønmien  vidste  det  saadan  at  mage. 

At  ogsaa  Galejerne  blev  tilbage. 

Saa  stod  han  alene  med  Skibene  ind 

Gennem  Strflimstads  Gab  imod  Strøm  og  Vind. 

Han  er  vokset  fra  sidst  —  han  er  Kommandør, 

Har  Guldmedalje,  paa  Brystet  at  bære ; 

Baandet  er  blaat,  en  kongelig  Ære, 

Og  vokset  med  al  denne  Hyldest  og  Ros 

Er  ogsaa  hans  Mod  og  hans  Evne:  — 

Men  Strøm  og  Vind  kan  han  ikke  stævne, 

Om  ogsaa  han  stamper  i  Dækkets  Planker, 

Da  Tiden  bliver  ham  lang. 

Han  burde  maaske  slaa  Strømstad  af  Tanker ;  — 

Men  nu  ligger  han  der  engang  I 

Strømstad  hedder  den  liden  By, 

Som  laaner  af  Tordenskjolds  Vunder  sit  Ry ; 

Fra  Norges  Grænse  knap  tvende  Mile, 

Den  skyder  sig  just  som  en  Dynekile 

Ind  mellem  Klipper  og  Holme  og  Skær;  — 

Men  Fjorden  har  Rum  for  en  Flaade, 

Og  Byen  har  Hus  for  en  Hær. 

Kong  Karl  har  kastet  sit  Øje  derpaa, 

Og  dette  Øje,  det  véd  man. 

Er  vant  at  slaa  Gnister  af  Stenen. 

Saa  trylled  en  Fsrøtning  han  frem  over  Scenen ; 

Der  voksed  i  Læ  bag  den  skærmende  Klippe 

Af  Ildrør  et  truende,  tredelt  Knippe. 

Kanoner  og  Mørsere,  store  og  smaa; 

Og  Kongen  sagde  til  Gjerta: 

Se  her,  min  BroV,  skal  Du  staa! 

Kong  Karl  har  givet  sin  Ordre  til  Gjerta, 

Den  haarde  Hugaf,  Generalmajoren: 

Du  dækker  med  Garden  Byen  og  Fjorden, 

Du  dækker  dem,  eller  Du  dør  I 

Saa  lagdes  der  rundt  paa  Holme  og  Øer 

Grenaderer,  prøvede  Veteraner, 

Som  voksede  op  under  Løvens  Faner 

Og  skyer,  som  han,  hverken  Ild  eller  Vand, 

Som  fulgte  hans  Spor  paa  de  blodige  Baner, 

Og  aldrig  tog  fat  med  Læmpe, 

Som  nu  med  Kongens  jævnbyrdige  Mand, 

Med  Nordsøens  Viking  om  Æren  — 

Og  helst  nok  om  Sejren  vil  kæmpe. 

Dér  ligger  da  Strømstad  en  Julinat. 
Men  Nattens  den  drømmende  Stilhed  er  borte ; 
Dog  er  der  ej  Bryllup  og  intet  Kalas, 
Hr.  Gjerta  han  taaler  ej  saadan  Spas. 
Kanonerne  strække  de  Mundinger  sorte 
Frem  over  Værnet  paa  Laholms  0, 
Lig  lænkede  Hunde,  som  vaage  og  gø. 
Skarpt  gennem  Natten  den  Gøen  lyder: 
Mod  Orlogsskibet  til  Maals  man  skyder, 
Og  Kuglen  vander  for  Lollands  Bov 
Og  hilser  saa  flittigt  fra  Gjerta, 
At  ej  han  paa  Vagten  sov ! 

Den  Nat  gik  over,  og  Dagen  med. 

Vinden  hun  rørte  sig  ej  af  sit  Sted ; 

Strømmen  løber  af  Fjorden  ud  — 

Der  spurgtes  endnu  ej  fra  Prammene  Bud. 

Med  trende  Skibe  mod  tre  Batterier 

—  Karolus,  Prins  Karl  og  Prinsesse  Ulrika  — 

Det  gaar  dog,  min  Død !  ikke  an ; 

Ja  var  jeg  blot  Vindens  og  Strømmens  Mand  — 

Men  se,  rundt  om  Fjorden,  paa  Veje  og  Stier 

Mylrer  Soldater  fra  Fjeldene  ned, 

S<mi  kendte  de  til  min  Forlegenhed !  . . . 

Og  Tordenskjold  stamper  i  Dækket; 

Han  er  bister,  skummende  vred. 

Dog,  Noah  i  Arken  er  med  om  Bord, 

Og  Grip  saa  kalder  han  sig. 

En  Pram  er  en  Pram,  har  kuns  liden  Forstand, 

Men  naar  blot  dens  Chef  er  en  Hædersmand, 

Saa  haler  man  ud,  man  varper  og  ror; 

Den  modige  stedse  sig  grejer. 

Hr.  Grip  har  givet  sit  ærlige  Ord  — 
Ham  følger  de  fire  Galejer 
'    Til  „Lolland'' ,  hvor  Tordenskjold  venter 
Og  Raads-Flag  paa  Toppen  vajer. 

Ja,  Kommandøren  har  Krigsraad  sat: 
I  Herrer,  den  Hjælper  er  lovlig  plat. 
Flad  i  sit  Hjerte  og  flad  i  sin  Bund; 
Vi  ligger  og  spilder  den  gode  Stund. 
Vil  Strømstad  vi  vinde,  saa  maa  vi  ej  nøle, 
Den  ledige  kan  sig  saa  nemt  forkøle. 
Skal  rask  vi  ta*e  fat,  eller  løbe  vor  Vej  ? 
Skal  vi  slaas  eller  sejle:  Ja  eller  Nej?  — 

Det  Spørgsmaal,  det  faldt  jo  paa  Tordenskjolds  Dæk ; 

Thi  toge  de  Herrer  til  Pen  og  Blæk 

Og  skrev  deres  Ord  i  Betænkningen  ned, 

Kort  og  fyndig:  De  blev,  og  de  stred! 

Og  Skibspræsten  læste  for  Flaaden  en  Bøn, 

Og  sagde  til  Chefen :  Min  unge  Søn, 

Gud  gav  Dig  dit  Liv ;  vil  Gaven  han  hente, 

Saa  gør  Dig  bered'  ved  hans  Sakramente! 

Og  Tordenskjold  knæled  andægtig.  Saa  lod 

Han  Blodflaget  hejse.  Og  Slaget  stod. 

De  slog  for  Strømstad  en  Julinat, 

Og  Klipper  og  Holme  de  skjalv  under  Slaget ; 

Haard  var  den  Hilsen,  og  haardt  tog  de  fat. 

Men  her  havde  Svensken  nok  Overtaget. 

De  Skibe  de  ligge  foruden  Vind 

Og  vende  mod  Fjenden  Næserne  ind. 

Og  hver  Gang  en  Trosse  de  flk  bragt  ud, 

Saa  bristed  de  Varp  for  de  Svenskes  Skud ; 

Og  Dækkene  bliver  af  Kuglerne  fejet. 

Til  endelig  Lolland,  Tordenskjolds  Skib, 

Mod  Fjenden  med  Siden  er  svajet. 

Da  gik  det  Dig  ilde,  Karolus,  der  oppe 
Med  Gjertas  Soldater  paa  Klippernes  Toppe; 
Da  spilled  de  Skibes  Kanoner  imod  Dig, 
Til  atter  og  atter  dit  Mandskab  forlod  Dig ; 
Lavetterne  vælte,  Kartoveme  springe. 
Og  Gjerta  maa  selv.  Veteranen  den  graa, 

Fugtle  med  dragen  Klinge 

Veteranerne  til  at  gaa  paa. 

Da  farer  dit  Knidtmagasin  med  et  Brag 

I  Luften,  mens  netop  det  gryer  ad  Dag, 

Og  Tordenskjold  staar  ved  sin  vaklende  Mast: 

Hej,  Gutter,  staar  fast  I 

Karolus,  dér  brast 
Dit  Værge!  —  Men  Skæbnen  bag  Skyen 

Har  rullet  sit  Tæmingekast 

Hr.  Grip,  som  flittig  holdt  Fjenden  varm, 

Maa  trække  sig  ud  fra  Grunden ; 

Noah  fik  splintret  sin  højre  Arm, 

Og  Arken  fik  Huller  i  Bunden ; 

En  Eftermand  bliver  ham  hurtig  funden: 

Kun  en  Minut, 

Saa  ligger  han  skudt; 
Skudt  bliver  alt,  hvad  paa  Dækkene  staar. 
Thi  Solen  er  oppe,  og  Svenskens  Kugler 

Durk  gennem  Skibene  gaar. 

Saa  raaber  han,  Kommandør  Tordenskjold: 

Fanden  i  Vold, 

La'  os  faa  dem  af  Vejen ! 

Rask,  Kammerater, 

Søværns-Soldater, 

Følg  mig,  saa  gaar  vi  i  Land  I 
Saa  springer  han  selv  som  den  første  Mand 
Om  Bord  i  Sophia,  Galejen; 
Men  da  han  er  Stranden  paa  Stenkast  nær. 
Da  rejser  sig  mod  ham  en  formelig  Hær, 
Og  G jerta  han  raaber :  Giv  Agt,  læg  an  ...  I 
Det  var  ham,  som  kom  Dansken  i  Vejen. 

Da  blev  der  en  Myrden;  det  strømmed  med  Blod« 
Alt  blev  skudt  ned,  hvad  paa  Fartøjet  stod; 
Og  Tordenskjold  delte  Soldaternes  Kaar:  — 
For  første  Gang  mærket  med  gabende  Saar, 
Han  takked  sin  Gud,  han  slap  bort  i  en  Baad 
Og  kom  til  sit  Flagskib  tilbage ; 
Og  nu  er  de  dyre,  de  gode  Raad ;  — 
Det  Strømløb  havde  sin  Hage. 

Han  blødte  saa  stærkt,  som  han  bløde  kunde. 
Dog,  hvad  er  ham  Blodtab  og  svidende  Vunde? 

DraehmtBD:  Samlede  Skrifter,  4de  Bind  31 

De  tvende  Galejer  han  lod  jo  derinde, 
Bestrøget  af  Skud  fra  den  sejrende  Fjende. 

Han  maatte  jo  ha'  dem; 

De  skulde  ej  ta*  dem; 
Det  var  paa  hans  Ære  saa  styg  en  Plet.  — 
Da  melder  sig  villig  en  rask  Kadet. 

Kadetten  kom  lykkelig  ind  og  ud :  — 

Da  virked  Kadettens  Eksempel. 
I  Fartøjet  sprang  de,  og  Aarernes  Stempel 
De  brugte,  og  haled  Galejen  ud. 
Men  højt  paa  dens  Hyt,  en  Skive  for  Skud, 
Et  Maal  for  det  svenske  Musketten, 
Sprang  udi  Paradis-Liberi, 
I  Adams-Kostumet  en  Skipper. 

Og  det  er  den  djærve  Elias  Wulff, 

Som  staar  dér  og  svinger  sin  Kaarde 

Og  brøler  utrolige  haarde 

Skældsord  til  Fjenden  i  Land  : 

Saa  sigt  dog  engang  paa  en  Dannemand, 

Og  træf  —  om  I  ellers  er  dertil  i  Stand ! 

Sigt  ham  paa  Navlen 

Og  træf  ham  i  Bagen  I 

Skriv  saa  paa  Tavlen, 

At  Strømstads-Dagen 
Havde  ét  Bytte  at  vise : 
Og  det  var  en  Mand,  som  undte  Jer  ej 
Engang  sin  Skjorte  til  Prise  I  — 

De  skød  og  de  skød ;  men  den  modige  slap. 

Hvor  meget  de  svenske  Skytter 

End  mod  hans  Knap  maatte  hige. 

Da  hørte  man  Tordenskjold,  blødende,  sige : 

Større  vi  er  end  vor  sejrende  Fjende ;  — 

Tvi  den  fordømte  Fortræd  I 

Men  Æren  er  frelst  —  og  Skibene  med ; 

Og  nu  vil  jeg  la'  mig  forbinde! 

Om  Bord  paa  Hukkerten. 

Hvem  sejler  under  den  svenske  Val 

Decembernatten  saa  lang? 
Hvem  ejer  den  liden  Hukkert  vel 

Med  Raa  paa  sin  eneste  Stang? 

Hvem  huser  om  Bord  i  den  tømrede  Stue, 

Hvem  ligger,  hvor  tusinde  Farer  true, 

Som  laa  han  i  sødest  Behold? 
Hvem  bryder  sig  Pokker  om  Svensken?  — 

Det  gør  Peder  Tordenskjold. 

Og  Søen  brummer  sin  gamle  Sang 

Om  Hukkertens  Stævn  og  Hæk, 
Og  Vinden  sætter  sin  Fløjte  for  Mund 

Og  spytter  sin  Trille  væk, 

Og  Manden  ved  Roret  faar  Munden  paa  Gang, 

Han  synes  den  Hundevagt  bliver  saa  lang, 

Han  skifter  sin  Skraa  og  nynner 
Med  Søen  og  Vinden  om  Kap. 

Saa  mangen  en  Vise,  saa  mangt  et  Stev 

Om  Dannemarks  Heltestand 
Paa  Flaaden  vanker  fra  Mund  til  Mund, 

Og  mest  blandt  den  menige  Mand ; 

Hvem  Visen  har  gjort,  fik  man  aldrig  høre, 

Men  er  der  en  Sang,  som  altid  faar  Øre, 

Trods  Baadsmandstampens  Kontrol, 
Saa  er  det  den  Vise,  som  Rormanden  nynner 

Om  ham,  Peder  Tordenskjold : 


„Peder  Wessel  var  hans  Navn 
Alt  ifra  sin  Fødestavn; 
Skrædder  skulde  han  gerne  være ; 
Pyt!  sa'e  Peder  og  løb  af  Lære: 
Stuen  er  trang,  Søen  er  vid. 
Dér  skal  jeg  staa  min  Læretid  1** 

„Om  hvordan  han  lærte  dér 
Melder  Svensken  fjernt  og  nær; 
Peder  vidste  saa  ganske  nøje 
Hvad  der  gaar  til  paa  en  banket  Trøje : 
Svensken  er  lang.  Trøjen  er  blaa  ../ 

31* 

Hej  lad  dog  den  Vise  en  Ende  faa, 

Du  spinder  den  altfor  lang  I  — 
Det  er  Kommandøren,  som  staar  der  og  skræver 

I  Kobryggens  smalle  Gang. 

Og  Rormanden  op  til  Sydvesten  ta'er, 

Men  Tordenskjold  sparer  ham  selv  for  Svar, 

Han  synger  Verset  til  Ende ; 

Han  kender  den  Vise  saa  vel. 

Saa  kigger  han  ind  til  Nathusets  Fyr. 
En  Streg  til  Luvart !  —  en  Streg  1  — 

Saa  gisser  han  sig  til  Fartøjets  Fart : 
Vinden  hun  bliver  ret  østen  snart ; 
Ved  Daggry  maa  vi  den  svenske  Val 
Et  Par  Streger  nærmere  lægge, 
Om  Anholt  vi  over  vil  strække  1  — 

Og  Kommandøren  han  sætter  sig  ned, 
Belyst  af  Kompaslampens  Lue; 
Det  er,  som  en  Skygge,  en  flygtig,  gled 
Over  Mundens  trodsige  Bue: 
Misundelse;  ja  I  min  Aktivitet 
Den  har  de  Herrer  for  fuldtvel  sét. 
Den  hover  dem  ikke  derhjemme ; 
Og  nu  skal  jeg  kaldes  til  Kongens  By 
Og  føres  i  ny  Slags  Klemme  I 

Det  er  den  Vise,  det  gamle  Stev, 
Det  evige  et  og  det  sanune : 
De  sidder  og  piber  i  Musehuller, 
Men  haver  ej  Saar  eller  Skramme; 
Om  noget  jeg  evner,  saa  raaber  de :  mer  I 
Om  meget  jeg  vover,  straks  Fejler  de  ser ;  — 
Jeg  voved  dog  Pelsen  for  Strømstad 
Paa  mine  Galejer  og  Prammel 

Naa !  lad  mig  kuns  miste  Kommandoskab, 
Og  lad  dem  kuns  hyle  om  Død  og  Tab : 
Til  kort  kan  jo  komme  den  bedste  Sag, 
Den  bedste  Raison  kan  fejle. 
Skal  atter  i  Kølvandslinje  jeg  gaa. 
Og  kan  jeg  ej  længer  paa  egen  Haand  slaa  — 

Jeg  skal  baade  slaa  og  sejle 

Under  det  gamle  Flag  I 

Saa  synger  jeg  op  under  Stykkernes  Brag»  — 
Det  vil  de  vel  ikke  forbyde ; 
Og  vist  skal  min  Konge  fornemme  den  Dag, 
Hvor  Tordenskjolds  Navn  i  et  Hædersslag 

Fra  Sundet  til  Norge  skal  lyde; 
Thi  Tordenskjold  tager  Revanche  for  sidst ; 

Den  brænder  min  Sjæl  som  en  Brand :  — 

Jeg  skriver  kanske  som  en  Cancellist, 

Men  jeg  snakker,  Gudsblod  I  som  en  Mand  I  — 

Og  Hukkerten  staar  gennem  Natten  hen 
Sin  Kurs  under  svenske  Val ;  — 
Imedens  saa  ville  vi  kigge  paa  den. 
Som  gaar  dér  paa  Heltens  Befal ; 
Den  haver  en  Ladning  af  Jern  i  sin  Bug 
Samt  alt,  hvad  der  hører  til  Heltens  Brug, 
Og  saadant  er  ikke  saa  ringe; 
Selv  er  den  et  lidet,  skrøbeligt  Trug, 
Men  dens  Fører  har  Malm  i  sin  Bringe. 

Og  som  det  er  Tordenskjolds  vældigste  Tag, 
Som  snart  paa  dens  Planker  skal  tages, 
Saa  ville  vi  nævne  hver  liden  Sag 
Om  Bord,  mens  det  midlertid  dages ; 
Den  Hukkert  at  se  til  er  kendelig  tam, 

Men  glubende  Vildt  er  deri : 
Først  Kommandør  Tordenskjold  selv,  og  med  ham 
Hans  hele  Menageri. 

To  Ulve,  en  Rævefamilje  med  Børn ; 
De  laa  nu  i  Rummet  dernede. 
Men  agter  i  Hytten  laa  Heltens  Bjørn, 
At  Herren  ej  skulde  sig  kede ; 
Saa  tidt  som  han  var  i  lidt  daarligt  Humør, 
Saa  stilled  han  op  imod  Hyttens  Dør 
Sin  Bamse,  sit  thrønderske  Frændskab, 
Og  gav  med  Pistolen  mod  Ørerne  Ild ;  — 
Bamsen  den  brununed  sagtmodig  dertil: 
Den  vidste,  det  var  kuns  i  Venskab. 

Saa  findes  om  Bord  Kommandørens  Tøj : 
Et  pynteligt  engelsk  Service 
Af  Tin ;  og  Brokade,  en  Stabel  saa  høj. 
For  Kenderes  Blik  en  Delice ; 

Og  Kunstsager  er  der,  helt  rare  at  se, 
Og  Kasser  med  Penge,  hen  imod  tre 
Gange  ti  Tusind  Dalers  Salær 
For  Heltens  Meriter  —  og  dertil  hans  prægtige 
Samling  af  Skydegevæhr. 

Hans  Mandskab?  —  ja  Mandskabet  var  jo  ej  stort : 

Omtrent  en  Snes  Mand,  alt  i  alt ; 

Hans  Hovmester  Hartz,  og  hans  Skriver  Hr.  Kurt 
Han  tog  dem  saadan,  som  de  faldt ; 

Og  som  Kommandøren  er  Grand-Seigneur, 

Sit  eget  Orkester  han  med  sig  før*  — 
Det  blæser  Fanfarer  i  Slaget, 
Og  Spillemænd  er  det  af  Faget. 

Den  ene  slaar  Pauke,  seks  blæser,  tru-trut, 
Trompet ;  to  Lakajer  foruden ; 
En  halv  Snes  Matroser,  —  og  saa  er  det  Slut 
Med  Dyr  og  med  Folk  dér  paa  Skuden. 
Saa  glider  da  Hukkerten  sorgløs  sin  Vej 

Igennem  den  natlige  Ro ; 
Men  Tænderne,  Skudens  Kanoner,  bør  ej 
Forglemmes :  —  der  er  ikkun  to  1 

I  Formiddagsvagten,  da  Bamsen  sin  Tur 
Paa  Dækket  just  tænker  at  ta'e. 
Man  øjner  en  Sejler ;  han  er  vist  Filur ! 
Hvad  vil  han?  hvor  kommer  han  fra? 
Han  kommer  fra  Winga,  til  Warberg  han  gaar, 
Men  om  han  ej  andensteds  vil  . . .  ? 
Jo,  nu  har  han  set  os ;  han  vender  og  staar 
Herned ;  —  han  har  Jageren  til ! 

Mig  tykkes,  jeg  kender  den  Fyr  fra  i  Fjor !  — 
Fregat  1  —  ja  jeg  tænkte  det  nok. 
Hej,  Gutter,  skær  ud  i  den  Læsejlsblok  — 

Han  bliver  os  lidt  for  stor. 
Aha ;  han  kan  skyde !  Det  kunde  vi  med. 

Om  ellers  vi  agted  derpaa; 
Men  bedre  at  kvitte  unødig  Fortræd  — 

For  denne  Gang  er  vi  de  smaa !  — 

Saa  pynted  de  Hukkerten  artigen  ud 
Med  alt,  hvad  som  Vinden  kan  fange ; 
Fra  Dækket  til  Toppen  hang  Klud  ved  Klud ; 
Hun  hvislede  frem  som  en  Slange ; 
Dog  var  hun  ej  „Ormen** ,  hin  raske  Snav, 
Den  havde  saa  vist  haft  et  større  Jav ;  — 
Og  svenske  Fregatten  kom  skummende  klods 
For  Vinden ;  og  Tordenskjold  raabte : 
Nuvel ;  vi  maa  bie  og  slaas ! 

Og  med  sine  tvende  Kanoner  han  skød, 
Og  hejsed  i  Toppen  sit  Flag ; 
I  Gensvar  en  artig  Godmorgen  han  nød 

Af  Fjendens  det  fulde  Lag ; 
De  Kugler  en  Vej  gennem  Hukkerten  fandt 

—  Til  Ulvenes  Hylen  og  Gøen,  — 
Og  Trommen  blev  lige  med  et  vakant, 
Da  Paukeren  plumped  i  Søen. 

Spil  op.  Musikanter!  Tordenskjold  bød. 
Trompeter  I  slaa  væk  paa  Trommen !  — 
Og  fluks  med  sin  Riffel  en  Svensk  han  skød. 

Som  stod  dér  og  viste  ham  Vommen ; 
Og  atter  han  modtog  Fregattens  Lag, 
Og  atter  saa  skød  han  en  Svensk  i  hans  Bag 

—  Og  næsten  sig  selv  i  sit  ivrige  Jag, 
Da  Flinten  kom  ind  i  hans  Frakke ;  — 
Og  lod  saa  sit  engelske  Tin-Servic' 
Til  Skraa  for  Kanonerne  hakke. 

Da  undredes  Svensken.  Fregatchefen  tren 

I  Røstet  med  Raaber  for  Mund : 
Stryg  Flaget,  for  Djævlen  1  hvad  er  Du  for  en, 
At  her  Du  vil  skydes  i  Bund?  — 
Men  Tordenskjold  tyssed  paa  Spillemandsbanden : 
Du  taler  om  Djævlen :  aa  ja,  saa  min  Sandten, 
Blandt  Svensken  han  gaar  for  min  Fa 'er; 
Thi  Tordenskjold  er  jeg,  og  ta'er  Du  ham  fangen, 
Saa  er  Du  en  Satan  til  Kar' ! 

Saa  slog  Peder  Tordenskjold  Kryds  efter  Kryds 
Med  Hukkerten,  hullet  og  liden. 
Og  snart  var  han  tværs  for  Fregattens  Klyds, 
Og  snart  var  han  omme  paa  Siden ; 

Hans  Tjenere  laded',  han  selv  lagde  an 
Og  skød  med  sin  Riffel  Mand  efter  Mand 

Blandt  Fjendens  forfærdede  Skare; 
Og  hver  Gang  en  Svensker  blev  truffet  og  faldt. 

Lød  Paukers  og  Horns  Fanfare. 

Dog^  ulige  Leg  er  en  farlig  Leg 
I  Længden,  det  skal  man  vel  kende, 
Og  Hukkerten  girede  Streg  efter  Streg 
Og  mægted  knap  længer  at  vende; 
I  Rummet  laa  Ulvene  ynkelig  skudt 
—  De  Ræve  sig  vidste  at  hytte  — 
Mens  Bjørnen  paa  Dækket  stod  trolig  til  Slut 
Hos  Herren,  den  Mesterskytte. 

Den  rysted  sin  Pels,  hver  Gang  Splinterne  fløj, 
Og  virred  med  Øret  mod  al  den  Støj  — 
Den  var  jo  kun  vant  til  Pistoler; 
Den  saa'  lidt  forbavset  langs  Dækket  ned, 
Hvor  en  af  Orkestret  i  Døden  sig  vred 

Og  Resten  blæste,  saa  Angstens  Sved 

Randt  over  de  tressede  Kjoler. 

Da  gik  gennem  Vinden  den  svenske  Fregat. 
Paa  Skansen  med  Raaber  for  Munden 
Stod  Chefen ;  og  atter  tog  Traaden  han  fat. 
Men  denne  Gang  høflig,  forbunden :  — 
Hr.  Tomskjøld,  nu  er  vel  for  Æren  bragt 
Tilrækligen  Offer  —  ja  mere ; 
Og  tør  jeg  vel  mig  som  Hans  Æresvagt 
Til  Gøtheborg  nu  gratulere  ?  — 

Men  Tordenskjold  kasted  sin  Riffel  til  Kind ;  — 
Med  Fingren  ved  Aftrækkerkrogen 
Han  raabte :  Som  Fange  —  til  Gøtheborg  ind  — 
Nej  aldrig  skal  Du  eller  nogen  . . . ! 
Og  Riffelen  knalded ;  —  et  purpurrødt  Væld 
Sprang  hist  fra  Fregatchefens  Bryst. 
Det  var  blandt  de  Skud,  som  var  værdig  en  Tell 
Og  som  bær'  gennem  Sekler  sin  Røst. 

Og  ud  Kommandøren  med  Haanden  slog : 
Fanfarer  og  Hurra  der  klang ; 

Men  Svensken  vendte,  og  bort  han  jog ;  — 
Han  havde  vel  nok  denne  Gang. 
Og  Tordenskjold  tørred  sin  glødende  Pande, 
Hvor  Krudtslam  og  Sved  sad  i  buede  Rande, 
Og  saa'  paa  sin  Bamse.  Den  skutted  sig  blot : 
Det  er  s 'gu  dog  heldigt,  han  skyder  saa  godt  I 


Karl  den  tolvtea  Skygge« 

Højt  paa  Klippens  Kyst,  hvor  Bølgen  bryder 
Og  med  Isslag  glatter  Murens  Fod, 
Hvor  et  snedækt  Næs  i  Havet  skyder, 
Staar  en  ensom  Gran  paa  enlig  Rod ; 
Rank  og  stolt,  af  hver  en  Sejler  kendt, 
Vokset  op  i  Kamp  med  vilde  Vinde 
Knejser  Granen  paa  den  nøgne  Skrænt, 
Ret  som  fordred  ud  den  selv  sin  Fjende ; 

Nordsøbølgen  gaar. 

Vinterstormen  slaar: 
Stedse  deroppe  den  ensomme  Vagt  vil  Du  finde ; 
Der  skal  jo  gives  det  Træ,  som  just  trives  i  Strid. 
Skæbnen  kan  knække  det  af ;  men  Skæbnen  har  Tid. 

Kommen  er  til  Norge  Helten  atter. 
Sluppet  undervejs  af  Dybets  Gab, 
Tordenskjold  i  Næven  Roret  fatter; 
Han  vil  ind  for  Havari  og  Tab. 
Land  han  søger  dér,  hvor  Granen  staar, 
Bag  om  Næsset  kaster  han  sit  Anker ; 
Ude  kuler  Vinterstormen  haard; 
Bødes  skal  nu  Skibets  Rig  og  Planker ; 

Da,  da  gaar  et  Gny 

Over  Land  og  By : 
Hjertet  i  Brystet  af  Uro  ham  svulmende  banker ;  — 
Trindt  som  en  Susen  i  Naaleskov  Budskabet  lød : 
Landet  er  frelst  fra  Forlis.  Kong  Karl  han  er  død  1 

Over  Havet  hen,  hvor  Bølgen  bryder, 
Furet  under  Slag  af  Stormens  Plejl, 
Tordenskjolds  Fregat,  som  jaget,  skyder 
For  et  overvættes  Pres  af  Sejl ; 

Nytte  vil  han  selv  som  første  Mand, 
Snild  og  fyrig,  uden  Tid  at  spilde 
Dette  Budskab  om  hans  frelste  Land, 
Til  Forfremmelse  saa  kvik  en  Kilde. 

Vintrens  Sol  gaar  ned ; 

I  en  Blodrand  bred 
Vælter  sig  tungt  under  Næsset  de  Bølger  saa  vilde ;  — 
Men  som  en  flosset  Standart,  hvori  Stormvinden  slaar, 
Grantræet  mørk  imod  Himlen  paa  Fjældbuen  staar. 

Tordenskjold  paa  Dækket  vendt  mod  Solen 
Læner  sig  til  Masten  tankefuld, 
Skummets  Stænk  han  agter  ej  paa  Kjolen, 
Skvættets  Styrtning  ej  i  smeltet  Guld ; 
Han  har  sét  det  blanke  Dæk  saa  tidt,  — 
Det  er  Saltvand,  véd  han,  intet  andet ; 
Det  gi 'er  Væde,  saadant  Bølgeridt  — 
Nej,  hans  Øje  hænger  hist  ved  Landet ; 

Der  er  noget  i 

Dette  Maleri, 
Noget,  —  han  véd  ej,  hvorlunde  hans  Tanker  bliV  blandet; 
Nys  kun  sin  Ivrigheds  hidsende  Stemme  han  lød : 
Nu  maa  han  tænke  paa  Karl  og  hans  voldsomme  Død. 

Se,  da  synes  han  af  Havet  stiger 
Stolt  og  rank  en  kæmpevoksen  Mand, 
For  hans  Øjes  Lue  Solens  viger,  — 
Op  han  vokser  over  Næssets  Rand ; 
Bag  ham  jager  Sky  hen  over  Sky, 
Som  Kanonskud  over  øde  Sletter, 
Skarer  storme  frem  og  frem  paany 
Med  et  Blink  af  tusind  Bajonetter ; 

Som  om  Narvas  Sand 

Føg  hen  over  Vand, 
Vælter  sig  Stormskridtets  Strøm  og  mod  Himmelen  sætter;  — 
Tordenskjold  svimler  ved  Synet,  hans  Aande  bliV  kort. 
Da  synker  i  Solen  Havet,  og  Synet  gaar  bort. 

Atter  stiger  han,  den  ranke  Kæmpe, 
Tusmørk-Skygger  storme  paa  ham  ind ; 
Storm  og  Skyggers  Anløb  kan  han  dæmpe, 
Men  ej  Ilden  i  sit  stolte  Sind ; 

Som  af  indre  Brand  fortært  i  Glød 
Lyser  han,  en  Bavne  højt  paa  Fjældet, 
Spreder  Glans  om  Lande  ved  sin  Død ; 
Ildaand  over  Nordsø-Bølgevældet. 

Tordenskjold  ser  til: 

Er  det  Blændværksspil? 
Har  jeg  ej  Vidner  om  Bord,  han  i  Skansen  blev  fældet?  — 
Kommer  Du  dér  nu  som  Aand  ifra  Graven  til  mig  : 
Vel  da,  Kong  Karl ;  kom  om  Bord !  jeg  har  Faldreb  for  Dig. 

Karl  den  tolvte  over  Havet  skrider, 
Nærmere  mod  Skibet  —  ganske  nær ; 
Og  en  Susen  slaar  omkring  hans  Sider : 
Han  er  ene,  selv  en  vældig  Hær; 
Kronen,  den  hvis  Guld  han  aldrig  bar. 
Med  sit  Tryk  afgnaved  Pandehaaret ; 
Magtens  Sødme  ej,  dens  Byrde  svar 
Nød  han,  —  og  nu  gaber  Pandesaaret. 
*  Ridderligheds  Drot, 
Kongen  uden  Slot, 
Slagmarkens  Æventyr-Søn  af  en  Vingehest  baaret, 
Landevejsfyrsten,  som  Fred  end  i  Døden  ej  fik, 
Fæster  paa  Nordsøens  Viking  sit  prøvende  Blik. 

Og  det  var,  som  Mundens  Streg  fik  Mæle. 
Som  om  vildt  det  lyse  Øje  lo  : 
Hvorfor  spaltes  ligedanne  Sjæle? 
Hvorfor  var  vi  sammen  ej,  vi  to? 
Nu  bli'r  Nordens  Hædersbane  glat. 
Jævn  for  Konger  smaa  i  Ramsefølge; 
Over  Manddom  lukker  sig  en  Nat : 
Kampens  BroV !  Dig  skal  den  ogsaa  dølge. 

Verden  ældet  blev, 

Mens  vor  Ungdom  skrev 
Love  dens  sygnende  Slægt  over  Land,  over  Bølge ;  — 
Ungdommen  taler  af  os;  dens  Tid  er  forbi. 
Tordenskjold,  ræk  mig  din  Haand;  thi  følges  maa  vi!  — 

Over  Skibets  Boug  sig  Søen  kaster ; 
Tordenskjold  af  Drømme  farer  op: 
Styrmænd,  sæt  et  Sejl  endnu!  —  det  haster! 
Død  og  Helved,  hjemad  i  Gallop  I 

Bort  han  jager,  hvor  til  Stormens  Slag 
Bølgen  hasper  af  de  hvide  Tene» 
Medens  højt  imod  den  sunkne  Dag 
Granen  knejser  stolt  og  mørk  og  ene. 

Men  ved  Lysets  Skær 

Sidder  Chefen  dér 
I  sin  Kahyt  ved  Kanonens  den  skalkede  Luge:  — 
Snak  om  en  Ting  I  jeg  vil  nytte  det  heldige  Kast ; 
Norsk  er  det  Tømmer,  jeg  har  i  mit  Spryd  og  min  Mast  I 


Natten  efter  for  Monarken  staar  han. 
Frederik  den  fjerde  har  ham  hørt ; 
Rundt  omkring  paa  Slottets  Gange  gaar  man 
Hviskende:  hvad  mon  der  har  ham  ført? 
I  sin  Stol  Monarken,  sunket  ned, 
Medens  Skuldren  skyder  op  sin  Bue, 
Mumler:  Gud,  din  store  Miskundhed  ...! 
Og  de  matte  Øjne  fanger  Lue ; 

Over  Vestens  Baand 

Kongens  spinkle  Haand 
Famler  og  trommer  paa  Brystvattets  toppede  Tue : 
Stort  er,  wahrhaftig,  det  Bud,  som  Du  haver  os  bragt ; 
Her  er  Vor  Haand ;  Du  kan  kysse  den  —  som  Skoutbynacht ! 


Marttrandl 

Ved  Brokkens  den  gamle,  ærværdige  Bo* 

Paa  Toldbodens  knudrede  Vej 

Lød  Trampen  af  Støvler  og  Klapren  af  Sko 

Og  lystige  Stemmers  Staahej: 

Pib  op  nu  til  Faldreb,  Du  KrofaV  derinde! 

For  Kinafolk  staar  man  gemenlig  paa  Pinde ; 

Og  er  Kommandant  Du,  saa  burde  Du  vel 

Besvare  Salut  fra  dit  faste  Kastel  I 

« 

I  Døren  staar  Værten,  benævnt  „Kommandant' 

Og  maaler  den  fremmede  Flok; 

Og  som  han  dem  pæne  i  Klæderne  fandt, 

Saa  gi 'er  han  et  Nik,  —  det  er  nok ; 

Saa  braser  de  ind  i  den  røgede  Stue, 

Og  Værten  ta'er  af  sig  den  fedtede  Hue, 

Og  hoster  og  spytter :  Ehem,  aa  ja, 

Hvorfra  er  I  kommen?  og  hva'  skal  I  ha'? 


I 

Hvorfra  vi  er  kommen?  Fra  Kina  præcis; 
Og  hva'  vi  skal  ha';  —  sikken  Fisk, 
Som  ej  kan  forstaa,  at  begribeligvis 
Det  drejer  sig  her  om  en  Pisk. 
Fem  Aar  har  paa  Kina  vi  brugt  til  at  lære, 
Hvorledes  man  skal  dem  behandle  og  bære, 
Og  gi'er  Du  os  en  nu,  saa  lang  som  vi  vil, 
Saa  skal  Du  faa  Smæld  af  vor  Hyre  dertil ! 

Men  borte  i  Krogen  dér  sidder  en  Fyr, 

En  gammel  og  rynket  og  brun; 

Han  agter  kuns  lidt  paa  det  glade  Paastyr, 

Hans  Sind  er  som  lukt  med  Kapsun : 

Man  ser,  at  han  hører  til  Orlogsstanden, 

Og  ræd  for  et  Krus  er  vel  ikke  Manden, 

Men  mangen  en  Gast,  som  han  skaaled  med  før, 

Tog  nylig  Reisauss  ad  den  store  Dør. 

Sej,  gamle  derhenne;  hva'  gnaver  Du  paa? 

Ryk  hid  og  ta'  fat,  hvor  vi  ta'er! 

Naa  naa  da.  Du  kan  vel  en  Spøg  forstaa?  ... 

Javel  kan  jeg  detl  er  hans  Svar; 

Men  ser  I,  jeg  tjener  just  Kongen  for  Tiden, 

Og  nylig  saa  fik  jeg  et  Hold  her  i  Siden : 

I  skraaler  saa  højt  om  Kina,  —  nuvel. 

Jeg  holder  min  Mund  om  Marstrands  Kastel!  — 

Hva'  Marstrandl  Du  kører  os  helt  i  Ring, 

Naar  Du  kommer  fra  saadan  et  Sted ; 

Nej,  saa  er  Kineserne  slets  ingen  Ting; 

Men  op,  Kammerat,  nu  dermed!  — 

Ja,  frem  med  en  Ende;  la'  Manden  fortælle! 

Hej  Krofa'r,  det  skal  Botleriet  gælde! 

Paa  Bordet  med  Flasken,  og  op  med  din  Told; 

Vi  ta'er  os  en  Pisk  nu  paa  Tordenskjold !  — 

Den  gamle  han  tier ;  saa  ser  han  sig  om : 
—  De  synes,  han  skeler  saa  sært  — 
Ja  nok  kan  jeg  slutte,  fra  Kina  I  kom 
Og  har  foran  Skansen  ej  lært; 
Naar  saadan  et  Navn  bli'er  nævnet  i  Stuen, 
Saa  er  det  en  Flynder,  som  sidder  med  Huen 
Paa  Ho'det  og  spiller  den  raske  Gut  I  . . . 
Og  Ho'deme  blottes  i  sanune  Minut. 

Om  Tordenskjold  skal  jeg  fortælle?  —  aa  ja: 

I  skulde  fast  skamme  Jer,  I, 

At  saadan  en  Tid  I  var  borte  herfra 

Og  kommer  —  naar  alt  er  forbi. 

Jeg  selv,  som  jeg  sidder,  var  ogsaa  derinde 

Blandt  alle  de  gule;  men  straks  jeg  fik  Minde 

Fra  Hjemmet,  at  Svensken  var  raabt  i  Gevæhr, 

Saa  løb  jeg  min  Vej  —  for  at  melde  mig  her. 

Hvad  er  vi  da  til,  naar  Krigen  er  løs 

Og  Hjemmet  har  Brug  for  vor  Arm?  — 

Javist,  det  er  sandt,  den  kinesiske  Tøs 

Har  Ord  for  at  holde  en  varm ; 

Og  sandt  er  det  og,  man  kan  tjene  sig  svære 

Kontanter  i  Varmen,  —  men  den,  som  la 'er  være 

Og  heller  slaar  til  for  sit  fattige  Land, 

Han  regnes  dog  vel  for  en  bedre  Mand? 

Og  hvad  er  en  Sømand,  naar  Krænunerens  Pung 

Og  Hyrerne  er  hans  Bestik?  — 

I  Brystet  slaar  Hjertet  paa  den,  som  er  ung, 

Men  ej  i  hans  Bukseflk'. 

Det  ligner  ej  stort,  at  de  gamle  fortæller 

De  unge  om  Orlog  i  Værtshus  og  Kælder; 

En  Ende  I  ønsker  om  Tordenskjolds  Kamp: 

Ja  spandt  jeg  Jer  en,  —  saa  blev  den  af  Hamp ! 

Vi  sidder  i  Brokkens  den  gamle  Bo', 
Og  her  er  til  Kivsmaal  ej  Sted ; 
Og  brøle  sig  hidsig,  det  kan  jo  hver  Ko, 
Og  nu  skal  jo  Svensken  ha'  Fred;  — 
Paa  Gaden  dér  ser  I  de  Kællinger  løbe, 
Dér  kan  I  om  Krigen  en  Vise  Jer  købe. 
Dér  findes  paa  Prent,  hvem  vi  slog  ihjel, 
Dér  faar  I  for  to  Skilling  Marstrands  Kastel. 

Dér  smælder  de  Bomber,  dér  knalder  de  Skud, 

Det  hele  det  gaar  som  en  Visk, 

Og  Tordenskjold  klæ'er  sig  apartig  ud 

Og  falbyder  selv  sine  Fisk; 

Og  dér  gaar  han  rundt  som  en  Bjømetrækker 

Med  Utfall  omkring  i  Matrosernes  Rækker; 

Og  Obersten  gi 'er  sig,  den  snavs  Kommandant  - 

Og  mærkeligt  nok,  det  er  altsammen  sandt. 

Men  det,  som  er  kendt  af  hver  Skomagerdreng, 

Dét  tager  jeg  ej  i  min  Mund; 

Og  nu  kan  I  søge  Logis  Jer  og  Seng 

Og  sove  —  for  Søvnen  er  sund; 

Dog,  hvad  der  er  skænket,  det  skal  man  vel  nyde: 

Her  har  I  et  Leve,  og  højt  skal  det  lyde 

—  I  lægger  vel  til  det  nødvendige  Skraal  — ; 

Det  er  Marstrands  og  Admiral  Tordenskjolds  Skaal ! 


Gæstebudet. 

L 

Vinternat  i  Residensen: 
Luften  raa  og  klam, 
Og  der  lugter  bag  om  Børsen 
Slemt  af  Havnens  Slam; 
Hængelygten  svajer  der,  hvor 
Gadens  Pytter  staar; 
Vægtren  raaber,  medens  Holmens 
Taarnur  langsomt  slaar: 

Ti !  —  helt  silde  da  om  Stunder ; 

Byen  ret  som  død. 

Smaa  og  store  ligger  længst  i 

Morpheus  milde  Skød; 

Kun  hvor  Vinhusdørens  Skodder 

Aabner  sig  tilpas. 

Ses  en  sen  Jeronimus,  som 

nikker  ved  sit  Glas. 

Det  er  Freden,  som  har  bragt  hans 

Fartøj  her  paa  Grund: 

Krigens  nære  Ende,  som  nu 

Er  paa  alles  Mund. 

Værten  vil  ham  hjemad  hjælpe 

Over  Knippelsbro, 

Da  —  da  glimter  det  i  Natten. 

Hør  I  de  skyder  jo  I 

Hør  igen  I  —  det  er  Kanoner. 
Herren  fri  os  vel  I 
Vægten  er  det  Svensken,  som  vil 
Skyde  os  ihjel?  — 

Vægtren  er  der  alt  tilrede, 
Svarer  til  sit  Navn: 
Aa,  det  er  blot  Fest  hos  Torden- 
skjold paa  Christianshavn! 


2. 

Der  er  Fest,  det  er  sikkert  og  vist. 
Der  blir  Liv  efterhaanderl  i  Gaden, 
Og  et  Vindue  hist 
Og  en  Gadedør  her 
Smækkes  op,  og  man  raaber :  Alarm !  i  Gevæhr  1 
Er  Fjenden  mon  nær? 
Hvor  er  Ilden?  Hov,  Vægter,  hvor  er  den?  .. 
Der  er  Støj  over  halve  Staden. 
Der  gaar  ridende  Bud, 
Man  faar  Sluffeme  ud, 
Men  Vægtren  han  brøler  saa  højt  som  en  Stud : 
Godtfolk,  gaar  hjem!  det  er  silde! 
Og  lad  Tordenskjold  holde  sit  Gilde ! 

Der  er  Begkrans  og  Blus  i  den  Gaard, 
Hvorfra  Skuddene  glimter  og  knalder;  — 
Christianshavn  dette  Aar 
Sig  en  Rystelse  faar, 
Fra  Gesimserne  Kalkstykker  falder. 
Og  i  Ruderne  rundt  er  der  Skaar. 
Ja  i  Abraham  Lehn*s  meget  prægtige  Gaard 
Er  man  ret  som  i  Abrahams  Skød;  — 
Residensen  laa  nylig  som  død: 

København  fra  de  døde  opstaar. 

Men  deroppe  i  Festsalen  Tordenskjdd  slaar 
Paa  sit  Glas,  og  han  ser  langs  ad  Bordet : 
Jeg  er  Herre  og  Vært  i  min  Gaard !  — 
Og  Kanonerne  ta'er  ham  paa  Ordet; 
Og  han  hæver  i  Haanden  Pokalen,  — 
Der  er  dybt  til  dens  Bund, 
Der  er  Fest  om  hans  Mund, 
Han  er  prægtig  at  se.  Admiralen,  — 
Og  han  drikker  af  Hjertens  Grund. 
Mine  Herer,  det  Glas 
Har  en  statelig  Plads 
I  min  Samling  af  kostbare  Sager ; 

To  Potter  det  tager, 

Og  finde  man  skal 
Min  første  Fregat  paa  det  dyre  Krystal ; 
Det  er  ligesom  Skibet  min  Velynders  Gave: 
Grev  Løwendahl  leve,  den  ædle,  den  brave! 

Og  saadan  gaar  Skaaleme  fort, 

Og  man  ser  paa  de  blussende  Kinder, 

At  ingen  har  stukket  sig  bort 

I  et  Krumholt,  hvor  ingen  ham  finder; 

Der  er  Gæster  fra  Sø  og  fra  Land : 

Der  er  Grip,  der  er  Ployart  og  Tønder, 

Der  er  Budde,  den  sindige  Mand, 

Som  i  Aften  ved  Glasset  sig  skynder ; 

Der  er  Hoffolk,  ja  der  er  saagar 

En  Gesandt,  som  Lord  Carteret  hedder. 

Og  ved  Tordenskjolds  højre  han  sidder,  — 

Man  bør  hædre  en  slig  Dignitar. 

Der  er  Damer;  —  nuvel,  det  kan  hænd 's. 
De  er  ikke  saa  ganske  af  „Vælten" , 
Men  Ungkarl  og  Viking  er  Helten, 
Og  han  lever  som  en  Ekscellens*. 

Han  er  trofast  og  god,  han  er  tapper  og  stor. 

Han  forguder  sin  Konge,  sin  Ære,  sit  Flag; 

Som  et  Barn  paa  Vorherre  han  tror,  — 

Men  Helgen  er  ikke  hans  Fag. 

Han  har  aldrig  gjort  Fordring  paa  nogen  Titel 

Af  Munk,  af  Trappist  eller  Engel,  — 
Han  er  rent  ud  sagt  i  de  skønnes  Kapitel 
Ganske  lidt  af  en  Bengel. 

Der  er  jo  fra  Krigen  et  temmeligt  Spring 
Til  Freden  og  fredelig  Idræt,  — 

Det  var  ej  for  Helten  saa  lige  en  Ting 

At  sætte  sig  straks  hen  ved  Væven 

Og  slaa  den  med  borgerlig  Islæt; 

I  Krigen  dér  løber  den  Skytte  saa  rap 

Fra  Haand  og  i  Haand  med  Klip  og  med  Klap, 

Og  selv  om  en  Traad  over  Spolen  slap, 

Saa  tages  det  ikke  saa  nøje,  — 
Men  sidde  paa  Holmens  den  hvide  Gaard, 
Hvor  Rendingen  støver  og  Bommen  slaar 
Og  Skamler  og  Skafter  støje  — 

DrachffltaB:  Samlede  Skrifter,  4de  Bind  32 

Nej :  det  er  ej  noget,  som  Helten  forstaar, 
Og  selv  om  han  gør  det  —  paa  kongeligt  Bud  — 
Saa  kniber  han  helst  fra  den  Vævning  ud  — 
I  Byen  han  vil  sig  fornøje. 

Thi  gaar  han  til  Ober-Staldmesteren  hen : 
Hr.  Viereck,  jeg  bliver  saa  svimmel 
Af  al  denne  Sidden  og  Sidden  igen  — 
I  har  saadan  nydelig  Skimmel! 
Saa  gaar  det  til  Hest  i  et  pynteligt  Ridt  — 

Paa  Ridebanen  at  sige; 
Og  slingrer  han  end  i  Begyndelsen  lidt : 
Til  Slut  han  sidder  dog  lige. 
Som  Sømand  Balancen  han  snarligen  holer; 
Saa  rider  de  Herrer  i  tressede  Kjoler 
Og  stikker  til  Rings  og  skyder  til  Maals 
Efter  Mohrens  Hoved  med  Heltens 
egne,  berømte  Pistoler. 

Hver  Aften  buden  til  festligt  Lag 
I  Adelens  prægtige  Stuer, 
Paa  adelig  Vis  gør  han  Nat  til  Dag 
Og  opvarter  Frøkner  og  Fruer; 
Dog :  om  end  de  skønne  helt  tydelig  sukker 
For  Helten,  og  om  han  end  smiler  og  bukker. 
Og  kysser  paa  Haand, 
Og  faar  Sløjfer  og  Baand, 
Og  gerne  flk  Hjertet  og  Pengene  — 
Saa  bliver  han  dog  ikke  hængende. 

Sin  Frihed  den  holder  han  højt  i  Pris; 

Helst  holder  han  Gilde  derhjenune: 

Saa  lader  han  Damer  af  føjeligt  Nemme 
Traktere  paa  allersplendideste  Vis, 
Og  saadan  et  Gilde  la 'er  høre  sin  Stemme 
Til  Ruders  og  Flaskers  Forlis. 


3. 

Hør,  de  snakker,  ler  og  raaber, 
Gæstebudet  er  paa  Højden; 
Hvad  ej  Talen  har  i  Længden, 
Har  den  sikkerlig  i  Drøjden, 

Og  som  ved  en  Brand  med  Gnister 
Regner  det  med  Løjer  ned,  — 
Selv  Gesandten,  engelsk-bister, 
Kommen  er  ret  godt  paa  Gled. 

Værten  animerer  alle; 
Glas  blir  svungne,  Flasker  falde  — 
Nye  fluks  i  deres  Sted; 
Budde  synger  —  imod  Vane  — 
Tønder  galer  som  en  Hane; 
Ikkun  Kold,  den  brave  Tjener, 
Er  paa  Gildets  Glidebane 
Tavs  og  maadeholden  med. 

Hør  nu,  Admiral,  nu  maa  De 

—  Raaber  en,  som  alt  har  Glorie  — 

Gi'e  til  Pris  en  god  Historie; 

Tag  den  sidste,  den  er  bedst! 

Den  fra  Majestætens  Taffel, 

Hvor  der  blev  servert  med  Vaffel; 

Den  vil  smage  os  i  Aften 

Her  ved  denne  libre  Fest  I  — 

Tordenskjold  han  nikker:  Hør  dal 
Nys  jeg  var  hos  Majestæten, 
Og  paa  Højden  var  just  Féten  — 
Justement  som  her  hos  mig; 
Det  var  ellers  rent  privatim  — 
En  Snes  Kavalerer  kun; 
Kongen  midt  for  Bordets  Rund ; 
Ved  hans  højre  dér  sad  jeg. 

Talen  faldt  —  nu  ja:  paa  mig. 
Om  hvordan  jeg  kunde  klare 
Stedse  mig  af  hver  en  Fare, 
Paa  en  nok  saa  snever  Vej. 
Kongen  smiler  da  og  slaar 
Ham  til  venstre  paa  sit  Øre, 
Raabende :  Slig  skal  Du  gøre  I 
Videre  den  Kindhest  gaar  I  — 

Og  saa  gik  den  Taflet  rundt. 
Hede  sad  de  dér  i  Kammen, 

Men  de  smiled  allesammen, 
Trods  den  Lussing  gjorde  ondt; 
De  var  nok  forhippet  paa, 
Hvordan  mig  det  skulde  gaa, 
Om  jeg  ogsaa  slog  min  Tur? 
Jeg  sad  rolig  som  en  Mur. 

Men  dengang  jeg  havde  faaet 
Aftn  —  og  den  var  lovlig  drøj  — 
Spytted  jeg  i  Næven  —  pøj  — 
Rejste  mig  og  raabte:  Klar 
Til  at  vendel  og  saa  drev  jeg 
Ham  til  højre  en  igen : 
Tordenskjold  har  altid  Svar; 
Tak  for  sidst,  min  gamle  Ven  I 

Majestæten  lo  og  lo, 
Til  han  Taarer  flk  i  Øjet, 
Og  han  gned  sig  helt  fornøjet 
Over  Vristen  med  rin  Sko. 
Der  blev  ret  en  artig  Støj. 
Alle  lo,  som  var  tilstede; 
Kun  min  Ven  paa  højre  Fløj, 
Han  var  lige  ved  at  græde!  — 


4. 

Saa  dundred  over  Bordet 

Kavalerernes  Bas, 
Mens  Damerne  faldt  i  med  Diskanten ; 

Da  raaber  En :  excuse  me ! 

Og  slaar  paa  sit  Glas, 
Og  det  er  ham,  Lord  Carteret,  Gesandten. 

Hans  Pande  viser  Punktet, 
Hvor  Rus  og  Forstand 

Bestride  vil  hinandens  Herredømme, 
Men  han  er  Diplomat  jo 
—  Og  han  er  Engelskmand  — 

Og  vant  at  lægge  Tanken  i  Tømme. 

Nu  beder  han  at  tilgi'e, 

Han  taler  paa  sit  Sprog, 

Men  Dansken  falder  uvant  ham  paa  Tuiige: 

Han  tømme  vil  et  Bæger 

—  Det  sidste  —  for  saa  klog 
Og  tapper  Mand,  som  Helten,  den  unge. 

Men  netop  saadan  Ungdom, 

Dens  Klogskab  og  Mod, 
Bør  stedse  holdes  øvet  under  Ave; 

Og  derfor  var  en  Rejse 

Vist  overmaade  god  — 
Især  hvis  England  Æren  maatte  have! 

Her  smiler  Diplomaten 

Og  føjer  skæmtsom  til: 
En  Lady  blandt  mit  Slægtskab  Eder  venter; 

Jeg  tvivler  ikke  paa  det. 

Hun  anstaa  Eder  vil  — 
Med  firsindstyve  Tusind  Pund  i  Renter!  — 

Hej,  raaber  Admiralen 

Med  Skalken  om  sin  Mund: 
Gudsdød,  saa  vil  den  Lady 's  Skaal  vi  drikke! 

Og  Hurra  og  Kanoner, 

Og  Glasset  tømt  til  Bund  — 
Men  en  af  Festens  Damer  drikker  ikke. 

Hun  kaster  sig  til  Favnen 

Af  Værten,  imens 
Hun  truer  ham  med  Biden  og  med  Nappen ; 

Da  styrter  Kold  i  Salen : 

Admiral,  Ekscellens  — 
Hans  Majestæt  er  udenfor  paa  Trappen!  — 

Der  bliver  Dødens  Stilhed, 

Men  Tordenskjold  gaar 
Til  Døren  med  de  rigtforsirte  Fløje; 

Og  begge  to  paa  vid  Gab 

Med  egen  Haand  opslaar 
For  Kongen  han,  mens  alle  dybt  sig  bøje. 

Dér  staar  da  Majestæten  — 
Han  kom  fra  Taffel  nok; 


498  PEDER  TORDENSKJOLD 

Den  Glans  i  Øjet  skal  man  sikkert  kende. 

Den  kniplingsdækte  Haand  om 

En  guldknappet  Stok;  — 
Stærkt  støder  han  i  Salens  Gulv  med  denne. 

De  udadhvælved'  Øjne 

Omkring  i  Stuen  ser  — 
De  standser  ved  den  skinsyge  skønne: 

Ej,  der  er  Vor  Actrice  I 

Han  smiler,  han  ler;  — 
De  andre  Damers  Øjne  blive  grønne. 

Nuvel  dal  taler  Kongen, 

Hr.  Vice-Admiral, 
Han  faar  vel  dæmpe  lidet  sine  Toner, 

Hvis  ikke  jeg  skal  røgte 

Min  kongelig  Befal*, 
Og  selv  fornagle  Tordenskjolds  Kanoner! 

Vi  gav  Dig  dem  at  bruge 

Og  lade  høre  sig 
Til  Tider  —  men  Du  har  ej  lært  at  spare; 

Og  skal  Vi  vælge  mellem 

Vor  Nattero  og  Dig, 
Vi  ta'er  vor  Nattero  og  la 'er  Dig  fare. 

Jeg  ser  Dig  nødig  rejse, 

Som  tidt  jeg  haver  sagt, 
Men  viltert  Barn  er  vanskeligt  at  bænke; 

Vi  giver  Dig  Lord  Carteret 

Til  Sauvegard  og  Vagt  — 
Saa  kan  han  lægge  Dig  i  gylden  Lænkel 

Alt  har  Vi  hørt.  Nu  gaar  Vi; 

Nej,  følg  os  ikke  ud : 
En  Vært  bør  ej  forlade  sine  Gæster!  — 

Saa  rækker  han  til  Haandkys 
Sin  Haand :  Vor  Gunst  med  Gud  I  — 
Et  Afskedsbiik  han  paa  Actricen  fæster. 

Og  Tordenskjold  han  stod  dér 
Forvirret  og  rød, 

Og  bed  sig  i  sin  Læbe  med  et  Blik  saa 

Fortrædeligt,  at  Gæsterne 

En  efter  en  ham  bød: 
God  rolig  Nat,  Hr.  Admiral!  —  og  gik  saa. 


5. 

Stille  han  staar  dér  i  Salen  alene  tilbage, 
Endt  er  hans  Gasstebud,  svundet  hans  gode  Humør ; 
Udenfor  suser  Sydvesten,  paa  Gaden  det  tør; 
Snesjappets  Vand  kan  han  høre  fra  Render  og  Tage. 

Se,  da  opdager  hans  Øje  i  Krogen  den  skønne, 
Hende,  som  nys  gav  den  Scene :  —  hun  rækker  en  Haand 
Frem,  mens  hun  pynter  paa  Livstykkets  Sløjfer  og  Baand ; 
Øjet  er  ildfuldt;  det  vil  vel  den  ildfulde  lønne. 

Nej,  han  er  kold,  han  er  adspredt,  det  kan  hun  forstaa. 
Kvinder  dog  stedse  vil  alt  til  det  sidste  forsøge; 
Tordenskjold  afbryder  vredt:  har  ej  Lyst  til  at  spøge! 
Tavs  imod  Døren  han  peger,  og  vinker  et:  Gaal 

Ene  han  sætter  sig,  krummer  sin  Haand  et  Par  Gange, 
Griber  fortrædelig  efter  Pokalen  paa  Bord. 
Skænd  paa  et  Barn,  og  det  straks  forurettet  sig  tror. 
Faa  er  saa  store  som  han,  men  forkælet  er  mange. 

Og  af  den  fyrige  Vin  i  Pokalen  han  hælder; 

Ej  dog  hans  Gane  den  væder,  og  Læberne  ej. 

Thi  paa  sit  Glas  ser  han  Løwendahls  kække  Galej,  — 

Meget  hans  første  Fregat  ved  det  Syn  ham  fortæller. 

Tankefuld  stirrer  hans  Blik  paa  det  slebne  Krystal. 
Nej,  de  har  Ret ;  det  er  mig,  som  er  bleven  et  Asen, 
Rigtig  en  Ferskvandsmatros,  en  Suder,  en  Brasen. 
Fanden  annamme  mig !  ende  det  maa  og  det  skal. 

Sikken  et  Liv!  iblandt  aflægs  Pedanter  at  skrive 
Ovre  paa  Holmen  om  Kød  og  Kartofler  og  Flæsk, 
Alt  hvad  Matroser  kan  æde ;  —  jeg  skrev  heller  Græsk, 
Eller  ved  Rambuk  tog  Dagløn  og  Kost  for  at  hive. 


500  PEDER  TORDENSKJOLD 

Tænke  sig:  ride  til  Rings  overskrævs  paa  et  Kræ, 
Som  render  rundt  paa  en  Plads,  hvor  man  stadig  maa  vende ; 
Skyde  til  Maals  —  ja  man  skulde  knap  Tordenskjold  kende  — 
Efter  en  Morian,  som  er  endda  kun  af  Træ. 

Nej,  der  er  Slut.  Denne  SLøsen  maa  have  sin  Ende; 
Heller  —  om  saa  skulde  være  —  med  et  gaa  til  Bunds ; 
Hvert  Kreatur  fik  sit  enkelte  Timeglas  kuns;  — 
Rask  skal  det  gaa !  Vel  mødt,  hvad  der  end  maatte  hænde  l 


Saa  sprang  han  op  og  paa  sin  Tjener  kaldte, 
Og  Kold  kom  ind  og  foran  Helten  gik 
Med  Lys  i  Haand  til  Herrens  Sengekammer. 
Dér  vendte  Tordenskjold  sig  efter  Skik 
Og  saa'  sig  om.  Langs  Væggene  der  laa 
Og  stod  og  hang  en  Samling  skønne  Vaaben ; 
Kyradser,  Brynjer,  skinnende  og  blaa 
I  Lysets  Skær;  hollandske  Fugleflinter, 
Og  franske  Kuglebøsser;  smaa  Pistoler, 
Og  store  med;  rigt  damascerte  Klinger 
Med  snørklet  Greb;  og  disse  Klinger  peged 
Som  Lyn  ad  Væggens  mørke  Tæpper  ned. 

Dem  saa'  han  paa,  og  barnlig  glad  derved. 
Han  lod  sin  Tjener  pusle  Sengen,  medens 
Han  selv  ophægted  sin  Paradekaarde, 
Som  i  Gehænget  havde  sig  forviklet. 
Han  tog  den,  trak  den  ud  og  den  besaa'. 
Et  lidet  Smil  omkring  hans  Mundvig  laa: 
Saa  skal  med  Dig  jeg  nu  paa  Rejser  gaa. 
Hvor  Sværdhug  falder  ej,  men  hvor  man  fln 
Og  glat  og  sleben,  just  som  Dig  maa  være! 
Nu  ja,  et  Menneske  maa  meget  lære. 
Og  lærer  man  det  ej,  saa  er  man  vis 
Paa  ...  Av  for  Pokker!  Du  er  spids  I  — 

Og  dermed  slængte  han  den  over  Stolen, 
Og  lod  sin  Tjener  hjælpe  sig  af  Kjolen. 

Snart  laa  han  i  sin  store.  Himmelseng, 

Stor  som  et  Linjeskib,  med  Galleri 

Og  højtudskaaret  Snitværk;  og  Sparlagnet 

Fra  Baldakinen,  rødt  og  hvidt  i  Striber, 
Nedgød  sig  for  og  bag 
Ret  som  et  Dannebrog,  et  Kongeflag. 

Og  snart  man  hørte  dybe  Aandedrag. 

Ung,  sund  og  stærk,  og  vel  med  Vin  forsynet, 

Laa  Helten  dér,  og  ikkun  kort  det  yared. 

Før  Søvnens  Haand  strøg  blødt  ham  over  Brynet. 

Men  Kold,  den  brave  Tjener,  slukked  ej 

Sit  Lys  endnu  og  trak  sig  ej  tilbage; 

Han  tog  sin  Herres  Klæder  og  besaa' 

Dem  med  en  Hovedrysten ;  —  der  var  Pletter 

Fra  Vin  og  Vokslys  og  fra  Madens  Retter. 

Og  Kammertjeneren  gned  væk  derpaa. 

Imellemstunder  han  til  Sengen  saa'. 
Uroligt  Vice-Admiralen  laa; 
Paa  Ryggen  først,  saa  kasted  han  sig  om 
Paa  Siden;  og  et  kraftfuldt  Haandled  kom 
Til  Syne,  og  hans  Haan^  i  Skjorten  rev. 
Højt  stønned  han  i  Søvne 

Og  det  blev 
Til  sidst  den  tro  Betjent  uhyggeligt. 
Han  mumled  frem  et  Vers  —  et  ret  opbyggeligt  — 
Og  derpaa,  da  det  ikke  hjalp  endnu. 
Han  vækkede  sin  Herre. 

Tordenskjold 
FoV  op  og  greb  til  Siden  sig  i  Angst, 
I  Dødsens  Angst,  og  raabte  højlydt :  Kold !  — 
Naa,  det  er  Dig !  Ak,  Kold,  jeg  drømte  fælt : 
Jeg  syntes,  jeg  var  kommen  i  en  Bod, 
Hvor  udenpaa  at  læse  skrevet  stod, 
At  her  en  Lindorm  vistes  frem  for  Penge. 
En  Slyngel  var  det  —  jeg  vil  la'  mig  hænge  — 
Som  viste  frem  den  Slange,  thi  han  lod 
Den  stikke  mig  her  lige  under  Hjertet; 
Og  lige  indtil  nu  har  Biddet  smertet; 
Ak,  Kold;  det  var  en  Drøm,  men  Drømme  kan 
TU  Virkelighed  blive.  Tror  Du  ej, 
Jeg  er  en  mærket  Mand?  ... 

Den  gode  Tjener  tyssed  paa  sin  Herre, 

Som  paa  et  Barn;  og  atter  sov 

Den  kække  Søgut  ind.  Da  tog  Forlov 

Sig  Tjeneren  og  redte  sig  et  Leje 

I  Krogen  hist,  —  h vornæst  han  Lyset  slukked, 

Og  bad  en  Bøn  for  Herren,  mens  han  sukked. 

Og  Natten  gik  sin  Gang  ad  vante  Veje, 

Til  ind  igennem  Kamrets  høje  Vindu 

Med  alle  de  smaa  Ruder  Skæret  trængte 

Fra  Morgnens  blege  Gry. 

End  steg  ej  nogen  Lyd  fra  Kongens  By, 

Ej  Dagens  Larm  og  Liv  og  travle  Færdsel, 

Til  Viceadmiralens  Leje  op. 

Men  ned  fra  Baldakinens  høje  Top 

Sparlagnets  røde-hvide  Kongeflag, 

Et  Dannebrog,  de  dybe  Folder  sænkte. 

Som  svøbte  det  sig  om  en  Sarkofag : 
I  Morgnens  Skær,  som  bærer  Dødens  Mærke, 
Laa  Helten  dér  og  sov,  den  unge,  stærke, 

Et  Marmor  saa'  han  ud  i  Marmorsøvn. 


Tilbageblik. 

Da  sloges  man  altsaa  i  Norden;  — 

Længst  var  jo  Griffen  stækket. 

Som  havde  med  Snillets  brodérte  Kaabe 

Purpurets  Dumheder  dækket; 

Lænket  til  Klippen,  den  mægtige 

Grubled  over  de  vægtige 

Grunde  til  Dommen  saa  uhørt  streng;  — 

Han  fandt  dem  ikke;  han  voved  vel  ej 

At  søge  sit  Fatum  i  Kongens  Seng. 

Nu  sloges  man  atter  i  Norden. 

Man  vidste  vel  næppe  hvorfor. 

To  unge  Konger  i  Stolen: 

Regeringen  kaldte  de  vor. 

Vi  kede  os  —  det  er  en  kongelig  Grund, 

Og  Krig  er  et  kongeligt  Bud. 

To  Hanekyllinger  hoppede  ud; 

Den  ene  blev  kongelig  Hane, 
Den  anden,  rank  som  en  Fane, 
Blev  Nordens  vældigste  Kongeørn, 
„Tordenens  skægløse  Gud". 

For  Resten  i  Krigen  ej  Spor  af  Idé, 
Den  ene  havde  en  skøn  Porte-épée 
Og  skønne  Klæder  med  gyldne  Tresser; 
De  skulde  vises  for  Hoffets  Prinsesser; 
Og  store  Støvler  og  Kaarder,  Kyradser, 
Saalunde  som  for  en  Krigsmand  passer, 
Og  Krigsfolk  nok  til  at  stikke  deri : 
Generaler,  Majorer,  Grever,  Baroner 
Med  Adelsskjoide  og  Adelskroner, 
Menschenschrecks-Karle  med  Eder  og  Banden, 
Med  Von 'er  i  Enden  og  Bukler  i  Panden  — 
Et  velassorteret,  tysk  Kompagni, 
Som  skulde  i  Marken,  før  Tid  var  forbi. 

Den  anden  havde  de  „Gossar  blå**. 
Selv  havde  han  avlet  dem ; 
Sverig  var  Moder  til  Kuldet, 
Ild  var  den  Brudeseng. 
Det  var  nok  det  eneste  Leje,  han  søgte ; 
Streng  som  en  Jomfru  han  aldrig  nød 
Kongernes  Forret  i  Rige  og  Land : 
Med  Kvinderne  aldrig  han  spøgte. 
Hans  slette  og  rette  Soldaterforstand 
Bragte  ham  liden  Lykke  i  Livet, 
Men  Evighed  efter  hans  Død. 

0  lad  os  ej  ligne  de  Konger  sammen. 

Nej,  Wessel  han  passer  nok  bedre  i  Rammen. 
Tordenskjold  varper  mod  Vinden  sig  op 
Og  mødes  med  Karl  under  Ærens  Top; 
de  fødtes  af  Faren,  de  stred  kun  for  Æren, 
To  Vikingekonger  for  Flaaden  og  Hæren. 
De  hører  ej  med  til  Historiens  „Fyld** , 
De  øver  Bedrifter  for  Manddommens  Skyld, 
Som  var  det  den  simpleste  Sag  paa  Jorden 
At  leve  blandt  Lyn  og  dø  under  Torden; 
Og  Karl,  som  sover  paa  Skansens  Rand 

1  Skildvagts  Kappen  med  Sværd  ved  Siden, 

Og  Wessel,  der  svømmer  som  Ternen  paa  Vand 
Og  dykker  til  Bunds  undertiden  l 
De  adles  begge  af  Verdensaanden, 
De  fødes  ej  med  Diplomet  i  Haanden. 
Saa  vidt  deres  Ørneflugts-Vinger  strække, 
Saa  vidt  er  de  kronede  Hoveder  begge,  — 
Og  brydes  en  Gang  for  Folkenes  Dom, 
Under  kommende,   vældige   Slægters  Strid, 
Kongernes  Kroner  og  Adelens  Skjolde: 
De  to  vil  Kronen  beholde 
Gennem.  Myternes  evige  Tid. 

Da  Danmark-Norge,  hvor  Kæmpernes  Slægt 

Skød  sine  kraftige  Skud  fra  Stammen, 

Er  sunket  for  Enevoldstrykket  sammen, 

Da  Bonden  er  bleven  en  fredløs  Træl, 

Som  Herren  kan  tærske  for  Morskab  ihjel, 

Da  Hælvten  af  Landet  er  suget  til  Døde 

For  at  skaffe  de  fremmede  Slughalse  Føde, 

Da  Hoffet  og  Hæren,  fortysket  til  sidste 

Lakaj,  bliver  ved  Lakajer  at  friste. 

Da  Flaaden,  støvet  af  Snustobak, 

Med  stive  Parykker  i  øverste  Ende, 

Har  tabt,  fra  Rangskib  til  mindste  Smak, 

Det  sidste  kriger'ske  Kende, 

Da  Landet  for  Prunk  og  Pedanteri, 

For  Snyltegæster  i  Stuer  og  Sale, 

Maitresser  paa  Tronen  og  smudsig  Kabale 

Og  Naaders  og  Raaders  Spytslikkeri, 

Er  lige  paa  Nippet  at  krybe  i 

En  Abekat-Ham  med  sin  Hale  — 

Da  skyder  en  Vikingeskikkelse  op 

Fra  Havet  og  viser  sin  hærdbrede  Krop, 

Og  raaber  paa  Norsk:  om  Danmark 

Endnu  er  at  faa  i  Tale? 

Og  Kongen  han  vaagner  blandt  sine  Maitresser. 
De  høje  Herrer  de  ryster  Parykkerne. 
Støvet  staar  over  Silken  og  Smykkerne: 
Hvad  er  dog  det  for  „Excesser''  ? 
Om  „Raahed**  man  mumler,  om  „Fusentast** , 
Om  at  „sætte  den  Karl  i  Bøjen  fast** , 

Men  lykkeligvis  har  Kongen  Øre 

For  Friskhedens  Stemme  bag  Forhæng  og  Døre; 

„Damerne'*    lider  desuden  gerne 

En  ny  opdukkende,  mandig  Stjerne, 

Som  vækker  blandt  Desmer  og  Patchouli 

En  Luftning  af  Storm  og  Fribytter!. 

Og  Kongen  smiler  og  Damerne  sukker, 

Misundelsen  blegner,  Parykkerne  bukker. 

Den  frejdiges  Mod  er  ham  Mur  og  Vold 

Mod  Fjenden  derude  som  Fjenderne  hjemme; 

Og  snart  skal  Alverden  til  Gavns  fornemme: 

At  Wessel  blir  adlet  som  Tordenskjold. 

Men  alt  tilforn  har  Bedrifter  han  øvet. 
Som  nok  kunde  løfte  hans  Navn  fra  Støvet 
Og  sætte  det  højt  over  Hoffets  Himmel 

—  Uden  endda  at  gøre  ham  svimmel. 

Man  ser  en  liden,  usselig  „Orm'*, 

En  Dæksbaad,  krybe  fra  Klippernes  Spalte 

Og  vove  sig  ud  til  en  Fart  paa  det  salte. 

Hvor  graadige  Fiske  vil  bide. 

Snart  klæber  der  Blod  ved  Ormens  Side, 

Men  det  bliver  Fiskenes  Blod. 

Den  vokser,  den  vider  sig  ud  til  en  Slange, 

Den  følger  sin  Førers  stigende  Mod, 

Og  Føreren  stammer  fra  Flokken, 

Som  sloges  paa  „Ormen  hin  lange"* . 

Den  unge  Helt  over  Havet  haster 

For  bugnende  Sejl  og  buede  Master; 

Han  iler  til  Kamp,  som  andre  til  Dans; 

Krigens  Skjoldmø  han  tager  i  Favn 

Og  svinger  af  Sted,  til  Lands  som  til  Vands, 

Ind  ad  en  Fjord  og  ud  af  en  Havn, 

Sin  Dame  med  Kæmpekræfter, 

Og  knuger  lidt  ublidt  Gudinden, 

Naar  ej  hun  vil  give  efter. 

Den  skønne  lider  da  og  sin  Danser; 

—  Kvinden  vil  føle  den  stærkes  Arm, 
Vil  heller  hvirvles  forpustet-varm. 
End  sidde  som  Bænkepryde 

Under  Tonernes  lokkende  Lyde.  — 

Hun  laaner  den  kække  sit  sdcærmende  Panser. 

Kuglerne  flyve  hans  Bryst  forbi; 

Og  træffe  de  ham  omsider, 

Saa  varer  det  næppe  Uge  og  Dag, 

Før  atter  paa  Søen  han  rider. 

Han  kan  ikke  fældes  af  æriigt  Bly. 

Det  er,  som  om  Heltens  straalende  Ry 

Skræmmed  i  Løbet  de  svenske  Skud, 

Naar  de  tage  ham  til  deres  Maal. 

For  Niddingehaand  gaar  hans  Livslys  ud ; 

Paa  Snigmordervis,  med  Forræder-Staal 

Han  fældes  mod  Ærens  og  Tvekampens  Bud. 

Dog,  ligegyldig  for  Staal  eller  Bly, 

Saa  længe  han  lever,  trodser  han  Døden. 

Ingen  giver  sig  Liv  paany, 

Ingen  Undtagelser  gælder:  — 

For  Tordenskjold  ikke  heller. 

Og,  som  han  følte  den  knappe  Tid, 

Der  undtes  ham  her  af  de  store  histoppe, 

Saa  skynder  han  sig  fra  Strid  til  Strid, 

Styrter  som  Maagen  paa  Jagten 

Fra  Bølge  til  Bølgetoppe 

Og  la 'er  sig  i  Farten  ej  stoppe. 

Og  Farten  føder  hans  kække  Humør, 

Den  giver  hans  Kind  hin  sunde  Kulør, 

Den  lægger  ham  Lunet  i  Øjet 

Og  gør  hans  Hjerte  som  Barnets 

Let  opbragt  og  let  fornøjet. 

Det  hele  er  ham  i  Grunden  en  Fest. 

Hos  Livet  buden  som  Æresgæst, 

Han  viser,  han  véd  at  sætte 

Paa  slig  en  Opmærksomhed  Pris. 

Han  fører  sig  op  paa  statelig  Vis: 

Da  Krudtet  og  Søen  og  Tiden  og  Vinden 

Forbyder  ham  længer  med  Fjenden  at  slaas, 

Saa  drikker  han  Skaaler  med  Fjenden. 

Helst  byder  han  Elementerne  Trods; 

For  Landet  og  alle  Parykkerne  fri. 

Han  føler  sig  bedst  paa  Søen, 

Men  kan,  naar  han  skal  —  som  et  ægte  Geni  - 

Haandtere  sin  Mund  og  sin  Gaffel 

Husvant  ved  Herrernes  Taffel. 


PBDBR  TORDENSKJOLD  507 

Af  intet  bragt  i  Forlegenhed 

Han  bruger  den  samme,  staaende  Ed 

Ved  Hoffet  og  blandt  sine  begede  Børn, 

Og  er  han  en  Dag  i  Kalotten  vred» 

Og  har  han  ej  andet  Selskab, 

Saa  gaar  han  ind  i  Kahytten 

Og  snakker  Norsk  med  sin  Bjørn.  — 

Han  maatte  blive,  hvad  alt  han  blev. 

Forinden  Nomen  ham  Orlov  skrev, 

En  mytisk  Heros,  en  Sagahelt 

For  Folket  paa  begge  Sider 

Af  Øresunds  snevre  Bælt. 

Hans  Navn,  som  bær'  Elementerne  i  sig, 

Forsvinder  ved  Heltens  Død  som  Lynet: 

Man  ser  det  flamme ;  man  skygger  for  Brynet ; 

Her  slog  det  ned ;  nu  er  det  forbi  I 

Men  Ophavs-Funken,  som  lyste  deri. 

Naturkraften,  bliver  tilbage; 

Den  tænder  paany  den  gamle  Sage ; 

Paany  vi  hører,  hvor  Drønene  ruller 

Ud  over  Havet,  fra  Bred  til  Bred : 

En  Sky,  et  Glimt  og  et  Bulder,  — 

• 

Det  er  Tordenskjold,  som  slaar  ned. 

Man  kan  ikke  ir  inr  ir  f  *- f  *-*-*- int 

Rejse  i  Danmark 

uden  at  have  et  godt  Kort  i  Lommen. 

Husk,  at  til  hvilken  Plet  De  end  rejser  i  Danmarks  Rige, 
bbr  Kortet  over  Egnen  være  Dem  ved  Haanden.  En  Udflugt 
uden  et  godt  Kort,  der  angiver  Baner,  Veje,  Stier,  Kirker, 
Kroer,  Aaer  og  Vandløb,  Skove  og  Højdepunkter,  er  et  Intet 
for- den  Rejsende. 

GYLDENDALS  TURIST-KORT 
OVER  DANMARKS  AMTER 

opfylder  alle  Betingelser  for  at  være  let  haaridterlige  og  nøj- 
agtige Rejse-Kort.  —  Faas  i  Blade  som  nedenstaaende  anført. 
Hvert  Kort  er  trykt  paa  Lærredspapir  og  indbunden  i  solidt 
Bind  i  Lommeformat. 

